,Két nap alatt többet tanulhatsz ebből a könyvből, mint két év alatt 
egy üzleti főiskolán, és csak a töredékébe kerül!" 

, A Gyorsítósáv elmélete üdítően új nézőpontból mutatja be, hogyan tehetünk szert vagyonra úgy, 
hogy még időnk is maradjon élvezni azt. Már nagyon elegem van az unásig ismételt tanácsból, mi- - 
szerint dolgozzunk keményen, és apránként kuporgassuk össze a vagyonunkat. Ez a megközelítés, a 
, Kapaszkodósávban haladás" nálam nem vált be. MJ segített felismerni a lehetőségeket, és ma már 
olyan sebességgel száguldok a meggazdagodás útján, ahogy álmomban sem gondoltam volna. Üzleti 
vállalkozásom és , nettó vagyonon" napról napra nő. Gondolni sem akarok arra, hol tartanék ma a 
Gyorsítósáv nélkül." 
- SKYLER R., IDAHO FALLS, IDAHO 


, Mielőtt felfedeztem volna a Gyorsítósávot, azt gondoltam, hogy jövedelemre csak úgy tehetek 
szert, ha napi tíz órát dolgozom alkalmazottként, legalább ötven éven át. Azt hittem, hogy csak az 
válhat milliomossá, akinek a szülei gazdagok, vagy aki kivételesen szerencsés. Most már tudom, 
hogy ez nem így van: a milliókhoz nem kellenek sem gazdag szülők, sem szerencse - csak az, hogy 
az ember tudja, hogyan tegyen szert azokra a milliókra. És a Gyorsítósáv révén hozzájutottam 
ehhez a tudáshoz." 

- FLORIAN F., AUGSBURG, NÉMETORSZÁG 


, Az Ön tanácsai és a Gyorsítósáv elmélete gyökerestül forgatták fel az életemet. TUDTAM, hogy 
lehetséges magasabb életszínvonalon élni, de fogalmam sem volt, hogyan juthatnék el oda. Azon- 
ban hosszú hónapokon át rendszeresen olvasva az Ön ingyenes tanácsait a Fastlane-fórumon, 
kezdett összeállni a kép. Világossá vált előttem, hogy MIÉRT élek egyik fizetéstől a másikig, és 
eltökéltem, hogy kitörök ebből az ördögi körből. Négy év telt el, és azóta a nettó vagyonom közel 
a négyszeresére nőtt. Az elmúlt néhány évben több pénzt takarítottam meg, és több befektetést 
valósítottam meg, mint sok harmincas éveiben járó barátom. Huszonhat évesen elmondhatom, 
hogy az elmúlt négy évben sokkal többet tanultam, mint amit egy főiskolán valaha is taníthattak 
volna nekem." 
- MIKE G., WASHINGTON, NEW JERSEY 


, A Gyorsítósáv elmélete megtanított NAGYBAN gondolkodni, és ráébresztett, hogy nem az a meg- 
oldás, ha kilenctől ötig húzzuk az igát. Hamarosan diplomázom a főiskolán, de nem kell majd 
állásinterjúkkal vesződnöm. Köszönöm!" 

- LUKE M., DURHAM, ÉSZAK-KAROLINA 


, A Gyorsítósáv nélkül ma is csak az aktatologatás várna rám. Szerény élet, elfojtott álmokkal, és a 
rettegéssel, hogy most már életem végéig minden áldott reggel kikászálódom az ágyból, és gépiesen 
bemegyek dolgozni a munkahelyemre. MJ és a Fastlane-közösség azonban felnyitotta a szemem, 
felszabadította az életem, és olyan ajtókat tárt ki, amelyekről azt hittem, örökre zárva maradnak. 
előttem. Jó úton haladok afelé, hogy magam mögött hagyjam a vbiztos állásx-ra alapozott életmó- 
domat, és tövig nyomva a gázt száguldjak a naplemente felé, ahol jólét és bőség vár rám!" 

- MATT J., ORLANDO, FLORIDA 

Első kiadás 


Jelen kiadvány a jogtulajdonos írásos engedélye nélkül sem részben, sem egészben nem másolható, 
sem elektronikus, sem mechanikai eljárással, ideértve a fénymásolást, számítógépes rögzítést vagy 
adatbankban való felhasználást is. Kivételt képez ez alól a kritikai és ajánlási céllal közölt rövid 
részletek publikálása. 


A könyvben szereplő információk kizárólag a szerzőnek a közzététel időpontjában fennálló nézeteit 
és véleményét tükrözik, és csak tájékoztatási célokat szolgálnak. A körülmények megváltozásának 
lehetősége miatt a szerző fenntartja a jogot, hogy az új körülményekhez igazodva módosítsa vagy 
aktualizálja a nézeteit és véleményét. Bár a szerző és a kiadó minden tőle elvárhatót megtett, hogy 

ellenőrizze a könyvben szereplő információkat, sem a szerző, sem a kiadó, sem azok leányvállalatai/ 
partnerei nem vállalnak semminemű felelősséget vagy garanciát az információk pontosságával és 

időszerűségével kapcsolatban. Sem a szerző, sem a kiadó nem vonható felelősségre bármilyen baleset 
vagy káresemény miatt, mely közvetve vagy közvetlenül kapcsolatba hozható e kiadvánnyal. 


Cakesnek: 

Köszönöm a gyermekeidért hozott sok-sok önzetlen 
áldozatot, és hogy egy személyben voltál anya és apa. 
Hálás vagyok a gyűlölt , Keress munkát, kisfiam!" anyai 
intelemért, mely oly sokáig kísértett, mivel ez ösztönzött 
arra, hogy fellázadjak az anyagi középszerűség ellen... 


Michele Hirschnek: 
Talán el sem készült volna ez a könyv, ha ifjúi 
éveimben, ott, abban a kis lakásban nem buzdítottál és 
támogattál volna. Nem, nem felejtettem el. 


A Fastlane-fórum közösségének: 
Köszönöm, hogy állandóan emlékeztettetek rá, hogy 
dolgom van, amit nem hagyhatok befejezetlenül. 

A ,LAMBORGHINI-PRÓFÉCIA" VALÓRA VÁLIK 

A Gyorsítósáv a milliókhoz egy véletlen találkozás visszhangja, amelyben réges-régen, 
még dundi tinédzserkoromban volt részem. Az a bizonyos találkozás az idegennel, 
aki egy mitikus autót, egy Lamborghini Countacht vezetett, egy csapásra öntudatra 
ébresztett, és új életet adott nekem. Megszületett bennem a Fastlane, a Gyorsítósáv 
elmélete, és vele együtt a szilárd eltökéltség és hit, hogy a jólét megteremtéséhez nem 
kell ötven, anyagi középszerűségben töltött év, évtizedekig tartó verejtékes munka, 
kuporgatás, esztelen takarékoskodás és szerény, 896-os részvényhozamok. 

Ebben a könyvben gyakran hivatkozom a Lamborghinire, és nem hencegés- 
nek szánom, amikor azt mondom, hogy nekem több Lamborghinim is volt már. 
A Lamborghini márka egy prófécia beteljesülését jelképezi az életemben. Az 
egész akkor kezdődött, teljesen ártatlanul, amikor először pillantottam meg egy 
Lamborghinit. Az élmény alapjaiban rázta meg biztonságosnak hitt, de valójában 
nyomorúságos kis világomat. Amikor megláttam, milyen szemtelenül fiatal az autó 
tulajdonosa, nekiszegeztem egy egyszerű kérdést: 

- Hogy engedhetsz meg magadnak egy ilyen fantasztikus autót? 

A válasz, amit a fickó adott, és amelyről a 2. fejezetben lebbentem fel a fátylat, 
rövid volt és velős, én mégis azt kívánom, bárcsak többet mondott volna. Jó lett vol- 
na, ha rám szán legalább egy percet, egy órát, egy napot vagy akár egy hetet, és csak 
beszél és beszél. A fiatal idegen lehetett volna a mesterem, aki megtanít rá, hogyan 
szerezhetem meg azt, amiről azt hittem, semmi sem jelképezheti jobban, mint egy 
Lamborghini: a gazdagságot. Azt kívánom, bárcsak benyúlt volna az autóba, és a 
kezembe nyomott volna egy könyvet! 

De tekerjünk előre a mához! Ahogy az utcákon száguldozom a saját Lambor- 
ghinimmel, ugyanazt élem át, mint akkor, csak éppen felcserélődtek a szerepek. 
A Gyorsítósávban elért sikereim megünneplésére magam is vettem egy ilyen legen- 
dás vadállatot, egy Lamborghini Diablót. Ha még soha nem volt alkalmad olyan 
autót vezetni, amelyik többe kerül, mint a legtöbb ember otthona, elárulom, hogyan 
kell: az a titka, hogy nem lehetsz félénk. Rád tapadnak az úton, üldözőbe vesznek, 
kíváncsian nyújtogatják a nyakukat, és balesetet okoznak. Amikor a gázra lépsz, 
az különleges esemény: fényképeznek, feldühödött környezetvédők igyekeznek 
szemmel verni, az irigykedők pedig lekicsinylő megjegyzéseket tesznek a péniszed 
hosszára - mintha egy Hyundait birtokolni azt jelentené, hogy jól vagy eleresztve 
odalenn. A legtöbbször azonban csak kérdezgetnek. 


A leggyakrabban tágra nyílt szemű, kíváncsi kamaszok érdeklődnek - olyanok, 
mint amilyen én is voltam sok-sok évvel ezelőtt: 

- Azta! Miből telik neked egy ilyenre? 

Vagy: 

— Mi a foglalkozásod? 

Az emberek fejében a Lamborghini összekapcsolódott a jólét fogalmával, és bár 
ez leginkább csak tévképzet (nincs az a tökfilkó, aki ne tudna finanszíroztatni egy 
Lamborghinit), a Lamborghini egy olyan álomszerű életet jelképez, amely a legtöbb 
ember számára egyszerűen felfoghatatlan. 

Ma, amikor nekem teszik fel ugyanazt a kérdést, mint amit én is feltettem évti- 
zedekkel ezelőtt, már megengedhetem magamnak, hogy ajándékba átnyújtsak egy 
könyvet, és vele együtt talán egy álmot is. Ez a könyv az én , hivatalos" válaszom. 

Bevezetés 


A GAZDAGSÁGHOZ VEZETŐ ÚT LERÖVIDÍTHETŐ 
Létezik egy titkos út, amely jóléthez és anyagi függetlenséghez vezet. Egy rövidebb, 
villámgyors út, amelyen keresztül a gazdagság már az ifjúi, termékeny években elér- 
hető, és nem kell hozzá megvárni az időskori leépülést. Igen, jól értetted: nem kell 
beletörődnöd a középszerűségbe. Meggazdagodhatsz, négy évtizeddel korábban 
mehetsz nyugdíjba, és olyan életet élhetsz, ami a legtöbb embernek sohasem adatik 
meg. Ezt a rövid utat azonban sajnos ügyesen elrejtik a szemed elől. Ahelyett, hogy 
megmutatnák, hogyan vághatod le a kanyarokat, egy bénító útra terelnek, amelynek 
a végén a középszerűség vár rád - te pedig bedőlsz a trükknek, amelyet a furfan- 
gos pénzcsinálók a szendergő tömegeknek eszeltek ki, elhiszed az egyszer majd az 
öledbe hulló vagyon homályos ígéretét, követed a parancsok tömegét, és a fásult 
reményért cserébe feláldozod a legmerészebb álmaidat. 

Ez a bénító út a pénzügyi középszerűség útja. A , Kapaszkodósáv , amelynek a 
jelszava: , lassan járj, tovább érsz" ígérete pedig: ,vagyon a tolószékben. Unásig is- 
mételt parancsolata így hangzik: 


Végezd el az iskolát, szerezz jó jegyeket, érettségit és diplomát, keress egy 
jó állást, tedd félre a fizetésed 1096-át, vegyél értékpapírokat, gyarapítsd a 
nyugdíj-előtakarékossági számládat, vágd szét a hitelkártyáidat, vagdosd 
ki a kuponokat... és egy nap, úgy hatvanöt évesen, gazdag leszel. 


Ez a parancsolat arra kényszerít, hogy a jobb élet reményében add fel - az éle- 
ted. Ez egy hosszú út, és egyáltalán nem festői. Ha a meggazdagodás egy tengeri 
hajóút, akkor a , lassan járj, tovább érsz" azt jelenti, hogy megkerülöd a Horn-fo- 
kot és körülhajózod Dél-Amerikát, míg a Gyorsítósávban haladni olyan, mintha 
levágnád az utat, és átkelnél a Panama-csatornán. 

A milliókhoz vezető Gyorsítósáv nem statikus stratégia. Nem azt hirdeti, hogy 
, vegyél ingatlant; , gondolkodj pozitívan, vagy , indíts vállalkozást; hanem egy 
átfogó pszichológiai és matematikai receptet ad a kezedbe, amelynek segítségé- 
vel feltörheted a gazdagság kódját, és kinyithatod a rövid úthoz vezető kaput. 
A Gyorsítósáv felismerések sorából áll, amelyekkel lehetővé válik a lehetetlen: az, 
hogy gazdagon élj már ma, amíg fiatal vagy, évtizedekkel a megszokott nyugdíjas 
évek előtt. Jól értetted: egy életen át tartó szabadságot és jólétet nyerhetsz, és 
nem számít, hogy tizennyolc vagy negyvenéves vagy. Amit a , lassan járj, tovább 


érsz" elvét követve ötven év alatt érhetsz el, azt a Gyorsítósáv öt év alatt elhozza 
a számodra. I 


MIÉRT NEM HAJTHATSZ A RÖVID ÚTON? 

Ha olyan vagy, mint a legtöbb ember, aki a vagyont hajszolja, akkor a szemléletedet 
kiszámítható módon egy időtlen kérdés foglalja össze: Mit kell tennem, hogy gazdag 
legyek? A válasz - a vagyon Szent Grálja - után kutatva folyton-folyvást különböző 
stratégiákat, elméleteket, életpályákat és sémákat kergetsz, amelyek állítólag jelentős 
vagyonhoz juttatnak majd. Fektess be ingatlanba! Kereskedj valutával! Játssz a pro- 
filigában! , Mit kell tennem?" - kiáltja, aki a vagyont hajszolja. 

Kérlek, hagyd abba. A válasz sokkal inkább abban rejlik, amit eddig csináltál, és 
nem abban, amit még nem. Van egy régi közmondás, amelyet sokan sokféleképpen 
ismernek, de a lényege ez: ha továbbra is azt szeretnéd kapni, amit most kapsz, 
csak csináld tovább, amit most csinálsz. 

Lefordítom: HAGYD ABBA! Ha nem vagy gazdag, HAGYD ABBA, amit csi- 
nálsz. HAGYD ABBA a hagyományos bölcsességek elfogadását. HAGYD ABBA, hogy 
a tömeg után mész, és rossz receptekhez nyúlsz. HAGYD ABBA, hogy egy olyan 
útitervet követsz, amely az álmaid feladására kényszerít, és csupán középszerű- 
séghez vezet. HAGYD ABBA, hogy olyan utakon hajtasz, ahol tiltó táblák korlá- 
tozzák a sebességedet, és végtelen kerülőutakat kell tenned. Ezt hívom én , anti- 
tanácsadásnak; és a könyvem nagy része ilyen anti-tanácsokból áll. 

Ebben a könyvben közel háromszáz felismerést találsz a vagyonnal kapcso- 
latban, amelyek mind a gazdagság kódját hivatottak megfejteni: letérítenek a je- 
lenlegi pályádról, és egy másikra terelnek, ahonnan láthatod, hol vághatod le a 
kanyarokat. Ezek a felismerések irányjelzők, amelyek megmutatják, milyen régi 
beidegződéseket, gondolkodásmódokat és meggyőződéseket kell elhagynod, és 
új irányba fordítanak. Lényegében meg kell tanulnod elfelejteni, amit eddig tanultál. 


A TE VALÓSÁGOD NEM VÁLTOZTATJA MEG AZ ENYÉMET 

Ez a rész a rosszmájú kritikusoknak szól. A Gyorsítósávot pimasz cinizmussal 
mutatom be. Könyvem jelentős része a ,kemény szeretet" jegyében fogant: bár 
kétségkívül nagyképű, a saját igazságodra végső soron magadnak kell rátalálnod. 
A Gyorsítósáv elméletét sértőnek, bántónak vagy provokatívnak találhatod, mert 
ellentmond mindannak, amit a szüleid, a tanáraid vagy a pénzügyi tanácsadóid ta- 
nítottak neked. Mivel a következőkben mindent felrúgok, amit a társadalom képvi- 
sel, semmi kétség, hogy a középszerű elmék tiltakozni fognak. 

Szerencsére a Gyorsítósáv stratégiájába vetett hited (vagy éppen kétkedésed) az 
én valóságomon jottányit sem változtat - csak a tiéden. Hadd ismételjem meg; az, 
amit a Gyorsítósávról gondolsz, semmit sem változtat az én nézőpontomon. A cél 
az, hogy a tiéden változtasson. 

Hadd meséljek az én valóságomról! Boldogan élek az Arizona állambeli Pho- 

enixben, egy hatalmas házban, csodálatos kilátással a hegyekre. A házban olyan 
szobák is vannak, amelyekben hetekig nem járok. Igen, a ház túl nagy, és egy 
szörnyű történetre emlékeztet, amelyet a legjobb nem felidézni. 

Már nem is emlékszem, mikor ébredtem utoljára vekker hangjára. Nekem 
mindennap szombat van. Nincs állásom, és nincs főnököm. Nincs öltönyöm vagy 
nyakkendőm. A koleszterinszintem árulkodik róla, hogy túl gyakran vacsorá- 
zom olasz étteremben. Olcsó szivart szívok. Ez idő tájt egy Toyota Tacomával 
járok , munkába" (vagyis edzőterembe és bevásárolni) és egy Lamborghini 
Murcielago Roadsterrel szórakozni. Kis híján ottmaradtam, amikor egy nitróval 
felturbózott 750 lóerős Viperrel száguldoztam az utcán. Ha otthon vagyok, és el- 
múlt dél, a Costcóba, a Kohlsba és a Wal-Martba járok vásárolni. Nem, nem a 
Lamborghinivel, nehogy zavart keltsek a tér-idő kontinuumban. Egy Star Trek- 
rajongó ennél okosabb. 

Nincs 149 dollárnál drágább karórám. Szeretek teniszezni, golfozni, kerékpá- 
rozni, úszni, túrázni, softballozni, pókerezni, biliárdozni; szeretem a művésze- 
teket, az utazást és az írást. Oda utazom és akkor, ahová és amikor csak akarok. 
A házamon lévő jelzálogtól eltekintve nincs adósságom. Ajándékot nem tudsz 
venni nekem, mert mindenem megvan. Az ár legtöbbször teljesen lényegtelen: ha 
akarok valamit, akkor megveszem. 

Harmincegy évesen lettem milliomos. Öt évvel korábban még az anyámmal 
éltem. Harminchét évesen vonultam , nyugdíjba. Minden hónapban több ezer 
dollárt keresek a kamatokon és a világszerte működő befektetéseim értéknöve- 
kedésén. Nem számít, mit csinálok éppen, egy dolog biztos: az év bármely nap- 
ján pénzt keresek, anélkül, hogy dolgoznom kellene. Anyagilag független vagyok, 
mert megfejtettem a jólét kódját, és elkerültem az anyagi középszerűséget. Átla- 
gos fickó vagyok, aki a legkevésbé sem átlagos színvonalon él - egy álomvilágban, 
de ez az álomvilág az én valóságom. Számomra ez a normális - bármennyire eltér 
is a szokásostól -, és ebben az anyagi akadályoktól mentes valóságban a legkép- 
telenebb álmaimat is valóra válthatom. Ha az előre elrendelt utat, a , lassan járj, 
tovább érsz" útját választottam volna, az álmaim ma lélegeztetőgépre kötve vege- 
tálnának, és a helyükbe valószínűleg egy ébresztőóra és az otthon és a munkahely 
közötti kora reggeli ingázás lépett volna. 

Mi a helyzet a te álmaiddal? Nincs szükségük újraélesztésre? Az életed olyan 
úton halad, amelynek a végén egy valóra vált álom vár, vagy az életed maga is egy 
álom? Ha egyre valószínűtlenebb, hogy az álmaid valóra válnak, könnyen lehet, 
hogy a , lassan járj, tovább érsz" elve ölte meg őket. Ez az út, a , lassú gyarapodás" 
útja bűnös módon azt kéri, hogy add fel a szabadságodat. Őrült üzlet, amely porrá 
zúzza az álmokat. 

Ha viszont a helyes utat választod, és jó térkép van a kezedben, akkor leporol- 
hatod és valóra válthatod az álmaidat. Igen, a Gyorsítósávban haladva gyorsan 
meggazdagodhatsz, elfelejtheted a ,lassan járj, tovább érsz" hazugságát, életre 


szóló jólétet és szabadságot teremthetsz magadnak, és beteljesítheted az álmai- 


dat... ugyanúgy, ahogy én is tettem. 

Ha már nem vagy fiatal, amikor ez a könyv a kezedbe kerül, akkor sem kell 
aggódnod. A Gyorsítósávot nem érdekli a korod, a munkahelyi tapasztalataid, 
a fajod vagy a nemed. Nem érdekli, hogy kettest kaptál tornából nyolcadikban, 
vagy hogy nyakló nélkül vedelted a sört a főiskolán. A Gyorsítósáv nem törődik az 
elitegyetemen szerzett diplomáddal vagy a harvardi doktorátusoddal. Nem kéri, 
hogy légy híres sportoló, színész vagy egy tehetségkutató döntőse. A Gyorsítósáv 
elnéző a múltaddal szemben, ha képes vagy rá, hogy kinyisd a kapuját, és belépj 
a világába. 

Végül - vállalva a kockázatot, hogy úgy hangzik majd, amit mondok, mintha 
egy késő esti teleshop-műsor reklámarca mondaná - szeretném, ha egyvalamit vi- 
lágosan látnál: én nem vagyok önjelölt guru, és nem is akarok az lenni. Nem szere- 
tem a megmondóembereket, mert a , guruság"-tól elválaszthatatlan a mindent job- 
ban tudó okoskodás. Hívj inkább a , lassan járj, tovább érsz" elv , anti-gurujának" 
A Gyorsítósáv egy holtig tartó iskola, ahol nincsenek végzősök. Több mint húsz év 
után szerényen be kell vallanom, hogy még bőven van mit tanulnom. 


BOCS, NÁLAM NINCS NÉGYÓRÁS MUNKAHÉT 

Először is tisztázzunk valamit: ez a könyv nem , használati utasítás. Nem fogom 
részletekbe menően elmesélni, hogy ,én hogyan csináltam; mert az, hogy én ho- 
gyan csináltam, lényegtelen. Ebben a könyvben nem találsz listát olyan weboldalak- 
ról, amelyek leírják, hogyan , szervezd ki" az életedet. A siker egy utazás, amelyet 
nem lehet kiszervezni Indiába heti négy órában dolgozó munkásoknak. A Gyorsí- 
tósáv a milliókhoz olyan, mint a sárgaköves út Óz birodalmában, csak éppen pszi- 
chológiai és matematikai törvényszerűségekkel van kikövezve, amelyek révén esé- 
lyed nyílik a meggazdagodásra. 

A Gyorsítósávban tett felfedezőutam során mindig az abszolút, tévedhetetlen 
receptet kutattam, amely a gazdagsághoz vezet. Ehelyett azonban csak olyan két- 
értelmű és szubjektív parancsokat találtam, mint hogy , légy eltökélt, , a kitartás 
kifizetődő; vagy hogy , nem az számít, mit tudsz, hanem hogy kit ismersz", Bár 
ezek a fortélyok szerves részét képezik a receptnek, nem garantálják a meggazda- 
godást. Egy működőképes recept matematikai képletekből, nem pedig kétértelmű 
kinyilatkoztatásokból épül fel. De vajon létezik-e matematikai képlet a meggaz- 
dagodásra? Létezik-e olyan kód, amelyet megfejtve a magad javára billentheted az 
erőviszonyokat? Igen, létezik, és a Gyorsítósáv számszerűsíti az esélyeidet. 

Akkor most jöjjön a rossz hír. A meggazdagodás útját keresők többnyire hiú 
ábrándokat kergetnek a ,pénzes" könyvekkel kapcsolatban. Azt hiszik, hogy egy 
tündér vagy egy guru majd elvégzi helyettük a munkát. A gazdagsághoz vezető 
úton azonban nincs, aki elkalauzolna, és az út mindig építés alatt áll. Senki sem 
pottyant milliókat az öledbe. Az út egyes-egyedül a tiéd, és egyedül kell végig- 

menned rajta. Én kinyithatom neked az ajtót, de nem kényszeríthetlek, hogy rálépj az 
útra. Nem állítom, hogy a Gyorsítósávban haladni könnyű - egyáltalán nem az. 
Ha négyórás munkahétre számítasz, akkor csalódni fogsz. Én nem lehetek más, 
csak egy bizarr mumpic, aki a távolba mutat, és szigorúan a lelkedre köti, hogy 
, menj mindig a sárgaköves úton" 

A sárgaköves út - a Gyorsítósáv. 


KÁVÉZZ EGY MULTIMILLIOMOSSAL! 

Úgy írtam meg ezt a könyvet, mintha fesztelenül társalognánk. Mintha nemrég 
barátkoztunk volna össze, és éppen kávézgatnánk egy közeli barátságos presszó 
teraszán. Azt akarom ezzel mondani, hogy a szándékom nem az, hogy rábeszél- 
jelek egy drága szemináriumra, vagy arra, hogy iratkozz fel egy weboldalra. Nin- 
csenek hátsó szándékaim; semmit nem kívánok rád tukmálni. Csak ki szeretnélek 
okosítani. Ugyanakkor, bár úgy beszélgetek majd veled, mintha barátok lennénk, 
nézzünk szembe a rideg ténnyel: fogalmam sincs, ki vagy. Semmit sem tudok 
a múltadról, az életkorodról, az előítéleteidről, a házastársadról vagy az iskolai 
végzettségedről. Ebből következően néhány általános előfeltételezéssel kell majd 
élnem, hogy a beszélgetésünk személyesnek tűnjön a számodra. Ezek az előfelté- 
telezések a következők: 


e Ha végigpillantasz az életeden, arra gondolsz: , Ennyi lenne az egész?" 

s Nagyra törő álmaid vannak, de attól félsz, hogy az út, amelyen jársz, soha nem 
visz közelebb ahhoz, hogy megvalósítsd ezeket az álmokat. 

e Főiskolára készülsz, főiskolára jársz, vagy főiskolát végeztél. 

e Olyan munkád van, amit nem élvezel, de legalábbis nem tesz gazdaggá. 

e A megtakarításaid szerények, viszont van egy csomó adósságod. 

e Rendszeresen teszel be pénzt a nyugdíj-előtakarékossági számládra. 

e Amikor gazdag emberekkel találkozol, azon töprengsz: , Vajon hogyan csi- 
nálták?" 

e Már vettél néhány könyvet vagy oktatóprogramot, amelyek arról szólnak, 
hogy , miként gazdagodhatsz meg gyorsan. 

. Szabad, demokratikus társadalomban élsz, ahol mindenkit megillet az oktatás 
és a választás szabadsága. 

e A szüleid a régi iskola hívei: , Menj főiskolára, és szerezz magadnak egy jó 
állást! 

e Nincs semmilyen különleges testi adottságod vagy tehetséged: az esélyed arra, 
hogy profi sportoló, énekes, előadóművész vagy színész váljon belőled, nulla. 

e Fiatal vagy, és lelkesedéssel tekintesz a jövőbe, de tanácstalan vagy, merre in- 
dulj el. 

. s [dősebb vagy, és már jó ideje húzod az igát a munkaerőpiacon. Ennyi év után 

sem mutathatsz fel túl sokat, és úgy érzed, már nincs erőd az , újrakezdésre. 


e Szíved-lelked beleadtad a munkádba, hogy aztán a rossz gazdasági helyzet 


vagy egy létszámleépítés miatt lapátra tegyenek. 
e A tőzsdén vagy a pénzügyi tanácsadók által javasolt más hagyományos befek- 
tetéseken egy csomó pénzt vesztettél. 


Ha a helyzetedre vonatkozó fenti feltevések többsége helytálló, ez a könyv ko- 
moly hatással lesz rád. 


HOGYAN ÉPÜL FEL EZ A KÖNYV? 

Minden fejezet végén találsz egy részt, amelynek a címe: , Összegzés: a Gyorsítósáv 
felismerései. Ebben a részben szerepelnek a Gyorsítósáv stratégiájának építőelemei- 
ként szolgáló létfontosságú felismerések. Ne ugord át ezeket, mert belőlük állíthatod 
össze a saját Gyorsítósáv-stratégiádat! Ezenfelül a könyvben szereplő történeteket és 
példákat a Fastlane-fórumról és más személyes pénzügyi fórumokról merítettem. 
Bár a történetek valósak, és valódi problémákkal küzdő, hús-vér emberektől szár- 
maznak, szerkesztett változatban, a neveket megváltoztatva közlöm őket, hogy a 
mondanivalóm egyértelmű legyen. Végül, de nem utolsósorban nyugodtan megvi- 
tathatod a Gyorsítósáv stratégiáját a Fastlane-fórum (IheFastlaneForum.com) sok 
ezernyi felhasználójával. Ha a Gyorsítósáv megváltoztatta az életed, állj meg egy 
percre, és mondd el nekünk, hogyan - vagy írj nekem e-mailt az mj.demarcoo 
yahoo.com címre. 

Évekig tartott, mire felfedeztem, rendszerbe foglaltam, megtanultam és alkal- 
mazni tudtam a Gyorsítósáv megoldásait, hogy végül milliókat keressek velük. 
Most pedig, unatkozó nyugdíjasként - de még mindig fiatalon és dús hajjal — át- 
nyújtom neked a Gyorsítósáv a milliókhoz: ismerd meg a meggazdagodás titkát, és 
légy gazdag életed végéig! című kötetet. Kapcsold be a biztonsági övet, végy magad 
mellé egy nagy adag kávét, és vágjunk neki az útnak! 

1 A 


Vagyon a tolószékben: 
alassan járj, tovább érsz" azt jelenti: 
a Mire gazdag leszel, megöregszel" 


kk. 


A nagy átverés 


,A középszerűségre nem vágyakozik az ember, 
hanem menekülni próbál előle." 


" JODIE FOSTER 


EGY ELKÉPZELT EPIZÓD AZ MTV , TUTI PECÓK" (CRIBS) SOROZATÁBÓL 

Műsorvezető: , Ma a huszonkét éves Big Daddyhoo 750 négyzetméteres pecóját 
látogatjuk meg, itt, a gyönyörű atlanti partvidéken. Élőben jelentkezünk Palm 
Beachből, a napfényes Floridából. . . Szóval, Big Daddyhoo, mesélj a verdáidról!" 

Big Daddyhoo: , Yo, testvér! Ez itten a mi Ferrari F430-asunk, 22-es felnikkel. Amaz 
egy bika Lamborghini Gallardo, egyedi, tíz hangszórós hifivel. Azokra az estékre 
meg, amikor csak lazulni akarok a bigékkel, a Rolls Royce Arnage a királyság. 

Műsorvezető: , Mondd csak, Big Daddyhoo, miből telik neked ezekre a fantasztikus 
verdákra? És erre a kastélyra a parton? Ez húszmilliónál is többe fájhatott!" 

Big Daddyhoo: , Megmondom a tutit, haver. Big Daddyhoo abból gazdagodott meg, 
hogy befektetési alapoknál fialtatta a pénzét, és jól kitömte a nyugdíj-előtakaré- 
kossági számláját a bolti eladóként keresett pénzéből? 


Mintha a tű hirtelen csikorogva végigszántaná a lemezt. 

Dermedt csend. 

Nyilvánvaló, hogy ilyesmit soha nem fogsz hallani. Big Daddyhoo válasza ab- 
szurd és nevetséges. Mindnyájan elég okosak vagyunk ahhoz, hogy tudjuk, egy 
mocskosul gazdag huszonkét éves srác nem szerezhette a vagyonát befektetési ala- 
pokból, meg abból, hogy szorgosan gyűjtögette a bolti eladóként keresett pénzét 
a nyugdíj-előtakarékossági számláján. Pontosan tudjuk, hogy azok, akik fiatalon 
tesznek szert mesés vagyonra, a társadalom egy különleges csoportját alkotják: 
profi sportolók, rapperek, színészek, médiasztárok -— híres emberek. Ha nem tarto- 
zol ebbe a csoportba, neked csak a pénzügyi szakértők hagyományos tanácsa ma- 
rad: , lassan járj, tovább érsz" A , lassú gyarapodás" elve valahogy így hangzik: járd 

ki az iskolát, szerezz jó jegyeket, érettségit és diplomát, szerezz magadnak egy jó 
állást, fektess be a tőzsdén, gyarapítsd a nyugdíj-előtakarékossági számládat, vágd 
szét a hitelkártyáidat, vagdosd ki a kuponokat. .. és egy nap, úgy hatvanöt évesen, 
gazdag leszel. 


A , LASSÚ GYARAPODÁS" A VESZTESEKNEK VALÓ 

Ha meg szeretnél gazdagodni, és ehhez a , lassú gyarapodás" stratégiáját választot- 
tad, van egy rossz hírem a számodra. Ez a vesztesek játéka. A tét az időd, és el fogod 
bukni. Komolyan elhiszed, hogy a srác, aki egy fejedelmi birtokon él a tengerpar- 
ton, egy félmillió dolláros csodaautóval a felhajtóján, befektetési alapokból gazda- 
godott meg? Vagy abból, hogy kivagdosta a kuponokat az ingyenes reklámújságból? 
Persze, hogy nem! De akkor miért adsz hitelt azoknak, akik azt bizonygatják, hogy 
ez az út elvezethet a jóléthez és az anyagi függetlenséghez? 


Mutass nekem egy huszonkét évest, aki befektetési alapokból gazdagodott meg! . 


Mutass nekem egyetlen embert, aki három év alatt milliókat keresett azzal, hogy 
a lehető legtöbbet fizette be a nyugdíj-előtakarékossági számlájára! Mutass nekem 
egyetlen huszonévest, aki betegre kereste magát kuponok kivagdosásával! Hol van- 
nak ezek az emberek? Azért nem találod őket, mert nem léteznek. Csupán egy kép- 
telen tündérmese agyszüleményei. 

Ennek ellenére továbbra is megbízol a régi, megfáradt arcokban, akik az üzleti 
sajtóban pénzügyi tanácsokat osztogatnak, és ezeket a tanokat vallják a meggazda- 
godás útjáról. Igen, uram, szerezzen munkát, dolgozzon le ötven évet, kuporgasson, 
éljen esztelenül takarékosan, fektessen be a tőzsdén, és hamarosan elnyeri a szabad- 
ságát... 70, vagy ha a tőzsde kegyes és az árfolyamok szerencsésen alakulnak, akár 
már 60 évesen! Micsoda pénzügyi terv! , Vagyon a tolószékben"! Hát nem izgalmas? 

A mai zavaros gazdasági helyzetben megdöbbent, hogy még mindig vannak, akik 
elhiszik, hogy ezek a stratégiák működnek. Hát nem a recesszió mutatta meg a leg- 
tisztábban, hogy a , lassan járj, tovább érsz" micsoda átverés? Ó, már értem! Ha 
negyven évig alkalmazottként dolgozol, és sikerül elkerülnöd a 4090-os piaci vissza- 
esést, a , lassú gyarapodás" módszere működik: csak lazíts, dolgozz szorgalmasan, 
és reménykedj, hogy nem jön el érted a halál, mielőtt — csiribú-csiribá! - te lennél a 
leggazdagabb ember a nyugdíjasotthonban. 

A , lassan járj, tovább érsz" üzenete egyértelmű: áldozd fel a jelened, az álmaid 
és az életed egy olyan tervért, amelynek majd élvezheted a gyümölcsét, miután az 
életed nagy része elpárolgott. Hadd fogalmazzak nyersen: ha a jóléthez vezető út 
felemészti felnőtt életed legszebb éveit, és még csak nem is biztos, hogy megéri, 
akkor az az út egy kalap szamócát sem ér. Ha a , jóléthez vezető út" a Wall Streettől 
és a rendelkezésedre álló időtől függ, és azt kéri, hogy tedd kockára az életed, akkor 
az egy rohadt, mocskos sikátor. 

Ennek ellenére a tömegeknek rendelt terv továbbra is szilárdan őrzi az uralmát. 
Képmutató , pénzügyi szakértők" hada hirdeti és kényszeríti ránk ezt a tervet - 


olyanok, akik korántsem a saját tanácsaikat követve, hanem a Gyorsítósávban gaz- 
dagodtak meg. A , Kapaszkodósáv" hirdetői tudnak valamit, amit nem kötnek az 
orrodra: amit tanítanak, az nem működik, viszont az eladásából tényleg meg lehet 
tollasodni. 


FIATALON MEGGAZDAGODNI: SÜKET DUMA? 

A Gyorsítósáv a milliókhoz nem arról szól, hogy milliomosként mehess nyugdíjba, 
hanem arról, hogy értékeld át a gazdagság fogalmát úgy, hogy a fiatalság, az élet- 
öröm, a szabadság és a jólét egyaránt helyet kapjon benne. Vegyük például ezt a 
megjegyzést a Fastlane-fórumról: 


, Csak süket duma lenne? Tudod, az álom, hogy fiatalon is a lábad előtt 
heverhet a világ: amikor flancos autók állnak a luxusvillád garázsában, 
szabadon utazgathatsz, és megvalósíthatod az álmaidat. Tényleg kiszaba- 
dulhatsz a mókuskerékből fiatalon? Huszonhárom éves befektetési bankár 
vagyok Chicagóból, Illinoisból. Szerény fizetésért és szerény jutalékokért 
dolgozom. A legtöbb ember azt mondaná, jó állásom van. Én azonban 
gyűlölöm. Ahogy áthajtok Chicago belvárosán, látom a fickókat, akik már 
gondtalanul élhetik az életüket. A fickókat, akik drága, feltűnő kocsikkal 
furikáznak... És ilyenkor arra gondolok: ezek mind ötvenes vagy még idő- 
sebb hapsik, ősz hajjal! Az egyikük egyszer azt mondta nekem: s Tudod, 
kölyök, mire végre megengedhetsz magadnak egy ilyen játékszert, mint 
ez itt, akkor már szinte túl öreg leszel ahhoz, hogy élvezdix A fickó egy 
ötvenkét éves ingatlanbefektető volt. Emlékszem, ahogy néztem őt, arra 
gondoltam: vIstenem... Ez nem lehet igaz! Ez süket duma! Nem létezik, 
hogy így kell lennie" 


Nos, megerősíthetem: ez tényleg süket duma. Igenis élhetsz , nagy lábon" fiatalon 
is. Az idős kor nem alapfeltétele a vagyonnak vagy a visszavonulásnak. Az igazi sü- 
ket duma az, hogy mindezt elérheted az alapértelmezett , lassú gyarapodás" straté- 
giájával is, legalábbis a 30. születésnapod előtt. Abban a hitben élni, hogy csak idős 
korodban vonulhatsz vissza a munkától - na, az az igazi baromság. Az igazi ostoba- 
ság az, ha hagyod, hogy a , lassan járj, tovább érsz" hazugsága ellopja az álmaidat. 


ÉRTELMEZD ÁT A , NYUGDÍJAS ÉVEKET", HOGY A FIATALKOROD 15 BELEESSEN! 

Ha kimondod, hogy , nyugdíjazás; mire gondolsz? Én egy bogaras öregembert lá- 
tok nyikorgó hintaszékben ülni a tornácon. Gyógyszertárak, orvosi rendelők, járó- 
keretek, ronda tisztasági pelenkák jelennek meg a szemem előtt. Gondozóotthonok 
és fáradtságtól kimerült családtagok. Öreg, járni is képtelen emberek. A fenébe is, 
még valami dohos szagot is érzek úgy 1971-ből! A legtöbb ember a hatvanas-het- 
venes éveiben megy nyugdíjba. De még ilyen idősen is küszködik a megélhetésért, 

és becsődölt kormányzati programokra támaszkodik, csak hogy felszínen tudjon 
maradni. Vannak, akik az , aranyló éveik" jelentős részét is munkában töltik, hogy 
képesek legyenek fenntartani az életszínvonalukat. Egyesek soha nem érik meg, 
hogy visszavonulhassanak, mert halálukig dolgoznak. 

Hogyan lehetséges ez? Egyszerű. A , lassú gyarapodás" egy életen át tartó út, 
amelynek a sikere botrányosan sok olyan tényezőtől függ, amelyek felett nincs ha- 
talmad. Ötven évet fektetsz bele egy munkába és egy nyomorúságos életbe, hogy 
egy napon aztán gazdagon mehess nyugdíjba a kerekes székeddel és a gyógyszer- 
adagolóddal. Ugye, milyen lelkesítő? 

Mégis, milliók vállalják ezt az ötven évig tartó hazárdjátékot. Azok, akiknek be- 
jön, az anyagi függetlenség jutalmát egy rakás gőzölgő szarkupaccal együtt kapják 
meg: az öregséggel. Hát köszi. De egyet se félj, mondják leereszkedő mosollyal, hi- 
szen , ezek az aranyló évek!" Kit akarnak átverni? Kinek aranyló?! 

Ha az utazás ötven évet emészt fel az életedből, akkor tényleg megéri? Ha a gaz- 
dagsághoz ötven évig tart az út, az nem valami vonzó. Emiatt aztán kevesen is jár- 
nak sikerrel, és még azok is, akiknek sikerül, csak az élet alkonyán érik el az anyagi 
függetlenséget. 

A visszavonulás általánosan elfogadott képével az a gond, amit nem látsz. Nem 
látsz benne fiatalságot, nem látsz benne szórakozást, és nem látod az álmok megva- 
lósulását. Az aranyló évek egyáltalán nincsenek aranyból: ez már csak a halál váró- 
terme. Ha az előtt szeretnél anyagi függetlenséget, mielőtt eljön érted a zord Kaszás, 
felejtsd el a , lassú gyarapodást: 

Ha fiatalon, egészségesen, életerősen, dús hajjal szeretnél visszavonulni, akkor 
figyelmen kívül kell hagynod a társadalom alapértelmezett útitervét, hogy , lassan 
járj, tovább érsz" és azt a moslékot, amit a guruk eléd löttyintenek a vályúba. Van 
másik út is. 


ÖSSZEGZÉS: A GYORSÍTÓSÁV FELISMERÉSEI 
e A , lassan járj, tovább érsz" stratégiája megköveteli, hogy egész életedben jö- 
vedelmező állásod legyen. 
e A , lassan járj, tovább érsz" játékán csak veszíthetsz, mert ez a játék a Wall 
Streettől függ, és gúzsba köti a rendelkezésedre álló idő. 
s Életed valódi aranykorát akkor éled, amikor fiatal, tetterős és érzékeny vagy. 


Hogyan számoltam le a , lassú 
gyarapodás" illúziójával? 


n Az élet értelme nem az, hogy együtt haladjunk a tömeggel, 
hanem hogy elkerüljük, hogy az őrültek között találjuk magunkat. 


" MARCUS AURELIUS 


A ,LASSAN JÁRJ, TOVÁBB ÉRSZ" MEGÖLI AZ ÁLMOKAT 

Tizenévesen úgy gondoltam, esélyem sincs, hogy már fiatalon vagyonra tegyek 
szert. A ,gazdagság -- fiatalság" számomra értelmezhetetlen egyenlet volt, egysze- 
rűen azért, mert semmilyen téren nem voltam kiemelkedően tehetséges. Azok, akik 
fiatalon lesznek gazdagok, többnyire rögös úton, kíméletlen versenyben jutnak el a 
célhoz, és ez az út tehetséget igényel. Színésszé, zenésszé vagy más előadóművésszé, 
esetleg profi sportolóvá válni esélytelen, ha mindegyik úton csak egy nagy , ÚTLE- 
ZÁRÁS" tábla fogad, mintha gúnyosan nevetne rajtad: , Felejtsd el, MJ! 

Ebbe nagyon hamar beletörődtem, és feladtam az álmaimat. A , lassan járj, to- 
vább érsz" parancsa teljesen világos volt: járd ki az iskolát, keress munkát, érd be 
kevesebbel, hozz áldozatokat, légy fukar, és ne is álmodozz anyagi függetlenség- 
ről, nagy házról a hegyoldalban vagy fényűző autókról. Én azonban mégis álmo- 
doztam, ahogy a tizenéves fiúk szoktak. Megszállottja lettem az autóknak - konk- 
rétabban, a Lamborghini Countachnak. 


A KILENCVEN MÁSODPERC, AMI MEGVÁLTOZTATTA AZ ÉLETEMET 

Chicagóban nőttem fel. Kövérkés srác voltam, kevés baráttal. Nem érdekeltek sem 
a korombeli lányok, sem a sport. Legszívesebben csak elnyúltam egy babzsák- 
fotelben, fánkkal tömtem magam, és közben a Tom és Jerryt néztem a tévében. 
Szülői felügyeletről nemigen volt szó. Anya és Apa évekkel korábban elváltak, 
így engem és idősebb testvéreimet egy egyedülálló anyának kellett felnevelnie. 
Anyám nem végzett főiskolát, és nem volt munkahelyi tapasztalata sem, hacsak 

nem tekintjük annak a csirkesütést a Kentucky Fried Chickennél. Így aztán sza- 
badon hódolhattam kedvteléseimnek, ami általában édességek majszolását és a 
Szupercsapat legújabb részének bámulását jelentette. Minden erőfeszítés, amire 
hajlandó voltam, egy hosszú, törött seprűnyélben testesült meg: ezt használtam 
távirányító gyanánt, mivel az igazi elromlott, és túl lusta voltam ahhoz, hogy 
felálljak. Ha mégis megmozdultam, általában a helyi fagylaltozó felé vettem az 
irányt. Az édes finomságokon kívül más nemigen motivált. 

Az a bizonyos nap is olyan volt, mint a többi: fagylaltozni indultam. Kifun- 
dáltam, hogy ezúttal milyen ízekkel fogom kényeztetni magam, és elsétáltam a 
fagylaltozóba. A bejárat előtt szemtől szemben találtam magam álmaim autójá- 
val: egy Lamborghini Countach állt ott, amelyet a 80-as évek egyik sikerfilmje, 
az Ágyúgolyó-futam tett híressé. Egykedvűen terpeszkedett az út szélén, mint egy 
király, én pedig úgy bámultam rá, mint egy istenfélő ember, aki előtt megjelent a 


Mindenható. Földbe gyökerezett a lábam az áhítattól, és a fagylalt gondolata egy 


csapásra elillant az agyamból. 

Mindent tudtam a Lamborghini Countachról. A képe kint volt a hálószobám 
falán, és csorgott a nyálam, valahányszor csak megláttam a kedvenc autós magazi- 
nom lapjain. Ravasz, gonosz, pofátlanul gyors kocsi, űrhajóra hajazó ajtókkal - és 
istentelenül drága. Mégis ott állt mindössze pár lépésnyire tőlem. Mintha Elvis 
támadt volna fel. Nyers, kézzelfogható, méltóságos valóságában olyan volt nekem, 
mint amikor egy műkedvelő egy eredeti Monet-képet lát. A vonalak, a formák, a 
festék illata... 

Percekig le sem tudtam venni róla a szemem, mígnem egy fiatalember lépett 
ki a fagylaltozóból, és elindult az autó felé. Az övé lenne a kocsi? Nem létezik! 
A srác nem lehetett több huszonöt évesnél. Farmernadrágot és túlméretezett koc- 
kás inget viselt, ami alatt egy Iron Maiden-pólót véltem felfedezni. Képtelenség- 
nek tartottam, hogy ő legyen az autó tulajdonosa. Én egy idősebb, barázdált arcú, 
őszes, kopaszodó, két évvel a divat mögött kullogó fickóra számítottam. Ez a srác 
nagyon nem illett bele a képbe. 

5 Mi a fene?" - hökkentem meg. Hogyan engedhet meg magának egy fiatal srác 
egy ilyen elképesztő autót? Az isten szerelmére, ez a kocsi többe kerül, mint a ház, 
amiben lakom! Arra jutottam, hogy biztos lottón nyerte a pénzt. Vagy... talán va- 
lami gazdag gyerek, aki egy vagyont örökölt. Nem. Biztosan profi sportoló. Igen, 
ez az igazság, szögeztem le magamban. 

Hirtelen merész gondolat hasított belém: , Hé, MJ, miért nem kérdezed meg a 
srácot, hogy mi a foglalkozása?!" De vajon odamehetek hozzá? Tétován álldogál- 
tam a járdán, miközben győzködtem magam. A testemben szétáradó adrenalin 
azonban bátorságot öntött belém, és azon kaptam magam, hogy a lábaim már 
visznek is az autó felé, mintha az agyam nem is számítana. A fejemben a bátyám 
gúnyos hangját hallottam, ahogy a robotot utánozza a Lost in Space-ből: , Veszély, 
Will Robinson, veszély!" 

A srác észrevette, hogy felé tartok, és nyugtalanságát kényszerű mosoly mögé 
rejtve kinyitotta a kocsi ajtaját. Hú! Az ajtó függőlegesen, az ég felé nyílt, nem 
oldalra, mint egy hétköznapi autóé. Ettől nyomban elszállt az az aprócska önbi- 
zalmam is, amit sikerült összekaparnom, de igyekeztem fenntartani a könnyed 
nemtörődömség látszatát, mintha egy futurisztikus ajtajú autó teljesen hétközna- 
pi látvány lenne. Amit alig húsz szóban össze lehetett volna foglalni, olyan volt, 
mintha egy egész regényt kellett volna megírnom. A lehetőség azonban ott volt az 
orrom előtt, és én megragadtam. 

- Elnézést, uram - motyogtam idegesen, reménykedve, hogy a fickó nem fog 
egyszerűen átnézni rajtam. - Megkérdezhetem, mi a foglalkozása? 

A kocsi tulajdonosa megkönnyebbült, hogy nem egy fiatalkorú bűnözővel van 
dolga, és kedvesen válaszolt: 

— Feltaláló vagyok. 

Ez a válasz egyáltalán nem az volt, amire számítottam, és ettől alaposan za- 
varba jöttem. Előre kidolgozott további kérdéseim értelmüket vesztették, így az- 
tán lebénultam, és fogalmam sem volt, mi legyen a következő lépés. Csak álltam 
ott dermedten, mint a fagylalt, amiért eredetileg elindultam. A Lamborghini ifjú 
tulajdonosa kihasználta a lehetőséget, hogy lelécelhet: bepattant a volán mögé, 
bezárta az ajtót, és elindította a motort. A kipufogó hangos robaja végigsöpört a 
parkolón, a közelben tartózkodó minden élőlénnyel tudatva a Lamborghini félel- 
metes jelenlétét. Akár tetszett, akár nem, a beszélgetés véget ért. 

Tudtam, hogy talán évekig nem lesz még egyszer ilyen élményben részem, 
ezért megpróbáltam minél mélyebben magamba szívni ennek az autómobil- 
unikornisnak a látványát. Mintha álomból ébredtem volna; az agyamban megvi- 
lágosodott egy út. 


A HÍRNÉV ÉS A TEHETSÉG NEM SZÁMÍT 

Mi változott azon a napon? Az, hogy szembetalálkoztam a Gyorsítósávval és egy 
új igazsággal. Ami a vágyott édességet illeti, aznap nem jutottam el a fagylaltozó- 
ba. Sarkon fordultam, és hazamentem - egy új valóság felismerésével. Nem voltam 
sportos, nem tudtam énekelni, és nem volt érzékem a színjátszáshoz, de rájöttem, 
hogy meggazdagodhatok anélkül is, hogy híres vagy tehetséges lennék. 

Onnan kezdve minden megváltozott. A találkozás a Lamborghinivel csupán 
kilencven másodpercig tartott, de egy életre új hitet és irányt adott nekem, és új 
lehetőségeket tárt fel előttem. Úgy döntöttem, hogy egy napon nekem is lesz egy 
Lamborghinim - mielőtt még megöregednék. Nem akartam várni a következő vé- 
letlen találkozásra és csak nézegetni a posztert a falon: meg akartam szerezni ma- 
gamnak ezt az autót. Igen, nyugdíjba küldtem a seprűt, és felemeltem végre a kövér 
seggem a kanapéról. 

GYORSÍTÓSÁV A MILLIÓKHOZ 


A GYORSÍTÓSÁV NYOMÁBAN 

A lamborghinis találkozás után tudatosan tanulmányozni kezdtem azokat a fiatal 
milliomosokat, akik nem voltak se híresek, se tehetségesek. De nem érdekelt min- 
den milliomos, csak azok, akik fényűző, extravagáns életmódot folytattak. Vizsgáló- 
dásaimat egy szűk és homályos körre korlátoztam: egy apró részhalmazára azoknak 


az ismeretlen milliomosoknak, akik megfeleltek az alábbi kritériumoknak: 


1) Fényűző életmódot folytattak, vagy legalábbis megengedhették maguknak. 
Hidegen hagytak azok a szerény milliomosok a , szomszédból; akik a közép- 
osztály soraiban éltek. 

2) Viszonylag fiatalok (35 év alattiak) vagy legalábbis gyorsan gazdagodtak meg. 
Nem érdekeltek azok az emberek, akik negyven évet húztak le egy munka- 
helyen, és úgy jutottak milliókhoz, hogy egész életükben a fogukhoz verték a 
garast. Fiatalon akartam gazdag lenni, nem öregen. 

3) Önerőből tettek szert mesés vagyonra. Nekem üres volt a zsebem. A sperma- 
lottó szerencsés nyerteseit, akik ezüstkanállal a szájukban születtek, nem kí- 
vántam górcső alá venni. 

4) Vagyonuk nem lehetett sem hírnév, sem fizikai tehetség, sem fényes sportkar- 
rier, sem színészkedés, sem éneklés vagy más szórakoztatóipari tevékenység 
eredménye. 


Olyan milliomosokat kerestem, akik ugyanúgy átlagos srácként, bármilyen kü- 
lönleges képesség vagy tehetség nélkül kezdték, mint én, de valahogy mégis meg- 
csinálták a szerencséjüket. Középiskolai és egyetemi éveim alatt megszállottan ta- 
nulmányoztam ezeket a milliomosokat. Mindent elolvastam róluk: magazinokat, 
könyveket és újságokat. Megnéztem minden dokumentumfilmet, ami sikeres üz- 
letemberekről szólt, és igyekeztem magamba szívni minden információt, amit csak 
felfedtek a milliomosoknak erről a szűk köréről. 

Lelkes kutatásom, hogy felfedjem a gyors meggazdagodás titkát, sajnos csa- 
lódásokhoz vezetett. A késő éjszakai telemarketinges műsorok éppen olyanokról 
álmodtak, mint én: hiszékeny voltam, vevő mindenre, és nem haboztam hasz- 
nálni a hitelkártyám. Számtalan vonzónak tűnő ajánlatnak bedőltem, a , szigo- 
rúan bizalmas" hirdetésektől az ázsiai ingatlanmogulig, akinek a jachtján csábos 
hölgyek illegették magukat egy szál bikiniben. De egyik sem hozta el az áhított 
gazdagságot, és a ravasz reklámok ígéretei ellenére a bögyös modellek sohasem 
váltak valósággá. 

Ahogy azonban mohón igyekeztem kielégíteni tudásszomjamat, és egyik bizarr 
munkát vállaltam el a másik után, kutatásaim feltártak néhány figyelemre méltó 
közös nevezőt. Biztos voltam benne, hogy sikerült rábukkannom a milliókhoz ve- 
zető gyorsítósáv és a hírnév nélküli gazdagság minden lényeges titkára. Eltökéltem, 
hogy fiatalon meggazdagszom, és rögtön a diploma megszerzése után rálépek az 


útra. Akkor még nem sejtettem, mi vár rám. Fogalmam sem volt az úton tornyosu- 
ló akadályokról, a terelőutakról és az elkövethető számtalan hibáról. 


DACOLNI A KÖZÉPSZERŰSÉGGEL 

Az Észak-Illinois-i Egyetemen végeztem, két üzleti diplomával. Az egyetem egy öt 
évig tartó vajúdás volt, ami alatt átmosták az agyunkat, hogy milyen jó is munka- 
vállalónak lenni, és ennek az agymosásnak a diploma jelentette a túlértékelt csúcs- 
pontját. Az egyetemet én a vállalati rabszolgák kiképzőtáborának tekintettem; egy 
elhálatlan házasságnak köztem és egy túlhajszolt, alulfizetett, munkahelyek és főnö- 
kök rabságában töltött élet között. A barátaim nagyszerű állásokat csíptek meg, és 
büszkélkedtek is velük: 


5A Motorolánál dolgozom!" 
, Engem meg felvettek a Northwestern Insurance-hoz!" 
s Én a Hertz Rental Cars-nál kaptam munkát mint képzési menedzser!" 


Bár örültem a sikerüknek, a barátaim bedőltek a , lassú gyarapodás" hazugságá- 
nak. És én? Kösz, de inkább nem. Úgy irtóztam a Kapaszkodósávtól, mint a pes- 
tistől. Én a Gyorsítósávot akartam megtalálni, és fiatalon és dúsgazdagon akartam 
visszavonulni. 


ÚTTORLASZOK, KERÜLŐUTAK ÉS A DEPRESSZIÓ 

Magabiztosságom ellenére a következő néhány év messze nem váltotta be a remé- 
nyeimet. Továbbra is anyámmal éltem, és közben csak bukdácsoltam egyik üzleti 
vállalkozásról a másikra. A siker elkerült. Minden hónapban mással próbálkoz- 
tam: vitaminokkal, ékszerekkel, divatos, , kulcsrakész? marketingprogramokkal, 
amelyeket üzleti folyóiratok hátoldaláról kölcsönöztem, sőt még ostoba hálózati 
távértékesítéssel is. 

A kemény munka ellenére csak a kudarcaim számát és az adósságaimat gyarapí- 
tottam. Évek teltek el egyre szánalmasabb hiábavalóságban, és kénytelen voltam egy 
sor neandervölgyieknek való munkát elvállalni, ami alaposan megtépázta az ön- 
becsülésemet: voltam pincérsegéd kínai étteremben (igen, hátul tényleg csótányok 
szaladgálnak), alkalmi munkás a chicagói nyomornegyedben, pizza- és virágszállító 
fiú, diszpécser, limuzinsofőr, hajnalban kelő újságkihordó a Chicago Tribune-nál, 
gyorséttermi eladó a Subway-nél (halál komolyan), árufeltöltő a Searsnél (az átko- 
zott lakástextil osztályon), adománygyűjtő és szobafestő-mázoló. 

Ezeknél az alja munkáknál és az általuk kínált pocsék fizetésnél csak egy valami 
volt rosszabb. A korán kelés. Az említett munkák többsége napfelkelte előtti kezdést 
igényelt. Rendszeresen hajnali háromkor-négykor kellett kelnem - ha lehetetlen 
időpontról volt szó, biztos lehettem benne, hogy szerepel a munkaköri leírásban. Öt 
év egyetem után, diplomával a zsebemben úgy éltem, mint egy falusi tehénpásztor. 

Annyira szűkében voltam a pénznek, hogy kénytelen voltam elszórakoztatni egy 
idősebb nőt, hogy esküvői ajándékot tudjak venni a legjobb barátomnak. Igen, az 
1990-es években sok érett, magányos asszony vadászott fiatal fiúkra. 

A barátaim közben szépen építgették a karrierjüket. Minden évben megkapták a 
496-os béremelésüket, Mustangot vagy Acurát és 110 négyzetméteres házat vettek 
a városban. Elégedettnek tűntek, és olyan életet éltek, amilyet a társadalom elvárt 
tőlük. Normálisak voltak - nem úgy, mint én. 

Huszonhat évesen depresszióba estem. A vállalkozásaim nem voltak képesek 
megállni a saját lábukon, ahogy én magam sem. Szezonális depresszió gyötörte tö- 
rékeny pszichémet. Chicago esős, sötét, komor időjárása ellenállhatatlan vágyat éb- 
resztett bennem egy puha, meleg ágy és a finom sütemények iránt. Ha az ember elér 
valamit, úgy érzi, mintha mindig sütne a nap - szóval, igen, nem értem el túl sok 
mindent. Belefáradtam a középiskolából kibukottaknak való munkahelyekbe, és 
semmi kedvem nem volt kikászálódni az ágyból. A kétségeim minden nappal csak 
egyre nőttek. A kudarcok fizikailag, érzelmileg és anyagilag egyaránt kimerítettek, 
miközben tudtam, hogy egyáltalán nem tükrözik, mi lakozik valójában bennem. Is- 
mertem a meggazdagodás gyors útját, de egyszerűen képtelen voltam a gyakorlatba 
átültetni. Mit csinálok rosszul? Mi állít falat elém? Sokévnyi kutatás és tanulás, egy 
szobányi könyv, folyóirat és , gyorstalpaló" videó átrágása után, még mindig nem 
jutottam közelebb a gazdagsághoz. Ott rekedtem a járdán, az út szélén, és sehol sem 
láttam a Gyorsítósávot. 

Elhatalmasodó depresszióm elől nem a drogokban, a szexben vagy az alkohol- 
ban kerestem menedéket, hanem még mélyebbre ástam magam a , szürke" milli- 
omosokról szóló könyvekbe. Ha már nem lehettem sikeres, legalább elmerültem 
azoknak az életében, akik azok voltak - azáltal, hogy faltam a gazdagokról szóló 
könyveket, a sikeres emberek önéletrajzait, és más történeteket olyanokról, akik a 
semmiből jutottak fel a csúcsra. 

A helyzetem azonban tovább romlott. A körülöttem levő emberek lemondtak 
rólam. A lány, akivel már hosszú ideje együtt jártam, kijelentette: , Reménytelen 
vagy! Neki biztos állása volt egy autókölcsönző szalonban, de folyton veszeked- 
tünk, mert én úgy gondoltam, aprópénzért dolgozik látástól vakulásig. Évi 28 000 
dollár szerintem nem volt valami nagy szám. Ő persze könnyedén vissza tudott 
vágni, és teljes joggal szembesített a tényekkel: , Neked egyáltalán nincs munkád, 
27 000 dollárral kevesebbet keresel nálam, és egyik vállalkozásod sem működik! 
Okos lány volt. A kapcsolatunknak vége szakadt, amint udvarolni kezdett neki egy 
rádiós reklámigazgató. 

Aztán ott volt az anyám. Az egyetem elvégzése utáni első pár évben hagyta, hogy 
a saját fejem után menjek, de aztán jöttek a kudarcok és a szánalmas munkahelyek. 
Kértem, hogy legyen türelmes, és megpróbáltam elmagyarázni neki, hogy a Gyor- 
sítósávban haladó vállalkozók vagyona exponenciálisan nő - szemben az alkalma- 
zásban állók lineáris gyarapodásával. A látványos grafikonok és diagramok sajnos 


nem győzték meg anyámat, aki elvesztette a hitét bennem, és ezért a legkevésbé sem 
hibáztathattam. Nagyon úgy festett, hogy hamarabb száll le ember a Marson, mint 
hogy én megcsináljam a szerencsémet. 

Ellentmondást nem tűrő parancsai alaposan lelohasztották a lelkesedésemet. He- 
tente legalább hússzor rám ripakodott, hogy szerezzek végre egy állást. Még ma is 
beleborzongok. ,, Keress munkát, kisfiam!" - ez a mondat, azon a hangon kiabálva, a 
csótányokat is kiirtaná egy apokalipszis utáni világban. Voltak olyan napok, amikor 
legszívesebben satuba szorítottam volna a fejem, és addig préseltem volna a fülem, 
amíg meg nem süketülök. A , Keress munkát, kisfiam!" beleégett a lelkembe: ez az 
anyai utasítás véget vetett a tárgyalásnak, az esküdtszék egyhangú döntést hozott, 
és kimondta a megfellebbezhetetlen ítéletet: , Megbukott, és megvonjuk tőle a bi- 
zalmat? 

Anyám ezzel a javaslattal állt elő: , A sarki közért csemegepultost keres. Miért 
nem ugrasz be hozzájuk, és adsz nekik egy esélyt?" Mintha az egyetemi tanulmá- 
nyokat és az elmúlt öt év küzdelmeit örökre feledtetné, ha diadalmasan állnék a cse- 
megepult mögött, sonkát szeletelve és krumplisalátát kanalazva a környéken lakó 
focistaanyukáknak. Kösz a tippet, de ezt a munkát inkább kihagynám. 


HÓVIHAR ÉS ÉBREDÉS 

Egy hideg chicagói hóvihar gyötrelme kellett ahhoz, hogy felismerjem, forduló- 
ponthoz érkezett az életem. Sötét, fagyos éjszaka volt, és én holtfáradtan hajtottam 
hazafelé munkaeszközöm, egy limuzin volánja mögött. A cipőm átázott a nedves 
hótól, és kínzó fejfájás gyötört. A két órával korábban bevett négy aszpirin hatásta- 
lan maradt. Haza akartam menni, de nem tudtam. A szokásos útvonalakat belepte 
a hó, és járhatatlanná váltak, én pedig elakadtam a hóviharban. Lehúzódtam a járda 
mellé egy gyéren megvilágított úton, és éreztem, ahogy az olvadt hólében ázó lábuj- 
jaimból hideg borzongás kúszik felfelé a lábszáramon. Leállítottam a motort, és csak 
ültem ott magányosan, síri csendben. Nem volt más, csak a szállingózó hópelyhek, 
amelyek emlékeztettek rá, mennyire utálom a telet. A fejem felett az elnyomott ci- 
garettacsikkek nyomát bámultam a limó plafonján, és arra gondoltam: , Mi a fenét 
művelsz? Tényleg ennyi lenne az életed?" 

Ahogy ott ültem a kocsiban a kihalt úton, a hóviharban, az éjszaka és a semmi 
közepén, úgy döntöttem, hogy ebből elég. A megvilágosodás néha békés fuvallat- 
ként érkezik, máskor azonban úgy kólint fejbe, mintha egy Steinway zongora zu- 
hanna rád. Az én esetemben az utóbbi történt. Egy ellentmondást nem tűrő hang 
szólalt meg a fejemben: , Egyetlen napig sem élhetsz így tovább!" Ha életben akar- 
tam maradni, muszáj volt változtatnom. 


ELSZÁNVA A VÁLTOZÁSRA 
A zord tél gyors cselekvésre ösztökélt. Úgy döntöttem, hogy változtatok. Úgy dön- 
töttem, hogy a kezembe veszem az irányítását annak, amiről korábban azt hittem, 

hogy nincs felette hatalmam: a környezetemét. Úgy döntöttem, hogy elköltözöm. 
Fogalmam sem volt, hová, de ez abban a pillanatban nem is érdekelt. 

Hirtelen újra erősnek éreztem magam. A gyors döntés reményt és egy csepp bol- 
dogságot csempészett nyomorúságos életembe. A kudarcaim egyszeriben jelenték- 
telennek tűntek, és úgy éreztem, újjászülettem. A zsákutcából egyszer csak kilyukad- 
tam egy álom felé vezető útra. Nem az elköltözés volt a lényeg - a döntés valójában 
arról szólt, hogy tudatosítottam magamban: igenis van választásom, és a saját ke- 
zembe vehetem a sorsomat. 

Ezzel az új hatalommal felvértezve már képes voltam olyan lehetőségeket is szám- 
ba venni, amelyekre addig nem is gondoltam. Feltettem magamnak egy egyszerű 
kérdést: , Ha az ország bármely pontján élhetnék, kötöttségek nélkül, akkor hol él- 
nék?" Végiggondoltam, mi az, ami fontos nekem, és bekarikáztam öt várost a térké- 
pen. Egy hónappal később elköltöztem, vagy mondjuk inkább így: elmenekültem. 


A KAPASZKODÓSÁVBÓL A GYORSÍTÓSÁVBA 

900 dollárral a zsebemben érkeztem Phoenixbe. Nem volt munkám, se barátaim, 
se családom. Csak évi 330 napsütéses nap és az égető vágy, hogy ráhajtsak a Gyor- 
sítósávra. Minden vagyonom egy régi matrac, pár száz könyv, néhány nem sok 
hasznot hajtó mellékvállalkozás és egy tízéves, rozsdás, hibás váltójú Buick Skylark 
volt, amit nem lehetett hármasba kapcsolni. Új életem rajtköve egy aprócska lakás 
lett Phoenix belvárosában, amelyet havi 475 dollárért béreltem. A lakást irodává 
alakítottam. Nem volt benne ágy vagy más hálószobabútor, csak egy matrac a kony- 
hában. Édes kekszmorzsák között aludtam, ami elkerülhetetlen, ha a matracod a 
konyhapult mellett fekszik. 

Szegényen és létbizonytalanságban éltem, mégis gazdagnak éreztem magam. 
Végre én magam irányítottam a saját sorsomat. 

Számtalan vállalkozásom egyike egy webhely létrehozása volt. Miközben azt az 
átkozott limuzint vezettem Chicagóban, néha órákig üldögéltem tétlenül, így ren- 
geteg időm volt olvasni. Nem vesztegettem el ezt az időt. Amíg ügyfelekre vártam 
a repülőtéren, vagy odakinn várakoztam, amíg az agysejtjeiket pusztították a helyi 
krimóban, a limuzinban üldögéltem, és csak olvastam és olvastam. Mindenbe be- 
leástam magam, a pénzügyi ismeretektől az internetes programozáson keresztül, 
további gazdag emberek önéletrajzáig. 

Ezenkívül a limuzinsofőrködésnek köszönhettem egy remek ötletet. Felmerült 
egy igény, amely megoldást kívánt. Az egyik ügyfél egyszer megkérdezte tőlem, 
hogy tudnék-e ajánlani neki egy jó limuzinkölcsönző céget New Yorkban. Ahogy 
kitettem az illetőt a repülőtérnél, egy gondolat kezdett motoszkálni az agyamban. 
Ha Chicagóban laknék, és limuzinra lenne szükségem New Yorkban, hová fordul- 
nék? Nem volt New York-i szaknévsorom, és biztosra vettem, hogy a nem New 
Yorkban élők közül senki másnak sincs. A kérdés szöget ütött a fejembe, és arra 
a következtetésre jutottam, hogy bizonyára más utazóknak is gondot jelent limót 


találni egy idegen városban. Így aztán felépítettem egy webhelyet, amely megoldást 
kínált erre a problémára. 

Az internetnek természetesen nincsenek földrajzi korlátai, így ezt a vállalkozást 
Phoenixben is folytathattam. A többi korábbi üzleti vállalkozásomhoz hasonlóan 
ez sem hozott túl sokat a konyhára, a helyzet azonban immár gyökeresen megvál- 
tozott. Pőrén álltam egy idegen városban, pénz, munka vagy biztonsági háló nélkül. 
Muszáj volt összpontosítanom. 

Agresszívan reklámozni kezdtem a webhelyet. E-maileket küldtem szét. Isme- 
retlenül hívtam fel embereket. Leveleket postáztam. Kitanultam a keresőoptima- 
lizálást (5E0). Mivel nem engedhettem meg magamnak, hogy újabb könyveket 
vásároljak, mindennap felkerestem a phoenixi könyvtárat, és internetes programo- 
zási nyelveket magoltam. Továbbfejlesztettem a weboldalamat, és igyekeztem minél 
többet megtudni a grafikák használatáról és a szövegírásról. Bármit hajlandó voltam 
megtanulni, ami segíthetett nekem. 

Aztán egy nap bekövetkezett az áttörés. Egy kansasi cégtől hívtak, és áradoztak 
a webhelyem szolgáltatásairól. Azt akarták, hogy tervezzem meg az ő webhelyüket 
is. Törekvéseim középpontjában ugyan nem a webtervezés állt, de 400 dollárért rá- 
álltam az ajánlatra. Még örültek is, milyen hihetetlenül olcsón vállaltam a felada- 
tot, pedig mindössze huszonnégy óra alatt elkészültem a webhelyükkel. Mámorban 
úsztam. Alig huszonnégy óra leforgása alatt megkerestem a havi lakbérem nagy 
részét. Aztán teljesen véletlenül, még ugyanazon a napon egy New York-i cég is 
megkeresett, és ugyanarra kért: tervezzek nekik egy új webhelyet. 600 dollárért ezt 
is elvállaltam, és két nap alatt végeztem is vele. Egy újabb havi lakbér! 

Tudom, ez nem sok pénz, de a nincstelenségből három nap alatt eljutni oda, hogy 
kerestem ezer dollárt, olyan érzés volt, mintha megütöttem volna a főnyereményt a 
lottón. A Phoenixben eltöltött első néhány hónap alatt összekaptam magam, és éle- 
temben először a saját lábamra álltam. Nem kellett többé virágokat kihordanom, tá- 
nyérokat mosogatnom, pizzát szállítanom, anyámtól pénzt kunyerálnom. A magam 
ura lettem! Hatalmas lépést tettem előre, és lendületet vettem az úton. A szél immár 
jó irányból fújt és kirajzolódott előttem a gazdagság univerzumába vezető új út. 

Valami azonban még mindig nem stimmelt. Tudtam, hogy valami még hiányzik. 
A bevételem nagy része webhelyek tervezéséből és nem a webes hirdetőfelületem- 
ből származott. A jövedelmem az időmhöz és a webhelyépítéshez volt kötve. Ez azt 
jelentette, hogy minél több webhely tervezésével bíznak meg, annál több időt kell 
töltenem vele, és ha nem dolgozom, akkor elapad a bevételi forrásom. Az időmet 
adtam el pénzért. 


EGY ÚJ VAGYONKÉPLET GYORSABB MEGGAZDAGODÁSHOZ VEZET 
Télen meglátogatott egy barátom Chicagóból. Megmutattam neki a webes cím- 


jegyzékemet, és ő elámult rajta, mekkora forgalmat bonyolít a szolgáltatásom. 
A világ minden tájáról érdeklődtek nálam a limuzinkölcsönzési árakról, a nap 


1. RÉSZ - VAGYON A TOLÓSZÉKBEN... 


GYORSÍTÓSÁV A MILLIÓKHOZ 


minden percében. Mennyibe kerül egy limuzin Bostonból Worcesterbe? Mennyi 
a tarifa a JFK repülőtérről Manhattanig? Belekukkantottunk az elektronikus pos- 
taládámba, és 450 e-mailt találtunk benne. Tíz perccel később a Frissítés gombra 
kattintottunk, és máris ott volt újabb 30 e-mail. Percenként több érdeklődő levél is 
érkezett. A barátom azt javasolta: , Haver! Valahogy pénzt kellene csinálnod ezek- 
ből az e-mailekből!" 

Igaza volt - de hogyan? És hogyan tudom kielégíteni a létező igényeket? Ez a 
kihívás állt előttem, és én eltökéltem, hogy felveszem a kesztyűt. Pár nappal később 
kidolgoztam egy kockázatos, addig még soha nem bizonyított megoldást, és úgy 
döntöttem, adok neki egy esélyt. Hogy mit tettem? Ahelyett hogy hirdetési felüle- 
teket értékesítettem volna, érdeklődőket (potenciális ügyfeleket, , lead"-eket) köz- 
vetítettem. Ezzel csak egy probléma volt: ezt a vadonatúj, úttörő , bevételi modellt" 
még senki sem próbálta ki. Emellett meg kellett győznöm az ügyfeleket, hogy ez az 
üzleti megoldás előnyös a számukra, miközben semmilyen adattal nem tudtam alá- 
támasztani, hogy valóban sikeresen működhet. Ne feledjük, mindez a kilencvenes 
évek végén történt, amikor az , ügyfélkör-építés" (, lead generation") a weben még 
szűz területnek számított - legalábbis amíg én merészen bele nem vágtam. 

Ennek ellenére vállaltam a kockázatot, és megvalósítottam az ötletet. Rövid távon 
arra számítottam, hogy a változtatás megöli a bevételeimet, és így is történt. Úgy 
gondoltam, hónapokba telhet, mire a modell sikeres lesz - ha működik egyálta- 
lán. Az új rendszer az első hónapban 473 dollár bevételt hozott. Siralmas. További 
webhelyek készítését vállaltam, hogy pótoljam a bevételkiesést. A második hónap- 
ban a bevétel 694 dollárra emelkedett. A harmadikban már 970-re kúszott fel. Az- 
tán 1832, 2314, majd 3733 dollárra. És a növekedés itt nem állt meg. 

A modell működött. 

A bevételem, a jövedelmem és a vagyonom ugrásszerűen nőni kezdett, de a dolog 
nem volt teljesen zökkenőmentes. A forgalom növekedésével a panaszok, a vissza- 
jelzések és a kihívások is megszaporodtak. A fejlesztésekhez közvetlenül az ügyfelek 
javaslataiból merítettem ötleteket. Napokon, sőt néha órákon belül megvalósítot- 
tam, amit elképzeltek. Az ügyfelek megszokták, hogy perceken, de legfeljebb egy 
órán belül válaszolok az e-mailjeikre. Megtanultam hallgatni az ügyfelekre, és az 
üzlet robbanásszerű növekedésnek indult. 

A munkanapok egyre hosszabbak és megerőltetőbbek lettek. A heti negyven óra 
már nyaralásnak számított - jellemzően heti hatvan órát dolgoztam. A hétközna- 
pok és a hétvégék összemosódtak. Amíg újdonsült barátaim piálni és bulizni jár- 
tak, én szétültem a fenekemet a kis lakásban, a kódot toldozgatva. Fogalmam sem 
volt, hogy csütörtök van-e vagy szombat, de ez nem is számított. A kemény mun- 
ka jutalma az volt, hogy egyáltalán nem éreztem munkának, sőt még élveztem is. 
Nem munkahelyem volt, hanem egy szenvedélyem: az, hogy valami különlegeset 
csináljak. Emberek ezrein segített, amit létrehoztam, és ez tett az alkotásom rabjává. 
Hasznosnak éreztem magam. 


Elkezdtem gyűjteni az ügyfelek ajánlásait: 


Önnek köszönhetően a vállalkozásom forgalma a tízszeresére nőtt." 
. Az Ön webhelyének köszönhetem a legnagyobb vállalati ügyfelemet. 
Az Ön cége nélkül a vállalkozásom nem tudott volna terjeszkedni." 


Ezek a visszajelzések jelentették a vagyonomat. Még nem igazán úsztam a pénz- 
ben, de már gazdagnak éreztem magam. 


AZ ÉN , HAMIS" GYORSÍTÓSÁVOM 

2000-ben már másfajta érdeklődők is megkerestek. Induló informatikai vállalkozá- 
sok hívtak fel, és azt akarták tudni, hogy hajlandó lennék-e eladni a cégem. Abban 
az évben teljes erővel tombolt a dotcom-láz. Egyetlen nap sem telt el anélkül, hogy 
hírt ne adtak volna egy újabb milliomosról, aki azzal ütötte meg a főnyereményt, 
hogy eladott valamilyen internetes szellemi tulajdont. Rémlenek még a szürke mil- 
liomosok? A gazdagoknak ez a csoportja döbbenetes iramban nőtt, és a hullám fe- 
lém tartott. 

Szóval, nem akarja eladni a cégét? Már hogy a fenébe ne! Három ajánlatot kap- 
tam. Az első 250 000, a második 550 000, a harmadik 1 200 000 dollárról szólt. 
A harmadikra rábólintottam, és egy szempillantás alatt milliomos lettem... majd- 
nem. 

A gazdagság sajnos nem tartott sokáig. Akkoriban azt hittem, 1 200 000 dollár 
temérdek pénz. Tévedtem. Az adók, az értéktelen részvényopciók, a téves dönté- 
sek és a rossz befektetések a pénz nagy részét elvitték. Vettem egy Corvettet, hátha 
gazdagnak tűnök tőle. Azt hittem, az is vagyok, pedig valójában távol álltam tőle. 
A végén alig 300 000 dollár maradt a , hatalmas vagyonból" 

Az internetlufi kipukkadása fájdalmas következményekkel járt, legalábbis azok 
számára, akik megvették a cégemet. Figyelmeztetéseim ellenére rossz döntéseket 
hoztak; olyan döntéseket, amelyek rövid távon jót tettek a bevételeknek, hosszú tá- 
von azonban borzasztó hatással voltak a növekedésre. Gyakorlatilag lehúztak egy 
csomó pénzt a vécén, mintha végtelen mennyiség állna belőle rendelkezésre. Tény- 
leg szükség volt egyedi márkajelzéssel ellátott palackokra? És a cég emblémájával 
ellátott pólókra? Ezek bevételnövelő lépések voltak? 

A döntések lassan, bizottságokban születtek meg. Az ügyfelekkel nem törődtek. 
Hihetetlen, de a cég vezetőinek többsége MBA fokozatot szerzett a Harvardon - ami 
újabb bizonyítéka annak, hogy a név után biggyeszthető előkelő rövidítések nem 
garantálják automatikusan az üzleti érzéket. Annak ellenére, hogy 12 millió dollár 
kockázati tőke állt rendelkezésre mentőövként a vihar átvészeléséhez, a webhelyem 
lassan haldokolni kezdett. 

Néhány hónappal később, a csőd szélén, a vezetőség úgy döntött, hogy megszün- 
teti a webhelyet, annak ellenére, hogy még mindig nyereséget termelt. Az internetes 

üzletágba egyre kevesebben akartak befektetni, és a részvényárfolyamok zuhanni 
kezdtek. Mindenki az életben maradásért küzdött, a befektetőket is beleértve. 

Nem bírtam nézni, ahogy az alkotásom az enyészeté lesz, ezért ajánlatot tettem a 
webhely visszavásárlására, kiárusítási áron - mindössze 250 000 dollárért, amelyet 
a cég saját profitjából szándékoztam kifizetni. Az ajánlatot elfogadták, így vissza- 
nyertem az irányítást a cég felett, amelyet csupán egy évvel korábban adtam el ne- 
kik. Az üzlet lényegében arról szólt, hogy én üzemeltetem a webhelyet, és enyém a 
profit, amelyből visszafizetem a veszteségként leírható kölcsönt. A maradékot visz- 
szaforgattam a vállalkozásba. Amint a cég ismét az enyém lett, egy új cél fogalmazó- 
dott meg bennem: nem pusztán túlélni akartam az internetes összeomlást, hanem 
virágzóvá akartam tenni a vállalkozást. 


A PÉNZFA SZÜLETÉSE 

A következő másfél évben újult erővel vetettem bele magam a webhely fejleszté- 
sébe, hogy a szolgáltatást magasabb szintre emeljem. Visszatekintve, valószínűleg 
bizonyítani szerettem volna magamnak, hogy nem csak egy szerencsés fickó va- 
gyok, akinek véletlenül sikerült meglovagolnia a dotcom-hullámot. Folyamatosan 
továbbfejlesztettem a webhelyem. Új, modern megoldásokkal vérteztem fel, és 
odafigyeltem az ügyfelekre. Új szenvedélyemmé az automatizálás és a folyamat- 
szervezés vált. 

A folyamatok és rendszerek ésszerűsítése lassú, de egyenletes átalakulást ered- 
ményezett. Egyre kevesebbet kellett dolgoznom. Egyszer csak azon kaptam magam, 
hogy napi tíz óra helyett egy is elég. A pénz ennek ellenére folyamatosan áramlott 
befelé. Már megengedhettem magamnak, hogy elruccanjak Vegasba kaszinózni, ki- 
vegyek négy nap betegszabadságot, vagy egy hónapig csak napi kereskedéssel fog- 
lalkozzam a tőzsdén - a pénz ugyanúgy dőlt. 

Aztán hirtelen tudatosult bennem, mit is értem el. Ez maga volt a Gyorsítósáv! 
Valódi, élő, gyümölcstermő pénzfát neveltem. Egy virágzó fát, amely napi 24 órá- 
ban, heti 7 napon át pénzt termett, és cserébe nem az egész életemet kérte, csupán 
havonta néhány órát, némi locsolást és napsütést, amit boldogan megadtam neki. 
Elég volt néha-néha rápillantani, és a pénzfa magától nőtt, termést hozott, és meg- 
adta nekem a szabadságot, hogy azt csináljak, amit csak akarok. 

Az elkövetkező néhány évben lustálkodtam, és kényeztettem magam. Persze, 
azért dolgoztam is pár órát havonta, de leginkább konditerembe jártam, utazgat- 
tam, videojátékokkal játszottam, gyors kocsikat vásároltam és versenyeztem velük, 
társkereső weboldalak böngészésével szórakoztattam magam, és szerencsejátékok- 
kal múlattam az időt. Megtehettem, mert a pénzfa dolgozott helyettem, és minden 
hónapban bőséges termést hozott. 

Azóta, hogy visszavásároltam, a vállalkozásom rakétaként ívelt felfelé. Voltak 
olyan hónapok, amikor csak a PROFIT több volt, mint 200 000 dollár. Igen, a profit! 
Ha csak 100 000-et könyvelhettem el, akkor rossz hónapot zártam. Két hét alatt 


annyit kerestem, amennyit a legtöbb ember egy egész évben. A vagyonom szépen 
gyarapodott, mégsem keltett feltűnést. Nem lettem híres. Ha te 200 000 dollárt ke- 
resnél havonta, min változtatnál az életedben? 


e Milyen autót vezetnél? 

s Hol laknál? 

e Hova mennél nyaralni? 

e Milyen iskolákba járatnád a gyerekeidet? 

s Az adósság Damoklész kardjaként lebegne a fejed felett? 

e Milyen gyorsan szeretnél milliomos lenni? Négy hónap vagy negyven év alatt? 
.s Gondot okozna egy 6 dolláros kávé a Starbucksban? 


Amikor ekkora bevételre sikerül szert tenned, gyorsan azon kapod magad, hogy 
milliomos lettél. Én 33 évesen már sokszoros milliomos voltam. Ha az elején nem 
adtam volna el a cégem, bizonyára még gyorsabban révbe értem volna, de ha az 
ember gyorsfagyasztott készételeket eszik, és valaki meg akarja dobni 1 200 000 
dollárral, nemigen mondja azt, hogy , Nem, kösz, inkább kihagyom? 

Megvettem az első Lamborghinimet, és ezzel teljesült az, amiről tizenévesen 
álmodoztam. A kérdést, amelyet én tettem fel sok-sok évvel ezelőtt, most nekem 
szegezik, szinte minden héten. És én most már tudom rá a választ - azt a választ, 
amelyet én is annyira szerettem volna hallani. 

2007-ben úgy döntöttem, hogy ismét eladom a cégem. Ideje volt, hogy visszavo- 
nuljak, és megvalósítsam a legmerészebb álmaimat - olyasmiket, mint ez a könyv 
vagy a forgatókönyvírás. Ezúttal azonban kényelmesen válogathattam az ajánlatok 
között, amelyek 3,3 milliótól 7,9 millió dollárig terjedtek. Miután néhány röpke év 
alatt sok-sok milliót kerestem a céggel, elfogadtam az egyik készpénzes ajánlatot, és 
újra ráhajtottam a Gyorsítósávra. Tíz percre - ennyi ideig tartott beváltani a millió- 
kat érő hat csekket. 


ÖSSZEGZÉS: A GYORSÍTÓSÁV FELISMERÉSEI 
e A hírnév vagy a fizikai tehetség nem előfeltétele a gazdagságnak. 
e A gyors meggazdagodás útja nem lineáris, hanem exponenciális. 
e A változás egy szempillantás alatt bekövetkezhet. 

2. rész 


A meggazdagodás nem út, 
hanem utazás! 


Utazás a gazdagság felé 


.A leghosszabb út is egyetlen lépéssel kezdődik. 


s LAO-CE 


A MEGGAZDAGODÁS NEM CSUPÁN EGY ÚT, HANEM EGY EGÉSZ UTAZÁS! 
Még az egyetemi éveim alatt történt, hogy a barátaimmal a tavaszi szünetben úgy 
döntöttünk, felkerekedünk, és Chicagóból leutazunk Dél-Floridába. Fiatal férfi- 
ként természetesen izgatottan néztünk az út elébe, és rabul ejtett minket a cél: a 
napfényes, nyüzsgő floridai tengerpart, ahol lengén öltözött, csokibarna, spicces 
főiskolás lányok várnak. Sajnos annyira lekötött minket az ábrándozás, hogy nem 
terveztük meg rendesen az utazást, és nem figyeltünk oda a járműre, amelynek 
célba kellett volna juttatnia minket. Nyolc órával az indulás után a kivénhedt 
Dodge Duster egyszer csak füstöt kezdett okádni, és köhögve lefulladt. Ott áll- 
tunk megfürödve, megrepedt hengerfejjel, olaj nélkül egy poros országúton, vala- 
hol Illinois déli részén. Tehenek, kukoricatáblák és trágyaszag vett minket körül 
- fényévekre voltunk Dél-Florida homokos strandjaitól. 

Sajnos a többség számára gyakran végződik úgy az utazás a gazdagság felé, 
mint a mi kiruccanásunk a tavaszi szünetben - elakadnak az út szélén, a semmi 
közepén, és csak vakarják a fejüket: , Hogy a fenébe történhetett ez?" Tavaszi ki- 
rándulásunkhoz hasonlóan nem elég, ha az ember ismeri , a gazdagsághoz vezető 
utat" és elindul rajta, mert maga az út nem juttat vagyonhoz. Hiába hajszolod a 
gazdagságot, ha csak az útra és a célra figyelsz, de az utazásra nem. A Gyorsítósáv 
persze kitárhatja előtted a gyors meggazdagodás kapuját, és megmutathatja az 
utat, de ahhoz, hogy sikeresen végig is menj rajta, nem szabad megfeledkezned az 
utazás létfontosságú kellékeiről. Mi azért nem értünk célba a tavaszi szünetben, 
mert nem gondoltunk az utazásra, csak az útra. Olaj? Térkép vagy útiterv? Motor- 
ellenőrzés? Kit érdekel? Csak taposs a gázba, és irány dél! Ha nem fordítasz kellő 
figyelmet arra, hogy mire lehet szükséged az utazás során, a motor lefulladhat, 
az olaj és a benzin kifogyhat, és lehet, hogy véget nem érő kitérőket kell tenned. 


39 


S 


GYORSÍTÓSÁV A MILLIÓKHOZ 


Ha csak az útra összpontosítasz, akkor jó eséllyel elakadsz útközben, és soha nem 
éred el a célt, amelyről álmodtál. 


A GAZDAGSÁG CSALÓKA ÚTJA 

Ha a gazdagság eddig elkerült, akkor az valószínűleg azért van, mert túlságosan 
csak az útra figyelsz, és megfeledkezel a képlet többi tényezőjéről. Persze, lehet, 
hogy innen-onnan összeszedtél pár elemet: ellestél egy-két fogást könyvekből, ki- 
mazsoláztál egy másikat valamilyen , Hogyan gazdagodjunk meg?" tanfolyamról, 
vagy kaptál egy forró tőzsdei tippet egy főiskolai bróker haverodtól. Sajnos azon- 
ban ezek az elszigetelt összetevők nem képesek vagyonhoz juttatni. Olyanok, mint 
a gazdagság felé vezető úton elakadt autó, amelyiknek üres a tankja, és lemerült az 
akkumulátora. Egy több változós egyenletben egyetlen változó segítségével nem 
tudod feltörni a meggazdagodás kódját. 

A meggazdagodás útjának képlete olyan, mint egy recept. . 

Képzeld el, hogy belöklek a konyhába egy csomag liszttel és cukorral, és rád 
parancsolok, hogy süss aprósüteményt. A feladat megoldhatatlan, mert az emlí- 
tett két hozzávaló önmagában nem elég a sütemény elkészítéséhez. Ha kihagyod 
a szódabikarbónát, a sütik laposak maradnak. Ha megfeledkezel a vajról, a sütik- 
nek borzasztó lesz az íze. Egyetlen kihagyott vagy hibás összetevő meghiúsítja az 
egész műveletet. Ez a gond a meggazdagodásról szóló legtöbb könyvvel: csak az 
útra összpontosítanak. A receptnek csak a legizgatóbb hozzávalójáról beszélnek - 
a cukorról! Ezek a könyvek az alábbiakhoz hasonló tanácsokat adnak: 


s Vásárolj árverésre bocsátott ingatlanokat, hogy meggazdagodj! 

e Vásárolj névhasználati és értékesítési jogot, és légy a saját főnököd! 
e Ismerd meg a titkos törvényt, és gondolkozz pozitívan! 

e Indíts üzleti vállalkozást! 

e Fektess ingatlanba, hogy passzív jövedelemhez juss! 

s Gazdagodj meg devizakereskedésből! 


Ezek a stratégiák a meggazdagodáshoz vezető útvonalakat emelik ki: az ingat- 
lanbefektetések útját, a kereskedés útját, az üzleti vállalkozás útját. Semmi más- 
sal nem foglalkoznak. A kudarcot a , más" hiánya okozza - az a bizonyos , más" 
ugyanis a képlet többi része. 


NEM ELSZIGETELT ESEMÉNYEK, HANEM FOLYAMATOK TESZIK 

A MILLIOMOST 

Mindenki, aki önerőből lett többszörös milliomos, egy gondosan megtervezett 
folyamat eredményeként szerezte a vagyonát. Ők a teljes képletet ismerik, és al- 
kalmazzák is. Bármit is olvastál vagy hallottál, a vagyon nem egyetlen eseményből 
ered. Nem az égből száll alá, és nem is egy tévés vetélkedőből származik. Nem 


csenget be hozzád és vár rád a tornácon léggömbökkel díszítve, egy hűtőszekrény 
méretű csekkel a kezében. A vagyon forrása nem egy csilingelő gép, amelyen szil- 
vák, citromok és cseresznyék pörögnek. 

A meggazdagodás folyamat, nem egyszeri esemény. Kérdezd meg bármelyik 
mesterszakácsot, és megerősíti, hogy a tökéletes fogás egy sor hozzávaló és egy 
gondosan megtervezett kivitelezés eredménye: egy kis ez, egy kis az, a megfelelő 
időben és a megfelelő helyen alkalmazva - és már kész is a mennyei étel. A vagyon 
felhalmozása pontosan ugyanígy történik: egymástól független összetevőket kell 
gondosan olyan egységes egésszé gyúrni, ami milliókat ér. 

A gazdagság a legtöbb embert elkerüli, mert az eseményekkel vannak elfog- 
lalva, és közben nem fordítanak kellő figyelmet a folyamatokra. Márpedig folya- 
mat nélkül nincs esemény sem. Állj meg egy pillanatra, és olvasd el újra ezt a 
mondatot. A milliók folyamatokból születnek. Az események, amelyeket látsz, és 
amelyekről hallasz, ezeknek a folyamatoknak az eredményei. Séfünk esetében a 
folyamat a főzés, míg az étel az esemény. 

Amikor például egy kosárlabdázó megcsíp egy 50 millió dolláros szerződést 
a profiligában, az olyan esemény, amely egy folyamat eredménye. Amikor érte- 
sülsz a nagy szerződésről, a , meggazdagodás" látványos pillanatáról, általában 
eszedbe sem jut a folyamat, amely megelőzte az eseményt. A folyamat ugyanis 
egy hosszú, fáradságos út, amelynek nem voltál szemtanúja: nem láttad a napi 
négyórás edzést, az éjjeli spontán kosármeccseket a téren, a szakadt ínszalagokat, 
a műtéteket és a lábadozást, a csalódást, amikor az embert kihagyják az egyetem 
ificsapatából, és az ellenállást a helyi bandák vonzásának. Pedig mindez része az 
útnak, része a folyamatnak. 

Ha egy húszéves srác 30 millió dollárért adja el az internetes cégét, arról olvasni 
fogsz a számítástechnikai blogokban. Az eseményt ünneplik és szétkürtölik, hogy 
mindenki csodálja. A folyamat közben háttérbe szorul. Arról már nem hallasz, 
hogy a cégalapító hány órán át görnyedt a kód felett. Senki sem említi a garázsban 
fáradságos munkával töltött hideg, sötét napokat. Senki sem beszél arról, hogy 
a cég alapítását 21,9990-os kamattal ketyegő hitelkártyáról kellett finanszírozni. 
Szemérmesen hallgatnak az alapító rozsdamarta, platós, 174 000 mérföldet futott 
Toyotájáról. 

J. Darius Bikoff 1996-ban megalapította a Glaceau Vitamin Watert. Amikor 11 
évvel később a Coca-Cola 4,1 milliárd dollárt ajánlott neki a cégért, az ajánlat a 
világ minden táján az újságok címlapjára került. És mi az, ami nem? A tizenegy 
éves küzdelem, amely mögött egy tökéletesre csiszolt folyamat állt. Az esemény: a 
milliárd dolláros ajánlat. A folyamat: a küzdelem és a háttértörténet. 

A cégem eladása egy eseményben tetőzött, de egy folyamat kövezte ki az utat 
hozzá. Amikor egy kívülálló látja a szép házat és a drága autókat, arra gondol: 
, Bárcsak én is ilyen szerencsés lennék!" Ezt a tévképzetet az táplálja, hogy az ese- 
mények csillogása elhomályosítja a folyamatot. Pedig minden gazdagságot szülő 

eseményt valamilyen folyamat előz meg: a történetnek éppúgy része a kísérlete- 
zés, a kockázatvállalás, a kemény munka és az áldozatok. Ha megpróbálod átug- 
rani a folyamatokat, akkor soha nem jutsz el az eseményekig. 

Sajnos a média által irányított, , most azonnal kell nekem" mentalitású fogyasz- 
tói társadalmunk az eseményt állítja reflektorfénybe, és azt dicsőíti, miközben a 
folyamatot a fáskamrába száműzi, gondosan felitatva a verejtéket, hogy a nagy- 
közönség elől elrejtve maradjon. Ha azonban kitartóan kutatsz utána, mindig 
rábukkanhatsz a folyamatra, egy másik újságcikkben vagy az eseményt dicsőítő 
tudósítás utolsó bekezdésében eltemetve. 

Ha megszerzed az első milliódat, az egy folyamat eredménye lesz, és nem va- 
lamilyen rejtélyes véletlené, ami történetesen éppen keresztezte az utadat. A fo- 
lyamat az utazás, ami a meggazdagodáshoz vezet. A cél egy ragyogó eseményben 
testesül meg, de egy folyamat jelenti az alapját. A siker sajnos nem közelíthető 
meg lifttel - nem kerülheted el a lépcsők megmászását. 


AZ UTAZÁS KÉPLETE 

A meggazdagodás útjának, vagyis az utazásnak a képlete olyan, mint egy országot 
átszelő hosszú utazás. A siker megköveteli, hogy az utazásra és annak kellékeire (a 
folyamatra) összpontosíts, ne pedig a célra (az eseményre). A nyerő formula négy 
alkotóelemből áll. Ezek a következők: 


A TÉRKÉP (III., IV. ÉS V. RÉSZ) 

Az utazás iránytűje - a térkép vagy útiterv - a cselekedeteidet irányító erő. A tér- 
kép mutatja meg a pénzügyi hitrendszeredet és a vagyonnal és a pénzzel kapcsola- 
tos meggyőződéseidet. Három térkép létezik, amely kijelöli a meggazdagodáshoz 
vezető utadat: 


1) A Járda 
2) A Kapaszkodósáv 
3) A Gyorsítósáv 


Csakúgy, mint egy recept, a térképed tartalmazza a válaszokat a Mit?, Miért?, 
Hol? és Hogyan? kérdésekre. 


A JÁRMŰ (VI. RÉSZ) 

A jármű te magad vagy. Senki sem hajthat végig az úton, csak te. Járműved bonyo- 
lult rendszer, amelynek elemei az olaj, a benzin, a motor, a kormánykerék, a szél- 
védő, a teljesítmény és a gázpedál. Mindegyik rendszeres karbantartásra szorul, 
hogy az utazás során a lehető legnagyobb hatékonysággal működjön. 


AZ UTAK (VII. RÉSZ) 

Az utak azok a pénzügyi útvonalak, amelyeken utazol. Választhatod például az 
alkalmazotti lét útvonalát, azon belül a számtalan lehetőség bármelyikét: lehetsz 
mérnök, projektmenedzser, orvos, vízvezeték-szerelő, teherautósofőr és így tovább. 
Aztán ott vannak a vállalkozói útvonalak: lehetsz ingatlanbefektető, kiskereskedő, 
franchise-hálózat tagja, internetes kereskedő vagy feltaláló. Ugyanúgy, mint amikor 
kirándulni indulsz, milliónyi útvonal közül választhatsz. j 


A SEBESSÉG (VIII. RÉSZ) 

A sebesség a kivitelezést jelenti, és annak a képességét, hogy az ötlettől eljuss a meg- 
valósításig. Ülhetsz egy Ferrariban is egy üres, nyílegyenes úton; ha nem nyomod 
a gázpedált, akkor nem fogsz előrébb jutni. Sebesség nélkül a hajadra kenheted a 
térképet; a járműved csak tétlenül parkol, és az útvonaladból zsákutca lesz. 


FIZETŐS UTAK 

Azok, akik sikeresen haladnak a Gyorsítósávban, harcosok, akik sohasem a könnyű 
utat választják. A gazdagsághoz vezető úton fizetős kapukon kell áthaladni, és az 
útdíj elég magas. Ez egyeseknek jó hír, mert az útdíj kiszűri a gyengéket, és vissza- 
fordítja őket az átlagemberek földjére. Ha megpróbálod kikerülni az útdíjat, a jólét 
is ki fog kerülni téged. Sajnos néhányan úgy vélik, hogy a gazdagsághoz vezető út 
díját bizonyos , előfeltételek" birtokában nem kell megfizetniük: 


e szerető család / boldog gyermekkor; 

e ügyeskedés" helyett , kemény munka"; 

e iskolai végzettség és a név elé / mögé biggyeszthető rövidítések; 

e sziporkázó üzleti terv; 

e kockázati tőke; 

"e bizonyos nem, bőrszín vagy életkor; 

s pozitív gondolkodás, reménykedés, ábrándozás; 

, a megfelelő pozícióban levő emberek ismerete; 

e a megfelelő iskolák elvégzése; 

s szenvedélyes munkavégzés, avagy amikor , azt csinálod, amit szeretsz?" 


Semmi sem állhatna távolabb az igazságtól. A milliókhoz vezető Gyorsítósávot 
nem érdeklik ezek a dolgok. A Gyorsítósáv nem sima, nyílegyenes, fákkal szegélye- 
zett út, takaros, fehérre mázolt kerítésekkel és tölgyfákról lógó gumiabroncsokon 
hintázó gyerekekkel, hanem sötét, elhagyatott földút, tele kátyúkkal, amelyek ki- 
kényszerítik a változást és a fejlődést. Ha a gazdagsághoz vezető út könnyű lenne, 
mindenki gazdag lenne, nem igaz? 

Számíts rá, hogy meg kell fizetned az árat. Légy tisztában vele, hogy kockáztat- 
nod kell, és áldozatokat kell hoznod. Számíts a bukkanókra az úton. Amikor be- 

leszaladsz az első kátyúba (ami be fog következni), emlékeztesd magad rá, hogy 
mindez egy folyamat, egy fokozatosan kibontakozó sikertörténet része. A Gyorsító- 
sáv áldozatokat követel, amiket kevesen hajlandóak meghozni ahhoz, hogy úgy élhes- 
senek, ahogy csak kevesen. 


AZ UTAZÁSHOZ NEM FOGADHATSZ FEL SOFŐRT 

Olyan társadalomban élünk, amelyik a házimunkától a gyereknevelésig minden te- 
endőt , ki akar szervezni. Egy koszos fürdőszoba kitakarításával talán meg lehet 
bízni valakit, a vagyonszerzés esetében azonban ez nem működik. A gazdagsághoz 
vezető úton nem vezethet helyetted egy sofőr, és az útdíjat sem fizettetheted ki egy 
virtuális titkárral Indiában. 

Ha valaki tizenhat évesen megajándékozott volna egy Lamborghinivel (vagy bár- 
mi mással, amiről akkoriban álmodoztam), egészen biztos, hogy ma nem tartanék 
ott, ahol tartok. Ha valaki teljesíti a kívánságaidat, anélkül, hogy bármilyen erőfe- 
szítést kellene tenned értük, azzal lényegében csak hátráltatja a folyamatot. Nem 
válhattam volna azzá az emberré, akivé válnom kellett, mert a folyamaton más ment 
volna át helyettem. Nem származik bölcsesség vagy személyes fejlődés egy olyan 
utazásból, amelyen más vesz részt helyetted. Az utazás a te feladatod. 


ÖSSZEGZÉS: A GYORSÍTÓSÁV FELISMERÉSEI 
e A meggazdagodás képlete nem egyetlen tényezőből áll. 
s A milliók folyamatokból születnek. Az események csupán a folyamat mellék- 
termékei. 
e Ha a gazdagsághoz vezető útra , sofőrt" keresel, azzal a folyamatot próbálod 
kikerülni. A folyamat azonban nem , átruházható" dolog, mert a bölcsesség, a 
személyes fejlődés, az erő és minden esemény egyaránt a folyamat eredménye. 


 GYORSÍTÓSÁV 


. Térképek a meggazdagottáshoz 


,Ha nem tudod, hová mész, 
oda bármilyen úton eljuthatsz? 


s LEWIS CARROLL 


IRÁNYTŰ A GAZDAGSÁGHOZ 

Ha nem tudod, hová tartasz, honnan fogod tudni, hogy odaértél? Ha nem hatá- 
rozod meg a célt, egészen biztos, hogy soha nem fogod elérni, és valószínűleg egy 
olyan helyen fogsz kikötni, ahol nem akartál lenni. A gazdagságra csak térképpel és 
kész útitervvel találhatsz rá, nem vaktában dobálva egy céltáblára. 

Azok, akik önerőből lesznek milliomossá, nem úgy szerzik a vagyonukat, hogy 
belebotlanak egy pénzeszsákba. A pénzügyi kudarcok sem úgy születnek, hogy vé- 
letlenül elnyel a szegénység kútja. Mindkettő a választott pénzügyi térkép vagy úti- 
terv, és az abból eredő tettek és elképzelések közvetlen következménye. A pénzügyi 
térképed alapvetően meghatározza a folyamatot, és ez az első számú kellék, amire 
szükséged van a gazdagsághoz vezető úton. 

Jelenlegi pénzügyi helyzeted annak az útitervnek az eredménye, amelyet most 
használsz, akár tudatosan választottad, akár nem. A tetteidet ez a térkép vezérli, és 
anyagi helyzeted ezekből a tettekből következik. Azt, hogy az életed merre tart, a 
döntéseid határozzák meg, a döntéseid az elképzeléseid rendszeréből származnak, 
az elképzeléseidet pedig a kezedben tartott térkép alakítja ki. Ha változtatni szeret- 
nél az életeden, változtatnod kell a döntéseiden, ahhoz pedig, hogy változtatni tudj a 
döntéseiden, meg kell változtatnod az elképzeléseidet. Az elképzeléseidet a térképed 
határozza meg. 

Hogyan befolyásolják a meggyőződéseid a pénzügyeidet? A tetteidet döntések 


[dd 1 


előzik meg, azokat pedig meggyőződések. Például, ha azt hiszed, hogy , a gazdagok 
befektetési alapokból szerzik a vagyonukat; akkor a tetteid ezt a meggyőződésedet 
fogják tükrözni. Ha egy pénzügyi guru azt mondja neked, hogy szüntesd meg a hi- 


telkártyáidat, mert , minden tartozás rossz", akkor szót fogadsz neki. Ha egy könyv 

arra buzdít, hogy , fektess be ma 50 dollárt, mert 40 év múlva 10 milliót fog érni; és 
te hiszel neki, akkor ennek a hitnek megfelelően fogsz cselekedni. 

A meggyőződéseink irányítják tetteinket, akár helyesek, akár nem. A szüleink 
azt mondták nekünk, hogy a Mikulás létezik, és mi elhittük. Sütit tettünk ki neki, az 
ablakon át lestük a repülő rénszarvasok érkezését, és azon morfondíroztunk, vajon 
hogyan fér be a Mikulás nagy feneke a kéménybe. Mindig elhisszük, amit tanítanak 
nekünk, amíg bizonyítékot nem találunk az ellenkezőjére. 

A hitrendszered úgy viselkedik, mint egy térkép vagy egy iránytű: ha téved, akkor 
talán életed végéig sem keveredsz ki a kerülő utak labirintusából. A hamis meggyő- 
ződések hazug térképek, amelyek csak zsákutcákba vezetnek, ahol hiába várod a 
, Gazdagság: következő kijárat" táblát. 


A MEGGAZDAGODÁS HÁROM PÉNZÜGYI TÉRKÉPE 

A gazdagsághoz vezető utad és a folyamat megtervezése azzal kezdődik, hogy gór- 
cső alá veszed a jelenlegi pénzügyi térképedet, valamint a lehetőségeket. Három 
pénzügyi térkép vagy útiterv létezik: 


A Járda 
A Kapaszkodósáv 
A Gyorsítósáv 


E három térkép mindegyike egy-egy hitrendszerre épül, amelyik megszabja, 
hogy mit fogsz tenni, ha az adott térképet használod. Ennél is lényegesebb, hogy 
mindegyik térkép egy-egy matematikai , vagyonképlet" által irányított , univerzum" 
keretein belül működik. Bármelyik térkép mellett döntesz is, a vagyonfelhalmozás- 
ról alkotott világnézetedet az adott térkép vagyonképlete fogja meghatározni. Ezen- 
felül természeténél fogva mindegyik térkép más-más cél felé hajlamos eltéríteni. 
Ezek a célok a következők: 


A Járda -: Szegénység 
A Kapaszkodósáv -: Középszerűség 
A Gyorsítósáv -: Gazdagság 


Bármelyik pénzügyi térképet kövesd is, nagy eséllyel az abból következő cél felé 
fogsz haladni - ebben ragadható meg a térkép , valódi természete . 

Mi a valódi természet"? Ha huszonegyezel, és tizenöt egymást követő leosz- 
tásnál nyersz, akkor az ellentmond a véletlenszerűség valódi természetének. A vé- 
letlenszerűség valódi természete az, hogy nem nyerhetsz zsinórban tizenötször. 
Ha egy vad afrikai oroszlánt megszelídítenek és betanítanak egy Las Vegas-i bű- 
vészmutatványra, azzal az oroszlánt valódi természetének elfojtására képezik ki. 
Az oroszlán természetéből következően vad: vadászni, ölni, táplálkozni és párzani 


akar. Az oroszlán mindig vissza akar térni természetes énjéhez — ezért végzi né- 
hány rikítóan öltözött mutatványos leharapott fejjel. Különleges tudomány szüksé- 
ges ahhoz, hogy a valódi természet törvényein változtass. 

A pénzügyi térképeknek ehhez hasonlóan van egy valódi természetük, ami vagy 
szegénységhez, vagy középszerűséghez, vagy gazdagsághoz vezet. Ha a Járda térké- 
pét követed, akkor valószínűleg szegényen fogod végezni. Meggazdagodni bármely 
térkép követésével lehetséges, de egy olyan térképpel rátalálni a gazdagsághoz veze- 
tő útra, amelyik másfelé akar vinni, elég valószínűtlen. 

Mindegyik térkép vagy útiterv bizonyos alapvétő nézeteket tükröz, amelyek út- 
jelző táblaként mutatják az utat és vezérlik a tetteidet, akárcsak egy térkép. Ezek a 
szellemi útjelző táblák a következők: 


Adósságérzékelés: Az adósságaid irányítanak téged, vagy te irányítod az adós- 
ságaidat? 

Időérzékelés: Hogyan bánsz az időddel? Bőkezűen? Szűkmarkúan? Ésszerűtlenül? 
A tanulás megítélése: Milyen szerepet játszik a tanulás az életedben? 
Pénzérzékelés: Milyen szerepet játszik a pénz az életedben? Eszköz vagy játék? 
Bővében vagy szűkében vagy a pénznek? 

Elsődleges jövedelemforrás: Mi az elsődleges jövedelemforrásod? 

Elsődleges vagyonfokozó: Hogyan teremted meg a nettó vagyonodat, és hogyan 
gyarapítod? Gyarapítod egyáltalán? 

Vagyonérzékelés: Mit jelent számodra a vagyon? 

Vagyonképlet: Milyen matematikai terved van a vagyonszerzésre? Milyen va- 
gyonképlet határozza meg a vagyonuniverzumod fizikai törvényeit? 

Cél: Van kitűzött célod? Ha igen, hogy jellemeznéd? 

Felelősség és irányítás: Te irányítod az életed, és te határozod meg a saját pénz- 
ügyi terved? 

Életérzékelés: Hogyan éled az életed? Vannak jövőbeni terveid? Feladod a mát a 
holnapért? Vagy a holnapot a máért? 


MINDEN TÉRKÉP MÁS-MÁS UNIVERZUMBAN ÉRVÉNYES 

Mindegyik térkép egy adott matematikai képlet szerint működik: ez a vagyon- 
képlet határozza meg, milyen gyorsan gazdagodhatsz meg. Az egyes térképek 
képletei úgy vezérlik a vagyonuniverzumod fizikai törvényeit, mint Einstein- 
nél az E -— mc?. A vagyonképleted (és a meggazdagodásod valószínűsége) pedig 
ugyanúgy megfellebbezhetetlen matematikai törvényeknek engedelmeskedik, 
mint a fizika. 

A vagyongyarapodás sebessége a választott térképed , univerzumából" követ- 
kezik, és a pénzügyi terved ezen az univerzumon belül halad előre vagy akad 
el. A vagyonuniverzumokra gondolhatsz úgy is, mint vasúti pályákra, amelyek 
mindegyikének saját sebességkorlátozásai, szabályai és törvényei vannak. Halad- 

hatsz olyan pályán, amelyiken csak 30 km/h a megengedett sebesség, de olyanon 
is, amelyiken 300 km/h-val száguldhatsz. 

Ha elégedetlen vagy az anyagi helyzeteddel, a térkép lecserélésével azonnal meg- 
változtathatod a vagyonuniverzumodat. Mielőtt azonban lecserélhetnéd a térképe- 
det, először meg kell ismerned az egyes térképeket. A következő három részben 
egyenként ízekre szedjük mind a hármat: a Járdát, a Kapaszkodósávot és a Gyorsí- 
tósávot. 


ÖSSZEGZÉS: A GYORSÍTÓSÁV FELISMERÉSEI 
s Minden változásnak, amit kikényszerítesz, meggyőződésből kell erednie. 
A meggyőződéseidet a térképed tükrözi. 
e Mindegyik térképet vagy útitervet egy vagyonképlet irányítja, amely természe- 
téből adódóan egy adott pénzügyi cél felé visz: a Járda a szegénység, a Kapasz- 
kodósáv a középszerűség, a Gyorsítósáv pedig a gazdagság felé. 


. 5.rész 


Szegénység: 
a Járda térképe 


. Aleggyakrabhan járt út: a Járda 


, Ha te vagy az első, aki másban hisz, mint mindenki más, 
akkor lényegében azt mondod: 
vyNekem van igazam, és mindenki más téved.x 
Ilyen helyzetben lenni igencsak kényelmetlen, mert 
egyszerre felvillanyozó és támadásra ingerlő. 


- LARRY ELLISON 


A JÁRDA TÉRKÉPE 

A legtöbb ember egész életében a Járdát taposó Gyalogos marad, és a Járda térképét 
követi. A legtöbben ezt a térképet tartják a kezükben, ami lényegében egy szerző- 
dés, amelyben a ma élvezetéért feladják a holnap biztonságát. 

A Gyalogost az jellemzi, hogy mindig , egyvalami választja el a pénztelenség- 
től": egy sikertelen lemez, egy üzleti megállapodás, egy munka, egy létszámleépítés. 
A Járdán mindig vegy hajszálra" vagy a hajléktalan léttől, a csődtől, vagy attól, hogy 
ismét a szüleid pincéjében élj. 

Vannak Gyalogosok, akik kifejezetten sokat keresnek, de soha egyikük sem jut 
igazi vagyonhoz. Ne hagyd, hogy ez a látszólagos ellentmondás megtévesszen. 
A Járdáról nincs kijárat a jólét felé, csak egy , ZSÁKUTcAa" tábla, ami a fenyegető 
végzetet jelzi. A Gyalogos utazása taposómalom, és az út jellemzően csődbe vagy 
keserű számvetésbe torkollik. 


KI SZÁMÍT GYALOGOSNAK? 

A Gyalogosnak nincs anyagi célja. A terve az, hogy nincs terve. A fölös pénzt azon- 
nal elkölti a legújabb kütyükre, utazásra, új autóra, stílusos bútorokra, ruhákra vagy 
bármilyen más divathóbortra. A Gyalogos meggondolatlanul abba a csapdába esik, 
hogy az , életszínvonal rabja" lesz, amit az élvezetek, a külvilágnak mutatott vonzó 
kép és az azonnali kielégülés iránti kínzó, telhetetlen vágy táplál. Ez állandó körfor- 
gásba kényszeríti, ami hónapról hónapra egyre gyorsul, egyre növelve a Gyalogosra 

nehezedő terhet, örökre hozzáláncolva a Gyalogost a munkájához vagy az üzleti 
vállalkozásához. 

A Járda azért a leggyakrabban választott út, mert ez a legkisebb ellenállás útja. 
Szirénhangja az azonnali kielégülés, a pénz pedig égeti a Gyalogos kezét, ezért mi- 
nél gyorsabban el kell cserélnie a legújabb divatholmikra. Szeretnéd tudni, hogyan 
élnek és gondolkodnak a Gyalogosok? Nézz bele pár órára valamelyik bírósági va- 
lóságshow-ba, amilyen Amerikában a Judge Judy! Anyák, akik beperelik a lányukat 
100 dollárért; emberek, akik semmiért nem hajlandóak felelősséget vállalni, és nem 
törődnek a tetteik következményeivel; emberek, akik ingyen lakást követelnek - az 
ilyen műsorok nyugodtan kaphatnák az Élet a Járdán címet is. 


A GYALOGOSOK SZELLEMI ÚTJELZŐI 
A Járda térképe a Gyalogosok tetteit vezérlő viselkedési mintákat tartalmazza. Ezek 
a , szellemi útjelző táblák" vezetik végig a Gyalogost az életén: 


Adósságérzékelés: A hitel lehetővé teszi számomra, hogy azonnal megvegyek min- 
dent, amit akarok. A hitelkártyák, a személyi kölcsönök, a gépjárműhitelek mind- 
mind olyan jövedelemkiegészítők, amelyek révén már ma élvezhetem az életet. Ha 
valamire vágyom, megszerzem most. 

Időérzékelés: Idő bőségesen rendelkezésre áll, és én úgy költöm a pénzt, mintha nem 
lenne holnap. Hiszen az ember bármikor meghalhat, és a pénzt nem viheti magával! 

A tanulás szerepének érzékelése: A tanulással végeztem, amikor lediplomáztam. 
Éljen! 

Pénzérzékelés: Ha van valamid, büszkélkedj vele! Minek félretenni a nehéz időkre? 
Minden fillért elköltök, amit megkeresek, és a számláimat rendszerint időben befize- 
tem. Ez az anyagilag felelős viselkedés, nem? 

Elsődleges jövedelemforrás: Azt a munkát vállalom el, amelyik a legtöbbet fizet. 
Oda megyek, ahol a pénz van, bébi! Minden a dohányról szól! 

Elsődleges vagyonfokozó: Nettó vagyon? Kaszinózom, sorsjegyet veszek, perelem 
a biztosítót... Ezek beleszámítanak? 

Vagyonérzékelés: Amikor üt a végső óra, az nyer, aki a legtöbb játékszert tudja 
felmutatni. 

Vagyonképlet: Az én vagyonképletem ez: (Vagyon - Jövedelem -- Adósság). 

Cél: Milyen cél? A mának élek, és nem törődöm a holnappal. 

Felelősség és irányítás: Minden összeesküdött ellenem. Elnyomnak. Áldozat va- 
gyok. Nem én vagyok a hibás. 

Életérzékelés: Élj a mának - a pokolba a holnappal! Az élet túl rövid ahhoz, hogy 
egy hónapnál hosszabb időre tervezz. A túlvilágra semmit sem vihetsz magaddal. 
Csak egyszer vagy fiatal. Különben is, egy nap beletenyerelek majd a tutiba. 


A NYUGTALANÍTÓ TÉNYEK A JÁRDÁRÓL 

Ezek az elméleti útjelzők és a hozzájuk fűzött kommentárok talán nevetségesnek 
tűnnek, pedig ez a rideg valóság. Csak nézd meg az adatokat, és olvasd el a jelen- 
téseket. Az Egyesült Államok Népszámlálási Hivatala által 2000-ben (a 2001-es 
technológiai összeomlás és a 2008-as pénzügyi válság előtt) végzett felmérés az 
alábbi nyugtalanító tényeket tárta fel: 


e Az 55 év alatti személyek 5796-os valószínűséggel rendelkeznek nulla vagy ne- 

. gatív nettó vagyonnal. 

e A becslések szerint az Egyesült Államokban az összes háztartás 6296-a 100000 

. dollárnál kisebb nettó vagyonnal rendelkezik. 

, A ,35 év alattiak" korosztályában az összes háztartás 8996-a rendelkezik 100000 
dollárnál kisebb nettó vagyonnal. 

, A 35-44 év közötti korosztályba tartozók átlagos nettó vagyona 13000 dollár, 
az esetleges jelzáloghiteleket leszámítva. 

" A 45-54 év közötti korosztályba tartozók átlagos nettó vagyona 23000 dollár, 
az esetleges jelzáloghiteleket leszámítva. 


A Népszámlálási Hivatal egyik 2007-es felmérése szerint az összes, jövedelem- 
mel rendelkező állampolgár 6196-a kevesebbet keres évi 35 000 dollárnál. Ezek az 
adatok felfedik a botox-injekciók és a német luxusautók mögötti rút valóságot: 
a többség Gyalogos. A becslések szerint a felnőttek 6096-a a Járdán éli az életét. 
Igen, a világ tele van csalóka anyagi helyzetű emberekkel. Ha figyelembe vesz- 
szük a mostanság dúló gazdasági válságot, az várható, hogy a számok dermesztő 
mélységbe fognak zuhanni: becslésem szerint az amerikai családok 8596-ának lesz 
nulla vagy negatív nettó vagyona. Arra azonban mérget vehetsz, hogy az ottho- 
nukban öt síkképernyős HDTV fogja majd a 650 kábelcsatornát. Ha 35 évnél idő- 
sebb vagy, és a nettó vagyonod kevesebb, mint 13 000 dollár, hadd fogalmazzak 
nyersen: amit csinálsz, az nem működik. Új útitervre lenne szükséged. 


AZ ÁTLAGOS GYALOGOS: JÖVEDELEMSZEGÉNYSÉG 
A népesség zömét , jövedelemszegény" Gyalogosok alkotják. Belőlük kerülnek ki 
a szegények és az alsó középosztály tagjai. A Gyalogosok szerény fizetésért dol- 
goznak, minden csecsebecsét megvesznek, de megtakarításuk alig van, és nem 
tervezik meg előre a nyugdíjas éveiket. A jövőjüket a végsőkig elzálogosítják az 
életszínvonaluk fenntartása érdekében, és bármire hajlandóak elpazarolni a pén- 
züket, amire csak futja a havi fizetésükből. Az utolsó fillérig elköltik, amijük van: 
gépjárműhitelekre, ruhákra vagy az adósságbehajtó távoltartására. 

Ha így élsz, akkor a pénzügyeidet illetően keskeny úton egyensúlyozol a szaka- 
dék szélén. A Gyalogosok helyzete szinte reménytelen, mert az útitervük másról 
sem szól, csak a vágyaik kielégítéséről, az önzésről és a felelőtlenségről. Ez az erő- 

sen megkérdőjelezhető hozzáállás elriasztja a vagyont, és függésbe taszít azoktól, 
akik amúgy is túl vannak terhelve: az adófizetőktől, a munkaadóktól, a barátoktól, 
a szülőktől és más családtagoktól. A jövedelemszegény Gyalogosok így érvelnek: 
; Az élet rövid. Tűnj az utamból, vagy elgázollak!" 


A GYALOGOS-LÉT TÜNETEI: TE IS A JÁRDÁN MÉSZ? 
Nem sokat tanultál, amióta elvégezted a középiskolát vagy a főiskolát. 
, Végre nincs több suli!" 


Gyakran váltasz munkahelyet. 
, Ugyan már, MJ! Azért váltottam, mert a másik helyen többet fizetnek! 


Azt hiszed, a jómódúaknak azért van pénzük, mert gazdag családba születtek, 
szerencséjük volt, vagy jobb életkörülmények között nőttek fel, mint te. 

, Nekem nem volt könnyű. Ha a szüleim ki tudták volna fizetni a főiskolai tanul- 
mányaimat, akkor most jó állásom lehetne. Nehéz gyermekkorom volt. Akiket felvet a 
pénz, azok ezt el sem tudják képzelni." 


Könnyű téged lenyűgözni, és te is igyekszel villogni mások előtt. 
,, Kedvelem a stílusos pénztárcákat, a német autókat, az olasz ruhákat és a fajtiszta 
kutyákat. Keményen megdolgozom a pénzemért, és megérdemlem!" 


A hitelképességed gyenge. 

, Többnyire időben befizetem a csekkeket... de ez rajtam kívül álló okok miatt nem 
mindig sikerül. Különben is, a bankok és a közüzemi vállalatok nagy, gazdag cégek - 
ők az ellenség." 


Abban bízol, hogy a politikusok és a kormány majd változtatnak a rendszeren, 
ahelyett hogy arra összpontosítanál, hogyan változtathatnál önmagadon. 

, A megoldás a nagyobb állami szerepvállalás. Szigorúbb szabályozás, több segélyprog- 
ram, több szolgáltatás. Az államnak a népet kell szolgálnia. A gazdagoknak a szerencsé- 
jükért cserébe több adót kellene fizetniük. Ők megengedhetik maguknak - én nem!" 


A zálogházakat, a személyi kölcsönöket és a hitelkártyákat kiegészítő jövedelem- 
forrásnak tekinted. 

, Az élelmiszerboltban nem várják meg, amíg megkapod a következő fizetést - a 
családnak ennie kell! Különben is, most akciós a homár. Fél kiló csak 18 dollár!" 


Legalább egyszer jelentettél már öncsődöt. 
. , Nem az én hibám... kicsit tovább nyújtózkodtam, mint ameddig a takaróm ért, 
és nem számítottam arra, hogy elveszítem a munkám. Nem láthattam előre, hogy 


gazdasági válság lesz. Nem érzek bűntudatot az öncsőd miatt, mert így legalább 
tiszta lappal kezdhetem újra. Az előzetes hitelbírálat már jóvá is hagyta, hogy másik 
hitelkártyát kapjak." 


Fizetéstől fizetésig élsz. 
,De hát mindenki így csinálja, nem?" 


Nem szólsz, ha a visszajárónál véletlenül a te javadra tévednek a pénztárnál. 
Megőrültél? Ez egy üzlet! Ha tévednek, miért ne tenném el a pénzt? Nem az én 
hibám, hogy az alkalmazottjuk elbaltázta!" 


Vagyonod nincs, csak adósságod. Megtakarított pénzed sincs, vagy csak nagyon 
kevés. 

s Minek lenne? A megtakarítási számláknak amúgy is csak 196 a kamata. És nézd 
meg, mit történt azokkal, akik a tőzsdén fektették be a pénzüket! Pancserek! Én min- 
den fillért elköltök, így legalább nem veszítem el a pénzem!" 


Nincs gépjármű-biztosításod és betegbiztosításod, viszont védekezés nélkül léte- 
sítesz szexuális kapcsolatot alkalmi partnerekkel. 

Mit mondhatnék? Szeretek veszélyesen élni. Tudom, hogy a biztosítás és a fogam- 
zásgátlás fontos, de ez nálam nem elsődleges szempont. 


Rendszeresen játszol kaszinóban vagy vásárolsz sorsjegyet. 
Aki nem játszik, az nem is nyer, nem igaz? Felejtsd el az esélyeket - érzem, ezúttal 
szerencsém lesz! 


Szívesen merülsz el olyan alternatív valóságokban, mint a hírességek életén 
csámcsogó blogok, a televízió, a sport világa, a videojátékok vagy a szappanoperák. 

. Imádom a Megasztárt, a Lostot, a Survivort és a tévéügyvédeket. Hétfőtől pén- 
tekig este 6 és 10 között pontosan tudom, hol leszek. 


Már ráfizettél párszor a különböző , meggazdagodási szisztémákra? 

. Kell, hogy legyen valamilyen egyszerű módja a vagyonszerzésnek! Ha megveszem 
ezt a programot/DVD-t/tévében reklámozott terméket, akkor a kezemben lesz a gaz- 
dagság kulcsa! A könnyű meggazdagodás titka felfedhető!" 


A családod felszisszen, amikor pénzt kérsz tőlük - vagy már nem is kérsz, mert 
tudod, hogy prédikálás következik. 

,. Na, ne már! Csak rongyos 500 dollárról volt szó! A szüleimnek halálomig gondos- 
kodniuk kell rólam. Nem látják, milyen nehéz helyzetben vagyok? Csak nézd meg ezt 
a lakást! A gránit konyhapultot muszáj kicserélni!" 

Ismerősek ezek a viselkedési minták? Ez a gondolkodásmód Gyalogosra vall. Re- 
mélhetőleg nem gurultál dühbe, vagy nem érzed úgy, hogy védekezned kell, mert ez 
arra utalna, hogy a meggyőződéseid a Járda útitervét tükrözik. 


A JÁRDA NEHÉZSÉGI EREJE: A SZEGÉNYSÉG 

A recesszió egy bukkanó az úton. Hány ember veszítette el az otthonát, a megtaka- 
rításait, a munkáját vagy a nyugdíj-előtakarékossági számlája hozamát a jelenlegi 
gazdasági válság miatt? A Járda nem nyújt védelmet, mert pőrén állsz, és nem vagy 
képes állni az ütéseket. Ha elüt egy autó, nem éled túl. Ha azt szeretnéd, hogy semmi 
se billenthessen ki a pénzügyi egyensúlyodból az úton, meg kell edzened magad, 
golyóálló mellényt kell öltened, és rendelkezned kell egy tervvel, ami nemcsak pár 
napra, hanem évekre szól. 

Az élet a Járdán természetesen húz a szegénység felé. Mivel a Járda rövid távok 
megtételére való, hosszú távon soha nem fog működni. Kellemes jelened záloga a 
jövőd. Sajnos az úton minden bukkanó behajtja rajtad a Járdán felvett kölcsönöket: 
a válságok, a munkahelyed elvesztése, a kamatemelések, a jelzáloghitel kamatperió- 
dusának fordulója. Az élet a Járdán szó szerint a járdán érhet véget. 

Ha megkérdezed bármelyik kisiklott Gyalogost, hogy mi tette tönkre anyagilag, 
rögtön valamilyen külső tényezőt fog okolni: Elbocsátottak. Lerobbant az autóm. 
Nem volt betegbiztosításom, amikor eltörtem a lábam. A bíró 2096-kal megemel- 
te a fizetendő tartásdíjat. Ha folyamatosan a legnagyobb fordulatszámon járatod a 
pénzügyi motorodat, garantáltan le fog égni. Akkor pedig a ma kényelme ironikus 
módon egy borzalmas holnapba csap át: még több munkával, még több adóssággal 
és még több stresszel. 

Nem ismerem a korodat, de légy őszinte, és tedd fel magadnak a kényelmetlen 
kérdést: komolyan arra számítasz, hogy 13 000 dollár nettó vagyonnal vissza tudsz 
vonulni? Vagy akár 113 000 dollárral? Ésszerűen gondolod, hogy majd megélsz a 
jelzáloghiteled megújításából? Tekintettél már messzebbre a jövő heti fizetésednél? 
Hol van az a pont, ahol észreveszed, hogy ideje sebességet váltani és újraértékelni a 
dolgokat? Van ilyen pont? Miért kezdene hirtelen működni valami, amit már öt, tíz 
vagy húsz éve csinálsz? Igen, őrültség újra és újra ugyanazt ismételgetni, és közben 
abban reménykedni, hogy most más lesz az eredmény. 

A Járda nem a gazdagsághoz vezető út, hacsak nem a kaszinó, a sorsjegyek vagy 
a , mérgezd meg a házastársadat az életbiztosításáért" a stratégiád. Az állami tá- 
mogatás, a segély, a jótékonysági adományok vagy az, hogy ,,a szüleim hamarosan 
meghalnak, és egy vagyont fogok örökölni" nem pénzügyi terv! Ha nem akarsz 75 
éves korodig a Kmartnál dolgozni, vagy nyugdíjasként egy kartondobozban lakni 
a híd alatt, akkor muszáj, hogy legyen egy terved. Ha az élet megajándékoz újabb 
ötven évvel, mi a fenét kezdesz vele?! 

. Ahhoz, hogy magad mögött hagyhasd a Járdát, először fel kell ismerned, hogy 
rajta állsz, hogy aztán átválthass egy másik útra, ami tényleg működik. 


A PÉNZ NEM OLDJA MEG A PÉNZZAVART 
Van még egy rossz hírem: a Járdát nem érdekli, hogy mennyi pénzt keresel. Ha va- 
laki nem tud bánni a pénzzel, azt nem gyógyítja meg a még több pénz. Nézhetsz ki 
mocskosul gazdagnak, miközben ugyanúgy a Járdán kóborolsz piszkosan. 
Gyalogosok az élet minden területén akadnak, még azok között is, akik kívülről a 
gazdagság megtestesítőinek látszanak: üzleti vállalkozást működtetnek; jól fizető ál- 
lásuk van, például orvosok vagy ügyvédek; sikeres színészek vagy zenészek, tekinté- 
lyes jövedelemmel. Azonban mindnyájukban közös, hogy nincs tervük, nincsenek 
megtakarításaik, többet költenek, mint amennyit keresnek, és a holnap biztonságát 
elcserélik azért, hogy ma , nagy lábon" élhessenek. 
A Járda vagyonképletét a jövedelem plusz az adósság határozza meg, az adóssá- 
got pedig az elérhető hitelek nagysága. 


Vagyon - Jövedelem 4 Adósság 


A Gyalogosok önmaguk számára kialakított életszínvonala egyenes arányban áll a 
jövedelmükkel, fenntartásához pedig gyakran verik magukat adósságokba. Minden 
Gyalogost nyomaszt a lakbér, a közüzemi számlák, a jelzáloghitel-törlesztőrészletek 
és a hitelkártya-tartozások kifizetése - ez történik, ha az ember nem tekint a fize- 
tésnap örömén túlra. 


A JÓMÓDÚ GYALOGOS: JÖVEDELEMBŐSÉG 

Amikor egy bőséges jövedelmű Gyalogos tönkremegy, az mindig feltűnést kelt. 
Csodálkoztál már el azon, hogyan mehet tönkre egy gazdag rapper mindössze 
három évvel az utolsó lemeze után? Hogy miért kell egy híres színésznek csődöt 
jelentenie, ha néhány évre kikerül a reflektorfényből? Hogyan tűnhet el szőrén- 
szálán egy 80 milliós szerződést kötő NBA-sztár vagyona az utolsó fillérig? Meg- 
mondom neked: a Járdán, ahol a vagyon a jövedelem és az adósság összegével 
egyenlő. 

Ha körülnézel, nem kell sokáig keresgélned a bőséges jövedelmű Gyalogoso- 
kat. Ők azok, akik gazdagnak tűnnek, pedig a valóságban egyetlen fizetési csekk- 
re, egyetlen lemezre vagy egyetlen bukott filmre vannak a leégéstől. A jövedelmük 
hatalmas, csakhogy minden fillérüket pazar csecsebecsékre költik. Fényűző életük 
fedezete a tekintélyes jövedelem és a szinte korlátlan hitelkeret. Miután azonban te- 
kintélyes jövedelmüket elköltötték, még több olyan dolgot vásárolnak, amire nincs 
is szükségük, abból a pénzből, amivel nem is rendelkeznek, mert meg vannak győ- 
ződve róla, hogy a tekintélyes jövedelem örökké fog tartani. 

Én a Gyalogosokat gyakran nevezem gúnyosan ,két lábon járó hitelkártyák"- 
nak. Csodaautókat vezetnek, és drága ruhákat viselnek, pedig egyetlen hajszálra 
vannak a teljes anyagi csődtől. 

Az alábbi esettanulmányt a Járdáról a Fastlane-fórum (TheFastlaneForum.com) 

egyik tagja tette közzé. A történetet egy barátjától hallotta, aki egy hitelközvetítőnél 
dolgozik: 


, Egy híres rappertől megtagadtak egy 60 000 dolláros kölcsönt, annak 
ellenére, hogy a hiteligénylésre azt írta, hogy havi 400 000 dollárt keres. 1a- 
valy két nagy slágere is volt, mégis le van égve. Szörnyű hitelképességi muta- 
tóval rendelkezett. Ez is csak azt mutatja, hogy a pénzzel tudni kell bánni, 
és a hitelképesség akkor is nagyon fontos, ha az ember sikert sikerre halmoz." 


Mivel a bőséges jövedelmű Gyalogosok hatalmas összegeket keresnek, márkás 
ruháik, ékszereik és kedvteléseik ára is ezzel arányos. Ha egy ilyen Gyalogos például 
20000 dollárt keres havonta, magától értetődőnek érzi, hogy 300 dolláros farmer- 
ben járjon. A probléma az, hogy a jövedelemszegény Gyalogosokhoz hasonlóan a 
bőséges jövedelmű Gyalogosok sem fogják vissza a kiadásaikat egészen addig, amíg 
nyakára nem hágtak a teljes havi jövedelmüknek, sőt annál is többnek. Ez teljesen 
irracionális életmód: mintha ezek az emberek attól tartanának, hogy ha nem költik 
el az összes pénzüket, akkor lába kél. Havi 50 000 dollárt keresel? Költs el 60000- 
et! 250 000 a jövedelmed? Költs 350 000-et! A pénz kiáramlása mindig gyorsabb a 
beáramlásánál. 

Az, aki évente 2 millió dollárt keres, ugyanolyan könnyen beleeshet a Járda csap- 
dájába, mint aki 20 000-et. A pénzügyi fegyelem nem függ a jövedelemtől. A hiánya 
arról árulkodik, hogy a Járdán haladsz, és ez teljesen független attól, hogy mennyit 
keresel, vagy milyen autót vezetsz. 


A JÖVEDELEM ÉS A GAZDAGSÁG A JÁRDÁN CSUPÁN DÉLIBÁB 

Figyeld meg, hogy mind a jövedelemszegény, mind a bőséges jövedelmű Gyalo- 
gosok azonos problémákkal küzdenek, csak más szinten. Ennek az az oka, hogy 
a több pénz nem jelent megoldást arra, ha valaki nem tud bánni a pénzzel. A rossz 
gazdálkodás olyan, mint a szerencsejáték a kaszinóban: idővel mindig a bank nyer. 
Ha még több pénzzel próbálod ellensúlyozni a gazdálkodás hibáit, az olyan, mintha 
vízzel próbálnál betömni egy lyukat a gáton. Még több pénzzel nem vásárolhatsz 
pénzügyi fegyelmet. 

Azok, akikből hiányzik a pénzügyi fegyelem, tévesen pénzzel próbálják késleltet- 
ni az elkerülhetetlent. Pedig ha nem tudsz megélni évi 40 000 dollárból, akkor évi 
400 000-ből sem fog sikerülni. Miközben te a 900 dolláros törlesztőrészletek mi- 
att bosszankodsz, a magas jövedelmű Gyalogosok a 9000 dolláros részletek miatt. 
A bosszankodás hasonló, a probléma ugyanaz, csak az összeg nagysága különbözik. 
A pénzzel kapcsolatos problémákra csak az nyújt megoldást, ha megváltoztatod azt, 
ahogyan a pénzről gondolkodsz. Ahhoz pedig, hogy változtatni tudj a gondolko- 
dásmódodon, változtatnod kell a térképeden. Lépj le a Járdáról, és ne tegyél többé 
egyenlőségjelet a vagyon és a jövedelem -- adósság közé! 


ÖSSZEGZÉS: A GYORSÍTÓSÁV FELISMERÉSEI 

e Ha nincs pénzügyi terved, elkerülhetetlenül a Járdán kötsz ki. 

, A Járda természetesen vonzza a szegénységet, valamint az idő- és pénzhiányt. 

" A rossz gazdálkodást nem oldja meg a több pénz. 

" Magas jövedelemmel is kóborolhatsz piszkosan a Járdán. 

" Ha a vagyont a jövedelem és az adósság összege határozza meg, akkor a vagyon 
csupán délibáb, mert minden kátyú, kitérő és , bukkanó? veszélyezteti. A jöve- 
delem elapadásával a jólét illúziója is szertefoszlik. 

" A rossz gazdálkodás olyan, mint a szerencsejáték: mindig a bank nyer. 

Mérgezett a vagyonod? 


5 A vagyon lehetőség, 
hogy megtapasztald az élet teljességét." 


— HENRY DAVID THOREAU 


A TÁRSADALOM MEGMÉRGEZI A VAGYON FOGALMÁT 
A Járda veszélyes vonzereje a társadalom romlott és mérgező vagyonfogalmából 
ered. A társadalom ellentmondást nem tűrően löki eléd a vagyon meghatározá- 
sát. A , vagyon: Rolls Royce sofőrrel, magánrepülőgépek, egzotikus déltengeri 
utak, hatalmas tengerparti ház és tetőtéri luxuslakás Las Vegasban. A társadalom 
azt mondja, a vagyon hatkarátos gyémánt fülbevalót, Aston Martint és olyan 
karórákat jelent, amelyek többe kerülnek, mint a legtöbb ember otthona. A tár- 
sadalom azt mondja, vagyon az, amivel egymillió dolláros Tisztességtelen aján- 
latot tehetsz Demi Moore-nak egy kis hancúrozásra azzal a szöveggel, hogy , az 
éjszaka elmúlik, de a pénz egy életre megmarad" Meggyőző? Te is így fogod fel 
a vagyont? 

Kérdezz meg tíz embert: , Mi a vagyon?" és tízféle választ fogsz hallani. A te 
, vagyonodat" ugyanúgy jelképezheti egy Lamborghini, mint az enyémet, de egy 
hetvenhektáros farm és egy versenylovakkal teli istálló is Montanában. Ha úgy 
gondolkodsz, mint a legtöbb ember, akkor a , vagyont" ösztönösen a fényűző 
életmóddal azonosítod. i 

A társadalom elhitette velünk, hogy a vagyon az anyagi javakban megtes- 
tesülő tökéletesség. Még ennek a könyvnek a kedvcsinálóját is a vagyon tár- 
sadalmi definíciójára és nem a szó valódi jelentésére kellett alapoznom. Hogy 
miért kellett ez a félrevezetés? Azért, mert Pavlov kutyáihoz hasonlóan téged is 
,betanítottak; hogy milyen jelre reagálj ösztönösen. A társadalom nagyszerű 
munkát végzett, amikor meghatározta helyetted a vagyon fogalmát, csak sajnos 
(ismét) félrevezetett téged. De ne aggódj: ha fényűzést szeretnél, a Gyorsítósáv- 
ban elérheted. I 


A VAGYON HÁROM ALAPPILLÉRE: MI A VAGYON? 

A agyon" vagy a , gazdagság? jelentése nem olyan homályos, mint amilyennek 
látszik. Életem legboldogabb pillanatai azok voltak, amikor igazán gazdagnak érez- 
tem magam. És ha hiszed, ha nem, ez nem az a nap volt, amikor megvettem az 
első Lamborghinimet. Nem is az, amikor beköltöztem egy nagy házba a hegyen, 
vagy amikor milliókért eladtam a cégem. A vagyon nem anyagi javakat, pénzt vagy 
holmikat" jelent, hanem három egészen más, alapvető fontosságú dolgot: a csalá- 
dot (emberi kapcsolatokat), az egészséget és a szabadságot (a választás szabadságát). 
Ezén a három alappilléren - a vagyon , szentháromságán? - belül lelsz rá a valódi 
gazdagságra - és a boldogságra. 

A vagyonodat egyrészt a tágabb családod: a szoros, elkötelezett emberi kapcso- 
lataid jelentik - nemcsak a családoddal, hanem más emberekkel, a közösséggel, az 
isteneddel, a barátaiddal. Az ikonikus film, Az élet csodaszép (Its a wonderful life) 
végén hangzik el ez a tanulság: , Ne feledd, akinek barátai vannak, nem lehet felesle- 
ges!" Ez a bölcsesség jól tükrözi, mennyire fontos, hogy legyen kivel megosztani az 
életedet: a családdal, a szeretteiddel, a barátaiddal. A vagyonod az, amit másokért 
teszel. A vagyon a közösségben elfoglalt helyed. A vagyon mit sem ér, ha egyedül 
vagy. Őszintén mondom, életemben a leggazdagabbnak mindig a családom és a 
barátaim körében éreztem magam. 

Másodszor, a vagyon egészség: életkedv, szenvedély és határtalan energia. Ha nem 
vagy egészséges, akkor vagyonod sincs. Kérdezz meg bárkit, aki gyógyíthatatlan be- 
tegségben szenved, hogy mit tart a legértékesebbnek. Kérdezz meg bárkit, aki le- 
győzte a rákot, és megtudod, hogy úgy érzi, hirtelen újjászületett, és a boldogságot 
többé nem , földi hívságok; hanem az emberek és az élmények jelentik a számára. 
Az egészség és az életerő megfizethetetlen. 

Végül, a vagyon szabadságot jelent: a választás szabadságát. Hogy magad dönt- 
hess a ,mit, mikor és hol" felől. Hogy te dönthesd el, hogyan szeretnél élni, Hogy 
megszabadulj a főnököktől, az ébresztőórától és a pénz nyomásától. Hogy szenve- 
délyesen űzhesd az álmaidat. Hogy úgy neveld fel a gyerekeidet, ahogy jónak látod. 
Hogy ne kelljen olyan rabszolgamunkát végezned, amit gyűlölsz. A szabadság az, 
amikor úgy élheted az életed, ahogy neked tetszik. 


A VAGYON NEM VEHETŐ MEG OLCSÓ HITELBŐL 60 HAVI RÉSZLETRE 
Élénken emlékszem a napra, amikor 2000-ben eladtam a cégem, és az ügyvédem 
átadta nekem a vételár első részletét, egy 250 000 dollárról szóló csekket. 

- Hurrá! 250 000 dollár! Gazdag vagyok! Megcsináltam! - ragyogtam tudatlan- 
ságomban. Gazdagságomat muszáj volt a világnak is tudomására hoznom, Lelki 
szemeimmel már láttam a gyors autókat, a márkás ruhákat, a motorcsónakokat és a 
bikinis lányok hadát. Azt hittem, gazdag vagyok, és el akartam vele hencegni. 

Képzelgéseimnek sajnos köze sem volt a valósághoz. Mégis megpróbáltam. Vet- 
tem egy csillogó, tűzpiros Corvette kabriót. Sportautó? Kipipálva. Drága egyedi 

ruhák a Nordstromtól? Kipipálva. Már éppen motorcsónak után kutattam, ami- 
kor az internetlufi kipukkadása megszakította gyönyörteli képzelgésemet. Mivel 
újonnan szerzett vagyonomat technológiai részvényekbe fektettem, az összeomlá- 
son dollárezreket veszítettem. Alig pár hónap leforgása alatt ,vagyonomnak" több 
mint a fele köddé vált, és miután elbeszélgettem a könyvelőmmel, az adóknak 
köszönhetően a pénz további egyharmadának is búcsút inthettem. 

Ironikus módon, igyekezetemben, hogy gazdagnak tűnjek, csak távolabb kerültem 
az igazi gazdagságtól. Nem volt munkám, se üzleti vállalkozásom, és nem rendel- 
keztem jövedelemmel. Abból a kevéske pénzből, amim maradt, hosszú távon nem 
tudtam volna megélni, és azt a fényűző életszínvonalat sem lettem volna képes fenn- 


ef fer 


nem voltam gazdag. 


A VAGYON ILLÚZIÓJA: GAZDAGNAK TŰNNI 

Az amerikai tömegkultúra nyelvében a vagyon legnagyobb szemfényvesztőit 
30 ezres milliomosoknak" hívják. Ha még nem hallottad ezt a kifejezést, elmon- 
dom, mit jelent. Azokat az embereket jellemzik vele, akik azt a látszatot keltik ma- 
gukról, hogy milliomosok, pedig egyáltalán nem rendelkeznek vagyonnal. Nem 
nehéz felismerni őket. A legolcsóbb BMW-modellel járnak, egyedi, krómozott 
felnikkel; divatos, exkluzív ruhákat viselnek, amelyekre egy magát franciának ki- 
adó srác hímzett valamit gót betűs kézírással, és a klubok VIP-termében mulatnak, 
palackszám rendelve az italokat, természetesen hitelre. Szívdöglesztő kisugárzásuk 
feltörekvő világsztárt sejtet, a csillogás és pénzszórás mögött azonban csak a Járda 
szánalmas szemfényvesztői rejlenek. 

Az a bökkenő, hogy gazdagnak látszani és valóban gazdagnak lenni nem ugyanaz: 
az előbbi könnyű, az utóbbi annál nehezebb. Az olcsó hitelek és a törlesztés rugal- 
mas ütemezési lehetőségei (, A törlesztést csak egy év múlva kell megkezdeni!) arra 
csábítanak, hogy megvásárold a vagyon illúzióját. A társadalom elhiteti veled, hogy 
vagyont vásárolhatsz a bevásárlóközpontban, az autókereskedőnél vagy a teleshop- 
műsorokban. Ugyanúgy, ahogy én is esztelen költekezésbe kezdtem, amikor be- 
váltottam az első csekkemet, a vagyon effajta fitogtatása a világnak szól: , Gazdag 
vagyok!" 

De tényleg az vagy? Ha hat évig fizeted egy 80 000 dolláros Mercedes Benz rész- 
leteit, mert ennyit engedhetsz meg magadnak, az nem gazdagság, csupán annak a 
látszata, amelyet a külvilág felé próbálsz közvetíteni. Becsapod magad, és a Gyorsí- 
tósávról letérve kerülőútra tévedsz. Ettől persze még nem kell rögtön visszavinned a 
kocsit: nem arról kívánok prédikálni, hogy ne költsd a pénzed drága német autókra. 
A legkevésbé sem. 

A vagyon azonban nem egy autóban testesül meg, hanem a szabadságban, hogy 
tudod: ha akarod, megveheted. Hogy nyugodtan besétálhatsz egy autókereskedés- 
be, megkérdezheted az árát, kifizetheted készpénzben, és elhajthatsz a vadonatúj 


autóddal. Én ajándékba egy új Lexust vettem a bátyámnak. Ennél egyszerűbb vá- 
sárlást még soha nem bonyolítottam le. Megkerestem, hol vásárolhatom meg az 
autót, meghatároztam, mennyit akarok fizetni érte, bementem a kereskedésbe egy 
csekkel, és azt mondtam az eladónak: , Itt ez a csekk 44 000 dollárról, és azt az autót 
akarom megvenni. Egy IGEN-t vagy egy NEM-et kérek? Húsz perccel később volt 
egy Lexusom. Így fest a valódi vagyon, ami nem csupán a gazdagság látszata. 

Az edzőterembe menet mindig elhajtok egy lepukkant lakótelep mellett, ami a 
gyorsforgalmi út közelében terül el. A parkolóban mindig ott áll egy autó: egy csil- 
logó fekete Cadillac Escalade, 22 hüvelykes egyedi króm felnikkel. Érzed ennek az 
abszurditását? Egy rozzant lakásban élsz, de 60 000 dolláros autót vezetsz, 10 000 
dolláros felnikkel? A fejtámlákba építve tényleg tévéképernyőket látok, és egy hu- 
szonnégy hangszórós hangrendszer hangját hallom? Kilencvenlepedőnyi látszat, és 
kétdollárnyi józan ész. Nem lenne bölcsebb, ha arra összpontosítanál, hogy legyen 
egy szép házad egy szép környéken, ahelyett hogy a Marbella Gardens lakópark leg- 
dögösebb autóját lízingeled? Kinek mi a fontosabb: vannak, akik gazdagnak akarnak 
látszani, míg mások gazdagok akarnak lenni. 


A HAMIS VAGYON ELPUSZTÍTJA A VALÓDI VAGYONT 

A ,hamis vagyon" a vagyon illúziója, valódi vagyon nélkül. Az, amikor elfogadod 
azt, ahogy a társadalom meghatározza a vagyon fogalmát. Az, amikor nem veszed 
észre, hogy a , hamis vagyon" kergetése valami szörnyűséget művel: elpusztítja a 
valódi vagyont. 

Ahogy a valódi és hamis vagyon közötti szakadék egyre tágul, az elvárásoknak 
egyre kevésbé tudsz megfelelni, és szép lassan beköszönt a nyomor. Minél inkább 
gazdagnak próbálsz látszani, annál erősebben szorít a szegénység marka. A való- 
di vagyont nem veheted meg egy Mercedes-márkakereskedésben, a szabadságod 
pusztulását azonban igen. 

. A hamis vagyon kergetése közben valahol elvész a szabadság. Az emberek csak 
kérkednek a vagyon jelképeivel, miközben nem dönthetnek szabadon. Márpedig a 
szabadság hiánya lassan, de biztosan felőrli a valódi vagyon másik két összetevőjét, 
az egészséget és az emberi kapcsolatokat is. 


Henry Sukarano 1,8 millió dollárért megvásárolja álmai házát Balti- 
more külvárosában. Az egyik vezető gyógyszergyár képviselőjeként Henry 
fényes karrier elé néz. Hatalmas házában mindene megvan, amit akart: 
medence, istálló, méretes garázs öt autónak. A ház megvétele Henryt a 
diadal érzésével tölti el... körülbelül két hónapig. 

Az üzletpolitika és a leépítések arra kényszerítik, hogy többet dolgoz- 
zon. Olyan területeket is elvállal, amelyek korábban a nemrégiben elbocsá- 
tott alkalmazottakhoz tartoztak. Henry naponta két órát ingázik, és már 
az egész keleti parton az ő feladata képviselni a céget. Autóval vagy repülő- 


ö 

vel, de mindig úton van, vagy alszik. Helyzete a napnál világosabb: szinte 
egyáltalán nem az álomotthonában , él" ha mégis ott tartózkodik, akkor 
alvással vagy a kimerítő munka után ereje visszanyerésével tölti az időt. 
Mindezt a feleségével és a gyerekeivel való kapcsolata sínyli meg. Egészsége 
megromlik, ahogy egyre jobban nyomasztja a felelősség. ; 

Henry egyszer csak ráébred: , Nem én élem a fényűző életet, hanem a 
fényűző élet irányít engem? A megálmodott életszínvonal csapdájába esve 
azonban Henry rendületlenül dolgozik tovább, mert vakon hisz benne, 
hogy a gazdagságnak ára van. 


Figyeld meg, a szabadság elvesztése hogyan támadja meg a vagyon három alap- 
pillére közül a másik kettőt! Az anyagi javak, amelyeket valójában nem engedhetsz 
meg magadnak, kihatnak az egészségedre és a kapcsolataidra. A sors fintora, hogy 
a vagyon látszata valójában ellensége az igazi vagyonnak: elveszi a szabadságod, le- 
rombolja az egészséged, és tönkreteszi a kapcsolataidat. 

A milliókhoz elvezető Gyorsítósáv a vagyon három alappilléréből elsősorban a 
SZABADSÁGRA helyezi a hangsúlyt, mert a szabadság védelmet nyújt az egészségnek 
és a kapcsolatoknak is. Azt, hogy neked mi jelenti a szabadságot, és miként szeretnél 
élni, csak te határozhatod meg. Ha magánrepülőgéppel szeretnél repkedni, akkor az 
a te szabadságod. Ha spártai módon szeretnél élni, akkor az. A szabadság minden- 
kinek mást jelent! A saját magad által meghatározott szabadságodon belül lelhetsz 
rá a gazdagság egyik titkára, és nem a társadalom változatában, ami csak a Járda 
purgatóriumába vezet. 


ÖSSZEGZÉS: A GYORSÍTÓSÁV FELISMERÉSEI 
e A vagyonodat az emberi kapcsolataid, az egészséged és a szabadságod jelentik 
- nem az anyagi javaid. 
e Az anyagi javak, amelyeket valójában nem engedhetsz meg magadnak, pusztító 
hatással vannak a vagyon három alappillérére. 


Ha rosszul hánsz a pénzzel, 
. a pénz is rosszul fog hánni vele 


nA pénz nem boldogít, viszont iszonyatosan kényelmessé tehet, 
miközben nyomorultul érzed magad? 


- CLARE BOOTHE LUCE 


A PÉNZ NEM BOLDOGÍT - ÉS A SZEGÉNYSÉG? 

Azoknak, akik azt hangoztatják, hogy ,a pénz nem boldogít; szilárd meggyőző- 
désük, hogy soha nem lesz pénzük, és éppen ez a régi kifogás válik szegénységük 
zálogává. Ha a pénz nem boldogít, minek takarékoskodni? A logika azonban kö- 
nyörögve kérdi: a szegénység talán boldogít? Vajon annak a srácnak, aki egy Ferrarit 
vezet, biztosan kicsi a pénisze, míg egy Honda volánja mögött ülő fickónak nagy? 

Csak guglizz rá ,a pénz nem boldogít" kifejezésre! Minden oldal, amit csak ta- 
lálsz, arra a következtetésre jut, hogy a pénz nincs hatással a boldogságra. Meg kéne 
döbbenned, hogy egy üzletember Connecticutból, akinek hat számjegyű a fizetése, 
boldogtalanabb lehet egy kenyai marhapásztornál? Egyáltalán nem. 

Az a helyzet, hogy az elemzések tévúton járnak, mert nem az igazi tettesre mu- 
tatnak rá. A tolvaj, aki valójában ellopja a boldogságot: a szolgaság, a szabadság el- 
lentéte. Ironikus, hogy a legtöbb ember, amikor , több pénzt" keres, nem szabadabb 
lesz, hanem éppen ellenkezőleg: csökken a szabadsága. Ha valaki az életszínvonal 
rabszolgájaként senyved, a több pénz romboló hatást fejt ki a vagyon három alappil- 
lérére: a családra, az egészségre és a szabadságra. 

A Creighton Egyetem házasság- és családkutató központja szerint a friss házasok 
az adósságok miatt veszekednek a legtöbbet. Az Adósság és az Életszínvonal Rabsága 
láncolja az embereket a munkájukhoz, és zilálja szét kapcsolataikat. A World Value 
Survey (worldvaluessurvey.com) egy 2003-as felmérése megállapította, hogy a világ 
legboldogabb emberei erős közösségtudattal és családi kötelékekkel rendelkeznek. 
Az alapvető szükségletek (biztonság, lakhely, egészség, élelmiszer) kielégítése után 

a ,boldogsághányadosunkat" a kapcsolataink minősége befolyásolja a legnagyobb 
mértékben: kapcsolatunk a párunkkal, a családunkkal, a barátainkkal, a hitünkkel és 
önmagunkkal. Ha folyton csak a legmenőbb cuccokat hajszoljuk, hogy túltegyünk a 
szomszédon, csak a nyomorúságunkat finanszírozzuk. A World Value Survey arra a 
következtetésre jutott, hogy a boldogság legfőbb akadálya a , fogyasztói társadalom: 

A tény az, hogy rengeteg olyan milliomos és jól fizetett munkamániás van, aki töké- 
letesen nyomorultul érzi magát, és ennek semmi köze a pénzhez - csak a szabadsághoz. 
Ezek az emberek a pénz uralma alatt nyögnek, ahelyett hogy ők lennének az urai a pén- 
züknek. A jól fizetett munkamániás, aki soha nincs otthon, hogy megerősítse a kapcso- 
latát a feleségével és a gyerekeivel, valószínűleg kevésbé boldog, mint a szegény thaiföldi 
farmer, aki fél napig kint robotol a mezőn, de a nap másik felét a családjával tölti. 

2009-ben a népszerű amerikai műsorvezető, David Letterman a nyilvánosság elé 
tárta, hogy egy másik CBS-műsor gyártásvezetője megpróbálta megzsarolni. A férfi, 
aki állítólag 2 millió dollárt próbált kicsikarni tőle, az értesülések szerint évi 214 000 
dollárt keresett. A zsaroló ennek ellenére azt állította, hogy a tönk szélén áll, részben 
azért, mert az exnejének havonta közel 6000 dollár tartásdíjat kell fizetnie. Vajon 
a férfi azért próbált megzsarolni egy hírességet, mert , meg akarta vásárolni a bol- 
dogságát"? Mi volt az igazi indítéka? Én biztosra veszem, hogy a szabadságát akarta 
megváltani, mert úgy érezte, adósságai örök szolgaságra kárhoztatják. 2 millió dol- 
lár segített volna rajta? Rövid távon talán, de hosszú távon nem valószínű, mert a 
pénzzel való viszonya már régen megromlott. Egy bennfentes forrás így fogalmazott: 
, Egyszerűen nem akart dolgozni többé. Más szóval, szabadságra vágyott. 


A NORMALITÁS MÓKUSKEREKE A MODERNKORI RABSZOLGASÁG 
Miért vagyok én gazdag, és nem az a fickó, aki a reggeli csúcsforgalomban araszolva 
igyekszik a munkahelyére? Azért, mert én szabad vagyok. Felébredek reggel, és azt 
csinálok, amit csak akarok. Megvalósítom az álmaimat. Írom ezt a könyvet, és közben 
nem kell aggódnom amiatt, hogy hány példány fog elkelni belőle. Felülök egy gépre, és 
két hétre átruccanok Las Vegasba, anélkül hogy aggódnom kellene a munkahelyem, a 
főnökök vagy a kifizetetlen villanyszámlák miatt. A szabadság csodálatos érzés. 

Az én életmódom ugyanakkor nem , normális"? A vagyonhoz hasonlóan ugyanis 
a társadalom - a , lassan járj, tovább érsz" parancsolatán keresztül — a , normális" je- 
lentését is megszabja a számodra. Normális hatkor kelni, ülni a dugóban és lehúzni 
nyolc órát a munkahelyeden. Normális rabszolgamunkát végezni hétfőtől péntekig, 
a fizetésedből félretenni 1096-ot, és ezt ismételni ötven évig. Normális mindent hi- 
telre vásárolni. Normális elhinni a hazugságot, hogy a tőzsdén meggazdagodhatsz. 
Normális azt hinni, hogy egy gyorsabb autó és egy nagyobb ház boldoggá tesz. Be- 
léd verik a , normális"-nak ezt a képzetét, ami a társadalom eleve téves vagyonfo- 
galmán alapul, és emiatt a , normális" is torz jelentést kap a számodra. A normalitás 
a modernkori rabszolgaság. 

Elképesztő, hogy a legtöbb ember késélen táncol, és csak egy válság választja el a 


teljes anyagi összeomlástól. Önmagukat fegyelmezni képtelen, korlátlanul költeke- 
ző fogyasztók társadalmává váltunk. Olyan nemzetté, ahol az esztelen költekezés és 
az anyagi javak hajszolása írja meg a gyászjelentésünket, stresszbe mártott tintával. 
Ha túszul ejt az életszínvonalad fenntartásának kényszere, akkor nem vagy gazdag, 
mert nincs szabadságod, 


A PÉNZ HELYES FELHASZNÁLÁSA 

A pénz nem boldogít, ha helytelenül használod fel. Ekkor ahelyett, hogy a szabad- 
ságodat váltanád meg vele, rabságot vásárolsz. A sVagyon" és a ,boldogság" felcse- 
rélhető fogalmak, de csak akkor, ha a vagyont nem a társadalom romlott definíciója 
szerint határozod meg. A társadalom azt állítja, hogy a vagyon valamilyen , cucc?" 
Ez a téves meghatározás lerombolja a hidat, ami összeköti a gazdagságot a boldog- 
sággal. Ha nem érzed magad gazdagnak, akkor valószínűleg megpróbálod megidéz- 
ni a gazdagság érzését. Státusszimbólumokat vásárolsz — a vagyon jelképeit, hogy 
gazdagnak érezd magad. Bizonyos érzésekre, elismerésre, büszkeségre és örömök- 
re vágysz. Azt akarod, hogy csodáljanak, szeressenek és elfogadjanak. De mit vársz 
ezektől az érzésektől? Azt, hogy elhozzák számodra a boldogságot. 

És ez a csali. Egyenlőségjelet teszünk a vagyon romlott meghatározása és a bol- 
dogság közé, és amikor nem kapjuk meg azt, amire számítottunk, boldogtalanok 
leszünk. 

Ha megfelelően használják fel, a pénz szabadságot ad, és a szabadság az egyik 
alappillére az igazi gazdagságnak. A szabadság választási lehetőséget nyújt. Az az 
igazság, hogy sok szegény ember gazdagabban él, mint túlhajszolt felső-középosz- 
tálybeli társai, mivel az utóbbiak nem szabadok, nem egészségesek, és nincsenek 
szilárd emberi kapcsolataik. Ez mind az ötven évig, heti öt napon át végzett gyűlölt 
munka káros hatása. 

A pénz biztosítja a vagyon képletének egyik alapvető tényezőjét, a szabadságot, 
amely megbízható őre a másik két összetevőnek: az egészségnek és az emberi kap- 
csolatoknak. 


1) A pénz megvásárolja a szabadságot, hogy lásd, ahogy a gyerekeid felnőnek. 

2) A pénz megvásárolja a szabadságot, hogy megvalósítsd a legőrültebb álmaidat. 

3) A pénz megvásárolja a szabadságot, hogy valami fontosat és maradandót al- 
koss, ami hasznára válik a világnak. 

4) A pénz megvásárolja a szabadságot, hogy kapcsolatokat építs, és megerősítsd 
a meglevő kapcsolataidat. 

5) A pénz megvásárolja a szabadságot, hogy azt csinálhasd, amit szeretsz, és ki- 
vonja az egyenletből az anyagi visszaigazolás szükségességét. 


A fentiek közül hozzájárulna valamelyik ahhoz, hogy boldog légy? Lefogadom, 
hogy igen. Az mindenesetre biztos, hogy nem tesznek boldogtalanná. 

AZ ÉLETSZÍNVONAL RABSÁGA: A JÁRDA CSAPDÁJA 
A Gyalogosok az Életszínvonal Rabságában senyvednek: életük egy mókuskerékbe 
kényszerül, ahol állandóan egyensúlyozniuk kell az életszínvonaluk fenntartása és 
a munka között. Ebben az örökké forgó kerékben megállás nélkül dolgozniuk kell, 
hogy legyen jövedelmük, el kell költeniük a jövedelmüket, hogy fenntartsák az élet- 
színvonalukat, és fel kell áldozniuk az életüket a munka oltárán. 

Az Életszínvonal Rabságában a szabadság fokozatosan megszűnik. 


1) A munka jövedelmet teremt. 

2) A jövedelem életszínvonalat és adósságot teremt (autókat, hajókat, drága ru- 
hákat). 

3) Az életszínvonal fenntartása és az adósságok visszafizetése munkára kény- 
szerít. 

4) És ez így ismétlődik, a végtelenségig. .. 


Én a húszas éveim elején találkoztam az Életszínvonal Rabságával. A diploma 
megszerzése után elvállaltam egy rettenetes munkát: építómunkásként dolgoztam 
Chicagóban, és nap mint nap küszködtem a városi forgalomban. Addig még soha 
nem kerestem annyi pénzt, és a jövedelmem növekedésével úgy éreztem, gazdag 
vagyok. Mit tettem hát? Emeltem az életszínvonalamon, és a pénzemet a vagyon 
illúziójának fenntartására költöttem. Megvettem az első sportautómat, egy Mitsu- 
bishi 3000GT-t. 

Nem tartott soká rájönnöm, hogy az ,álomautóm" nem éppen a gazdagság 
jelképe, hanem egy parazita, amely a szabadságommal táplálkozik. Utáltam a 
munkám: stresszes volt, leszívta az összes energiámat, és parkolópályára állította 
vállalkozói álmaimat. De nem tudtam csak úgy kilépni. Kötelezettségeim voltak: 
ki kellett fizetnem az autó részleteit, a benzint, a gépjármű-biztosítást. A javakkal 
járó kötelezettségek miatt arra ítéltem magam, hogy egy gyűlölt munka börtöné- 
ben rohadjak. 

Ez a fajta rabszolgaság ugyanakkor , normális". Arra tanítanak minket, hogy 
mindig a legújabbra és legjobbra vágyjunk, a következményektől függetlenül. Így 
láncoljuk le magunkat évekre az életszínvonalunk börtönében. Minél több olyan 
holmit vásárolunk, amit nem engedhetünk meg magunknak, annál hosszabb lesz 
a börtönbüntetésünk. 


HA AZT HISZED, MEGENGEDHETED MAGADNAK, 

AKKOR NEM ENGEDHETED MEG 

Gondolj vissza a legutóbbi alkalomra, amikor egy csomag rágógumit vettél. Bosz- 
szankodtál az ára miatt? Azt kérdezted: , Hm, vajon megengedhetem ezt magam- 
nak?" Valószínűleg nem. Egyszerűen megvetted, és kész. A vásárlás nem volt ha- 
tással az életszínvonaladra vagy a jövőbeni döntéseidre. Amikor egy gazdag ember 


besétál egy márkakereskedésbe, és gondolkodás nélkül megvesz egy Bentley-t, 
amelyen hat számjegyű árcímke áll, pontosan ugyanez a helyzet. 

A , megengedhetem magamnak" az, amikor nem kell gondolkodnod azon, hogy 
megvegyél-e valamit. Ha végig kell gondolnod, hogy , mMegengedheted-e magadnak" 
akkor nem engedheted meg, mert előfeltételei és következményei vannak, Ha ki- 
néztél egy hajót, és azon rágódsz, hogy belefér-e az anyagi kereteidbe, akkor NEM 
ENGEDHETED MEG MAGADNAK. Persze, elhessegetheted a kétségeidet, és kifacsart 
érvekkel állhatsz elő, amelyek gyakran úgy kezdődnek, hogy , Megengedhetem ma- 
gamnak, feltéve hogy. . . 


: . előléptetnek"? 

. . nem emelkedik a jelzáloghitelem törlesztőrészlete? 

. ..A részvényportfolióm 1096-kal többet hoz ebben a hónapban? 

. . az előrejelzésekhez képest az eladási mutatóim megkétszereződnek,? 
. ..A feleségem talál munkát? 

. . Megszüntetem a betegbiztosításom"? 


Ez a fajta önmagaddal folytatott párbeszéd figyelmeztetés, hogy nem engedheted 
meg magadnak, amit megvenni készülsz. A megfizethetőségnek nincsenek kibúvói. 
Magadat becsaphatod, de a következményeket nem kerülheted el. 

És honnan tudhatod azt, hogy tényleg megengedhetsz magadnak valamit? Ha kész- 
pénzben fizetsz, és a vásárlás a jövőbeni körülményektől függetlenül nem lesz sem- 
milyen hatással az életszínvonaladra, akkor megengedheted magadnak. Más szóval, 
ha veszel egy hajót, készpénzzel fizetsz, és NEM érintenek a váratlan ,s:bukkanók" 
akkor megengedheted magadnak. Megbánnád, hogy megvetted azt a csomag rágó- 
gumit, ha egy héttel később elvesztenéd a munkád? És ha az eladások 5096-kal zu- 
hannának az előrejelzésekhez képest? Nem. Semmit sem számítana. Így mérheted 
fel, hogy a vagyonodból mi az, ami megfizethető. 

A vagyon csalóka látszatát úgy kerülheted el, ha tudod, hogy mi az, amit megen- 
gedhetsz magadnak, és mi az, amit nem. Semmi baj azzal, ha veszel egy hajót vagy 
egy Lamborghinit, ha valóban megengedheted magadnak. A megfelelő időben és a 
megfelelő helyen nyugodtan kényeztetheted magad. A Milliomosok Gyorsítósávja 
azért van, hogy eljuttasson oda. 


AZ ÉLETSZÍNVONAL RABSÁGÁNAK CSALIJA 

Az Életszínvonal Rabságának szirénhangja a jóleső érzés - az azonnali öröm és 
kielégülés - hamis ígérete, Hát nem lenne jó, ha minden, ami jóleső érzést okoz, 
valóban jó is lenne? A csokoládé? Az óriás menü a gyorsétteremben? A napozás? 
A dohányzás? Sajnos, ami rövid távon kellemes, az hosszú távon gyakran rossz. 
Az azonnali kielégülés utáni vágyakozás népbetegség, amelynek elsődleges mellék- 
hatásai könnyen felismerhetők: adósság és elhízás, 

Az amerikaiak többsége kövér, mert a legegyszerűbb (és legolcsóbb) azonnali 
kielégülést az evés biztosítja. Ha csak heversz a kanapén, és elrágcsálsz egy zacskó 
chips-et, a most örömét választod a későbbi fájdalomért cserébe. Ha a szüleiddel 
élsz, csaposként évi 31 000 dollárt keresel, de 72 havi részletre 45 000 dolláros vado- 
natúj Mustangot vásárolsz, akkor azonnali kielégülést nyersz, amiért azzal fizetsz, 
hogy az életszínvonal rabja leszel. 

A vagyon megőrzése, ugyanúgy, mint az egészségé, nem könnyű, és ugyanazt 
igényli. A folyamat azonos. Mindkettő önfegyelmet, áldozatokat, kitartást, elköte- 
lezettséget, és, igen, késleltetett kielégülést követel meg. Ha nem tudsz ellenállni az 
azonnali kielégülés kísértésének, nem sok sikerrel tudod megőrizni sem az egész- 
ségedet, sem a vagyonodat. Mindkettőhöz elengedhetetlen, hogy változtass a gon- 
dolkodásmódodon, és a rövid táv (az azonnali kielégülés) helyett a hosszú távot (a 
késleltetett kielégülést) részesítsd előnyben. Ez az egyetlen védelem az Életszínvonal 
Rabsága ellen. 


KERESD A HORGOT! 

A csali az azonnali kielégülés, a horog pedig az Életszínvonal Rabsága. A reklám- 
szakma tömegével fogdossa a halakat, és mindent bevet, hogy bekapd a horgot. 
Az ínycsiklandó csali? Egy csillogó, új autó, egy még nagyobb ház, a divatos ruhák, 
a sok-sok termék, amit , azonnal meg kell szerezni? Az azonnali kielégülés csaliját 
nap mint nap bedobják az orrod elé... 


, Nem élhetsz e nélkül a termék nélkül!" 

, Vedd meg most, és az életed sokkal könnyebb lesz!" 

, Lemaradsz, ha nincs ilyened!" 

, Képzeld el, hogy fognak irigykedni a szomszédok, ha megveszed ezt!" 


Ezekben az üzenetekben egyvalami közös: zsákmánynak tekintenek, és a há- 
zalókat nem érdekli, hogy megengedheted-e magadnak az adott terméket. Azzal 
védheted meg magad, ha észreveszed a horgot a csali alatt: az Életszínvonal Rab- 
ságának láncait. Ha az azonnali kielégülés ígérete rávesz, hogy ráharapj a csalira, 
akkor horogra akadsz, és az életszínvonal rabja leszel. Ahelyett, hogy te birtokolnád a 
holmijaidat, azok fognak birtokolni téged. Ismerd meg a vagyon ellenségeit, és hogy 
milyen cselekedetek engedik be őket az életedbe. Várj, amíg tényleg megengedheted 


magadnak a fényűző életmódot - a Gyorsítósávban ez a nap jóval hamarabb elér- 
kezhet, mint gondolnád. 


ÖSSZEGZÉS: A GYORSÍTÓSÁV FELISMERÉSEI 
s A pénz azért nem boldogít, mert a pénzt fogyasztói igényeink kielégítésére 
használjuk, ami lerombolja a szabadságunkat. Ami pedig rombolja a szabad- 
ságot, az lerombolja a vagyon három alappillérét is. 


e A pénz, ha helyesen használják fel, szabadságot adhat, ami elhozhatja a bol- 
dogságot. 3 

" A boldogság nem feltétlenül a pénzből, hanem a jó egészségből, a szabadság- 
ból és a szilárd emberi kapcsolatokból fakad. 

e Az Életszínvonal Rabsága ellopja a szabadságodat. Ami ellopja a szabadságo- 
dat, az ellopja a vagyonodat is. 

e Ha valamiről azt hiszed, hogy megengedheted magadnak, azt nem enged- 
heted meg. 

", Az azonnali kielégülés pusztító következményekkel jár a szabadságodra, az 
egészségedre és a választási lehetőségeidre nézve. 

72 


GYORSÍTÓSÁV 


Aki mer, az nyer 


, Mélyen hiszek a szerencsében, 
és úgy találom, minél keményebben dolgozom, annál több jut belőle. 


pl 


— THOMAS JEFFERSON 


PSSZT... SZERETNÉL SZERENCSÉS LENNI? 

Egyszer véletlenül meghallottam, hogy valaki azt mondja rám: , mázlista. Ilyen 
szomorú tévhitbe csak egy Gyalogos ringatja magát. Én nem mázlista vagyok, 
hanem olyan ember, aki mer játszani. Amíg a mázlistákra irigykedő fickó csak ült 
a fenekén, és füstölgött magában, én adtam egy esélyt a nyerésnek. 

Joe Gyalogos, és azt hiszi, hogy a meggazdagodáshoz szerencse kell. Építő- 
munkásként tengeti a napjait, este pedig pletykablogokon kommentálja a híre- 
ket, videojátékokkal játszik, és a tévét bámulja. A szerencséről alkotott nézetei 
miatt már régen feladta az álmát az anyagi függetlenségről. , Sajnos, nem vagyok 
szerencsés alkat" - siránkozik. Joe testvére, Bill szintén az építőiparban dolgo- 
zik, de ő esténként a mérnöki találmányokkal kapcsolatos legfrissebb híreket 
böngészi az interneten. Bill álma az, hogy feltaláló lesz, és már el is készítette 
négy különböző találmány prototípusát. Bill a szabadságát is szakmai vásárokon 
és üzleti tanfolyamokon tölti. Amíg Joe óriásokat és varázslókat gyilkol a kaza- 
matákban, Bill kitör a szürkeségből, és találmányait a világ elé tárja. Melyikük- 
nek lesz , szerencséje"? 


ÖNERŐBŐL MILLIOMOS: MINDENKI A MAGA SZERENCSÉJÉNEK A KOVÁCSA 

Mark Cuban, milliárdos vállalkozó és a Dallas Mavericks NBA-csapatának 
(http://www.blogmaverick) tulajdonosa tanulságos történetet mesélt arról, hogy 
milyen szerepet játszott a szerencse az ő sikerében. Mark felidézte az első sikere- 
ihez vezető küzdelmeket, majd a nagy üzletet, amikor a Yahoo 5,9 milliárd dol- 
lárt fizetett a Broadcast.com-ért. Az emberek Mark sikereit minden alkalommal 
a szerencsének tulajdonították: szerencsés volt, hogy el tudta adni az első cégét, a 


MicroSolutionst. .. szerencsésen üzletelt a technológiai fellendülés idején... sze- 
rencsés, hogy a Yahoo milliárdokat fizetett a cégéért. Az eseményeket rögtön a 
szerencsének tulajdonították, a folyamatot pedig besöpörték a szőnyeg alá. 

Cuban azonban érti a kettősséget, amit a legtöbben nem: a folyamat szüli 
azokat az eseményeket, amelyeket mások szerencsének tekintenek. Emlékeztet rá, 
hogy senki sem említette a szerencsét, amikor bonyolult szoftverkódokat vagy 
Cisco útválasztók műszaki leírásait kellett olvasnia, vagy amikor vég nélkül új 
technológiákkal kísérletezett az otthonában. Akkor hol volt a szerencse? 

sAki gazdag, annak szerencséje volt" - ez a Gyalogos hitvallása, és ez az ön- 
bizalom-romboló meggyőződés fosztja meg a szabad akaratától. Természetesen 
megeshet, hogy a szerencse - lottó, kaszinó vagy gazdag szülők révén - vagyon- 
hoz juttat, de ez a vagyon ritkán tartós. Ahhoz, hogy kiaknázhasd a Gyorsítósáv 
előnyeit, meg kell értened, hogy a szerencse mindig egy folyamat - tettek, ke- 
mény munka és , jelenlét" - eredménye. Ha , jelen vagy" akkor lesz esélyed arra, 
hogy a megfelelő időben a megfelelő helyen légy. 

Megfelelő helyek és nem megfelelő helyek egyaránt vannak. A megfelelő hely 
nem a kanapéd, ahonnan a Megasztárt bámulod; a sztriptízbár, ahol zöldhasú 
bankókat dugdosol a művésznők tangájába; vagy a sarki kocsma, ahol Bud 
Lighttal pusztítod az agysejtjeidet, miközben azt nézed, ahogy a Cubs már 
megint elveszít egy mérkőzést. Ha azt szeretnéd, hogy a megfelelő időben a meg- 
felelő helyen légy, akkor először is a megfelelő helyen kell lenned - és ha ott vagy, 
tudni fogod, hogy hol van a nem megfelelő hely. 

Ha nem lépsz le a Járdáról, nem kezdesz cselekedni, és nem indítod el a folya- 
matot, akkor soha nem lesz szerencséd. A szerencséről mindenki azt hiszi, hogy 
egy esemény: nyersz a lottón, kihúzzák a neved a tombolán, vagy találsz egy két- 
száz éves festményt a padláson, ami milliókat ér. Tévedés, tévedés és ismét csak 
tévedés! A vagyonhoz hasonlóan a szerencse sem egyetlen esemény, hanem egy 
folyamat következménye. A szerencse a folyamat hordaléka. 

A Gyalogosok imádják az eseményeket, de gyűlölik a folyamatokat. Természe- 
tes, hogy a Gyalogosok a vagyon mögött szerencsét feltételeznek, hiszen a vagyont 
eseménynek tartják. A Fastlane-fórumon (TheFastlaneForum.com) valaki nem- 
rég azt írta, hogy Bill Gatesnek szerencséje volt. Muszáj volt ellentmondanom. 
Nem a szerencse alkotta meg a Windowst. Nem a szerencse épített fel egy hatal- 
mas céget. Nem a szerencse tett kitartó, összehangolt erőfeszítéseket egy meghatá- 
rozott cél érdekében. Akkor történik valami, ha állhatatosan mész előre, folyama- 
tosan zúdítod a világra az ötleteidet, és figyeled, mit csinálnak mások. És hogy mi 
az a valami, ami történik? A Gyalogosok azt mondják: , szerencse; pedig semmi 
másról nincs szó, mint az tettekről, amelyek jobb esélyeket teremtenek. 

A szerencse akkor következik be, amikor az esély a lehetetlen felől elmozdul 
a valószínű felé. Az építőmunkásként dolgozó két testvér közül kinek lesz sze- 
rencséje? Az, aki a találmányait a világ elé tárja, az esélyt a maga javára billenti. 

A lusta testvér nem. Tégy erőfeszítéseket annak érdekében, hogy a folyamat nyil- 
vánosságot kapjon, és jelentősen növeled az esélyét, hogy , a megfelelő időben a 
megfelelő helyen légy" 

A szerencséről nekem a pókerjátékosok jutnak az eszembe. Ha nyernek, azt 
mindenki tévesen a szerencsének tulajdonítja, pedig ők a megmondhatói, hogy 
szó sincs szerencséről, sokkal inkább szisztematikus elemzésről és a játékosok 
pszichológiájának ismeretéről. A világ legjobb pókerjátékosai remek statiszti- 
kusok, és kitűnő ismerői az emberi viselkedésnek. Van szerepe a szerencsének? 
Persze, de ez a szerep csekély: a többiek bankjegyeit a játéktudás szipkázza el. 
Azt mondani egy kiváló pókerjátékosnak, hogy , szerencsés ; felér egy sértéssel. 
Ugyanígy sértő egy saját erejéből milliomossá váló ember sikerét a szerencsének 
tulajdonítani, 

Ahhoz, hogy a szerencse bekopogtasson az ajtódon, olyan folyamatokba kell 
fektetned az energiádat, ahol jobbak az esélyek. A szerencse csak akkor bukkan 
fel, ha játszol. Csak akkor mutatja meg az arcát, ha nyerni akarsz az élet játéká- 
ban. A Gyalogosok sajnos véletlen, a folyamatoktól független eseménynek tart- 
ják a szerencsét. Ha szerencsére vágysz, be kell indítanod egy folyamatot, mert a 
folyamat szüli az eseményeket. 


NE A , NAGY DOBÁS" LEGYEN A PÉNZÜGYI TERVED! 

A Gyalogosok gyűlölik a folyamatokat, ezért a pénzügyi tervükből hiányoznak 
a megszokott folyamatok (például a megtakarítás vagy a költségvetés-készítés). 
Helyettük eseményekre támaszkodnak. Ha meggyőződésed, hogy a vagyon egyet- 
len forrása a szerencse, akkor szerencsés eseményekre fogsz vadászni, és türelmet- 
lenül vársz a , nagy dobás" lehetőségére: a , kiugrásra" 

Mi számít nagy dobásnak? Azok a váratlan csodák, amelyek gyorsan juttatnak va- 
gyonhoz. A lottó, a kaszinózás, a pókerversenyek, sőt még a nevetséges perek vagy 
az állam megkárosítása is olyan utak, amelyek a közvélekedés szerint elhozhatják a 
skiugrást" A , nagy dobások" lényegében kísérletek arra, hogy az ember megkerülje 
a vagyonhoz vezető utat, és rögtön a célvonalnál kezdje. Mindez azonban nem más, 
mint a , sárgaköves út" felszedése, ahol pedig fontos leckékkel lehetnél gazdagabb. 

A Gyalogosok azért törekszenek a , nagy dobásra; mert a hitrendszerük azt 
mondja, hogy a vagyon egy esemény. Sajnos azonban a nagy dobásoknak csekély a 
valószínűsége, és ellentmondanak a vagyon valódi természetének. Hiszel a csodák- 
ban? A Gyalogosok igen. 

Miért vonzanak annyi nézőt az olyan tévés tehetségkutató műsorok, mint az Ame- 
rican Idol, amikor a legtöbb versenyző szörnyű? A jelentkezők a megfoghatatlan 
, nagy dobást" keresik. Míg a tehetségesek (akik mögött folyamatok állnak) tovább- 
jutnak, a rostán kihullók csalódottan vonulnak le a színpadról, a zsűrit, a mikrofont 
vagy más jelentéktelen körülményeket okolva a kudarcért. Abból még nem lesz fo- 
lyamat, ha valaki párszor elénekli az Over the Rainbow-t a zuhany alatt. 


SZÉLHÁMOSOK BŰVÖLETÉBEN: A GYALOGOS GYENGE PONTJA 

Rendelje meg most a terméket mindössze háromszor 39,95 dollárért, és megtud- 
hatja, hogyan tehet szert milliókra csupán heti 40 perc munkával, miközben fejjel 
lefelé lóg egy trapézról a szuterénben! Nem csalás, nem ámítás, tényleg ilyen egy- 
szerű! De várjon csak, ez még nem minden! Ha még ma megrendeli a terméket, 
akkor ajándékba kap mellé pár képet erről a bögyös hölgyről itt mellettem! Hát nem 
nagyszerű? Amikor Önhöz is dőlni kezd a pénz, mint hozzám, ilyen nők lógnak 
majd fürtökben az ajtaján! Igen, Uram, ez a rendszer elképesztő, de az ajánlat csak 
korlátozott ideig érvényes! Hívjon minket most! 

A tévéguru pontosan tudja, mit csinál. A Gyalogosokat célozza meg, akiket mág- 
nesként vonzanak az események és a kiugrás lehetősége. És hogy miért hajnali ket- 
tőkor reklámozza a termékét? Azért, mert ez az az időpont, amikor a Gyalogosok 
tömegesen ülnek a tévé előtt, ugyanis vagy munkanélküliek, vagy a Seinfeld ismétlé- 
sét nézik. Nekem elhiheted, a Gyorsítósávban haladók nincsenek fenn éjjel kettőkor 
egy nyamvadt sorozat ismétlése miatt: ők a folyamaton dolgoznak, és rendületlenül 
törnek a cél felé. 

A Gyalogosok könnyen bedőlnek a szélhámosoknak, mert az eseményeket keresik, 
és ki akarják kerülni a folyamatokat. Ha ez agondolkodásmód gyökeret ver az agyad- 
ban, egyszer csak azon kapod magad, hogy a teleshop lett a legfőbb esti szórakozásod. 


A JÁRDA ELHAGYÁSA: A HÁROM HORGONY 

Egy pillanatra gondolkodj logikusan. Ha véletlenül ráakadnál egy bűvös , rend- 
szerre, amivel néhány hónap alatt könnyedén lehet milliókra szert tenni, mi len- 
ne az első dolog, amit tennél? Természetesen mindketten tudjuk: megbíznál egy 
direktmarketing-céget, a , titkot" egy 5 CD-ből és egy gyorstalpaló videóból álló 
csomagba rejtenéd, és keddenként hajnali háromkor eladnád a Home and Garden 
Channelen. Én ezt tenném, ha a kezemben lenne a milliárddolláros titok. Pokolba 
a világ körüli úttal, felejtsd el a jótékonyságot, és ejtsd a többi milliós üzleti ötletet! 
Csak tedd egy csomagba ezt a drágaságot, és áruld el a titkot a világnak csupán 
háromszor 39,95 dollárért! 

. Az emberek tényleg elhiszik, amit a reklámban hallanak, vagy csak kétségbe- 
esetten keresik a könnyű utat, az eseményt? A pénzcsináló , rendszerek" teleshopos 
értékesítése igazi Gyorsítósáv -— maguk a rendszerek azonban sajnos nem azok, és 
nem is olyan jövedelmezőek, mint maga a rendszer értékesítése. Miért dőlnek be 
mégis oly sokan a reklámoknak? A válasz egyszerű. A Gyalogos gondolkodásmód- 
ját három meggyőződés tartja lehorgonyozva úgy, hogy mozdulni sem bír, és kiszol- 
gáltatottá válik a szélhámosoknak: 


1. meggyőződés: A vagyonhoz szerencse szükségeltetik. 


2. meggyőződés: A vagyon egy esemény. 
3. meggyőződés: Mások vagyonhoz juttathatnak. 

Hogy miért tévesek ezek a meggyőződések? Először is, a vagyon nem szeren- 
cse, hanem egy olyan folyamat eredménye, amely növeli az esélyeket. Másodszor, a 
vagyonhoz jutás olyan eseményei, mint amikor az ember nyer a lottón vagy a ka- 
szinóban, nem folyamatok, és a bekövetkezésüknek csekély a valószínűsége. Végül 
pedig, valódi vagyont csak te teremthetsz magadnak. Nincs sofőr, aki odavezet, és 
nincs olyan, tévében reklámozott trükk, ami pénzt csinál helyetted. Ezek a tévesz- 
mék láncolják a Gyalogosokat a többséghez, akik hajnali kettőkor még mindig ott 
ülnek a kanapén a tévét bámulva, és azt hiszik, csak egy telefonhívás választja el őket 
a millióktól - mert a tévében a guru azt mondta. 


ÖSSZEGZÉS: A GYORSÍTÓSÁV FELISMERÉSEI 

e A vagyonhoz hasonlóan a szerencse is egy folyamat, nem pedig egy esemény 
eredménye. 

e A szerencse a nagyobb esélyből fakad, amit a tettek folyamata teremt meg. 

s Ha a ,nagy dobásra" vársz, a gondolkodásodat az események, és nem a fo- 
lyamatok vezérlik. Ez a gondolkodásmód a Járdára, és nem a Gyorsítósávba 
vezet. 

e A ,gyors meggazdagodást" ígérő teleshop-reklámok lehetővé teszik a szágul- 
dást a Gyorsítósávban, mert a dörzsölt értékesítési szakemberek tudják, hogy 
a Gyalogosok a folyamatok helyett az eseményekbe vetik a bizalmukat. 

e A pénzcsináló , rendszerek" ritkán jövedelmeznek olyan jól, mint a Gyalogo- 
soknak való eladásuk. 


Ca 


A vagyon felelősséggel jár 


, A nagyság ára a felelősség." 


- WINSTON CHURCHILL 


A STOPPOSOK NEM VEZETNEK 

Az egyik horgony, ami a Járdához láncol, ha a pénzügyi tervedet másokra bízod: ha 
azt hiszed, hogy van sofőr, aki végigmegy az úton helyetted, és elkalauzol a vagyon- 
hoz. Ez a gondolkodásmód sebezhetővé és potenciális áldozattá tesz. 

Képzeld el, hogy stoppolsz az országúton. Komoly esély van rá, hogy soha nem 
jutsz el az úti célodhoz. Megeshet, hogy egy pszichopata autójába szállsz be, aki 
máshová visz, mint ahová szeretnéd. Lehet, hogy egy gyilkos akad az utadba, aki 
elmetszi a torkod, és kilök az árokba az út szélén. A stoppolás nem hatékony, és 
veszélyes! 

A Gyalogos hitvallása mégis a stoppoláson alapul: másokba helyezi a bizalmát, és 
ha valami nem úgy alakul, ahogy elképzelte, másokat hibáztat érte. A szerencsébe 
és az eseményekbe vetett hit mellett mások hibáztatása a harmadik horgony, ami a 
Járdához láncol. . 

A 80-as években, amikor tinédzser voltam, anyám összehaverkodott pár em- 
berrel az egyik helyi étteremből. Ebből a baráti körből többen is az ártatlan nevű 
, Alap"-ba (, The Fund") fektették be az életük során megtakarított pénzt. Voltak 
köztük köztiszteletben álló üzletemberek is, akik áradoztak erről a befektetési le- 
hetőségről, és elképesztő havi hozamokról beszéltek. Barátai arra biztatták anyá- 
mat, mint nehéz anyagi helyzetben levő, egyedülálló anyát, hogy fektesse be ő is 
a pénzét. Anyám azonban nem volt ostoba. Kérdéseket tett fel, és nem tetszettek 
neki a válaszok. Érezte, hogy valami nem stimmel. Az agyában egyszerűen meg- 
szólalt egy vészcsengő. Végül is nem élt a lehetőséggel, és nem hagyta, hogy az 
befurakodjon a világába. 

Évekkel később az , Alap" az újságok címoldalára került. A befektetési társaság 
milliókkal károsította meg a befektetőket. Kiderült, hogy az egész egy piramisjá- 

ték. A becsapott befektetők közül többen is öngyilkosok lettek, és így tett az is, aki 
elindította az egészet. Ezt a , remek befektetést" utasította vissza korábban anyám. 


AZ ÁLDOZATOK TÖRVÉNYE 

Az Áldozatok Törvénye azt mondja, hogy nem válhat belőled áldozat, ha nem adod 
át a hatalmat valaki olyannak, aki képes arra, hogy áldozattá tegyen téged. Ha az 
irányítást átengeded másoknak, akkor lényegében olyan stoppossá válsz, aki nem 
köti be a biztonsági övet. Beülsz egy idegen autójába az anyósülésre, és ez gyilkos 
hatással lehet a pénzügyi terveidre. Ha pedig ez bekövetkezik, tovább gyarapítod az 
áldozatok sorát. 

Az út az áldozattá váláshoz a tagadáson keresztül vezet: először a felelősségnek, 
majd a tetteid következményeinek az elutasításán. Azokból lesznek áldozatok, akik 
nem vállalják a felelősséget. Vannak közöttük született áldozatok, akik ahelyett, 
hogy javítanának az esélyeiken, felteszik a kezüket, és feladják. Szerintük mindenki 
más problémájára van megoldás, kivéve az övékét. És mi vagy ki az oka az ő problé- 
májuknak? Nem ők a hibásak. Nem, valaki más tehet róla. Ahelyett hogy magukba 
szállnának, mindig kifelé tekintenek, és másokra hárítják a felelősséget. Az áldo- 
zatok olyan Gyalogosok, akik nem hajlandóak saját életük vezetőülésébe ülni, és 
, mások" sötét árnyékában élnek, ami azt a hozzáállásukat tükrözi, hogy egyedül 
vannak az egész világgal szemben. 


, Elbocsátottak." 

, Megváltoztatták a feltételeket." 
, Becsaptak." 

s Nem mondták el nekem." 

, Megemelték a lakbért." 

, Megemelték a hitelkamatot." 


Mindig csak , ők, mintha mindezt nem te vállaltad volna önként. Ha a főbérlő 
megemeli a lakbért, az ő hibája, hogy te úgy döntöttél, hogy ott laksz, és nem olva- 
sod el a bérleti szerződést? Ha elbocsátanak a munkahelyedről, az ő hibájuk, hogy 
te úgy döntöttél, hogy ott dolgozol? Az én hibám volt, hogy 25 évesen üres zsebbel 
ültem az út szélén egy limuzin volánja mögött, elakadva a hóviharban? Bizony, az 
enyém. : 

Nemrég az egyik szakszervezet fellázadt a Wal-Mart kereskedelmi lánc ellen, 
mert az alkalmazottak elégedetlenek voltak az alacsony fizetésükkel. Az egyik 33 
éves alkalmazott, Eugene arra panaszkodott, hogy három évig rakodta az árukat 
a teherautókról óránként 11,15 dollárért, miközben az ágazatban 12,95 az átlagos 
órabér. Hogy mit sérelmezett? Azt, hogy nem engedhet meg magának egy autót 
vagy a Wal-Mart betegbiztosítását. 

Hát ez tényleg felháborító. Legalább letartóztattak valakit? Most komolyan, hát 


i 
i 


nem érdemel börtönt az, aki fegyvert nyomott Eugene fejéhez, és arra kényszerí- 
. tette, hogy a Wal-Martnál dolgozzon, alacsonyabb bérért, mint amit máshol ha- 
sonló munkáért kapna? Valaki térítse már észre ezt a fickót! Senki sem kényszerí- 
tette, hogy a Wal-Martnál vállaljon munkát! Azért dolgozik ott, mert úgy döntött, 
hogy ott fog dolgozni. Hé, Eugene, ha eleged van abból, hogy óránként 11 dollárért 
gürizel, növeld az értékedet a társadalom számára! Húzd át a beled a könyvtárba! 
A Wal-Mart csak akkor tud éhbérért dolgoztatni, ha végtelen az utánpótlás olyan 
áldozatokból, mint te! 

Amikor egy pénzügyi tanácsadó 1496-os garantált hozamot ígér neked egy bank- 
betétből, és később rájössz, hogy átvert téged, az a te hibád. Nem néztél utána a 
dolognak. Figyelmen kívül hagytad az agyadban megszólaló vészcsengőt. A saját 
ostobaságod áldozata vagy. 


A STOPPOLÁS POLITIKÁJA 

A szavazók többségét minden országban stoppoló Gyalogosok alkotják, akik köny- 
nyű életre vágynak, de azt akarják, hogy valaki más fizesse meg az árát. Ők egész 
életükben csak stoppolnak. Úgy vélekednek, hogy az államnak (vagy bármilyen 
más szerveződésnek) többet kellene tennie értük. Ők a rendszer áldozatai. Sőt, az 
élet áldozatai, mert az élet rossz lapokat osztott nekik. Arra a politikusra szavaznak, 
aki mindent megígér nekik, ingyen. Ingyenes egészségügyi ellátást. Ingyenes ok- 
tatást. Ingyen benzint. Ingyen hitelt. Már húzom is az ikszet! Hol a szavazófülke? 

John F. Kennedy még azt mondta: , Ne azt kérdezd, hogy mit tehet érted a hazád, 
hanem azt, hogy te mit tehetsz érte! Ez mára erre silányult: , Mit tesz értem a ha- 
zám?" Azt, hogy az Egyesült Államokon kívül máshol is hasonló társadalmi erózió 
ment-e végbe, nem tudom, de annyi bizonyos, hogy Amerikában az elmúlt húsz 
évben a Gyalogos-lét meghatározó életstílussá vált. Az amerikaiak valaha büszkén 
kiáltották: , Szabadságot adj, vagy halált!" Most már csak annyit mondanak: ,, Adj!" 

. Miközben e sorokat írom, a gazdaságot örvény húzza a mélybe. Az ingatlanpiac 
összeomlott, a hitelek elapadtak, és milliók veszítették el megtakarításaikat. Hogy 
jutottunk ide? Nem bonyolult: , másokra" támaszkodtunk, hogy pénzügyi dönté- 
seket hozzanak helyettünk. Figyelmen kívül hagytuk az apró betűs részt. Nem ol- 
vastuk el a szerződést. Nem olvastuk a jogszabályokat. Az államot életbiztosításnak 
tekintettük. Társadalmunk arra ítéltetett, hogy a történelem ismételje önmagát, ha 
mi is folyton ugyanazt a viselkedést tanúsítjuk. 

Valamennyit én is veszítettem a gazdasági visszaesésen. Az én házam értéke is 
csökkent, de ez nem izgat igazán, mivel az otthonomat nem a vagyonszerzés egyik 
eszközének tekintem. A , szakértők" mégis azt mondják, hogy , az otthonod a leg- 
fontosabb befektetésed" Süket duma! Amikor a részvénypiac összeomlott, én nem 
vesztettem túl sok pénzt, mert nem a tőzsde volt az eszközöm a vagyonom gyara- 
pítására. A Gyorsítósáv az irányításról szól. Ha stoppoló Gyalogosként élsz, akkor 
nem te irányítasz. 

2005 augusztusában egy nyilvános fórumon megjósoltam az ingatlanpiac kö- 
zelgő összeomlását, és az elméletemet hét érvvel támasztottam alá. Mint kiderült, 
igazam volt, és azért láthattam a jövőt kristálytisztán, mert úgy döntöttem, hogy 
saját magam hozom meg a pénzügyeimmel kapcsolatos döntéseket. Nem a CNBC 
megmondóembereire támaszkodtam, aki váltig hangoztatták, hogy ingatlanba fek- 
tetni biztonságos. Nem hittem el vakon, amit a befolyásos tévécsatornák és sajtóter- 
mékek állítottak. Nem másokban bíztam - csak saját magamban. Nem stoppoltam, 
hanem én magam ültem a volán mögött. A vezetésben pedig éppen az a szép, ami 
elől a legtöbb ember menekül: a felelősség. 


A VAGYON FELELŐSSÉGGEL ÉS KÖVETKEZMÉNYEKKEL JÁR 

A felelősség elismerése a felelősség vállalásának ősatyja, de a kettő nem feltétlenül 
jár együtt. Ha elismered, hogy több pénzt vettél fel a folyószámládról, mint amennyi 
rajta volt, de a rákövetkező héten újra megteszed, azzal még nem vállaltad a fele- 
lősséget. Ha elismered, hogy te vagy az apja egy házasságtörésből származó gyer- 
meknek, de továbbra is rendszeresen félrelépsz, akkor nem vállaltad a felelősséget. 
Ha elismered, hogy a te hibád, hogy ellopták a pénztárcádat, mégis mindig kiteszed 
az asztalra, hogy mindenki lássa, akkor szó sincs felelősségvállalásról. 

A felelősség vállalása azt jelenti, hogy szembenézel a következményekkel, és 
változtatsz a viselkedéseden, hogy megelőzd ezeket a következményeket. Úgy 
is elismerheted a felelősséged, hogy közben nem vállalod a következményeket. 
A Fastlane-fórum egyik tagja nagyszerűen foglalta össze, mi a különbség a felelős- 
ség elismerése és a felelősség vállalása között: 


, A halálom, amikor valaki többször is elköveti ugyanazt a kapitális 
baklövést, miközben azt állítja, hogy vállalja a felelősséget a hibáiért. 
Könnyű elismerni a , felelősséget , ha az csak abból áll, hogy vállat vonsz, 
és elsétálsz. Ismerek olyan szülőket, akik ,, felelősnek" tartják magukat a 
zabigyerekükért, miközben semmi mást nem tesznek, mint hogy alkal- 
manként küldenek egy csekket. Ismerek olyanokat, akiket kilakoltattak, de 
, vállalták a felelősséget" a tetteikért, hogy aztán megvegyenek egy újabb 
házat, amit nem engedhetnek meg maguknak. Vannak, akik elismerik a 
, felelősségüket" az ittas vezetésük következményeiért - aztán részegen 
újra autóba ülnek. Tele van a hócipőm ezekkel a , felelős" emberekkel! Azt 
szeretném, ha ez emberek tényleg vállalnák a felelősséget. Ha gondolkod- 
nának, mielőtt cselekszenek. Ha végiggondolnák a döntéseiket, mielőtt 
meghozzák őket. Az rendben van, hogy hibáztál, de az isten szerelmére, 
tanulj is belőle! Ez lenne a felelősség lényege, a valódi felelősségvállalás!" 


. Egy barátomnak nemrég ellopták a személyazonosságát. Együtt vacsoráztam a 
hölggyel egy étteremben, közben elmesélte, milyen rémes megpróbáltatásokon kel- 


lett keresztülmennie. Elhatároztam, hogy kiderítem, hogyan történhetett vele ilyes- 
mi, ezért félbeszakítottam a panaszáradatát, és feltettem neki néhány kérdést. Arra 
voltam kíváncsi, hogy valóban áldozat-e, vagy csak nem vállalja a felelősséget. 

- Hogyan lopták el a személyazonosságodat? - kérdeztem. 

- Elemelték a tárcámat Mexikóban. 

- Hogyan történt? — próbáltam megtudakolni, 

- Egy étteremben ültem, amikor valaki elcsórta. 

- Ó! A tárcád kint volt az asztalon, mint most? 

A hölgy a tárcára meredt, és megértette, mire célzok. Miközben ebédeltünk, a 
tárcája végig ott hevert az asztalon, mindenki szeme láttára. Egy tolvaj könnyedén 
felkaphatta volna, és elszaladhatott volna vele. A hölgy leforrázva rám nézett, aztán 
fogta a tárcáját, és az ölébe tette. 

Áldozat volt? Vagy csak nem tartotta magát felelősnek? Az ő problémája a saját 
rossz döntéséből fakadt - abból, hogy nem érezte fontosnak, hogy vigyázzon a 
tárcájára. Ugyanakkor még ezt a költséges leckét követően sem értette meg, hogy 
a felelősség valódi vállalása milyen hatalommal bír. Ha valóban vállalta volna a 
felelősséget a hibáért, a tárcáját többé nem tette volna ki az asztalra, hogy világí- 
tótoronyként hívja fel magára a tolvajok figyelmét, hanem biztonságba helyezte 
volna az ölében. 


NE HAGYD MAGAD ÁLDOZATTÁ VÁLNI! 

Ne légy többé áldozat: vállalj felelősséget a tetteidért, és okulj a hibáidból! 
2006-ban megvettem álmaim otthonát az arizonai Phoenixben, gyönyörű kilá- 
tással a hegyekre. Ez volt az egyik legszebb kilátással rendelkező ház Phoenixben, 
de jelentős átalakításra szorult. Egy újdonsült ismerősöm ajánlott egy vállalkozót, 
akit meg is bíztam a munkával, anélkül, hogy referenciákat kértem volna tőle, 
vagy utánanéztem volna a cégének és az engedélyeinek. 

Én, lángész. Aminek elvileg csak nyolc hónapig kellett volna tartania, egy há- 
roméves rémálomba torkollott, megérdemelt büntetésként életem legrosszabb 
döntéséért. A vállalkozó egy idióta volt, híján minden szakértelemnek. Mind- 
azonáltal én voltam a hibás. Elismertem a felelősséget, és vállaltam tettem kö- 
vetkezményeit is, hiszen én fogadtam fel a kivitelezőt. Hogy apró változtatással 
a Csillagok háborúját idézzem: ,,Ki a bolondabb: a bolond, vagy aki felfogadja"? 

Áldozat azonban nem voltam, mert először is elismertem a felelősségem: az 
én hibám volt, Én hagytam, hogy megtörténjen. Másodszor, vállaltam a követ- 
kezményeket: azóta, ha felfogadok valamilyen mesterembert, előbb leellenőr- 
zöm. Ha nem így tennék, játszhatnám az áldozatot, és siránkozhatnék, mint 
mindenki más. 

A barátomnak mondom, akinek ellopták a tárcáját: a Gyorsítósáv gondolko- 
dásmódja az, hogy elismered a felelősséged, majd vállalod annak minden követ- 
kezményét. A felelősség elismerése: az én hibám volt, hogy a tárcámat ellopták. 

A felelősség vállalása: a jövőben ügyelni fogok rá, hogy ilyesmi ne történhessen 
meg még egyszer. 

Az áldozattá válás akkor nem fog fenyegetni, ha a tetteidért és azok kellemet- 
len következményeiért elismered ÉS vállalod is a felelősséget. A hibáidat és a ku- 
darcaidat ugyanúgy a sajátodnak kell tekintened, mint a győzelmeidet. Gondold 
végig a döntéseidet! Azért kerültél egy bizonyos helyzetbe, mert saját magad laví- 
roztad magad oda? Követtél el hibát menet közben? Lusta voltál? A legtöbb rossz 
helyzet rossz döntések következménye. Vállald fel őket, és a sorsod a saját kezedbe 
kerül. Senki sem vihet tévútra, ha te ülsz a vezetőülésben. Amikor pedig felválla- 
lod a saját döntéseidet, valami csodálatos történik. A kudarc többé nem annak a 
jelképe lesz, hogy áldozat vagy, hanem bölcsességgé válik. Ha nem vagy hajlandó 
elismerni és vállalni a felelősséget, az életed kulcsait valaki másnak a kezébe he- 
lyezed. Egyszóval, ne hagyd, hogy életed autóját más vezesse helyetted! 


MEGÉRDEMLED! MEGÉRDEMLED! MEGÉRDEMLED! 

A minap egy sor reklámot hallottam egymás után a rádióban, amelyektől felállt a 
szőr a hátamon. Nem kell atomfizikusnak lenned ahhoz, hogy rájöjj, kiket vettek 
célba: Gyalogos áldozatokat. 

Az első egy hitelkiváltással foglalkozó céget hirdetett. A reklámszöveg így szólt: 
, Módosítson hitelén, és fizessen alacsonyabb törlesztőrészleteket, mert megér- 
demli!" Ezt egy ügyvéd hirdetése követte: , Balesetet szenvedett? Jusson hozzá a 
pénzhez, ami megilleti!" Az utolsó reklám egy adósságrendező cégé volt: , Hagyja, 
hogy Ön helyett tárgyaljunk, és leírjuk az adósságait nullára, hogy azt az életet 
élhesse, amit megérdemel!" 

Feltűnt, mennyire hasonló a szóhasználat? Megérdemled, megillet. Most komo- 
lyan, mit érdemelsz valójában? Nyűg a hiteled, nem fizeted be időben a számlákat, 
és jobb életet érdemelsz? A nagyi koccan az autóddal, és ettől hirtelen megillet egy 
nagy halom pénz egy gazdag biztosítótársaságtól? Olyan házat vettél, amit nem 
engedhetsz meg magadnak, ezért alacsonyabb törlesztőrészleteket érdemelsz? 
Hogy van az, hogy hirtelen , megérdemelsz" valamit minden különösebb erőfe- 
szítés nélkül, mint valami mennyei ajándékot? Módszeresen átmossák az agyun- 
kat, hogy azt higgyük, nekünk minden , jár; anélkül hogy meg kellene dolgoz- 
nunk érte, vagy felelősséget kellene vállalnunk a tetteinkért. 

Azt érdemled, ami a szorgalmad vagy a lustaságod eredménye. A felelősséget 
elismerni és elszámolni vele két különböző dolog. Ha tényleg felelősséget vállalsz 
a döntéseidért, akkor változtatsz a jövőbeni viselkedéseden, és te ülsz az életed 
volánja mögé. 


ÖSSZEGZÉS: A GYORSÍTÓSÁV FELISMERÉSEI 
e A stopposok másoknak engedik át a pénzügyeik irányítását, amivel lényegé- 
ben maguk növelik az esélyét annak, hogy áldozattá válnak. 


s Az Áldozatok Törvénye ez: nem válhat belőled áldozat, ha nem adod át a ha- 
talmat valaki olyannak, aki képes arra, hogy áldozattá tegyen téged. 

" A döntéseidért te vagy a felelős 

e A felelősség elismerése az első lépés afelé, hogy a saját kezedbe vedd az életed 
irányítását. A felelősség és a tetteid következményeinek felvállalása az utolsó. 

4. (ÉSZ 


Középszerűség: 
a Kapaszkotlósáv térképe 


GYORSÍTÓSÁV 


A hazugság, amivel etetnek: 
a Kapaszkodósáv 


s Mit szólnál hozzá, ha azt mondanám, hogy az az sőrületx, ha ötven éven át heti 
ötven órán át gürizel egy munkahelyen, hogy aztán ötven év után egyszer csak 
kirúgjanak, és bevonulj az öregek otthonába, remélve, hogy meghalsz, mielőtt 

elveszítenéd az emberi méltóságod? Ezt nem tartanád őrültségnek?" 


"— STEVE BUSCEMI (CON AIR - A FEGYENCJÁRAT, PARAMOUNT PICTURES, 2003) 


KÖVETKEZŐ KIJÁRAT: KÖZÉPSZERŰSÉG 

Az előző fejezetben azt hangsúlyoztam, hogy a Gyalogosoknak nincs pénzügyi ter- 
vük. Csak a jelen örömeivel foglalkoznak, és általában az azonnali kielégülés vágya 
hajtja őket. Míg a Járdán élni krónikus betegség, amely elzálogosítja a jövőt a kelle- 
mes máért, a Kapaszkodósáv ennek épp az ellentéte: a ma feláldozása egy fényesebb 
és szabadabb holnap reményében. 

Ha a Kapaszkodósávban utazol, akkor olyan tanoknak engedelmeskedsz, ame- 
lyek önfegyelmet kérnek tőled. Keress munkát, és vesztegess el heti öt napot a mun- 
kahelyeden robotolva! Csomagolj magadnak uzsonnát, és ne igyál több 10 dolláros 
kávét! A fizetésed 1096-át bízd hűségesen a tőzsdére és a nyugdíj-előtakarékossági 
számládra! Hagyd abba az álmodozást az ablakod alatt parkoló sportkocsiról, mert 
nem tudod megvenni! Késleltesd a vágyaid kielégítését, amíg 65 éves nem leszel! 
Takarékoskodj szorgosan, mert a kamatos kamat jó: a ma befektetett 10 000 dollá- 
rod 50 év múlva 10 trilliárdot fog érni! 

Meglepő módon a Járdáról a Kapaszkodósáv az első kényelmes kijárat, ami az 
érettséget, illetve a felnőtt élettel együtt járó kötelezettségeket hozza magával, A leg- 
több frissdiplomás az egyetemről kikerülve a Járdán kezdi meg felnőtt életét. Én is 
így tettem. A diploma feljogosított arra, hogy olyan dolgokat vásároljak, amelyek 
azonnali örömhöz juttatnak: cancúni nyaralást, dögös autót király hangrendszerrel, 
féktelen bulizást és piálást, hatalmas CD-gyűjteményt. Minden a mostról szólt, füg- 

getlenül a jövőbeli következményektől. A Gyalogosok (és általában minden ember) 
ösztönösen szebb jövőt képzelnek maguknak: , több pénzt fogok keresni; , .nyer- 
ni fogok a lottón; , ha apám meghal, egy vagyont fogok örökölni. A ma élvezetét 
gyakran ilyen jövőbeli mankók támogatják, miközben a színfalak mögött az Élet- 
színvonal Rabsága kezd kialakulni. i 

Ahogy azonban szaporodnak a kötelezettségek - például bővül a család - és az 
adósságok, a valóság pedig egyre távolabb kerül az elképzelt jövőtől, a Gyalogos fel- 
ismeri a Járda bizonytalanságát, és meghozza a látszólag felelős döntést: sávot vált, 
és a kezébe veszi a Kapaszkodósáv térképét. Azt a stratégiát követi, amelyet megbíz- 
ható tanácsadók dicsérnek és ajánlanak. Míg a Járdán a fegyelmezetlen viselkedés a 
jellemző, a Kapaszkodósáv pénzügyi terve a felelősséget is bevezeti a vagyonképlet- 
be. Ez akkor nem lehet rossz, ugye? 

Sajnos a Kapaszkodósávban haladni olyan, mintha tévesen igazítottak volna útba 
a benzinkútnál. Ráadásul nem is idegenek vezetnek tévútra, hanem olyan emberek, 
akikben megbízol: tanárok, rádiós és tévés személyiségek, pénzügyi tanácsadók, sőt 
még a szüleid is. Ezek az állítólag megbízható források a stratégia valójában fiktív 
hatékonyságát bizonygatják, miközben az csak egy hatalmas blöff. A Kapaszkodó- 
sáv egy életre szóló fogadás, hogy a ma feláldozása gazdagabb jövőt eredményez. 


A VAGYON ÍGÉRETE... ÉS ÁRA, AZ ÉLETED 

A Kapaszkodósáv mellett felhozott érvekkel kevesen szállnak szembe. Annyira 
meggyőző hazugság, hogy mire kiderül a turpisság, az életedből évtizedek telnek el, 
és közben újabb milliók dőlnek be a megtévesztésnek. 

Ha beveszed a hazugságot, akkor a dicsőséges holnap reményében kiárusítod a 
mát. De mikor is jön el az a dicsőséges holnap? Mikor vághatsz fel a vagyonoddal, 
költheted el a millióidat, és élvezheted az életet? Mikor? Nos, ha a , lassan járj, tovább 
érsz" elvét követed, a meggazdagodás motorja az idő - a munkahelyen alkalmazott- 
ként ledolgozott, illetve a piacokon befektetett idő. Dicsőséges holnapod lehet, hogy 
csak negyven év múlva érkezik el, amikor utoljára választasz elnököt, és beültetik a 
második csípőprotézisedet. De az is lehet, hogy csak akkor, amikor 73 évesen vize- 
letben ázol, és egy bűzős ágyhoz vagy kötözve, mert a tudatodat elragadta az Alzhei- 
mer-kór. Most komolyan: mikor válik valóra a Kapaszkodósáv ígérete arról, hogy 
gazdagon vonulhatsz vissza, úgy, hogy még élvezhesd is a milliókat? 


Tizenévesen Joe több könyvet is elolvas arról, hogy miként lehet meg- 
gazdagodni. A könyvek azt a tanácsot adják neki, hogy takarékoskodjon, 
helyezkedjen el egy jó munkahelyen, vagdossa ki a kuponokat, és éljen 
szerényen. A jogi diploma megszerzése után Joe megfogadja a tanácsot. 
Noha az út göröngyös, Joe állhatatosan követi a tervet, ami majd állító- 
lag gazdaggá teszi. Heti hatvan órát dolgozik az ügyvédi irodában, gyak- 
ran elhanyagolva a családját és a gyerekeit is. Hétköznapjait felemészti 


a munka, míg a hétvégén otthon próbál , feltöltődni", hogy kipihenje a 
munkahét fáradalmait. 

A jogi pályán töltött tizenkét év után Joe már nem élvezi a szakmáját, 
mégis úgy dönt, hogy kitart, hiszen csak egy hajszál - egy előléptetés - vá- 
lasztja el a garantáltan hat számjegyű fizetéstől, és attól, hogy betársul- 
hasson a cégbe. Joe élete előrehaladtával sem veszíti soha szem elől a célt, 
hogy 55 évesen visszavonulhasson, hiszen David, a Pénzügyi szakember 
azt mondta: , Az okos emberek gazdagon fejezik be. 

Joe takarékoskodik, túlórázik, befektetési alapokban fialtatja a pénzét, 
és igénybe veszi a cég nyugdíj-előtakarékossági programját. A terv kedvé- 
ért továbbra is elviseli a munkáját. Végtére is, senki sem állította, hogy 
könnyű lesz. És már közeleg , a nap", amikor nyugdíjba mehet a millióival. 
Joe bizonygatja magának, hogy a jövőért megéri heti öt nyomorúságos 
napot egy gyűlölt munkahelyen tölteni. Aztán egy forró nyári napon, mi- 
közben a füvet nyírja, Joe szívrohamot kap, és meghal. 51 évesen, négy 
évvel a cél előtt. 


Élhetsz gazdagon fiatalon, és élhetsz gazdagon öregen, az odáig vezető úton a halált 
kockáztatva. A választás a tiéd, és nem is kérdés, melyiket választanád. Huszonöt 
évesen gazdagnak lenni magasan veri a hatvanöt évesen elért gazdagságot. Kérdezz 
meg egy fiatal srácot, hogyan lehet fiatalon meggazdagodni. Azt fogja felelni, hogy 
vagdoss ki kuponokat, és tedd a pénzed befektetési alapokba meg nyugdíj-előtaka- 
rékossági számlára? Vicces, tudom. 

A vagyont fiatalon a legjobb élvezni, amíg az ember erős, egészséges, és tele van 
életkedvvel, és igen, talán még némi haja is van. A gazdagságnak az élet virágában 
van értelme, nem az élet alkonyán, miután a negyven éven át heti ötven órában 
végzett munka porrá zúzta az álmaidat. Lelkünk mélyén mindnyájan tudjuk ezt, 
de továbbra is alázatosan engedelmeskedünk egy olyan pénzügyi tervnek, amelyik 
csak négy-öt évtized múltán ígér gazdagságot. 

És ami még ennél is jobban kell, hogy aggasszon: működik egyáltalán a terv? A je- 
lenlegi világgazdasági válság világosan megmutatta, mekkora átverés a Kapaszkodó- 
sáv. Ha nincs munkád, a terv meghiúsul. Ha a tőzsdeindexek esnek, és elviszik a meg- 
takarításaid felét, a terv meghiúsul. Ha az ingatlanárak zuhanása egy év alatt 4096-kal 
csökkenti a nem mozgósítható tőkéd, a terv meghiúsul. Az egész terv kudarcra van 
ítélve, mert az időn és olyan tényezőkön alapul, amelyek felett nincs hatalmad. Sajnos, 
emberek milliói ölnek bizakodva évtizedeket ebbe a tervbe, hogy aztán ráébredjenek 
a keserű igazságra: a Kapaszkodósáv kockázatos, és elviselhetetlenül hiábavaló. 

Egy olyan stratégia, amely bűnbánó fizetségként az életedet és az álmaidat kéri, 
balekoknak való. A Kapaszkodósáv öntelten azt feltételezi, hogy örökké fogsz élni, 
és természetesen örökké jól fizető állásod lesz. Sajnos a kerekes szék nem fér el egy 
Lamborghini csomagtartójában. 

A KAPASZKODÓSÁV SZELLEMI ÚTJELZŐI ÉS TANÁCSAI 

Idővel a Kapaszkodó egy sor szellemi útjelzőt gyűjt össze és tesz magáévá, amelye- 
ket hiteles források erősítenek meg. Anya és Apa azt mondják: , Menj egyetemre, 
szerezz diplomát, és keress magadnak munkát!" David, a sikeres szerző arra int: , Ne 
pazarold a pénzed drága caffe lattéra!" Suze azt mondja: , Nyiss Roth IRA-nyugdíj- 
számlát, és tedd be rá a fizetésed 1096-át!" Ramsey azt tanácsolja: , Görgesd magad 
előtt az adósságot!" Ezekből a tanácsokból kristályosodik ki a Kapaszkodók útiter- 
ve: a holtig tartó utazás a meggazdagodás felé. 


Adósságérzékelés: Az adósság gonosz. Állhatatosan küzdeni kell ellene, akkor is, 
ha ez azt jelenti, hogy életem végéig túlóráznom kell. 

Időérzékelés: Időm, mint a tenger, és én szívesen elcserélem az időmet több pénzre. 
Minél többet dolgozom, annál többet tudok visszafizetni a tartozásaimból, és annál 
több pénzt takaríthatok meg a 65 éves koromban kezdődő nyugdíjas éveimre. 

A tanulás szerepének érzékelése: Az iskolai végzettség fontos, mert hozzásegít a 
magasabb fizetéshez. 

Pénzérzékelés: A pénz mindig szűkösen áll rendelkezésre, ezért minden fillér szá- 
mít. A pénzt szigorúan be kell osztani és takarékosan kell felhasználni. Ha milliomos- 
ként szeretnék 65 évesen nyugdíjba menni, akkor nem szabad elpazarolnom a nehe- 
zen megkeresett pénzt. 

Elsődleges jövedelemforrás: Jövedelmem egyetlen forrása a munkabérem. 
Elsődleges vagyonfokozó: A kamatos kamat jó, mert ha ma befektetek 10 dollárt, 
akkor ötven év múlva 300 000 dollárom lesz. És persze, nem szabad megfeledkezni a 
befektetési alapokról, az ingatlanárak emelkedéséről és a munkaadóm nyugdífj-előta- 
karékossági programjáról sem. 

Vagyonérzékelés: Dolgozz, takarékoskodj, és fektesd be a pénzt. Dolgozz, takaré- 
koskodj, és fektesd be a pénzt. Ismételd ezt negyven évig, amíg eléred a nyugdíjkor- 
határt... 65, vagy ha szerencséd van, és a megtakarításaid hozama évente 1296 lesz, 
talán már 55 évesen! 

Vagyonképlet: Vagyon — Munkabér -- Befektetések 

Cél: Kényelmes nyugdíjas évek. 

Felelősség és irányítás: Az én felelősségem eltartani a családomat, bár ahhoz, hogy 
a tervem működjön, másokra kell támaszkodnom: köztük a munkaadómra, a pénz- 
ügyi tanácsadómra, az államra, és arra, hogy a gazdaság jól teljesít majd. 
Életérzékelés: Érd be kevesebbel! Add fel a nagy álmaidat! Takarékoskodj, élj szeré- 
nyen, ne vállalj szükségtelen kockázatokat, és egy nap milliomosként fogsz nyugdíjba 
menni. 


Honnan ismerheted fel, hogy a Kapaszkodósáv tervét próbálják eladni neked? 
Íme, egy lista a Kapaszkodósáv hirdetőinek legfontosabb fegyvereiről: 


kaszt ls sdetüdlés Bánat 


A KAPASZKODÓSÁV FEGYVEREI 


e Végezd el az iskolát! s Fektess be a tőzsdén! 

e Szerezz jó jegyeket! e Mondj nemet a drága caffe lattéra! 

, Szerezz diplomát! e Élj takarékosan! 

e Először fedezd a saját költségeidet! e Szabadulj meg az adósságoktól! 

e Túlórázz! s Vagdosd ki a kuponokat! 

e Kapaszkodj felfelé a vállalati rang- — : Ne használj hitelkártyát! 

. létrán! e Alkalmazz — árfolyam-kiegyenlítő 

s Tedd félre a fizetésed X96-át! költségátlagolást! 

e Fizess be rendszeresen a nyugdíj- s Szerezz szakirányú felsőfokú vég- 
előtakarékossági számládra! zettséget! 

e Fektesd a pénzed befektetési ala- — s Fizesd vissza hamarabb a jelzáloghi- 
pokba! teled! 

e Eszközölj tartós befektetéseket (,vé- — s Tekintsd tőkének az otthonodat! 
tel és tartás")! e Nyiss magánnyugdíj-számlát (IRA )! 

, A fizetés mellett figyelj a munkabé- s Élj a lehetőségeidhez képest szeré- 
ren kívüli juttatásokra is! nyen! 

e Tedd változatossá a portfoliódat! e Értsd meg a kamatos kamat nagy- 

e Emeld fel a biztosítási önrészedet! szerűségét! 


Ha ezekkel a ,kulcsmondatokkal" találkozol, légy óvatos - valaki arról pró- 
bál meggyőzni, hogy a Kapaszkodósáv teljes körű megoldás a meggazdagodásra. 
Egy terv részeként ugyan nem haszontalanok a kuponok és a Kapaszkodósáv egyéb 
tanácsai, de önmagukban nem képezhetik a tervet. A Kapaszkodósávval mint önálló 
tervvel van gond, nem azzal, ha része egy tervnek. Ez a különbségtétel létfontosságú, 
mert a pénzügyi fegyelem elengedhetetlen, bármilyen utat választasz is a meggaz- 
dagodáshoz. 


A KAPASZKODÓSÁV TÉRKÉPE: A MATEMATIKAI ALAPOK 

Hogyan teremt vagyont a Kapaszkodósáv? Módszere (és gyengesége) bemutatásá- 
hoz vissza kell fejteni és elemeire kell bontani a stratégiát, egészen a matematikai 
gyökéréig, vagyis a vagyonképletéig. Más szóval, fel kell tárni a meggazdagodás 
elméleti sebességkorlátait a tervben, amelyeket mindig két változó határoz meg: 
az elsődleges jövedelemforrás (a munkabér) és a vagyonfokozó eszköz (befek- 
tetések). Erre a két változóra épül a Kapaszkodósáv vagyonképlete, és ezek ad- 
ják meg annak vagyongyarapító erejét - pontosabban, ebben az esetben, a hiá- 
bavalóságát. 

Vagyon - (Elsődleges jövedelemforrás: munkabér) -- (Vagyonfokozó: befektetések) 
Az egyenlet tényezőire bontva így fest: 
Vagyon - Saját érték t Kamatos kamat 


Az elsődleges jövedelemforrás változója, a saját érték maga is két változóból épülhet 
fel, attól függően, hogyan kapod a munkabéred: 


Saját érték - Órabér x Munkaórák száma 


- vagy - 
Saját érték — Éves bér 


A kamatos kamat alapját a , befektetések" képezik, általános elve pedig az, hogy 
ha befektetsz X dollárt a tőzsdén, akkor az évtizedekkel később X milliót fog érni. 
A 12. fejezetben megvizsgáljuk a Kapaszkodósáv matematikai egyenleteit, és felfed- 
jük azok valódi hiányosságait. Ott majd rájössz, miért rettenetes stratégia a meggaz- 
dagodáshoz a társadalom, a szüleid, a média és a pénzügyi tanácsadók terve. 


ELADTAD A LELKED EGY HÉTVÉGÉÉRT? 
A lelked többet ér, mint egy hétvége. A Kapaszkodósáv általánosan elfogadottá 
válásának mellékhatása a szellemi eltompulás, majd a vakság. 

2007 egy hideg januári reggelén egy hegedűművész sétált be a washingtoni 
pályaudvarra, és eljátszott hat klasszikus darabot Bachtól. Igen ám, de nem kö- 
zönséges hegedűművész volt, ahogy a hegedűje sem volt hétköznapi. Joshua Bell, 
a világ egyik legnagyszerűbb zenésze állt ott inkognitóban, aki néhány estével 
korábban teltházas koncertet adott Bostonban, közel 100 dolláros jegyárért. 
Miközben Joshua 3,5 millió dollárt érő hegedűjén játszott a reggeli csúcsforga- 
lomban munkahelyükre igyekvő ingázók forgatagában, mintegy kétezer ember 
haladt át az állomáson. 

Negyvenöt percen át folyamatosan játszott. Mindössze hat ember állt meg egy 
kis időre, hogy hallgassa. Nem gyűlt köré tömeg. Úgy húszan dobtak némi pénzt a 
kalapjába, de már siettek is tovább. Amikor befejezte, csend lett, csak a forgalmas 
vasútállomás ütemes zaja hallatszott. Nem tapsolt senki. Az emberek siettek a dol- 
gukra. Nem volt elismerés. 

Ez a kísérlet, amelyet a Washington Post eszelt ki, rámutatott valami hihetetlenül 
erős és egyben rendkívül nyugtalanító dologra: még a világ legkitűnőbb zenésze 
sem képes fénnyel beragyogni a létért való küzdelem sötét, feneketlen kútját, és el- 
űzni a benne vergődők közömbösségét. Te is annyira belefásultál a hétköznapok 
szürkeségébe, hogy zombiként éled az életed? Annyira elvakított a robotolás hétfő- 
től péntekig, hogy süket lettél minden szépségre? A vonaton ingázók élőhalottként 


jönnek-mennek, hétfőtől péntekig mit sem érzékelve az élet csodájából. De vajon 
más eredménnyel járt volna a kísérlet, ha szombaton kerül rá sor? 

Ez a történet rávilágít a Kapaszkodósáv igazi szégyenére: ha oktalanul elcseréled 
az életed egy fizetési csekkre, azt kockáztatod, hogy vak leszel magára az életre, és 
nap mint nap közömbösen elsétálsz mellette egy forgalmas pályaudvaron. Az élet 
nem péntek estétől hétfő reggelig tart. 


"VÉGRE ITT A PÉNTEK!": AKIK A KAPASZKODÓSÁVBAN SZÜLETTEK 
ÉS NEVELKEDTEK 
Egy barátom nemrég lehordott, mert nem akartam szombat este szórakozni menni. 

7 Megőrültél? Szombat este van! - hökkent meg. 

Olyasmit válaszoltam neki, amit a Kapaszkodók képtelenek megérteni: azt, hogy 
nekem minden nap szombat, mert nem bocsátom magam áruba hétfőtől péntekig. 

A vagyon három alappillére: a család, az egészség és a szabadság. Azt, hogy a sza- 
badság micsoda értékkel bír, a péntek esték bizonyítják. Történetesen éppen péntek 
este volt, amikor az alábbi mélyenszántó beszélgetést folytattam egy ismerős hölgy- 
gyel, miközben egy bárban iszogattunk, kihasználva a kedvezményes órát. A bár 
teraszán ültünk, az élénk beszélgetésben elmerült törzsvendégek zsibongásától kö- 
rülvéve. A bár zsúfolásig megtelt, és a háttérben uralkodó hangzavar a legkevésbé 
sem utalt arra, hogy éppen egy gazdasági válság kellős közepén vagyunk. 

- Mit hallasz? - tettem fel a kérdést a lánynak, megpróbálván túlkiabálni a zajt. 

- Vidám embereket. Jól érzik magukat, ünnepelnek - felelte. 

- Mit ünnepelnek? - tudakolóztam tovább. 

- Hogyhogy mit? Péntek van! - csodálkozott el a lány. 

Tovább feszegettem a kérdést. 

- Mi olyan különleges a péntekben? Ha hétfőn jöttünk volna ide, ez a hely kon- 
gana az ürességtől, és síri csend venne minket körül, nem az ünneplés zaja. Mi teszi 
a pénteket különlegesebbé a hétfőnél vagy a szerdánál? 

Tudván, hogy már megint az ellentmondásokra irányuló kérdéseim csapdájába 
esett, a lány megpróbálta kitalálni, hová akarok kilyukadni. 

- Ööö... pénteken ér véget a munkahét? 

. Kimondtam az ítéletet: az emberek azért dicsőítik a péntek estét, mert ekkor 
ünneplik munkájuk gyümölcsét, a két nap tiszta szabadságot, amiért öt nap robottal 
fizettek. A hétfőtől péntekig tartó rabszolgaságért a szombat és a vasárnap a fizetség, 
és a , fizetésnapot" a péntek este jelképezi. A , hétfőtől péntekig" prostitúciója az oka 
annak, hogy a , végre itt a péntek!" sóhaja létezik. Pénteken kapjuk meg a fizetsé- 
günket, a két nap SZABADSÁGOT, a szombat és a vasárnap pénznemében. 


60975 VESZTESÉG: A KAPASZKODÓSÁV GYÁSZOS HOZAMA 
Nincs annál nagyobb őrültség, hogy hétfőtől péntekig eladod a lelked a szombat és 
a vasárnap fizetségéért. Adj nekem most öt dollárt, és cserébe holnap visszaadok ne- 

ked kettőt. Ötért kettőt. Nem tetszik? És mit szólnál ahhoz, ha adnál ma öt kenyeret, 
és cserébe holnap kapnál tőlem kettőt? Ez se jó? Miért? Hiszen remek üzlet! 

Remélem, belátod, hogy bármiből ötöt adni és cserébe kettőt kapni vissza rossz 
üzlet. Ha egy befektetésnek kettő az öthöz a megtérülési aránya, akkor a hozama 
minusz 6096. Ha minden befektetésed rendre 6096-os veszteséget termelne, hamar 
csődbe mennél. Ki az a logikusan gondolkodó személy, aki belemegy egy ilyen 
szörnyű üzletbe? 

Valószínű, hogy te már belementél. Amikor ugyanis elfogadod a Kapaszko- 
dósáv útitervét mint stratégiát, az ,ötért kettőt" elvét is elfogadod. Öt nap rab- 
szolgamunkát adsz a hétvége két nap szabadságáért cserébe. Igen, hétfőtől pénte- 
kig prostituált vagy, hogy szombaton és vasárnap szabad lehess. Miközben pénz 
esetén könnyen felismered és elutasítod a mínusz 60906-os megtérülési arányt, az 
idődet önként és dalolva fekteted be egy ilyen rossz üzletbe. 

Ha vannak gyerekeid, meg kell megkérdőjelezned ennek az üzletnek az éssze- 
rűségét. A gyerekek hétfőn és kedden is nőnek, sőt úgy hallottam, hogy szerdán, 
csütörtökön és pénteken sem hagyják abba. Nem várják meg a hétvégét. Amikor a 
kis Miranda kimondja az első szavát, megteszi az első tétova lépéseit, vagy először 
perdül táncra, nem érdekli, hogy éppen a negyedéves menedzseri értekezleten 
vagy Houstonban. A párod és a gyerekeid nem várnak a hétvégéig, és miközben 
te minden héten engedelmesen feláldozol öt napot kettőért, ha hiszed, ha nem, a 
gyerekeid felnőnek - te pedig megöregszel. 

Azok, akik csődbe viszik az idejüket, egyszer csak azt veszik észre, hogy a sza- 
badságuk, a családjuk és minden emberi kapcsolatuk szertefoszlik. Rosszul gazdál- 
kodnak az idővel, mert a Kapaszkodósáv egész stratégiája az időre épül. Öt nap 
rabszolgaság két nap szabadságért nem jó üzlet, hacsak nem egy olyan rendszerbe 
fekteted be az idődet, amelyiknek jobb a megtérülési aránya. Ahelyett, hogy egy éle- 
ten át adsz ötöt kettőért, mit szólnál egy olyan , ötöt kettőért" üzlethez, amelyikben 
megvan a lehetősége annak, hogy idővel majd kevesebbért ad többet - például ket- 
tőt egyért vagy tízet háromért? Adnál ötöt kettőért, ha tudnád, hogy később egyért 
tízet is visszakaphatsz? Egy ilyen üzletbe már érdemes lenne befektetni? 

Amíg a tervemen dolgoztam, én hetet adtam nulláért (vagyis heti hét napot 
dolgoztam, pihenő nélkül), mert tudtam, hogy a térképemen szereplő utak az ál- 
maimhoz vezetnek. Azért dolgoztam, hogy mihamarabb jobb megtérülési arányt 
érjek el, nem negyven év múlva. Én irányítottam a saját sorsomat, és az időbefek- 
tetésem végül negyven év osztalékot eredményezett. Most már 0 a 7-hez az arány 
- egyetlen napot sem dolgozom, és hét nap szabadságot kapok. Sajnos azonban, 
ha a Kapaszkodósávban ragadtál, a lehetőségeid korlátozottak, hogy kitörj a sza- 
badságodért kapott mínusz 6096-os hozam csapdájából. Ne feledd, a gazdagságot 
a szabadság foka határozza meg. Ha bizonyítékra vágysz, csak nézz körül péntek 
este, amikor mindenki a szabadságot ünnepli, amíg a Kapaszkodósáv diktatúrája 
szünetel a hétvégére. 


NORMÁLIS ÉLET: KÖZÉPSZERŰSÉGRE ÍTÉLVE 

A szabadság útjai (Revolutionary Road), ez a 2008-ban, Leonardo DiCaprio és 
Kate Winslet főszereplésével készült film kitűnően ábrázolja a Kapaszkodósáv 
halálos ölelését. Egy fiatal párt mutat be, akik egy amerikai kertvárosban élik hét- 
köznapi életüket: a férj (DiCaprio) minden reggel bemegy dolgozni a munkahe- 
lyére, és igyekszik megfelelni a környezete elvárásainak, míg a felesége (Winslet) 
kötelességtudóan ellátja a jó háziasszony szerepét. Mindketten ösztönösen érzik, 
hogy valami nincs rendben. Kezd kihunyni bennük a tűz. Elfogadták a társada- 
lom szemében normális életet. Feladták az álmaikat a mindenki által követett 
őrült tervért. A film során tanúi lehetünk a menekülésre tett kísérleteiknek, ame- 
lyek veszélyes következményekkel járnak. 

A probléma az, hogy átmosták az agyunkat, hogy a Kapaszkodósáv útitervét 
normálisnak fogadjuk el. Ezt a hibás térképet már kiskorunkban a kezünkbe 
nyomják, mint a ,pórnép" egyetlen felszentelt eszközét és esélyét a vagyonszer- 
zésre. Logikusnak is tűnik, hiszen a hozzánk hasonló emberek nem lesznek profi 
sportolók, rapperek, énekesek, színészek vagy szórakoztatóipari nagyágyúk, hogy 
meggazdagodjanak, így nekünk csak a Kapaszkodósáv marad. Vannak, akiknek 
ez meg is felel. De mi, többiek, akik nagyra törő álmokat dédelgetünk, merész 
célokat tűzünk ki, és nagyszabású ötleteken törjük a fejünket, egyszerűen nem 
találjuk kielégítőnek ezt a tervet. 

Íme, egy történet a Kapaszkodósávból, amelyet a Fastlane-fórumról (TheFast- 
laneForum.com) ollóztam ki: 


A vagyon hajszolása közben odáig jutottam, hogy egyre kevésbé ér- 
Zem magam jól a bőrömben. Az egész öt évvel ezelőtt kezdődött. Ak- 
kor semmim sem volt. Elmúltam harminc, és úgy gondoltam, hónapról 
hónapra, az esedékes fizetésre várva élni nem is élet egyáltalán. Meg- 
fogadtam magamban, hogy ha törik, ha szakad, gazdag leszek. Ennek 
érdekében másodállást vállaltam, és az abból származó összes pénzt fél- 
retettem, a megélhetési költségeket pedig a főállásomból fedeztem. Annyi 
pénzt akartam megtakarítani, amennyit csak tudok, ezért az életem az 
elmúlt öt évben lényegében így festett: 


- egy viszonylag alacsony lakbérű, 2,5 x 3 méteres szobában éltem; 
- tömegközlekedési eszközökkel és motorkerékpárral jártam; 
- a héten szinte minden nap dolgoztam, szabadnap nélkül; 
- ritkán ettem étteremben; 
. - soha nem vásároltam ,, játékszereket" és más szép dolgokat, sem ma- 
gamnak, sem a feleségemnek; 
- szinte soha nem mentem el szórakozni és lazítani. 

A másodállásnak és takarékos életetmódomnak köszönhetően öt év alatt 
sikerült körülbelül 50 000 dollárt megtakarítanom. Több is lett volna, de 
jó 30 000-et vesztettem, mert közvetlenül az előtt fektettem be a pénzem, 
hogy a Dow Jones indexe 2007 októberében rekordmagasságba emelkedett. 
Mára pattanásig feszültek az idegeim. Öt év hosszú idő ahhoz, hogy az 
ember egy börtöncellányi szobában éljen. Mind a két munkám agyzsib- 
basztó. Úgy érzem, az életem egy börtön. Az, ahogy élek, valóban alkalmas 
arra, hogy pénzt takarítsak meg, de rámegy az ép elmém és a boldogságom. 
Egyszerűen úgy érzem, egy percig sem tudok így élni többé. 
úr 
A Kapaszkodó egészen addig elfogadja a szerény, áldozatos életet, amíg el nem 
éri azt a pontot, ahonnan már az egész életét börtönnek érzi. Te irigylésre méltó- 
nak vagy középszerűnek tartod a fenti fickó életét? Az út végén megvalósulnak az 
álmai? A Kapaszkodósáv terve feláldozza a , most"-ot egy gazdag jövő homályos ígé- 
retéért cserébe. Szerintem az , érd be kevesebbel" nem stratégia, és a Kapaszkodósáv 
éppen ezért ítél középszerűségre. Az életed nem lesz jó, de olyan rossz sem. Persze, 
lehetne jobb is... de ahhoz a Kapaszkodósáv tervét le kell cserélned egy másikra. 


ÖSSZEGZÉS: A GYORSÍTÓSÁV FELISMERÉSEI 

e A Kapaszkodósáv a Járda természetes pályakorrekciója, amely a felelősség elis- 
meréséből és a következmények felvállalásából ered. 

e A vagyont akkor élvezed a legjobban, ha fiatal, erős és egészséges vagy, nem az 
életed alkonyán. 

e A Kapaszkodósáv tervének sikeréhez évtizedek kellenek, és gyakran ügyes 
helyezkedést és a munkahelyed belső viszonyainak alapos ismeretét igényli. 

e A Kapaszkodósávban haladók fizetési csekkje a szombat és a vasárnap a hétfő- 
től péntekig tartó rabszolgamunkáért. 

e A Kapaszkodósávban befektetett időd alapértelmezett megtérülési aránya 
mínusz 6096 - ötöt adsz kettőért. 

e A Kapaszkodósávra jellemző , ötöt kettőért" üzlet feltételei általában nem 
módosíthatók, mert az előírt munkahét ötnapos. 

e A Kapaszkodósáv nagy eséllyel a középszerűségbe vezet. Az életed nem lesi 
valami nagyszerű, de olyan rossz sem. 


GYORSÍTÓSÁV 


A hűnös üzlet: az alkalmazotti lét 


,Ha szorgalmasan ledolgozod a napi nyolc órát, egyszer talán te leszel a főnök, 
és dolgozhatsz napi tizenkettőt? 


— ROBERT FROST 


ÖT ÉVIG JÁRTAM EGYETEMRE... EGY TELEFONKÖNYVÉRT? 

A diplomaosztóm előtt erőt vettem magamon, és elmentem néhány állásbörzére. 
Az egyik felkínált állásra élénken emlékszem: kezdő beosztás volt egy nagy chicagói 
biztosítótársaságnál. Miközben körbevezettek minket a cég központjában, a tobor- 
zó elmondta, pontosan mire számíthatunk: 


s Ott ülnek az újonnan felvettek [mutatott a fülkék tengerérel. Nem ker- 
telek: a munka eleinte nem könnyű. Három dolgot kapnak: egy íróasztalt, 
egy telefont és egy telefonkönyvet. Napi tíz órát fognak azzal tölteni, hogy 
ismeretleneket hívnak fel, hogy felépítsék az ügyfélkörüket. Tudom, nem 
túl vonzó, de a juttatások..." 


A juttatások akkor a legkevésbé sem izgattak, ezért , tettető módba? kapcsoltam. 
Úgy tettem, mint akit érdekel a dolog. Boldognak tettettem magam. Úgy tettem, 
mintha ez elfogadható lenne számomra. Hát nem volt az. Azért jártam öt évig 
egyetemre, hogy egy 2 x 2 méteres cellában üljek, és ismeretlenül hívogassak idős 
embereket egy rohadt telefonkönyvből, hogy biztosításokat ajánljak nekik? Ezek 
szórakoznak velem? Ezt tíz-tizenöt évesen is meg tudtam volna csinálni, és akkor 
nem kellett volna ezreket költenem egy egyetemi diplomára! Társaim ugyanakkor 
csorgatták a nyálukat a csinos alapbér, a nyugdíj-előtakarékossági számla és a tel- 
jes körű betegbiztosítás lehetőségére. Nem, kösz. Ha egy rohadt telefonkönyvből 
kell ügyfelekre vadásznom, akkor nem a főnökömnek, hanem magamnak fogom 97 
gyűjteni őket. 


GYORSÍTÓSÁV A MILLIÓKHOZ 


ALKALMAZÁSBAN: SZOKTATÁS A , NORMÁLISRA" 

Ha meg akarsz menekülni a Kapaszkodósávtól, és gyorsan akarsz vagyonhoz és sza- 
badsághoz jutni, felejtsd el az alkalmazotti létet. Megismétlem: felejtsd el a rohadt 
munkahelyeket! 

Minden munkahely szívás. Nem bizonyos szakmákra gondolok, hanem általá- 
nosságban értem. Akár villanyszerelő vagy, akár üzletvezető, alkalmazásban állsz. 
Alkalmazottnak lenni azért szívás, mert a jövedelmedet csak korlátozottan sokszo- 
rozhatod meg és korlátozottan befolyásolhatod. Természetesen lehet nagyszerű (és 
egyben szórakoztató!) a munkád, de ami a vagyongyarapodásodat illeti, a pénzed 
sokszorozhatósága és befolyásolhatósága mindig korlátozott marad - pedig ez a két 
dolog elengedhetetlen, ha meg szeretnél gazdagodni. Íme, hat nyomós érv, ami az 
ellen szól, hogy a pénzügyi terved ne egy , állás" - a Kapaszkodósáv lényege — körül 
forogjon: 


1. SZIVACS: AZ IDŐT ÁRUBA BOCSÁTANI OLYAN, 

MINT AZ ÉLETEDDEL ÜZLETELNI 

Ki találta ki, hogy az időt pénzre cserélni jó ötlet? Miért vezet ez az általánosan el- 
fogadott nézet következetesen orbitális szíváshoz? Ha egy munkahelyhez láncolod 
magad, akkor arra vállalsz kötelezettséget, hogy az idődet (az életedet) diadalmas 
mosollyal olyan papírdarabokra cseréled, amelyek állítólag szabadságot adnak ne- 
ked. Vagyis eladod a szabadságodat, hogy szabadságot kapj cserébe. Elég nagy osto- 
baság, nem? 

Az alkalmazotti lét azért szívás, mert telhetetlenül felzabálja az IDőr. Alkalma- 
zottként a jövedelem megszerzésének alapja az IDŐ ÁRUBA BOCSÁTÁSA. Egy mun- 
kahely pedig garantálja a rettenetes üzletet, amikor ,ötöt adsz kettőért. De hadd 
fordítsam le, mit is jelent az IDŐ: az ÉLETEDET. Ha alkalmazott vagy, akkor pénzért 
eladod az életed. Ha dolgozol, akkor kapsz fizetést. Ha nem dolgozol, akkor nem 
kapsz. Ki hitelesítette ezt a vérszívó házasságot? 

Az alábbi táblázatban néhány közönséges szakmát láthatsz, mellettük pedig 
azt, hogy milyen hosszú ideig kell dolgoznod az adott szakmában ahhoz, hogy az 
összkereseted kitegyen 1 millió dollárt. Ha szorgalmasan félreteszed a fizetésed 
1096-át, és elrejted a matrac alá, tízszer ennyi idő alatt 1 milliónyi megtakarítást is 
összehozhatsz. Van 300 éved, hogy összekuporgass 1 milliót? 


mm ÁÁ eret át dttsál Áe aáttti zá 4. 


enmazák ték lette zeneszám alád kez mézet 


] ÖSSZKERESETIG ] MEGTAKARÍTÁSIG 


Szakma / Munkakör [ Évi átlagkereset. 

294 év 

625 év 

270 év 
125 év. 

Titkárnő 263 év 


454 év 
217 év 
105 év 
208 év 
Állatorvos 


ornász 66 000 dollár 152 év 
Állatorvos —— ] — 72000 dollár 139 év 


Forrás: Az Egyesült Államok Munkaügyi Statisztikai Hivatala, Anthony Balderrama, CareerBuilder.com. Az adatokat 
az egyszerűség kedvéért kerekítettem. 


Nem lenne jobb, ha attól függetlenül folyna be a pénz, hogy mit csinálsz? Ha pénz 
állna a házhoz, miközben alszol, szórakozol, a vécén ülsz, vagy a parton sütteted a 
hasad? Nem szeretnéd, hogy pénzhez juttasson pusztán az idő múlása, és az idő 
neked dolgozzon, és ne ellened? Lehetséges ez? Igen - de nem a Kapaszkodósávban. 


2. SZIVACS: KORLÁTOZOTT TAPASZTALAT 

Vállalkozóként többet tanultam két hónap alatt, mint abban a tíz évben, amíg tucat- 
nyi kilátástalan munkahelyen robotoltam. Egy adott szakmában való jártassággal az 
a baj, hogy a szaktudásod a piaci igényeknek csak egy szűk körét elégíti ki. Csupán 
egy fogaskerék leszel a sok közül. És mi történik, ha egy fogaskerék elavul, vagy 
szükségtelenné válik? Nos, akkor peched van. 

Autószerelők ezrei veszítették el az állásukat, mert a munkájukat kiszervezték, 
vagy robotokat állítottak a helyükre. A tapasztalatuk nem segített rajtuk. Éppen el- 
lenkezőleg: akadályozta őket. Emlékszel még az írógépre? Hogy boldogul mostan- 
ság egy írógépszerelő? És mi a helyzet a tőzsdeügynökökkel? Az utazási irodákkal? 
Az elávult szakmák ugyanúgy merülnek feledésbe, mint a divathóbortok. Idén még 
értékes a szaktudásod, jövőre már a kutyának sem kell. 

Másodszor, munkahelyi tapasztalataid általában nap nap után, rutinszerűen 
ismételt tevékenységek egy bizonyos körére korlátozódnak. Miután beletanultál 
a munkába, az gépiessé válik, és az új ismeretek felhalmozása lényegében leáll. 
A munka korlátok közé szorítja a fejlődést, és szép lassan halálos csapda lesz belőle: 
a fizetésért cserébe elszívja az életerődet. 

Tapasztalatokat az életből lehet meríteni, nem pedig abból, amit a munkahelye- 
den csinálsz. Nincs szükséged munkahelyre ahhoz, hogy tapasztalatokat szerezz. 

Tedd fel magadnak a kérdést, hogy melyik tapasztalat fontosabb: az, amit egy 
alantas munkában szerzel, amelynek az egyetlen célja, hogy kifizethesd a számlái- 
dat - vagy az, amire akkor teszel szert, amikor alkotsz valamit, ami egy életre anyagi 
függetlenséget nyújthat neked, és szükségtelenné teszi, hogy valaha is újra dolgoz- 
nod kelljen? 


3. SZIVACS: A BEFOLYÁS HIÁNYA 
Munkahelyen dolgozni olyan, mint egy kisteherautó platóján ülni. Ki vagy téve az 
elemeknek, míg a sofőr kényelmesen ül a vezetőülésben. Mi történik, ha az út he- 
pehupás? Ide-oda dobálnak majd a bukkanók, vagy ami még rosszabb, lerepülsz a 
kocsiról. A platón ülve nem tudod befolyásolni a jármű mozgását, és ha a pénzügyi 
terved erre a , stratégiára" épül, az jókora ostobaság. Ha nem tudod befolyásolni a 
jövedelmedet, akkor a pénzügyi terved sorsát sem tudod. Ha pedig nem a te kezed- 
ben van a pénzügyi terved sorsa, akkor a szabadságodról sem te döntesz. 3 
Milliók éneklik engedelmesen a munkavállalók himnuszát, abban a hitben, hogy 
egy állás létfontosságú ahhoz, hogy el tudják tartani magukat. Egy állás természe- 
tesen képes eltartani - de a célod tényleg csak az, hogy seltartsd magad"? Vagyont 
szeretnél vagy középszerűséget? Ha a pénzügyi lendületedet egy elbocsátás képes 
megakasztani, akkor te szerencsejátékot űzöl. Nem józan vagy, hanem hülye. 
Az alkalmazotti lét nem nyújt sem biztonságot, sem garanciát. 


4. SZIVACS: LINDA ROSSZ LEHELETE 

A családomban vannak olyanok, akik egész életükben alkalmazottként dolgoztak, 
ezért jól ismerem a gondjaikat-bajaikat. Annak ellenére, hogy az évek során vagy 
két tucat különböző helyen megfordultak, azt vettem észre, hogy a munkahelyi ka- 
varást illetően soha semmi nem változik. Másik nap, másik iroda, más emberek, 
mégis mindig ugyanaz a történet. Ez és ez a főnök szeretője, és hízeleg neki, hogy 
előnyökhöz jusson. Jim a világ lustája, de úgy tesz, mintha minden az ő érdeme 
lenne. Lindának rossz a lehelete, de ezt senki nem meri megmondani neki. Lacey 
folyton elkésik, viszont korábban megy haza. Horace ellopja mások kajáját, és min- 
dennap ugyanaz a dzseki van rajta. Lusta Lester sohasem pótolja a papírt, ha kifogy 
a fénymásolóból. Különböző munkahelyek - azonos történetek. 

Nem számít, hol dolgozol, a munkahelyi politika mindig fontos szerepet játszik. 
A színpad más, de a szereplők ugyanazok. Alkalmazottként pedig sajnos alkalmaz- 
kodnod kell a környezethez, és neked is be kell szállnod a játékba. Vagy aláveted 
magad az íratlan szabályoknak, vagy szembe kell nézned a munkatársaid vagy a 
főnököd bosszújával. 

Emlékszem, mennyit panaszkodott munka után egy barátom, amikor látástól 
vakulásig gürcölt egy nagyvállalat feszült környezetében. Mindenre megvolt a hi- 
vatalos eljárás. Van egy ötleted? Nagyszerű, akkor küldd el a főnöködnek, aki majd 
továbbküldi a saját főnökének, aki majd átadja a jogi osztálynak, ahonnan majd 


visszaküldik a főnököd főnökének a javasolt módosításokkal, aki aztán újra elküldi 
nekik, bla-bla-bla! Mire az , ötlet" megvalósul, vagy elavulttá válik, vagy négy másik 
ember követeli érte magának a dicsőséget. Ki akar folyton ebben a kusza hálóban 
vergődni, amíg csak elveszti a józan eszét? A munkahelyi politika ellen az egyetlen 
védelem, ha te hozod a szabályokat, ehhez pedig az kell, hogy te legyél a főnök. 
Ahhoz pedig, hogy te legyél a főnök, nemcsak az irányítójának, hanem az egész 
kóceráj tulajdonosának is kell lenned. 


5. SZIVACS: HOZZÁJÁRULÁS, HOGY , TE LÉGY AZ UTOLSÓ" 

Az selőször fedezd a saját költségeidet! a Kapaszkodósáv egyik tantétele. A gond 
csak az, hogy ez szinte lehetetlen, ha alkalmazásban állsz. A jövedelmedre az állam 
és az önkormányzat is súlyos adókat vet ki, és a lehetőségeid, hogy megvédd tőlük 
a pénzed, korlátozottak. Az Egyesült Államokban például a magánnyugdíj-pénztári 
befizetéseken kívül más nemigen kínálkozik, és még annak is van egy felső határa: a 
jövedelmed 1096-a, de legfeljebb évi 16 500 dollár (amelyik kevesebb). A világ más 
részein is hasonló a helyzet. Ha életedet feláldozva kitartóan robotolsz, és sikerül 
feljebb emelkedned a vállalati ranglétrán, a fizetésednek akár az 5096-a is köddé 
válhat, mielőtt még kézhez kapnád. Ha alkalmazottnak szegődsz, azon nyomban 
hozzájárulásodat adod, hogy , te légy az utolsó" - akkor is, ha nem akarod. Ha a te 
pénzedből előbb mindenki más részesül, és te csak azután kapod meg, ami marad, 
ne számíts gyors meggazdagodásra. 


6. SZIVACS: A JÖVEDELMEDRŐL DIKTÁTOROK DÖNTENEK 

Vágott már hozzád valaha a főnököd 100096-os fizetésemelést? Képzeld el a követ- 
kező helyzetet: munkád nyilvánvaló eredményességével elégedetten, magabiztosan 
besétálsz a főnök irodájába, és fizetésemelést kérsz. 

- Hasznot hajtok a vállalatnak - érvelsz. - Megbízható munkaerő vagyok, és rit- 
kán jelentek beteget. 

A főnök védekező testtartást vesz fel: keresztbe fonja a karját, kényelmesen hát- 
radől a nagy, vörös igazgatói fotelben, és az égre emeli a tekintetét. Mély lélegzetet 
veszel, és kibököd: 

- Mindezek fényében tisztelettel 100096-os fizetésemelést szeretnék. 

A főnök felhorkan. Előrehajol, és a tenyerével az asztalra csap. 

- Ez valami vicc? Mondja gyorsan, mit akar, nem érek rá! — csattan fel. 

- Nem viccelek - válaszolod. - Komolyan mondtam. Most 9 dollárt keresek 
óránként. Szeretném, ha ezt 9000-re emelné. 

- Akkor mit szólna ehhez? Nem kap semmit, és örül, mint majom a farkának! 
Tűnjön az irodámból, és ne pazarolja az időmet! Ha elég gyorsan szedi a lábát, talán 
nem fogom kirúgni! Ez elég jó ajánlat? 

Kitántorogsz az ajtón. Úgy tűnik, a főnök az 100096-os fizetésemelést nem tartot- 
ta kivitelezhetőnek. 


én 

Ilyen beszélgetésre, persze, soha nem fog sor kerülni. Alkalmazottként nem kö- 
vetelhetsz 1096-nál nagyobb fizetésemelést, nemhogy 100096-ot. Mégis, ha egy cég 
- bármilyen cég - alkalmazottja vagy, ezen a pályán kell játszanod. Az értékedet 
mások szabják meg, és az állásod a meggazdagodásodat gátló tényezővé válik, olyan 
korlátokat állítva eléd, amelyeket képtelenség leküzdeni. 

Az alkalmazotti lét megpecsételi a sorsod, és bűnös üzletre kényszerít, amely- 
ben az idődet bocsátod áruba: öt napot adsz az életedből kétnapnyi szabadságért. 
A munkahelyed meggátolja, hogy további tapasztalatokra tegyél szert. Kiveszi a ke- 
zedből az irányítást. Arra kényszerít, hogy olyan emberekkel dolgozz együtt, aki- 
ket ki nem állhatsz. Elfogadtatja veled, hogy a saját pénzedből te részesülj utoljára. 
Diktátorok kezébe adja a döntést a jövedelmedről. Ezek a korlátok kivétel nélkül 
akadályai a meggazdagodásnak. Még mindig egy munkahelyre vágysz? 


ÖSSZEGZÉS: A GYORSÍTÓSÁV FELISMERÉSEI 
e Ha alkalmazottként dolgozol, akkor (idő formájában) eladod a szabadságod, 
hogy (pénz formájában) szabadságot kapj cserébe. 
e A tapasztalat mindig tettekből fakad. Az, hogy milyen környezetben teszed, 
amit teszel, nem számít. 
e A vagyon felhalmozását akadályozza, ha nincs befolyásod az elsődleges jövede- 
lemforrásodra. 


A , Kapaszkodósáv": 
miért nem vagy gazdag? 


, Valakinek szólnia kellene nekünk már a legelején, hogy haldoklunk. Akkor talán 
jobban igyekeznénk, hogy kihasználjuk életünk minden egyes percét. Én azt mondom: 
cselekedj! Bármit is akarsz, tedd meg most! Ne feledd: nem lesz mindig holnap!" 


— MICHAEL LANDON 


A KAPASZKODÓSÁV HIÁBAVALÓSÁGA 

Ha úgy döntöttél, hogy a Kapaszkodósávban haladsz a meggazdagodás felé, ak- 
kor joggal feltételezhetem, hogy nem vagy gazdag, és soha nem is leszel az. Miért 
vagyok ebben ennyire biztos? Egyszerű. A Kapaszkodósáv stratégiájának alapja a 
Befolyásolhatatlan Korlátozott Sokszorozhatóság. Jegyezd meg, mert ez fontos foga- 
lom. Azt jelenti: , lassan járj... és nem jutsz messzire" 

A Befolyásolhatatlan Korlátozott Sokszorozhatóság a nyugtalanító bizonyíték a 
Kapaszkodósáv hiábavalóságára. Hogyan gazdagodhatsz meg a Kapaszkodósávban? 
Szerzel egy jól fizető állást, takarékoskodsz, szerényen élsz, befektetsz a tőzsdén, és ezt 
ismétled ötven éven át. Ha viszont ezt a stratégiát matematikai egyenletekre bontod, 
rájössz, hogy a terv sarokköveit jelentő változókat nem tudod sem befolyásolni, sem 
megsokszorozni. 


BEFOLYÁSOLHATATLAN KORLÁTOZOTT SOKSZOROZHATÓSÁG - 1. RÉSZ 

Miért olyan fontos a Befolyásolhatatlan Korlátozott Sokszorozhatóság? Ahhoz, hogy va- 
gyont halmozz fel, jelentős mennyiségű pénzhez kell jutnod. Ahhoz pedig, hogy jelen- 
tős mennyiségű pénzhez juss, két dologra van szükséged: 1) a fő tényezők befolyásolá- 
sának képességére és 2) a pénzeszközeid megsokszorozhatóságára (vagyis tőkeáttételre). 
A Kapaszkodósávban egyik sem áll rendelkezésedre, és erre nyomban fény derül, amint 


matematikai megfelelőire — ,vagyonképletére" - fejted vissza a stratégiát. Tárd fel a terv 
mögötti matematikai törvényszerűségeket, és ráébredsz a stratégia gyengeségére! 

Ha tényezőire bontod a Kapaszkodósávot, két változót találsz: 1) Az , elsődleges 
jövedelemforrást; amely azt határozza meg, hogy miből származik a jövedelmed, 
illetve 2) a ,vagyonfokozót ; amely azt mutatja meg, hogy mi gyarapítja a vagyonod. 
A Kapaszkodók elsődleges jövedelemforrása a , munkabér; míg a vagyonfokozóju- 
kat az olyan , befektetéseik" jelentik, mint a nyugdíj-előtakarékossági számlán vagy 
különféle befektetési alapokban elhelyezett összegek. Ezt a kettőt összeadva kapod 
meg a Kapaszkodósáv vagyonképletét: 


VAGYON - (Munkabér) 4- (Befektetések) 
Elsődleges jövedelemforrás  Vagyonfokozó 


Ennél a stratégiánál a munkabérből származó jövedelem fedezi mind a megélhe- 
tést, mind a befektetéseket. Ahhoz azonban, hogy fény derüljön a stratégia gyenge 
pontjára, a Befolyásolhatatlan Korlátozott Sokszorozhatóságra, a fenti változókat 
tovább kell bontanunk. Kezdjük a munkabér tényezővel! 


A VAGYON ŐRE: A SAJÁT ÉRTÉK 

Mit fejez ki a munkabér? 

A saját értéket. 

A saját értéket a piac határozza meg; ezen az áron válthatod pénzre az idődet. A te 
saját értékedet az mutatja, hogy mennyi a munkabéred. Vagyis: mennyit hajlandó 
valaki fizetni azért, amit a társadalomnak kínálsz. A saját értéket időegységben - 
órában vagy évben - mérik: ha 10 dolláros órabérért forgatod a hamburgereket egy 
helyi gyorsétteremben, akkor a saját értéked 10 dollár óránként. Ha könyvelőként 
dolgozol évi 120 000 dolláros fizetésért, akkor a saját értéked évente 120 000 dollár. 


MUNKABÉR [a te saját értéked] — (órabér) X (munkaórák száma) 


m vagy - 
MUNKABER [a te saját értéked] — éves bér 


Jegyezd meg, hogy a saját értéket mindig valamilyen IDŐEGYSÉGBEN mérik. 

Ez az , időfüggőség" mutat rá a Kapaszkodósáv első olyan elemére, amely gátolja 
a vagyonod gyarapítását. 

Képes vagy befolyásolni az időt? És megsokszorozni? 

Nem, erre nem vagy képes. 

Az időd véges. Egy napból csak 24 órát válthatsz pénzre. Ha 200 dollár az órabé- 
red, akkor sem tudsz csodát tenni, és 400 órát dolgozni egy nap, hogy meggazda- 
godj. 50 000 dolláros éves keresettel nem tudsz vagyont felhalmozni, hacsak nem 
tudsz valami csoda révén 400 évig dolgozni. Az időt nem sokszorozhatod meg. 

. Ha órabérben dolgozol, a munkára fordítható időd felső határa, amennyit egy 
nap dolgozni tudsz, 24 óra. Ezen a korláton nem tudsz változtatni. Elméletileg napi 


24 órát válthatsz jövedelemre, ennél többet semmiképp. Természetesen napi 24 órát 
dolgozni emberileg lehetetlen, vagyis a pénzre váltható idő valójában nem több 
mint napi 8-12 óra. 

Ugyanez a korlát akkor is érvényes, ha állandó alkalmazásban állsz, és éves mun- 
kabért kapsz. Nem tudsz több időt dolgozni, mint amennyi az átlagos várható élet- 
tartam. Mi az átváltás felső határa ebben az esetben? 40-50 év? Az emberi törté- 
nelemben soha nem fordult még elő, hogy valaki tízezer évet vagy még több időt 
töltött volna munkával az élete során. Nem számít, hogy órabérben dolgozol, vagy 
évés fizetést kapsz - az idő nem sokszorozható meg. 

Gondold végig! 

A tizenkettő nagy szám? És az ötven? Ezek a számok tennének milliomossá? 
Nem, és ebből kitűnik, miért gátolják a vagyongyarapodást a munkabér mögötti 
matematikai törvényszerűségek: az időd kis számokban mérhető, és nem sokszo- 
rozható meg. A , ledolgozott munkaórák" vagy az , éves munkabér" matematikailag 
alkalmatlanok a vagyon gyarapítására, mert olyan időegységeken alapulnak, ame- 
lyeket nem tudsz befolyásolni vagy megváltoztatni. A matematika nem hazudik: a 
tizenkettő mindig kevesebb, mint a tízmillió. Ha a tőkeáttétel korlátozott, akkor a 
vagyongyarapodás is az lesz. A kis számok nem tesznek milliomossá. 

A korlátozott sokszorozhatóság/tőkeáttétel mellett ott van még a másik vagyon- 
romboló tényező, a befolyás hiánya. Képes vagy befolyásolni a munkaadódat? Képes 
vagy befolyásolni a fizetésedet? Képes vagy befolyásolni a gazdaságot? Képes vagy 
arra, hogy 50 000 dolláros évi fizetésből a következő évben ötvenmilliót tegyél 
be a bankba? Képes vagy bármit is befolyásolni a munkabéreddel kapcsolatban, 
beleértve a soványka, 4 százalékos fizetésemelést? Talán úgy gondolod, hogy ha 
munkahelyet váltasz, akkor igen - pedig nem. Befolyásod legalábbis gyenge, vagy 
egyáltalán nincs. 


KAMATOS KAMAT: AMIT NEM MONDANAK EL NEKED 

A Kapaszkodósáv vagyonképletében a másik változó az , elsődleges vagyonfokozó , 
ami az olyan piaci befektetésekből származik, mint a befektetési alapok, a nyug- 
díj-előtakarékossági számlák és más hagyományos befektetések, amelyeket a kü- 
lönböző , szakértők" és pénzügyi tanácsadók ajánlgatnak. E befektetések pénzügyi 
stratégiája az úgynevezett , kamatos kamat" elvére épül. Ez egy olyan matematikai 
egyenlet, amely azt írja le, mekkora vagyonnövekedés érhető el, ha a kamat hosszú 
időn keresztül halmozódik. 

A kamatos kamat alapvető vonzerejét a pénzügyi tanácsadók unásig ismételt mé- 
zesmadzag-szövege adja: ha ma befektetsz 10 000 dollárt, akkor a befektetésed 40 év 
múlva csillagászati összegekre rúg majd. Takaríts meg havonta 250 dollárt 50 éven 
keresztül, és gazdagon fogsz nyugdíjba menni! Megfelelően alkalmazva, a , kamatos 
kamat" erős szövetségese a vagyonnak - a Kapaszkodósávban azonban csak azt éred 
el vele, hogy csigatempóra lassulsz a meggazdagodás útján. Miért? A rejtély megol- 

dása ismét csak a matematikában rejlik, és a válasz pontosan ugyanaz, mint amiért 
munkabérből sem gazdagodhatsz meg: az IDŐ miatt. 

A kamatos kamattal elért vagyongyarapodáshoz hosszú-hosszú idő szükséges. 
Ezenkívül, a munkabérhez hasonlóan, a kamatos kamatot, illetve az olyan piaci 


befektetéseket, mint a befektetési alapok vagy a nyugdíj-előtakarékossági számlák, 


sem sokszorozhatod meg vagy befolyásolhatod. A matematikai tényezők, amelyek- 
re ezek támaszkodnak, elégtelenek a valódi vagyongyarapodáshoz. 

Ugyanúgy, ahogy a munkabért óradíjban vagy éves fizetésben mérik, a , kamatos 
kamat" vagyonfokozó hatását is az idő (az évek száma) és az éves hozam szorzata- 
ként számítják ki. Ismételjük át a , fizikai" törvényszerűségeket, vagyis a Kapaszko- 
dósáv matematikai képletét, amellyel leírtuk a vagyongyarapodás halálát: 


VAGYON - (Munkabér) -- (Befektetések) 
Vagy tényezőkre bontva: 
VAGYON - [Saját érték (Éves) ] 4 [IKamatos kamat (Éves)] 
Tovább bontva: 
VAGYON - (Idő x Órabér vagy Éves fizetés) 4- Befektetett összeg x (1 4 hozam)" 
A munkabérhez hasonlóan a , kamatos kamat" hibája is ugyanazokban a mate- 
matikai korlátokban rejlik, amelyek abból erednek, hogy a számok ELLENED, és nem 


NEKED dolgoznak. Vess egy pillantást az alábbi táblázatra, amely azt mutatja, milyen 
hatással van a kamatos kamat arra a bizonyos 10 000 dolláros befektetésre. 


10 000 DOLLÁR BEFEKTETES 
i Növekedési ütem 

(Év) 
$25.937 
0 ; ; ; 
a § ; ; 
0 3 ; 


kedési $43,219 $174,494 ] — $662,118 ] $2.373.763 
lez öt as $55,160 ] — $281,024 ] $1.331.755 ] $5.906,682 
(40 — ] — $70400 $452,593 ! $2,678,635 ]! $14,697,716 

A Kapaszkodósávot ajánlgató guruk azt állítják, hogy a kamatos kamatra befek- 
tetett 10 000 dollárod 15 százalékos hozam mellett 40 év múlva 2,5 millió dollárt 
fog érni. Éljen! 

És mi az, amit nem mondanak el neked? 

Azt nem mondják el, hogy 15 százalékos hozamot lehetetlen évről évre elérni, ha- 
csak nem Bernie Madoff vagy Charles Ponzi a befektetési tanácsadód. Nem mondják 
el, hogy 40 év múlva valószínűleg már halott leszel, vagy ha nem, akkor majdnem. 
Nem mondják el, hogy 40 év múlva 2,5 millió dollár valószínűleg csak annyi fog 
érni, mint most 250 000, és egy liter tej ára legalább 3 dollár lesz. Nem mondják el, 
hogy ők maguk nem ezt a módszert alkalmazzák a saját vagyonuk gyarapítására. Sok 
mindenről hallgatnak, mégis elvárják, hogy te kérdés nélkül elhidd, amit mondanak. 


BEFOLYÁSOLHATATLAN KORLÁTOZOTT SOKSZOROZHATÓSÁG - 2. RÉSZ 
Ahhoz, hogy a kamatos kamat hatékony legyen a vagyon gyarapításában, három 
dologra van szükség: 


1. IDpő, években mérve; 
2. Kedvező ÉVES HOZAM az említett években; 
3. BEFEKTETETT ÖSSZEG, ismételten, többször befektetve. 


Ez a három változó alkotja a Kapaszkodósáv vagyonképletének utolsó részét: 
Kamatos kamat - Befektetett összeg x (1 4 hozam)" 


Bár ez csak egy leegyszerűsített változata egy bonyolultabb képletnek, elemzé- 
sünk szempontjából a benne levő változók a lényegesek. A kamatos kamat ered- 
ményességéhez az kell, hogy a befektetésed kiszámítható módon évi 10 százalékos 
hozammal növekedjen. Sok szerencsét ehhez a negyven évig tartó szerencsejáték- 
hoz! A pénzpiacokon előfordult már 20 százalékos veszteség egy év alatt? Esetleg 
40 százalékos? Hát persze! Márpedig ilyen esetben a nehezen összekuporgatott kis 
nyereséged azonnal elpárolog. 

A kamatos kamat révén elért vagyongyarapodás azért elégtelen, mert az egyen- 
letében szereplő változók alkalmatlanok a vagyon gyarapítására. Sem az idő, sem 
a hozam nem sokszorozható meg, és nem is befolyásolható. Köszöntelek ismét a 
Befolyásolhatatlan Korlátozott Sokszorozhatóság világában! 

Képes vagy 2000 százalékos hozamot elérni az idén? Képes vagy a befektetésed 
időtartamát a szokványos 40 évről 400 évre emelni? Ismét csak az a helyzet, hogy 
ezek a számok nem növelhetők. A befektetés időtartamának felső határa 50 év. 
A hozam még rosszabb - jellemzően 6, 8 vagy 10 százalék évente. Az időt az életed 
éveinek száma korlátozza, a hozamot a szokványos piaci befektetések átlagos ho- 
zama, a befektetett összeget pedig az, hogy a jövedelmed munkabérből származik 

- ami ugyancsak korlátozott. A kamatos kamat matematikai gyengeségét kizárólag 
azzal tudod ellensúlyozni, ha egy nagy számból indulsz ki, a nagy számok viszont 
tőkeáttételt igényelnek. 

Továbbá, a munkabérhez hasonlóan a kamatos kamatot sem tudod befolyá- 
solni. Kérheted a banktól, hogy 25 százalékos kamatot fizessen a megtakarításaid 
után? Kedves Kapaszkodósáv Bank, szíveskedjék 25 százalékos hozamot biztosí- 
tani a megtakarítási számláimra. Képes vagy befolyásolni a gazdaságot? Kedves 
Gazdaság úr, tudna nekem alacsony munkanélküliséget és vállalkozásbarát adó- 
zási környezetet biztosítani? Képes vagy befolyásolni a tőzsdei részvények átlagos 
hozamát? Tisztelt Értéktőzsde úr, elegem van a 8 százalékos hozamokból - lehetne 
idén 250 százalék? Viccesen hangzik, ugye? Képes vagy bármit is befolyásolni 
ebben az egyenletben azon kívül, hogy fáradságos munkával, dühödten kutatsz a 
legjobb befektetések után, hogy egyetlen szánalmas kis százalékkal növelni tudd 
a nyereségedet? 

Nem, nem vagy képes rá. 


MIÉRT NEM TESZNEK GAZDAGGÁ A BEFEKTETÉSI ALAPOK 

ÉS A NYUGDÍJ-ELŐTAKARÉKOSSÁGI SZÁMLÁK? 

2008-ban ellátogattam egy nagy brókerház egyik tanfolyamára, amely a fix hoza- 
mú befektetésekről szólt. A fix hozamú befektetések olyan értékpapírok, mint az 
államkötvények vagy a vállalati kötvények. Az előadást körülbelül ötven fő hallgatta. 
Leültem a terem hátuljában, és végignéztem a résztvevőkön. Ha nem számítjuk 
az ősz fejeket, a szandálba bújtatott zoknis lábakat, a ráncokat, botokat és kerekes 
székeket, akkor mi marad? Csak én. Én voltam a legfiatalabb személy a teremben 
(pedig én sem vagyok már annyira fiatal). Hogy kerül egy harmincegynéhány éves 
ember egy nyugdíjasokkal teli terembe? 

A teremben ülő emberek élete sikertörténet volt - a Kapaszkodósávé. Az ide- 
jüket használták fel a vagyonuk gyarapítására, és elnyerték méltó jutalmukat: az 
öregkort. Ezt nem az idősekkel szembeni gonoszkodásképpen mondom, hanem 
azért, hogy rávilágítsak a mondandóm lényegére: a kamatos kamat (nyugdíj-elő- 
takarékossági számlák, befektetési alapok, tőzsdei részvények) nem juttatnak va- 
gyonhoz gyorsan. 

A Harrison Group (HarrisonGrouplnc.com) piackutató és reklámcég szerint az 
ötszörös milliomosoknak (tehát azoknak, akiknek a nettó vagyona 5 millió dollár) 
csupán 1096-a számol be arról, hogy a vagyona passzív jövedelemből származik. 
Életkorra vonatkozó adatok nem állnak rendelkezésre, de nyugodtan megtippelhe- 
tő, hogy ebben a 1096-ban senki sincs 30 év alatt. 

Gondolj csak bele! Láttál már valaha olyan egyetemi hallgatót, aki befektetési 
alapokból vagy a munkáltatója által nyitott nyugdíj-előtakarékossági számlájá- 
ból gazdagodott meg? És olyan fickót, aki 2006-ban államkötvényeket vásárolt, 
és aztán 2009-ben visszavonult? Vajon azért van valakinek 1,2 millió dollárt 


érő kocsija, mert kiegyensúlyozott portfóliójú befektetési alapokban fialtatta 
pénzét? 5 

Ilyen emberekkel azért nem találkozol, mert azok, akik egyszerre gazdagok és 
fiatalok, azok nem 896-os, hanem 800046-os hozamokat könyvelhetnek el! Nőtt 
már valaha a vagyonod egyetlen év alatt 80096-kal? Kötve hiszem. De tudod mit? 
AZ ENYÉM IGEN, mert engem nem köt gúzsba a Kapaszkodósáv vagyonképlete, 
Az én vagyongyarapodásom nem tőzsdei befektetéseknek köszönhető! 

Ennek ellenére azt hitették el veled, hogy az említett eszközök gyarapítják a 
vagyont. A befektetési alapok, a részvények, a kötvények, a nyugdíj-előtakaré- 
kossági számlák, az árfolyam-kiegyenlítő költségátlagolás és a kamatos kamat 
a vagyongyarapítás kötelező kelléke a Kapaszkodósávban. Sajnos azonban be- 
folyás és sokszorozhatóság/tőkeáttétel nélkül ezek az eszközök alkalmatlanok a 


vagyon gyarapítására. 


A HOSSZÚ TÁVÚ BEFEKTETÉS HALOTT STRATÉGIA 

Az egyetemen azt tanították nekem, hogy a , vétel és tartás? (buy-and-hold) az a 
biztonságos befektetési stratégia, amelyik milliókat hoz. Fektess be stabil vállala- 
tok részvényeibe, dőlj hátra, bekkelj ki néhány évtizedet, és varázsütésre milliók 
hullanak az öledbe. Az arcomba tolták a grafikont, és azt mondták: , Aki 10000 
dollárt fektetett be az xyz Társaságba 1955-ben, annak a befektetése ma 5 millió 
dollárt ér! Szerencsére nem vettem be. 

1997-ben 1000 dollárral nyitottam egy Roth-féle egyéni nyugdíjszámlát (Roth 
IRA), és a pénzt egy növekedési alapba fektettem egy nagy befektetésialap-kezelő 
cégnél. Igen, hagytam, hogy a pénzemet , szakemberek? kezeljék helyettem. A kö- 
vetkező tíz évben nem nyúltam hozzá. Lényegében meg is feledkeztem a számláról. 

A rákövetkező tíz évben a Gyorsítósáv térképét és stratégiáját követve több mint 
10 millió dollárt kerestem. És hogy mi lett közben a sok-sok évvel korábban nyitott 
nyugdíjszámlával? Egyszer sem nyúltam hozzá, és hagytam, hogy együtt mozogjon 
a Kapaszkodósáv hullámhegyeivel és -völgyeivel. Ma a számla egyenlege 698 dollár. 
Igen, 698! Az inflációval is számolva, ennek az összegnek a tényleges vásárlóereje 
500 dollár. A konyhaasztalomon álló ibrik, amibe az aprót dobálom, jobb befek- 
tetés volt. Ha 1 milliót fektettem volna be, több mint 400 000-et vesztettem volna. 
És ez lenne a Kapaszkodósáv felkent fegyvere a meggazdagodáshoz? Mesés! Milliók 
borulnak le a Kapaszkodósáv térképe előtt, amely fő útvonalként a , vétel és tartás" 
stratégiáját ajánlja - egy olyan útvonalat, amin évtizedekig tart végigmenni, tele van 
veszélyekkel, és csak ritkán vezet el a gazdagsághoz. 

Nemrégiben hallottam, ahogy a Kapaszkodósáv egyik apostola a következő csá- 
bító tényszerűséggel hirdeti a , lassan járj, tovább érsz" elvének hatékonyságát: ,, Ha 
1940 végén 1000 dollárt fektettél volna az S8-P500 részvényeibe, akkor ma 1 341 513 
dollárod lenne. Vizsgáljuk csak meg közelebbről ezt a tényt — feltételezve, hogy 
valóban az: 

1) Tegyük fel, hogy 1940-et írunk, és 21 éves vagy. 

2) 1940-et írunk, és valahogy szert tettél 1000 dollárra, ami mai árfolyamon kö- 
rülbelül 15 000 dollárnak felel meg. 

3) Fogtad az 1000 dollárodat - 1940-es árfolyamon -, és a fentiek szerint csele- 
kedtél. 


Gratulálok! Most 2011-et írunk, tehát betöltötted a 91-et, és gazdag vagy. A va- 
gyonod pontosan 1 341 513 dollárra rúg. Vagy, ha olyan szerencséd volt, hogy akkor 
SZÜLETTÉL, amikor befektették az 1000 dollárodat, akkor még csak a 71. évedet 
taposod. Hát van ennél vonzóbb kilátás, emberek? A , lassan járj, tovább érsz" tény- 
leg gazdaggá tesz! Csak hagyd figyelmen kívül, hogy a várható élettartam 74 év, 
és gondoskodj róla, hogy a kerekes széked krómozott felnikkel legyen felszerelve. 
Most komolyan: hogyan hozhat lázba bárkit is ez az ökörség? 


A KAPASZKODÓSÁV ÁLNOK KAPCSOLATA AZ IDŐVEL 
A kamatos kamat és az alkalmazotti lét ugyanebben a betegségben szenved: bűnös 
módon felzabálja az idődet, miközben a befolyásod feladására kényszerít. A Ka- 
paszkodósáv vagyonképletében mind a két változó az időtől - a munkában, illetve 
a piaci befektetések megtérülésére várva töltött időtől - függ. A vagyonod kiszol- 
gáltatottá válik az idődnek, az időd pedig születésedtől fogva elválaszthatatlan a ha- 
landóság matematikai hátrányaitól: egy nap mindig csak 24 órából áll, és várhatóan 
nem fogsz több időt munkában tölteni, mint 50 évet. Igen, a , meggazdagodás" az 
idő függvénye. Hacsak nem tervezed, hogy örökké fogsz élni, ez a kapcsolat két- 
séges, hogy megéri. Hogy miért? Mert az időd feláldozása egyenértékű a vagyonod 
feláldozásával. 

Vizsgáljuk meg az alábbi, szánalmasan hétköznapi példákat! Tegyük fel, hogy a 
bruttó munkabéredből 596-ot tudsz megtakarítani, a megtakarításaid éves hozama 
pedig 890. Az adókat és az inflációt ne is vegyük figyelembe. 


Munkabér: 25 000 dollár/év, Megtakarítás: 1250 dollár/év, Befektetés időtartama: 
40 év, Hozam: 896 — 362 895 dollár 

Munkabér: 50 000 dollár/év, Megtakarítás: 2500 dollár/év, Befektetés jldtastttági 
40 év, Hozam: 896 — 725 791 dollár 

Munkabér: 75 000 dollár/év, Megtakarítás: 3750 dollár/év, Befektetés időtartama: 
40 év, Hozam: 896 - 1 088 686 dollár 

Munkabér: 100 000 dollár/év, Megtakarítás: 5000 dollár/év, Befektetés időtartama: 
40 év, Hozam: 896 — 1 451 581 dollár 

Munkabér: 150 000 dollár/év, Megtakarítás: 7500 dollár/év, Befektetés időtartama: 
40 év, Hozam: 896 — 2 177 132 dollár 


Ne hagyd, hogy elkábítsanak a számok. Ne feledd, hogy a jutalomra 40 ÉVET kell 


várnod. Ha most 20 éves vagy, akkor 60 éves leszel. Ha 30, akkor 70. Ha pedig 40), . 


akkor halott. Sajnálom, de az már meghaladja a várható élettartamot. 

Ezek az összegek és a szabadság, amelyet megvásárolhatsz velük, ilyen idősen is 
vonzónak tűnnek? Ezen túlmenően, azzal is tisztában vagy, hogy ez a pénz csak a 
felét fogja érni annak, amit ma? Negyven évvel ezelőtt 3000 dollárért vehettél egy 
autót, 20 centért pedig egy vekni kenyeret. Ja, és ne feledkezzünk meg a többi opti- 
mista feltételezésről: a stabil, jól jövedelmező állásról és a szilárd, egészséges gazda- 
ságról, amely biztosítja az évi 896-os hozamot. 2008-ban a piac 5096-os veszteséget 
volt kénytelen elkönyvelni. Gyanítom, hogy a guru ezeket az apróságokat elfelejtette 
megemlíteni. 

Szerintem nem botot akarsz a millióid mellé, hanem fiatalságot. 

Nap mint nap emberek tömegei áldozzák fel az idejüket aprópénzért, mintha az 
idő tartozás lenne, és nem követelés. Bármi, ami elrabolja az idődet, ahelyett hogy 
felszabadítaná, csak rontja az egyenlegedet. 

A Kapaszkodósávban az időt tévesen kifogyhatatlan forrásnak tekintik. Sajnos 
azonban a halálozási arány 10096, és az élet prognózisa a halál. Egy nap elkerülhe- 
tetlenül meg fogsz halni, de remélhetőleg nem fogod az időd 6090-át egy íróasztal 
mögött eltékozolni, miközben a gyerekeid felnőnek, és a házastársad megcsal a jó- 
gaoktatójával. 


A KAPASZKODÓSÁV A REMÉNY TERVE 

A Kapaszkodósáv gyengíti a befolyásodat. Márpedig te azért olvasod ezt a könyvet, 
mert a saját kezedbe szeretnéd venni a pénzügyeid sorsát, NEM pedig valamilyen 
cégre vagy a tőzsdére bízni. Ha meg akarsz gazdagodni, akkor képesnek kell len- 
ned rá, hogy befolyásold és megsokszorozd a pénzügyi terved változóit. Bármilyen 
pénzügyi terv, ami felett nincs befolyásod, azonnal puszta reménykedéssé esik szét. 
Remélem, nem bocsátanak el! Remélem, újra emelkedni fog a részvényeim értéke! 
Remélem, megkapom azt az előléptetést! Remélem, nem minősítenek vissza rész- 
munkaidőssé! Remélem, nem megy csődbe a cégem! Remény, mindig csak a re- 
mény! Sajnálom, de a remény nem terv! 

A Kapaszkodósáv terve egy matematikai börtön foglya, amelynek az idő a bör- 
tönőre. Ha gyorsan akarsz szert tenni mesés vagyonra, akkor el kell hagynod a Ka- 
paszkodósáv képletét és álnok kapcsolatát az idővel. Vagyonra akkor tehetsz szert, ha 
az időt értéktárgyként és nem fizetőeszközként kezeled! 

Ennek ellenére a Kapaszkodók reakciója a Befolyásolhatatlan Korlátozott Sok- 
szorozhatóságra kiszámítható: hiábavaló küzdelmet folytatnak az egyetlen változó- 
val, amelyet befolyásolhatónak érzékelnek - a saját értékükkel. Így érvelnek: , Mu- 
száj több pénzt keresnem!" Ezt az eleve kudarcra ítélt küzdelmet pedig úgy vívják 
meg, hogy költséges tanulmányokat folytatnak. 

ÖSSZEGZÉS: A GYORSÍTÓSÁV FELISMERÉSEI 

e A Kapaszkodósávban meggazdagodni a Befolyásolhatatlan Korlátozott Sok- 
szorozhatóság miatt valószínűtlen. 

s A Kapaszkodósáv vagyonképletének első változója a munkabér, ami a saját 
értékedet fejezi ki, ami az életedből feláldozott egységek névleges értékével 
egyenértékű. 

s A saját érték az időd értéke, amelyet a piaci kereslet határoz meg, és időegysé- 
gekre - órákra vagy évekre - vetítve mérhető. 

s A Kapaszkodósávban a saját érték (az időegységtől függetlenül) számszerűen 
korlátos, mert egy nap csak 24 órából áll (ez az órabéres dolgozók korlátja), 
az átlagos élettartam pedig 74 év (ez pedig a teljes munkaidőben foglalkoz- 
tatottaké). 

s A Kapaszkodósávban az elsődleges jövedelemforráshoz (a munkabérhez) ha- 
sonlóan a vagyonfokozó eszköz (a kamatos kamat) is időhöz kötött. 

e A munkabérhez hasonlóan a kamatos kamat is matematikailag haszontalan, 
és nem befolyásolható. A piacot (vagy a gazdaságot) nem kényszerítheted, 
hogy évről évre kiemelkedő hozamot biztosítson a számodra, 

e Gyors vagyongyarapodás nem érhető el, ha a gyarapodás az időtől függő ma- 
tematikai képlet alapján történik. 

e Az idő elsőrendű fontosságú üzemanyag, amit nem szabad pénzre váltanod. 

s Az idődet nem szabad a vagyonért feláldozható erőforrásként használnod, 
mert a vagyonnak önmagában része az idő. 

s A halandóságod miatt az idő matematikailag alkalmatlan a vagyon megte- 
remtésére. 

e Ha nincs befolyásod a vagyonuniverzumodból eredő változókra, akkor a 
pénzügyi terved felett sincs hatalmad. 


A hiábavaló küzdelem: a tanulás 


, Az egyetlen dolog, ami megakadályozza, hogy tanuljak, az iskola." 


— ÁLBERT EINSTEIN 


KÜZDELEM A BEFOLYÁSOLHATATLAN KORLÁTOZOTT 

SOKSZOROZHATÓSÁG ELLEN: TANULÁS 

A Kapaszkodók természetes reakciója a vagyonképletüktől elválaszthatatlan Befo- 
lyásolhatatlan Korlátozott Sokszorozhatóságra, hogy háborút indítanak a saját érték 
növelése érdekében, és ehhez a tanulás fegyverét vetik be. Mivel a Kapaszkodósáv 
meghatározó jellemzője a Befolyásolhatatlan Korlátozott Sokszorozhatóság, a Ka- 
paszkodók úgy okoskodnak, hogy az egyetlen változó, amelyet érdemes növelni, a 
saját bérszintjük. Hat számjegyű fizetést kell kapnom! Több pénzt kell keresnem! 
Így aztán visszaülnek az iskolapadba, hogy újabb diplomát vagy magasabb szakirá- 
nyú képesítést szerezzenek. Azzal érvelnek, hogy , akinek mesterszintű diplomája 
van, az 1596-kal többet keres!" Vagy: ,egy PMP minősítésű projektmenedzser kez- 
dő fizetése évi 120 000 dollár!" 

Steve Ambrose például beiratkozik egy mesterkurzusra, hogy a neve mögé bigy- 
gyeszthesse az előkelő MBA rövidítést. A MBA ára 44 000 dollár és 800 óra. Steve 
ezt a kettős (időben és pénzben jelentkező) költséget azért vállalja, mert arra számít, 
hogy a saját értéke emelkedni fog. A magasabb szintű képesítés megszerzése után 
Steve számítása szerint többet fog érni a cégnek, ahol dolgozik, és feljebb srófolhatja 
az árát a piacon. Sajnos azonban továbbra is az idejét váltja pénzre — csak éppen ma- 
gasabb áron. A befolyás hiánya és a sokszorozhatóság korlátozottsága megmarad. 

Egy másik példa az a hölgyismerősöm, aki egy projektmenedzseri tanfolyamra 
iratkozott be, amely öt szombaton keresztül nyolc-nyolc órát emésztett fel az éle- 
téből, és 2700 dollárjába került. Hogy mi volt vele a célja? Egy projektmenedzseri 
oklevél, amely növeli az ő saját értékét a piacon. Okleveles projektmenedzserként új 
álláslehetőségek nyílnak meg előtte, és magasabb fizetési kategóriába kerülhet. Ettől 
függetlenül ő is ugyanúgy az idejét adta el több pénzért. 

GYORSÍTÓSÁV A MILLIÓKHOZ 


Akár tudatosan, akár nem, a Kapaszkodó úgy véli, hogy saját értékének növelése 
képes őt vagyonhoz juttatni. Kiemelt fizetést szeretnél rögtön a főiskola után? Menj 
orvosi egyetemre! Orvosként Amerikában most óránként 200 dollár a saját érté- 
ked. Legyél mérnök, ügyvéd vagy könyvelő - mindegyik jól fizető szakma, vonzó 
álláslehetőségekkel. Az egyetemi vagy főiskolai végzettség jellemzően egy olyan célt 
szolgál, amelyet a Kapaszkodósáv tesz szükségessé: nyílt kísérlet a saját érték növe- 
lésére. Vedd fel a kesztyűt, és küzdj a magasabb saját értékért! 


NEM MINDEN VÉGZETTSÉG EGYENLŐ 

A saját érték növelése érdekében az iskolapadot koptatni azért problémás, mert 
istentelenül sok időbe és pénzbe kerül. Nem telik el úgy hét, hogy ne hallanék 
olyan friss MBA-diplomásról, aki azért küszködik egy átlagos fizetést nyújtó 
munkahelyen, ahová érettségivel is felvették volna, hogy vissza tudja fizetni a di- 
ákhitelét. Egy olyan adósság, amelyik egy munkahelyhez láncol, nem jó üzlet. 
A rögeszme, hogy , magasan képzett" légy, trójai falóvá válhat, amely végül porrá 
zúzza a szabadságodat. 

Nem minden végzettség egyenlő. Van olyan, amelyik eltorlaszolja előtted a meg- 
gazdagodás útját. Ha a végzettség megszerzése egy adóssághegy alá temet, és életed 
hátralevő részére egy munkahelyhez láncol, akkor tényleg érdemes volt tanulni? Ha 
egy MBA-diploma 1596-kal növeli a fizetésedet, de 15 évbe telik, mire kifizeted az 
árát, akkor jó befektetés volt? 

Az, hogy a meggazdagodáshoz drága főiskolai diplomára van szükség, hatalmas 
mítosz. Szamárság. A Gyorsítósávban a diploma nem előfeltétele a vagyonnak. 
A Gyorsítósáv legtehetősebbjei közül sokan még a középiskolát sem fejezték be, 
nemhogy egyetemre jártak volna. Bill Gates, Steven Spielberg, Richard Branson, 
Michael Dell, Felix Dennis, David Geffen vagy John Paul DeJoria egyaránt otthagy- 
ták az iskolát, hogy a Gyorsítósávban érjék el a céljaikat. Hogy merészeltek meggaz- 
dagodni , tanulás" nélkül? 


A KAPASZKODÓSÁV CSAPDÁJÁBAN 

A költséges felsőfokú tanulmányok finanszírozása veszélyes játék, amely csapdába 
ejthet a Kapaszkodósávban, és a megfelelési kényszer és az iskolai végzettség rabszol- 
gájává tehet. . 

A felsőfokú oktatási intézmények jellemzően arra törekednek, hogy az általános 
ismeretek felől kiindulva fokozatosan jól körülhatárolható készségekre tanítsanak 
meg. Amikor én például pénzügyi ismereteket tanultam, olyan, a pénzügyi dön- 
téshozatalt segítő, bonyolult matematikai képleteket sajátítottam el, mint a , bérelj 
vagy vásárolj; vagy ,a megtérülési arány" Ezek a fogalmak egy szakma speciális 
eszközei, és valójában beszűkítik a jövőbeli lehetőségeidet. A felsőfokú pénzügyi 
végzettséggel rendelkezők előírt pályája a pénzügyi szektorba vezet: egy biztosító- 
társasághoz, egy könyvvizsgáló céghez, vagy egy befektetési társasághoz. 


Végzettségem azzal a közvetett és akaratlan következménnyel járt, hogy a lehe- 


tőségeimet az elsajátított készségekre épülő szakmákra korlátozta. Az eredmény? . 


Megfelelési kényszer és korlátozott választék. Ha a szakterületemen éppen nincs 
kínálat megfelelő állásokból, akkor a végzettségem lényegtelenné válik, és leérté- 
kelődik. Ha a betölthető állások alacsonyabb végzettséget igényelnek az enyémnél, 
akkor túlképzett leszek, és azért nem vesznek fel. Ha a technikai fejlődés miatt a 
gyakorlatban elavul a tudásom, akkor a társadalmi hasznosságom és így az értékem 
is ennek megfelelően zuhanni fog. 

A tanulás másik veszélyes csapdája, amikor az iskolai végzettséged tart rab- 
szolgaságban. Míg a Gyalogosok az , életszínvonal rabjai; a Kapaszkodók a saját 
iskolai végzettségük szolgái, ami megfosztja őket a szabadságuktól, és egy adott 
munkához láncolja őket. Kellett hallgatói szerződést aláírnod? A felsőfokú dip- 
loma nem olcsó. Amerikában a felmérések szerint egy átlagos főiskolai diploma, 
beleértve a szállást és az ellátást is, jelenleg közel 60 000 dollárba kerül. Előkelő 
magániskolába szeretnél járni? Rámegy egy Ferrari ára. Az ilyen adósság temeti 
maga alá ifjúkori álmaidat, és láncol végérvényesen a Kapaszkodósávhoz, vagy 
ami még rosszabb, a Járdához. 

Vegyük a statisztikákat! 2007-ben a Washington Post megírta, hogy a nagy 
diákhitelnyújtó, a Nellie Mae felmérése szerint tanulmányaik végéhez közeledve a 
főiskolai hallgatók 5696-ának már négy vagy több hitelkártyája is van, amelyek át- 
lagos egyenlege 2864 dollár. A Demos-USA.org társadalompolitikai kutatóintézet 
egyik jelentésében az áll, hogy a 18-24 éves korosztály a havi jövedelmének közel 
3090-át költi az adósságai visszafizetésére. Kétszer annyit, mint húsz évvel ezelőtt. 
Egy, a hitelt felvevő diákok körében végzett felmérés megállapította, hogy a főisko- 
lán frissen végzettek átlagos diákhitel-tartozása a diploma megszerzésének pillana- 
tában közel 19 000, a magasabb fokozatért tovább tanulóké pedig több mint 45 000 
dollár. A Charles Schwab egyik 2007-es felméréséből kiderült, hogy a tizenévesek 
azt hiszik, hogy amikor idősebbek lesznek, átlagosan 145 000 dollár lesz az éves 
fizetésük. És mi a valóság? Az, hogy a főiskolai végzettséggel rendelkező felnőttek 
átlagbére 54 000 dollár. Sajnos a jövő nem olyan fényes, hogy napszemüveget kel- 
lene feltenned. Az elvárások és a valóság között mintegy 100 000 dolláros szakadék 
tátong. Ez a különbség talán megmagyarázza, miért nő robbanásszerűen a fiatalok 
adóssága: a valóságot igyekeznek az elvárásaikhoz igazítani. , Ha a keresetem nem 
lehet 145 000 dollár, akkor legalább nézzek úgy ki, mint aki évi 145 000-et keres!" 

A legjobb kifogás, amivel az emberek elő tudnak állni, hogy miért nincs vagyo- 
nuk, az, hogy , nincs időm? Nos, miért is nincs időd? Mert dolgoznod kell. És miért 
kell dolgoznod? Mert muszáj. Miért muszáj? Mert vissza kell fizetni az adósságokat. 
Miért vannak adósságaid? Ja, persze, mert hat évig főiskolára jártál, és hat számje- 
gyű diákhitelt vettél fel. 

Ha a felsőfokú tanulmányaidat hitelből finanszíroztad, az adósságod automa- 
tikusan élősködővé válik, és a rabszolgaság csapdájába ejt. Ez pedig lerombolja 

a szabadságod. Ha esetleg többet keresel, akkor is kényszerből dolgozol, azért, 
hogy az adósságaid ne temessenek maguk alá. Az adósság azért élősködő, mert 
nem felszabadítja, hanem szerződésbe foglalja az idődet. Sajnos minden rajtad 
élősködő adósság engesztelhetetlen, és közömbös a forrása iránt. Akár egy király 
BMW, akár diákhitel miatt verted magad adósságba, a tartozásaid megfosztanak a 
szabadságodtól, és arra kényszerítenek, hogy szerződést írj alá, amelyben lemon- 
dasz az idődről. 


ÖSSZEGZÉS: A GYORSÍTÓSÁV FELISMERÉSEI 
s A Kapaszkodósávban haladók tanulással próbálnak változtatni a saját érté- 
kükön. 
s A szerződésbe foglalt idő az az idő, amit kenyérkeresettel töltesz. Ez a szabad 
idő ellentéte. 
e Az élősködő adósság olyan adósság, amely szerződésbe foglalja az idődet, és 
munkára kényszerít. 


A guruk képmutatása 


, Volt idő, amikor egy bolond és a pénze hamar elváltak egymástól, 
de most ez történik mindenkivel." 


— ÁDLAI STEVENSON 


ÁTVERTEK! 

Tegyük fel, hogy a főiskola után növesztesz egy kis úszógumit deréktájt, ezért úgy 
döntesz, ideje visszanyerni a régi alakod. Beiratkozol egy továbbképző tanfolyamra, 
ami ezen a címen fut: , Egészséges táplálkozás: étkezz úgy, hogy szép tested legyen!" 

Az első napon korán érkezel, letelepedsz egy székre, és izgatottan várod a tanfo- 
lyamot vezető oktatót. Néhány perc múlva egy kövérkés fickó sétál be az ajtón, és 
eltotyog a széksorok előtt. Arra gondolsz: , Hú, ő aztán tényleg kövér... de nyilván 
azért van itt, mert változtatni szeretne rajta. .. jó döntés!" Miközben a fickó jócskán 
izzadva egy halom papír közt matat, a mellette álló székre pillantasz, és azon töp- 
rengsz, vajon elfér-e majd rajta. . . hiszen kétszer akkora, mint a szék! 

Aztán hirtelen beléd hasít a döbbenetes felismerés. A férfi nem hallgató, hanem 
maga az oktató! Ez valami vicc? Hogyan oktathat valaki hitelesen az egészséges táp- 
lálkozásra, ha ő maga finoman szólva sem eszményi modellje a tanainak? Bárki is 
komolyan veheti, amit mond? Elképedve ettől a képmutatástól, távozol a teremből, 
és a pénztár felé veszed az irányt, azzal a szándékkal, hogy tandíj-visszatérítést kö- 
vetelj. 

Ha gurukról és pénzügyi tanácsadókról van szó, pontosan ezt kell tenned: távoz- 
ni és visszatérítést kérni, mert az elmélet és a gyakorlat között bűnös ellentmondás 
feszül. 


PARADOX PRÉDIKÁCIÓK 
A Paradox Prédikációkról ezek a kérdések rántják le a leplet: ,, Aszerint cselekszel, 
amit hirdetsz? Mintaképe vagy annak, amit tanítasz?" 

Megfogadnád egy ragyás képű nő bőrápolási tanácsait? 
Elfogadnál pénzügyi tanácsokat egy lecsövesedett trógertől? 
Kérnél orvosi tanácsot egy utcaseprőtől? 

Komolyan vennéd egy negyvenöt kilós ropi testépítési tanácsait? 


A Paradox Prédikációkról heves vita folyik a fórumomon. Egyesek szerint töké- 
letesen elfogadható, ha valaki egy olyan módszert ajánl a meggazdagodásra, amit ő 
maga sohasem próbált ki. 


TEDD AZT, AMIT MONDOK, NE AZT, AMIT TESZEK! 

Paradox Prédikáció az, amikor valaki egy másik pénzcsinálási stratégiát hirdet, 
mint ami őt gazdaggá tette. Más szóval, bort iszik, és vizet prédikál. Az ilyen ember 
lényegében egy bizonyos vagyonképlet (a Kapaszkodósáv) előnyeit ecseteli, miköz- 
ben egy másik (a Gyorsítósáv) előnyeit kihasználva gazdagszik meg. 

Amikor a közismert pénzügyi guru, , Suze" azt tanácsolja az embereknek, hogy 
,költségátlagolják" a befektetési portfoliójukat, hallgatok rá? Dehogy. Kinevetem. 
Amikor , Cramer" a Lehman Brothers részvényeit ajánlgatta, azt bizonygatva, mi- 
lyen jó vétel, megfogadtam a tanácsát? Isten ments! 

Csak sajnálni tudom azokat, akik ezeknek az embereknek a befektetési tanácsait 
követik. Szerintem ők szórakoztatóipari munkásoknak jobbak, mint pénzügyi ta- 
nácsadónak. Valahogy nem tudok együtt érezni a szerencsétlen balekokkal, akik- 
nek azért úsztak el a nyugdíjas éveikre félretett megtakarításaik, mert hallgattak a 
CNBC valamelyik tőzsdetippekkel és más befektetési tanácsokkal házaló , szakértő- 
jére. Komolyan, mi ütött ezekbe az emberekbe? Miért nem vállalnak felelősséget a 
saját pénzügyi tervükért? 

És persze mindig van egy bölcs nagybácsi. Tudod, a vén fickó, aki mindenről 
mindent tud, tán még a sötét anyag molekuláris szerkezetét is ismeri a Lófej-köd- 
ben. Mindig készen áll rá, hogy szórja az okosságokat: tőzsdetippeket, a legújabb és 
legjobb befektetési lehetőségeket, az aktuális pénzügyi trendeket. Közben, persze, 
hónapról hónapra él, fizetésnaptól fizetésnapig. 

Az ilyen embereket hívom én , ágrólszakadt okostónik "nak. Ők azok, akik úton- 
útfélen osztogatják a tanácsokat arról, hogyan lehet meggazdagodni, miközben ők 
maguk szegények, mint a templom egere. Kövér behemótok, a képmutatás két lábon 
járó mintaképei, akik az egészséges életmódról papolnak. Hallgasd őket nyugodtan, 
ha szórakozásra vágysz, de hasznos tanácsot ne várj tőlük. Jó tanácsot attól kap- 
hatsz, aki szórja a gólokat — nem attól, akit kizártak a negyedik negyedben! Az ame- 
rikai futballal kapcsolatban Peyton Manningtől kérj tanácsot, ne MJ DeMarcótól! 


HONNAN ISMERHETSZ FEL EGY PARADOX PRÉDIKÁCIÓT? 


A pénz játékában a pénz mutatja a , gólokat. Ha valaki elmondja neked, hogyan 


szerzett , gólt; győződj meg róla, hogy meggazdagodása valódi módját tárta fel, 


nem csupán egy illúziót lebegtetett meg előtted, amely mögött az igazi tettes rejtve 


marad. Sajnos a gyakorlatban is hasznosítható pénzügyi tanácshoz jutni szinte lehe- . 


tetlen, mert a legtöbb guru Paradox Prédikációt folytat. Bizony, csak elvétve fordul 
elő, hogy egy guru abból gazdagodott meg, amit neked tanácsol — a guruk többnyire 
a Gyorsítósávban érik el a sikereiket, csak éppen ügyesen titkolják. 

A fentebb leírt, ellentmondásokra rávilágító kérdések jól szemléltetik azoknak 
az embereknek a képmutatását, akikre rábízod a pénzügyi térképed elkészítését. 
Vakon követsz egy olyan utat, amelyen ők soha nem mentek végig, miközben ők 
kényelmesen figyelnek fentről, a magánrepülőgépükről, és vígan pezsgőznek. Meg- 
gazdagodása valódi, hamisítatlan történetét egyikük sem árulja el neked - én vi- 
szont most megteszem. 

A sikerkönyvek szerzői, a pénzügyi tanácsaikat tévén-rádión keresztül osztogató 
guruk álszent módon a Kapaszkodósáv útitervét hirdetik neked. A stratégia, ame- 
lyet megpróbálnak rád tukmálni, nem is csupán egy hatalmas ábránd, hanem annak 
paródiája. Komolyan elhiszed, hogy ezeket az embereket a saját tanácsaik tették 
gazdaggá? Vagy csak rá akarnak beszélni a Kapaszkodósávra, míg ők a Gyorsítósáv- 
ban tesznek szert vagyonra? 

Hadd mondjam el a feltevésemet arról, hogy valószínűleg milyen varázslat rejlik 
a színjátékuk mögött! 

Nézzük először , Suze"-t! Suze a befektetési alapok, az árfolyam-kiegyenlítő 
költségátlagolás és a nyugdíj-előtakarékossági számlák előnyeit hirdeti. Suze a 
média minden szeletében jelen van: tanácsaival egyaránt találkozhatunk a rádió- 
ban, a televízióban vagy fél tucat könyve bármelyikében. Ő a Kapaszkodósáv kira- 
katembere, aki millióknak termeli nagy tételben a Kapaszkodósáv aranyköpéseit. 
De mi ezzel a gond? Tedd fel magadnak a kérdést: vajon Suze azért gazdag, mert 
követte a saját tanácsait, és államkötvényeket vett, költségátlagolt, és nyugdíj-elő- 
takarékossági számlán gyarapította a pénzét? Gyanúra ad okot, hogy úgy tűnik, 
Suze nem az általa hirdetett úton gazdagodott meg. Képmutatás? Paradox Pré- 
dikáció? Lehet, hogy Suze azért gazdagodott meg gyorsan, mert a Gyorsítósáv 
térképét követte, miközben neked a Kapaszkodósávot próbálja eladni? Úgy szer- 
zett milliókat, hogy követte a saját tanácsait? Vagy azért, mert eladott több millió 
könyvet? Lehet, hogy nem azt a vagyonképletet használja, amelyiket dicsőíti? Ezen 
érdemes eltöprengeni. . . 

Egy 2007-es cikkben az áll, hogy Suze - saját bevallása szerint — kötvényekben, 
elsősorban államkötvényekben tartja vagyona oroszlánrészét (a becslések szerint 
25 millió dollárt). Ugyanitt azt is elismeri, hogy a vagyonának csak 496-a áll tőzsdei 
részvényekben, mert, ahogy ő fogalmaz: , személy szerint nem különösebben izgat, 
ha veszítek egy milliót. Nahát! És neked mégis ebben kéne bíznod, ha vagyonra 
akarsz szert tenni? Pontosan hogyan szerezte Ms. Suze azt a szerény 25 000 000 dol- 
lárnyi dugipénzt? Tőzsdén, befektetési alapokból, nyugdíj-előtakarékosságból, köt- 
vényekből és kincstárjegyekből, ahogy tanácsolja? Vagy a Gyorsítósáv útitervét kö- 

vetve, robbanásszerűen növekvő nettó jövedelemből halmozva fel a vagyonát, amit 
aztán beleöntött az említett eszközökbe? A szegénység peremén egyensúlyozóknak 
mégis azt tanácsolja, hogy tőzsdei befektetésekkel teremtsenek vagyont - miközben 
ő szemmel láthatóan nem így csinálta. Ébresztő, emberek! A gazdagok jövedelmük 
gyarapítására és a vagyonuk megőrzésére használják a tőzsdét, nem arra, hogy meg- 
teremtsék a vagyonukat! 

Aztán ott van David. David számtalan könyvének átnyálazása közben riasztó 
mennyiséget kaptam a Kapaszkodósáv szokásos okosságaiból: kamatos kamat, 1096 
félretétele a fizetésből, drága kávék elhagyása, és egyéb unásig ismételt szólamok. 
A Paradox Prédikáció gyanúja azonban ismét felütötte a fejét. David ebből gazdago- 
dott meg? Vagy abból, hogy milliószámra adta el 11 könyvét, amelyekben gyakran 
ugyanazt öklendezte fel újra meg újra? 

Végül pedig ott van Robert, aki Hawaiiról osztja az észt, és két apja van - az egyik 
gazdag, a másik szegény. , Kétapájú Robert" harciasan magyarázza a tőke valódi 
definícióját, és hogy az okos befektetők ingatlanban nyomulnak. A televízióban Ro- 
bert egyszer eldicsekedett a Lamborghinijével. Én ezt a felvágós parádézást ironi- 
kusnak, ugyanakkor képmutatónak találtam. Miért? Talán Robert nem a tanításai 
gyümölcsét szemléltette? Meglehet. 

Robert története , gyorsítósávos" sikertörténet. Létrehozott és felépített egy 
márkát, ami mára milliókat ér. Az embernek azonban fúrja az oldalát a kíváncsi- 
ság. Melyik volt előbb? A sikerkönyv vagy a Lamborghini? Paradox Prédikációval 
állunk szemben? Robert még a könyve előtt vette ezt a státusszimbólumot, mi- 
után nagyot kaszált az ingatlanbefektetéseken, amelyekről annyit papol? Vagy a 
Lamborghini csak pár millió könyv eladása után érkezett? Robert kétségtelenül 
hatalmas vagyont halmozott fel könyvek és játékok értékesítéséből, valamint tanfo- 
lyamokból. Lehetséges, hogy a játék kiötlője másik vagyonképletet alkalmaz, mint 
amit neked próbál eladni? 

Tagadhatatlan, hogy a guruk valós piaci igényt elégítenek ki. De tedd fel a kérdést: 
vajon igazat mondanak akár magukról, akár a varázsszerükről? Abból gazdagodtak 
meg, amit hirdetnek, vagy amit eladnak? Miután megismerted a Gyorsítósáv mate- 
matikai törvényeit, világosan fogod látni, kik azok a guruk, akik valószínűleg bűnö- 
sek a Paradox Prédikáció vétkében. A tanaik hátterében álló matematikai egyenlet 
azonos azzal, amelyik gazdaggá tette őket? Ha az, amit mondanak, nem egyezik 
meg azzal, amit tesznek, kezdhetsz gyanakodni. 

Amiben én különbözöm tőlük, az az, hogy az én anyagi függetlenségemet az eb- 
ben a könyvben bemutatott elvek teremtették meg. Nekem már megvan a pénz- 
ügyi szabadságom: ott a szép ház, a sportautók, a mutatós hitelkártya. Nem ezzel 
a könyvvel akarom megszerezni ezeket a dolgokat. Ugyanakkor azt is nyugodtan 
bevallhatom, hogy ez a könyv képes engem még gazdagabbá tenni, mivel ugyanazt 
a vagyonképletet aknázza ki, mint amit hirdetek. Más szóval, a , tedd azt, amit mon- 
dok" nem különbözik attól, mintha azt mondanám: , tedd azt, amit teszek" 


A KAPASZKODÓSÁV GURUI BEISMERIK A KUDARCOT 


Az egyik pénzügyi rádióműsorban, ahol a Kapaszkodósáv előnyeit szokták ecsetel- - 


ni, egy betelefonáló tanácsot kért, mert a közel tíz év alatt felhalmozott megtaka- 
rításainak több mint a felét elvitte a gazdasági válság. Mit ajánlott neki a Kapasz- 
kodósáv guruja? , Tartson ki a terv mellett. Megnyugtató. Kösd le ismét a pénzed. 
Építkezz újra. 

Más szóval, az én pocsék tervem tönkretett, 11 évet elvett az életedből, de azért 
tarts ki mellette. Reménykedj, hogy a gazdaság ismét fellendül. Reménykedj, hogy 
soha többé nem lesz gazdasági visszaesés. Remény, remény és remény. Ja, és persze 
légy oly kedves, vedd meg a legújabb könyvemet. Az a címe, hogy Építsd újra... 

Gazdasági visszaesés idején világosan megmutatkozik, hogy a Kapaszkodósáv 
nem más, mint kockázatos csalás, egy egész életre kiható következményekkel. Mivel 
a guruk abból biztosítják fényűző életmódjukat, hogy eladják neked a Kapaszkodó- 
sáv útitervét, el kell hitetniük veled, hogy működik. Az ő vagyonuk a te hitedből szár- 
mazik. Annak ellenére, hogy a jelenlegi válság a napnál világosabban bizonyította az 
ellenkezőjét, a Kapaszkodósáv megvilágosodott prófétái soha nem fogják elismerni, 
hogy a stratégiájuk szánalmasan ostoba. Ehelyett körmönfontan csavarnak egyet az 
üzeneten, hogy eltitkolják az igazságot. Új könyveket írnak, amelyekben továbbra is 
ugyanazokat a bukott tanokat szajkózzák, csak éppen új címen és új közhelyekkel: 


Építsd újra a vagyonodat... 
Kezdd újra... 
Tarts ki... 


Figyeld meg az eltérő szóhasználatot, ami elárulja az igazságot. Ha a terv annyira 
jó, miért is kell , újraépíteni" vagy , újrakezdeni"? Ha a stratégia bevált volna, ezek 
a kifejezések fel sem merülnének. A színjáték folytatásához a guruknak meg kell 
erősíteniük a stratégiát, és új könyvekben kell eladniuk ugyanazt a régi baromságot. 
És persze ennél is lényegesebb kérdés: szerinted a guruknak is , újra kell kezdeniük" 
vagy , újra kell építkezniük"? Hát persze, hogy nem! Hiszen nem azt a tervet köve- 
tik, mint amit árulnak! Egy gyökeresen eltérő vagyonuniverzumban tevékenyked- 
nek, amelyet nem a Befolyásolhatatlan Korlátozott Sokszorozhatóság irányít. 


ÖSSZEGZÉS: A GYORSÍTÓSÁV FELISMERÉSEI 
a Azoknak a tanácsait fogadd meg, akik bizonyítottan az általuk hirdetett elvek 
alkalmazásával arattak sikert. 
e A pénzügyi guruk gyakran Paradox Prédikációt folytatnak: másik vagyon- 
képletet tanítanak, mint amit ők maguk használnak a meggazdagodásra, tehát 
nem a saját tanaikat követve tesznek szert vagyonra. 

-GYORSÍTÓSÁV 


Győzelem a Kapnaszkodósávhan 
- a remény szerencsejátéka 


, Inkább bánjam a kudarcokat, mint azt, hogy meg sem próbáltam." 


- MJ DEMARCcO 


KIVONULÁS: ÉLET A KAPASZKODÓSÁVBAN 

A Kapaszkodósáv térképét követve meggazdagodni olyan, mint az exodus, a kivo- 
nulás bibliai története. Isten kiszabadítja Mózest az egyiptomi fogságból, és ijesztő, 
negyven évig tartó utazásra vezeti a sivatagon át, azt ígérve, hogy dicsőséges jövő 
vár rá , a tejjel-mézzel folyó Kánaán földjén". Egy életen át tartó munka és küsz- 
ködés után Mózes célhoz ér, és ott áll az áhított föld küszöbén - és akkor meghal. 
Soha nem látja valóra válni az ígéretet, mert az életben semmire sincs garancia. 

Sajnos a Kapaszkodósávban történő meggazdagodás ehhez a hosszú, veszélyes 
utazáshoz hasonlít a sivatagon keresztül. Ez az utazás is évtizedekig tart, egész 
életedben éhezésre kárhoztat, és nem ígér semmi biztosat. Persze, szerezz egye- 
temi diplomát, kapj ki egy jó állást, bízd a pénzed a tőzsdére, szolgáld hűségesen 
a főnököd, és akkor talán elnyered a jutalmad. A mai szívszaggató gazdasági kö- 
rülmények közepette meglep, hogy még mindig vannak emberek, akik hisznek 
ebben. 

Pedig hisznek, ráadásul tömegesen. Egészen elképedek, amikor látom, mekko- 
ra példányszámban kelnek el a Kapaszkodósávot hirdető könyvek. Milliószámra. 
Ezt nagyon szomorúnak találom. Milliók járnak egy olyan tévúton egy szabadabb 
holnap bizonytalan ígéretében bízva, amelyik tele van veszélyes kátyúkkal és ke- 
rülőutakkal, és amelyen hosszú évekbe telik végigmenni. Öntelt dolog feltételezni, 
hogy hosszú, egészséges életet fogsz élni. Naivitás azt hinni, hogy az élet nem kény- 
szerít váratlan kanyarokra. A Kapaszkodósáv a siker érdekében azt feltételezi, hogy 
az élet kiszámítható és elnéző. 

Hát nem az. Van úgy, hogy elveszíted a munkád. Megbetegszel. Az autóban ki 


kell cserélni a sebességváltót. Megházasodsz. Elválsz. Gyerekeid születnek. Fogyaté- 


kos gyereket kell felnevelned. Idős szüleid vannak, akik gondoskodásra szorulnak. . 


A gazdaság recesszióba vagy mély válságba süllyed. 
Az élet egy válságpontokkal telis-tele szórt porond, ami a Kapaszkodósáv útiter- 
vét kockázatos szerencsejátékká teszi, és felemészti a legértékesebb tőkédet: az időt. 


A KAPASZKODÓSÁV HÉT KOCKÁZATA 

Az emberek azért hajtanak a Kapaszkodósávban, mert erre biztatták őket. Úgy 

vélik, a kockázatok elhanyagolhatók, és az út biztonságos. Végtére is, az új vál- 

lalkozások 9096-a öt éven belül csődbe megy, vagyis a ,Gyorsítósáv" sem lehet 

semmivel sem biztonságosabb! Ha viszont kicsit több logikával szemléled a Ka- 

paszkodósáv tanait, rájöhetsz, hogy ez az út rendkívül veszélyes, és a terv teljes 

egészében a reményen alapul. Az évtizedekre előre nyúló feltételezések felfedik a 

Kapaszkodósáv valódi kockázatait. Ha ezt az utat választod, akkor egy szerencse- 

játék mellett döntesz. Íme, a kockázatok: 

1) Az egészség kockázata 
A Kapaszkodósávban reméled, hogy elég hosszú ideig fogsz élni ahhoz, hogy él- 
vezhesd a megtakarításaid gyümölcsét, mielőtt lelépnél az élet színpadáról. Ne fe- 
ledd, hogy akkor leszel milliomos, amikor 65 évesen visszavonulsz! Elég egészséges 
leszel ahhoz, hogy élvezd a vagyont? Egyáltalán, életben leszel még? Ha elveszíted 
a munkaképességed, nem tudsz pénzt keresni. Ha viszont nem tudsz dolgozni, 
mi lesz a tervvel? Ezenfelül más csapásokat is el kell kerülnöd: reménykedj, hogy 
a munkahelyi stressz nem öl meg hamarabb, és a családod is egészséges marad. 

2) A munkahely kockázata 
A Kapaszkodósávban reméled, hogy mindvégig munkaviszonyban fogsz állni, és 
évről évre egyenletesen haladsz előre a vállalati ranglétrán. Meg kell úsznod a 
leépítéseket, a vállalati politikát, a kirúgást és a szaktudásod megkopását, és át kell 
vészelned a gyenge időszakokat és a munkaerő-piaci kereslet hanyatlását. 

3) Az otthon kockázata 
Az ingatlanfedezetű hiteleket sokan úgy ünneplik, mint a középosztály vagyon- 
gyarapodásának zálogát. Guruk kiabálják odafentről: , Biztosítsd a nyugdíjadat 
ingatlanfedezetű életjáradékkal! vagy Az otthonod tőke!" Óriási baromság. 
A Kapaszkodósávban REMÉLED, hogy az ingatlanárak mindig emelkedni fognak, 
ami nyilvánvalóan nem igaz. 2008-ban az ingatlantókém értéke 800 000 dollárral 
zuhant. Nem vagyok hajlandó az otthonomat befektetésnek tekinteni, és szeren- 
csére nem is erre támaszkodom. 

4) A cég kockázata 
Nem sok cég marad fenn évszázadokig. Ha a nyugdíjas éveidet illetően egy adott 
cégbe veted minden reményed, akár a biztos állásra (1), akár a nyugdíjkiegészítésre 
(2), akár a cég részvényeire (3) alapozva, akkor azt REMÉLED, hogy a cég életben 
marad. Lényegében fogadást kötsz. Sok nyugdíjas túl későn ébred rá, hogy a 

nyugdíjkiegészítése elveszett a cég vezetőinek rossz gazdálkodása miatt. Mások, 
akik a vagyonukat egyetlen vállalat részvényeibe fektetik, arra fogadnak nagy koc- 
kázattal, hogy a részvények értéke a jövőben magasabb lesz. Ha a visszavonulásod 
anyagi fedezetét másokra bízod, akkor olyan külső kockázatokat fogadsz el, ame- 
lyeket nem tudsz befolyásolni. Ha a pénzügyi terved súlypontja mások kezében 
van, akkor valószínűleg ki fog csúszni a kezedből az irányítás. 

5) Az életmód kockázata 
A Kapaszkodósáv arra kér, hogy állapodj meg, és tedd élére a garast. Fényűző 
autót szeretnél? Felejtsd el. A tengerparton szeretnél lakni? Vágyálom. Ha nem 
tudsz ellenállni a kísértéseknek, hogy emelj az életszínvonaladon (szebb otthon- 
nal, szebb autóval, elegáns éttermekbe járással), a Kapaszkodósávban a járműved 
lelassul, majd hátramenetbe vált. A Kapaszkodósáv azt REMÉLI, hogy a , késlelte- 
tett kielégülés" lassan , nincs kielégülés"-sé alakul... 

6) A gazdasági környezet kockázata 
A Kapaszkodósávban REMÉLED, hogy a megtakarításaid évről évre, kiszámítható 
módon, 896-os hozamot eredményeznek. Hinned kell benne, hogy a s vétel és tar- 
tás" elmélete működik. Csakhogy nem működik, mert bármikor bekövetkezhet 
egy gazdasági visszaesés vagy súlyos válság. 2008-2009-ben például a tőkepiacok 
közel 6096-os veszteséget könyveltek el. Ha 15 évig takarékoskodtál, és 100 000 
dolláros tőkét halmoztál fel, akkor abból mára csupán 40 000 maradt. 890-os éves 
hozam mellett csak az 14 évbe telne, hogy visszanyerd, amit elvesztettél! Ez csak- 
nem 30 ELPAZAROLT ÉVET jelent! És akkor az inflációt még nem is vettük figye- 
lembe, aminek a fényében a 100 000 dollárod csak annyit fog érni, mint ma 50 000. 

7) A Járdára sodródás kockázata 
Azok, akik csalódtak a Kapaszkodósávban, gyakran visszatérnek a Járdára. Hogy 
miért? Azért, mert az remélik, hogy visszanyerik az irányítást. Ha nem a te kezed- 
ben van az időd, ha nem tudod befolyásolni a munkád, ha hetente öt nap felett 
nincs hatalmad, tehetetlennek érzed magad. A tehetetlenség érzése pedig olyan 
környezetet teremt, amelyben ismét felüti a fejét az azonnali kielégülés vágya, 
és újra az életszínvonal rabja leszel. A Journal of Consumer Research 2008-ban 
közzétett tanulmánya arra a következtetésre jutott, hogy amikor tehetetlennek 
és sorsunk irányítására képtelennek érezzük magunkat, erős késztetést érzünk, 
hogy olyan dolgokat vásároljunk, amelyek magasabb életszínvonalat sugároznak. 
És miért érezzük tehetetlennek magunkat? Egyszerű. A Kapaszkodósávban le- 
mondunk az irányításról, mert mindent az időnek rendelünk alá. Ekkor pedig a 
Járda kapuja újra kinyílik. A remény nem terv. 


AZ ELLENÁLLÁS HASZTALAN 

Ha ízekre szeded a Kapaszkodósávot, megláthatod a valódi természetét: lassú, fel- 
zabálja az időt, és kockázatos. Amikor a Kapaszkodósávban haladva rájössz, hogy 
a terv nem működik, felpörgeted a motort. Ez a Kapaszkodósávban olyan, mintha 


tövig nyomnád a gázpedált, azt remélve, hogy a jármű valamilyen úton-módon túl 
tudja majd lépni a legnagyobb sebességét, miközben valójában nem a gázzal van 
gond, hanem magával a versenypályával. 

A Kapaszkodó ennek ellenére megpróbálja kijátszani gyenge lábakon álló mate- 
matikai univerzumát, hátha annak változói képlékenyebbé válnak. 


s Változtatni próbál a saját értékén: növeli a ledolgozott munkaórák számát. 
(Több pénzt kell keresnem!) 

s Változtatni próbál a saját értékén: munkahelyet változtat, vagy másodállást vál- 
lal. (Magasabb fizetést kell kapnom!) 

e Változtatni próbál a saját értékén: visszaül az iskolapadba. (Jobban fizető szak- 
mában kell elhelyezkednem!) 

, Változtatni próbál a kamatos kamaton: magasabb hozamok után néz. (Előnyö- 
sebb befektetéseket kell eszközölnöm!) 

s Változtatni próbál a kamatos kamaton: megnyújtja a befektetések időtartamát. 
(Több időre van szükségem!) : 

s Változtatni próbál a kamatos kamaton: növeli a befektetések összegét. (Több 
pénzt kell félretennem!) 


Mind a hat reakció hiábavaló próbálkozás a Kapaszkodósáv impotens vagyon- 
képletének megváltoztatására. A matematika törvényeit sajnos nem lehet felrúgni. 
Ha pedig mégis megpróbálsz átlépni az egyenlet korlátain, veszélyes ok-okozati 
körforgást idézel elő. Amikor egy Kapaszkodó több pénzt akar keresni, növeli a 
ledolgozott munkaórák számát, jobban fizető állást keres, vagy másodállást vállal. 
Amikor egy Kapaszkodó magasabb fizetést akar, visszaül az iskolapadba abban a 
reményben, hogy tanulmányai növelni fogják a saját értékét. Amikor rájön, hogy 
megtakarításai 396-os hozammal nem teremtenek vagyont elég gyorsan, a nagyobb 
nyereség reményében nagyobb kockázatot vállal. Amikor a Kapaszkodó azt veszi 
észre, hogy az összekuporgatott pénzének 4096-a köddé válik egy gazdasági vissza- 
esés következtében, visszamegy dolgozni, azzal érvelve, hogy öt év nem elég, hogy 
, újra egyenesbe jöjjön. 

A matematika korlátait nem lehet átlépni. Egy autó, amelynek a csúcssebessége 
15 km/h, nem fog gyorsabban menni 15 km/h-nál, AKÁRMILYEN KEMÉNYEN TAPO- 
SOD A GÁZPEDÁLT. Ha 15 km/h-val akarod átszelni Amerikát, 40 évre lesz szüksé- 
ged, hogy célba érj. 

A Kapaszkodósáv középszerűségre ítél, mert a számai mindig középszerűek lesznek. 

A Kapaszkodósáv azért kockázatos, mert a változóit nem tudod sem befolyásolni, 
sem megsokszorozni. A Befolyásolhatatlan Korlátozott Sokszorozhatóság valójában 
azt jelenti, hogy soha nem fogsz meggazdagodni. Az életszínvonal az egyetlen válto- 
zó, amelyen a Kapaszkodósávban haladók hatékonyan tudnak változtatni, csak sajnos 
ez hamar poshadt nyomorúsággá változtatja az életüket. Igen, érd be kevesebbel. 

A KUDARC OKA: ROSSZ KÉPLET, ROSSZ VÁLTOZÓ 

A Kapaszkodó egyszer csak rájön, hogy nem kényszerítheti a tőzsdét magasabb 
hozamokra. Nem tud kikényszeríteni 20090-os fizetésemelést. Nem engedhet meg 
magának költséges tanulmányokat, hogy növelje a saját értékét. A munkahelyről 
munkahelyre ugrálás csak apránként emeli a bérét. A Kapaszkodósávban haladó a 
vagyonképlete rabszolgájává válik, és kénytelen az egyetlen befolyásolható változó- 
hoz nyúlni: a nettó személyi jövedelméhez, amelyet a költségek csökkentésével tud 
növelni. 


Nettó személyi jövedelem — Saját érték - Személyi költségek 


A Kapaszkodósáv hirdetői dicsérik ezt a stratégiát. Utasításuk egyértelmű: csök- 
kentsd a tartozásaidat. Cseréld le az új autód egy régire. Emeld meg a biztosítási 
önrészedet. Szüntesd meg a hitelkártyáidat, és fizess mindenért készpénzzel. Ne 
igyál több 10 dolláros kávét a Starbucksban. Csomagolj magadnak otthon ebédet. 
Vásárolj nagyobb tételben. Tölts négy órát kuponok kivagdosásával. Gyerünk, ha- 
ver, faragd le a költségeket, és egy nap gazdag leszel! Óriási! 

Ezek a fárasztó stratégiák jelentik a klasszikus választ arra, amikor az ember 
elakad a Kapaszkodósávban. Életszínvonal-csökkentés. Ha rossz vagyonképlettel kö- 
töttél házasságot, így tudsz dacolni vele. Ez olyan, mintha a válást az jelentené, hogy 
a kanapén alszol. Mivel a meggazdagodásod az idő függvénye, és nem tudod befo- 
lyásolni, neked csak a konyhai hulladék marad - az életszínvonalad lejjebb adása, 
költségcsökkentés formájában. Úgy bizony, légy zsugori. 

Rossz válasz. A költségek csökkentése nem juttat vagyonhoz. Vagyont a robba- 
násszerűen megugró jövedelem és a költségek szabályozása teremt. Amikor én példá- 
ul rendszeresen 100 000 dollárt kerestem havonta, gyorsan nőtt a vagyonom, mert 
kordában tartottam a költségeimet. A jövedelmem exponenciálisan emelkedett, 
a költségeim viszont csak lineárisan, de nem hanyagoltam el a szükségleteimet. 
Ha a jövedelmem 10096-kal nőtt, a költségeim csak 1096-kal. Én nem azért tudtam 
vagyont felhalmozni, mert lealkudtam a költségeket. Meggazdagodásom titka a jö- 
vedelemrobbanás és a költségszabályozás volt. 

Mi történik, ha egy Kapaszkodó úgy dönt, hogy hozzányúl a költségváltozóhoz? 
Az élete arról fog szólni, hogy mit nem tehet meg. Nem mehetsz el nyaralni. Nem ve- 
hetsz a gyerekeidnek márkás cipőket. Nem veheted meg álmaid autóját. Nem fizet- 
hetsz elő a mozicsatornára. Igen, ez a jó öreg , áldozd fel a mát a holnap ígéretéért 
Megállapodsz, és beletörődsz. 


GYŐZELEM A KAPASZKODÓSÁVBAN: HÍRNÉV VAGY IDŐSGONDOZÓ 

Miért fektetnél be egy olyan tervbe, amelyik negyven évet emészt fel az életedből, 
és a legtöbbször nem is jár sikerrel? Én nem tenném. A rideg valóság az, hogy a 
Kapaszkodósáv kudarca nem egyik napról a másikra következik be; a korhadás évek 


alatt mutatkozik meg, mintegy termeszrágta gerendánál, és mire a ház lakói fel- 


fedezik, már túl késő. Igen, Kapaszkodósávban a győzelem olyan rágós, mint egy . 


autósbüfében elfogyasztott hátszín. 

Az AARP (korábbi nevén American Association of Retired Persons; az amerikai 
nyugdíjasok érdekvédelmi szervezete) 2002-es kérdőívét kitöltők 6990-a vélte úgy, 
hogy a nyugdíjkorhatár elérése után is dolgoznia kell majd. Egy évvel korábban a 
válaszadók 45996 mondta azt, hogy hetven, sőt nyolcvan felett is kénytelen lesz dol- 
gozni. Vonjuk le a kétségbeejtő következtetést ezekből az adatokból: a Kápaszkodó- 
sávban a kudarc aránya közel 7096. 

A kockázatok, a matematikai korlátok, a két nap hétvégéért fizetett öt nap és min- 
den más hátrány ellenére szilárdan kitarthatsz és szerencsét próbálhatsz. Bár a győ- 
zelem nem lehetetlen, néhány dologra fel kell hívnom a figyelmed: a Kapaszkodósáv 
győztesei általában rendkívül tehetségesek, idősek, vagy a belüket is kidolgozták. 


HOGYAN NYERHETSZ A KAPASZKODÓSÁVBAN? A , TITKOS KIJÁRAT" 
Fityiszt mutathatsz a Kapaszkodósávnak, ha megtalálod a ,titkos kijáratot; a saját 
, szabadulókártyádat, amely semlegesíti a Befolyásolhatatlan Korlátozott Sokszo- 
rozhatóság káros hatásait. De vajon mi lehet ez a titkos menekülőút a Kapaszkodó- 
sávból? 

A hírnév. A hírnév ugyanis áttöri a saját érték matematikai korlátait. Azok, akik 
sikerrel dacolnak a Kapaszkodósávval, döntően a hírnévnek köszönhetik a győzel- 
müket - profi sportolók, rapperek, zenészek, színészek, médiasztárok. Ha le akarod 
gyűrni a Kapaszkodósáv gyengeségét, híressé kell válnod. Miért? Mert az ismertség 
- légy híres vagy hírhedt - magas saját értéket hordoz. Az emberek rendkívüli árat 
fizetnek érted és a szolgálataidért. (Még akkor is, ha mint egy valóságshow sztárja, 
semmihez sem értesz.) 

Amikor egy 20 éves kosárlabda-játékos elhagyja a főiskolát, és megcsíp egy 30 
millió dolláros szerződést, a , Kapaszkodósávval dacolás" példáját látod. Amikor 
egy színésznő 15 milliót vág zsebre egy nagy stúdió filmjének főszerepéért, megint 
csak a Kapaszkodósávval dacolásnak vagy tanúja. Amikor egy kövér, szeplős arcú 
ír srác a pincérkedéstől az American Idol döntőjéig jut, darabokra zúzza a Kapasz- 
kodósáv térképének korlátait, mert a saját értéke robbanásszerűen megnő. A saját 
érték a kereslet miatt hirtelen megsokszorozhatóvá válik. 

Sajnos a legtöbb ember, aki a meggazdagodás útját keresi, a Kapaszkodósávval 
dacolást választja, nem pedig a Gyorsítósávot. A kézenfekvő kitörési pontot a hír- 
név jelenti. Miért telnek meg zsúfolásig a stadionok az American Idol meghallgatá- 
saira? Mert a hírnév robbanásszerűen növeli a saját értéket! 

A Kapaszkodósáv korlátaival úgy dacolhatsz, ha annyira nélkülözhetetlenné te- 
szed magad, hogy a társadalom számára nyújtott értéked az egekbe szökik. Ha milli- 
ók kíváncsiak rád, milliókat fogsz keresni. A profi kosaras LeBron James azért keres 
milliókat, mert az ilyen képességű játékosokból szűkös a kínálat. A híres színészek 

és más szórakoztatóipari szereplők azért kapnak milliókat, mert milliók keresik az 
általuk képviselt márkát valamilyen szórakoztató formában. A kivételes tehetséget 
rendkívül jól megfizetik. 


TÚLHAJSZOLVA: CÉGVEZETŐK 

A Kapaszkodósáv másik népszerű , titkos kijárata" a jó öreg cégvezetői pozíció. Két- 
ségkívül te is hallottad már a Kapaszkodósávnak azt a tanácsát, hogy , kapaszkodj 
fel a vállalati ranglétrán? 

Amikor egy cég vezérigazgatója részvényopciók formájában 20 millió dollárt ka- 
szál, megint csak a Kapaszkodósávval dacolás példáját látod. Bizonyára neked is 
ismerősek a nagyvállalatok túlfizetett vezérigazgatói, akik alig győzik besöpörni a 
nagy lét. A korukat megfigyelted már? A cégalapítóktól és cégtulajdonosoktól elte- 
kintve, a többségük az ötvenes-hatvanas éveiben jár. Nyilvánvaló, hogy nem találja 
magát senki sem egyik napról a másikra a csúcson. A postázóból a vezérigazgatói 
székig eljutni akár negyven évbe is telhet. Aki pedig eljut oda, biztosan nem annak 
köszönheti a sikert, hogy lógatta a lábát. Nem: korán kell érkezni, és későn távozni. 
Sajnálom, de én nem tudok negyven évig türelmesen várni, hogy beleejtőernyőz- 
hessek egy aranyozott karosszékbe. 


A KAPASZKODÓSÁV NYERTESEI , KÖZÉPEN" RAGADNAK 

Nem vágyom arra, hogy híres legyek vagy egy vállalat rabszolgája. A fenébe is, még 
öltönyöm és nyakkendőm sincs! Hogyan is kapaszkodhatnék fel a vállalati ranglét- 
rán? Nos, ha még a gondolatától is irtózol, hogy hírnév vagy vállalati felemelkedés 
révén szerezz vagyont, akkor mi marad? A társadalom nem hagy más lehetőséget 
neked, mint a Kapaszkodósávot. Sajnos azonban ez a stratégia egyenesen , középre" 
vezet: a középosztály vagy a középkorúak soraiba. 

Minden sorsolásnak van egy nyertese. Még ott is vannak nyertesek, ahol kicsi 
az esély. Azok az , Öreg cammogók" (a Kapaszkodósáv módszereivel sikert elérő 
régi motorosok), akik túlélik a Kapaszkodósáv göröngyös útját, végül milliomossá 
válnak - de azért még ne bontsd az olcsó pezsgőt. A Kapaszkodósáv és a Gyorsító- 
sáv milliomosai között akkora a különbség, mint egy Buick és egy Ferrari között. 
Ha képes vagy felismerni a különbséget, akkor kellően kritikus szemmel fogsz te- 
kinteni a tanácsokra, és tudni fogod, hogy melyik tartozik a Gyorsítósávhoz, és me- 
lyik a Kapaszkodósávhoz. 


A MILLIOMOSOK GAZDAGOK... DE VALÓBAN AZOK? 
Nemrég olvastam egy cikket egy Callie nevű fiatal angol hölgyről, aki néhány éve 
milliókat nyert a lottón, de a pénz nagy részét rövid időn belül elveszítette. Persze, 
az , elveszítette" arra látszik utalni, mintha egy zsák pénz csak úgy kirepült volna az 
ablakon, miközben ő az új kabriójával parádézott le-fel az utcán. 

Az ifjú hölgy azonban valójában nem , elveszítette" a pénzt, hanem elköltötte. 


Még csak 16 éves volt, amikor megnyerte a 3 millió dollárnak megfelelő pénzt, és 


alig hat év alatt hágott a nyakára. Pia, bulik, drága autók, mellimplantátumok - . 


döbbenetes módon csak egyedi tervezésű ruhákra 730 000 dollárt költött. És mi 
volt a gond? Callie azt hitte, gazdag, és úgy is költekezett, mintha az lenne. Elhitte a 
ráaggatott címkét: , milliomos" 3 millió dollárnyi pénz ugyan csinos summa, de az 
életmódjához 30 millió sem lett volna elég. 

Ez pedig elvezet minket a kérdéses szóhoz: , milliomos? Amikor meghallod ezt a 
szót, mire gondolsz? A vagyonhoz" hasonlóan, valószínűleg egy fényűző életmód 
kellékei jelennek meg lelki szemeid előtt: hajók, helikopterek, paloták, drága ékszerek. 
A , milliomos" szót évtizedek óta mindenki a , gazdag" szinonimájaként használja. 

Csak az a bökkenő, hogy a jólétnek ez a látomása egy olyan milliomos életstí- 
lusáé, akit a Gyorsítósáv, és nem a Kapaszkodósáv juttatott a csúcsra. A Kapasz- 
kodósávnak azok a milliomosai, akik nem hírnév vagy vállalati szolgaság révén 
menekültek meg, másképp élnek. Otthonuk ártatlan, középosztálybeli környéken 
áll. Szerény autóval, például Hondával vagy Toyotával járnak, ritkán utaznak el nya- 
ralni, étteremre csak hébe-hóba költenek, kivagdossák a kuponokat, és annyi pénzt 
tesznek be a nyugdíj-előtakarékossági számlájukra, amennyit csak tudnak. Heti öt 
napot dolgoznak egy olyan munkahelyen, amit valószínűleg utálnak, és szorgalma- 
san félreteszik a fizetésük 1096-át. Mások saját kisvállalkozást működtetnek, boltot 
nyitnak, vagy franchise-rendszerű üzletet üzemeltetnek. Számos sikerkönyvből is- 
merhetjük őket: igen, ők a , milliomosok a szomszédból" 

A helyzet sajnos az, hogy a , milliomos" (akinek a nettó vagyona 1 millió dollár) 
ma már egyszerűen , felső középosztálybeli"-t jelent. Aki milliomos, az még nem 
gazdag. Ami régen 1 millió volt, az ma már 5 millió. Lehangoló, tudom. 

Ez a rejtett igazság az oka, amiért sok lottónyertes alig néhány éven belül tönk- 
remegy. Azt képzelik, hogy pazar módon élhetnek, és így is tesznek, nem tudván, 
hogy pár millió dollár nem elég ennek az életmódnak a fenntartásához. Ha 1 millió 
dollárt nyersz (amiből adózás után csak 600 ezer marad), az életmódodon nem len- 
ne szabad változtatnod. Ha megpróbálod a , milliomosok életét" élni, úgy, ahogy a 
televízióban láttad, a bolond és a pénze hamarosan elválnak egymástól. 

A lottózás a Járda tünete. Miért kéne hát, hogy megdöbbentő hír legyen, hogy 
egy újdonsült lottónyertes alig néhány év alatt tönkrement? A lottónyertesek tu- 
datában a , gazdag" és a , milliomos" fogalma elválaszthatatlanul egybeforr, ezért 
az ölükbe hullott vagyont villámgyorsan elköltik a gazdagság jelképeire, és nem 
sokkal ezután csődbe mennek. A , milliomos" szó megtéveszti őket. A milliomosok 
valójában a középosztály. Ahhoz, hogy úgy élhess, ahogy a hagyományos felfogás 
szerint a , milliomosok" szoktak, sokkal többre van szükséged 1 millió dollárnál. 
1 millió dollár még nem jogosít fel a híresek és gazdagok életszínvonalára. Ahhoz 
legalább 10 millió kell. Amikor tehát a médiában a , milliomos" szóval találkozol, 
el kell döntened, miről is van szó: a Kapaszkodósávról és a középosztályról, vagy a 
Gyorsítósávról és a gazdagokról? 

12 DOLOG, AMI MEGKÜLÖNBÖZTETI A KAPASZKODÓSÁV 
ÉS A GYORSÍTÓSÁV MILLIOMOSAIT 

1) A Kapaszkodósáv milliomosai 30 év vagy még hosszabb idő alatt tesznek 
szert milliókra. A Gyorsítósáv milliomosai legfeljebb 10 év alatt. 

2) A Kapaszkodósáv milliomosai csak középosztálybeli házat engedhetnek 
meg maguknak. A Gyorsítósáv milliomosai ezzel szemben luxusingatlano- 
kat vásárolhatnak. 

3) A Kapaszkodósáv milliomosai gyakran felsőfokú szakirányú végzettséggel 
rendelkeznek. A Gyorsítósáv milliomosai ilyen végzettségű embereket al- 
kalmaznak. 

4) A Kapaszkodósáv milliomosai kiszolgáltatják a tőkéjüket a piaci erők ké- 
nye-kedvének. A Gyorsítósáv milliomosai maguk rendelkeznek a tőkéjük 
felett, és hatalmukban áll manipulálni a vagyontárgyaik értékét. 

5) A Kapaszkodósáv milliomosai nem engedhetnek meg maguknak drága 
autókat. A Gyorsítósáv milliomosai olyan kocsit vezethetnek, amilyet csak 
akarnak. 

6) A Kapaszkodósáv milliomosai dolgoznak az idejükért. A Gyorsítósáv mil- 
liomosai munkára fogják az időt, és az dolgozik nekik. 

7) A Kapaszkodósáv milliomosai alkalmazottak. A Gyorsítósáv milliomosai- 
nak alkalmazottaik vannak. 

8) A Kapaszkodósáv milliomosai nyugdíj-előtakarékossági programokat vesz- 
nek igénybe. A Gyorsítósáv milliomosai nyugdíj-előtakarékossági progra- 
mokat kínálnak. 

9) A Kapaszkodósáv milliomosai befektetési alapokra és a tőzsdére támasz- 
kodnak, hogy meggazdagodjanak. A Gyorsítósáv milliomosai arra használ- 
ják ezeket, hogy gazdagok maradjanak. 

10) A Kapaszkodósáv milliomosai hagyják, hogy mások rendelkezzenek a jö- 
vedelemforrásaik felett. A Gyorsítósáv milliomosai a saját kezükben tartják 
a jövedelemforrásaikat. 

11) A Kapaszkodósáv milliomosai takarékosan bánnak a pénzzel. A Gyorsító- 
sáv milliomosai az idővel takarékoskodnak. 

12) A Kapaszkodósáv milliomosai tőkeként használják az otthonukat. A Gyor- 
sítósáv milliomosai laknak benne. 


A Gyorsítósávnak nem az a lényege, hogy te legyél a következő középosztálybeli 
milliomos, akinek idegesítő rendelkezések szabják meg, mit nem csinálhat - a do- 
log arról szól, hogy megtehesd, amit szeretnél. 


ÖSSZEGZÉS: A GYORSÍTÓSÁV FELISMERÉSEI 
e A Kapaszkodósáv hét kockázatot rejt, amelyek közül ötöt nem tudsz befolyá- 
solni. 


e Az , életszínvonal" kockázata az egyetlen veszély, amelyet a Kapaszkodósávban 
haladók megpróbálnak kezelni. 

e A Kapaszkodósáv középszerűségre ítél, mert maga a matematikai univerzuma 
is középszerű. 

e A Kapaszkodók a , költség" változót igyekeznek szabályozni, mert ez az egyet- 
len dolog, amelyre befolyással bírnak. 

. Vagyont az exponenciális jövedelemgyarapodás és az ésszerű költséggazdálko- 
dás teremt - pusztán a költségek lefaragása nem. 

e Áttörheted a Kapaszkodósáv vagyonképletének korlátait, ha hírnevet szerezve 
vagy a vállalati ranglétrán a csúcsra kapaszkodva robbanásszerűen növeled a 
saját értékedet. 

e Azok, akik nem vezető beosztásba jutva vagy hírnév révén érnek el sikert a 
Kapaszkodósávban, középen kötnek ki - a középosztály és a középkorúak so- 
raiban. 

e A Kapaszkodósáv milliomosai a középosztályban ragadnak. 

e Ahhoz, hogy , milliomos" legyél, ma már legalább 5 millió dollár kell. 

e Pénzügyi fegyelem nélkül egyetlen milliomos sem élheti a milliomosok életét. 

e A lottónyertesek többnyire a , milliomosok csapdájába" esnek. Tönkremennek, 
mert , milliomosként" próbálnak élni, és nincsenek tisztában azzal, hogy né- 
hány millió nem tart sokáig. 

5. rész 


Vagyon: a Gyorsítósáv térképe 


Rövidebb út a vagyonhoz: 
a Gyorsítósáv 


, Az emberek jobban boldogulnának, ha okosabbak lennének." 


s JIM ROHN 


MIT SZÓLNÁL A 3. AJTÓHOZ? 

Járda vagy Kapaszkodósáv? Melyiket áldozd fel: a mát vagy a holnapot? Sétálhatsz 
a Járdán pénzügyi terv nélkül, és meggyőzheted magad, hogy a ma élvezete nincs 
hatással a holnapra, vagy haladhatsz a Kapaszkodósávban, és feláldozhatod a mát a 
biztos jövő illúziójáért és veszélyeiért. 

De várjunk csak! Hiszen van más választás is. . . egy kevert pénzügyi útiterv, amely 
gyorsan képes vagyonhoz juttatni, és negyven évvel lerövidítheti az utad a gazdagság- 
hoz. A ,gyors" persze relatív: ha 18 éves vagy, már 25 éves korodra mocskosul gazdag 
lehetsz. Ha 30, akkor 36 leszel, amikor visszavonulhatsz. De lehetsz leégve 48 évesen, 
és nyugdíjba mehetsz 54 éves korodban. De lehetséges ez? És mennyire kockázatos? 
Ha részt vehetnél az alábbi három sorshúzás egyikén, melyiket választanád? 


A Járda sorshúzása: Első díj: 10 millió dollár, azonnal. 
A nyerési esélyed: I a 6 millióhoz (0,000001696) 


A Kapaszkodósáv sorshúzása: Első díj: 500 ezer dollár, 40 év múlva. 
A nyerési esélyed: 1 a 6-hoz (1690) 


A Gyorsítósáv sorshúzása: Első díj: 10 millió dollár, 6 éven belül. 
A nyerési esélyed: 1 a 7-hez (1496) 
135 
Melyiket választottad? Remélhetőleg a Gyorsítósáv sorshúzását, mert amit nyer- 
hetsz vele, az bőven ellensúlyozza a Kapaszkodósáv sorshúzásának kisebb kocká- 

zatát. A Járda sorshúzása esélytelen, csak vesztegeted vele az idődet. A választott 
pénzügyi térképed - Járda, Kapaszkodósáv vagy Gyorsítósáv - olyan, mint ez a kép- 
zeletbeli sorshúzás. Ha megérted a térképeket és a hozzájuk tartozó vagyonképlete- 
ket, kiválaszthatod közülük azt, amelyik a te iránytűdként fog szolgálni. 


MI A GYORSÍTÓSÁV? 

A Gyorsítósáv egy üzleti és életmód-stratégia, amelyet a Befolyásolható Korlátlan 
Sokszorozhatóság jellemez, ezáltal optimális környezetet teremt a gyors vagyon- 
felhalmozás és a fényűző életmód számára. Az alábbi négy pont különös figyelmet 
érdemel: 


1) Befolyásolható Korlátlan Sokszorozhatóság 
Míg a Kapaszkodósávot befolyásolhatatlan változók és a sokszorozhatóság/tőke- 
áttétel hiánya jellemzi, a Gyorsítósáv ezeknek éppen az ellenkezőjét aknázza ki: a 
lehető legnagyobb befolyást és tőkeáttételt. 


2) Üzleti szemlélet 
A Gyorsítósávban a saját vállalkozás, az önfoglalkoztatás és a vállalkozó szellem 
ugyanúgy központi jelentőségű, mint a Kapaszkodósávban a munkahely. 


3) Életmód 
A Gyorsítósáv egy életmód választása: elköteleződés különféle meggyőződések, 
folyamatok és tevékenységek elegye iránt. 


4) Gyors vagyonfelhalmozás 
A Gyorsítósáv lényege, hogy jelentős vagyont halmozz fel gyorsan és a , közép- 
osztály" korlátain túllépve. 


A Gyorsítósávot talán a következő történet írja le a legjobban, amelyet egy igaz 
történet ihletett az internetről. 


Négy hosszú év után eladtam a cégem 32 millió dollárért (GYORS VA- 
GYONFELHALMOZÁSI, és nem bántam meg. Boldog vagyok, hogy el- 
adtam, mert gyorsan akartam pénzhez jutni, és gyorsan akartam valódi 
pénzzé tenni a csak papíron létező tőkém. Ez a döntés végérvényesen meg- 
változtatta az életem. 

Most azt csinálhatom, amihez kedvem van, és a legkevésbé sem unat- 
kozom. Az egész világ a játszóterem: utazgatok, elsajátítottam két nyelvet, 
és megtanultam zongorázni. Évente legalább egy hónapot vízi sportokkal, 
túrázással és snowboardozással töltök. Három házam van. Akkor megyek 
ki a kedvenc csapatom meccseire, amikor csak kedvem tartja. Hetente elol- 


vasok 1-2 könyvet, és megnézek 3-4 filmet. A legtöbb időt a családommal 
töltöm, és a két lányom a szó szoros értelmében a szemem láttára nőtt fel. 
A családdal már a Föld minden szegletében éltünk, még Ausztráliában és 
egy karibi szigeten is. 

Visszatekintve, nem volt könnyű. Négy évig napi 12-16 órát dolgoztam, 
szinte mindig heti hat napon át, és vasárnaponként is néhány órát. Felépí- 
tettünk egy fantasztikus szolgáltatást, és betegre kerestük magunkat vele. 
[ÜZLETI SZEMLÉLET, BEFOLYÁSOLHATÓ KORLÁTLAN SOKSZO- 

: ROZHATÓSÁGGALJ]J Voltak nehéz idők, amikor az utolsó fillérig minden 
pénzemet bele kellett ölnöm a cégbe... Legalább ötször fordult elő olyan, 
. hogy kevesebb, mint 50 dollár volt a számlánkon. A családomat kivéve a 
kezdeti években sok mindent feláldoztam. Lemondtam a kábeltévét. Át- 
menetileg abbahagytam egy csomó dolgot, amit szerettem, mert elköte- 
leztem magam egy cél és egy álom mellett: sokkal többre vágytam annál, 
mint hogy egész életemben egy munkahelyen robotoljak. [ÉLETMÓD] 

Ma már befektető vagyok, aki több induló vállalkozásban is érdekelt, 
és olyan befolyással rendelkezem, amit azelőtt el sem tudtam volna kép- 
zelni. Nincs miért mentegetőznöm, és nincs mit megbánnom. Az életem 
csodás, és egy jottányit sem változtatnék rajta. Ha nem döntöttem volna 
úgy, hogy belevágok egy üzletbe, és saját céget alapítok, nem tudom, ma 
hol tartanék. 


Ez a történet remekül összefoglalja a Gyorsítósáv lényegét. Hősünk üzleti vállal- 
kozásba fogott; az üzlet érdekében változtatott az életmódján; ez megnyitotta előtte 
az autópályát; az út rendkívüli vagyonhoz vezetett, az pedig szabadsághoz. Ha most 
arra gondolsz, hogy nem mindenkinek fekszik ez a pálya, igazad van. A kérdés csak 
az: neked fekszik-e? 


A GYORSÍTÓSÁV SZELLEMI ÚTJELZŐI 

A többi útitervhez hasonlóan a Gyorsítósáv térképe is a Gyorsítósávban haladók 
tetteit vezérlő szellemi útjelző táblákat vagy viselkedési jellemzőket tartalmazza. 
Ezek a szellemi útjelzők a következők: 


Adósságérzékelés: Az adósság hasznos, ha lehetővé teszi számomra, hogy felépít- 
sem és továbbfejlesszem a rendszeremet. 

Időérzékelés: Az idő a legfontosabb tőkém. Sokkal fontosabb, mint a pénz. 

A tanulás szerepének érzékelése: Ha abbahagyod a tanulást, megrekedsz. Tudá- 
som és ismereteim folyamatos bővítése létfontosságú része az utazásnak. 
Pénzérzékelés: A pénz mindenütt jelen van, és rendkívüli bőségben áll rendelke- 
zésre. A pénz azt tükrözi, hogy hány ember életére voltam hatással, és milyen értéket 
képvisel az, amit létrehoztam. 

Elsődleges jövedelemforrás: A jövedelmemre az üzleti rendszereimen és a befek- 
tetéseimen keresztül teszek szert. 

Elsődleges vagyonfokozó: A semmiből hozok létre valamit. Tőkét kovácsolok be- 
lőle, és értékessé teszem a piac számára. Máskor már meglévő dolgokat használok fel 
tőkeként, és növelem az értéküket. 

Vagyonérzékelés: Építs üzleti rendszereket a pénzforgalom és az eszközérték nö- 
velésére! 

Vagyonképlet: Vagyon -— Nettó nyereség 4 Eszközérték 

Stratégia: Minél több embernek segítek, annál nagyobb lesz az időben, pénzben és 
személyes elégedettségben mérhető gazdagságom. 

Cél: Életre szóló passzív jövedelem, üzleti tevékenységen vagy befektetéseken keresztül. 
Felelősség és irányítás: Rajtam múlik, mit hozok ki az életemből. A pénzügyi ter- 
vem teljes mértékben az én felelősségem, és én döntöm el, hogyan reagálok a körül- 
ményekre. 

Életérzékelés: Érdemes törekednem rá, hogy valóra váltsam az álmaimat, függetle- 
nül attól, hogy mennyire elrugaszkodottak a valóságtól. Tisztában vagyok vele, hogy 
bizonyos álmaim megvalósítása pénzbe fog kerülni. 


Ezek a szellemi útjelző táblák jelölik ki a Gyorsítók életmódját, és ezek vezérlik 
a tetteiket. 


A GYORSÍTÓSÁV TÉRKÉPE: ESÉLY A MEGGAZDAGODÁSRA 

A Gyorsítósáv térképe azért nyújt esélyt a meggazdagodásra, mert befolyásol- 
ható és korlátlanul módosítható változókból álló vagyonképletre támaszkodik, 
amelyet nem zár matematikai börtönbe az idő. A Befolyásolhatatlan Korláto- 
zott Sokszorozhatóság helyére a Befolyásolható Korlátlan Sokszorozhatóság 
lép. Ha helyesen használod, a térkép megmutatja a meggazdagodás gyors útját, 
amelynek alapját a , nyereség" az , eszközérték" vagy akár mindkettő nyomán ki- 
bontakozó korlátlan matematikai lehetőségek jelentik. Ez a gyors vagyonfelhal- 
mozás évekkel rövidíti le agazdagsághoz vezető utat, mivel vagy kiiktatja, vagy a 
folyamat során kiaknázza az időt. A Gyorsítósáv rövid idő alatt jelentős vagyont 
teremt: több millió, sőt néha több milliárd dollárt. Igen, a hír igaz: létezik , gyors 
meggazdagodás"! 


A , GYORS MEGGAZDAGODÁS" SÖTÉT ÁRNYÉKA 

A sikeres Gyorsítókra , gyors meggazdagodás" vár. Ne ijesszen el ez a két szó. 
Tudom, hogy amikor meghallod ezt a kifejezést, csupa negatív dolog és az , átverés" 
fogalma társul hozzá a fejedben. , Kihagyhatatlan ajánlatok , 5000 dolláros tanfolya- 


mok, reklámguruk memoárjai, külföldi sorsjátékok, a nigériai , pénzügyminiszter , 


akinek egy kis segítségre van szüksége, hogy megszabaduljon 9 millió (természete- 


sen amerikai) dollártól, vagy az , ál-Bill Gates" aki arra kér, hogy ,továbbítsd ezt a 


tesztlevelet mindenkinek; és rögtön kapsz 50 ezret készpénzben, ahogy ezt a levél- 
ben feltüntetett ügyvéd szavatolja. 

A ,gyors meggazdagodás" annyira elcsépelt kifejezés, hogy már nincs hitele. 
Miután annyiszor átvertek vele, fásultan azt hiszed, hogy ilyesmi nem is létezik. 
Megtanultad, hogy mint a Mikulás vagy a mesebeli egyszarvú, a ,gyors meggazda- 
godás" sem más, mint szemfényvesztés. Ezért nem hibáztatlak, de vajon tényleg így 
van? Lehetetlen gyorsan milliókhoz jutni? 

Fontos látni a különbséget: a reklámozott , gyors meggazdagodási módszerek" va- 
lójában nem a ,gyors meggazdagodás, hanem annak gonosz ikertestvére, a ,köny- 
nyű meggazdagodás" eszközei. A , könnyű meggazdagodás" elhomályosítja ártatlan 
testvérét, és rákeni azt a temérdek bűnt, amit valójában ő követett el. A , könnyű 
meggazdagodás" sütkérezik a késő éjszakai tévé reflektorfényében. Hazudik, csal, 
és hiú délibábokat vetít elénk, mert tudja, hogy mindnyájan ezekre vágyunk. Csak 
vedd meg ezt a gyorstalpaló videót vagy azt a számítógépprogramot, és bumm, tíz 
nap alatt gazdag leszel! Nem! Ez nem a ,gyors ; hanem a , könnyű meggazdagodás" 
ígérete - ami csak a pénztárcádon könnyít. 

A gyors meggazdagodás" valódi természete a Gyorsítósáv sikertörténeteiben 
érhető tetten. Azok, akik azt állítják, hogy , ilyesmi nem létezik; csupán tudatlan- 
ságukból kifolyólag terjesztik ezt a hazugságot. Ne hagyd, hogy a Kapaszkodósáv 
vesztesei eltorzítsák az igazságot! Ne fogadd el, amit mondanak! Ne tedd a maga- 
dévá a hazugságot, hogy ,ez csak másokkal történhet meg"! Igenis sokan élték át a 
, gyors meggazdagodást" mert azt egy folyamat előzte meg. 


TÖRTÉNETEK A GYORSÍTÓSÁVBÓL 

Hacsak nem a világtól elzárva élsz, már ismered a Gyorsítósávot. Amikor valakinek 
az üzleti tevékenysége olyan eseményhez vezet, amely gyors meggazdagodást" ered- 
ményez, a Gyorsítósávot látod működni. Íme, néhány sikertörténet a Gyorsítósávból: 


a A feltaláló, aki megalkot egy kütyüt, és milliókat ad el belőle 15 nagykereske- 
delmi láncnak. 

s A programozó, aki megír egy mobiltelefon-alkalmazást, amit 50 ezer alkalom- 
mal töltenek le. 

. A fickó, aki összeállít egy energiaszeletet, ami csillapítja az éhségét, és később 
192 millió dollárt ajánlanak a cégéért. 

a A fazon, aki felépít egy blogot, és három évvel később 4 millió dollárért eladja 
egy nagy gyógyszergyártó cégnek. 

e A nő, aki feltalál egy újfajta felmosórongyot, és 500 ezer darabot értékesít belőle 
a televízión keresztül. 

a A tinédzser, aki havi 70 ezer dollár nyereséget termelő webhelyet épít, amit az- 
tán milliókért ad el. 

. A fickó, aki szabadalmaztat egy gyártási folyamatot, majd eladja a használati 

jogát a Fortune 500-as listáján szereplő egyik nagyvállalatnak, és 14 millió dol- 
lárt kaszál vele. 

s A srác, aki létrehoz egy webhelyet, ahol hallgathatja a közvetítéseket a kedvenc 
kosárlabdacsapata meccseiről, és később 5,5 milliárd dollárt kap a cégéért. 

e A srác, aki felépít egy szoftvercéget, ami később a világ leggazdagabb emberévé 
teszi. 

s Az orvos, aki öregedésgátló szerekkel kísérletezik, majd eladja azokat egy 
gyógyszergyártó cégnek 700 millió dollárért. 

e A szerző, aki könyvet ír egy tizenéves varázslóról, és milliárdos lesz belőle. 

e A lányka, aki újfajta fehérneműt varr, hogy a nők teste dacolhasson a gravitáci- 
óval, majd elad belőle 20 millió darabot. 

s Az internetes reklámszakember, aki 150 ezer dollárt keres havonta hirdetési fe- 
lületek értékesítésével. 

s A teleshopos kereskedő, aki áttervez egy meglevő terméket, majd 4 millió dara- 
bot ad el az , új, továbbfejlesztett" változatból, 

e A fickó, aki újfajta energiaitalt kotyvaszt, hogy ne száradjon ki sportolás köz- 
ben, majd eladja a cégét 530 millió dollárért. 


A ,gyors meggazdagodás" gyorsítósávjai ott rejtőznek mindenhol, csak észre kell 
venned őket. 


A GYORSÍTÓSÁV: A VAGYON IPARI FORRADALMA 
Az ipari forradalom a történelemnek az az időszaka volt, amikor az emberek meg- 
tanulták, hogyan kovácsolhatnak tőkét a gépi gyártás nagyobb sebességéből és haté- 
konyságából. A kézi munka helyébe rendszerek léptek: egymástól elkülönülő, de egy 
adott termék előállítása érdekében szervesen együttműködő részegységek szervező- 
dései. A korábban emberek által végzett hosszú és fáradságos munkafeladatokat gé- 
pesítették, kiűzve ezzel az emberi munkaerő nagy részét a termelési egyenletből. Ez a 
korszak is a ,gyors meggazdagodás" egyik változata volt. Olyan termékek, amelyek- 
nek az előállítása korábban hónapokat vett igénybe, immár napok alatt elkészültek. 
A Gyorsítósáv térképét követve elérhető anyagi függetlenség a vagyon ipari for- 
radalma. A vagyonhoz vezető alapértelmezett út a fizikai munkán át vezet, és foly- 
tonos küzdelmet jelent az idő és a saját érték ellen. A gyors út ezzel szemben a va- 
gyonteremtés folyamatának iparosítása és rendszerré alakítása, pontosan ugyanúgy, 
mint ahogy elődeink tették az ipari termeléssel. Az alapértelmezett út (a Kapasz- 
kodósáv) és a rövid út (a Gyorsítósáv) közötti különbségeket legjobban talán egy 
egyiptomi példamesével szemléltethetjük. 


A GYORSÍTÓSÁVBAN TÖRTÉNŐ MEGGAZDAGODÁS PÉLDÁZATA 
A hatalmas Fáraó magához hívatja két ifú unokaöccsét, Chumát és Azurt, és ma- 
gasztos feladattal bízza meg őket: építsenek két gigászi piramist Egyiptom tisztele- 


tére. A Fáraó azonnali jutalmat ígér unokaöccseinek, amint elkészül a piramisuk: 


királyságot, a visszavonulás lehetőségét bőségben és gazdagságban, és pazar fény- . 


űzést egész hátralevő életükre. Cserébe viszont mindkét unokaöccsének egyedül 
kell megalkotnia a saját piramisát. 

Chuma és Azur egyaránt tizennyolc évesek. Tudják, hogy az ijesztő feladattal 
csak évek múltán fognak végezni, de mindkettejüket vonzza a kihívás, és megtisz- 
teltetésnek tekintik a Fáraó kérését. A Fáraó trónterméből távozva készen állnak a 
piramisépítés hosszú és fáradságos folyamatára. 

Azur rögtön hozzálát a munkához. Lassan vonszolja a súlyos kőtömböket, és 
négyzet alakba rendezi őket. Néhány hónappal később Azur piramisának alapja 
kezd alakot ölteni. Az egyiptomiak körbeállják Azur erőfeszítéseinek eredményét, 
és dicsérik remek munkáját. A kövek roppant nehezek, és csak üggyel-bajjal lehet 
mozgatni őket, de egy év kimerítő munka után Azur piramisának tökéletes négy- 
zet alakú alapja majdnem készen áll. 

Azur azonban meghökkenve látja, hogy a telek, ahol Chuma piramisának kelle- 
ne épülnie, üresen áll. Chuma egyetlen kapavágást sem tett, és egyetlen követ sem 
fektetett le. Nincsenek alapok. Nincs ott semmi. A telek ugyanúgy parlagon hever, 
mint egy évvel azelőtt, amikor a Fáraó megbízta őket a munkával. 

Azur nem érti a dolgot, ezért meglátogatja Chumát a házában. A pajtában ta- 
lálja őt, amint szorgalmasan ügyködik valami fura berendezésen, ami leginkább 
valamiféle kínzóeszközhöz hasonlít. Azur döbbenten kérdezi tőle: 

- Mi a fenét csinálsz, Chuma!? A Fáraó piramisát kellene építened, te meg be- 
zárkózol ide a pajtába, és ezzel az őrült géppel játszol? 

Chuma rámosolyog, és azt mondja: 

- Nyugodj meg, én is éppen piramist építek. 

- Na persze! - gúnyolódik Azur. - Több mint egy év telt el, és te még egyetlen 
követ sem tettél a helyére! 

Chuma, mit sem törődve testvére vádjaival, elmélyülten dolgozik tovább, és azt feleli: 

- Azur, a szűklátókörűséged és a gazdagság iránti mohó vágyad elhomályosí- 
totta a látásod. Építsd csak a piramisodat, és én is építem az enyémet. 

Azur távozás közben még szemrehányóan odaveti: 

- Te bolond! A Fáraó akasztófára küld, amikor felfedezi az árulásodat! 

Újabb év telik el. Azur megszilárdítja piramisa alapjait, és hozzáfog a második 
szint felépítéséhez. De akad egy kis bökkenő. Azur küszködik: a kövek nehezek, és 
nem tudja felemelni őket a piramis második szintjére. Fizikai korlátaival szembe- 
sülve Azur felismeri gyengeségét: a nehezebb kövek mozgatásához nagyobb erőre 
van szüksége, ezért tanácsot kér Bennutól, Egyiptom legerősebb emberétől. Némi 
fizetség ellenében Bennu megtanítja Azurnak, hogyan építhet magának nagyobb 
és erősebb izmokat. Azur arra számít, hogy ha megerősödik, a nehéz köveket 
könnyebben fel tudja majd emelni a magasabb szintekre. 

Eközben Chuma telke továbbra is meddőn áll. Azur arra a következtetésre jut, 

hogy testvére bizonyára meg akar halni, hiszen Chuma minden jel szerint szándé- 
kosan semmibe veszi a Fáraó parancsát. Azur nem is gondol többet a testvérére és 
nem létező piramisára. 

Eltelik még egy év, és Azur piramisának építése egyre vontatottabban halad. 
Kiábrándítóan lassan megy a munka: gyakran csupán egyetlen kő elhelyezése egy 
egész hónapot emészt fel. A kövek feljuttatása a felső szintekre hatalmas erőt igé- 
nyel, ezért Azur ideje nagy részét azzal tölti, hogy Bennuval edz, hogy nagyobb 
erőre tegyen szert. Ezenfelül Azur szinte minden pénzét elkölti a tanácsadói díjra és 
az edzést kiegészítő különleges étrendre. Azur úgy becsüli, hogy a piramis felépítése 
a jelenlegi ütemben még harminc évig fog tartani. Azur azonban ennek ellenére 
elégedett: , Három év után sokkal előrébb tartok, mint a tesvérem, hiszen ő még 
egyetlen követ sem tett a helyére! Az ostoba!" 

Aztán egy nap, miközben egy irdatlan követ vontat fel a piramisra, Azur hirtelen 
izgatott zsibongást hall a város főtere felől. A városlakók, akik nap mint nap figyelik 
a munkáját, csapot-papot otthagyva odasietnek, hogy kiderítsék az ünneplés okát. 
Azur maga is kíváncsi, ezért úgy dönt, szünetet tart, és ő is bemegy a városba, hogy 
lássa, mire a nagy felfordulás. 

Éljenző tömegtől körülvéve, Chuma húz maga mögött a főtéren egy 25 láb ma- 
gasra tornyosuló szerkezetet. A hatalmas gépet daruk, fogaskerekek, kallantyúk és 
kötelek labirintusa alkotja. Ahogy Chuma lassan átverekszi magát a főutcán tolongó 
tömegen, Azurnak szörnyű sejtése támad. Kisvártatva megérkeznek Chuma pira- 
misának üresen álló telkére, ahol Azur gyanúja beigazolódik. 

Chuma furcsa gépe perceken belül elkezdi a helyükre mozgatni a nehéz köveket, 
és lefektetni a piramis alapját. A gép játszi könnyedséggel emeli fel a köveket, egyi- 
ket a másik után, és lágyan egymás mellé helyezi őket. Csodával határos módon, 
a gép alig igényel erőkifejtést Chuma részéről a működéséhez. Csak elforgat egy 
kereket, amely egymásba kapaszkodó fogaskerekek rendszerén át egy kötélhez és 
egy emelőkarhoz illeszkedik, és bingó! A nehéz kövek varázsütésre gyorsan és köny- 
nyedén mozgathatóvá válnak. 

Míg Azur piramisának alapját több mint egy évig tartott felépíteni, Chuma egyet- 
len hét alatt sorba rakja a köveket az alaphoz. A második szint, amellyel Azur. oly 
fáradságosan küszködött, még megdöbbentőbb: Chuma gépe harmincszor gyor- 
sabban halad a munkával. Ami Azurnak két hónapig tartott, Chuma gépének csu- 
pán két napig. Chuma és a gépe negyven nap alatt eléri azt, ami Azurnak három 
kimerítő évébe került. 

Azur megsemmisül. Évekig emelgette a súlyos kőtömböket, miközben Chuma 
gépet épített, ami elvégzi helyette a munkát. 

Ahelyett, hogy elismerné a gép hasznát, Azur fogadkozik: , Még erősebbnek kell 
lennem! Képesnek kell lennem rá, hogy felemeljem a nehéz köveket!" Azur tehát 


fáradságos munkával építi tovább a piramist, miközben Chuma csak forgatja a gép 


kerekét. 


Nyolc évvel később, 26 éves korában Chuma elkészül a piramissal: három évet 


szánt a rendszer felépítésére, hogy újabb öt év múlva learathassa munkája gyümöl- . 


csét. A nagy Fáraó elégedett, és úgy tesz, ahogy ígérte. Chumának királyi rangot 
adományoz, és temérdek kinccsel jutalmazza meg. Chumának életében soha töb- 
bé nem kell egy napot sem dolgoznia. 

Közben Azur továbbra is rendületlenül robotol. Kőtömböket emelget, időt és 
pénzt pazarol arra, hogy erősebb legyen, megint köveket vonszol, és csak edz 
és csak edz. Szomorú, de Azur nem hajlandó elismerni, hogy hibás stratégiát 
választott, és kitart a régi eljárás mellett: cipeli a köveket, amíg túl nehézzé nem 
válnak... akkor pedig tovább erősíti az izmait, hogy fel tudja emelni a nehezebb 
köveket. 

Ez az esztelen recept életfogytig tartó munkára ítéli Azurt. Piramisa, amelyet 
a Fáraónak ígért, soha nem készül el, egyszerűen azért, mert úgy döntött, hogy 
maga emelgeti a nehéz köveket, ahelyett, hogy arra összpontosított volna, hogy 
készítsen egy rendszert, ami helyette dolgozik. Azur szívrohamot kap, és meg- 
hal, amikor a piramis tizenkettedik szintjén tart, pedig már csak két szintre járt 
a munka befejezésétől. Soha nem élvezheti a mesés gazdagságot, amit a Fáraó 
ígért neki. 

Eközben Chuma negyven évvel korábban vonulhat vissza, mint mások, még- 
hozzá fényűző körülmények között. Tengernyi szabadidejét kihasználva, Chuma 
Egyiptom legnagyobb tudósa és sikeres feltalálója lesz. Amikor meghal, a Fáraó 
mellé temetik, abba a piramisba, amelyet ő épített. 


A GYORSÍTÓSÁV ÜZLETI RENDSZER, A KAPASZKODÓSÁV MUNKAHELY 

A Kapaszkodósáv munkahely, ahol kemény munkával fizetsz a munkaadód kész- 
pénzéért. Azur küszködése a Kapaszkodókéra emlékeztet: azt mondják, ahhoz, 
hogy meggazdagodj, meg kell erősödnöd (pénzt kell költened, tovább kell tanul- 
nod, jobban fizető állást kell keresned a munkaerőpiacon), hogy nehezebb köve- 
ket tudj felemelni. A Gyorsítósáv ezzel szemben arról szól, hogy alkoss egy jobb 
rendszert, egy jobb szerkezetet, egy jobb terméket, vagy bármi mást, ami megsok- 
szorozza a munkád eredményességét. A Kapaszkodósávban te emelgeted a súlyos 
köveket, míg a Gyorsítósávban rendszert építesz, ami ezt elvégzi helyetted. 

A Kapaszkodósáv útiterve azt kéri tőled, hogy ha meg akarsz gazdagodni, 
bírd ki a hosszú, fárasztó sétát, ami elvezet a vagyonhoz. A nehézséget a fo- 
lyamat maga jelenti. A Gyorsítósávban ezzel szemben egy általad megalkotott 
üzleti rendszer termeli a vagyont - a nehéz munka a rendszer létrehozása és 
működtetése. 


ÖSSZEGZÉS: A GYORSÍTÓSÁV FELISMERÉSEI 
s A Gyorsítósáv kockázatai hasonlóak a Kapaszkodósávéhoz, de sokkal na- 
gyobb jutalmat ígér. 

e A Gyorsítósáv térképe alternatív pénzügyi stratégia, amely a Befolyásolható 
Korlátlan Sokszorozhatóságon alapul. 

s A Gyorsítósáv térképe esélyt kínál a meggazdagodásra. 

s A Gyorsítósáv térképe képes elősegíteni a , gyors meggazdagodást , ami nem 
tévesztendő össze a ,könnyű meggazdagodással . 


Válts csanatot és taktikát! 


, Aki saját magába szerelmes, annak nincsenek vetélytársai." 


— BENJAMIN FRANKLIN 


A GYORSÍTÓSÁV TÉRKÉPE: A MEGGAZDAGODÁS TAKTIKÁI 

A vesztes csapatok eleve kudarcra ítélt taktikákat alkalmaznak. Ha örök vesztesek 
közt játszol, mindig csak vesztes ötletekből válogathatsz majd. Ha nyerni akarsz, 
csapatot kell váltanod, és a győztesek játékrendjét kell követned. A Gyorsítósáv 
térképe nyerteseket szül, mert nyerő pénzügyi formulát alkalmaz, amely korlátlan 
és befolyásolható matematikai tényezőkön alapul. Jó, de hol van ez a formula, és 
hogyan sajátíthatod el az alkalmazását? Fel kell adnod hozzá a többség által vallott 
elveket, és a Kapaszkodósáv árulójává kell válnod. 


ROSSZ CSAPAT, ROSSZ TAKTIKA 

Születésedtől fogva arra nevelnek, hogy a Fogyasztók Csapatában játssz, Barbie- 
babákkal, Tonka-teherautókkal, és Csillagok háborúja-játékfigurákkal. Rászoktat- 
nak, hogy követelj: igényeld, akard és vásárold a termékeket - és persze arra, hogy 
találd meg közülük a legolcsóbbakat. 

Az összefüggés a Kapaszkodósáv és a Járda között ez: munkahelyek azért létez- 
nek, hogy lehetővé tegyék a fogyasztást. Akár egy fogyasztási cikkeket gyártó cég 
márkamenedzsere leszel, akár biztosítási ügynök vagy könyvelő egy vállalatnál, a 
munkádat a fogyasztók vezérlik, és arra irányul, hogy az árukat és szolgáltatásokat 
szemlélet egyfajta nehézségi 

eljuttassa a fogyasztókhoz. Ez a , fogyasztóközpontú 
erőként tart távol a Gyorsítósáv gondolkodásmódjától. 


A TITOK NYITJA 

A Gyorsítósáv térképének megfejtése egyszerű. Semmi mást nem kell tenned, mint 
csatlakozni a csapathoz, amelyiknél a kulcsot őrzik. Ez a nyertes csapat a Termelők 
Csapata. Életed középpontjába a termelést, és nem a fogyasztást kell állítanod. Ha 

sikerül átállítanod az agyadat a többség (a fogyasztók) gondolkodásáról a kisebb- 
ségére (a termelőkére), akkor lényegében csapatot és elkötelezettséget váltasz. Igen, 
elsősorban termelőnek kell lenned, és csak másodsorban fogyasztónak. 

Ez a gyakorlatban azt jelenti, hogy nem vásárolod a termékeket a TV-ből, hanem 
eladod őket. Nem kiásod az: aranyat, hanem lapátot árulsz. Nem tanfolyamokra 
jársz, hanem tanfolyamokat tartasz. Nem kölcsönveszel pénzt, hanem te adsz köl- 
csönt másoknak. Nem munkát vállalsz, hanem másokat veszel fel a munkára. Nem 
elzálogosítasz, hanem jelzáloggal terhelsz. Szakadj el a fogyasztástól, válts csapatot, 
és szemléld a világot termelőként! 

Tudom, ez nem könnyű. Ha azonban a világot termelői szemmel kezded nézni, 
az érzékeid kitisztulnak, mint amikor a rádiót finomhangolva egyszer csak statikus 
zörej helyett tisztán veszed a sztereó adást. Hirtelen lehetőségek nyílnak meg előt- 
ted, ötletek bukkannak a felszínre, és minden csalóról lehull a lepel. A kisebbséghez 
tartozás érzése létfontosságú szerepet játszik a vagyonteremtő szemlélet megerő- 
sítésében. Ne feledd: a gazdagok kisebbségben vannak, és te ebbe a kisebbségbe 
szeretnél tartozni. Ehhez pedig először is termelői szemlélet kell. 


A TERMELŐI IRÁNYVÁLTÁS 

Amikor egy hirdetéssel találkozol, amelyik megpróbál rábeszélni, hogy vásárolj 
meg valamit, vizsgáld meg az üzenetet termelői szempontból. Miből csinál pénzt 
a cég? Mi a célja az üzenetnek? Milyen üzleti folyamatok vesznek részt a termék 
vagy szolgáltatás eladásában? Nyereséges a cég? Milyen bevételi modellt alkalmaz? 
A terméket helyben vagy a tengerentúlon gyártják? 

Sosem vettem még semmit az éjjeli teleshop-műsorokból, mert ugyanabban a 
csapatban játszom. Termelő vagyok, ezért annak látom az ilyen műsorokat, amik: 
termelők (a kisebbség képviselői) ajánlgatják a termékeiket, hogy kiszolgálják a fo- 
gyasztókat (a többséget). A , telefonáljon most! az ,és ez még nem minden!" vagy 
a ,most kap mellé ingyen..." a termelő reklámfegyvertárának kellékei. Én azonban 
nem azért nézem ezeket a műsorokat, hogy vásároljak, hanem azért, hogy lássam, 
hogy csinálják a profik. 

A termelő feladata az, hogy a fogyasztókat vásárlásra csábítsa. Termelőként ter- 
melői szemlélettel nézem a világot, és vonzom a vagyont, mert a fogyasztók keresik 
a termelőket. A fogyasztók alkotják a többséget, akik elvárják, hogy kielégítsék az 
igényeiket. 


A KORLÁTLAN FOGYASZTÁSHOZ HATÉKONYAN KELL TERMELNED 
A termelők és fogyasztók ellentétének iróniája, hogy ha termelőként sikert érsz el, 
akkor korlátlanul fogyaszthatsz: bármit megvehetsz, amit akarsz, és nemigen kell 
törődnöd a következményekkel, hiszen gazdag vagy. 

A korlátlan fogyasztáshoz azonban előbb bőségesen kell termelned. Sajnos a 
legtöbben fordítva csinálják: csak fogyasztanak, de nem termelnek. Pedig a ter- 


melők gazdagodnak meg. A fogyasztók legfeljebb elszegényednek. Válts csapatot, 


és légy elsősorban termelő, és csak aztán fogyasztó! Érd el, hogy a vagyon von- : 


zódjon hozzád! 


LÉGY TERMELŐ: SOKSZOROZD MEG EGY RENDSZER ÜZLETI ÉRTÉKÉT! 

Ahhoz, hogy csapatot válts, és termelővé válj, vállalkozó és újító szellem szüksé- 
ges. Látnoknak és alkotónak kell lenned. Létre kell hoznod egy üzleti vállalkozást, 
és értéket kell nyújtanod a világnak. Míg a Kapaszkodósáv alapvetően a munkáról 
szól, a Gyorsítósáv az üzletről. Igen, a jó öreg önfoglalkoztatásról. Tudom, egy olyan 
könyvben, amelyik a , Hogyan gazdagodjunk meg?" témáját feszegeti, ez nem új- 
donság, de fontos megjegyezni, hogy a legtöbb kisvállalkozó fényévekre van a Gyor- 
sítósávtól, és a Kapaszkodósáv mutatóival zsonglőrködik. Egyes vállalkozások álcája 
mögött valójában munkahelyek rejtőznek. 

A Gyorsítósáv vagyonképletének ( Vagyon — Nyereség 4 Eszközérték) kulcsa egy, a 
Gyorsítósáv elvei alapján működő üzleti vállalkozás, amely lehetőséget ad a TŐKE- 
ÁTTÉTEL-re, vagyis elérhetővé tesz egy sor új vagyonváltozót, amelyek korlátlanok 
és befolyásolhatók, míg a Kapaszkodósávban ezek korlátozottak és befolyásolhatat- 
lanok. Igen, a Befolyásolhatatlan Korlátozott Sokszorozhatóság helyére a Befolyá- 
solható Korlátlan Sokszorozhatóság lép. 

Ennek a könyvnek az eladása például kiszabadít engem a Kapaszkodósáv va- 
gyonképletének és vagyonuniverzumának fogságából, és a Gyorsítósáv univerzu- 
mába repít, amelyet a NETTÓ NYERESÉG és az ESZKÖZÉRTÉK vagyonképlete irányít. 
Ez a könyv egy üzleti rendszer, amely korlátlan tőkeáttételt nyújt mind időben, 
mind pénzben. 

Először is, időtálló, mert jóval az eredeti időráfordítás után is képes jövedelemter- 
melésre. Ez a könyv gyakorlatilag átruházza a jövedelemszerzést rólam (az emberi 
eszközről) a könyvre (az üzleti eszközre). 

A könyv megírása az elejétől a végéig durván 1000 órát vett igénybe az időm- 
ből. Ha példányonként 5 dollár nyereséggel eladok 100 000 könyvet, akkor 500 000 
dollárt, vagyis befektetett óránként körülbelül 500 dollárt keresek rajta. Ha a kötet 
500 000 példányban fogy el, akkor befektetett óránként 2500 dollár üti a markomat. 
Minél több fogy a könyvből, annál nagyobb az eredeti időráfordítás megtérülési 
aránya, hiszen az időt már megfizettem. Ha tíz év múlva csak egy példányt is eladok 
a könyvből, hirtelen 5 dollárt fogok keresni, egy olyan időráfordításból, amelyre 
évekkel korábban került sor! 

És ennél még van jobb is! Ha meghívnak egy rádióműsorba, hogy tíz percig 
beszéljek a könyvről, és ez a szereplés további 1000 példány eladását eredménye- 
zi, akkor a 10 perces befektetés 5000 dollár jövedelemhez juttat (1000 könyv x 
5 dollár nyereség), ami a befektetett időre vetítve 30 000 dollár/óra hozamot je- 
lent. Meg lehet gazdagodni abból, ha az idődért óránként 30 000 dollárt fizetnek? 
Naná, méghozzá borzasztóan gyorsan! 

Ha leveszed magadról az idő bilincsét, amelyet a Kapaszkodósáv útiterve kény- 
szerít rád, egy olyan rendszerhez rendeled hozzá a jövedelmedet, amelyik kor- 
látlanul sokszorozható matematikai tényezőkkel dolgozik, ezáltal lehetővé teszi 
a gyors meggazdagodást. Az én vagyonuniverzumom változói befolyásolhatók és 
megsokszorozhatók. A következő fejezetből azt is megtudod majd, miért képes 
a Gyorsítósáv bármely befektetési alapnál gyorsabban anyagi függetlenséghez és 
vagyonhoz juttatni. 


ÖSSZEGZÉS: A GYORSÍTÓSÁV FELISMERÉSEI 

s A termelők természetszerűen a Gyorsítósáv térképét használják. 

e A termelők ugyanúgy a kisebbséghez tartoznak, mint a gazdagok, míg a fo- 
gyasztók ugyanúgy a többséghez, mint a szegények. 

e Ha sikeres termelő vagy, akkor azt fogyasztasz, amit csak akarsz. 

e A Gyorsítósávban haladók termelők, vállalkozók, újítók, látnokok és alkotók. 

e Egy üzleti vállalkozás önmagában még nem a Gyorsítósáv. Egyes vállalkozá- 
sok valójában álcázott munkahelyek. 

e A Gyorsítósáv vagyonképletét nem köti az idő, változói pedig korlátlanok és 
befolyásolhatók. 


Hogyan gazdagodnak meg 
valójában a gazdagok? 


, Csak azok tudhatják meg, milyen messze lehet jutni, 
akik mernek túl messzire menni." 


T.S. ELIOT 


AZ ÉGETŐ KÉRDÉS: , HOGYAN GAZDAGODTÁL MEG?" 

Ha olyan autót vezetsz, amelyik többe kerül, mint a legtöbb ember otthona, 
bizton számíthatsz rá, hogy idegenek fognak megszólítani, hogy megkérdez- 
zék: , Mi a foglalkozásod?" Ez a látszólag ártatlan érdeklődés azonban csupán 
, csomagolás" Az igazi kérdés, ami valójában furdalja az oldalukat, ez: , Hogyan 
gazdagodtál meg?" Azt akarják tudni, milyen úton jutottam vagyonhoz, hogy 
felmérhessék a valószínűségét, vajon ők is elindulhatnak-e ugyanazon az úton. 
Ha azt mondom, találják ki, már előre tudom a tippjeiket. Sportoló. Színész. 
Gazdag szülők elkényeztetett csemetéje. Lottónyertes. Ezek a találgatások lelep- 
lezik, hogyan gondolkodik a legtöbb ember: ahhoz, hogy meggazdagodj, híres- 
nek kell lenned, örökölnöd kell, vagy nyerned kell egy halom pénzt. Én is így 
gondoltam, amíg nem találkoztam az idegennel és a Lamborghinijével, sok-sok 
évvel ezelőtt. 


A GYORSÍTÓSÁV VAGYONKÉPLETE 

Bőségben és gazdagságban élni az ifjúkor virágában nem csak a , gyors meggazda- 
godás" mitikus útjait követve lehetséges. Ha harmincévesen többmilliós vagyon- 
nal rendelkezel, miközben nem vagy híres, és nem is örökölted a pénzt, akkor el- 
lentmondasz a , normalitás" minden szabályának. Ilyesmi nem lehetséges, ugye? 
A titokról megint csak a matematika egyetemes nyelve rántja le a leplet. A titok 
az, hogy el kell válnod a Kapaszkodósáv csúnya és kövér képletétől, és le kell cse- 
rélned egy dögös szőkeségre: a Gyorsítósáv vagyonképletére. 

Vagyon - Nettó nyereség tt Eszközérték 


Ebben a képletben rejlik a Gyorsítósáv igazi ereje, és az, hogy miként tehetsz szert 
gyorsan nagy vagyonra. A képlet változói befolyásolhatók és korlátlanok. Ha a va- 
gyonképletedben szereplő változókat képes vagy befolyásolni, akkor esélyed nyílik 
a meggazdagodásra. Lássuk mik is ezek a változók: 


Nettó nyereség - Értékesített egységek x Egységenkénti nyereség 
BANP-VZAS 
Eszközérték — Nettó nyereség x Iparági szorzó 


Minden cégtulajdonos kihasználja ezt a képletet, amelyben az [értékesített 
egységek] x [egységenkénti nyereség] határozza meg a nettó nyereséget. A sa- 
ját internetes cégem egységenkénti nyeresége például átváltásonként körülbelül 
4 dollár volt. (Az átváltás vagy konverzió egy olyan felhasználót jelent, aki át- 
kattint a webhelyemről, és vásárol, vagy megrendeli a reklámozott szolgáltatást.) 
A webhelyemet naponta 12 ezer látogató kereste fel. Ez azt jelenti, hogy az ,érté- 
kesített egységek" változóm felső küszöbértéke 12 000/nap volt, vagyis elméletileg 
12 ezer embert , adhattam el" naponta. 

Hasonlítsuk össze ezt a változót a Kapaszkodósáv megfelelőjével, a ledolgozott 
munkaórák számával! Az én vagyonképletemben a bevétel felső határát az , érté- 
kesített egységek" jelentik; ennek a változónak az értéke a kérdéses időben 12 000 
volt. Természetesen a 10096-os átváltás túlzó elvárás, mert valószínűtlen, hogy 
mind a 12 ezer látogatót sikerül üzletkötésre , átváltani. A Kapaszkodósávban 
ugyanígy van egy valószínűtlen elméleti felső határ: a 24, mert egy nap csak 24 
órából áll. Ha logikusan nézzük, a valódi felső határ napi 8-12 óra. 

Melyik képes arra, hogy gazdaggá tegyen? Ha naponta akár 12 ezer embert 
érhetsz el, vagy ha a ledolgozott órák számát a napi maximumra növeled? 12 000 
a 24-gyel szemben. Tiszta ügy. Én meggazdagszom, a Kapaszkodó pedig meg- 
öregszik. 

A befolyásolható korlátlan változók tesznek gazdaggá. De hogyan tudtam be- 
folyásolni ezt a változót? Miért lehetett korlátlan? Egyszerű. Az átlagos átváltási 
arányom 1296 volt. Ahhoz, hogy nagyobb nyereséget érjek el, nem azt kellett ten- 
nem, hogy besétálok a főnök irodájába, és fizetésemelést kérek. Nem, több fegyver 
is a rendelkezésemre állt, amit bevethettem. 

1) Az értékesített egységek számának növelése az átváltási arány növe- 
lésével 

Ha az átváltási arányt 196-kal, 1296-ról 1396 -ra növelem, az rögtön mintegy 480 

dollár bevétel növekedést jelent naponta. Az havonta 14 400 dollár. Ha átterve- 

zem a webhelyemet, és ezzel sikerül feltornáznom az átváltási arányt 1590-ra, 
akkor a bevételem több mint 43 000 dollárra nő HAVONTA. 


2) Az értékesített egységek számának növelése a webhely forgalmának 
növelésével 


A nyereséget a nagyobb forgalom is növelheti. Ha a webhelyem felhasználóinak 


számát 12 000-ről 15 000-re tudom emelni, miközben az átváltási arány 1290 ma- 
rad, a napi bevétel 1440 dollárral, a havi bevétel pedig 43 200 dollárral emelkedik! 
Valószínűtlen? Pedig megtörtént! Egyes napokon kiugró forgalmat bonyolítot- 
tam, és több mint 20 000 felhasználó látogatott el a webhelyemre. 
3) Az egységenkénti nyereség növelése 

Ha felfedezek egy gyenge pontot a szolgáltatásom kínálati oldalán, vagy ma- 
gasabb színvonalú és értékű szolgáltatást tudok nyújtani, akkor emelhetem 
az árakat, és növelhetem az egységenkénti nyereséget. Ha az egységenkénti 
nyereségem 4 dollárról 4,50-re emelkedik, a bevételem napi 8000 dollárról 10 
800 dollárra nő. Ez havonta 84 000 dollárral több bevételt jelent! Na, leesett 
az állad? 


Hát nem csodálatos, ha befolyásolni tudod a tényezőket? Ezek voltak az én 
lehetőségeim a vagyonteremtésre. Bizonyos keretek között mindkét változót, az 
, egységenkénti nyereséget" és az értékesített egységek" számát is képes voltam 
befolyásolni, miközben a Kapaszkodósávban nem marad más, mint kikönyörög- 
ni a főnöktől egy nyamvadt 396-os fizetésemelést. 

Másodszor, figyeld meg, hogy a vagyonképletem változói gyakorlatilag kor- 
látlanok. A piacomnak akkor még csak egy kis szeletét uraltam. A forgalom el- 
méleti felső határa nem 12 000, hanem legalább 50 000-100 000 felhasználó volt 
NAPONTA. Az egységenkénti nyereség ugyancsak rugalmas volt: áremeléssel vagy 
új szolgáltatásokkal egyaránt kísérletezhettem. 

Emlékszem, amikor bevezettem egy új szolgáltatást, ami nekem semmibe sem 
került, körbeküldtem egy e-mailt a hirdetőimnek, amelyben felvázoltam a prog- 
ramot. Ez perceken belül több ezer dollárral dobta meg az éves jövedelmemet. 
A befektetett idő elhanyagolható volt, miközben halmozódó nyereséget eredmé- 
nyezett. 

Magas sebességhatár - magas potenciális jövedelem. A fenti példa jól szem- 
lélteti, miért gazdagodtam meg én, és miért képtelen rá a többség. Az én va- 
gyonuniverzumom megváltozott, mert a vagyonképletem változói korlátlanok 
és befolyásolhatók. Apró, fokozatos változtatásokkal is robbanásszerűen tudom 
növelni a jövedelmemet. A változók mindössze 196-os növelése ezreket és egy új 
Lamborghinit jelenthet. Ha a vagyonváltozóid sokszorozhatósága (tőkeáttételi 
képessége) ilyen magas, az elméletileg lehetséges jövedelmed is az lesz. Vagy in- 
kább maradnál a saját értéked veleszületett 24 órás felső határánál? 

Sajnos, sok lelkes vállalkozó lehetőségeit visszafogja az alacsony sebesség, amely- 
lyel haladnak. Például, ha egy vaskereskedés előtt üldögélve árulod a kocsidból a 
hot dogot, a sebességedre pórázt teszel, és nincs lehetőséged gyorsítani. A változók 

korlátozottak maradnak, mert az elérhető célközönséged kis területre korlátozó- 
dik. Elméletileg hány hot dogot tudsz így eladni egy nap? Negyvenet? Százat? Meg- 
történhet, hogy egy nap sugárzó arccal mész haza, hogy elújságold a feleségednek: 
, Drágám! Ma 20 000 hot dogot adtam el!"? Nem, erre esélyed sincs. A korlát nem 
sokban különbözik a saját érték 24 órás börtönétől. A kis számok erősen a középsze- 
rűség felé terelnek. 

Vegyük ezzel szemben akár ezt a könyvet. Hányan érdeklődnek az anyagi függet- 
lenség vagy a korai visszavonulás iránt? A piacom, vagyis a felső sebességhatárom 
elméletileg több száz millió ember a világon. Ha a Gyorsítósáv vagyonképletét fegy- 
verként szeretnéd forgatni, feltétlenül valamilyen vállalkozásba kell fognod, még- 
hozzá olyanba, amelyik lehetővé teszi a tőkeáttételt, vagy magas a felső sebességha- 
tára. A visszafogott számok visszafogják a meggazdagodás lehetőségét! 


A MILLIOMOSOK ESZKÖZÖKET HOZNAK LÉTRE ÉS AZOKAT IRÁNYÍTJÁK 

(AZ ESZKÖZÉRTÉK) 

A Harrison Group (HarrisonGrouplInc.com) egyik felmérése, amelyet 3000 ötszö- 
rös milliomos (5 millió dollár nettó vagyonnal rendelkező) személy körében végez- 
tek, arra mutatott rá, hogy szinte minden ötszörös milliomos pár év alatt, egyetlen 
nagy összegben jutott hozzá a vagyonához. Ezt érdemes megismételni: egyetlen 
nagy összegben, nem , negyven éven át félretéve a fizetése 1096-át. Az segyetlen 
nagy összeg" valójában ugyanazt jelenti, mint az , eszközérték. Továbbá, 8096-uk 
vagy saját üzleti vállalkozást indított, vagy olyan kis cégnél dolgozott, amelyik rob- 
banásszerű növekedést ért el. A robbanásszerű növekedés is az eszközérték szino- 
nimája. Ugyanakkor ezen multimilliomosok egyikének sem volt kényelmes, szak- 
szervezetileg garantált munkahelye valamilyen állami intézménynél. Meglepődtél? 
Nem kellene. 

A gazdagok elsődleges vagyonfokozóját röviden így lehet összefoglalni: felértékel- 
hető/felértékelődő és befolyásolható eszközök. A Gyorsítósáv vagyonképletében ezt a 
második tényező, az úgynevezett , Eszközérték" jelképezi. Az eszközérték egyszerű- 
en minden olyan tulajdonod értéke, amely piaci értékkel bír. 

A Kapaszkodók és a Gyorsítók ellentétes módon szemlélik az , eszközöket? A Ka- 
paszkodók és a Gyalogosok amortizálódó eszközöket vásárolnak és adnak el, ame- 
lyeknek az értéke az idő múlásával csökken. Autók, hajók, szórakoztatóelektronikai 
cikkek, márkás ruhák, kütyük és csilivili, hogy lenyűgözd a nemrég elvált csajt a 
szomszéd íróasztalnál - ezek mind olyan eszközök, amelyek abban a pillanatban 
veszítenek az értékükből, amint az árukkal megterhelik a hitelkártyádat. 

Ezzel szemben a Gyorsítók felértékelhető eszközöket vásárolnak és értékesítenek: 
cégeket, márkákat, pénzeszközöket, értékpapírokat, szellemi tulajdont, használati 
jogot, találmányokat, szabadalmakat és ingatlant. A Gyorsítósáv vagyonképletében 
az , Eszközérték" hatalma abból ered, hogy ezt a változót gyakorlatilag korlátlanul 
befolyásolhatod. 


VAGYONGYARAPÍTÁS AZ ESZKÖZÉRTÉKEN KERESZTÜL 


A gazdagok az eszközérték növelésén és a megnövelt értékű eszközök piaci értéke- - 


sítésén keresztül gyarapítják a vagyonukat. 


A huszonnégy éves Sheila Hinton felmond a munkahelyén, és szabad- 
úszóként saját számítógépszervizt nyit: vírusokat irt és rendszereket pu- 
col ki. Tevékenysége kezdetben lakhelyére és környékére korlátozódik, de 
beindul az üzlet, és Sheila további technikusokat vesz fel. Terjeszkedése 

" robbanásszerű, és a kereslet vezérli. Néhány éven belül egy olyan cég tu- 
lajdonosának mondhatja magát, amelyik 27 államban van jelen. Sheila 

. technikusból a rendszer irányítójává lép elő, és a cége figyelemre méltó, 
2 900 000 dolláros nyereséget könyvelhet el. Miután kiélvezte munkája 
gyümölcsét (és félretette a nyereség jelentős részét), Sheila 24 millió dol- 
lárért eladja a cégét egy nagy számítógépgyártónak. Felépített egy eszközt 
a semmiből és értékessé tette. Ez az eszköz a rendszere volt, és a belőle 
nyert 30 millió dolláros vagyon lehetővé teszi, hogy Sheilának soha többé 
ne kelljen dolgoznia. 


A fenti történet jól szemlélteti az , eszközérték" -et alkotó két változót: 
Eszközérték - (Nettó nyereség) x (Iparági szorzó) 


Ha van egy fenntartható nyereséget termelő eszközöd, az eszköz értékét mindig 
az uralkodó piaci feltételek által megszabott iparági szorzó határozza meg. Más em- 
berek vagy cégek annyiért lesznek hajlandóak megvásárolni az eszközt, amennyi az 
eszköz által termelt nettó nyereség és a becsült szorzó szorzata. 

"Például, ha van egy gyártó céged, amelynek a nettó nyeresége 100 000 dollár, 
és az iparág átlagos szorzója 6, akkor az eszközértéked 600 000 dollár. Az iparági 
szorzó jelentősen ingadozhat, mivel követi mind a gazdaság egészén, mind az adott 
területen belüli mozgásokat. 

. A szorzó vagy , multiplikátor" fogalma már ismerős lehet a számodra. A tőzsdei 
kereskedésben minden nyilvánosan bejegyzett céghez hozzárendelnek egy szorzót, 
amely az árfolyam-nyereség arányon (PE, price-to-earnings) alapul. Ha egy vállalat 
részvényeivel a PE tízszeresén kereskednek, az azt jelenti, hogy a befektetők tíz- 
szeres szorzóval vásárolják meg a társaság részvényeit. Az árfolyam-nyereség arány 
igen lényeges, függetlenül attól, hogy a céged egy kis magáncég vagy egy nagy, nyil- 
vános forgalomban levő társaság: egy cég értékét mindig az adott iparág szubjektív 
árfolyam-nyereség aránya határozza meg. 

Azon a webes területen például, ahol én tevékenykedtem, az iparági szorzók 2 és 
6 között mozogtak. Elemzésünkhöz vegyük alapul a középértéket, a 4-et. Ez azt jelen- 
ti, hogy minden alkalommal, amikor növeltem a nettó nyereségemet, az üzleti vagy 

cégértékem legalább 4-szeres szorzóval, vagyis 40096-kal nőtt. 40099-kal! Hol kapsz 
40096-os hozamot a mai pénzpiacokon? Fizet bármelyik befektetési alap 40096-ot? 
De felejtsd is el a jelent! Fizetett-e valaha? 

Ez lényegében egy elképesztően hatékony vagyongyarapító eszközt bocsát a ren- 
delkezésedre. Mivel a nettó árbevétel, a nyereség vagy a hozam meghatározhatja az 
eszközértéket, minden alkalommal 40096-os eszközérték-növekedést tapasztaltam, 
amikor a nettó nyereségem nőtt. Minden egyes dollár, amit megkerestem, a négy- 
szeresével, vagyis 4 dollárral növelte a cégértéket. Ha a nettó nyereségem egy adott 
évben 500 000 dollárral nőtt, akkor a cégérték 2 millióval. 

Íme; egy lista az egyes iparágak átlagos szorzójáról: 


fötálere dá tetel moesz zabos tetőt] 
EE EST SAEZÁSENKÜSE AZEII 
HEC 


Forrás: Inc. Magazine, 2009. június 


A VAGYONFOKOZÓ TÉNYEZŐ 

Tegyük fel, hogy a munkájától megcsömörlött mérnök vagy, akit egy multinaci- 
onális vállalat alkalmaz. Három éve dolgozol náluk, és szorgalmasan félreteszed 
a fizetésed 1096-át, illetve befekteted egy átlagosan évi 896-os hozamú befektetési 
alapba. A vagyonfokozó tényeződ tehát 896. 

Most tegyük fel, hogy kilépsz a munkahelyedről, és a hároméves tapasztalattal a 
hátad mögött saját céget alapítasz orvosi berendezések gyártására. Úgy becsülöd, 
hogy a termékeid teljes piaca (vagyis a potenciális vevők száma) úgy 16 millió le- 
het. A fenti táblázat szerint az ,orvosi berendezések" átlagos iparági szorzója több 
mint 17. Ez azt jelenti, hogy a vagyongyarapodási hatókörödön belül a vagyo- 


nodat 17-szeres ÜTEMBEN, vagyis 170096-kal gyarapíthatod. A te vagyonfokozó 
tényeződ tehát 17009. 

Gombolyítsuk tovább ezt a példát! A következő hat év során a vállalatot eljutta- 
tod oda, hogy a nettó árbevétele évente 1,2 millió dollár lesz. Ez azt jelenti, hogy 
a hasznod immár 100 000 dollár havonta (ez a te nettó nyereséged), a vállalatod 
pedig (az ,eszköz") - az átlagos szorzó alapján - nagyjából 18,4 milliót ér (1.2 
millió dollár x 17.32). Ekkor dönthetsz úgy, hogy tovább növeled az üzletet (tehát 
az eszközértéken keresztül a vagyont) és a pénzforgalmat (az árbevételt), de úgy 
is, hogy megpróbálod pénzzé tenni a céget (vagyis eladod az eszközértéket), hogy 
realizáld a vagyongyarapodást. 

Hasonlítsd össze a Kapaszkodósáv és a Gyorsítósáv vagyongyarapítási lehető- 
ségeit! Ha alkalmazásban álló mérnök maradsz, a vagyonod gyarapítására ezek a 
lehetőségeid: 


1) Növeled a saját értékedet, és REMÉNYKEDSZ, hogy a főnököd megemeli a fize- 
tésed. 

2) Reménykedsz, hogy a cég nem épít le, és továbbra is számíthatsz a jövedelmedre. 

3) A fizetésed 1096-át befizeted egy befektetési alapba, és REMÉNYKEDSZ, hogy a 
következő 40 évben a hozam mindig 896 marad. 


Ha saját orvosi berendezéseket gyártó céget alapítasz, a vagyongyarapítási le- 
hetőségeid a következők: 


1) Növeled a nettó árbevételedet, aminek csak az szab határt, hogy legfeljebb hány 
berendezést tudsz értékesíteni. Ebben az esetben ez 16 millió. 

2) A nettó nyereségre vetített 170096-os hozammal növeled az eszközértéket. 

3) Pénzzé teszed az eszközértéket, és a papíron létező vagyont valódi pénzre 
váltod. 


Látod, miért van egyes harmincasoknak 50 milliós, másoknak meg csak 13 
ezres vagyona? A Gyorsítósáv univerzuma 170096-os haszonnal és milliókkal 
működik, míg a Kapaszkodósávé 896-kal és 40-nel. Az egyik terv a REMÉNYRŐL 
szól, míg a másik az IRÁNYÍTÁSRÓL. A 896 és a 40 milliomossá tesz 40 év alatt. 
Az 170006 és a 16 millió milliárdossá - négy éven belül. 


BEKERÍTŐ HADMŰVELET A VAGYONSZERZÉS ÉRDEKÉBEN 

A nettó nyereségre való buzgó törekvés két szárnyon támadó, bekerítő hadművelet a 
vagyonszerzés érdekében. Mivel az eszközérték a nettó nyereség függvénye, a nettó 
nyereség növelése egyszersmind az eszközértéket is emeli, az átlagos iparági SZOr- 
zóval. Természetesen a dolog ellentétes irányban is működik: ha a céged stagnál, és 
a nettó árbevétele csökken, az eszközérték is csökkenni kezd. Amikor visszavásá- 

roltam a cégem, 250 000 dollárt fizettem érte. A rákövetkező néhány évben aztán 
továbbfejlesztettem az eszközt, és növeltem az értékét. 


1) Az ügyfélkörömet 3096-kal bővítettem. 

2) Csökkentettem a költségeket, és ezzel javítottam a jövedelmezőséget. 
3) Ésszerűsítettem a működést, ami passzív jövedelmet eredményezett. 
4) Növeltem a , nettó árbevételt. 


A folyamat során a nettó árbevételem robbanásszerű növekedésnek indult, akár- 
csak vele együtt az eszközérték. Ezt követően, miután passzív módon több milliós 
nyereséghez jutottam, ismét eladásra kínáltam a céget, és több milliós ajánlatokat 
kaptam rá. Tehát vettem egy eszközt 250 000 dollárért, felértékeltem és módosí- 
tottam a változókat, majd eladtam az eszközt - milliókért. Én uraltam a pénzügyi 
tervemet, és nem a terv irányított engem. 

A Gyorsítósávban a vagyonfokozód felértékelhető eszközök létrehozásán vagy 
vásárlásán, ezen eszközök értékének növelésén és a változók szabályozásán, majd az 
eszközök értékesítésén alapul. Persze, választhatod a Kapaszkodósáv kínálta lehe- 
tőséget is: beleönthetsz havonta 200 dollárt egy befektetési alapba, és imádkozhatsz 
az évi 896-os hozamért és a 40 év munkaviszonyért. Ne haragudj, de nevetnem kell. 


SZUPERGYORS VAGYONGYARAPODÁS: PÉNZZÉ TÉTELI ESEMÉNYEK 

A pénzzé tételi (likvidálási) események egyik napról a másikra milliomossá tehe- 
tik az embert - de csak akkor, ha bekövetkeznek. Pénzzé tételi esemény alatt azt 
a folyamatot értjük, amikor a felértékelődő eszközödet értékesíted a piacon. Ez a 
Gyorsítósáv egyik kilépési stratégiája. 


John Twitnuts létrehoz egy közösségi webhelyet, amely vírusszerű nö- 
vekedést ér el. Nemsokára emberek milliói használják a szolgáltatást, és 
John kivásárlási és kockázatitőke-befektetési ajánlatokat ízlelget. Annak 
ellenére, hogy nincs árbevétele, és a webhely profitot sem termel, John 
szemmel láthatóan olyan eszközt épített fel, amelynek piaci értéke van. 
A szolgáltatásáért 640 millió dolláros vételi ajánlatot kap a Web piacve- 
zető keresőjét készítő cégtől. John visszautasítja az ajánlatot, azzal érvel- 
ve, hogy vállalkozása többet fog érni, amint a webhely bevételt kezd ter- 
melni. Ez igaz ugyan, de John hazárdjátékot játszik. 18 hónappal később 
John közösségi webhelye kimegy a divatból, ami azt bizonyítja, hogy 
a szolgáltatása nem volt több múló divathóbortnál. A cég gúnyolódás 
tárgyává válik. John megpróbálja jó áron értékesíteni csökkenő értékű 
tulajdonát, de már sem befektetők, sem vevők nem érdeklődnek iránta. 
Túl későn ébred rá, hogy el kellett volna fogadnia a 640 milliós ajánlatot, 
és pénzzé tenni a vagyontárgyát. Végül 2,5 millió dolláros , kiárusítási 


áron" adja el a céget egy befektetési társaságnak. A rossz időzítésen több 
mint 600 millió dollárt veszít. 


Az üzleti vállalkozások, ingatlanok és egyéb felértékelhető eszközök becsült érté- 
ke semmit nem jelent - csupán egy szubjektív elemzésen és piaci adatokon alapuló 
értéket. Ha a vállalat, amelyet felépítettél a semmiből, papíron 60 millió dollárt ér, 
a bankszámládon azonban csak 10 000 dollár lapul, tényleg milliomos vagy? Nem 
igazán. A pénzzé nem tehető, csak papíron létező vagyonnal rendelkező milliomo- 
sok nem vehetnek Ferrarit és fejedelmi birtokokat. Ilyeneket csak pénzért adnak. 
Ahhoz viszont, hogy megszerezd azt a pénzt, növelned kell a nyereséget, és meg kell 
őrizned azt - vagy az elegáns lelépésre kell törekedned: a pénzzé tételre. 

A Gyorsítósávban a vagyon gyarapítása olyan pénztermelő eszközök felépítésével 
történik, amelyek aztán a nyereség besöprése érdekében értékesíthetők a piacon. 
A Gyorsítósáv vagyonképlete befolyásolható és korlátlan sokszorozhatóságot/tőke- 
áttételt nyújtó változókra épül. 


ÖSSZEGZÉS: A GYORSÍTÓSÁV FELISMERÉSEI 

e A Gyorsítósáv vagyonképletének kulcsa a magas sebességhatár, vagyis az, hogy 
az értékesített egységek értéktartománya korlátlan legyen. Ez tőkeáttételt ered- 
ményez. A felső határt a terméked vagy szolgáltatásod piaca határozza meg. 

e Minél magasabb a sebességhatár, annál nagyobb az elérhető árbevétel. 

e A gazdagok elsődleges vagyonfokozója az eszközérték, amely a létrehozott, ala- 
pított, illetve vásárolt felértékelhető eszközökből ered. 

s Az eszközértéken alapuló vagyongyarapodást az egyes iparágak átlagos szorzó- 
ja fokozza. A nettó árbevétel minden egyes dollárja a szorzó valamilyen több- 
szörösével növeli az eszközértéket. 

e A vagyonfokozó tényezőt a tevékenységi területed átlagos szorzója határozza 
meg. Ha a szorzó 3, a vagyonfokozó tényeződ 30096 lesz. 

e A pénzzé tételi események a felértékelt eszközöket (a ,papíron létező" nettó va- 
gyont) valódi pénzzé (, valós" nettó vagyonná) alakítják, ami aztán maga is egy 
újabb passzív jövedelemforrássá - pénztermelő rendszerré - alakítható. 


ni 
[60] 

Válaszd el a vagyont az időtől! 


s Az idő életed érméje. Csak ez az egy érméd van, 
és te döntöd el, mire költöd. 
Vigyázz rá, nehogy mások költsék el helyetted." 


- CARL SANDBURG 


A VAGYON IPAROSÍTÁSA: ELVÁLNI AZ IDŐTŐL 

A húszas éveim végén ízleltem meg először a Gyorsítósávot. Az volt életem egyik 
legrosszabb hónapja: egy csúnyán végződő kapcsolat és bizonyos aggasztó hírek az 
egészségemmel kapcsolatban halálos koktélként hatottak üzleti tevékenységem ha- 
tékonyságára. A hónap nagy részét ágyban, lehúzott redőnyök mögött töltöttem, 
Judy bírónőt bámulva, ahogy a józan ész villámait szórva fenéken billent néhány 
embert. Ezekben a vészterhes időkben be kellett váltanom a Gyorsítósávban vett 
sorsjegyemet - és meg kell mondjam, nagyon jól fizetett. 

Annak ellenére, hogy , kijelentkeztem" az életből, a jövedelmem még nőtt is. 
Igen, nőtt. A jövedelmem nem apadt el attól, hogy én leálltam. Hogy minek kö- 
szönhettem ezt a szerencsét? Annak, hogy elváltam az időtől. Már évekkel koráb- 
ban leráztam magamról , az időmet a pénzért" láncát, és ez lehetővé tette, hogy 
kiszabaduljak a Kapaszkodósáv vagyonképletének szorításából, és a Gyorsítósáv 
pályáján játsszam. 

Ha a vagyonod olyan tényezőktől függ, amelyeket nem tudsz befolyásolni, és 
amelyek eredendően korlátozottak, akkor nem leszel képes gyorsan haladni. Nem 
te irányítasz, hanem az idő. Nem a tiéd a döntés, hanem a főnöködé. Nem a saját 
kezedben van a sorsod, hanem a tőzsdéében. Hogy miként kerültem ki ezeket a sza- 
bályozókat, amelyeket a társadalom tökéletesen elfogadhatónak tart? Úgy, hogy az 
időmet nem cseréltem el pénzre (kétkezi munkára), hanem beforgattam egy üzleti 
rendszerbe - vagyis iparosítottam a vagyontermelést. 

. Az idő nekem, és nem ellenem dolgozott. Üzleti rendszerem az idő múlásával 
pénzt termelt, ugyanakkor független volt az időmtől. Egy virtuális pénzfa dolgo- 


zott helyettem, és nem érdekelte, hogy én közben mit csinálok. Nézhettem a Jerry 
Springer Show-t, vagy vízisízhettem Jamaikán - a rendszer önmagát működtette, 
úgy, ahogy elterveztem. Élő, lélegző lény volt, , aki" elvégezte helyettem a piszkos 
munkát. A rendszer helyettesített, és a saját idejével gazdálkodott. Én rendelkeztem 
az időm felett, nem az idő rendelkezett felettem. 


PASSZÍV JÖVEDELEM: A VISSZAVONULÁS SZENT GRÁLJA 

Pénzcsináló körökben divatos kifejezés a , passzív jövedelem; ami azt jelenti, hogy 
akkor is jövedelemhez jutsz, amikor nem dolgozol. Én már visszavonultam, mégis 
óramű pontossággal kapom minden hónapban a csekkeket, úgy, hogy a kisujjamat 
sem kell mozdítanom érte. A passzív jövedelem sikeres válás a , pénzért munka" 
egyenletétől, ami a Kapaszkodósáv sajátja. A passzív jövedelem szépsége abban rej- 
lik, hogy nem számít neki, hogy húsz- vagy nyolcvanéves vagy: ha a havi jövedel- 
med meghaladja az életszínvonalad fenntartásához szükséges költségeket, az adókat 
is beleértve, akkor lényegében nyugdíjba vonultál. 

A Gyorsítósáv térképe két célt szolgál. Az egyik az, hogy olyan passzív jövede- 
lemforrást hozzon létre, amelyik bőven fedezi a költségeidet és a vágyott életszín- 
vonaladat; a másik pedig az, hogy az életkorodtól függetlenül anyagi függetlenséget 
biztosítson a számodra. 

Az idő betöréséhez pénzfát kell ültetned 

Anyám meggyőzően érvelt: , Ezt nem engedhetjük meg magunknak. Azt hiszed, 
a pénz fán terem?" De anyám tévedett. A pénz igenis fán terem, ha van egy pénzfád 
- és lehet saját pénzfád, ha tudod, hogyan és hol tehetsz szert magokra. A pénzfák 
olyan üzleti rendszerek, amelyek képesek önállóan életben maradni. Időnként némi 
gondozást igényelnek, de egyébként önfenntartók, és nagyszerűen helyettesítenek 
téged, így nem kell a saját idődet pénzre cserélned. 

Néhány évvel ezelőtt Vegasban jártam, és szerencsejátékokon közel 2000 dollárt ve- 
szítettem. Miután behúzott farokkal visszavonultam a szállodai szobámba, rájöttem, 
hogy felesleges bosszankodnom. 2000 dollárt vesztettem, de ugyanazon a napon a 
pénzfám - az internetes cég, amelyet felépítettem -— 6000 dollárt termelt. Miközben én 
játszottam (aludtam, úsztam vagy ebédeltem), virágzó pénzfám gyümölcsöt hozott. 

A pénzfa egy üzleti rendszer, és ez a Gyorsítósáv térképének Főutcája. A pénzfák 
passzív jövedelemforrást hoznak létre, MIELŐTT , hivatalosan" nyugdíjba mennél. 
Igen, megtapasztalhatod a visszavonulás és az anyagi függetlenség előnyeit, anélkül 
hogy ténylegesen nyugdíjba mennél. Ez olyan, mintha elugranál Rióba vakációzni, 
de varázslatosan kikerülnéd a kilencórás repülőutat. 


PÉNZFA PALÁNTÁK: ÜZLET A GYORSÍTÓSÁVBAN 

Nem minden üzleti vállalkozás tartozik a Gyorsítósávba, és sok közülük nem is 
alakítható át pénzfává. A reménybeli vállalkozókat megtévesztik a guruk és az élet- 
mód-tanácsadók, és az olyan vonzó tanácsok hatására, mint a , légy a saját főnö- 

köd! vagy a , csináld azt, amit szeretsz! eltévednek, és a vállalkozói rabszolgaság 
ösvényére lépnek, ami ugyanaz, mintha egy munkahelyhez lennének láncolva. 


Jillian álma, hogy a saját főnöke legyen. Miután tizenhárom évig dol- 
gozott a Wall Streeten, Jillian otthagyja pénzügyi tanácsadói munkáját, 
márkanév-használati jogot vásárol, és csemegeüzletet nyit. A nyugdíj-elő- 
takarékossági számláján összegyűlt összeg felét pénzzé teszi, hogy ki tudja 
fizetni a névhasználati díjat, és fedezni tudja az induló költségeket. Három 
hónappal később beindítja az üzletet, és arra számít, hogy az álma végre 
megvalósul. Jillian azonban ráébred, hogy az álma valójában rémálom. 
Heti hét napon át gürizik kora reggeltől késő estig, és folytonosan vitatkozik 
a márkatulajdonossal. Jillian két év alatt teljesen kiég. A franchise-jogdí- 
jak tovább csökkentik amúgy is alacsony haszonkulcsát, így nem engedheti 
meg magának, hogy felvegyen valakit, aki vezetné helyette a boltot. Miköz- 
ben a pénzért áruba bocsátja az idejét, úgy érzi, csapdába esett. Bár vállal- 
kozása évi 90 000 dollár hasznot hajt, Jilliannak semmi ideje nem marad, 
hogy élvezze munkája gyümölcsét. Ha 60 000 dollárért felvenne egy üzlet- 
vezetőt, felszabadíthatná az idejét, de tudja, hogy évi 30 000 dollárból nem 
tudna megélni. Úgy érzi, saját vállalkozása csapdájába esett, miközben a 
nyeresége egyre csökken. Négy évvel később eladja az üzletet, és biztonságot 
és kényelmet keresve munkát vállal, ahol újra 9-től 5-ig dolgozhat. 


Sokan sivár, terméketlen talajon ültetik el üzleti vállalkozásuk magját, amelyből 
nem nő pénzfa, legfeljebb egy csoffadt Kapaszkodósáv-gallyacska, ami csak elszívja 
az időt és a pénzt. 


A GYORSÍTÓSÁV ÖT ÜZLETPALÁNTÁJA 

Ötféle üzletpalánta van, amelyből pénzfa nevelhető. Megjegyzendő, hogy egyik sem 
mindenható, és keresztezhetők is egymással. Mindegyik pénztermő rendszer más- 
más szintű passzív jövedelemtermelésre képes. A magasabb szint nagyobb passzivi- 
tási potenciált jelent, de nem szükségszerűen nagyobb jövedelmet. 


1) Bérleti rendszerek 

2) Számítógép- és szoftverrendszerek 
3) Tartalomszolgáltató rendszerek 

4) Forgalmazó rendszerek 

5) Humánerőforrás-rendszerek 


1. palánta: Bérleti rendszerek (Passzivitási szint: A) 
Az ingatlankiadás a , bérleti rendszerek" közé tartozik. Az ingatlanbefektetésből 
sarjadó pénzfákat én , Gyorsítósáv 1.07 vagy , Vagyon 1.07 rendszereknek tekintem, 


mert régi módszerek, amelyek még ma is alkalmasak a vagyonszerzésre. Például, 


ha van egy kiadó családi házam, és találok rá egy megbízható bérlőt, akkor gond- 


talanul élhetek, mert minden hónapban kapok egy csekket. A jövedelmem elválik 
az időmtől. Az ingatlanbefektetés tökéletes példája a ,Vagyon 1.07-nak, mert az in- 
gatlan teljesen önálló, 9596-ban passzív rendszert alkot: a bérlők fizetnek a tulaj- 
donosnak az ingatlan használatáért. A családi házaktól a bérházakon keresztül a 
hatalmas irodaházakig, az ingatlan mindig is a befektetők első számú választása 
volt a pénzfaültetéshez. Ezenfelül az ingatlan olyan eszköz, amely változtatható és 
növelhető értékű. A felértékelődő eszközök (az eszközérték) a Gyorsítósáv vagyon- 
képletének sarokkövét jelentik. 

Nem akarsz ingatlanba fektetni? Nem gond. Nemcsak ingatlanból lehet bérleti 
rendszert létrehozni, hanem számos más forrásból is. A lízingelés, a szerzői jogdíjak 
és a felhasználási engedélyek ugyancsak , bérleti rendszerek, amelyek folyamatos 
havi jövedelmet képesek biztosítani. Például ha te rendelkezel egy zeneműgyűj- 
temény jogaival, a különféle cégeknek jogdíjat kell fizetniük neked, ha fel akarják 
használni az említett műveket. A zeneműveket akár évtizedekkel korábban is rög- 
zíthették, mégis jogdíjbevételt termelnek a számodra. 

Ugyanígy, ha feltalálsz és szabadalmaztatsz egy gyártási eljárást, majd a felhasz- 
nálási jogát értékesíted más cégeknek, megint csak jogdíjakból teszel szert jövede- 
lemre. A szabadalmat már régen nyilvántartásba vették, de továbbra is jövedelmet 
termel, az idődtől teljesen függetlenül. A fotográfusok többek között azzal keres- 
nek pénzt, hogy jogdíj fejében engedélyezik másoknak a fényképeik felhasználását. 
Az illusztrátorok az alkotásaikat könyvek szerzőinek és lapkiadóknak bocsátják a 
rendelkezésére. Egy képregény születhetett évekkel ezelőtt, mégis időtálló, és , bér- 
leti" bevételt termel az alkotójának. A bérleti rendszerek hatékony és bőven termő 
pénzfák, mert a passzivitási szintjük magas, és sokáig élnek. 


2. palánta: Számítógép- és szoftverrendszerek (Passzivitási szint: A-) 

Én a számítógép- és szoftverrendszereket részesítem előnyben, beleértve az interne- 
tet is. Nincs benne semmi meglepő, hogy az internet minden más megoldásnál több 
embernek - millióknak - kövezte ki az utat a vagyon felé. Találkoztam már olyan 
statisztikával, amelynek a tanúsága szerint az internet több milliomost szült az el- 
múlt öt évben, mint amennyit az előző öt évtized együttvéve. Mi teszi az internetet 
és a számítógépes rendszereket ilyen hatékonnyá? 

A számítógépek csodálatos találmányok, és termékeny pénzfa palánták. Heti hét 
napon át, a nap huszonnégy órájában dolgoznak, és nem rinyálnak a munkakörül- 
mények miatt. Nem sírnak, hogy nem fizetsz nekik eleget. Nem morognak és pa- 
naszkodnak a munkatársaikra, hogy Joan lusta, Bob meg folyton ugyanazt az inget 
hordja. A számítógépek nem késnek el a munkából, nem kérnek fizetésemelést, és 
nem érdekli őket, hogy vettél egy új, S-osztályú Mercedest. Nem, csak csinálják, 
amire beprogramozták őket, és kész. 


5. RÉSZ - VAGYON: A GYORSÍTÓSÁV TÉRKÉPE 


GYORSÍTÓSÁV A MILLIÓKHOZ 


Az internetet az különbözteti meg az ingatlantól, hogy eredendően képes meg- 
sokszorozni az erőfeszítéseidet. Ha van egy webhelyed, milliókat érhetsz el, míg 
egy három hálószobás ház az Elm Streeten csak kevesek számára elérhető. Ez a 
kettősség teszi az internetes rendszereket a létező legjobb üzletpalántákká. 

Ráadásul a számítógépes rendszerek nem korlátozódnak az internetre. Önál- 
ló számítógépprogramok és szoftverrendszerek is lehetnek. A világ leggazdagabb 
emberei között vannak, akiket a szoftver tett milliárdossá: például Bill Gatest 
(Microsoft) vagy Larry Ellisont (Oracle). A szoftver hatalmas árrést biztosít, mert 
a sokszorosítása egyszerű. A kódot csak egyszer kell megírni, utána tetszőleges 
példányban lemásolható. Egyet vagy tízezret ugyanolyan könnyű eladni belőle. 
Le tudsz másolni ugyanilyen könnyen egy irodaházat? Világos, hogy nem. 

Szoftverfejlesztésből bárki szert tehet milliókra. A Facebook- és iPhone- 
alkalmazások fejlesztői gyorsan keresnek sok pénzt. Az egyik iPhone-fejlesztő, 
Nicholas egyetlen hónap alatt 600 000 dollárt kaszált egy iPhone-játékkal. Egy 
telefonos interjúban Nicholas azt mondta, nem lepődne meg, ha az év végére 
milliomos lenne. Nem semmi! Az egyik nap Nicholas még a Kapaszkodósávban 
baktat, szorgosan teszi a dolgát kényelmes munkahelyén, és rendszeresen átutal 
néhány zöldhasút a nyugdíj-előtakarékossági számlájára, amikor egyszer csak vá- 
ratlanul a Gyorsítósáv közepén találja magát. Nicholasnak persze nem volt köny- 
nyű eljutnia a Gyorsítósávhoz. A Sun Micro Systems szoftvermérnökeként előbb 
le kellett dolgoznia a napi nyolc órát, és csak utána folytathatta a munkát a saját 
alkalmazásán. Az egyik karjában az egyéves fiát ringatta, miközben a másik kezé- 
vel kódot írt. De hol tanulta meg, hogyan kell iPhone-alkalmazást írni? Nicholas 
nem engedhette meg magának, hogy könyveket vegyen, ezért weboldalakat ol- 
vasgatva, önerőből sajátította el a szükséges tudást. Hm... érzékeled az esemény 
mögött rejlő folyamatot? 

A szoftver, ha hatékonyan terjesztik, milliókhoz juthat el, tehát mint üzlet, 
könnyedén bővíthető, anélkül, hogy ez a jövedelemszerzés passzivitását jelentős 
mértékben rontaná. 


3. palánta: Tartalomszolgáltató rendszerek (Passzivitási szint: B 4) 
A tartalomszolgáltató rendszerek információs rendszerek. Az információ aztán 
különféle egyéb rendszerekhez kapcsolható, például az internethez vagy va- 
lamilyen fizikai forgalmazó rendszerhez. Ez a könyv is egy tartalomszolgáltató 
rendszer, amelyet hatékonyan tudok más csatornákon, így az interneten vagy egy 
könyvterjesztőn keresztül terjeszteni. 

A régi időkben ahhoz, hogy az ember tartalomszolgáltatásból gazdagodjon 
meg, lapkiadó mogulnak vagy sikeres szerzőnek kellett lennie - irányítania kel- 
lett a sajtót, és forgalmaznia a tartalmat. Az információ a szoftverhez hasonlóan 


.gyakran egyszerűen sokszorozható. Ebből a könyvből például nyomtattathatok 


akár tízmillió példányt. Tízmillió ingatlanom viszont soha nem lesz, és nem is vá- 


gyom rá. A világ leggazdagabbjai között ugyanúgy találni sikeres szerzőket, mint 
szoftvermilliárdosokat. 

A Harry Potter-sorozat szerzője és a márka tulajdonosa, J. K. Rowling néhány 
röpke év alatt nagy utat járt be: 32 éves, elvált angoltanárnőből több mint 400 mil- 
lió dolláros vagyonnal rendelkező médiamogul lett. Az egyedülálló anyuka köny- 
vei több mint 30 millió példányban keltek el, 35 különböző nyelven. Nyilván nem 
ismerte a kifogást: , Egyedülálló anya vagyok. Ilyesmire nekem nincs időm." Ms. 
Rowling visszaemlékezéseiből kiderül, hogy életében nem akkor volt a legboldo- 
gabb, amikor ölébe hullottak a milliók, hanem akkor, amikor végre megtehette, 
hogy csak az írással foglalkozzon. 

Dan Brown ugyanígy eladott több mint 80 millió példányt 51 nyelvre lefordí- 
tott regényéből, A Da Vinci-kódból. Hadd fogalmazzak teljesen világosan: ha el 
tudsz adni 80 milliót BÁRMIBŐL, akkor nagyon gazdag ember leszel. 

A tartalomszolgáltatást újabban szívesen összekapcsolják a számítógépes rend- 
szerekkel. A blogok, a közösségi hálózatok, az e-könyvek és az online folyóiratok 
mind-mind a számítógépes és tartalomszolgáltató rendszerek eme keresztezésé- 
nek termékei. Ez az új kombináció valójában olyan hatékony, hogy miatta sorra 
múlnak ki a régi, hagyományos modellek. A papírra nyomtatott újságokat és fo- 
lyóiratokat immár hivatalosan is az a veszély fenyegeti, hogy nem élik túl a követ- 
kező évtizedet. A változás milliomosokat szül. Azokból lesznek az új milliomosok 
és milliárdosok, akik odafigyelnek a változásokra, és kihasználják azokat. 

A tartalom ezenkívül időtálló. Ezt a könyvet évekig tartott megírnom, de éve- 
kig fenn is fog maradni. Ha valaki öt év múlva megveszi ezt a könyvet, én az 
évekkel korábbi időbefektetésem után öt évvel később is elkönyvelhetek némi 
nyereséget. A tartalom olyan eszköz, amely újra és újra eladható, és a tényleges 
időköltség minden egyes eladással csökken, miközben a befektetett órákra vetí- 
tett hozam nő. 


4. palánta: Forgalmazórendszerek (Passzivitási szint: B) 

Forgalmazási rendszer minden olyan szerkezet vagy szervezet, amelynek az a célja, 
hogy valamilyen terméket eljuttasson a közönséghez. A forgalmazórendszerek ke- 
veredhetnek a többi palántával, például a tartalomszolgáltató, illetve a számítógépes 
rendszerekkel. 

Ha feltalálsz és legyártasz egy új terméket, majd eladod azt egy internetes áruhá- 
zon keresztül, akkor egy forgalmazórendszer sokszorozó képességét veszed igény- 
be. Ha a terméket éjjel kettőkor egy teleshop-reklámon keresztül értékesíted, akkor 
is egy forgalmazórendszert használsz ki. Ha a termékedet négy nagykereskedőnek 
adod el, akik továbbadják azt olyan kiskereskedelmi láncoknak, mint a Wal-Mart 
vagy a Target, ugyancsak egy forgalmazórendszerre támaszkodsz. 

Bármilyen termékről legyen szó, a megalkotása mindig csak félsiker. A másik 
fele a forgalmazáson múlik. A világ legnagyszerűbb terméke is haszontalan marad, 

ha nem viszed át egy megfelelő - vagy már létező, vagy egy általad létrehozott — 
forgalmazórendszerbe. 

Az általam használt forgalmazórendszerek egyike az Amazon.com. Ezt a könyvet 
milliók vásárolhatják meg az Amazonon. Ugyanakkor az, hogy egy könyv elérhető 
az Amazonon, még nem jelenti azt, hogy a benne rejlő lehetőségeket ki is aknáz- 
tad - az csak olyan, mintha lenne egy 1000 lóerős autód, ami a garázsban pihen. 
Még be kell gyújtanod a motort, és fel kell pörgetned a forgalmazórendszert. 
Az eszköz ott van, és csak arra vár, hogy ügyesen (vagy ügyetlenül) élj az általa 
kínált lehetőségekkel. 

Az iPhone-fejlesztő, akiről fentebb beszéltem, az iPhone alkalmazásboltját, 
az App Store-t vette igénybe a szoftver terjesztéséhez. Ez volt az ő elosztópontja. 
A forgalmazórendszer nélkül nem tudta volna eladni a szoftvert. 

A forgalmazás a termék piacra juttatásának egyik eszköze. Egyes rendszerek 
jobban teljesítenek ebben, mint mások, és a forgalmazás tekintetében minden az 
irányításon múlik. Ha felépítesz egy terjesztőhálózatot, hogy eladj egy új vitamin- 
koktélt, akkor egy erős forgalmazóhálózatot hozol létre, amely milliókat hozhat a 
konyhára. Ha csatlakozol egy terjesztőhálózathoz, akkor csupán egy fogaskerék le- 
szel a forgalmazás gépezetében. 

A forgalmazás másik hatékony formája a franchise- (márkanév- és rendszerhasz- 
nálati jog), illetve üzletlánc-alapítás. Ha egy sikeres üzleti elképzelésből márkát és 
rendszert építesz fel, akkor az lemásolható és másoknak eladható lesz. A Gyorsító- 
sáv dörzsölt vállalkozói tudják, hogy egy sikeres helyi vállalkozás korlátozott piaca 
hatalmas mértékben bővíthető a rendszerhasználati jog értékesítésével vagy egy 
üzletlánc kialakításával. Ismerős ez a megoldás? Hát persze, hiszen ezt tette a Star- 
bucks is, és így vált a világ legnagyobb kávézóláncává. 

Vannak éttermek, amelyek saját üzletlánc létrehozása mellett értékesítik a rend- 
szerhasználati jogokat. A Dairy Oueen és a McDonalds is ilyen vegyes rendszert 
alkalmaz. Ha a vállalkozásod korlátozott méretű piacon működik, lánc vagy fran- 
chise-hálózat létrehozása révén átlépheted a korlátokat. Ha egyetlen hot dog-árus 
kocsiból, egyetlen helyen árusítasz, akkor a lehetséges bevételed korlátozott marad. 
Ha viszont van 500 saját kocsid, és 500 helyen, 500 üzemeltető segítségével árulod 
a hot-dogot, az elérhető árbevételed hirtelen megsokszorozódik. A Gyorsítósáv va- 
gyonképlete hatványozott növekedést tesz lehetővé. 


5. palánta: Humánerőforrás-rendszerek (Passzivitási szint: C) 

Az Amazon.com egy forgalmazórendszer, amelyet a háttérben egy számítógépes 
rendszer támogat, és egy emberi erőforrásrendszer működtet. A humánerőforrás- 
rendszerek a legdrágábbak és a legnehezebben kezelhetők. Az emberi munkaerő 
ugyanis kiszámíthatatlan, költséges, és nem könnyű irányítani. Kérdezz meg bárkit, 
akinek a cége alkalmazottakra támaszkodik, hogy milyen kihívást jelent a munka- 
vállalókat boldoggá tenni. 


A saját cégemnél én is szembesültem az alkalmazottak kérdésével. Válaszút- 


hoz érkeztem: vagy beletörődöm, hogy a webhelyemen alkalmazott technológia . 


előbb-utóbb elavul, vagy felveszek két embert, és egy szinttel feljebb léptetem a 
cégem. A vállalkozás 8096-ban passzívan termelt jövedelmet, és tudtam, hogy 
ezen az alkalmazottak felvétele rontana, mivel az alkalmazottakat irányítani kell. 
Bizonyos fokig még az igazgatókat is el kell igazítani. 

Ezen kívül három lehetőség állt a rendelkezésemre. Az első: továbbra is , robot- 
pilóta" üzemmódban hagyom a céget, és nézem, ahogy az évek múlásával lassan 
széttohad (a webes vállalkozásokat folyamatosan újra ,.ki kell találni"). A máso- 
dik: ismét elmélyülök a témában, és visszatérek , induló" üzemmódba (ami hosszú 
órákat jelentett volna , Chuma" módban). A harmadik: eladom a cégem. A lehe- 
tőségek mérlegelése után az eladás mellett döntöttem. Az én esetemben a kiegé- 
szítő emberi erőforrások nem növelték, hanem csökkentették volna a passzivitást. 
Alkalmazottak felvételével valószínűleg több pénzt kereshettem volna, de ezért 
nem voltam hajlandó lemondani a szabadidőmről. 

Egy évvel az után, hogy eladtam a cégem, megvizsgáltam annak a lehetőségét, 
hogy parkolót nyissak a repülőtér közelében. A Phoenixből útra kelőknek tel- 
jes körű sofőrszolgálatot kínáltam volna: a sofőr az utast a saját kocsijával kivitte 
volna a repülőtérre, majd beállt volna a parkolóba az autóval. Lényegében véve 
egyfajta bérleti rendszer lett volna: az ügyfél fizet a parkolásért, én pedig minden 
parkoló autó után napi díjat kapok. Az elképzelés az internetes vállalkozásokéhoz 
hasonló előnyökkel kecsegtetett: az üzlet heti hét napon és napi huszonnégy órán 
át működött volna, és pusztán az idő múlásával termelt volna jövedelmet. Nagy- 
szerű ötletnek tűnt, és magas passzivitási szintet ígért. Találtam is egy tökéletes 
eladó földterületet a repülőtér közelében. Számolgatni kezdtem. Előrejelzéseket 
készítettem, és forgatókönyveket vázoltam fel, hogy lássam, hogyan tehetem jöve- 
delmező üzletté az elképzelést. 

A számok azonban felfedtek valami lényegeset. Bár az üzleti modell valóban 
, bérleti rendszer" volt, a tényleges működtetéséhez , humánerőforrás-rendszerre" 
volt szükség. Ahhoz, hogy az ötletből sikeres üzlet legyen, legalább két tucat fize- 
tett alkalmazottat kellett volna felvennem állandóra. Ez hideg zuhanyként ért, és 
elvetettem az ötletet. Nem voltam hajlandó kockára tenni a passzivitást egy kiszá- 
míthatatlan és nehezen kezelhető humánerőforrás-rendszer kedvéért. 

A Fastlane-közösség egyik tagjának raktárépületei vannak. A hölgy üzleti vál- 
lalkozása bérleti rendszer: az ügyfelek pénzt fizetnek a raktárhelyiségekért, ahol 
a lomjaikat tárolhatják, és a hölgy ebből havi jövedelemre tesz szert. Az ember 
azt feltételezné, hogy a létesítményt egy humánerőforrás-rendszer üzemelteti - 
menedzserek, raktárosok -, de nem így van. A raktárakat automaták működtetik: 
egy számítógépes rendszer. Ez a hölgy vállalkozását 8590-ban passzívvá teszi. Ha 
elvesszük az automatákat, és a helyükre emberi erőforrást állítunk, a passzivitási 
szint lezuhan. 


5. RÉSZ - VAGYON: A GYORSÍTÓSÁV TÉRKÉPE 


Vajon ez azt sugallja, hogy ahumánerőforrás-rendszerek káros hatással vannak 
a passzivitásra? Attól függ. Először is, milyen szintű passzivitást mutat jelenleg az 
üzleti vállalkozásod? Ha egy kávézót üzemeltetsz, és heti 80 órát dolgozol, akkor 
a passzivitás NULLA. Egy üzletvezető - vagyis egy humánerőforrás-rendszer - 
mintegy 4096-kal növelné a passzivitást. Én azonban a vállalkozásomban 8596- 
ban passzív voltam. A passzivitás szintjét tehát minden emberi erőforrás csök- 
kentette volna. 

A humánerőforrás-rendszerek egyaránt lehetnek jótékony vagy káros hatással 
a passzivitásra. A jó alkalmazottak gondozzák a pénzfát, míg a rosszak leszedik a 
gyümölcsét, és letörik az ágait. Ez azonban ne ijesszen el. Ha dollármilliókat vagy 
-milliárdokat szeretnél keresni, szükséged lesz emberi erőforrásokra, mert nem 
csinálhatsz mindent magad. 


ÖSSZEGZÉS: A GYORSÍTÓSÁV FELISMERÉSEI 

e Annak érdekében, hogy a Kapaszkodósávban kötött , pénzért időt" érdekházas- 
ságot felbonthasd, termelővé kell válnod. Konkrétan: saját üzleti vállalkozásba 
kell fognod. 

e Az üzleti rendszerek eltépik a , pénzért időt" kötelékét, mert helyetted dolgoz- 
nak, így nem a saját idődet kell áruba bocsátanod. 

s Ha a passzív jövedelmed meghaladja az életszínvonalad fenntartásához szük- 
séges költségeket, az adókat is beleértve, akkor lényegében nyugdíjba vonultál. 

s Visszavonulni bármilyen életkorban lehet. 

e A pénzfa gyümölcse a passzív jövedelem. 

e A Gyorsítósáv egyik célja az, hogy egy időtálló üzleti rendszert hozz létre, amely 
független a te idődtől. 

e Ötféle pénzfa palánta létezik: bérleti rendszerek, számítógépes rendszerek, tar- 
talomszolgáltató rendszerek, forgalmazórendszerek és humánerőforrás-rend- 
szerek. 

s Az ingatlankiadás, a jogdíjak és a szabadalmak bérleti rendszerek. 

e Az internetes és szoftverfejlesztő vállalkozások számítógépes rendszerek. 

e A könyv- és blogírás, valamint a folyóiratok tartalomszolgáltató rendszerek. 

e A franchise-hálózatok, az üzletláncok, a hálózatos, illetve a televíziós értékesítés 
forgalmazórendszerek. i 

e A humánerőforrás-rendszerek csökkenthetik és növelhetik is a passzivitást. 

e A humánerőforrás-rendszerek megvalósítása és működtetése a legköltségesebb. 


Tohorozz hatlsereget 
a szahadságharcosokhól! 


, A gazdag a szegényeken uralkodik, és szolgája a kölcsönvevő a kölcsönadónak" 


— PÉLDABESZÉDEK 22:07 


HOGYAN ROBBANTANAK BANKOT A GAZDAGOK? 

Jó pár évig furikáztam az ügyfeleket egy limuzinnal, ezért aztán sok mindent hal- 
lottam. Emlékszem például Garyre, az egyik fiatal, húsz körüli ügyfélre, aki havonta 
többször is limuzint bérelt tőlünk, hogy legyen egy személyes sofőrje, aki partikra és 
kocsmai kiruccanásokra, majd haza szállítja. Különös módon a fickó nemcsak pénte- 
ken és szombaton tartott igényt a szolgálatainkra, hanem hét közben is. Neki minden 
nap hétvége volt. Amikor őt szállítottam, tudtam, hogy hosszú éjszakára számíthatok, 
és nem fogom megbánni, mert a srác nem fukarkodott a borravalóval. 

Mivel le voltam égve, és a meggazdagodás útját kutattam, nem tudtam véka alá 
rejteni a kíváncsiságomat. A limuzinkölcsönző tulajdonosánál Gary múltjáról ér- 
deklődtem. Kiderült, hogy Gary már többé-kevésbé visszavonult, miután nemrég 
milliókért adta el a cégét. Ez igen! A srác nem lehetett sokkal idősebb, mint én, 
de már a nyugdíjas éveit élvezte, és dúskált a pénzben. A következő néhány alka- 
lommal, amikor őt szállítottam, füleltem, hogy elcsípjek valamit a beszélgetéseiből, 
abban a reményben, hogy hozzájutok valamilyen hasznos információhoz a meggaz- 
dagodás módjáról. Így is lett. Hallottam, amikor Gary részegen ezt mondta az egyik 
ivócimborájának: , Az államkötvényeknek és kincstárjegyeknek hála, soha többé 
nem kell dolgoznom!" Újabb darabka került a helyére a vagyonszerzés rejtélyének 
kirakós játékából. 


A LÉTEZŐ LEGJOBB PASSZÍV JÖVEDELEMFORRÁS 
Az előző fejezetben nem említettem a legjobb pénzfa palántát, ami csak létezik. 
Szándékosan hagytam ki, mert ez nem is igazán üzletpalánta, hanem olyan mag, 

amellyel már rendelkezel. Lehetsz leégve, és robotolhatsz kilátástalan munkahelyen, 
üzleti vállalkozások nélkül, akkor is rendelkezel a létező legjobb, pénzfa elültetésé- 
hez szükséges nyersanyaggal. 

Vajon mi lehet az? Találd ki! Ingatlan? Internetes üzlet? Terjesztőhálózat? Egy 
találmány jogainak értékesítése? Hideg, hideg és hideg. A lehető legjobb pénzfa a 
tárcádban lapul: a jó öreg zöldhasú. Igen, a pénz. A pénz a pénzfák királya. 

Hogy lehet a pénz passzív? Ha sok pénzed van, akkor a kezedben van annak a 
kulcsa, hogy csapatot válts, és fogyasztóból termelővé válj. Egészen pontosan: adós- 
ból hitelezővé, munkavállalóból munkaadóvá, ügyfélből tulajdonossá. Más szóval, 
kamat vagy tulajdonjog formájában fizetni fognak neked, hogy használhassák a TE 
PÉNZEDET. ; 

Vizsgáljuk meg például a kamatot, ami a pénzkölcsönzés díja. Jelenleg nagy va- 
lószínűséggel olyasvalaki vagy, aki nem kapja, hanem fizeti a kamatot. Valaki pénzt 
adott kölcsön neked, és jelzálogot tetetett az otthonodra, te pedig ezért cserébe ka- 
matot fizetsz neki. Ez a kamat valaki másnak nyereség vagy jövedelem. 

A hitelezővé alakulás bonyolult manővernek tűnhet, pedig egyáltalán nem az. 
Amikor csak lekötöd a pénzed egy bankban, hitelező leszel. Ha államkötvényt 
vásárolsz, akár közvetlenül a kibocsátótól, akár egy befektetési alapon keresztül, 
hitelezővé válsz. Ha pénzt helyezel el a bankszámládon, megint csak hitelezel. 
Hitelezőként nincs dolgod a kölcsön intézésével: csak hátradőlsz, és begyűjtöd a 
csekkeket. Ennél könnyebb és passzívabb jövedelemszerzés nem létezik. Gary, a 
limuzinom gazdag utasa hitelezésből élt, és életében soha többé nem kellett dol- 
goznia egyetlen napot sem. 


A TAKARÉKOSAKBÓL LESZNEK A HITELEZŐK, TULAJDONOSOK ÉS TERMELŐK 
A minap hallottam egy önjelölt , kétapájú" guru rádióhirdetését, amelyben a fickó 
kijelentette: , A takarékoskodók vesztesek! Nem hittem a fülemnek. Azok lenné- 
nek a vesztesek, aki takarékoskodnak? És akkor kik a nyertesek? Azok, akiknek azt 
javasoltad, hogy vegyenek fel milliós kölcsönöket kockázatos ingatlanbefektetések- 
hez? A takarékoskodók egyáltalán nem vesztesek. Éppen ellenkezőleg: nyertesek, 
mert végül hitelezők és cégtulajdonosok lesznek belőlük. Nyertesek, mert termelővé 
válnak, és vagyonteremtő eszközöket építenek fel. 

Nyisd ki a pénztárcád, és vegyél a kezedbe egy pénzérmét. Egy dollárért (pláne 
forintért) nem vehetsz túl sok mindent, viszont egy passzív jövedelemforrás csírá- 
ja válhat belőle. Egyetlen forint is hatalommal bír, mert egész életedre biztosíthat 
egy fillér passzív jövedelmet. Igen, életed végéig. Egy fillérért semmit sem kapsz a 
boltban, de képes rá, hogy sokszorosítsa a pénz titkos DNS-ét - teljesen passzívan. 

Ez az egyszerű tény tette lehetővé, hogy már harminc-egynéhány évesen visz- 
szavonuljak. Hitelező vagyok. Ha sok pénzed van, amit kölcsönadhatsz, akkor sza- 
badon élhetsz, mert minden hónapban passzív jövedelemre teszel szert. Ha lenne 
10 millió dollárod, amit kölcsönadhatnál akár csak 599-os kamatra, akkor minden 


egyes hónapban 41 666 dollár passzív jövedelem ütné a markodat. 896-os kamat 
esetén a havi jövedelmed már 66 666 dollár lenne - teljesen passzívan. Több mint 
60000 dollár havonta! ANÉLKÜL, hogy hozzá kellene nyúlnod a tőkéhez. Évekig 
csinálhatod, és a 10 millió dollárod akkor is megmarad! 

Képzeld el, hogy a számládra minden hónapban 40 000 dollár érkezik, és nem 
kell érte tenned semmit. Milyen dolgokat engedhetsz meg magadnak, ha 40 000 
dollárt keresel havonta? Szerintem elég sokfélét. Irreális? Nem az. Én így élek. Még 
a mai, alacsony kamatozású környezetben is találok olyan biztonságos befektetési 
lehetőségeket, amelyeknek a hozama a 4 és 696 közötti tartományban mozog, és 
vannak köztük adómentesek is. A legtöbb ember beleborzong a kamatemelés gon- 
dolatába, én viszont imádom, mert nekem , fizetésemelést" jelent. Egy 196-os ka- 
matemelés havonta több ezer dollárral dobja meg a bevételemet. Mivel pedig az 
infláció a kamatlábakkal összhangban emelkedik, a jövedelemforrásom védelmet 
nyújt az inflációval szemben is. Ha az infláció magasabb, akkor a kamatlábak is. 

Hogyan alkalmazhatod mindezt a gyakorlatban? Én az internetes vállalkozá- 
somon keresztül (egy pénzfa palántából) létrehoztam egy passzív jövedelemfor- 
rást, amely hitelezés útján finanszírozta a passzív jövedelemtermelő rendszeremet. 
Az internetes üzletem 8596-ban volt passzív (igen, hetente azért dolgoznom kellett 
pár órát), a hitelezési tevékenységem viszont 99,596-ban az. Gyakorlatilag semmit 
sem kell tennem, csak fogadni a pénzt. 

Ahelyett, hogy az időmet pénzre váltottam volna, befektettem egy önjáró rend- 
szerbe, amely egyszerre képes passzív jövedelemszerzésre és a pénztermelő rendszerem 
finanszírozására. Bekerítő hadműveletet indítottam, amelynek mind a rövid, mind 
a hosszú távú célja a passzív jövedelem volt. 


GYŰJTSD ÖSSZE A HADSEREGET! 

Minden megtakarított dollár egy újabb szabadságharcos a hadseregedben. Ha a 
pénzed harcol helyetted, az időd felszabadul, és áttöri az ,időt pénzért" egyenlet 
korlátait. 

A pénz a te hadsereged. Minél több katonád van, annál elszántabban fognak har- 
colni a szabadságodért. A Kapaszkodók a vagyonképlet költségváltozójára összpon- 
tosítanak, miközben a jövedelemváltozóra kellene figyelniük. A jövedelem a kulcsa 
a szabadságért küzdő hadsereged növelésének. Nem tudsz hatalmas sereget gyűjte- 
ni, ha autók tulajdonságait ecseteled Jimmy autószalonjában. 

És nemcsak az amerikai dollárról beszélek, hanem minden nemzetközi, dollár- 
ban denominált eszközről. A jövedelmem jelentős része jelenleg is más, erősebb 
valutájú és jobb hozamot biztosító országokban kibocsátott eszközökből származik. 
A Gyorsítók globálisan, és nem lokálisan gondolkodnak. 

Mit jelent neked a dollár? Italpincért a klubban péntek esténként? Vagy egy 
pénzfa magját? A dollár a te szabadságharcosod? Hagyd, hogy a pénz harcoljon 
érted, ne te a pénzért! 

HOGYAN HASZNÁLJÁK A GYORSÍTÓK (A GAZDAGOK) 

A KAMATOS KAMATOT? 

Amikor a Kapaszkodósávról beszéltem, vitattam, hogy a ,kamatos kamat" alkal- 
mas lenne vagyonfokozónak, mivel elválaszthatatlan az időtől. A Kapaszkodósáv 
médiagurui nyilván keresztre feszítenek ezért az állításért, mert a kamatos kamat 
ostorozása felér egy pénzügyi istenkáromlással. Ugyanakkor arra is felhívtam a 
figyelmet, hogy a kamatos kamat hatékonyan képes passzív jövedelmet termelni, 
ha elég nagy pénzösszegeket kamatoztatsz. Ellentmondásra bukkantunk volna? 
A tanuláshoz hasonlóan a Gyorsítók és a Kapaszkodók a kamatos kamatot is eltérő 
módon aknázzák ki. A Kapaszkodók (a középosztály) a kamatos kamat révén meg 
szeretnének gazdagodni, míg a Gyorsítók (a gazdagok) jövedelemtermelésre és a 
likviditás biztosítására használják ezt az eszközt. A Kapaszkodók 5 dollárral indíta- 
nak, a Gyorsítók 5 millióval. 

Én a kamatos kamatból fizetem a számláimat. Eszköznek és passzív jövedelem- 
forrásnak tekintem. Ugyanakkor nem a kamatos kamat felel a vagyonomért. Ez 
létfontosságú. A Gyorsítók nem vagyonteremtésre használják a kamatos kamatot, 
mert az nem része a vagyonképletüknek. A vagyon megteremtésének nehéz felada- 
tát a Gyorsítósávban folytatott üzleti tevékenységükre bízzák. 

A gazdag politikusok és más közéleti személyiségek vagyonbevallásában rendre 
közös vonások bukkannak fel. Vagyonuk üzleti érdekeltségekből származik, míg a 
mozgósítható készpénztartalékot fix kamatozású értékpapírokban, például állam- 
kötvényekben, kincstárjegyekben és más, könnyen hozzáférhető és biztonságos 
befektetésekben tartják. A gazdagok nem arra használják a pénzpiacokat, hogy va- 
gyont halmozzanak fel, hanem a meglévő vagyonukat gyarapítják tőkeáttételt nyújtó 
üzleti alapok révén. Ne feledd: a huszonöt éves multimilliomos, aki befektetési ala- 
pokból gazdagodott meg, csupán tündérmese. Az alapokat a milliomosok működ- 
tetik! Ők a termelők! 


MIRE JÓ VALÓJÁBAN A KAMATOS KAMAT? 

Mit szeretnél inkább: 5 millió dollárt most, vagy egy pennyt, ami negyven éven át 
minden nap megduplázódik? Ez nem lehet kérdés, igaz? Elteszed az 5 milliót. Ezzel 
azonban súlyos hibát követsz el. Ha az azonnali 5 milliót választod, közel 5,5 mil- 
liárdról mondasz le. Igen, 5,5 MILLIÁRDRÓL. Nézd meg az alábbi táblázatot, amely 
bizonyítja, mekkora erő rejlik a duplázódásban. j 


EGY PENNY MEGDUPLÁZVA 


Napok Összeg Napok Összeg 
j 01 21 10 485,76 
2 02 22 20971 ,52 
3 04 23 41 943,04 
a ,08 24 83 886,08 
5 16 25 167 772,16 
6 AZ 26 335 544,32 
7 , 64 27 671 088,64 
8 1,28 28 1 342 177,28 
9 2,56 29 2 684 354,56 
10 512 30 5 368 709,12 
11 1024 31 10 737 41824 
12 2048 32 21 474 83648 
13 4096 33 42 949 672,96 
14 81,92 J 34 85 899 345,92 
15 163,84 35 171 798 691,84 
16 327,68 36 343 597 383,68 
17 655,36 37 687 194 767,36 
18 1 310,72 38 13 74 389 534,72 
19 2 621,44 39 2 748 779 06944 

20 5 242,88 40 5 497 558 138,88 


Most cseréljük ki a fenti táblázatban a napokat ÉVEKRE. Tételezzük fel, hogy az 


első napon 21 éves vagy. 


EGY PENNY MEGDUPLÁZVA 


Életévek Összeg Életévek Összeg 
21 01 j 41 10 485,76 
22 ,02 42 20 971,52 
23 04 43 41 94304 
24 08 44 83 886,08 
25 ,16 45 167 77216 
26 52 46 335 544,32 
27 64 47 671 088,64 
28 1,28 48 1 342 177,28 
29 256 49 2 684 354,56 
30 5,12 50 5 368 709,12 
31 10,24 51 10 737 418,24 
32 20,48 52 21 474 83648 
33 4096 53 42 949 672,96 
34 81,92 54 85 899 345,92 
35 16384 55 171 798 691,84 
36 327,68 56 343 597 383,68 
37 65536 57 687 194 767,36 
38 1 310,72 58 1 374 389 534,72 
39 2 621,44 59 2 748 779 06944 


40 5 242,88 5 497 558 138,88 

Ez az újabb diagram mutatja meg igazán, milyen utat jársz be a Kapaszkodó- 
sávban, ahol a kamatos kamat ereje csak akkor mutatkozik meg, amikor az életed 
nagy része már elpárolgott. A nagy lé egészen addig várat magára, amíg ötven-hat- 
van éves nem leszel - és itt most mindvégig évi 10096-os hozammal számoltunk. 
Az átlagos piaci hozam 796 lenne. Hiába a duplázódás, 40 éves korodra alig 6 ezret 
mondhatsz a magadénak. Ez a Kapaszkodók sorsa: fogva tartja őket az idő és a be- 
folyásolhatatlan haszon. 

A Gyorsítók tisztában vannak ezzel a gyengeséggel, és tudják, hogy a kamatos 
kamat fegyvere nagy összegek esetében a leghatékonyabb. Ahhoz, hogy a kamatos 
kamat hatékony legyen, valahogy át kell ugranod 30 évnyi matematikai tehetetlen- 
séget, és ott kell meglovagolnod a hullámot, ahol a legmagasabb. 


A KAMATOS KAMAT ÁRHULLÁMA 

Mint a messze kint a tengeren közelítő szökőár, a kamatos kamat ereje sem látható, 
amíg földközelbe nem ér. Ahogy azonban az árhullám a part felé közeledik, hihetetlen 
erőre tesz szert. A Kapaszkodók többsége az óceán közepén lovagol a kamatos kamat 
hullámán - és semmit sem érez. Csak sodródik céltalanul, és nem jut sehová. 5 millió 
10 százalék kamata nem tesz milliomossá. Ha a fizetésedből minden hónapban fél- 
reteszel 200 dollárt, és elhelyezed egy 3906-os megtakarítási számlán, azzal nem fogsz 
gyorsan meggazdagodni. Kint a tengeren egyszerűen nem tudsz felülni a hullámra. 


EGY PENNY MEGDUPLÁZVA 


Életévek Összeg Életévek Összeg 


21 01 41 10 485,76 
22 02 ; 42 20 971,52 
23 04 Áttudszugrani 43 41 943,04 
24 08 . 30 évet 44 83 886,08 
25 16 ésitt kezdeni? 45 167 772,16 
26 ÉS 46 335 54432 
27 64 47 671 088,64 
28 1.28 48 1 342 17728 
29 2.56 2 684 354,56 
A eze 35456 
31 1024 
32 20,48 
33 40,96 
34 81.92 
35 16384 
36 327,68 
37 655,36 
38 1 310,72 


2 621,44 
5 242,88 


A Gyorsító a partról figyeli "az árapály erőit, és arra törekszik, hogy közvet- 


nr 


lenül a parton csípje el a hullámot, mert a szökőárnak ott a legnagyobb az ereje. 


Ahhoz, hogy mozgósítani tudd a kamatos kamat valódi erejét, pattanj fel a hullámra 
a parton, olyan nagy összeggel, ami már jelentős tőkeáttételt tesz lehetővé. 10 millió 
dollár 10 százalékos kamattal évi 1 milliót jelent, vagyis 83 333 dollárt minden egyes 
hónapban. Aknázd ki a kamatos kamat erejét a hullám tetején, nem a nyílt óceánon, 
végtelen messzeségben. 

E szemléletes hasonlatnak az a lényege, hogy a gazdagok nem arra használják a 
kamatos kamatot, hogy meggazdagodjanak, hanem jövedelemtermelésre és a likvi- 
ditás biztosítására. Egy 5906-os adómentes hozam 10 millió dollár esetén egy csapás- 
ra évi 500 ezer dollár passzív jövedelmet eredményez. Mint a szökőár a tengerpar- 
ton, a kamatos kamat döbbenetes erőt fejt ki, ha nagy pénzösszegekkel találkozik. 
A pénz itt alakul át teljesen passzív jövedelemforrássá. Ami a 10 millió dolláros 
alaptőkét illeti, annak a forrása a Gyorsítósávban indított üzleti vállalkozásod - net- 
tó árbevétel plusz eszközérték - exponenciális növekedése, tehát NEM a költségek 
lefaragása, NEM a tőzsde, és NEM egy munkahely. 


ÖSSZEGZÉS: A GYORSÍTÓSÁV FELISMERÉSEI 

e Egyetlen megtakarított dollárból is ültethető pénzfa. 

e 10 millió dollár mindössze 596-os kamattal is havi 40 000 dollár passzív jöve- 
delmet jelent. 

e A passzív jövedelemtermelés legjobb eszköze egy megtakarított dollár. 

e A Gyorsítók (a gazdagok) nem meggazdagodásra használják a kamatos ka- 
matot és a tőzsdét, hanem arra, hogy jövedelmet termeljenek, és megőrizzék 
a likviditást. 

s Minden megtakarított dollár egy újabb szabadságharcos a hadseregedben. 

, A gazdagok a tetején ülnek fel a kamatos kamat hullámára, és nagy pénzösz- 
szegekre zúdítják rá az erejét. 

e A Gyorsítók végül nettó hitelezők lesznek. 

A meggaztdagotás valódi törvénye 


, Ne arra törekedj, hogy sikeres, hanem hogy értékes ember légy." 


— ÁLBERT EINSTEIN 


HATÁS, NEM VONZÁS 

A hatás törvénye. Nem, nem tévedés. A matematika a világ egyetemes nyelve. 
Nem lehet ellentmondani neki vagy vitatkozni vele. Kettő meg kettő az négy. 
10 millió mindig nagyobb lesz, mint 24. Ezek a megállapítások tények, nem vala- 
milyen misztikus filozófiai elmélet termékei. A matematika törvény. A stitkok" és 
a misztikus filozófiák nem. 

Ha meg szeretnél gazdagodni, kövesd a világegyetem igazi törvényét — a MATE- 
MATIKÁT -, ne valamilyen hókuszpókuszt, amit sem bizonyítani, sem szabatosan 
leírni nem lehet. , Pozitív" 
tenni. Azért még nem kell hirtelen magadra kapkodnod a ruhádat. Tudom, hogy 


közhelyek éneklése a tábortűz körül nem fog gazdaggá 


a vonzás törvénye jól hangzik, és van gyakorlati haszna. 

Azoknak, akik nem ismerik a vonzás törvényét: ez egy misztikus elmélet, ami 
azt mondja, hogy azzá válsz, amiben hiszel, és hogy a tudatos és tudattalan gon- 
dolataid valóságos teremtő erővel bírnak. A vonzás törvénye azt állítja, hogy ha 
pontosan tudod, mit szeretnél, megkéred az univerzumot, hogy adja meg neked, 
és elképzeled, hogy már meg is kaptad, akkor előbb-utóbb valóban megkapod. 
Gondolj a gazdagságra, és gazdag leszel! Egyszerűen hangzik, ugye? 

Nem fogom véka alá rejteni az őszinte véleményemet, bármennyire szentség- 
törésnek találják is majd a vonzás törvényének hívei: az egész egy rakás halan- 
dzsa, amit azért találtak ki, hogy könyveket adjanak el azoknak, akik hisznek 
benne, hogy csak , gondolniuk kell rá; és tényleg meggazdagodnak. A vonzás 
törvénye valójában nem más, mint a hit és a vizualizáció régi elveinek újracso- 
magolása és újbóli piacra dobása, tömegfogyasztásra alkalmas formában. Hogy 


kik azok, akik tényleg a Gyorsítósávban haladnak? Azok, akik eladják neked a 


vonzás törvényét! 


TORTASÜTÉS CUKOR NÉLKÜL? 

Miért tartott ilyen sokáig megírnom ezt a könyvet? Két évig kívántam, hogy elké- 
szüljön, és pozitívan gondoltam rá. Hagytam, hogy a vonzás törvénye végezze a 
dolgát. Kértem az univerzumot. Nyitott voltam. Elképzeltem a kész könyvet a lelki 
szemeimmel. Még egy polcot is lefotóztam egy könyvesboltban, és Photoshoppal 
rárajzoltam a könyvem. És mi történt? 

Egyáltalán semmi. Nuku. Zéró. Az univerzumtól nem kaptam meg a kész köny- 
vet. A tény az, hogy minden pozitív gondolkodás, meditáció és az univerzumhoz 
való könyörgés ellenére a könyvem mindaddig nem vált kézzelfogható valósággá, 
amíg le nem tettem a hátsómat egy székre, és el nem kezdtem írni. Összpontosítot- 
tam, tudatos döntés eredményeként elköteleztem magam a CSELEKVÉS mellett, és 
tartottam is magam a vállalt kötelezettséghez: cselekedtem. 

Ha a vonzás törvényének híve vagy, és a kritikámat bántónak találod, rendben 
van. Nem azért írtam meg ezt a könyvet, hogy barátokra tegyek szert, vagy hogy 
különféle rendezvényekre hívjanak előadást tartani a pozitív gondolkodásról. Azért 
írtam meg, hogy elmondjam, pontosan mit is kell tenned ahhoz, hogy meggazda- 
godj. A puszta gondolkodás soha senkit nem tett még gazdaggá, hacsak nem vont 
maga után következetes tetteket olyan törvények alkalmazása érdekében, amelyek 
valóban működnek. 

Tulajdonképpen sértőnek tartom, ha valaki azt feltételezi, hogy a sikerem a po- 
zitív gondolkodásnak köszönhető. Realista vagyok, aki megérti az emberi termé- 
szetet, és a természetünk az, hogy a legkisebb ellenállás útját választjuk. Egyálta- 
lán nem lep meg, hogy ezek a ,vonzó" könyvek milliószámra kelnek el. A könnyű 
meggazdagodást ígérő könyvek azért fogynak ilyen jól, mert a ,könnyű" ugyan- 
olyan csábító szó, mint a , szex". A meggazdagodás mint esemény kelendő. A folya- 
mat nem. 

Igen, a pozitivitás előnyt élvez a cinizmussal szemben. A változás kiindulópontja 
a hit. A vizualizáció döntő fontosságú. Ha nem hiszed el, hogy meg tudsz vala- 
mit csinálni, tényleg nem leszel képes rá. Ez ŐSRÉGI bölcsesség. A vonzás törvénye 
mutatós szerszám, de az a hibája, hogy figyelmen kívül hagyja a meggazdagodás 
igazi titkát — azt a titkot, ami vagyoni helyzettől, nemzetiségtől, kultúrától és a meg- 
gazdagodás választott útjától függetlenül mindenkire érvényes: a hatás törvényét. 
A ,wonzás csődje; hogy figyelmen kívül hagyja a matematikát. 


A HATÁS TÖRVÉNYE: BELÉPŐ A GYORSÍTÓSÁVBA 
A hatás törvénye azt mondja, hogy minél több ember életére minél nagyobb erővel 
és/vagy mértékben van hatással egy dolog, amit te irányítasz, annál gazdagabb le- 
szel. Ez röviden és leegyszerűsítve annyit tesz: légy hatással milliókra, és milliókat 
fogsz keresni. 

Nemrég írtam egy cikket A legrövidebb cikk a meggazdagodás titkáról, amit vala- 
ha írtak címmel. Találd ki, milyen hosszú volt. Egy bekezdés? Talán egy-két mon- 

GYORSÍTÓSÁV A MILLIÓKHOZ 


dat? Nem. Csupán két szó. Hass milliókra! Légy hatással milliókra, és milliomos leszel 
- ennél egyszerűbb nem is lehetne! 

Más szóval, hány életet érintettél meg eddig? Ki látta hasznát a munkádnak és 
az alkotásaidnak? Milyen problémákat oldottál meg? Milyen értéket képviselsz a 
társadalom számára? Ha egy szálloda recepcióján dolgozol, akkor egyszerűen nem 
érhetsz el elég nagy hatást, és ezt a tényt a bankszámlád ís tükrözni fogja. Az, hogy 
mennyi pénzed van (vagy nincs), közvetlenül tükrözi, mennyi értéket adtál (vagy 
nem adtál) másoknak. 


A HATÁS MENNYISÉGET VAGY ERŐT JELENT, VAGY MINDKETTŐT 

A hatás törvényének kihasználásához üzleti vállalkozásodnak nagy mennyiségben 
vagy nagy erővel kell hatást kifejtenie, vagy mindkét módon. A Gyorsítósáv va- 
gyonképletében a , mennyiség" (méret, kiterjedés) és az ,erő" (mérték, nagyság, je- 
lentőség) a , nettó nyereség" változó kiszámításában kap szerepet: 


NETTÓ NYERESÉG - Értékesített egységek (mennyiség) x Egységenkénti nyereség (erő) 


A MENNYISÉG a Gyorsítósáv térképén a vagyonképlet profitváltozójában tükrö- 
ződik, mégpedig az értékesített egységek számában. Ha eladsz 20 millió tollat, és 
minden egyes darabon 75 cent a nyereséged, akkor 15 millió dollárt kerestél. A ha- 
tás MENNYISÉGI, de kis EREJŰ. Egy toll eladása nyilvánvalóan nincs jelentős hatással 
senkinek az életére. A vagyont itt a MENNYISÉG eredményezi, nem a hatás mértéke. 

Ezzel szemben az erő azt jelenti, hogy kevesekre ugyan, de nagy hatást gyako- 
rolsz. Ezt a Gyorsítósáv vagyonképletében az EGYSÉGENKÉNTI NYERESÉG fejezi ki. 
Az ár mindig az erőt tükrözi. Ha olyan terméket adsz el, ami 50 millió dollárt ér, 
a hatás erejét aknázod ki. Például, ha egy bérház tulajdonosa vagy, amelyben 400 
lakóegység található, és mindegyikből 100 dollár nyereség származik, akkor 40 000 
havi jövedelemre teszel szert a lakások kiadásából. Mivel 400 családnak nyújtasz 
otthont, az általad kifejtett hatás nem nagy mennyiségű, viszont nagy erejű. A lak- 
hatási lehetőség biztosítása nagy jelentőségű tevékenység. A nagy erejű tevékeny- 
ségek kisebb mennyiségben is nagyobb nyereséggel kecsegtetnek. Az erő mindig 
tükröződik az árban. Nagy érték — magas ár — nagy erő. 

Ha képes vagy egyesíteni a mennyiséget és az erőt, már nem milliókról, hanem 
milliárdokról beszélhetünk. Donald Trump sokakra van jelentős hatással, ezért rúg 
a vagyona milliárdokra. 

A mennyiség milliomossá tesz. Az erő is milliomossá tesz. A mennyiség és az erő 
együtt milliárdost csinál belőled. 


KÖVESD A PÉNZT! 
Sajnos a ,törvény" szóval túl könnyedén dobálóznak, és olyan fogalmakat is leír- 
nak vele, amelyek nem igazán törvények. A vonzás törvénye például nem törvény, 


csupán egy elmélet. A , törvény" szó valamilyen megfellebbezhetetlen dolgot jelent. 


Valami olyasmit, ami kivétel nélkül mindig érvényes. Ha leejtesz egy görögdinnyét. 


a kollégiumi ablakodból a 10. emeletről, működésbe lép a gravitáció törvénye, és a 
görögdinnye minden egyes alkalommal leesik a földre. Az eredmény 10096-os bizo- 
nyossággal megjósolható, 

Sajnos ez a pozitív goridolkodásra és a vizualizációra már nem igaz. A hit és a 
manifesztáció nem abszolút érvényű, így nem tekinthető törvénynek. A hatás tör- 
vénye viszont igen. 

Mutass nekem egy saját erejéből felkapaszkodott milliárdost, és én biztosra ve- 
szem, hogy közvetve vagy közvetlenül, kis vagy nagy dolgokban, de sokak életére 
volt hatással. , Mély torok" azt mondta Woodwardnak és Bernsteinnek: , Kövessék 
a pénzt!" Ha te is követed, a meggazdagodás egyetlen igazi törvényére fogsz rábuk- 
kanni - a hatás törvényére. Miért? Azért, mert a hatás törvénye a matematikában 
gyökerezik, és ezért a használt térképtől vagy útitervtől függetlenül működik. 

A Kapaszkodók a hatás törvényének segítségével megmenekülhetnek a Kapasz- 
kodósáv börtönéből. A profi sportolók, színészek és előadóművészek saját értéké- 
nek robbanásszerű növekedése ugyancsak a hatás törvénye miatt következik be: a 
társadalom hirtelen úgy érzi, hogy az adott személy rendkívüli értéket képvisel. Ők 
is az idejüket bocsátják pénzért áruba, de az érzékelt értéküknek megfelelő csilla- 
gászati árszinten. 

Az elmúlt évtizedben például Bill Clinton több mint 50 millió dollárt keresett 
nyilvános előadásokkal. Előadóként egyértelműen az idejét cserélte pénzre, csak- 
hogy az ő saját értéke legendás, talán óránként 100 000 dollárnál is több. A hatalmas 
előadói díj mögött a hatás törvénye rejlik. Clintonra milliók figyelnek, ezért milliókat 
is fizetnek neki. 

Egy rapper milliószámra adja el a dalait, és milliókat fizetnek neki. Egy háziasz- 
szony elad egymillió konyhai szerkentyűt, és milliókat keres vele. Egy lottónyertes 
milliókat nyer, mert milliók vettek lottószelvényt. Daddy Warbuck fia milliókat örö- 
köl, mert a Warbucks Company milliókat szolgál. Egy plasztikai sebész milliókat 
keres, mert sokaknak nyújt számukra értékes szolgáltatást. Egy sportcsillag ügy- 
nöke milliós fizetést kap, mert az ügyfele milliókat szórakoztat. Kövesd a milliomos 
pénzének forrását, és valamiből milliókat fogsz találni. 

A pénzt - közvetve vagy közvetlenül - mindig valamilyen nagy mennyiségben 
vagy nagy erővel érvényesülő hatás előzi meg. Minél több emberre vagy hatással 
közvetve vagy közvetlenül, annál nagyobb vagyont fogsz magadhoz vonzani. 


A NAGY VAGYON A NAGY SZÁMOKAT KÖVETI 

A sportolók tökéletes példái a hatás törvényének. Ha profi baseballjátékos vagy, 
a saját értékedet gigantikus fizetéssel honorálják. 2009-ben Alex Rodriguez 
240 millió dollárról szóló szerződést írt alá. Pontosan mi indokolta ezt az ir- 
datlan összeget? Egyszerű: a hatás törvénye, mint minden nagy vagyont. Alex 

Rodriguez a játékán keresztül milliókat szórakoztat. Ő a MENNYISÉGET használja 
ki, akárcsak minden profi sportoló. Milliókat fizetnek nekik, mert milliók szóra- 
kozását biztosítják. Egy humorista, aki milliókat nevettet meg, milliókat kap. Egy 
cégvezető, aki olyan vállalatot igazgat, amelyik milliókat szolgál ki, ugyancsak 
milliós fizetést vág zsebre. I 

Ezek mind-mind olyan, a saját értéken alapuló megdicsőült hatalmi pozíciók, 
amelyek a hatás törvényét használják ki. Ha a saját értékeden keresztül szeretnél 
meggazdagodni, a hatás törvényére kell alapoznod. Kerülj olyan helyzetbe, hogy 
milliókra lehess hatással. Légy nélkülözhetetlen és pótolhatatlan, mint egy spor- 
toló, egy előadóművész vagy egy rangos cég vezetője. 

Nem tudsz milliókat elérni, mint egy sportoló? Akkor menj közvetlenül a for- 
ráshoz, és szolgáld a forrást. A híres sportolók ügynökei például ugyanolyan gaz- 
dagok, mint maguk a sportolók, mert közvetetten rájuk is érvényes a hatás törvé- 
nye. Azok az ingatlanközvetítők, akik kifejezetten a gazdag emberek otthonaival 
foglalkoznak, maguk is meggazdagodnak, mert közvetetten kapcsolatba kerülnek 
a törvény uraival. A hatás törvénye nem törődik az útitervvel, az idő áruba bocsá- 
tásával, vagy bármi mással, kizárólag a nagy számok matematikai erejét érvényesí- 
ti. Fejts ki néhányszor óriási hatást, vagy kisebb hatást, de több milliószor. 


, Erő Joe" egy cég tulajdonosa, amely irodaházakat épít. 14 iroda- 
komplexumot alakít ki, és külön megvásárolható irodákra osztja azo- 
kat. Minden teljes kihasználtságú komplexum 400 ezer dollár nyereséget 
jelent a számára. 14 (mennyiség) x 400 000 dollár (erő) - 5 600 000 
dollár. 

, Mennyiség Joe" könyvet ír, amelyben a filmcsillagok étrendjét taglal- 
ja. 8 millió példányt ad el belőle (mennyiség), és példányonként 7 dollárt 
keres (erő). Ugyanakkora összeghez jut, mint a másik Joe: 5 600 000 
dollárhoz. 


Minél közelebb jutsz a nagy számok forrásához, annál közelebb jutsz a vagyon- 
hoz. Aki milliókat szolgál, az milliókat keres. Ha nagyot akarsz kaszálni, gondol- 
kodj nagyban! 


ÖSSZEGZÉS: A GYORSÍTÓSÁV FELISMERÉSEI 

e A hatás törvénye azt mondja, hogy minél több ember életére vagy hatással, 
akár az erőt, akár a mennyiséget tekintve, annál gazdagabb leszel. 

s A mennyiség a Gyorsítósáv vagyonképletében a profitváltozó értékesített 
egységek" változójának feleltethető meg, míg az erő az ,egységenkénti nye- 
reség"-nek. 

e A vonzás törvénye nem törvény, hanem elmélet. A hatás törvénye viszont ab- 
szolút érvényű, és a használt útitervedtől függetlenül működik. 


s Minden önerőből született vagyon visszavezethető a hatás törvényére. 


e A hatás törvénye általános érvényű, mert közvetlen érintkezés és befolyás (ha 


magad vagy a sportoló), illetve közvetett érintkezés (ha a sportoló ügynöke 
vagy) esetén is működik. 

e Ahhoz, hogy milliókat keress, milliókra kell sokszor vagy jelentős mértékben 
hatnod. 

Járművetd a vagyonhoz vezető úton: 
TE 


Először légy a magad ura! 


, Az események és a körülményeink eredete magunkban keresendő, 
mert olyan magokból sarjadnak, amelyeket mi vetettünk el." 


-— HENRY DAVID THOREAU 


ELŐSZÖR MAGADNAK FIZESS!" - HA HAGYJÁK 

A Gyorsítósávban történő sikeres haladáshoz körültekintően beállított járműre 
van szükség, amely minden szempontból felkészült az előtte álló útra. A meg- 
gazdagodás útján a járműved te magad vagy. Te vagy az előrehaladás motorja. 
Te felelsz az utazásért. Ahhoz pedig, hogy irányítani tudd magad, először a magad 
urává kell válnod. 

Bizonyára hallottad már azt a tanácsot, hogy ,először magadnak fizess!" (,elő- 
ször magad fizesd ki) először fedezd a saját költségeidet" stb.). Ez a Kapaszko- 
dósáv egyik szokásos tétele, amely George Clason 1926-ban megjelent klasszikus 
könyvéből, a Babilon leggazdagabb emberéből (The richest man in Babylon ) szár- 
mazik. Érdekes olvasmány, de alapvetően hibás. 

Ha nem ismerős az elv, elmondom, mi a lényege. Az , először magadnak fizess!" 
azt jelenti, hogy az első dolgod mindig a megtakarítás legyen: tégy félre pénzt 
magadnak, vagyis , fizesd ki magad" mielőtt bármi másra - élelmiszerre, benzin- 
re, autóhitel-törlesztésre és egyebekre - költenél. A halmozódó megtakarítások 
állítólag felgyorsítják a Kapaszkodó rozoga járművét: a piaci befektetések után 
kapott kamatos kamatot. 

A szomorú tény azonban az, hogy azt tanácsolni egy Kapaszkodónak, hogy 
, először magát fizesse ki" olyan, mint ha egy minden végtagjára lebénult embert 
arra biztatnánk, hogy másszon meg egy égbe nyúló lépcsősort. Tökéletesen hiá- 
bavaló. Ha alkalmazottként dolgozol, nézd meg az utolsó fizetésedet. A nettó bé- 
red azonos a bruttó béreddel? Nem. Akár 3596-kal is kevesebb lehet. Ezenfelül az 
olyan adózás előtti levonások, mint a nyugdíj-előtakarékossági számlára történő 
befizetések, nevetséges összegekre korlátozzák azt, amit ténylegesen kézhez kapsz, 

így ha alkalmazott vagy, vagyon felhalmozására esélyed sem marad. A rendszer 
nem hagyja, hogy adózás előtt takarékoskodj. 

Ha az elsődleges jövedelemforrásod munkabérből származik, akkor nincs lehe- 
tőséged rá, hogy először magadnak fizess, mert mindig az állam az első! Ahhoz, 
hogy az , először magadnak fizess!" kivitelezhető legyen, kézhez kell kapnod a tel- 
jes összeget, mert csak így tudsz először magadnak adni, és utoljára az államnak. 
A járművednek a saját tulajdonodnak kell lennie. 


AHHOZ, HOGY ELŐSZÖR MAGADNAK FIZETHESS, 

A MAGAD URÁVÁ KELL VÁLNOD 

Nem tudsz magadnak fizetni először, ha nem vagy a magad ura. A járművednek 
(neked) szabadnak és tisztának kell lennie. Ha alkalmazásban állsz, valaki más 
rendelkezik feletted. És ha valaki más rendelkezik feletted, akkor téged nem elő- 
ször fizetnek ki, hanem utoljára. 

Az első lépés afelé, hogy visszanyerd az uralmat a járműved - saját magad - fe- 
lett, az, hogy a magad ura leszel. Így tényleg te juthatsz hozzá elsőként a pénzhez, 
és az állam utoljára. Azt, hogy a magad ura legyél, úgy érheted el, hogy az üzleti 
vállalkozásodat páncélba öltözteted: egy cégbe, amelyet te irányítasz. 

A céged lesz a szalagkorlát a Gyorsítósávon, mert megvéd attól, hogy saját 
magad helyett másoknak kelljen először fizetned. Ha cégtulajdonos vagy, a nettó 
bevételedet csökkentheted a költségekkel. A fennmaradó nyereség az, ami adó- 
köteles, és ez után fizeted meg az adót az államnak. Ezenkívül a cég független 
a tulajdonosától, és időtálló. A cég téged helyettesítő szerkezetként működteti az 
üzleti rendszeredet. 

Ha cégtulajdonos vagy, az államnak évente négy alkalommal fizetsz: negyed- 
évenként egyszer befizeted a becsült adóelőleget. Ha alkalmazottaid vannak, min- 
den alkalommal adót fizetsz, amikor kifizeted őket. Én évente 365 alkalommal fi- 
zetek magamnak először, miközben az államnak csak négyszer. Nem találod úgy, 
hogy ez a szerkezet nemcsak azt segíti elő, hogy ,először magadnak fizess ; hanem 
a meggazdagodást is megkönnyíti? 


HOGYAN VÁLHATSZ A MAGAD URÁVÁ? 

Sok vállalkozóhoz hasonlóan én is elkövettem azt a borzalmas hibát, hogy elő- 
ször egyéni vállalkozóként vágtam bele az üzletbe. Bármely , tanácsadót ; aki vál- 
lalkozási formaként az egyéni vállalkozást vagy a közkereseti társaságot (kkt.-t) 
javasolja, messziről kerülni kell, mint egy kocsmai vécét. Ezek a vállalkozási 
formák kockázatosak, mert nem nyújtanak védelmet, és a tevékenységükért 
személyedben és teljes vagyonoddal egyaránt korlátlan felelősséggel tartozol. 
Ha egyéni vállalkozóként dolgozó vízvezeték-szerelő vagy, véletlenül otthagysz 
egy csővágót az egyik ügyfél házában, és az ügyfél három éves gyereke megöli 
magát vele, akkor azért téged vonnak felelősségre. Miért? Mert egy olyan vállal- 


kozási forma mellett döntöttél, amelyik nem nyújt védelmet. Nem egy vállalatot 


fognak beperelni, hanem személyesen téged, és minden, ami a tulajdonodban 


van, szabad prédává válik. A Gyorsítósávban ezek a legjobb üzleti struktúrák (az 
Egyesült Államokban): 


1) C típusú társaság (C corporation, társasági adó fizetésére kötelezett cég; a 
részvényesek az osztalékuk után még személyi jövedelemadót is fizetnek.) 
2) S típusú társaság (S corporation; társasági adó fizetésére nem kötelezett cég; 
. csak a részvényesek fizetnek jövedelemadót az osztalék után, a saját részese- 
désük erejéig. S típusú társaság tulajdonosa csak amerikai állampolgár vagy 
. zöldkártyával rendelkező személy lehet.) 
3) LLC (limited liability corporation; korlátolt felelősségű társaság) 


Mindegyiknek megvan a maga előnye és hátránya, de közös bennük a korláto- 
zott felelősség, valamint az előnyös adózás. 


C TÍPUSÚ TÁRSASÁG 

A C típusú társaság olyan üzleti struktúra, amely időtálló és könnyen átruházha- 
tó. A társaság nyeresége a társasági adókulccsal adózik, a nettó jövedelmet pedig 
szétosztják a részvényesek között. 

Egyes C típusú társaságok tulajdonosai a ,jövedelemfelosztás" stratégiájának 
alkalmazása érdekében választják ezt a vállalkozási formát. Ez a stratégia abból 
áll, hogy a vállalkozás jövedelmét felosztják a tulajdonos(ok) és a társaság között, 
amivel lényegében mindkettő alacsonyabb adósávba kerül, ahelyett, hogy csak az 
egyiknél jelentkezne nagyobb jövedelem. A társaságok működésének és az adózá- 
si stratégiáknak a boncolgatása túlmutatna ennek a könyvnek a keretein, de annyi 
elmondható, hogy ez a vállalkozási forma biztosítja a Gyorsítósáv egyik fontos 
elemét: az irányítást. 

Bár a C típusú társaságok és tulajdonosaik kettős adóztatás alá esnek (a válla- 
lat nyereségét és a részvényesek osztalékát egyaránt adó terheli), ez a forma elő- 
nyös a nagyobb vállalatoknak és a ,vagyoneszköz-növekedési" stratégiát követő 
társaságoknak. Más szóval, ha nem tervezed a nyereség szétosztását, és a , hettó 
nyereség" helyett az ,eszközérték" növelésére összpontosítasz, akkor egy C típusú 
társaság jó választás lehet. A legtöbb nyilvánosan működő részvénytársaság C tí- 
pusú alakulat, amely nem fizet osztalékot a részvényeseknek, hanem az árbevétel 
és az eszközérték növelésére törekszik. 


S TÍPUSÚ TÁRSASÁG 

Az S típusú társaság olyan, mint a C típusú, azzal az eltéréssel, hogy nem adó- 
zik önálló egységként. , Átfolyó adózású" szervezetnek tekintendő, ezért az adók 
megfizetése nem vállalati, hanem egyéni szinten történik, és a jövedelmet a 

tulajdonos(ok) személyijövedelemadó-bevallásában kell feltüntetni. Az S típusú 
társaságnak is van adózási előnye: a nyereség után nem az egyéni vállalkozók vál- 
lalkozói kivétjét terhelő tekintélyes adót kell megfizetni. Ugyanakkor, a C típusú 
társaságokkal ellentétben, amelyeknek korlátlan számú tulajdonosa lehet, az 5 tí- 
pusú társaságoknak legfeljebb száz, és a bejegyzésükhöz további követelmények- 
nek is meg kell felelni. 


LLC (KORLÁTOLT FELELŐSSÉGŰ TÁRSASÁG) 
Az LLC-k pontosan ugyanúgy működnek, mint a többi társaság, ugyanakkor 
rendelkeznek a közkereseti társulások és az egyéni vállalkozások előnyeivel is. 
Az LLC-k nyeresége átfolyik a tulajdonosokhoz (akiket ebben az esetben tagok- 
nak hívnak), és az ő személyi jövedelemadójukban tükröződik. Az LLC-k is ,át- 
folyó adózású" jogi személyeknek tekintendők, mert a nyereség közvetlenül átfo- 
lyik a tulajdonosokhoz. Egy társas vállalkozás számára az LLC vagy az S típusú 
társaság az ajánlott vállalkozási forma, nem pedig a közkereseti társaság, amely a 
felelősség tekintetében, megismétlem, nem nyújt védelmet. 

Ha kisvállalkozást szeretnél indítani, azt tanácsolom, hogy alapíts LLC-t vagy 
S típusú társaságot. Óvakodj a közkereseti társaságtól és az egyéni vállalkozás- 
tól, mivel ezek nem korlátozzák a felelősségedet. Egy társaság alapítása egyáltalán 
nem olyan ijesztő, mint amilyennek látszik. A bejegyzés költsége államonként el- 
térő, de nem haladja meg az 1000 dollárt. Arizonában például már néhány száz 
dollárból céget alapíthatsz. 


A VÁLLALKOZÁSI FORMA KIVÁLASZTÁSA 

Az, hogy melyik vállalkozási formát érdemes választanod, a céljaidtól és az üz- 
leti elképzeléseidtől függ. Íme, néhány általános kérdés, amelyek segíthetnek a 
döntésben: 


e Mi a kilépési stratégiád? Tőzsdei bevezetés? Eladás magánbefektetőknek? 
s Mi a növekedési stratégiád? 

e Milyen felelősségi kockázatokat kell viselned a legrosszabb esetben? 

s Tervezel tőkebevonást most vagy a jövőben? 

e Tervezel felvenni alkalmazottakat? 

e Tervezel bevonni új üzlettársakat? 

e Gyorsan szeretnél nyereséget termelni? Vagy ráér? 


A válaszaid meghatározzák, melyik vállalkozási forma a legjobb a számodra. 
Én S típusú társaságot és LLC-t is működtetek. Annyit azonban még szeretnék 
hozzátenni, hogy nem vagyok sem könyvelő, sem jogász, ezért ezt ne szakmai ta- 
nácsadásnak tekintsd. Feltétlenül konzultálj valakivel, aki megfelelő képesítéssel 
rendelkezik ahhoz, hogy meg tudja erősíteni (vagy cáfolni) azt, amit ajánlok. 


ÖSSZEGZÉS: A GYORSÍTÓSÁV FELISMERÉSEI 
e Lényegében lehetetlen, hogy , először magadnak fizess; ha alkalmazásban állsz. 
a Ahhoz, hogy a járműved (saját magad) ura lehess, céget kell alapítanod, ami hi- 
vatalosan elválasztja a személyedet az üzleti tevékenységedtől. A cég helyettesít 
téged az üzleti tevékenységben. 
e A Gyorsítósávban az ajánlott vállalkozási forma (az Egyesült Államokban) a C 
vagy S típusú társaság, illetve az LLC (kft.). 

Az élet kormánykereke 


, Életed a tudatosan és öntudatlanul hozott döntéseid összessége. 
Ha a döntés folyamata a te kezedben van, akkor az életedet minden szempontból te 
irányíthatod - és rátalálhatsz a szabadságra, ami abból ered, hogy a magad ura vagy." 


— ROBERT F. BENNETT 


A SZEGÉNYSÉG FŐ OKA 

Tegyük fel, hogy a szegénység betegség. Szerinted mi lehet az oka? Természetesen a 
pénz hiánya. De vajon tényleg ez az ok, vagy ez csak tünete az igazi problémának? 
Akkor talán a tanulás hiánya? A lehetőségek, a pozitív példaképek vagy az akarat 
hiánya? Nem. Ezek mind tünetek. Ha a szegénység lábnyomait visszaköveted a kiin- 
dulási ponthoz, mindig ugyanoda lyukadsz ki: a döntésekhez. A szegénység fő okát 
a rossz döntések jelentik. 


A PROBLÉMA GYÖKERE 

Ahogy a jövedelmem nőtt, úgy emelkedett a koleszterinszintem is. A jólét útja a 
falánkság szakadéka mellett vezet. Az orvosom gyógyszereket akart felírni; ő ezt a 
fajta kezelést részesítette előnyben. Elutasítottam, mert én magát a problémát sze- 
rettem volna megoldani, nem csupán elfedni a tüneteket. 

Ha a vagyont egy nagy gyógyszergyártó cégnek tekinted, és a tüneteket kezeled a 
probléma orvoslása helyett, akkor nem fogsz sikerrel járni. Fáradtnak érzed magad? 
Vedd be ezt a pirulát. Fogyni szeretnél? Vedd be ezt a másikat. Gépiesen elnyo- 
mod a tüneteket, miközben figyelmen kívül hagyod a valódi problémát. Én vissza- 
utasítottam a koleszteringyógyszereket, mert azok csak a tünetre jelentettek volna 
megoldást, a problémára nem. A magas koleszterinszint tünet volt: az egészségtelen 
étrend problémájának tünete. 

Ha az autód üzemanyagtartályából szivárogna a benzin, hogyan hárítanád el a 
hibát? A tüneti kezelés az lenne, hogy sűrűbben jársz tankolni, hogy biztosítsd a 
folyamatos üzemanyag-utánpótlást. A probléma kezelése viszont az, hogy betömöd 


a lyukat. Az egyik csak a tünetre (a szivárgásra) nyújt megoldást, a másik azon- 
ban magára a problémára (a lyukas benzintartályra). Az üzemanyag pótlása ugyan 
megszünteti a tünetet, de nem oldja meg a problémát. Ha abbahagyod a folytonos 
tankolást, a probléma ismét felszínre kerül. 

Hogyan kapcsolódik ez a sikerhez és a döntésekhez? Egyszerű. Ha nem ott vagy, 
ahol lenni szeretnél, akkor a problémát a döntéseid jelentik. A helyzeted ezeknek 
a döntéseknek a tünete. Mindenki szereti a sikerrel kapcsolatos bölcsességeket. 
Itt van kettő: 


e A siker gyakran a kitartáson múlik. 
e A siker azt jelenti, hogy megvan benned a bátorság, az elszántság és az akarat, 
hogy azzá válj, akinek hited szerint születtél. 


Ezekkel a mondásokkal az a gond, hogy a tünetekre összpontosítanak, miköz- 
ben homályban hagyják a lényeget: a döntéseket. Az első idézet a kitartásról szól. 
De hogyan leszel kitartó? Tudatos döntés - méghozzá nem egy, hanem több száz, 
sőt több ezer döntés - eredményeként. Egyetlen döntés nem tesz kitartóvá. Nem 
teheted meg, hogy egy nap felébredsz, és azt mondod: , Úgy döntöttem, ma kitartó 
leszek? Ennek minden nap meg kell történnie, nem csak egyszer! A kitartás egy 
sok-sok döntéssel felépített életmód eredménye. Ha két próbálkozás után feladod, 
akkor kitartottál? Állíthatod magadról egy kudarc után, hogy kitartó vagy? 

A második idézet ugyanígy fejtörésre ad okot. Az elszántság nem egy egyszeri 
döntés, hanem több ezer. Nem dönthetsz csak egyszer úgy, hogy elszánt leszel: újra 
meg újra határozottan el kell kötelezned magad mellette, különben nem tekintheted 
magad elszántnak. 

Fejtegetésem lényege az, hogy a siker a Gyorsítósávban nem egyetlen döntésen 
múlik, hanem döntések százain. Ezek a döntéseid hozzák létre a folyamatot, amely- 
ből új életmód születik, és az életmódoddal kapcsolatos döntések tesznek millio- 
mossá. 


ÉLETED KORMÁNYKEREKE 

Jövőbeli helyzeted a döntéseidből születik. Életed szövetét milliónyi döntésed egy- 
másra halmozódó következményei szövik. Cselekedsz, reagálsz, hiszel, hitetlen- 
kedsz, megértesz és félreértesz, és ez mind-mind kihat az életedre. Ha elégedetlen 
vagy az életeddel, azért teljes mértékben a döntéseid a felelősek. Okold önmagad és 
a döntéseket, amelyeket hoztál. Igen - az vagy, akivé a döntéseid tettek. 

Huszonhat évre és egy hóviharra volt szükségem ahhoz, hogy megértsem a dön- 
téseim hatalmát. A limuzinom a hóviharban akadt el, de a saját döntésem juttatott 
oda. Én választottam a munkát. Én döntöttem úgy, hogy béna állásokat keresek. 
Én döntöttem úgy, hogy továbbra is Chicagóban élek. Én döntöttem úgy, hogy az 
egyetem után nem egy vállalatnál helyezkedem el. Én választottam meg a barátai- 

mat. Én döntöttem el, hogy milyen üzleti tevékenységet fogok folytatni. Mindenben 
én döntöttem, és a döntéseim vezettek el ahhoz a bizonyos pillanathoz is, amikor 
ráébredtem, hogy életem volánja mögött én magam ülök, a problémáim pedig a saját 
döntéseim következményei. Én kormányoztam magam ebbe a helyzetbe! 

Bárhol is légy - vonaton, repülőgépen, egy lepukkant lakás vécéjében vagy egy 
karibi strandon -, te döntöttél úgy, hogy elolvasod ezt a könyvet. Nem én kénysze- 
rítettelek rá, hogy a kezedbe vedd. Igen, pontosan ott vagy, ahová a döntéseid juttat- 
tak. És ha az a boldogtalanság, akkor ideje jobb döntéseket hoznod. 


DÖNTSD EL, HOGY GAZDAG VAGY SZEGÉNY AKARSZ LENNI! 

A gazdagságról álmodozni és a gazdagságot választani két különböző dolog, és a 
kettőt hatalmas szakadék választja el egymástól. Választhatod a Járdát, a Kapaszko- 
dósávot vagy a Gyorsítósávot. Dönthetsz úgy, hogy az életedet egy nagyobb célnak 
szenteled, de úgy is, hogy csak sodródsz az élettel. Választhatsz, hogy hiszel az elmé- 
leteimben, vagy sem. A közös nevező minden esetben TE vagy. 

A kormánykerék (a döntéseid) életed legfontosabb irányítója. Miért gyűlölöm a 
Kapaszkodósávot? Mert megfoszt a választás lehetőségétől, és valaki másnak adja 
át a döntés jogát — a cégnek, a főnöknek, a tőzsdének, a gazdaságnak és így tovább. 

A szegények nem a szegénység mellett döntenek, hanem rossz döntéseket hoznak, 
amelyek, mint egy kirakós játék darabkái, lassanként összeállnak, és végül szegény- 
ségbe taszítják őket. Ha a szegénység ösvényén visszafelé követed a nyomokat, rossz 
döntések sorozatát láthatod, amelyek lassan, de biztosan vezettek a szegénységbe: 


e A döntés, hogy csalsz a vizsgákon, vagy tanulsz. 
e A döntés, hogy elfecsérled az egyetemi éveidet, mert úgyis a szüleid fizetik a 
tanulmányaidat. 
e A döntés, hogy hazudsz, vagy őszinte leszel. 
e A döntés, hogy biztosítás nélkül vezetsz. 
e A döntés, hogy jó emberek helyett rossz emberekkel barátkozol. 
e A döntés, hogy tévét nézel, vagy elolvasol egy könyvet. 
e A döntés, hogy 170 km/h-val mész ott, ahol csak 90 km/h-val lehetne. 
e A döntés, hogy kirabolod a sarki kisboltot. 
e A döntés, hogy túl sokat eszel vagy iszol. I 
e A döntés, hogy olyan embereknek hiszel, akik még soha nem bizonyítottak. 
e A döntés, hogy megcsalod a párod. 
s A döntés, hogy hitelre vásárolsz. 
e A döntés, hogy minden hétvégén belövöd magad. 
e A döntés, hogy megbízol egy vállalkozót átvilágítás nélkül. 
e A döntés, hogy heti 30 órán át videojátékokkal játszol. 
. s A döntés, hogy négyheti randizás után házasságot kötsz valakivel. 
e A döntés, hogy hozzá nem értő társakkal vágsz bele egy üzletbe. 


AZ ÁRULÁS ÚTJA MINDIG NYITVA ÁLL 

Mindig is szerettem az utcai gyorsulási versenyeket. Miután több feltuningolt 
Viperem is volt, folyton ki akartak hívni. Aztán egy nyári estén, miután lehajtot- 
tam pár pohárral, hagytam, hogy az egóm átvegye az irányítást, és ráálltam egy 
versenyre. Túlnyomtam a gázt, a kocsi irányíthatatlanul pörögni kezdett a tengelye 
körül, átsodródott a szembejövő sávba, és nekicsapódott egy pálmafának. Amikor 
magamhoz tértem, azt láttam, hogy a Viper anyósülésének új utasa egy tízméteres 
datolyapálma törzse. Letartóztattak, fogdába zártak, és vádat emeltek ellenem ittas 
vezetésért és gondatlan veszélyeztetésért. 

Szerencsére nem öltem meg senkit - sem mást, sem magamat. Ugyanakkor a 
rendőr, aki letartóztatott (és aki egyébként végignézte az egész versenyt — jó, mi?) 
azt mondta, hogy ha a fa nem az utas, hanem a vezető oldalán ütközött volna az au- 
tónak, akkor nem éltem volna túl. Pénzfeldobással döntöttem élet és halál között, és 
túléltem. Visszatekintve egyértelmű, hogy az a döntésem, hogy kiállok versenyezni, 
áruló döntés volt. 

Az áruló döntések olyan cselekedetek, amelyek helyrehozhatatlan kárt okoznak 
az életedben, az álmaidban és a céljaidban. Az áruló döntések következményei az 
életedet előre nem tervezett kitérőkre és veszélyes utakra kényszerítik, amelyekről 
nehéz visszatalálni, sőt gyakran nem is lehetséges. 

Ha miattam meghal valaki, akkor éveket töltök börtönben, a vagyonom felét 
ügyvédekre költöm, és együtt kell élnem a fájdalmas valósággal, hogy elvettem va- 
lakinek az életét. Minden a feje tetejére áll, és az életem azon nyomban gyökeresen 
megváltozik. Nincs az a pénz, amivel megúszhatod a börtönt, vagy megtisztíthatod 
a lelked attól a borzalomtól, hogy elvetted valakinek az életét. Az áruló döntések 
örökre megváltoztatják az életedet. 


Jack megvásárolja álmai otthonát, és 800 ezer dolláros jelzáloghitelt 
vesz fel rá, bár csak 65 ezret keres egy évben. A laza hitelezési feltételeknek 
és a virágzó ingatlanpiacnak köszönhetően nyugodt szívvel fogadja el a 
kölcsönt. Nem olvassa el a dokumentumokat, de feltételezi, hogy a hitelező 
bank mindkettőjük érdekeit szem előtt tartja. Tizennyolc hónappal később 
a bank kamatot emel, és Jack az új törlesztőrészleteket már képtelen kigaz- 
dálkodni, ami arra kényszeríti őt, hogy árverésre bocsássa a házát. Rossz 
hitelképességi mutatója tizenkét évig kísérti. Nem kap új jelzáloghitelt, így 
elesik az esetleges üzleti lehetőségektől. 


Andrénak, aki a Gyorsítósávnak köszönhetően 28 évesen már milli- 
omos, mindene megvan: gyönyörű feleség, pénz, egy egészséges kislány, és 
hét étterem New York különböző pontjain. André a világ királyának érzi 
magát. Péntek este az egyik étterem éjszakai műszakvezetőjének születés- 
napját ünneplik, és lehajtanak pár italt. André részegen ül a volán mögé. 

Úgy dönt, hogy elég jól érzi magát ahhoz, hogy vezessen. A hazaúton ka- 
rambolozik, és a balesetben egy négytagú család életét veszti. Andrét letar- 
tóztatják és elítélik ittas vezetésért. Élete következő 11 évét börtönben tölti, 
és elveszíti a családját és az üzleti vállalkozásait. 


André élete örökre megváltozik, mert több áruló döntést is hozott. Úgy döntött, 
hogy iszik. Úgy döntött, hogy részegen vezet. Úgy döntött, hogy , elég jól érzi ma- 
gát". Számos döntés, világos kilépési stratégia. Nem döntött bölcsen. 

A közelmúlt sporthírei között szintén találhatsz olyanokat, amelyek az árulás 
súlyát szemléltetik. Az amerikaifutball-játékos Michael Vick bűncselekményeket 
követett el, és ez megváltoztatta az életét. Öröksége (ha nevezhetjük így) már soha 
nem lesz ugyanaz. Eljátszotta az emberek tiszteletét és két évet az életéből. Rossz 
döntések sorozatát hozta, azzal a döntéssel kezdve, hogy bűnözőkkel barátkozott. 

Az NEL egy másik futballistájának az életébe került az egyik döntése. Eszébe sem 
jutott, hogy ilyen tragikus következménye lehet annak, hogy megcsalja a feleségét. 
Steve McNairrel azonban pontosan ez történt, amikor a szeretője állítólag lelőtte 
egy nashville-i lakásban. Nem ő döntött úgy, hogy megöleti magát, viszont az ő 
döntése volt, hogy elcsábítja az asszonyt. Ő választotta ezt a kapcsolatot. Ő döntött 
úgy, hogy megcsalja a feleségét. Ő határozott a tettei felől. A lényeg, amit látnod kell, 
hogy sosem EGYETLEN döntésről van szó. Steve McNair is sok-sok döntést hozott, 
amelyek végül árulásra vitték. Az ő döntései töltötték meg a fegyvert, még ha valaki 
más húzta is meg a ravaszt. 

Életed kormánykereke veszélyes fegyver. Csak tíz centin múlik az egész. 
Ha gyorshajtás közben csak tíz centivel elrántod a kormányt, az életedet olyan útra 
siklathatod ki, ahonnan nincs visszatérés. Vagy ami még rosszabb, bele is csapód- 
hatsz egyenesen egy betonfalba. A döntéseid éppen olyan kényesek, mint amilyen 
érzékeny egy autó volánja. Sajnos az áruló utak felé mindig zöld a lámpa. Az embe- 
rek saját döntéseik nyomorába fulladnak bele, miközben nem hajlandóak elismerni, 
hogy ők az okai mindennek. 


A MA DÖNTÉSEI KIHATNAK A HOLNAPRA 
Majd meglátod. 
A , majd meglátod" anyám kódja volt arra, hogy , nekem van igazam, te tévedsz, és 
az idő majd feltárja az igazságot. I 
Lázadó tinédzser voltam, és egy túramotorért nyaggattam anyámat. Nagyon nem 
tetszett neki az ötlet, de végül engedett a könyörgésemnek, azzal az intéssel, hogy 
, majd meglátod". Nem tartott sokáig, hogy tényleg , meglássam. Tesztoszterontól 
fűtött, beképzelt, önmagát legyőzhetetlennek képzelő 15 éves gyerek voltam, aki 
életében még soha nem motorozott, és most az életével játszott. 80 km/h-val szá- 
guldottam egy földúton, amikor fejreálltam, eltörtem a csuklómat és két ujjamat, 
térdszalagszakadást szenvedtem, és tönkrevágtam a nyakam. 


A csontok beforrtak ugyan, de az a nap nem maradt hosszú távú következmények 
nélkül. Évtizedek teltek el azóta, de ma is krónikus nyaki fájdalom kínoz, ezért kény- 
telen vagyok szokatlan testhelyzetekben aludni. Megszámlálni sem tudom, hány 
órát töltöttem fizikoterápiás kezeléssel, csontkovácsoknál és gyógymasszőröknél, 
és mennyi pénzembe került mindez. Sokszor fantáziálok arról, hogy visszamegyek 
az időben ahhoz a naphoz, és felpofozom azt az arrogáns gyereket. Azt kívánom, 
bárcsak elmondhatnám neki, hogy érzem magam ma, elolvastathatnám vele ezt a 
fejezetet, és megértethetném vele, hány lóerő rejtőzik a döntéseiben, és milyen ha- 
tással vannak azok a röppályájára. 

A döntéseinknek évtizedeken átívelő következményei vannak. Ez az átívelés a , ló- 
erő. A fájdalom, amit érzek, nap mint nap eszembe juttatja azt a végzetes napot, 
amikor ostoba döntést hoztam. Még ma is fizetem annak a döntésnek az árát, és a 


hitelt életem végéig törleszthetem. 


A PILLANGÓ-HATÁS 
Tudsz olyan döntést hozni ebben a pillanatban, ami örökre megváltoztathatja a jövőd? 
Természetesen igen, és ez jelentheti a különbséget szegénység és gazdagság között. 

Döntéseid apró változtatások, amelyeket a kiinduló helyzeteden eszközölsz, de 
ezek az apró változtatások az idő múlásával mélyreható következményekkel járnak. 
Mint amikor elütsz egy golflabdát: ha pontosan szemből ütöd meg, a labda egyene- 
sen repül a lyuk felé, de ha akár csak egy tizedfokkal elforgatod az ütőt, messze elvéti 
a célt. Az ütés pillanatában csekély az eltérés, de ahogy a labda repül, az eltérés szöge 
egyre nagyobb és nagyobb lesz, míg végül szinte lehetetlenné válik, hogy visszatérj 
a pályára. Egy rossz döntés ma talán csak egyetlen fokkal módosítja a pályádat, az 
évek azonban óriásira nagyíthatják a hibát. 

A döntések idővel elágazásokat hoznak létre az eredeti pályától; ezt nevezik 
,hatáskülönbözet"-nek. Egy döntés hatáskülönbözete annál nagyobb, minél több 
évre vetíted ki. Az eltérés ugyanakkor pozitív és negatív is lehet. Például amikor 
én Chicagóból Phoenixbe költöztem, a , hatáskülönbözet" idővel robbanásszerűen 
nőtt. Ha nem hoztam volna meg ezt a döntést, az életem jelentősen eltérő irányt 
vett volna. Az a döntésem, hogy elvállalok egy olyan kilátástalan állást, mint a 
limuzinsofőrködés, ugyancsak nagy hatásúnak bizonyult, mert ez ébresztett rá egy 
üzleti lehetőségre. Ez is olyan döntés volt, amelyben hatalmas lóerő rejlett, és pozi- 
tív , hatáskülönbözetet" eredményezett. 

A 2003-ban, Ashton Kutcher főszereplésével készült film, a The Butterfly Effect 
(Pillangó-hatás) remekül szemlélteti a döntések , lóerejét. A film főszereplői fiatal 
korukban áruló döntéseket hoznak, és a néző előtt kibontakozik azok életre szóló 
hatása: a hatáskülönbözet. 

Fel kell ismerned, hogy minden nap olyan döntéseket hozol, amelyek az évek 
során továbbgyűrűznek. A kérdés az, hogy merre térítenek el: a boldogság és a jólét, 
vagy a depresszió és a szegénység felé? 

A LÓERŐ ERÓZIÓJA 
Döntéseid jelentősen befolyásolják a jövőbeli pályádat. A lóerő annál nagyobb, mi- 
nél fiatalabb vagy, a korral azonban sajnos halványul. 

Ha nem világos, miért, gondolj egy aszteroidára, amelyik egyenesen a Föld felé 
tart. Ha az ürben még sok-sok millió kilométerre van tőlünk (ez jelképezi a fiatalko- 
rodban hozott döntéseidet), egyetlen foknyi pályamódosítás megmentheti a Földet 
a pusztulástól. Ez a lóerő hatalma. Ha viszont a kisbolygó közelebb van a Földhöz 
(ahogy idősebb korodban egyre közelítesz a halálhoz), a döntéseid hatékonysága 
gyengül. Egyetlen foknyi változtatás már lehet, hogy nem elég. Ugyanahhoz a haté- 
konysághoz 10 fokra lehet szükség. 

25 éves kor alatt maximális lóerővel rendelkezel, és a döntéseid hihetetlen hatás- 
sal járhatnak. Egyetlen döntés, amelyet több mint 20 évvel ezelőtt hoztam, még ma 
is kihat az életemre. Ez hatalmas nyomaték! Ha visszagondolsz a döntéseidre, belát- 
hatod, hogy bár egy pillanat alatt hozod meg őket, a következményeik — különösen, 
ha fiatalkorban hozott döntésekről van szó — egész életedben érződnek. 

Életed döntései olyanok, mint egy öreg tölgy, amelynek több millió ága van. 
Az ágak jelképezik a döntéseid következményeit. A fa tövéhez közel az ágak vasta- 
gok. Ezek az életed korai szakaszában hozott döntéseket tükrözik. A legfelső ágak 
ugyanakkor vékonyak - ezek jelképezik az életed vége felé tett választásokat. 

A fa tövének vastag ágai, a fiatalkori döntések sugározzák a legtöbb erőt. A fán 
feljebb haladva az ágak idővel egyre vékonyabbak és gyengébbek. Nincs bennük 
elég erő, hogy a fát új irányba hajlítsák, mert a fa törzse az életkorral, a tapasztala- 
tokkal és a berögződő szokásokkal egyre vastagabb lesz. 

Motorbalesetem jelentős lóerőt fejtett ki, mert a hatását még ma is érzem. 
Ha 23 éves korodra ötgyermekes egyedülálló anya vagy, hová vezetnek majd sze- 
rinted a döntéseid fájának ágai? Milyen vastag és hajlíthatatlan lesz a fa törzse? 
Ha a főiskolán lógsz az előadásokról, és négy évig csak vedeled a piát, hogyan 
fognak ezek a döntések továbbgyűrűzni? Ha a legjobb barátod egy drogdíler, ez 
az ág hová vezet? 


David 16 évesen iskolai csínytevést követ el: meggyújt egy füstbombát . 
az iskolabuszban. Tizennégy gyerek füstmérgezést szenved. Szerencsére 
gyorsan meggyógyulnak, de David tíz napra a fiatalkorúak börtönébe 
kerül, és ez végérvényesen más vágányra tereli az életét. David a börtön- I 
ben megismerkedik Rudyval, aki megtanítja Davidnek a tökéletes betörés 
, szabályait". Ez a kapcsolat Davidet arra ösztönzi, hogy új ,, foglalkozást" 
válasszon magának: tolvaj lesz. Hét évig sikerül kijátszania a törvényt, de 
végül elfogják, bíróság elé állítják, és kilenc év fegyházra ítélik. 


Ha David nem találkozik Rudyval, mi lenne most? Tűzoltó? Bankár? Döntései 
messzire menő következményekkel jártak. 


17 éves korában Alyssa, a mintadiák, szülei kívánsága ellenére elköltözik 
otthonról, hogy összebútorozzon egy 31 éves férfival, akit négy hónappal 
korábban ismert meg a helyi bárban. Barátja bevezeti őt a metamfetamin 
élvezetébe, és amit Alyssa kezdetben csak a kellemes időtöltés kedvéért pró- 
bál ki, egész életét felemésztő függőséggé válik. Alyssa törvénybe ütköző 
dolgokat tesz, hogy függőségét kielégíthesse; még a szüleit is meglopja. Ak- 
kor ébred rá, mit tett, amikor lopás közben tetten érik a helyi plázában, és 
három év börtönre, valamint kötelező elvonókúrára ítélik. 


Ha Alyssa hallgat a szüleire, hol tartana ma? Ő is egész életében cipelheti döntései 
következményeinek súlyát. 

A mindennapi életed során hozott legapróbb döntések is szokásokat, illetve egy- 
fajta életmódot alakítanak ki, amelyből folyamatok születnek, és ezek fejtik ki a leg- 
nagyobb hatást. Nem egyszeri döntés kérdése, hogy , a Gyorsítósávra válts; mert 
az önmagában csupán egyetlen esemény. A Gyorsítósávban haladni folyamat, ami 
döntések százait jelenti. 

Az életkorodtól függetlenül vess számot az életeddel, elemezd az útelágazásokat, 
és vizsgáld meg, hová vezettek. Minden elágazás egy-egy kicsi vagy nagy döntést 
képvisel, és közös bennük, hogy bámulatos módon egészen máshová tudnak eljut- 
tatni. Bárhogy is dönts ma, a hatását holnap ugyanúgy érezni fogod, mint hetek, 
hónapok, évek vagy évtizedek múlva, sőt a döntés kihatással lesz az utánad jövő 
nemzedékekre is. 

Ha 30 évesnél fiatalabb vagy, a döntéseid különösen nagy erővel hatnak, mert 
ezekből hajtanak ki a döntési fád legvastagabb ágai. Ideje tövig nyomni a gázt! 


ÖSSZEGZÉS: A GYORSÍTÓSÁV FELISMERÉSEI 

e A szegénység elsősorban rossz döntésekből ered. 

e Életed kormánykerekét a döntéseid irányítják. 

e Pontosan ott vagy, ahová a döntéseid juttattak. 

e A siker döntések százainak eredménye, amelyek folyamatot alkotnak, a folya- 
mat pedig egyfajta életmódot hoz létre. 

s Életed leghatékonyabb vezérlőszervét a döntéseid jelentik. 

e Az áruló döntések az egész életedre negatív hatást fejtenek ki. 

e Döntéseid jelentős , lóerővel" bírnak, és meghatározzák a jövőbeli pályádat. 

s Minél fiatalabb vagy, annál nagyobb hatásúak a döntéseid. 

e A lóerő idővel csökken, mert a régi döntések következményei vastag és nehezen 
hajlítható ágakat eredményeznek. 

Kapcsold he az ablaktörlőt! 


, Amíg nem látjuk, kik vagyunk, 
nem tehetünk lépéseket annak érdekében, hogy azzá váljunk, akik szeretnénk lenni." 


— CHARLOTTE P. GILMAN 


KAPCSOLD BE AZ ABLAKTÖRLŐT! 
Egyszer éppen benzint tankoltam a Lamborghinimbe, amikor egy tinédzser meg- 
kérdezte tőlem, hogy készíthet-e néhány képet a kocsiról. 

— Persze, csináld csak! - feleltem. 

Miután minden szögből lefotózta az autót, és közben nem győzött áradozni róla, 
így kiáltott fel: 

- Annyi képet kell csinálnom róla, amennyit csak tudok, mert esélyem sincs, 
hogy nekem valaha is ilyen kocsim legyen! 

Nincs valami gond ezzel az okfejtéssel? A fiatalember úgy döntött, hogy elhiszi: 
soha nem lesz saját Lamborghinije. Nem látott ki a saját szélvédőjén. Apró döntés? 
Áruló döntés? Jelentős lóerővel bíró döntés? 

Ez a látszólag ártatlan szemléletbeli választás szörnyűséges erejű árulás, mert 
megfojtja az álmokat. A fiú rossz felfogást választott magának, és emiatt egész éle- 
tében középszerűségre lesz kárhoztatva. Esküdtszéke már meghozta az ítéletét: egy 
fényűző autót ,soha nem engedhet meg magának. Döntései ezt a gondolkodás- 
módot fogják tükrözni. A fiú sajnos nem értette meg, mennyire elhomályosítja a 
látásunkat, ha a világot a saját magunk alkotta szélvédőn keresztül szemléljük. 


A SZEMLÉLET MEGVÁLASZTÁSA 

Az előző fejezetben a döntéseinkről és azoknak az életünkre gyakorolt hatásáról 
beszéltünk, de eddig csak tettekről volt szó - fizikai cselekedetekről, amelyek kéz- 
zelfogható következményekkel járnak. Ha azonban mélyebbre tekintünk, felmerül 


. a kérdés: miből erednek a tetteink? Mi késztet arra, hogy döntsünk és cselekedjünk? 


Kétféle döntés létezik: 


1) szemléleti döntések (gondolati minták); 
2) cselekvési döntések (úgy döntesz, hogy elolvasod ezt a könyvet). 


A cselekvési döntésekhez mindig szemléleti döntések adják meg a lökést. Ha hi- 
szel valamiben, akkor valószínűleg ennek a hitnek megfelelően fogsz cselekedni. 
Köztem és az autómat a benzinkútnál fotózó fiú között ez volt a különbség: amikor 
én sráckoromban megláttam életem első , hús-vér" Lamborghinijét, arra gondol- 
tam, hogy egy nap nekem is ilyen kocsim lesz. Szemléleti döntésem határozott volt, 
és később olyan cselekvési döntésekben nyilvánult meg, amelyek tükrözték a szem- 
léletemet. 

A történéseket mindig a saját nézőpontodból értelmezed. Az elméd felcímkézi és 
csoportosítja a körülötted zajló eseményeket. Például, ha valaki azt mondja: , kutya; 
akkor a te lelki szemeid előtt megjelenhet egy fekete labrador, míg mások egy uszkárra 
gondolnak. Amikor egy fényűző házat látsz a tengerparton, mire gondolsz? , Mázlis- 
ta"? Vagy erre: , nekem soha nem lesz ilyen házam?" Az első lépés afelé, hogy jobb 
döntéseket hozz, a szemléletváltás, mert a tetteid a szemléletedből következnek. 

Ha elveszíted a munkád, akkor azt pozitívan és negatívan is felfoghatod. Ha le- 
kapcsolnak gyorshajtás közben, lehetsz dühös vagy hálás. A szemléletválasztás és a 
szemléleti döntések az agyadból indulnak, és ezek alakulnak át cselekvési döntésekké. 


A TE NÉZŐPONTOD NEM A VALÓSÁG 

Néhány évvel ezelőtt a barátnőmmel elmentünk egy barátom házibulijára. Egy kis 
asztalnál ültünk, és észrevettünk egy nagyhangú fickót, aki asztalról asztalra járva 
beszédbe elegyedett az emberekkel. Úgy nézett ki, mint aki azért koptatja a sző- 
nyeget, mert el akar adni valamit. Így is volt. Végül elért a mi asztalunkhoz is, és 
modortalanul ránk zúdította a kérdést: 

- Hé, nem akartok 10 ezer dollárt keresni havonta? 

A kérdés a legkevésbé sem illett a partihoz, ezért úgy döntöttem, hogy én is oda 
nem illő módon válaszolok neki. 

— Havi 10 ezret? Tényleg? - kérdeztem gúnyosan. 

A fickó azt hitte, bekaptam a horgot, így aztán megpróbált rábeszélni egy remek 
hálózati értékesítési lehetőségre: gyógynövényekből készült táplálékkiegészítőket 
kellett volna forgalmazni. Nevetve félbeszakítottam: 

- Figyelj, én kétnaponta keresek 10 ezer dollárt, úgyhogy ez a remek lehetőség 
nekem 9096-os bércsökkentést jelentene. Azt hiszed, érdekel? 

Leesett az álla. Amikor összekaparta a földről, olyan képpel állt odébb, mint egy 
patkány, aminek nem jutott sajt. 

Rövid eszmecserénk során a fickó egy feltételezéssel élt: azt hitte, havi 10 ezer 
dollár sok pénz! Hát nem az. Pénzből végtelen sok van. A Gyorsítósávot kihaszná- 
lók olyan lehetőségekre csapnak le, amelyek havonta hat vagy hét számjegyű össze- 
geket hoznak a konyhára. A különbség a szemléletben van. 

Emlékszem arra az időre, amikor még én is azt hittem, hogy 10 ezer dollár egy 
csomó pénz. Ez azonban csupán az én felfogásom volt, nem a valóság. 1 millió dol- 
lárt is lehet keresni egy hónapban, ha helyes döntéseket hozol, és a Gyorsítósáv meg- 
felelő útvonalain haladsz. Ez a felfogás vezet jobb cselekvési döntésekhez. A fickó a 
buliban olyan utat választott, ahol sűrű a forgalom. Ahelyett, hogy saját többszintű 
értékesítési hálózatot hozott volna létre, belépett egy meglevőbe. Ahelyett hogy a 
hatás törvényét kihasználva tömegeket szolgált volna ki, csatlakozott a tömeghez. 


A SZÉLVÉDŐ LEPUCOLÁSA A NYELVEZETNÉL KEZDŐDIK 
A szavak, amelyeket használsz, elárulják a gondolkodásmódodat. Vegyük például 
ezt a megjegyzést a Fastlane-fórumról: i . 


, Múlt pénteken eljegyeztem a barátnőmet! Már jó ideje rágódtam ezen, 
de úgy döntöttem, talán adhatok a házasságnak még egy esélyt. Ő egy 
nagyszerű lány, aki a legjobbat érdemli, és én azt hiszem, meg tudom adni 
neki, amire vágyik." 


Ha ezt olvasod, biztos sikert látsz magad előtt, vagy kudarcot szimatolsz? Én szív- 
ből kívánom ugyan, hogy a fickó házassága boldog legyen, de néhány lagymatag szó 
kétségeket ébreszt bennem, mert bizonytalanságról árulkodik: , talán, , azt hiszem. 
Ez a szóhasználat semmi jót nem ígér. Hogyan kellett volna fogalmazni, hogy meg- 


1 [d 


győzőbb legyen? 


, Múlt pénteken eljegyeztem a barátnőmet! Már jó ideje rágódtam 
ezen, de úgy döntöttem, hogy még egyszer, utoljára, megházasodom. Ő 
egy nagyszerű lány, aki a legjobbat érdemli, és én meg fogom adni neki, 
amire vágyik." 


Figyeld meg a különbséget! Az első tétova, a második határozott. Úgy tűnhet, 
mindkettő ugyanazt mondja, de az elsőben ott rejlik a kudarc lehetősége, míg a 
második eltökélte, hogy ezúttal sikerülni fog. A nyelvezetnek, amit használsz, súlya 
van. Ha egy agysebész azt mondja neked műtét előtt: , azt hiszem, meg tudom önt 
műteni, és megpróbálom sikeresen végrehajtani az operációt, akkor jobb, ha sikítva 
menekülsz, vagy máris becserélheted a kórházi göncödet egy túlvilági hálóköntösre. 

A szavaid és a gondolataid megváltoztatása olyan, mintha tisztára törölnéd a 
szélvédőt, hogy kiláss a magad kis buborékjából. Hogyan fogalmazod meg a szem- 
léletmódodat? Milyen nyelvet használsz a fejedben? , Én soha. .. Nem tudom... Bár- 
csak... Vagy jobb szavakat választasz? , Meg tudom csinálni... Le fogom győzni... 
Megteszem... Képes vagyok rá. 

Ha a világod olyan szavakkal van tele, mint a , soha" vagy a ,képtelen vagyok , 
akkor ezek valóra is válnak: soha nem fog sikerülni, és képtelen leszel rá. Lehetséges 


1 millió dollárt keresni egyetlen hónap alatt? Persze. Kérdezd a fickót, akinek sike- 
rült. Mi különbözteti meg az ő szélvédőjét a tiédtől? A szemlélet helyes megválasz- 
tása az, ami helyes cselekvési döntéseket eredményez. A felfogásodat megváltoztat- 
ni egyenértékű a jövőbeli tetteid megváltoztatásával. 

Ennek a könyvnek az a célja, hogy megváltoztassa a felfogásodat a pénzről és a 
vagyonról. Hogy elhidd, hogy a munkából visszavonulni bármilyen életkorban le- 
hetséges. Hogy elhidd, hogy az öregség nem előfeltétele a vagyonnak. Hogy elhidd, 
hogy egy munkahely éppen olyan kockázatos, mint egy üzleti vállalkozás. Hogy 
elhidd, hogy a tőzsde nem szavatolja a meggazdagodást. Hogy elhidd, hogy akár 
mától számítva pár éven belül nyugdíjba mehetsz. 

De hogyan ,tölthetsz fel" az agyadba új meggyőződéseket, és írhatod felül a ré- 
gieket? Kutasd fel azokat az információkat, forrásokat és embereket, amik és akik 
megerősítik az új hitedet. Ami engem illet, én azoknak a történetét kutattam, akik 
gyorsan jutottak vagyonhoz, és hamarosan rájöttem, hogy a ,gyors meggazdago- 
dás" nem csupán mítosz. Egyetlen olyan 19 évesre sem bukkantam, aki befektetési 
alapokba pumpált pénzből gazdagodott volna meg - viszont találtam 24 éves milli- 
omos feltalálókat, cégalapítókat, írókat és webhelytulajdonosokat. 

Ha rendkívüli eredményt szeretnél elérni, akkor rendkívüli gondolkodásra lesz 
szükséged. Sajnos a , rendkívülit" és az azt tápláló meggyőződéseket nem találod 
meg a társadalom általános gondolkodásának gravitációs kútjában. 


JÁRMŰVEZETÉSI TANÁCSOK: HA JOBBAN AKARSZ ÉLNI, 

HOZZ JOBB DÖNTÉSEKET! 

Utad közben tisztelettel tedd fel magadnak a kérdést: helyesen szemlélem a dolgo- 
kat? Helyes cselekvés mellett döntöttem? Olyan döntést hoztam, amellyel elárulom 
az álmaimat és bepárásítom a szélvédőt, amelyen keresztül kiláthatnék egy jobb 
életre? Mit választottam: áldozat vagy győztes leszek? Feltettem a kezem, vagy elfo- 
gadtam a kihívást? 

Életed megváltoztatása a döntéseid megváltoztatásával kezdődik. A Gyorsí- 
tósávban a járműved kerekei nem aszfalton, hanem döntéseken görögnek előre a 
meggazdagodás felé. A jobb döntések érdekében két stratégia közül választhatsz, a 
döntés súlyától függően: 


1) legrosszabb eseti következményelemzés; 
2) súlyozott átlagú döntési mátrix. 


A legrosszabb eseti következményelemzés célja az, hogy távol tartson a vesze- 
delmes kitérőktől és az áruló döntésektől. Ezzel szemben a súlyozott átlagú döntési 
mátrix a többféle eshetőséggel számoló nagy döntésekben segít. A két stratégia a 
döntések mindkét végletéről gondoskodik: segít megelőzni a katasztrofális döntése- 
ket, és elősegíti a helyes választásokat. 

LEGROSSZABB ESETI KÖVETKEZMÉNYELEMZÉS 

Az első döntési eszköz a legrosszabb eseti következményelemzés, amely előrelátást 
és a lehetséges következmények elemzését kívánja tőled. Minden, következmények- 
kel járó döntés előtt három kérdésre kell válaszolnod: 


1) Mi lehet a döntés legrosszabb következménye? 
2) Mi a valószínűsége a legrosszabb kimenetelnek? 
3) Elfogadható a kockázat? 


Bár a fenti három kérdésre válaszolni hosszadalmasnak tűnhet, az elemzési folya- 
matnak nem szabad tovább tartania néhány másodpercnél. Papírra és tollra nincs 
szükség, csak a fejedre és tudatos szemléletválasztásra. Ha a döntéseidet előzetesen 
legrosszabb eseti következményelemzésnek veted alá, felfedheted a potenciális ka- 
tasztrófákat, majd megkeresheted az alternatívákat. Így kikerülheted a felesleges, 
áruló utakat. 

Én gyakran alkalmazok legrosszabb eseti következményelemzést. Néhány évvel 
ezelőtt például felvittem a lakásomra egy nőt, miután lehajtottunk néhány italt egy 
helyi bárban. A hölgy nagyon beindult, és rám mozdult. Romantikusan a fülembe 
súgta: , szerelmeskedj velem!" Természetesen, miután mindössze két órája ismer- 
tem, tisztában voltam vele, hogy ez nem szerelem, hanem valami más. 

Részeg vágyaim mögött lefuttattam a legrosszabb eseti következményelemzést. 
Mi lehet az ajánlat elfogadásának legrosszabb következménye? 


1) Összeszedek valamilyen szexuális úton terjedő betegséget. 
2) Teherbe ejtem a nőt, és ezzel egész életemre hozzáláncolom magam. 
3) Megvádol nemi erőszakkal. 


Mi a valószínűsége a fenti kimeneteleknek? 


1) Szexuális úton terjedő betegség: 1096 (figyelembe véve, hogy a hölgy fi 
könnyűvérűnek látszik). 

2) Terhesség: 196. 

3) Hamis vád: 0,596. 


Elfogadható a kockázat? Magamban azonnal rávágtam a választ: ISTEN MENTS! 
A 1096-os és 196-os kockázatot túl nagynak találtam, és ez a kockázatos döntés talán 
olyan következményekkel járt volna, amelyek ÖRÖKRE megváltoztatják az életem. 
Visszautasítottam a hölgy közeledését, és elfojtottam a vágyaimat egy jobb döntés ér- 
dekében. Mi lett volna, ha nem így teszek? Persze, bizonyára élveztem voina a hancú- 
rozást, de mi történt volna később? Egyszer csak ott találtam volna magam egy nem 
kívánt terhességgel és egy nővel, akit nem is ismerek? Vagy egy olyan betegséggel 


büntettem volna magam, amelyik veszélybe sodorja az egészségemet, és korlátozza a 
jövőbeni esélyeimet, hogy társra leljek? A lehetséges következmények súlyosan áruló 
pályák felé téríthettek volna el, amelyeket így sikerült elkerülnöm. 

Amikor autót vezetek, gyakran van szükségem legrosszabb eseti következmény- 
elemzésre. Viper vagy Lamborghini - nem számít, az idióta sofőrök mindig megta- 
lálnak, hogy gyorsulási versenyben reménykedve pocskondiázzanak. Persze, lehet, 
hogy három másodpercig keményebben taposok a gázra, de aztán a legrosszabb eseti 
következményelemzés átveszi az irányítást. Mi a legrosszabb, ami történhet? Megha- 
lok; és megölök valaki mást is. Az esély? Talán 396? Versenyzői tudásomat figyelem- 
be véve, a kockázat veszélyesen nagy, ezért leveszem a lábam a gázpedálról, és nem 
veszem fel a kesztyűt. És mit csinál a másik sofőr? Elhúz mellettem, hogy bizonyít- 
sa magának a felsőbbrendűségét, és nem törődik a lehetséges következményekkel. 
Ez rendben is van így - talán ezért ül ő egy tízéves, ócska Hondában, én meg egy 
Lamborghiniben. Nyerd csak meg a versenyt, én megnyerem az életet. 


SÚLYOZOTT ÁTLAGÚ DÖNTÉSI MÁTRIX 

Viaskodtál már valaha nehéz döntéssel? Tudod, amikor egyik nap még az , A meg- 
oldás tetszik, másnap viszont inkább visszatáncolsz a ,,B" verzióhoz. Nem lenne 
nagyszerű, ha egy nehéz döntést olyan egyszerű lenne meghozni, mint két szám 
közül kiválasztani a nagyobbat? 

A második döntési eszköz, amit használni szoktam, a nagy döntések lehetséges 
következményeit hasonlítja össze és számszerűsíti. Bizonyára ismered ezeket a , nagy 
döntéseket": elköltözzem, vagy maradjak? Szakítsak, vagy folytassam vele? Vissza- 
menjek az egyetemre, vagy végleg hagyjam abba? A súlyozott átlagú döntési mátrix- 
hoz papírra és ceruzára lesz szükséged, de ellátogathatsz a HelbMyDecision.com ol- 
dalra is, és elvégeztetheted a számításokat az interneten. Azt viszont mindenképpen 
tartsd szem előtt, hogy a súlyozott átlagú döntési mátrix a nagy döntésekhez való, 
ezért valószínűleg csak évi néhány alkalommal lesz rá szükséged, míg a legrosszabb 
eseti következményelemezést naponta alkalmazhatod. 

A súlyozott átlagú döntési mátrix egyszerűvé teszi a döntéshozatalt, mert elkülö- 
níti és fontossági sorrendbe állítja az adott döntéssel kapcsolatos tényezőket, majd 
minden döntést egy érték hozzárendelésével számszerűsít. A magasabb érték jobb 
döntést tükröz. Például, ha választanod kell, hogy Detroitba vagy Phoenixbe köl- 
tözz, a súlyozott átlagú döntési mátrix egy egyszerű számértékkel - például: Detroit 
88, Phoenix 93 - segíti a döntést. A számok alapján Phoenix a jobb választás. Bár 
a súlyozott átlagú döntési mátrix szubjektív, és feltétlen tárgyilagosságot igényel a 
részedről, nagyszerű eszköz annak meghatározására, hogy a céljaidnak melyik vá- 
lasztás az előnyösebb. 

A súlyozott átlagú döntési mátrix alkalmazásához legalább két választási lehető- 
ségre van szükség, de több esetén is használható. Tegyük fel, hogy valóban Detroit- 
ban élsz, és azt fontolgatod, hogy Phoenixbe költözöl, de képtelen vagy egyértelmű 

döntésre jutni. Egyik nap költözni akarsz, másnap maradni. Általában akkor inga- 
dozik így az álláspontunk, ha túl sok tényezőt kell számításba venni a döntéshez. 

Vegyél elő papírt és ceruzát, és rajzolj fel három oszlopot. Az első fölé írd azt, 
hogy , Tényezők" a másik kettő fölé pedig a , Detroit" és , Phoenix" nevet (vagyis a 
két választási lehetőséget). 


Súlyozott átlagú döntési mátrix 


Detroit 


Phoenix 


Tényezők 


A következő lépés annak meghatározása, hogy milyen tényezők játszanak fontos 
szerepet a döntésben. Az időjárás? Az iskolák? A megélhetési költségek? A család 
közelsége? Írj le minden szempontot, ami befolyásolhatja a döntést, bármilyen je- 
lentéktelennek tűnjön is. Ezeket a tényezőket írd a , Tényezők" oszlopba. A súlyozott 
átlagú döntési mátrix most így néz ki: 


Súlyozott átlagú döntési mátrix 


Tényezők Detroit Phoenix 


Időjárás 
Iskolák 


Megélhetési 
költségek 


Üzleti környezet 
Adók 


Biztonság 


Szórakozási 
lehetőségek 


A család közelsége 


Harmadik lépésként írd oda mindegyik döntési tényező mellé, hogy milyen súly- 
lyal esik latba. Az egyes tényezők fontosságát 1-től 10-ig rangsorold, úgy, hogy a 10- 
es jelölje a legfontosabb tényezőket. Ha az időjárás például jelentősen befolyásolja 
a hangulatodat, akkor az időjáráshoz rendeld a 10-es értéket a mátrixban. Ehhez 
hasonlóan, ha a gyerekeid már majdnem nagykorúak, akkor a jó iskolarendszer 
nem kiemelt fontosságú, ezért csak egy 3-ast kap. Rangsorold az összes tényezőt. 
A mátrix most így fest: 


 Súlyozott átlagú döntési mátrix 


Detroit 


Tényezők Phoenix 


Időjárás (10) 
Iskolák (3) 


Megélhetési 
költségek (6) 


Üzleti környezet (2) 
Adók (7) 


Biztonság (4) 


Szórakozási 
lehetőségek (8) 


A család közelsége (7) 


Miután minden tényezőt rangsoroltál 1-től 10-ig, osztályozd le őket mindkét 
választási lehetőség esetében, szintén 1-től 10-ig. Milyenek az iskolák Detroitban? 
Legyen 2-es. Phoenix erre a tényezőre 3-ast kap, mert úgy gondolod, hogy ezen a 
téren valamivel jobb. A szórakozási lehetőségek Detroitban 5-ös osztályzatot kap- 
nak, mert a város a kedvenc csapatod, a Red Wings otthona, míg Phoenix ebből a 
szempontból csak egy 2-est ér. Menj végig ugyanígy minden tényezőn. A súlyozott 
átlagú döntési mátrixnak most valahogy így kell kinéznie: 

Súlyozott átlagú döntési mátrix 


Detroit 


Tényezők Phoenix 


Időjárás 


Iskolák 


Megélhetési 
költségek 


Üzleti környezet 
Adók 


Biztonság 


Szórakozási 
lehetőségek 


A család közelsége 


Az egyes sorok súlyát most külön-külön szorozd össze az adott sorban a döntési le- 
hetőségek osztályzatával, és írd az így kapott számokat zárójelben az osztályzatok mellé. 
A szórakozási lehetőségek sorában például Detroit így 40-et kap (8 x 5), míg Phoenix 
16-ot (8 x 2). Végezd el ezt a műveletet az összes sorra. A mátrix ekkor így módosul: 


Súlyozott átlagú döntési mátrix 


Detroit 


Tényezők 


Időjárás (10) 2 [20] 

Iskolák (3) 


Megélhetési 
költségek (6) 


5 [30] 


Üzleti környezet (2) 6 [12] 


Adók (7) 6 [42] 


Biztonság (4) 3 [12] 


Szórakozási 
lehetőségek (8) 


5 [40] 


A család közelsége (7) 10 [70] 


Az utolsó lépés egyszerűen összeadni a súlyozott osztályzatokat az egyes oszlo- 
pokban. Így mindkét választási lehetőségre kapsz egy végső számot. Amelyiknél 
nagyobb számot látsz, az az előnyösebb választás a számodra. A végső súlyozott 
átlagú döntési mátrix tehát így fest: 


Tényezők Detroit 
Időjárás (10) 
Iskolák (3) 


Megélhetési 
költségek (6) 


Üzleti környezet (2) 
Adók (7) 
Biztonság (4) 


Szórakozási 
lehetőségek (8) 


A család közelsége (7) 


A jobb választás 


Ebben az elméleti példában arra a végkövetkeztetésre jutsz, hogy célszerűbb 
Detroitban maradnod, mert az kapta a magasabb pontszámot - 232-t a 228-cal 
szemben. 

A súlyozott átlagú döntési mátrix nagyszerű eszköz a nagy döntésekhez, feltéve 
hogy tökéletesen őszintén súlyozod a tényezőket. Életem során én is sokszor hasz- 
náltam, hogy tisztábban lássak, és meg tudjak hozni néhány nehéz döntést. Rámu- 
tatott, hogy Phoenixbe kell költöznöm; világossá tette, hogy miért van itt az ideje 
eladni a cégemet; és megóvott néhány rossz üzleti befektetéstől. 

2005-ben alkalmam nyílt volna befektetni egy Las Vegas-i étterembe. Miután 
elvégeztem a kötelező háttérellenőrzést az üzleti lehetőséggel és a cégalapítókkal 
kapcsolatban, eljött az ideje, hogy meghozzam a döntést. De haboztam. Döntés- 
képtelenségemet egy súlyozott átlagú döntési mátrix segítségével oldottam fel, ami 
azt mutatta, hogy vissza kellene utasítanom a lehetőséget. Így is tettem. Úgy egy 
évvel később kiderült, hogy az üzlet befuccsolt, és a befektetők pénzének nagy része 
elúszott. A súlyozott átlagú döntési mátrix megmutatta a helyes döntést, és meg- 
mentett attól, hogy elveszítsek 125 ezer dollárt. 

Ha tüzetesen szemügyre veszed az ország térképét, utak millióit találod rajta: 
autópályákat, utcákat, sugárutakat és körutakat - és mindegyik máshová vezet. 
A döntéseid is különböző utakat tárnak fel, amelyek lerövidíthetik az utazást, de 
ugyanúgy veszedelmes kitérőkre is kényszeríthetnek. A két döntéshozatali eszköz, 
amelyet bemutattam, segíthet eligazodni a vagyonhoz vezető úton. 

VEDD LE A SZEMED A VISSZAPILLANTÓ TÜKÖRRŐL! 

Ma van életed hátralevő részének kezdete. Igen, ma van a holnap, ami miatt tegnap 
aggódtál. A múlttal az a baj, hogy emlékszünk arra, amit jobb lenne elfelejteni, és 
elfelejtjük, amire emlékeznünk kellene. Ha a szemed folyton a visszapillantó tükröt 
bámulja, akkor a múltban ragadtál. Ha a múltban ragadtál, akkor nem nézel előre. 
Ha nem nézel előre, akkor nem látod, merre mész. 

Az univerzumot nem érdekli a múltad. Tudomást sem vesz róla. Az univerzu- 
mot hidegen hagyja, hogy gimis koromban rózsaszín nadrágot hordtam. (Hé, 
emlékszik még valaki a Miami Vice-ra?) Az univerzum nem törődik azzal, hogy 
összeverekedtem Francis Frankennel, és csúnyán helybenhagyott. Az univerzum 
magasról tesz rá, hogy az UCLA-n MBA-fokozatot szereztél, hogy az apád kábí- 
tószer-kereskedő, vagy hogy kisiskolás korodban ágyba vizeltél. Az univerzum 
egyszerűen nem foglalkozik ezekkel a dolgokkal. Egy és csak egyvalaki büntet 
téged a múlt bűneiért: te magad. 

Ha a világegyetem nem emlékszik ezekre a dolgokra, neked miért kellene? 
Három testvér közül én voltam a legfiatalabb, így aztán nem csoda, hogy bőven 
volt részem piszkálódásban. Neveztek kövérnek, hülyének, meg amit csak el tudsz 
képzelni. De csak azért, mert a bátyám tizenkét éven át idiótának hívott, még nem 
kell, hogy ma is ez legyen a valóságom. A múltad nem azonos a jövőddel, csak ha 
hagyod, hogy az legyen. 

Gondolj arra, amikor feldobsz egy pénzérmét! Nem számít, hányszor próbálko- 
zol, a következő dobás mindig kétesélyes marad. A fej vagy írás jövőbeli valószínű- 
ségét nem ítélheted meg a korábbi dobások alapján. A múltaddal ugyanez a helyzet. 
Az, hogy már öt szakításon vagy túl, nem jelenti azt, hogy a következő kapcso- 
latod is sikertelen lesz - főleg, ha tanulsz belőlük! Csak azért, mert három órával 
ezelőtt hamburgereket forgattál, még nem lehetetlen, hogy jövőre milliomos legyél. 
Az univerzum nem jegyzi meg a múltad, ahogy azt is elfelejtette, hogy nem is olyan 
régen még padlót sikáltam, és pizzát szállítottam. 


AZ EMLÉKEID ÁRULÓK? 
Az emlékeid ugyanúgy többféle hatást fejthetnek ki, mint a döntéseid: elárulhatnak, 
visszafoghatnak vagy felgyorsíthatnak. Ugyanakkor a döntések következményeivel 
ellentétben az emlékeidről te magad döntheted el, hová sorolod őket. A múlt nyil- 
vántartását le lehet zárni. 
Például, ha elvesztetted az életed során megtakarított pénzed, mert befektetted 
egy koncessziós étterembe, ami nem sokkal azután csődbe ment, a fiaskó emléke 
gyorsító és áruló is lehet a számodra. Attól függ, hogyan fogod fel azt, ami történt: 
, Egy üzletbe befektetni nagyon kockázatos. Soha többé nem teszek ilyet. Vagy: 
, Legközelebb értékesíteni fogok névhasználati jogot, és nem vásárolni." Az első áru- 


ló, míg a második gyorsító hozzáállás. Te döntöd el, hogyan értékeled a kudarcokat 


és a múltat. A múltad hátráltathat, de előnyt is kovácsolhatsz belőle. 


Amikor visszatekintek a saját hibáimra, én azt keresem, hogyan fordíthatom őket 
a javamra a jövőben. Ez része a felelősség elismerésének és a következmények válla- 
lásának. Mit tanultam? Min tudnék változtatni? Mit kell elfelejtenem? 

Miután összetörtem a Vipert, és kis híján otthagytam a fogam, zűrzavar ural- 
kodott a fejemben, hiszen majdnem elveszítettem mindent. Azt a szörnyű érzést 
soha többé nem kívántam átélni, és az emléke arra ösztönzött, hogy változtassak a 
jövőmön és a felfogásomon: az utcai gyorsulási verseny az idióták sportja. De meg- 
tehettem volna azt is, hogy átengedem az irányítást az egómnak, folytatom az utcai 
versenyzést, és büszkén hirdetem: , Még egyszer nem fogok veszíteni!" Döntéseid 
következményein nem tudsz változtatni, de az emlékeidet a magad javára fordítha- 
tod. Az én életemet nem az határozza meg, hogy utolsó voltam a tornasorban. Ha a 
múltad dönti el, ki vagy, nem lehetsz azzá, aki a jövőben lenni szeretnél. 


ÖSSZEGZÉS: A GYORSÍTÓSÁV FELISMERÉSEI 

e Cselekvési döntéseid a szemléleti döntéseidből következnek. 

e A szemléleted - az, hogy miről veszel vagy nem veszel tudomást - határozza 
meg, hogy cselekszel vagy tétlen maradsz. 

e Változtathatsz a szemléleteden, ha azokra hallgatsz, akik a kívánt nézőpont- 
ból látják a valóságot. 

e A legrosszabb eseti következményelemzés segít elkerülni az áruló döntéseket. 

e A súlyozott átlagú döntési mátrixnak a nagy döntéseknél veheted hasznát, 
mert világosan megmutatja a választási lehetőségeket és az azokat felépítő té- 
nyezőket. 

s Az univerzumnak nincsenek emlékei, csak neked. 

e A múltad felgyorsíthat vagy elárulhat. Te döntesz. 

e Ha folyton a múlton rágódsz, akkor nem válhatsz azzá, aki a jövőben lenni 
szeretnél. 

GYORSÍTÓSÁV 


Illatosítsi az ellenszelet! 


, A középszerűek azzal tisztelegnek a zseni előtt, 
hogy nevetség tárgyává teszik." 


— OSCAR WILDE 


A GYORSÍTÓSÁV TERMÉSZETES ELLENSZELE 

Az emberiség legnagyobb találmánya a repülőgép volt, mert szembeszállt a gravi- 
táció természeti erejével, és látszólag megszegte a fizika törvényeit. Hogyan képes 
valami, ami ilyen nehéz, fennmaradni a levegőben? Orville és Wilbur Wright tel- 
jesítménye nem pusztán a repülés ténye miatt volt lenyűgöző, hanem azért, mert 
képes volt elszakadni a társadalom gravitációs vonzásától. 


, Repülő szerkezetet építeni nem lehetséges. 
, Maguknak elment az eszük." 

, Csak az idejüket vesztegetik. 

, Ostobaság..." 


Mielőtt egyáltalán megpróbálkozhattak volna a repüléssel, a Wright-fivéreknek 
először le kellett küzdeniük a társadalom természetes ellenszelét: azt agondolkodás- 
módot, amit a társadalom már gyerekkorunkban belénk ver. A Fastlane-fórumon 
ezt írta valaki: 


Látogass el egy óvodába, és kérdezd meg a gyerekektől, hányan tudnak 
közülük énekelni. MINDENKI felteszi a kezét. Tedd fel nekik ugyanezt a 
kérdést 13 évvel később, a középiskolában. Alig páran fognak jelentkezni. 
Mi változott? Az óvodában a gyerekek hisznek benne, hogy tudnak énekel- 
ni, mert még senki sem győzte meg őket az ellenkezőjéről. 


Tökéletes meglátás. Nem szabad hallgatni a tamáskodókra, mert ők csak azt 
mondják vissza, amit a társadalom beleégetett az agyukba. A külvilág folyamatos el- 
lenszelet gerjeszt, ami megpróbálja leszaggatni a járműved hűtőrácsát. Nem aggód- 
hatsz azon, hogy esetleg eltérsz a társadálmi normáktól, mivel a norma az, hogy két 
fizetési csekk válasszon el a csődtől. Ha túl szeretnél lépni az átlagemberek átlagos 
eredményein, akkor egy olyan szokatlan megközelítést kell amagadévá tenned, ami 
nem feltétlenül nyeri el , mindenki" tetszését. Minél titokzatosabb és minél kivétele- 
sebb igyekszel lenni, annál inkább meg kell küzdened a társadalom beidegződései- 
vel. A kivételes gazdagság kivételes meggyőződéseket kíván tőled. 


FORDÍTS HÁTAT AZ ORRFACSARÓ ELLENSZÉLNEK! 

Ha a hátadat fordítod az ellenszél felé, gyorsító hatással lesz rád. Nekem muszáj 
volt ezt tennem, különben kudarcot vallottam volna. Miután lediplomáztam, azt 
várták tőlem, hogy találjak egy jó állást. Én ehelyett üzleti vállalkozásokba kezd- 
tem. A családom azt hitte, megőrültem. Kijelentették, hogy , elpazaroltam ötévnyi 
tanulást. A barátaim meg voltak győződve róla, hogy álomvilágban élek. Senki 
sem értette, miért szállítok pizzát és vezetek limuzint, amikor két üzleti diploma is 
lóg a falamon. A nők nem akartak randevúzni velem, mert egyáltalán nem olyan 
voltam, mint amilyennek a tündérmesék alapján egy komoly, , egyetemet végzett" 
lovagot elképzeltek. 

Ahhoz, hogy lendületet tudj venni a Gyorsítósávban, hátat kell fordítanod 
azoknak, akik ellenszelet támasztanak az irányodban. EI kell szakadnod a társada- 
lom gravitációs erejétől és a külvilág elvárásaitól. Ha nem ügyelsz erre a természe- 
tes visszahúzó erőre, akkor az életed pontosan azzá a sötét, ragacsos, öngerjesztő 
örvénnyé alakul, amelyet a társadalom normálisnak tekint: kelj fel, menj dolgozni, 
gyere haza, egyél, nézz meg néhány epizódot a Law and Orderből (Esküdt ellensé- 
gek), feküdj le aludni... és ismételd ezt nap nap után. Mielőtt észbe kapnál, eltelik 
negyvenöt év, és még mindig szükséged lesz további huszonötre, hogy a pénzügyi 
terved működjön. Az idő szép lassan felőrli az álmaidat, és akkor mi marad? Egy 
öreg, aszott test, aki azon sopánkodik, mi minden lehetett volna. 

Kik gerjesztenek ellenszelet? Hát ők: 


1) A barátok és a család, akik egyszerűen nem értenek. 

2) Az oktatási intézmények, amelyek a Kapaszkodósáv dogmáit hirdetik. 

3) A szülők, akikkel elhitették, hogy vagyona csak másoknak lehet. 

4) A Kapaszkodósáv gurui, akik azt állítják, hogy az otthonod a legjobb befek- 
tetés. 

5) A Kapaszkodósáv gurui, akik azt mondják, hogy ha ma befektetsz 100 dollárt, 
akkor 50 év múlva 10 milliód lesz. 

6) A környezeted. 


zzz 

AZ EMBERI SZÉLGÉPEK ELKERÜLÉSE 

Az emberi szélgépek azok az emberek, akik akadályoznak a céljaid elérésében, és 
növelik a súrlódást a pályán. Ha lázba hoz egy ötlet, vagy lelkesen belefogsz vala- 
mibe, a szélgépek csak hitetlenül csóválják a fejüket, és feltételes reflexként beléjük 
ivódott kinyilatkoztatásokat tesznek: ,ó, az nem fog menni , , valaki már megcsinál- 
ta) vagy , miért vesztegeted ilyesmire az idődet?" A motivációs irodalomban őket 
hívják , álomrablók"-nak. 

Hátat kell fordítanod nekik. Minden vállalkozónak meg kell küzdenie a saját szél- 
gépeivel. Azok például, akik hálózati értékesítéssel foglalkoznak, engem tekintenek 
szélgépnek. Az emberi szélgépek természetes akadályok a Gyorsítósáv útján. Ne fe- 
ledd, hogy a társadalom rágta a szájukba, miben kell hinniük, és milyen út rendelteé- 
tett a számukra. Nem ismerik a Gyorsítósávot, és nem is hisznek benne. Bármilyen 
szokatlan dolog, ami kívül esik a kis világukon, merőben idegen nekik, így amikor a 
Gyorsítósáv nyelvét használod, felőlük akár klingonul is beszélhetnél. Mint termelő, 
a kisebbséghez tartozol, míg a többséget a fogyasztók alkotják. Ha nem akarsz olyan 
lenni, mint , mindenki más" (akik nem gazdagok), neked (aki gazdag leszel) erős 
védelemmel kell rendelkezned, különben mérgező gondolataik megfertőzik a te 
gondolkodásodat is. Begyöpösödött, korlátolt, borúlátó emberekre hallgatni árulás. 
Ha nem figyelsz oda, az ellenszél egyenesen a kanapéra sodor, a videoj áték-konzol- 
hoz. Ismered a mondást: , Aki korpa közé keveredik, megeszik a disznók." 

A többségétől eltérő szemléleted nyiladozó virággá tesz, aminek védelemre, vízre 
és rengeteg napfényre van szüksége. A borúlátó családtagok, barátok és munkatár- 
sak sötét felhők. Védd meg magad, vagy viseld a következményeket: a lassú beolva- 
dást a középszerűségbe. 


A KÖRNYEZETI ELLENSZÉL ELKERÜLÉSE 
Az emberi eredetű ellenszéllel még csak-csak megbirkózol, a környezeti tényezőket 
azonban sokkal nehezebben szabályozhatod. Miből áll a környezeti ellenszél? 

Nekem Chicago jelentette az ellenszelet. Nyomasztott az ottani időjárás; napfény- 
re volt szükségem, hogy felébredjen bennem a tettvágy. Chicago számomra hurri- 
kán erejű ellenszél volt, és ha sikert akartam elérni, hátat kellett fordítanom neki. 
Elmenekültem, és a bolygó egyik legnaposabb helyére költöztem. Ha nem fordítot- 
tam volna hátat a környezeti ellenszélnek, ez a könyv nem születhetett volna meg. 
Hol tartanék ma, ha nem fordítok hátat a tornádónak? Az biztos, hogy nem itt, 
boldog harmincas nyugdíjasként. Nem. Valószínűleg a Kennedy autópályán küz- 
denék a forgalommal, egymás után kapkodva az antidepresszánsokat. Kösz, inkább 
kihagyom. 

Úgy döntöttem, hogy hátszéllé változtatom a környezeti ellenszelet. Természe- 
tesen nem kenhettem minden problémámat a környezetre, de kétségkívül a kör- 


.nyezetem akadályozta meg, hogy a meggazdagodás iránti , érdeklődésem" valódi 


elkötelezettséggé változzon. 


A munkahelyi környezet ugyancsak ellenszelet gerjeszthet. Ha a gyűlölt mun- 
kád kiszívja belőled az életerőt, akkor ellenszél. Ha egy hosszú munkanap után egy 
csepp energiád sem marad az álmaidra és a Gyorsítósávval kapcsolatos tervedre, 
akkor véged van. Az ellenszél örökre csapdába ejt. 

Ifgúkoromban az egyik sikeres vállalkozó, akit tanulmányoztam, Sylvester 
Stallone volt. Sly-ra általában színészként tekintenek, pedig valójában vállalkozó. 
A Rocky forgatókönyve volt az a termék, amellyel milliókat érintett meg, és ezt a 
terméket nagyon határozott feltételekkel adta el. Többek között azzal, hogy a cím- 
szerepet neki kell alakítania. 

Sly-tól nem volt idegen a hatás törvénye. Sikertörténetének egyik sokatmondó 
eleme az ellenállása azzal szemben, hogy , rendes munkát" szerezzen magának. 
Egyszer azt nyilatkozta, hogy ha alkalmazottként vállalt volna munkát egy cégnél, 
akkor az megölte volna az álmait. Tudta, hogy egy munkahely elkerülhetetlenül le- 
húzná a földre. Felismerte, hogy a vállalati környezet ellenszelet jelentene a számá- 
ra. Ha pedig a környezet erős ellenszelet fúj az arcodba, akkor határozott lépéseket 
kell tenned, hogy kikerülj a hatása alól. Milyen ellenszél akadályoz meg abban, hogy 
valóra váltsd az álmaidat? Vedd a kezedbe a sorsod, és hozd meg azokat a döntése- 
ket, amelyek más pályára állítják az életed! 


GERJESSZ GYORSÍTÓ HÁTSZELET! 

Nekem a környezet jelentette az ellenszelet. Neked lehet, hogy a negatív barátaid 
vagy a Kapaszkodósávból érő egyéb hatások. Ha hátat fordítasz ezeknek az em- 
bereknek, akkor legyőzöd az ellenszelet. Ha olyan emberekkel barátkozol, akik 
segítenek a céljaid elérésében, akkor hátszelet támasztasz, ami lendületet ad neked. 
A pozitív gondolkodású emberek támogatnak, enyhítik a kudarcaidat, és befektet- 
nek az álmaidba. A megfelelő helyre csatornázzák azokat, és nem csupán ösztönző 
energiával táplálnak, hanem rajtuk keresztül messzebbre érhetsz el. 

Az emberek olyanok, mint egy utazás: izgatott várakozással vagy szorongással 
tölthetnek el. Az út minősége csak az adott személy jellemétől függ. Gondolj úgy 
életed emberi kapcsolataira, mint egy ütközetre készülő szakaszra. Kit szeretnél 
magad mellett tudni a háborúban? Mark barátodat, aki mindig elkésik, hazudik, és 
minden szombat este talajrészegre issza magát? Lucyt, aki háromhetente munkahe- 
lyet vált, lopáson kapták a plázában, és csak egy mesésen gazdag fickóra vadászik, 
akivel ellovagolhat a naplemente felé? Ezek azok az emberek, akikre számíthatsz? 
Velük akarsz csatába indulni? Ha nem, akkor alkalmasabb katonákat kell választa- 
nod a csapatba. 

Hogyan? Csatlakozz vállalkozói klubokhoz, járj el rendezvényekre ismerkedni, 
köss szövetséget a hozzád hasonló gondolkodásúakkal, sürgölődj olyanok körül, 
akik magukévá tették a Gyorsítósáv , minden lehetséges" gondolkodásmódját, és 
döntsd el, kik tehetik ütőképessé a csapatodat. Olvasd el azoknak a műveit és élet- 
rajzát, akik olyasfajta sikert értek el, amilyet te is szeretnél. Találj magadnak egy 

mestert. Csatlakozz olyan vállalkozói fórumokhoz, ahol a Gyorsítósáv elveit vallják 
- például a Fastlane-fórumhoz. Nem telik el egyetlen hét sem úgy, hogy ne küldene 
nekem valaki egy olyan e-mailt, amelyben ez áll: , Ez a fórum megváltoztatta az 
életemet!" Ez az igazi hátszél! 

Ez háború, amelyben az életed a tét. Olyan katonákra van szükséged, akik nem 
ijednek meg a Halálcsillagtól, és ki tudják kapcsolni a Kapaszkodósáv vonósugarát, 
nem pedig gyáva nyulakra, akik rögtön kidobják a rakományt, ha feltűnik egy biro- 
dalmi Kapaszkodó. Töprengj el a környezeteden és a kapcsolataidon, és ismerd fel 
az ellenszél forrását. Ezután döntsd el, mi a megfelelő lépés a gyorsítás érdekében: 
meg lehet szüntetni az ellenszelet, figyelmen kívül lehet hagyni, vagy ki kell térni 
előle? A természetes szelekkel ellentétben az ellenszelet irányíthatod. A siker azok- 
nak a nyomában jár, akik a maguk javára tudják fordítani az ellenszelet, és hátszéllé 
tudják változtatni azt. 


ÉLETED PÁRJA VAGY ÉLETED ÁTKA? 

A legkellemetlenebb ellenszél sokszor a járműved utasa. Ott ül melletted a jármű- 
ben, kioktat, hogy milyen ostoba ötleteid vannak, és folyton felemlegeti múltbéli 
kudarcaidat. Vagy nem mond semmit, csak elvonja a figyelmedet a vezetésről: te- 
kergeti a rádiót, állítgatja a klímát, fel-le húzogatja az ablakot, és régi Duran Duran- 
dalokat dúdol. Vagy egyfolytában belekotyog a vezetésbe: ,Charles! Charles! Tedd 
ezt! Csináld azt! Ott fordulj be! Nem ott, te tökfej!" Ki képes így veszélybe sodorni 
az utazásodat? Ki ez az ember, és hogyan került az autódba? 

Ez az ember az életed párja. Más feltörekvő vállalkozókkal beszélgetve megta- 
nultam, hogy a létező legnagyobb ellenszelet a párod (férjed/feleséged, menyasszo- 
nyod/vőlegényed, barátod/barátnőd) képes gerjeszteni. Ha életed párja nem osztja 
a nézeteidet és az életfelfogásodat, az olyan, mintha nedves trágyával teli utánfutót 
vontatnál. Ha a partneredben nincs vállalkozó szellem, és inkább a Kapaszkodósáv- 
ban tipeg, számíthatsz rá, hogy együtt törtök a csúcs felé? Aki vállvetve harcol veled, 
az felgyorsít, aki viszont ellened küzd, az áruló. 

Az egyik első barátnőm tökéletes feleség-alapanyag volt, de teljes mértékben 
elkötelezte magát a Kapaszkodósáv filozófiája mellett. Nem értette, miért akarok 
olyan buzgón vállalkozó lenni. Ahogy a kudarcaim száma nőtt, a kapcsolatunk ká- 
tyúba került, majd végül véget ért. Ebben egyikünk sem volt hibás - egyszerűen 
különböző emberek voltunk, akik különböző úton jártak. ; 

A rossz kapcsolatok akadályok, amelyek elzárják a sikerhez vezető utat. Elszívják 
az energiád, és elhomályosítják az álmaid. Olyan, mintha árral szemben eveznél 
felfelé egy folyón. A vonakodó utasok csak terhet jelentenek, elvonják a figyelmedet, 
és néha költséges kitenni őket. Igen, a válás hitszegő és drága tett, mind érzelmileg, 
mind anyagilag, de a kevésbé járt úton hajtani így is éppen elég nehéz. Miért ne- 


. hezítenéd meg az utazást azzal, hogy olyasvalakinek a terhét cipeled az autóban, 


aki nem is oda akar menni, ahová te? Megfelelő társat választottál? Olyat, aki hisz 


benned és a céljaidban? Vagy a kapcsolatod langyos állóvíz? Se nem rossz, se nem 
jó, de elég kényelmes ahhoz, hogy ne kelljen megmozdulni? Ha így van, akkor talán 
ideje átértékelned az utasodat. 


ÖSSZEGZÉS: A GYORSÍTÓSÁV FELISMERÉSEI 

e A társadalom természetes nehézségi ereje az átlagos, és nem a kivételes felé húz. 

s A mérgező kapcsolatok elszívják az energiádat, és eltérítenek a célodtól, hogy 
rendkívüli légy. 

s Életed szereplői olyanok, mint bajtársak egy harci alakulatban. Megmenthetik 
az életedet, a segítségedre siethetnek, de el is pusztíthatnak téged. 

s A jó kapcsolatok felgyorsítják az utazásod, a rossz kapcsolatok azonban el- 
árulnak. 

, Az idő nem árucikk, amit körbe lehet adni, mint egy tortát. 
Az idő az élet alapanyaga. 
Ha valaki azt kéri, hogy áldozz rá időt, 
valójában az életedből kér egy darabot." 


— ANTOINETTE Bosco 


A 6 DOLLÁROS CSIRKEKOSÁR 

Miért nem gazdagodik meg a legtöbb ember soha? A 6 dolláros csirkekosár esete 
mindent megmagyaráz. Nagy szenzáció volt: az egyik híres gyorsétteremlánc egy 
kosárnyi csirkét kínált ingyen bárkinek, aki felmutat egy internetes kupont. Az em- 
berek özönlöttek a lánc éttermeibe, és órákig álltak sorban, csak hogy megkapják a 
6 dolláros ingyen csirkéjüket. Te ismersz valakit, aki képes órákig sorban állni csak 
azért, hogy kapjon valamit ingyen? 

Esetleg te is közéjük tartozol? 

A történet hétköznapi, az én reakcióm mégis minden hasonló esetben ugyanaz: 
Mi ütött ezekbe az emberekbe? Megmondom: ezek az emberek értéktelennek tartják 
az idejüket. Hiszen ingyen van. Ezek az emberek meg vannak győződve arról, hogy 
az idő ugyanolyan végtelen bőségben áll rendelkezésre, mint a levegő, amit belé- 
legzünk. Úgy élnek, mintha halhatatlanok lennének. Biztosak benne, hogy az idő, 
életük üzemanyaga, sohasem fogy ki. i 

Kíváncsi vagyok, hogy ha ezeknek az embereknek három hét lenne hátra az éle- 
tükből, akkor is sorban állnának-e egy kosár csirkéért. És ha három hónapjuk len- 
ne? Vagy három év? A halandóság milyen fokán döntenének úgy, hogy három órán 
át sorban állni ingyen csirkéért nem valami hasznos felhasználása az idejüknek? 
A csirkében rejlő zsíros igazság ez: ha lekicsinyled az idődet, akkor a vagyonod is 
nagyon kicsi lesz. Ha időt pazarló módon éled az életed, olyan helyeken rekedhetsz, 


ahol nem is akarsz lenni. 


Nézz körül! Mennyire tartják az idejüket a barátaid, a családod és a veled egykorú 


ismerőseid? Sorban állnak, hogy spóroljanak 4 dollárt? Bevállalnak egy 40 perces 
autóutat 10 dollár megtakarításért? A kanapéhoz szögezve, izgatottan várják, hogy 
kiderüljön, ki nyeri a sztárok táncversenyét? Az átlag amerikai több mint négy 
órát tölt tévénézéssel naponta. Ez 65 évnyi élet alatt kilenc évet jelent a doboz előtt! 
Miért? A válasz egyszerű. Az élet szívás. Szükség van menekülőutakra. Az élet 
fabatkát sem ér. Aki órákat tölt az interneten olyan játékokkal, mint a Mafia Wars 
vagy a Farmville, az valószínűleg nem túl sikeres. Ha az élet siralmas, az ember meg 
akar szökni előle. Nekem viszont nincs szükségem televízióra, mert az időmet egy 
valódi életbe fektettem, amit érdemes élni, nem pedig egy képzelt világba, ahová 
minden kedden este 8-kor el lehet menekülni. 

Ahogy a többség gondolkodik, az középszerűséget szül, és az idő a többség szá- 
mára olyan eszköz, amelyet nem becsülnek meg eléggé, és esztelenül elherdálnak. 


A TITANIC: MENNYIRE GYORSAN SÜLLYED A HAJÓD? 

Azoknak, akik sorban állnak, hogy pénzt spóroljanak, egy kitűzőt kellene viselniük 
ezzel a felirattal: ,Én többre értékelem a pénzt, mint az életemet? Ez a választás 
kapitális baklövés. 

Azt, hogy mennyivel értékesebb az idő a pénznél, kiválóan illusztrálja az 1997- 
ben óriási sikert aratott film, a Titanic. Amikor a hajó süllyed, és már csak néhány 
mentőcsónak maradt, Caledon Hockley, a gazdag acélmágnás fia (Billy Zane alakí- 
tásában) az életéért alkudozik a hajó egyik tisztjével, és egy halom készpénzt ajánl 
neki egy helyért az egyik mentőcsónakban. A tiszt komor bizonyossággal utasítja 
vissza a dúsgazdag fiatalember ajánlatát: , A pénz az ön életén se segít jobban, mint 
az enyémen!" 

Elmélkedj el ezen egy pillanatra. , A pénz az ön életén se segít jobban, mint az 
enyémen! Mellbevágó mondat. A szóban forgó nyolc másodpercben megmutatko- 
zik az idő valódi értéke, és mi hirtelen szembesülünk a bizonyossággal, hogy éle- 
tünk órája kíméletlenül ketyeg. Ha az időnk lejár, meghalunk. Ha az óra már nem 
ketyeg tovább, nincs az a pénz, ami elkerülhetővé tenné a véget. 

A Gyorsítók értik, hogy az idő az élet üzemanyagtartálya. Ha a tank kiürül, éle- 
tünk véget ér. Az idő a legnagyobb értéked. Nem a pénz, nem a gyönyörűen felújí- 
tott 1969-es Mustang, nem nagypapa régi érmekollekciója. Az idő. 

A tény az, hogy mindannyian egy süllyedő hajón vagyunk. Te ennek megfelelően 
bánsz az idővel? Megbecsülöd vagy könnyelműen elherdálod? Úgy pazarolod a leg- 
fontosabb üzemanyagodat, mintha a tartály soha nem ürülhetne ki? 


GAZDAGON SZÜLETTÉL, ÉS NINCSTELENÜL FOGSZ MEGHALNI 
Az idő szemében mindenki egyenlő. Tele tankkal születsz, de nincsenek benzinku- 
tak, ahol újratölthetnéd a tartályt. Az egyetlen útra elég üzemanyag első levegővéte- 
led pillanatában fogyni kezd. 

Időt nem hozhatsz létre halandó korlátaidon kívül. 76 éves élettartamunkat per- 

sze helyes életmóddal és egészség táplálkozással talán megnyújthatjuk 82 évre, de a 
halandóság a végtelen időt végessé teszi. Az emberiség legnagyobb bűne, hogy úgy 
teszünk, mintha az időnk végtelen lenne ezen a Földön, pedig egyáltalán nem az. 

A valóság az, hogy végzetesen szűkében vagyunk az időnek, miközben a pénzben 
csak úgy dúskálunk. A világ devizapiacain minden egyes nap 3 billió dollár cserél 
gazdát. Leírom így: 3 000 000 000 000. Hogy el tudd képzelni, mennyi pénz is ez: 
8000 évig minden nap elkölthetnél 1 millió dollárt, és még mindig maradna pénzed. 
109, páratlan gazdagságban leélt élet kell ahhoz, hogy elkölts annyi pénzt, amennyi- 
vel a világon EGYETLEN NAPON kereskednek. Pénz bőségesen áll rendelkezésre, és 
mindig is bővében leszünk, amíg csak a világ kormányai pénzt nyomtatnak. 

Nos, mivel nincs 8000 éved, nem logikus a következtetés, hogy a pénz bőséges 
erőforrás, de az idő nem az? Bármikor szerezhetsz több pénzt, de a halandósággal 
nem dacolhatsz. A pénzben mérhető gazdagság iróniája, hogy nem számít, mek- 
kora a vagyonod, nincstelenül fogsz meghalni. Nem tudod elkerülni, hogy az időd 
folyamatosan ne égjen, ahogy a tartályból minden másodpercben elfogy egy újabb 
csepp üzemanyag. Élhetsz boldogan vagy nyomorultul - az idő közömbös, és egyre 
csak fogy. De ha ennyire szűkében vagy az időnek, nem értelmetlen 3 órát elpaza- 
rolni az életedből egy 6 dolláros csirkekosárra? 


A SZERZŐDÉSES IDŐ A SZABAD IDŐ VÁLTSÁGDÍJA 
Életed ideje kétféle időből áll: szabad időből és szerződéses időből. 


Élettartam - Szabad idő 4- Szerződéses idő 


A , szabad időt" úgy töltheted, ahogy neked tetszik: tévét nézhetsz, kocoghatsz a 
parkban, videojátékokkal játszhatsz, aludhatsz, ehetsz, nyaralhatsz. Ha úgy éled az 
életedet, mint a legtöbben, a szabad időd az estékre és a hétvégékre koncentrálódik, 
amikor is az idődet nem cseréled pénzre. 

A szerződéses idő" ennek éppen az ellentéte: azt a teljes időt jelenti, amit pénz- 
kereséssel és annak következményeivel töltesz. Amikor reggel felkelsz az ágyból, 
lezuhanyozol, felöltözöl, a vasútállomáshoz hajtasz, várakozol, beérsz a munkahe- 
lyedre, majd ledolgozod a nyolc órát - ez mind szerződéses idő. Amikor az egész 
hétvégét a dolgos hétköznapok utáni , feltöltődéssel" töltöd, az is szerződéses idő. 
A ténylegesen munkával töltött, illetve a munka érdekében feláldozott idő egyaránt 
szerződéses idő. A reggeli szertartások, az utazás a munkahelyedre, a jelentések 
megírása otthon, a magányos , feltöltődés" - mind azt szolgálja, hogy pénzt tudj 
keresni, így szerződéses időnek tekintendő. 

Ha nyernél a lottón, felmondanál a munkahelyeden, mert nem lenne többé szük- 
ség szerződéses időre, hiszen hirtelen szabad idő lépne a helyébe. A pénzzel szabad 
időt vásárolhatsz és kiiktathatod a szerződéses időt. A szabad időben ugyanakkor 
az a csalóka, hogy valójában nem INGYEN van - a szerződéses időddel fizettél érte. 


Azért élvezheted a kéthetes nyaralást, mert egyévnyi munkával - szerződéses idővel 
- megvásároltad. Azért lazíthatsz a kanapén egy hideg sörrel a kezedben, mert ko- 
rábban nyolc óra szerződéses idővel megfizetted az árát. A szerződéses időd a szabad 
időd váltságdíja. 


JÓ IDŐ ÉS ROSSZ IDŐ 

Van jó idő, és van rossz idő. A jó idő a szabad idő; a rossz a szerződésbe foglalt. 
A Kapaszkodósáv váltságdíjat kér az időért: munkával töltött és piaci befektetésekbe 
ölt időt. Ne feledd, hogy öt szerződéses nap két szabad napért rossz üzlet! Egy olyan 
pénzügyi terv, amelynek a döntőbírája az idő, nem jó pénzügyi terv. 

Ha rabszolgának születsz, az életed 10096-ban szerződéses időből áll, míg a sza- 
bad időd aránya 096. A teljes rendelkezésedre álló időn nem változtathatsz, az idő- 
arányokon viszont igen. Nem lenne jó, ha csak egy nap szerződéses időd lenne, és 
hat nap szabad időd? Ha el tudsz csenni némi szabad időt a szerződéses időtől, az 


életedben több lesz a , jó idő; mint a , rossz" 


DOBD KI A SZEMETET A CSOMAGTARTÓBÓL! 
A gyorsulási versenyeken minden gramm számít. A versenyzők eltávolítanak min- 
dent, ami nem létfontosságú, hogy az autó a lehető legkönnyebb legyen. Ez növeli a 
hatékonyságot, a sebességet és a teljesítményt. A felesleges súly ugyanis arra kény- 
szeríti az autót, hogy keményebben dolgozzon. Az úton azonban, ami reményeink 
szerint a gazdagság felé visz, bűnös módon növeljük a súlyt. Mindenféle szeméttel 
töltjük meg a csomagtartót, és így leterheljük a járművünket, ami keményebb mun- 
kára kényszerít minket. Ha pedig túl sokáig dolgozunk túl keményen, kimerülünk 
és lefulladunk. A bénító teher, amit magunkkal cipelünk, az élősködő adósság. 
Minden, amivel a világnak tartozol, élősködő adósság — az Életszínvonal Rabsá- 
gának végterméke. A csillogó, új Infiniti, amit 60 havi részletre vettél, a jelzáloghi- 
telre vásárolt házad, aminek 30 évig fizeted a törlesztőrészleteit, az egyedi tervezésű 
ruháid, amelyek csak négy hónap múlva mennek ki a divatból, sőt még az a rettene- 
tes bútordarab is, amit akkor annyira jó ötletnek tűnt megvenni. Mindez a sok-sok 
ökörség szolgaságba taszít, és szerződésbe foglalja az idődet. Ha kénytelen vagy dol- 
gozni, akkor a választási lehetőségeid beszűkülnek, a korlátozott lehetőségek pedig 
utakat zárnak le. Semmi sem ijesztőbb - anyám hátborzongató babagyűjteményétől 
eltekintve -, mint egy parazita, ami a nyakadra tapadva szívja a véred. Az élősködő 
adósság ellensúlyként húz vissza az úton. Az élősködő adósság vérszívó pióca, ami 
ellopja a szabad idődet, az energiádat, a szabadságodat és az egészségedet - és ez 
mind igazi ellensége a meggazdagodásnak. 


AZ ÉLŐSKÖDŐ ADÓSSÁG FELEMÉSZTI A SZABAD IDŐT 
A szerződéses idő legfőbb oka az élősködő adósság. Ismered a kifejezést: , összetörni 
valakinek a szívét. Az élősködő adósság az életedet , töri össze. Az élősködő adós- 

ság egy falánk disznó, ami szabad időt zabál, és szerződéses időt nyom ki a másik 
oldalon. Minden adósság, ami munkára kényszerít, megfoszt a szabad idődtől, és 
szerződéses idővé alakítja azt. 

Az adósságnak folyamatosan csöpögő vér kell, és a vér" életed üzemanyagtartá- 
lyából származik: az adósság az idődet szívja le. Mivel pedig az időd adott, a szerző- 
déses idő növelése csak egyetlen forrásból biztosítható: a szabad idődből. 


AZ ÉLŐSKÖDŐ ADÓSSÁG ÁRA 

Az átlag amerikai többel tartozik, mint amennyi vagyona van. A hitelre épített élet- 
mód az Életszínvonal Rabságába taszít, és a szolgaság szerződéses idő formájában 
jelentkezik. Mivel a teljes időd véges, a szerződéses idő növelése csak a szabad időd 
megdézsmálásával lehetséges. A szerződéses idő a Járdára vezet. 

Legközelebb, amikor hitelre vásárolsz valamilyen puccos holmit, légy tisztában 
vele, valójában mit is veszel: élősködő adósságot, ami szabad idővel táplálkozik, és 
szerződéses időként üríti ki. 

Például, ha veszel egy audio-rendszert, ami 4000 dollárba kerül, te pedig 10 dol- 
lárt keresel óránként, mi az igazi ár? Mekkora az ürülékkupac súlya? A valódi ár 400 
óra a szabad idődből, mivel 400 órát kell dolgoznod óránként 10 dollárért, hogy ki 
tudd fizetni az adósságot. Adj hozzá 1096 kamatot, és megkapod a teljes költséget: 
440 órát a szabad idődből. Ekkora teherrel cipelsz többet. Úgyhogy amikor legkö- 
zelebb előveszed a Visa-kártyád, számítsd ki a tényleges költséget. Mennyi szabad 
idődbe fog ez kerülni? Mindennek, amit megveszel, nem egy, hanem két helyen 
jelentkezik a költsége: 


1) a ténylegesen pénzben mérhető költségben; 
2) a szerződéses idővé átalakuló szabad időben. 


A CSOKIS SÜTIK TÖRVÉNYE 

Amikor először költöztem saját lakásba, gyorsan megtanultam a csokis sütik tör- 
vényét: ha a sütit nem teszem a bevásárlókocsiba, akkor nem jut el az otthonomba. 
Ha nem jut el az otthonomba, nem kerül a számba. És ha nem kerül a számba, 
akkor nem alakul át zsírpárnává. 

Az élősködő adósság ugyanezt a törvényt követi. Az élősködő adósságot a forrá- 
sánál csípheted nyakon: az azonnali kielégülés vágyánál, ami a Járda sajátja. Legkö- 
zelebb, amikor úgy érzed, muszáj megvenned valamilyen csecsebecsét a Macys-nél, 
kérdezd meg magadtól: nem lesz ez a holmi fél éven belül érdektelen, és nem fog 
ott állni a garázsban a többi limlom mellett? Nem fog az a hülye póló négy hónap 
múlva a szekrény hátuljában porosodni a törlőrongyok között? Amikor csak vala- 
milyen múló divathóbortnak hódolsz, miközben valójában nem engedheted meg 
magadnak, kinyitod az élősködő adósság zsilipjeit, és az ár kizúdul a Járdára. 

Ha egy holmi árát nem terhelik rá a hitelkártyádra, akkor nem válik élősködővé. 


Megvédted a szabad idődet! Gondolkodj! Amit megvenni készülsz, nem CSÖKKEN- 
TI A SZABADSÁGOD? Ő lesz a tiéd, vagy te leszel az övé? Vannak, akik a vasrácsok 
mögötti szolgaságot választják, míg mások bársonyba burkolva élnek rabszolgaként. 
A kettő azonban egy és ugyanaz. Az igazi vagyon a szabad idő, amit úgy élhetsz, 
ahogy neked tetszik. A Gyorsítósáv arról szól, hogy ne csak az anyagi javaknak, 
hanem az időnek is bővében legyél. 


A SZABAD IDŐ LEBECSÜLÉSE SZEGÉNYSÉGHEZ VEZET 

Akár gazdag vagy, akár szegény, ugyanúgy birtokolod, osztod be és fogyasztod az 
időt. Minden nap felhasználod, ahogy én vagy a szomszédod is. Senki sem kap se 
többet, se kevesebbet belőle: mindenkinek napi huszonnégy óra jár. Senki sem jut 
tisztességtelen előnyhöz. Te, én és mi mindnyájan huszonnégy órát pergethetünk le. 
Az idő szemében mindenki egyenlő. 

De akkor miért gazdagodnak meg olyan kevesen, miközben a többség fizetéstől 
fizetésig bukdácsol? Nos, a különbség abban áll, hogy ki mennyire becsüli meg a 
szabad időt, milyen térképpel vág neki az útnak, és milyen élősködő adósságokat 
halmoz fel. Találd ki, kit jellemeznek az alábbi viselkedési minták - a gazdagot vagy 
a szegényt? 


e Délig alszik. 

s Órákig bámul egy valóságshow-t a tévében. 

s Két órát vezet, hogy 20 dollárt spóroljon. 

e Több átszállással repül, mert így 100 dollárral kevesebbe kerül a repülőjegy. 

s Órákat tölt internetes közösségi oldalakon és pletykablogok olvasgatásával. 

s 10-es szintű druida a World of Warcraftban. 

s A Chicago Cubs minden meccsét megnézi (csak viccelek, kedves hűséges Cubs- 
szurkolók). 


A szegénység kusza gyökerei között ott lapul a szabad idő lebecsülése, ami rossz 
döntésekben fejeződik ki. Az ,időpocsékolók" rosszul mérik fel az idejük értékét. 
Ők azok, akik hajnali 4-kor letáboroznak a Wal-Martnál, hogy nyitáskor megro- 
hamozhassák az áruházat, és bevezető áron megkapjanak valamit. Ők azok, akik a 
Best Buy parkolójában alszanak, abban reménykedve, hogy ők nyerik az ingyenes 
82 centiméteres képátlójú HDTV-t. Ők azok, akik sorban állnak az IKEA előtt egy 
ingyen reggeli reményében. 

Az időpocsékolók egyben kényszeres spórolók. A kényszeres spórolók kétségbe- 
esetten kapaszkodnak minden egyes dollárba, mintha attól félnének, hogy ha ki- 
adják a kezükből, talán soha nem tér vissza. A kényszeres spórolás azonban soha 
nem valódi pénzmegtakarítást jelent. Egy régi barátom például szobakerékpárt 
akart venni, és kiderítette, hogy egy, az otthonától mérföldekre levő boltban éppen 
kedvezményes áron kapható. Mondtam neki, hogy vegye meg a nyamvadt kerékpárt 

helyben, és ne törődjön a 29 dollárral magasabb árral. Ő kényszeres spóroló volt. 
Inkább autózott egy órát, hogy spóroljon 29 dollárt. Összesen mennyi időt töltött el 
a vásárlással? Két és fél órát. Ha levonjuk a benzint, azt kapjuk, hogy az idejét órán- 
ként körülbelül 5 dollárra értékelte. Legjobb tudomásom szerint nem 5 dolláros 
órabérért dolgozik, ennek ellenére nem okozott neki gondot ilyen áron elveszteget- 
ni a szabad idejét. A kényszeres spóroló boldogan pazarolja az idejét, hogy pénzt 
takarítson meg. Az átszállásos repüléstől a másokkal megosztott reptéri buszig bár- 
milyen kényelmetlenséget vállal, csak hogy megtakarítson pár dollárt óránként. 

Ha egy ilyen embernek három hónapja lenne hátra, akkor is hálózsákban vára- 
kozna a Best Buy előtt? És ha hat hónapja? Vagy hat éve? Hol van az a határ, amikor 
már összepakolja a hálózsákját, és így fakad ki: , Mi a fenét keresek itt? Miért al- 
szom a járdán egy műszaki bolt bejárata előtt? Bölcsen használom fel az életemet?" 
A Gyalogosok a Járdán alszanak. 

A Gyorsítók nagyra becsülik az idejüket, és elsődleges szempontnak tekin- 
tik a döntéseik meghozatala során, mert az idő a legértékesebb vagyontárgyunk. 
A Gyorsítók az idővel takarékoskodnak, míg a Kapaszkodók a pénzzel. A Gyalogosok 
és a Kapaszkodók kizárólag a pénzt nézik, amikor döntést hoznak. Melyik állás fizet 
a legjobban? Hol kapom meg a legolcsóbban? Hogyan juthatnék ingyen csirkéhez? 
A pénz szűkös, az idő viszont leghátul kullog a sorban, és neki kell feltakarítania a 
mocskot. Ha gazdag akarsz lenni, akkor úgy kell gondolkodnod, ahogy a gazdagok 
teszik: az idő mindenekfelett áll. 


ÖSSZEGZÉS: A GYORSÍTÓSÁV FELISMERÉSEI 

e A Gyorsítók minden vagyontárgyuk közül az időt tekintik a legfontosabbnak. 

e Az idő végzetesen szűkös, míg a pénz bőségesen rendelkezésre áll. 

e Az az idő, amit pénzkereséssel töltesz, szerződéses idő. Ezzel szemben a szabad 
időt arra használhatod fel, amire csak akarod. 

e Életed ideje a szabad időd és a szerződéses időd összessége. 

e A szabad időért szerződéses idővel fizetsz. 

e A Gyorsítók arra törekszenek, hogy a szerződéses időt szabad idővé alakítsák át. 

e Az élősködő adósság szabad idővel táplálkozik, és szerződéses időként választja 
ki azt. 

s A hiúságokért kétszeresen fizetsz: egyszer pénzzel, azonfelül pedig szabad 
idővel. 

e Az élősködő adósságot a forrásánál kell megállítanod: az azonnali kielégülés 
vágyánál. 


Cseréld le a fáratt olajat! 


, A tudás az, ami azután marad, hogy az ember elfelejtett mindent, 
amit az iskolában tanult." 


-— ALBERT EINSTEIN 


CSERÉLJ OLAJAT 5000 KILOMÉTERENKÉNT! 
A gépjármű-tulajdonosok első szabálya: cserélj olajat 5000 kilométerenként! 
Ha nem tartod be ezt a szabályt, az autód jóval azelőtt kipurcan, hogy a hasznos 
élettartama lejárna. A gyakori olajcsere biztosítja a gépkocsi zökkenőmentes mű- 
ködését, míg ha az olaj fáradt, rázós útra számíthatsz, és a zötykölődés többnyire 
az útpadkán ér véget. 

A Gyorsítósávban való utazás sűrű olajcserét kíván. De mi az , olaj"? Nos, az olaj 
a tanulás. A tudás. Az utca bölcsessége. De légy óvatos: nem mindegy, milyen olajat 
használsz, és az sem, hogy milyen célra. 

A Gyalogosok nem törődnek az olajjal, így aztán 5000 kilométer után végük van. 
A diplomaosztó az utolsó olajcseréjük. A Kapaszkodók kizárólag azért olajozzák 
a járművüket, hogy növeljék a saját értéküket. Posztgraduális képzés és magasabb 
tudományos fokozat: miért jár nagyobb fizetés? A Gyorsítók viszont folyamatosan 
cserélik az olajat, amíg csak a járművük roncstelepre nem kerül. 


A DIPLOMA NEM A VÉG, HANEM A KEZDET 

Nézz szembe a ténnyel: amit ma tudsz, nem elég ahhoz, hogy eljuttasson oda, ahol 
holnap lenni szeretnél. Folyamatosan újra , ki kell találnod" és tovább kell képezned 
magad. A diplomaosztó sajnos hagyományosan a tanulás végét jelzi. Függetlenül at- 
tól, hány évesen végeztél, megkezdődik a felnőttkor. A bulinak vége: kilépsz a nagy- 
betűs életbe. Ha viszont a diploma megszerzése után abbahagyod a tanulást, örökre 
elvágod magad a meggazdagodás lehetőségétől. A legtermékenyebb jövedelemszer- 
ző éveid a diploma UTÁN következnek. Nem lenne hát okosabb, ha az iskolaévek 
, hivatalos" befejezése után sem hagynád abba a tanulást? 

Jim Gallagher 11 évvel ezelőtt diplomázott, és most munkanélküli. 
Képzett tőzsdeügynök, de a szakértelmére az internetes technológia miatt 
már nincs akkora kereslet, és a szakmája a kihalás szélére sodródott. Jim 
szaktudása elavult, ismeretei a mai világban már nem alkalmazhatók. 
A világ továbblépett, de Jim és a tudása nem. Jim - bár nincs ínyére a 
dolog - alantas eladói munkát vállal a helyi bútoráruházban. Pénzügyi 
terve megfeneklik, mert ugyanazzal a fáradt olajjal fut, amit még 11 éve 
töltött bele. Jim nem cserél olajat, ezért a járműve elakad a gazdagság felé 


s E 


vezető uton. 


A tanulás — a járműved olaja — létfontosságú az utazáshoz. Ha folyamatosan új 
ismereteket, készségeket és szakmákat sajátítasz el, új utak nyílnak meg előtted, és a 
járműved zökkenőmentesen tud haladni a gazdagság felé. A megfelelő tudás hihe- 
tetlen lóerőt biztosít. 


A TANULÁS SZEREPE 

A tanulás a Kapaszkodósáv és a Gyorsítósáv térképe szerint is erényes dolog, de 
a szerepe alapvetően különbözik a két útitervben. A Kapaszkodósávban a tanulás 
arra szolgál, hogy növelje a saját értéket, míg a Gyorsítósávban arra, hogy elősegítse 
az üzleti rendszer növekedését. Ezenfelül a Gyorsítósávban az ismeretek megszerzése 
olyan módon történik, ami nem von maga után élősködő adósságot vagy megalku- 
vást. A Gyorsítósávban a tanulás célja az, hogy növelje a pénzfa és az üzleti rendszer 
hatékonyságát. Nem fogaskerék vagy a gépezetben, hanem megtanulod megépíteni 
a gépezetet. 

Például amikor én beiratkozom egy tanfolyamra, ahol elsajátíthatom azokat a 
készségeket, amelyek ahhoz szükségesek, hogy felvehessem ,,a legmenőbb értéke- 
sítési szakembereket; olyan tevékenységet folytatok, ami kifejezetten fokozza az 
üzleti vállalkozásom és a pénzfám hatékonyságát. Ha elolvasok egy könyvet az új 
számítógép-technológiákról, amelyből megtudom, hogyan kell interaktív szolgál- 
tatásokkal bővíteni egy webhelyet, a rendszer működtetését mozdítom elő. Megis- 
métlem: a Gyorsítósávban a tanulás az üzleti rendszer növekedését szolgálja, míg 
a Kapaszkodósávban kifejezetten az oktatásban részesülő személy saját értékének 
fokozására használják. Ott az a cél, hogy fogaskerék legyél a gépezetben. 7 

A Fastlane-fórumon valaki feltett nekem egy kérdést. Az illetőnek lehetősége 
nyílt továbbtanulni és mesterfokozatot szerezni az egyetemen, és arra volt kíváncsi, 
hogy megéri-e. Erre rendszerint azt szoktam válaszolni, hogy nem, de az ő esetében 
más volt a helyzet. Először is, a mesterfokozat neki csak időbe került, pénzbe nem, 
mert a továbbtanulása költségeit az állam állta. Másodszor, az illető magáévá tette 
a Gyorsítósáv filozófiáját, és a célja nem az volt, hogy a saját értékét növelje, hanem 
az, hogy bővítse a tudását egy ,Gyorsító" rendszer felépítése érdekében. Ezért aztán 
igennel feleltem. 


rNEM TUDOM, HOGYAN KELL!" 

Ha egy olajcsere miatt hónapokra vagy évekre le kell állítanod az autót a garázs- 
ban, akkor mi értelme? Ha a továbbtanulás megalkuvást vagy élősködő adóssá- 
got eredményez, akkor semmi. A cél azonban az, hogy képessé válj egy Gyorsító 
rendszer felépítésére. Hogyan? Tekints az egész világra úgy, mint egy egyetemre. 
Igen, te magad vagy a saját egyetemed. 

Kérdezd meg bármelyik sikeres vállalkozót, és meg fogják erősíteni ezt az igaz- 
ságot: abból tanulsz, amibe bátran belevágsz, és csinálod - ha kell, újra és újra. 
A gyakorlat bármely könyvnél vagy professzornál jobb tanítómester. 

,:Nem tudom, hogyan kell!" - sírsz. Jaj, ne már! A leggyakrabban felhozott 
kifogások listáján ez az első számú közellenség: , Nem tudom, hogyan kell!" Nos, 
miért nem tudod, hogyan kell? Megmondom, miért. Azért nem tudod, mert nem 
tanultad meg, és nem is akartad eléggé tudni, , hogyan kell. Könnyebb engedni 
a ,nem tudom, hogyan kell" súlyának, mint tenni valamit a tudás megszerzésé- 
ért. A jelen információs társadalmában egyáltalán nincs mentség arra, hogy nem 
tudod, hogyan kell csinálni valamit. 

Az egyetemen két diplomával végeztem, marketing és pénzügy területen. 
Egyiknek sem volt semmi köze az informatikához. Úgy jöttem ki az egyetem- 
ről, hogy semmilyen számítógép-programozási tapasztalatom nem volt. Mégis 
milliókat kerestem az interneten. Vicces, hogy tizenhárom, költséges oktatási in- 
tézményekben eltöltött év alatt soHA egyetlen kurzust sem végeztem internetes 
vagy webes technológiákból. Még a számítógép-kezelést oktató órákon is csak 
üzleti alapkészségekre tanítottak meg. De ha nem az iskolában sajátítottam el az 
internet használatát, akkor hogy a fenében tanultam meg ennek a szakmának a 
fogásait? Úgy, hogy törekedtem a gyakori olajcserére. Képeztem magam. Köny- 
veket olvastam el. Könyvtárba jártam. Órákat töltöttem a weben cikkek, oktató- 
anyagok és wiki-oldalak tanulmányozásával. Felkutattam és magamba szívtam 
az ismereteket. 

Évekkel ezelőtt, internetes média-pályafutásom kezdetén könnyen feladhattam 
volna, és kijelenthettem volna, hogy , nem tudom, hogyan kell ezt csinálni" Kényel- 
mes magyarázat lett volna: , Nem tudom, hogyan kell weboldalakat programozni! 
Nem értek a grafikai tervezéshez! Nem tudom, hogyan kell kezelni egy kiszolgálót! 
Nem tudok reklámszöveget írni!" Ezek a kifogások olyanok, mint egy nejlonzacskó, 
amivel megfojthatod az álmaidat - de csak akkor, ha a fejedet a zacskóba dugod. 
Az én látomásom a webhelyemről nem ért véget ott, hogy , nem tudom, hogyan 
kell; hanem éppen hogy ott kezdődött. Húzd ki a fejed a zacskóból! 

Ha nem frissítettem volna az ismereteimet (nem cseréltem volna olajat), el- 
akadtam volna az úton. A tudás megszerzésére irányuló megszállott törekvésem 
tartott naprakészen ebben az állandóan változó világban, és ez készített fel arra, 
hogy ki tudjam aknázni a Gyorsítósáv lehetőségeit. A tanulás nem ért véget a 
diplomaosztón, hanem akkor kezdődött csak igazán. És az egészben az a legjobb, 

hogy az önképzés kettős turbómotorként gyorsított fel, mert a tudásért nem kel- 
lett élősködő adóssággal vagy megalkuvással fizetnem. 


A TANULÁS ÚTJA MINDENKI ELŐTT NYITVA ÁLL 

A szabad világ legnagyobb bűne, hogy elmulasztja kiaknázni a tudást. Sétálj be egy 
helyi könyvesboltba, és lélegezz mélyet. Érzed az illatot? Ez a végtelen tudás illata. 
Menj be a helyi könyvtárba, és nézz körül. Csodálatos látvány: faltól falig könyvek, 
amelyeket ingyen elvihetsz, hogy elolvasd. Képzeld el, milyen lenne, ha magadba 
tudnál szívni minden könyvet, minden bekezdést és minden mondatot. Vajon hát- 
ráltatna a siker elérésében, hogy most , nem tudsz" valamit? 

Számomra megdöbbentő, hogy miközben a tanulás útja mindenki előtt szabadon 
nyitva áll, a legtöbben mégis úgy döntenek, hogy nem lépnek rá. A tudás ott lóg 
fürtökben a fán, és ahhoz, hogy leszedd, nem kell semmi más, csak egy létra. Az em- 
berek többsége mégis ragaszkodik ahhoz a korlátolt meggyőződéséhez, hogy , nem 
engedheti meg magának, hogy továbbtanuljon. Sajnálom, de ez csak ócska kifogás, 
amivel azt palástolod, hogy lusta vagy. 

A tudás szabadon hozzáférhető. Végtelen tudás van karnyújtásnyira tőled, és az 
egyetlen dolog, ami megakadályoz abban, hogy megszerezd, te magad vagy. Igen, 
TE. Kapcsold ki a tévét, vegyél a kezedbe egy könyvet, és olvasd el. Szokj le a Guitar 
Heróról, és irány a könyvtár! Hagyd a fenébe a Gameboyt, és vesd rá magad a köny- 
vekre! Egy elkötelezett Gyorsító minden héten kiolvas egy könyvet, tanfolyamokra 
jár, üzleti fórumokon kíváncsiskodik, és állandóan guglizza az újabb és újabb témá- 
kat és stratégiákat. 

Megvan a veleszületett képességed, hogy bárminek a szakértőjévé válj, ami 
nem igényel fizikai tehetséget. Igen, bárminek! A világ egyetlen könyve sem ké- 
pes engem profi kosárlabda-játékossá vagy énekessé tenni, de a testi adottságok- 
tól független tudományokban minden laikus jártasságot tud szerezni, ha elolvas 
pár könyvet. Lehetsz devizakereskedelmi szakértő. Ingatlanszakértő. Üzletember. 
Webprogramozó. Értékesítési szakember. Szónok. Nincs olyan terület, aminek ne 
tanulhatnád ki a csínját-bínját, ha az nem igényel különleges testi adottságokat. 
És hogy mi kell hozzá? Semmi más, csak szilárd elhatározás, kitartás, és aztán a 
legfontosabb: a tanultak alkalmazása. 

Amikor átalakíttattam a házam, az előcsarnok falait dekorfestéssel szerettem vol- 
na megcsináltatni. A kreatív festés vagy dekorfestés egy bonyolult festési technika, 
amellyel mélységet és fényt sugárzó különleges felületeket lehet utánozni. Két lehe- 
tőség közül választhattam: vagy hívok egy szakembert, vagy megtanulom, hogyan 
csinálhatom meg a munkát saját magam. Már visszavonultam, így aztán ráértem, 
és egyébként is szórakoztató kihívásnak tekintettem a dolgot, ezért úgy döntöttem, 
magam fogom kifesteni a falakat. 

Felmentem az internetre, és megnéztem több órányi oktatóvideót. Aztán felke- 
restem a Home Depot áruházat, és megvásároltam a szükséges eszközöket. A követ- 


kező pár napban kartondobozokon gyakoroltam. Egy héten belül jártasságot sze- 
reztem a dekorfestésben. Néhány nappal korábban még ott tartottam, hogy , nem 
tudom, hogyan kell; mégis egyetlen hét alatt elsajátítottam egy új készséget, amivel 
akár pénzt is kereshetnék, ha akarnék. A legjobb dekorfestők négyzetméterenként 
akár 100 dollárt is elkérnek. Egyetlen hét alatt szert tettem egy új készségre, amely 
újabb utat nyitott a Gyorsítósáv képletének alkalmazásához. 

A tudás és a szakértelem csak rád vár. Senki sem pottyant egy könyvet az öledbe, 
és ajándékoz meg tudással. Neked kell megkeresni, feldolgozni és felhasználni azt. 
A tudás megszerzése és alkalmazása tesz gazdaggá. 

De hol lelhetsz rá olcsón a végtelen tudásra? A tudás ugyanúgy körülvesz, mint a 
levegő, amelyet belélegzel. Csak le kell szakítanod a fáról a gyümölcsöt. 


Könyvesboltok: A tanulásra fordított pénzed akkor térül meg a legjobban, ha köny- 
vekbe fekteted be. Vásárold meg, kölcsönözd ki vagy csórd el őket. Csak ne mulaszd 
el elolvasni. 

Könyvtárak: A könyvtár a tudás legnagyobb ingyenes tárháza, és a legfőbb ellenérv 
a kifogás ellen, hogy ,nem engedhetem meg magamnak, hogy könyveket vásárol- 
jak" Én a könyvtárban kezdtem. 

Internetes fórumok: Kutasd fel a hozzád hasonló gondolkodású emberek gyüleke- 
zőhelyeit, és tanulj azoktól, akiknek sikerült: keresd a hátszelet! 

Internetes tanfolyamok: Ezek néha drágák, viszont kényelmesek. 

Internetes blogok / podcastok / screencastok / webcastok: Ezek is porrá zúznak 
minden kifogást. 

Tanfolyamok: Léteznek hasznos tanfolyamok, csak figyelj oda, kik támogatják 
őket, nehogy a gyors meggazdagodást ígérő guruk csapdájába sétálj bele. 
Televízió: A kábeltévé , oktatási intézménnyé" tette a televíziót. Ne az agyatlan 
valóságshow-kat bámuld, inkább kapcsolj olyan csatornákra - például: History, 
Discovery, Science, HGT V, Military, National Geographic -, ahonnan rád ragadhat 
némi tudás. 

Felnőttképzés: A művelődési házakban és az állami vagy önkormányzati oktató- 
központokban számtalan megszerezhető szakképesítésből válogathatsz. 

Ingyenes folyóiratok: Ha ellátogatsz és feliratkozol a TradePub.com és FreeBizMag. 
com oldalakra, ingyenes folyóiratokhoz juthatsz az általad választott témában. 


Sajnos hiába vesz körül minket végtelen tudás, a legtöbb ember tudomást sem vesz 
róla. Itt van például egy sikeres ingatlanbefektető, Lonnie Scruggs (LonnieScruggs.net) 
hozzászólása a tanulással kapcsolatban: 


Régebben két állásom is volt. A TANULÁS azonban megváltoztatta az 
életemet. Mielőtt megtanultam volna, hogyan dolgoztassam a pénzem, én 
végeztem minden munkát. Annyira tanulatlan voltam, hogy azt gondol- 

tam, az anyagi függetlenség megteremtésének titka a két munkahely. Éve- 
kig gürcöltem ebben a tévhitben. Végül rájöttem, hogy egy napban nincs 
elég óra, és egy hónapban nincs elég nap ahhoz, hogy annyit tudjak dol- 
gozni, amennyi a pénzügyi biztonság eléréséhez szükséges lenne. Tudtam, 
hogy lennie kell jobb megoldásnak, és el is kezdtem keresni. ; 

Amikor ráébredtem, hogy a tanulás jelenti a kulcsot, elhatároztam, 
hogy továbbképzem magam. Azelőtt csak szerény , iskolai végzettségem" 
volt. Rájöttem, hogy tudásra van szükségem. 

Visszatekintve úgy érzem, a többséggel ellentétben én nem a könnyű és 
szórakoztató végét fogtam meg a dolgoknak, viszont azt csináltam, amit 
kellett - és ma élvezem az anyagi biztonságot és függetlenséget. A csa- 
ládommal azt csinálunk, amit csak akarunk. Sok barátom még mindig 
alkalmazottként robotol, és hajszolja az anyagi biztonságot, amit soha 
nem fog elérni. A választás lehetősége előttük is ugyanúgy nyitva állt, 
mint előttem, csak éppen ők rossz döntéseket hoztak. Mindnyájuknak 
volt iskolai végzettsége, de nem rendelkeztek azzal a tudással, ami anyagi 
függetlenséget teremthetett volna a számukra. Most persze azt mondják, 
szerencsés vagyok. 

A legjobb befektetés te magad vagy. Csengesd ki a tudás árát most, vagy 
készülj fel, hogy a tudatlanságodért később sokkal nagyobb árat fogsz fi- 
zetni. A pénzügyeid jövőjét azok a döntések határozzák meg, amelyeket 
ma hozol. Alaposan fontold meg, mit választasz, mert együtt kell majd 
élned a döntésed következményeivel. 


A gazdagok értik, hogy a tanulás nem ér véget a diplomaosztó ünnepséggel, ha- 
nem éppen hogy ott kezdődik. A világ szüntelenül mozgásban van, és a tudásodnak 
lépést kell tartania vele, különben a középszerűség felé sodródsz. 


"NINCS RÁ IDŐM!" 
A mankók és kifogások között a , Nem tudom, hogyan kell!" 
ben második a , Nincs rá időm!" Mégis hol az ördögben lehet időt találni az olaj- 


után szoros verseny- 


cserére? Most komolyan, a teljes munkaidős állás és a két gyerek mellett hol van 
ilyesmire idő? Nos, minden apró lyukban. 

Olajat cserélni nem nehéz, ha rendszeresen ismétlődő tevékenységekhez kapcso- 
lod. Az idő ugyan egyenes vonalban halad előre, de egyetlen időrekeszbe két tevé- 
kenységet is belegyömöszölhetsz, mint a régi mondásban: ,két legyet egy csapásra: 
Használd ki a végsőkig az időt, és a végsőkig növelheted a vagyonodat. Teljesíts két 
célkitűzést egyetlen időkeretben. Legyen egyetem az egész életed! Íme, néhány idő- 
csavarintó trükk az , élet egyetemének" tárházából: 


Autóvezető egyetem: Hallgass hangoskönyveket vagy pénzügyi híreket a rádióban, 


miközben a csúcsforgalomban araszolsz előre. Így változtathatsz egy bosszantó du- 
gót tanulási lehetőséggé. 

Edző egyetem: Olvass könyveket és újságokat, vagy hallgass podcastokat testedzés 
közben az edzőteremben. Két gyakorlat között, a futópadon vagy a szobabiciklin 
változtasd az edzést tanulássá! 

Várakozó egyetem: Vigyél magaddal olvasnivalót, amikor hosszadalmas várako- 
zásra számítasz: a repülőtéren, az orvosi rendelőben, a rettenetes állami hivatalok- 
ban. Ne csak ücsörögj és malmozz - tanulj! 

Vécéegyetem: Soha ne trónolj anélkül, hogy közben valami hasznosat ne olvas- 
nál! Hosszabbítsd meg az , ülést" (akár az után is, hogy végeztél), és ne állj fel ad- 
dig, amíg nem tanultál valami újat, minden egyes nap. A ,vécéegyetem" a legjobb 
hely az olajcserére, mivel naponta látogatod, és nem kerülheted el az időráfordítást. 
Így hát rengeteg befektethető időd van, és a befektetés busásan megtérül. A vécén 
töltött időt így alakíthatod át önképzéssé. 

Munkahelyi egyetem: Olvass akkor is, ha a munkahelyeden éppen nincs semmilyen 
tennivalód. Amikor olyan céltalan munkákat végeztem, mint a limuzinsofőrködés 
vagy a pizzaszállítás, nekem egy-egy megbízás között jelentős időt kellett várako- 
zással töltenem. Amíg utasra, pizza- vagy virágrendelésre vártam, olvastam. Nem- 
csak ültem karba tett kézzel, hanem olvastam. Ha ki tudod használni a munkahelyi 
holtidőt, akkor lényegében fizetnek, hogy tanulj. A zsákutcának tűnő munkahelyek- 
ből is iskolát faraghatsz. 

Tévénéző egyetem: Nem tudsz elszakadni a tévéképernyőtől? Nem gond. Húzd kö- 
zelebb a tévét az íróasztalodhoz, és amíg a Gyorsítósávos terveden dolgozol, hagyd 
a műsorokat futni a háttérben. Miközben a Star Trek számtalan ismétlését néztem, 
ahogy , eljutnak oda, ahová még senki nem merészkedett; párhuzamosan megta- 
nultam, hogyan kell webhelyeket programozni. Most is, amikor ezeket a sorokat 
írom, a háttérben azt nézem, ahogy a New Orleans Saints elpáholja a New England 
Patriots csapatát. Így tud az ember egyszerre hódolni az amerikai focinak, a mun- 
kának és a tanulásnak. 


Gondolj az időre, amit már használsz! Hány órát vesztegetsz mindennapi apró- 
ságokra? Nem kell, hogy ez az idő elveszett, elvesztegetett idő legyen: itt a remek 
alkalom, hogy olajat cserélj a Gyorsítósávban. 

Az olajcsere elindításához válassz egy témát, ami érdekel, vagy válaszd ki az éle- 
tednek egy olyan területét, amelyik javításra szorul. Nem értesz az eladáshoz vagy 
az íráshoz? Menj el a könyvtárba, és kezdj el olvasni. Mielőtt elkezdtem írni ezt a 
könyvet, hat könyvön rágtam át magam a könyvkiadás, -írás és szerkesztés terüle- 
tén. Nem csak úgy leültem, hogy megírok és kiadok egy könyvet; közben folyama- 
tosan továbbképeztem magam. 

Tűzd ki magad elé a célt, hogy évente legalább tizenkét könyvet (havi egyet) el 
fogsz olvasni. Ha elég gyorsan olvasol, akkor legyen heti egy. Nem tudom eléggé 

hangsúlyozni: minél több tudásra teszel szert, annál nagyobb teljesítményre tudod 
majd sarkallni a járművedet a Gyorsítósávban. 


AZ 50 EZER DOLLÁROS OLAJCSERE 

Amikor legutóbb felkerestem egy olyan helyet, ahol várakozás közben olajat cse- 
rélhetek, a meghirdetett 21,99 dolláros ár 110 dolláros számlává alakult át az , extra 
szolgáltatások" miatt. Egy olajcsere nem szabad, hogy többe kerüljön 25 dollárnál. 
Ami ennél drágább, az fel kell, hogy keltse a gyanúdat. Egy könyv átlagosan 20 dol- 
lárba kerül. A használt könyvek ennél is kevesebbe. A könyvtár ingyen van. Egy 
tanfolyam a felnőttképzésen óránként 30 dollár. Az olajcsere olcsó. A legtöbben en- 
nek ellenére önként adósságot láncolnak a bokájukra, és több ezer dollárt kifizetnek 
egy olajcseréért. 

A minap láttam egy képet egy diákról, aki a kormány egyik pénzügyi mentő- 
csomagja ellen tüntetett. Egy nagy plakátot tartott a kezében, amelyre ezt írták: 
, Négyes az átlagom, 90 000 dollár az adósságom, és nincs munkahelyem. Engem 
ki ment meg?" Hogy ki ment meg? Fáradj be a fürdőszobába, kapcsold fel a vil- 
lanyt, és nézz a rohadt tükörbe! Ott a te megmentőd! Elegem van a könnyfakasztó 
történetekből a jobb sorsra érdemes diákokról, akik hegynyi adósságot halmoznak 
fel, hogy egyetemi diplomát szerezzenek, és aztán nem jutnak munkalehetőséghez. 
Vállald a felelősséget, haver! Bevetted a maszlagot, hogy az egyetemi végzettség biz- 
tos állást jelent, pedig a tény az, hogy ha hagyod, hogy a járművedet piaci erők 
irányítsák, akkor valószínűleg az utcán fogsz kikötni egy házi készítésű plakáttal, 
ami világosan megmutatja majd, mennyit is ér a négyes átlagod és a hat számjegyű 
tartozásod, aminek a szörnyű terhét nyögöd. 

Senkit sem érdekelnek a sirámaid. Azért vannak adósságaid, mert kölcsönt vettél 
fel. Azért vannak adósságaid, mert bevettél egy hazugságot, és lemondtál a saját sor- 
sod irányításáról. Bedőltél a Kapaszkodósávnak. Kényszerített valaki, hogy kölcsönt 
vegyél fel? Azért nincs munkád, mert olyan politikusokra szavaztál, akik a fogyasz- 
tókat jutalmazzák, a termelőket viszont büntetik. Nézz szembe az igazsággal! 

Az olyan költséges olajcsere, amelyik egész életedre szerződésbe foglalja az idő- 
det, ostobaság. Ne feledd, az élősködő adósság nem törődik a forrással, csak fel 
akarja falni a szabad idődet, lehetőleg egy kis sóval és borssal fűszerezve. 


TANFOLYAM OSTOBÁKNAK 

Ki az az idióta, aki hajlandó 50 ezer dollárt fizetni egy tanfolyamért? Sok ilyen idióta 
van. A kérdés gyakran felmerül a Fastlane-fórumon. Ez és ez háromnapos tanfo- 
lyamot kínál az ingatlanbefektetésekről 50 ezres részvételi díjért. Érdemes befizetni 
rá? Hogy mi van? Be vagy lőve? Tudod, mit kapsz a pénzedért? Elárulom neked. 
Azért fizetsz 50 ezer dollárt, hogy valaki összefoglaljon neked egy könyvet, amelyet 


. bármelyik könyvesboltban megkapsz 19 dolcsiért. 


Az 50 ezer dolláros tanfolyamok azt aknázzák ki, amit mi, termelők, pontosan 


tudunk: az emberek lusták. Azt akarják, hogy valaki tálcán nyújtsa át nekik a tudást. 
Nem akarnak olvasni és összekötni a pontokat - azt akarják, hogy valaki más tegye 
meg helyettük. Arra vágynak, hogy terelgessék őket. Azt szeretnék, ha valaki más 
vezetné a járművüket. Eseményekre vágynak, nem folyamatokra, és mi lehet jobb 
esemény egy 50 ezer dolláros tanfolyamnál? 

Tanfolyamokon hasznos ismereteket is el lehet sajátítani, de körültekintően 
kell kiválasztani őket. Az a jó tanfolyam, amelyik megfizethető, és amelyet ter- 
melők és tapasztalt szakemberek tartanak, nem pedig olyan profi szónokok, akik 
ilyen előadásokból élnek. A drága tanfolyamok többsége gondosan megtervezett 
reklámgépezet, amelyet arra terveztek, hogy minden egyes dollárt kicsalogasson a 
pénztárcádból. Az olcsó szemináriumok pedig többnyire egész napos beetetések, 
amelyeknek az a célja, hogy rábeszéljenek egy drágább tanfolyamra. És a megnyerő 
előadók? Tipikus Paradox Prédikátorok: nem abból gazdagodtak meg, amit taníta- 
nak, hanem abból, hogy millióknak tartanak előadásokat. 

A Fastlane-fórum egyik tagja így idézte fel nemrég szerzett tapasztalatait egy 
népszerű guru előadásáról: 


Először is, nem , engedik meg", hogy elbeszélgess másokkal. Ha megen- 
gednék az eszmecserét, hamarabb kiderülne mindenki számára, hogy az 
előadás csak egy óriási csali, amivel egy nagyobb és drágább tanfolyamra 
akarnak rábeszélni - úgy 50 000 dollárért. Másodszor, az égvilágon sem- 
mit nem fogsz megtanulni, kivéve azt, hogy máskor hallgass az ösztöne- 
idre, és tartsd magad távol az ilyen előadásoktól. Tényleg minden percben 
születik egy balek. Elképesztő, hogy emberek, akiknek a bankszámlája 
kong az ürességtől, képesek 50 ezret kicsengetni pusztán a reményért, hogy 
valami jobbat kapnak. Az előadásnak van egy része, ahol azt kérik, hogy 
töltsd fel a hitelkártyádat, hiszen a gazdagok csinálják a pénzt, míg a sze- 
gények dolgoznak érte. Így aztán mindenki siet pénzt feltölteni a kártyá- 
jára - és aztán jön a slusszpoén. Elhúzzák előtted a mézesmadzagot, hogy 
a tanfolyamért 16 ezertől 50 ezerig bármennyit fizethetsz, attól függően, 
hogy mennyire gondolod , komolyan". Nevetséges? Nyilván nem, hiszen az 
emberek ott tolonganak a terem hátuljában, mint marhák a vágóhídon, 
hitelkártyával a kezükben. Aztán kicsit zavarodottan, mégis önelégülten 
távoznak, egy aranyos kis kitűzővel az ingükön, amelyen ez áll: , Én ma- 
gamba fektetek be." 


Egy 50 ezer dolláros tanfolyam éppen olyan sokkoló, mint egy 50 ezres olajcse- 
re. A jó tanfolyamok nem kerülnek többe 1000 dollárnál, és tekintélyes szakértők, 
szakemberek és oktatócégek tartják őket. A jó tanfolyamokon tanulsz is valamit, 
és nem kell érte kifizetned egy új Cadillac Escalade árát. A rossz tanfolyamok 
ezzel szemben harsányan hirdetik magukat, nyomást gyakorolnak rád, és kizsák- 

mányolnak. A rossz tanfolyamok csak a pénzről szólnak, és nem arról, hogy se- 
gítsenek neked. 

Hogyan különböztetheted meg a jó tanfolyamot a rossztól? Az első árulkodó jel 
az ár. Minden, ami irreálisnak tűnik, figyelmeztető jel, hogy azt, aki a tanfolyamot 
tartja, jobban érdekli a pénz, mint az oktatás. A második árulkodó jel megint csak az 
ár. Óvakodj mindentől, ami INGYENES. Az INGYENES általában nyolc perc oktatást 
és nyolc óra reklámfogást jelent, amelynek az a célja, hogy rád sózzon egy magasabb 
árfekvésű tanfolyamot. Harmadszor, ki tartja az előadást? Egy profi előadó? Vagy 
olyasvalaki, aki ténylegesen azt csinálja, amit tanít? Olvasd el az apró betűs részt! 
, Johnny Guru stratégiája milliomossá tesz!; majd apró betűvel: , Johnny Guru nem 
lesz jelen az előadáson? Tessék? Szeretnéd, ha egy megbízott műtene meg, ha az 
igazi sebész éppen nem ér rá? Kizárt dolog! 


ÖSSZEGZÉS: A GYORSÍTÓSÁV FELISMERÉSEI 

e A Gyorsítók a diploma megszerzése után kezdik meg a tanulmányaikat, ha ko- 
rábban még nem tették meg. 

e A Gyorsító azért tanul, hogy hatékonyabb üzleti rendszert és pénzfát tudjon 
felépíteni, nem pedig azért, hogy növelje a saját értékét. 

e A Gyorsító nem akar fogaskerék lenni egy gépezetben: ő maga akar lenni a 
gépezet. 

e A ,Nem tudom, hogyan kell!" csak kifogás, aminek fegyelemmel lehet elejét 
venni. 

. Mindenütt végtelen tudás vesz körül, és ingyen hozzáférhető. Csak a fegyelem 
hiányzik, hogy magadba szívhasd ezt a tudást. 

e Bármilyen területnek a szakértőjévé válhatsz, ami nem igényel különleges fizi- 
kai adottságokat. 

. Továbbképezni olyankor is tudod magad, amikor éppen más tevékenységet 
végzel. 

e A költséges tanfolyamok szervezői a Gyalogosokat és a csalódott Kapaszkodó- 
kat használják ki, és üres ígéreteket adnak nekik , események" keretében. 


GE TRE ZÉBAÉBET 


Törd át a sehességhatárt! 


, Ha úgy tűnik, hogy kézben tartod a dolgokat, 
akkor csak nem mész elég gyorsan." 


— MARIO ÁNDRETTI 


A GYORSÍTÓSÁVBAN A NYERTESEK PADLÓGÁZZAL HALADNAK 
A nyertesek Padlógázzal haladnak. Mi a Padlógáz? A vegytiszta, kitartó elkötele- 
zettség. 

Egy pénzfát, egy üzleti vállalkozást vagy egy rendszert nem lehet egyik nap- 
ról a másikra felépíteni. Chumának évekbe telt megalkotni a piramisépítő gépét. 
A pénzfának az elkötelezettség biztosítja a vizet, a napfényt, a trágyát és a gon- 
doskodást. Tudom, hogy az selkötelezettség" olyan szó, aminek a hallatán az em- 
berek tömegesen szoktak tódulni a kijárat felé. Ha azt hiszed, hogy a Gyorsítósáv 
egyszersmind könnyű út is, akkor húzz vissza a Kapaszkodósávba - ahol, persze, 
ugyanolyan nehéz. 

Ne feledd, hogy a ,könnyű meggazdagodás" ígérete csak csali, ami mögött egy 
horog rejtőzik. Egy pezsgő üzleti vállalkozás létrehozása olyan, mint felnevelni egy 
gyereket, és végigkísérni a fejlődését a születéstől a felnőtté válásig. A rendszered 
és az üzleti vállalkozásod mellett ugyanúgy el kell kötelezned magad, mint ahogy 
egy szülő elkötelezi magát a gyerekei mellett. Egy autó korlátait padlógázzal lehet 
próbára tenni - akárcsak a tieidet. 


CSAK ÉRDEKLŐDSZ, VAGY ELKÖTELEZTED MAGAD? 
Túl sok ember csühög végig egyes fokozatban az életén, hogy aztán elcsodálkoz- 
zon, hogyan került oda, ahol van. Ki nem aggódik a pénz miatt? Sajnos semmilyen 
erőfeszítést nem igényel , érdeklődni" a jólét és a pénzügyi biztonság titka iránt. 
Az érdeklődés óvodásoknak való: messze nem elég, és azok, akik csak ,érdeklőd- 
nek; az első sebességfokozatban élik le az életüket. 

Ahhoz, hogy magasabb fokozatba kapcsolhass, és kihasználhasd a Gyorsítósáv 

előnyeit, összehangolt erőfeszítéseket kell tenned, és jó döntések sorozatát kell meg- 
hoznod. Érdeklődés és elkötelezettség között hatalmas a különbség. 

Ha csak érdeklődsz, akkor elolvasol egy könyvet. Ha elkötelezted magad, akkor 
ötvenszer alkalmazod, ami a könyvben áll. Ha érdeklődsz, akkor fontolgatod, hogy 
vállalkozásba fogsz. Ha elkötelezett vagy, akkor benyújtod a kft, alapításához szük- 
séges iratokat. Ha érdeklődsz, akkor hétfőtől péntekig napi egy órát foglalkozol az 
üzleti terveddel. Ha elkötelezted magad, akkor a hét minden napján ezen dolgo- 
zol, amikor csak az időd engedi. Ha érdeklődsz, drága autót bérelsz. Ha elkötele- 
zett vagy, akkor kerékpárral jársz, és a megtakarított pénzt a rendszerbe fekteted. 
Ha érdeklődő vagy, akkor gazdagnak szeretnél tűnni. Ha elkötelezett, akkor azt ter- 
vezed, hogy gazdag leszel. ö 

A Facebook alapítója, Mark Zuckerberg nem puszta érdeklődésből építette fel a 
világ legnépszerűbb közösségi webhelyét. Kitartó elkötelezettséggel dolgozott raj- 
ta. Thomas Edison nem érdeklődésből találta fel a villanykörtét, hanem elkötelezte 
magát mellette. Ha három kudarc után feladod, az csak érdeklődés. Az igazi elköte- 
lezettség az, ha a századik balsiker után is folytatod. 

Amíg a cégemet - az engem helyettesítő rendszert - építgettem, teljesen elkö- 
teleztem magam mellette. Napi tizenkét órát töltöttem heteken át a rendszer fel- 
építésével és tökéletesítésével. Lemondtam az esti ivászatokról a haverokkal. 
Egy szűkös kis lakásban laktam. Olcsó tésztát ettem ebédre és vacsorára. Kész 
voltam tányérokat mosogatni, hogy a tervemen dolgozhassak. Amíg a barátaimat 
inkább az foglalkoztatta, hogy eldicsekedhessenek azzal, hogy övék a leggyorsabb 
autó egy videojátékban, én anyagi függetlenséget akartam. Én a valóságban akar- 
tam gyors autót, nem egy videojátékban. A barátaim amellett kötelezték el magu- 
kat, hogy egy fantáziavilágban legyenek győztesek, míg én a való világban akartam 
nyertes lenni. A Gyorsítósávban a nyertesek Padlógázzal haladnak. 


TÁVOLODJ EL A , TÖBBI EMBERTŐL"! 
Mennyire akarod a gazdagságot? Mire vagy hajlandó érte? Képes lennél a kocsid- 
ban aludni? Képes lennél egy aprócska lakásban élni, miközben a barátaidnak saját 
háza van? Hajlandó lennél lemondani az új BMW-ről egy 240 000 kilométert fu- 
tott rozsdás ócskavasért? Hajlandó lennél pincérkedni egy kifőzdében, miközben 
a barátaid a munkahelyükön kényelmesen megkeresnek évi 50 ezer dollárt? Képes 
lennél megtenni? I 

A legtöbb ember nem, és ez választja el a nyerteseket a vesztesektől. Annak, hogy 
egy mókuskereket kell hajtanod ötven évig, fájdalmasabb gondolatnak kell lennie 
annál, mint hogy kidolgozod a beled, hogy elkerüld ezt az életet. Választhatod a kö- 
zépszerű nyugalmat most, vagy a fejedelmi kényelmet később. A Gyorsítók hajlan- 
dóak feladni a rövid távú kényelmüket, mert tudják, hogy hosszú távon rendkívüli 
kényelem vár rájuk. 

Ha meg kell mártóznia a sárban, és be kell piszkolnia a kezét, a legtöbb ember 


inkább azt választja, hogy egyesben gurul tovább, hogy elkerülje a Padlógáznál rá 
váró kellemetlenségeket. A Gyorsító ezzel szemben áttör az úttorlaszokon, és még 
jobban beletapos a gázba. 

Amikor a Carnegie Mellon Egyetem professzoránál, Randy Pauschnál halálos 
rákot diagnosztizáltak, még egy utolsó előadással megajándékozott minket. Azt 
mondta: 


A téglafalak okkal vannak ott, ahol vannak. Nem az a céljuk, hogy kívül 
tartsanak minket - arra szolgálnak, hogy esélyünk legyen megmutatni, 
mennyire erősen akarunk valamit. A téglafalak azokat állítják meg, akik 
nem akarják eléggé. Azért vannak ott, hogy megállítsák a többi embert! 


Figyelj az utolsó két szóra: a ,többi embert. Biztosra veszem, hogy te nem 
akarsz a ,többi ember" közé tartozni, mert a , többi ember" egyet jelent a , több- 
séggel; és a többség fogyasztó, akit csak két fizetési csekk választ el a csődtől. 
A többség nem fog hosszú órákat áldozni az üzleti rendszere felépítésére, mi- 
közben a barátai hitelből élnek. A többség hagyja, hogy a barátai és a családja 
kiszúrják álmai buborékját azzal, hogy , úgysem fog működni". A többség túl- 
áradó lelkesedéssel vág neki ötletei megvalósításának, de az első kátyúnál vagy 
kudarcnál feladja. A többség beletörődik, hogy nem fog sikerülni, miközben csak 
egy-két lépésre vannak a győzelemtől - a Gyorsítósáv exponenciális növekedési 
görbéjének beindításától. 

, Ott vagyunk már?" A vagyon körmönfontan tekergőzik, és minduntalan ki- 
csusszan az ember ujjai közül. Megfoghatatlansága kiszűri a gyengéket. Pedig az 
utazás állomásai előre kiszámíthatók: lelkesedés, kétség, elkötelezettség és újjászü- 
letés. A Gyorsítósávban komoly erőfeszítéseket kell tenned a sikerért, és nem sajnál- 
hatod rá az időt. Az tesz különlegessé és különböztet meg mindenki mástól, hogy te 
hajlandó vagy megfizetni ezt az árat. 

A sebességhatár elérésére való törekvést nem lehet sem megkerülni, sem átruház- 
ni. Készülj fel akemény munkára és az áldozatokra; tudd, hogy hová tartasz; öntsd 
formába az álmaidat; készítsd elő a szükséges eszközöket; és tudatosítsd magadban, 
hogy azért járod a nehéz utat, mert egyszerűen nem akarsz egy életen át kettőt kap- 
ni ötért! Ha nem fűlik a fogad a kemény munkához, amit a Gyorsítósáv megkövetel, 
valaki más fogja elvégezni helyetted, és ő aratja le a babérokat. Ha viszont nem olyan 
vagy, mint a többi ember, akkor felfedezel majd valami csodálatosat: azt, hogy úgy 
élhetsz, mint senki más. 


VEDD LE A LÁBAD A FÉKRŐL! 

A siker verejtéke a kudarc, és én csatakos vagyok az izzadságtól. 

Ha vettél már részt szobakerékpáros (spinning), lépcsőzős (step) vagy sima aero- 
bic tanfolyamon, akkor tudod, mi a cél: izzadni, emelni a pulzusszámot, növelni 

a szívizmok ellenálló képességét és súlyt leadni. Ha egy kardioedzésen az oktató 
megtiltja, hogy izzadj, akkor az edzés értelmét veszti. A kemény munka természetes 
velejárója a verejték, és a verejték a bizonyítéka az erőfeszítéseidnek. 

A párhuzam nevetséges, de sajnos ezzel az ellentmondással fogsz szembesülni, 
ha a kudarctól tartva nem mered levenni a lábad a fékről. A kudarc a siker verejté- 
ke. Ugyanúgy, ahogy nem tudod növelni a szívizmaid ellenálló képességét izzadás 
nélkül, sikert sem érhetsz el kudarcok nélkül. A kudarc természetesen együtt jár a 
sikerrel. Ha kerülöd a kudarcokat, akkor a siker is el fog kerülni. 

A gazdagság felé vezető úton nem hajthatsz úgy, hogy közben nyomod a féket. 
Kockázatokat kell vállalnod. Be kell piszkolnod a kezed. Fel kell gyűrnöd az inguj- 
jad, és meg kell tapasztalnod a kudarc ízét. 

Miből ered a kudarctól való félelem? Többnyire egy túlbecsült legrosszabb eseti 
következményelemzésből. Mi a legrosszabb, ami történhet, és mekkora a valószínű- 
sége, hogy bekövetkezik? A vállalkozás befuccsol, és vissza kell menned dolgozni? 
Nagy dolog! Ha ellenállsz a társadalmi ellenszélnek, izzadnod kell. 

Számolj a kockázatokkal, és vágj bele. Ha így teszel, a többi magától jön. Új em- 
bereket ismersz meg. Új lehetőségek nyílnak meg előtted. Visszajelzéseket kapsz. 
Egyszer csak , szerencsés dólgok" történnek veled. A tettek bámulatos eredményt 
hoznak. Igen, a Gyorsítósáv kockázatos. A kudarcokat nem kerülheted el. Én is 
sok-sok küszködés árán tanultam meg, hogyan kell számítógépet programozni. 
Egy-egy kódblokkot több százszor is átírtam, mire rátaláltam a helyes megoldásra. 
De kudarcokat máshol is átéltem, az ostoba többszintű értékesítési programoktól az 
ékszerkészítésen át a direktmarketing-programokig. Minden alkalommal túltettem 
magam rajtuk: átértékeltem, tanultam, változtattam, újra megpróbáltam. Eszembe 
se jutott nyomni a féket! 

Egyszer hallottam ezt a mondást: , Az okos ember a saját hibáiból tanul. A bölcs 
másokéból? Te is tanulhatsz az én hibáimból. Nem egyik napról a másikra találtam 
rá a Gyorsítósávra. A kudarcaim fényében fedeztem fel. A kudarctól való félelem 
normális, de a kudarc tapasztalatot jelent, a tapasztalat pedig bölcsességet szül. 


A GYORSÍTÓSÁV KOCKÁZATOS, DE ÉLETRE SZÓLÓ JUTALMAT ÍGÉR 

Bill Gates ,egyslágeres" csoda. Egyetlen vállalatot kellett felépítenie, és az milliár- 
dossá tette. Egyetlen cég kellett neki a sikerhez. Rám is mondhatja bárki, hogy egy- 
slágeres csoda vagyok. Nagyszerű - inkább legyen egyetlen dobásom, ami bejön, 
mint egy sem. Egyetlen dobás is elég lehet, hogy soha többé ne kelljen semmiben 
hiányt szenvedned. 

A kihívás adott: ha bele akarsz találni a lyukba, oda kell állnod, és meglendíteni 
az ütőt. A labda nem repül el magától, amíg te csak ülsz a kanapén, perecet zabálsz, 
és gruntokat gyilkolászol a Halo 3-ban. Állj oda a labdához, és suhints! Ha már túl 
vagy néhány lendítésen, és hozzászoktál az üzlet sebességéhez, az ütés egyre jobban 
fog menni. Í 


VÁLLALD AZ ÉRTELMES, DE KERÜLD AZ ÉRTELMETLEN KOCKÁZATOKAT! 

Ha kockázatelemzésről van szó, akkor attól függően, hogy mi a legjobb és a leg- 
rosszabb kimenetel, kétféle kockázat jöhet szóba: értelmes kockázat és értelmetlen 
kockázat. 

Elrepülni Las Vegasba és kockán eljátszani egy havi fizetést oktalan kockázat. 
Rossz fékkel száguldozni az autópályán oktalan kockázat. Ha az értelmes kockáza- 
tokat vállalod, de az oktalanokat elkerülöd, idővel egyre gyorsuló pályán haladhatsz 
a meggazdagodás felé. Az értelmes kockázatok kevés hátránnyal, viszont számtalan 
előnnyel járnak. Az oktalan kockázatok esetében éppen fordított a helyzet, legalább- 
is az előnyeik csak rövid távon jelentkeznek. 

Az oktalan kockázatokat többnyire nehéz azonosítani, mert a következményeik 
nem feltétlenül nyilvánvalóak. Amikor Phoenix utcáin száguldozom egy 850 ló- 
erős autóval, gyakran nem vagyok tudatában, hogy oktalan kockázatot vállalok. 
Az adrenalinlöket és a duzzadó önbizalom rövid távú haszna elnyomja az akár élet- 
re szóló, hosszú távú hátrányokat: azt, hogy esetleg karambolozom, és megölöm 
magam vagy valaki mást. Ugye, mekkora ostobaság? 

Van egy másik példám is az oktalan kockázatokra, amit ennek a fejezetnek a 
megírása során fedeztem fel. Könyvemet egy számítógépfelhőben írom. Ez azt je- 
lenti, hogy egy alkalmazás segítségével külső adattároló kiszolgálót veszek igénybe, 
A munkámról nem készítettem biztonsági másolatot. Ha a felhőkiszolgáló meghi- 
básodik, a munkám elvész. Bizony, az oktalan kockázatoknak se szeri, se száma. 
Nyugodtan körbe lehet állni és kiröhögni. Én közben tartok egy kis szünetet, és 
mentem a munkámat. 

Oké, itt vagyok. 

Akkor most beszéljünk az értelmes kockázatokról! Amikor befektettem 100 ezer 
dollárt egy internetes cégbe, értelmes kockázatot vállaltam. Amikor eladtam az in- 
ternetes cégemet, az érte kapott pénz egy részét visszaforgattam a cég részvényei- 
be. Egy kis része így továbbra is az enyém maradt, és teljesen passzív jövedelmet 
biztosít. Miért fektettem be 100 ezer dollárt és vállaltam a kockázatot? Azért, mert 
felmértem a vásárló cég kilátásait, és elég nagynak találtam a siker esélyét. Azzal a 
szándékkal vették meg a kis cégemet, hogy 100 millió dolláros üzletté fejlesztik. Ha 
sikerrel járnak, az én szerény 100 ezer dolláros befektetésem 2 milliót fog érni. És 
ha nem? Akkor a befektetésemet körülbelül 5096-os veszteséggel válthatom ismét 
készpénzre. A legrosszabb eset sem tragédia, az esetleges haszon viszont jelentős. 
Ez értelmes kockázat. 

Ha otthagyod az állásodat, hogy üzleti vállalkozásba fogj a Gyorsítósávban, az 
értelmes kockázat, hiszen milliókat nyerhetsz. És mi a hátránya? Az, hogy egy ideig 
meg kell húznod a nadrágszíjat: lehet, hogy átmenetileg padlót fogsz súrolni, ham- 
burgereket forgatsz, rizst és babot eszel, és kerékpárral jársz bevásárolni. Ez tényleg 
olyan rossz? Akkor nem, ha tudod, mi a célod, és elkötelezed magad az útiterved 
mellett. Minden azon múlik, hogy meddig vagy hajlandó elmenni. A kockázatvál- 

lalás magában foglalja a választási lehetőségek gondos mérlegelését. Vállalj minél 
kevesebb oktalan, és minél több értelmes kockázatot. Ami pedig a kudarcokat illeti, 
higgy nekem - jobb a kudarcokat bánni, mint azt, hogy meg sem próbáltad. 


FELEJTSD EL, HOGY , EGYSZER MAJD..."! 

Mi akadályozza meg az embereket abban, hogy padlóig nyomják a gázt? 

Az egyszer majd". Egyszer majd megteszem ezt, megteszem azt. Egyszer majd, 
amikor a gyerekek felnőnek. Egyszer majd, amikor kifizettem a tartozásokat. Egy- 
szer majd... ha eljön a nap. Az a nap azonban soha nem jön el. Az ,egyszer majd" a 
képzeleted távoli horizontja. 

Az ,egyszer majd" veszélyes és bénító önámítás, amely csapdába ejt a senki föld- 
jén. Az ,egyszer majd" itt és most van. Ott áll előtted makulátlanul tisztán, és nem 
kéri, hogy fogadj hűséget a holnapnak. A Gyorsítósáv egyetlen egyszerű dolgot kér 
tőled: az , egyszer majd" legyen ma. 

Előfordult már, hogy kocsival mentél valahová, és minden közlekedési lámpa 
zölden világított? Sajnos, ami a lehetőségeket és a kockázatokat illeti, az emberek 
hajlamosak a tökéletes időzítésre várni: arra, hogy minden lámpa zöldre váltson, 
és eljöjjön az ,egyszer majd". Kérdezz meg bárkit, aki menekülni szeretne a Ka- 
paszkodósávból, hogy miért nem dobbantott eddig. Tedd fel a kérdést: mire vársz? 
Kifogásból nincs hiány: 


, Előléptetésre várok. 

, Azt várom, hogy a gyerekek kicsit idősebbek legyenek." 
, Arra várok, hogy letudjam az adósságaimat." 

, Arra várok, hogy pénzt örököljek. 

, Az újévre várok. 

, Arra várok, hogy befejezzem az iskolát." 

, Megvárom, amíg a feleségem el tud helyezkedni." 

, Gazdasági fordulatra várok." 

, Várok, amíg meg nem javítottam a bojlert." 

, Arra várok, hogy..." 


Mindig ugyanaz a kifogás: , várni" kell. De mire?! Az , egyszer majd"-ra? A meg- 
felelő napra, eseményre vagy feltételekre? Sajnos ezek a képzelt feltételek állandóan 
változnak, így az, aki folyton csak az alkalmas pillanatra vár, évekre a mókuskerék- 
ben ragad. Ha arra vársz, hogy minden lámpa zöldre váltson, az olyan, mintha azt 
várnád, hogy november harmadik szerdáján lila legyen az ég. 

Ha még nem lenne világos: az időzítés soha nem tökéletes. Az , egyszer majd" ma 
van. A ma pedig most. Egy hét 7 , mából" áll, amelyek egymást követik az év 365 
napján. Csak a ma létezik! Ha vársz, a lehetőség elillan. Soha nem hajtasz rá a Gyor- 
sítósávra, és egyik év telik el a másik után újabb és újabb kifogásokkal, miután a régi 


feltételek teljesültek. És tudod, mi múlik el a lehetőséggel együtt? Az idő. Hallod a 
szívfacsaró háttérzenét? Igen, ahogy az idő múlik, úgy peregnek le életed napjai. . . 
mint homokszemek a homokórán. 


AZ ALKALOM NEM TÖRŐDIK AZ IDŐZÍTÉSSEL 

A lehetőség gyakran behajt az utcádba, és ha felbukkan, akkor bizony nyakon kell 
ragadnod. Mérd fel a kockázatokat, és cselekedj. Sajnos az alkalom nem törődik az 
időzítéssel. Nem érdeklik a körülmények, hogy lerobbant az autód, vagy hogy az 
életed éppen a feje tetejére állt. Tudomást sem vesz a nehézségekről. Saját akarata 
van. Jön és megy, ahogy neki tetszik, és változások és próbatételek képében mutat- 
kozik meg előtted. Ne feledd: minden változás milliomosokat szül. 

A Fastlane-fórum (TheFastlaneForum.com) jó példa arra, hogyan ragadtam meg 
én a lehetőséget, miközben nem a kívánt pillanatban érkezett. A fórumom már 
évekkel ez előtt a könyv előtt megszületett, mert a lehetőség bejelentés nélkül tűnt 
fel aszomszédságomban. Eredetileg a könyv befejezése utánra szerettem volna idő- 
zíteni a fórum elindítását, de évekkel azelőtt, hogy leírtam volna az első szót, ellá- 
togattam egy üzleti fórumra, ahol korábban gyakran megfordultam. Észrevettem, 
hogy az ismerős hozzászólók a , régi szép idők" után sóhajtoznak, és panaszkodnak, 
hogy a fórumot házalók árasztották el: csak úgy dőltek a kéretlen reklámüzenetek és 
a csalók kihagyhatatlan üzleti ajánlatai és tévedhetetlen , szisztémái"? A virágzó ker- 
tet dudva verte fel, és az emberek változást vagy egy másik, jobb fórumot követeltek. 

A fejemben már régóta motoszkált az ötlet, hogy a jövőben majd valamikor in- 
dítok egy fórumot, de a lehetőség meglehetősen alkalmatlan időpontban érkezett. 
Hirtelen fordult be a sarkon fülsiketítő fékcsikorgással. Bár éppen a zuhany alatt 
álltam, csuromvizesen kirohantam, és úgy, ahogy voltam, felkészületlenül és a ter- 
vezettnél korábban, loholtam, hogy találkozzam vele. 

Szívélyesen üdvözöltem, kitártam előtte az ajtót, és beinvitáltam a házamba. Nem 
akkor, amikor nekem alkalmas lett volna, hanem abban az időpontban, amelyet a 
lehetőség választott. Az , egyszer majd"-ból ma lett. Ez a döntés tette lehetővé, hogy 
a könyvemből több száz példányt eladjak már azelőtt, hogy az első szót leírtam volna. 

A világ számos sikeres vállalkozója főiskolai évei alatt indította el üzleti vállal- 
kozását. Microsoft, Dell, FedEx, Facebook - ismerősek a nevek? E cégek alapítói 
az időzítéssel nem törődve csaptak le a lehetőségre, és úgy döntöttek, vállalják az 
értelmes kockázatot. Megragadták a kínálkozó alkalmat, és nem vártak arra, hogy 
bizonyos előfeltételek teljesüljenek: , ha meglesz a diplomám; ,a nyári szünetben" 
vagy , a matekvizsga után? A lehetőségek kielégítetlen igényeknek öltözve bukkan- 
nak fel, és ha becsengetnek hozzád, jobban teszed, ha kinyitod az ajtót. Ha hagyod, 
hogy odakint ácsorogjanak, akkor odébbállnak egy házzal, mert tudják, hogy végül 
valaki hajlandó lesz ajtót nyitni nekik. 

Miért ne te legyél az? Az időzítés ritkán tökéletes, a tétovázás viszont középsze- 
rűségbe taszít. Sokan egész életükben csak várnak, hogy tökéletes legyen ez, vagy 

tökéletes legyen az. Tökéletes alkalmak és körülmények azonban nincsenek. Ami 
végül eljön, az csak az öregség, és egy elveszett álom kísértete. 

Most van itt a lehetőség, hogy kihajts a garázsból az útra, és megkezdd az utazást 
a Gyorsítósávban. A Gyorsítósáv a meggazdagodás útja. A kezedben van a Gyorsí- 
tósáv térképe, és már tudod, mit tartogat a Kapaszkodósáv és a Járda. Tudod, ho- 
gyan kell beállítanod a járművedet. Tudod, hogy milyen gondolkodásmód válik 
előnyödre, és mi az, ami csak hátráltat. Megismerted a járművedet visszahúzó erő- 
ket. Minden szükséges eszközzel rendelkezel, hogy kihajts a garázsból, és elindulj 
a gazdagság felé vezető sok-sok út egyikén. Igen, itt az ideje, hogy megkezdd az 
utazást! 


ÖSSZEGZÉS: A GYORSÍTÓSÁV FELISMERÉSEI 

s Az érdeklődés az első sebességfokozat. Az elkötelezettség a Padlógáz. 

e A nyerteseket a kemény munka és az elkötelezettség különbözteti meg a vesz- 
tesektől. 

e Egyesek a rövid távú középszerű kényelmet választják a hosszú távú fejedelmi 
kényelem helyett. 

e Hogy úgy élhess, mint senki más, meg kell tenned azt, amire senki más nem 
hajlandó. 

e Készülj fel a kemény munkára, az áldozatokra és egyéb bukkanókra az úton. 
Ezek a taposóaknák rettentik el a gyengéket az úttól, és fordítják vissza őket a 
, többi ember" földjére. 

s A siker természetes velejárója a kudarc. Számíts rá, és tanulj belőle. 

e Egyetlen telitalálat egy egész életre, sőt talán több nemzedékre anyagi bizton- 
ságot adhat. 

e Telitalálatra nincs esélyed, ha oda sem állsz az ütéshez. 

e Az oktalan kockázatok hátrányai korlátlanok (és hosszú távra kihatnak), míg az 
előnyeik korlátozottak (és csak rövid távon jelentkeznek). 

e Az értelmes kockázatok korlátlan előnyökkel járnak (hosszú távon is), míg a 
hátrányaik korlátozottak (és csak rövid távon jelentkeznek). 

e Az időzítés soha nem tökéletes, és ha arra vársz, hogy eljöjjön az , egyszer majd" 
napja, akkor csak vesztegeted az idődet. 


. 7.rész 


Utak a gazdagság felé 


A meggaztdagotás igazi útjai 


, Az, aki kiválasztja, melyik útra lép rá, 
a célt választja ki, ahová az út vezet. 
Az első lépésben ott rejlik az utolsó." 


— HENRY EMERSON FOSDICK 


ZSÁKUTCÁBAN HAJTASZ? 

Mi az út, amelyen haladva vagyonhoz szeretnél jutni? Ha Kapaszkodó vagy, 
akkor az út a munkád: lehetsz orvos, ügyvéd, mérnök, eladó, fodrász, pilóta. 
Ha Gyorsító vagy, akkor az út egy üzleti vállalkozás: lehetsz internetes vállalkozó, 
ingatlanbefektető, író vagy feltaláló. Az út a szakmai vagy vállalkozói pályafutásod, 
és elvileg ennek az útnak kell elvezetnie a meggazdagodáshoz. Sajnos azonban a 
legtöbb munkahely a matematikai korlátai miatt nem képes vagyonhoz juttatni — 
és meglepő módon a legtöbb vállalkozás sem! Egy olyan út, amelyik Chicagóból 
indul, és keletre tart, soha nem fogja érinteni Las Vegast. Az ilyen út zsákutca! 
Ha téves üzleti útvonalon haladsz, el kell forgatnod a kormánykereket, és pálya- 
módosítást kell végrehajtanod: le kell hajtanod az útról, el kell kanyarodnod, vagy 
meg kell fordulnod. 

Cégtulajdonosok milliói szembesülnek ilyen zsákutcákkal. Téves útvonalat vá- 
lasztanak, de azzal áltatják magukat, hogy jó úton járnak, aztán meg csodálkoznak, 
miért kerüli el őket a gazdagság. Ahelyett, hogy nyolc órát robotolnának alkalma- 
zottként, tizenkét órán át küszködnek a boltjukban. Ahelyett, hogy kihasználnák, 
hogy a rendszer helyettesítheti őket, pénzért áruba bocsátják az idejüket. Ahelyett, 
hogy öt nap munkát adnának két nap szabadságért, hatot adnak egyért, vagy hetet 
nulláért, életfogytig. 

Ha azt hiszed, hogy magadévá tetted a Gyorsítósáv filozófiáját, és limonádét 
árulsz a sarkon csak azért, mert a Gyorsítósáv azt mondta, hogy , indíts üzleti vál- 
lalkozást; akkor nem sikerült megértetnem veled a lényeget. Ez az út téves út, mert 
nem vezet gazdagsághoz. A meggazdagodás útjának gazdagsághoz kell vezetnie! 

Világos, de akkor merre indulj? Nos, az utadnak a hatás törvényének birodalma 
mellett vagy azon keresztül kell vezetnie. 


A HATÁS ÚTJA: A GYORSÍTÓSÁV ÖT TÖRVÉNYE 
A hatás törvénye azt mondja, hogy ahhoz, hogy milliókat keress, milliókra kell ha- 
tással lenned. De hogyan hathatsz milliókra? A Kapaszkodósávban a saját értékedet 
növeled robbanásszerűen, hogy teljességgel nélkülözhetetlenné válj, és milliókat 
keress. A Gyorsítósávban olyan üzleti vállalkozást építesz fel, amely milliók életé- 
re van hatással (nagyságrend/mennyiség), vagy sokakra hat rendkívüli mértékben 
(intenzitás/erő). Ha az utad nem a hatás törvényének birodalmán keresztül vezet, 
és még egy lehajtóról sem fordulhatsz arrafelé, akkor sajnálom, de rossz úton jársz. 
A Gyorsítósáv vagyonképletének igazi erejét egy olyan üzleti vállalkozás szaba- 
díthatja el, amely a hatás törvényére épül. Üzleti lehetőségből bőséggel akad, de a 
legtöbbjük sajnos nem Gyorsítósáv. Ha egy fodrászatban 10 dollárért vágod a ha- 
jakat, ésszerű azt feltételezni, hogy millióknak leszel a szolgálatára? Ahhoz, hogy 
milliókat keress, milliókat kell kiszolgálnod. A harcias hozzáállás hasztalan, ha az 
útirányt nem a hatás törvénye szabja meg, mert a hatás a gazdagság kapuőre. 
Ahhoz, hogy világosan lásd, milyen úton haladsz, és fényt deríthess arra, hogy az 
utad a hatás törvényén át vezető Gyorsítósáv-e, vizsgáld meg, hogy az út betartja-e 
a Gyorsítósáv öt parancsolatát. Ez az öt alaptörvény (a , KBINT) a következő: 


1) a kereslet törvénye; 

2) a belépés törvénye; 

3) az irányítás törvénye; 

4) a nagyságrend törvénye; 

5) az idő törvénye. 

A KBINI a Gyorsítósáv lakmuszpróbája, amellyel megerősítheted, hogy jó úton 
jársz-e. A választott (vagy lehetséges) utad gazdagsághoz vezet? Gyorsítósáv? Lehet 
belőle Gyorsítósáv? Képes hatást kiváltani? Képes arra, hogy több millió dolláros 
vállalkozássá nője ki magát, passzív jövedelmet termeljen, és végül pénzzé tételi ese- 
ményhez vezessen? 

Egy olyan út, amelyik mind az öt törvénynek engedelmeskedik, nagyon gyorsan 
mocskosul gazdaggá tehet. Ezzel szemben, minél többször sérti meg az út ezeket 
a törvényeket, vagyonteremtő képessége annál jobban csökken, és ezzel együtt a 
te esélyed is arra, hogy kellő hatást tudj kiváltani. Bár egy vagy több törvény meg- 
szegése mellett is lehetséges gyorsan vagyonhoz jutni, arra kell törekedned, hogy 
olyan úton haladj, amelyik betartja mind az öt törvényt. Azok az utak, amelyek 
tiszteletben tartják ezeket a törvényeket, hatékony vagyonteremtők. A legtöbb üzleti 


lehetőség sajnos szembe megy velük, és kudarcot vall, ezért nem méltó sem a tisz- 


teletedre, sem a figyelmedre. 


ÖSSZEGZÉS: A GYORSÍTÓSÁV FELISMERÉSEI 
s Nem minden üzleti vállalkozás megfelelő út. Csak kevés út halad keresztül a 
hatás törvényének birodalmán vagy annak közelében. 
s A legjobb utak és legtisztább Gyorsítósávok engedelmeskednek a Gyorsítósáv 
öt parancsolatának: a kereslet, a belépés, az irányítás, a nagyságrend és az idő 
törvényének. 

A kereslet törvénye 


, Miért élünk, ha nem azért, 
hogy megkönnyítsük egymás életét?" 


r GGEORGE ELIOT 


A HOMOKRA ÉPÜLT HÁZ ELŐBB-UTÓBB ÖSSZEDŐL 
Az új vállalkozások kilencven százaléka öt éven belül becsődöl, és én tudom, miért. 
Azért, mert nem tartják be a kereslet törvényét. 


(KERESLET) -B-1I-N-I 

Ha egy üzleti vállalkozást ingatag alapokra építesz, akkor kudarcra vagy ítélve. 
A homokra épült ház előbb-utóbb összedől. A kereslet törvényét megsértő vállal- 
kozások vagy a kudarcra ítélt 9096-ba tartoznak, vagy munkahelynek álcázzák ma- 
gukat. A gravitációval nem lehet dacolni. Minden üzleti vállalkozás sikerének van 
egy egyszerű előfeltétele, amiről mégis gyakran megfeledkeznek: valamilyen létező 
igényt kell kielégítenie. Csak azok a vállalkozások számíthatnak sikerre, amelyek ér- 
téket nyújtanak. Azok a vállalkozások lesznek nyereségesek, amelyek létező problé- 
mákra kínálnak megoldást. Az önző, narcisztikus célok nem szülnek hosszú távon 
is nyereséges üzleti modelleket. 

Gondold végig, mi egy üzleti vállalkozás célja! Miért létezik? Azért, hogy kielé- 
gítse a tulajdonos önző vágyát, hogy , azt csinálhassa, amit szeret"? Hogy kielégítse 
a sóvárgását a gazdagságra és az anyagi függetlenségre? Komolyan azt hiszed, hogy 
bárki is törődik a vágyaiddal, az álmaiddal, a szenvedélyeiddel, a , motivációiddal" 
és az indokaiddal, hogy miért akarsz gazdag lenni? Senkit sem érdekel, hogy egy 
Ferrari boldog tulajdonosa akarsz lenni, és be akarod bizonyítani a szüleidnek, hogy 
tévedtek veled kapcsolatban. Senkit sem érdekel, hogy a nagyvállalatok kitoltak ve- 
led. Senkit! Igen, a világ önző hely, és mindenki magasról tesz rá, hogy miért akarsz 
a Gyorsítósávra váltani. 

Hogy mi az, ami valóban érdekli az embereket? Az, hogy mit tehet értük az üz- 


leti vállalkozásod. Segít nekik valamiben? Előnyük származik belőle? Megoldja a 
problémájukat? Könnyebbé teszi az életüket? Menedéket kínál nekik? Pénzt taka- 
ríthatnak meg általa? Tudással vértezi fel őket? Érzelmeket kelt bennük? Áruld el, 
mi a fenéért kellene fizetnem a vállalkozásodnak! Milyen értékkel gyarapítod az én 
életemet? 

Emlékezz vissza a termelő és a fogyasztó között feszülő ellentétre! A fogyasztó 
önző. Tudni akarja, , mi haszna származik" abból, amit kínálsz. Ahhoz, hogy ter- 
melőként sikert érhess el, fel kell adnod az önző vágyaidat, és mások önző vágyaira 
kell fordítanod a figyelmedet. 


NE A PÉNZT KERGESD, HANEM A KERESLETET! 
Soha né indíts üzleti vállalkozást csak azért, hogy pénzt keress. Ne a pénzt kergesd, 
hanem a keresletet! Ezt még egyszer megismétlem, mert ez a legfontosabb dolog 
ebben a könyvben: egy üzleti vállalkozást soha ne az önző vágyaid szemszögéből 
nézz, legyen szó pénzről, álmokról vagy arról, hogy , azt csinálhasd, amit szeretsz? 
Ehelyett a szükségleteket, a problémákat, az érzékeny pontokat, a hiányzó szolgálta- 
tásokat és az érzelmeket mérd fel. 

A vállalkozók többsége azért bukik el, mert önző célok vezérlik, márpedig az 
önző célok nem eredményeznek nyereséges vállalkozást. Az ilyen alapokra épített 
vállalkozás nyílegyenesen repül a bukottak papírkosarába, a többi 9096 mellé. 


: Új jövedelemforrásra van szükségem? 

5 A [...] szakértője vagyok, ezért ezzel fogok foglalkozni. 

, Olvastam egy könyvet sa meggazdagodás módjárólx, és abban az állt, hogy in- 
dítsak üzleti vállalkozást. 


Rossz válasz, rossz válasz és még egyszer, rossz válasz. 

Még egyszer elmondom: az önző, narcisztikus célok elkerülhetetlenül a kereslet 
törvényének megsértéséhez vezetnek. 

A pénz akkor fog dőlni hozzád és az üzleti vállalkozásodhoz, ha feladod az ön- 
zésedet, és a saját vágyaid helyett mások szükségleteire kezdesz összpontosítani. 
Ahhoz, hogy kapj, előbb adnod kell. Az első a kereslet, nem a pénz. Kereslet nélkül 
nincs pénz. Ha a piacra a saját önző szükségleteid kielégítése végett lépsz ki, a nya- 
kamat teszem rá, hogy el fogsz bukni. 


Joe a küzdősportok szakértője volt, és szerette a mesterségét. A guruk 
tanácsát követve elhatározta, hogy , azt fogja csinálni, amit szeret", ezért 
nyitott egy harcművészeti stúdiót. A stúdió alig tíz hónappal később be- 
zárt, mert Joe nem tudta eltartani a családját a vállalkozás évi 21 000 
dolláros bevételéből. 

Joe kezdettől fogva kudarcra volt ítélve. Egy téves útmutatás alapján homokra 
építette a vállalkozását: olyan feltevésekre, amelyek a saját önző vágyain és céljain 
alapultak. , Szakértője vagyok a harcművészeteknek, és szeretek ezzel foglalkozni, 
ezért érdemes nyitnom egy harcművészeti stúdiót." Biztos alapot csak a külső, a pia- 
con mutatkozó igények jelentenek, nem a belső, önző vágyak. Az önző célok helyett 
mit kellett volna Joe-nak végiggondolnia? 


e Szükség van a környéken harcművészeti stúdióra? 

e Mit csinálnak rosszul a meglevő harcművészeti stúdiók, amit én jobban tudnék 
csinálni? 

e Milyen értéket tudok nyújtani a tanítványaimnak? 

e Milyen hasznot hajtok a közösségnek? 


Joe azért bukott el, mert nem volt valós igény a piacon, és önző célok vezérelték. 
Ha Joe először megvizsgálta volna a fenti kérdéseket, az esélye, hogy sikeres utat 
járjon be, jelentősen nőtt volna. 

Néhány évvel ezelőtt, a gazdasági fellendülés idején, anyám házának közelé- 
ben, az arizonai Phoenix fehér, középosztálybeli polgárok lakta kertvárosában, 
Chandlerben észrevettem egy újonnan felhúzott üzlethelyiséget. Amint beköltözött 
a bérlő, és megnyitotta az üzletet, azonnal megéreztem a levegőben a fiaskó szagát. 
Hogy honnan tudtam, hogy kudarcra van ítélve? 

Az újsütetű üzlet egy hip-hop ruházati butik volt. Biztonsági öveket bekapcsol- 
ni, szakadék jön! Hogy miért? Egyszerű. Az üzlet megsértette a kereslet törvényét. 
A környéken nem volt igény hip-hop boltra. A közelben nincsenek zenés-táncos 
szórakozóhelyek, a terület nem városias, és az égvilágon semmi nyoma a hip-hop 
életérzésnek. Sőt, alig száz méterre a bolttól egy nyugdíjasotthon található. A hip- 
hop cuccoknak a 91 éves nagypapák a célközönsége? Itt nyilvánvalóan az önzés 
volt a probléma. Az üzlet tulajdonosa a szenvedélyének és a hip-hop zene és kultú- 
ra iránti szeretetének hódolt. Talán egy életmód-tanácsadó azt mondta neki, hogy 
, csinálja azt, amit szeret". Bármi is ösztönözte, belső igényről volt szó, és nem külső, 
piaci keresletről. Én egy évet jósoltam a vállalkozásnak. 18 hónappal később az üzlet 
eltűnt. A vállalkozás homokra épült, mert nem volt rá valós igény. 


A PÉNZVADÁSZOK A PÉNZ, ÉS NEM A KERESLET UTÁN MENNEK 

Gyakran olvasok hozzászólásokat olyanoktól, akik mesés vagyont remélnek egy üz- 
leti vállalkozás beindításától. Elég eltölteni egy kis időt bármelyik üzleti fórumon, és 
nyomban szembeötlik, milyen sokan építkeznek tévedésből fakadó, önző alapokra, 
és mérgezik meg önmaguk számára a kutat. Ezekhez hasonló kérdéseket tesznek fel: 


e Hogyan tehetek szert pénzre egy vállalkozás beindításával? 
e Milyen üzletbe vághatok bele 200 dollárral úgy, hogy 5000-et keressek havonta? 


e Milyen üzleti tevékenységet folytathatok otthonról is? 

e Van egy barátom, aki mindenféle kütyüket gyárt. Ön szerint meg tudnék gaz- 
dagodni az eladásukból? 

e Hogyan tehetek szert passzív jövedelemre? 

. Mit érdemes eladni az eBay-en? 

, Mi a legjobb üzlet, amibe fillérekkel is bele lehet vágni? 


Ha ilyesfajta kérdéseken töprengsz, akkor valószínűleg a bukott vállalkozók sorát 
fogod gyarapítani. Ezek a kérdések ugyanis arról árulkodnak, hogy téged a pénz 
foglalkoztat, és nem az érték, vagy hogy mire van igény. Tökéletesen félreérted az 
egészet! Az ilyen vállalkozókat hívom én , pénzvadászoknak"? Ők azok, akik egyik 
vállalkozásba fognak a másik után, csencselnek, vesznek, és máshol felárral tovább- 
értékesítenek, kihasználva a piaci egyenlőtlenségeket, valós szükségleteket azonban 
csak ritkán elégítenek ki. Ezek az önző cégtulajdonosok ráadásul gyakran megkér- 
dőjelezhető üzleti gyakorlatot folytatnak, nem törődnek a vevők igényeivel, és meg- 
szállottan csak a pénzt hajkurásszák. 

A pénzvadászok valójában fogyasztók, akik csak részben alakultak át termelővé. 
Termelők szeretnének lenni, de továbbra is olyan önző módon gondolkodnak, mint 
a fogyasztók. 

Az ingatlanpiaci konjunktúra idején a pénzvadászok például hitelközvetítők vagy 
ingatlanügynökök lettek. A buborék kipukkadása kisöpörte a szerencselovagokat a 
területről. Most a hitelek és az árverésre bocsátott ingatlanok felvásárlása döntö- 
get csúcsokat, ezért a mai pénzvadászok körében a , hitelmódosítás" és a , hitelát- 
vállalás" a sláger. Minden válság és fellendülés a felszínre dobja a pénzvadászokat, 
akiknek az egyetlen, önző célja, hogy meglovagolják a trendeket, és kizárólag azért 
folytatnak üzleti tevékenységet, hogy megszedjék magukat. Mivel mindig bőven 
lesznek önző fogyasztók, akiket kizsákmányolhatnak, a pénzvadászok mindent 
túlélnek és remekül boldogulnak - legalábbis a következő válságig, vagy amíg fel 
nem jelentik őket csalásért. Ha nagy a kereslet, a csalásoknak, furfangoknak és le- 
nyúlásoknak se szeri, se száma, mert a pénzvadászok lecsapnak az alkalomra, és 
felborítják a piaci egyensúlyt. 


AHHOZ, HOGY MAGADHOZ VONZD A PÉNZT, MEG KELL FELEDKEZNED RÓLA 
Nagy lét akarsz? Akkor ne kergesd a pénzt, hanem kezdd el magadhoz vonzani! 
A pénz olyan, mint egy rosszcsont macska. Hiába kergeted, esélyed sincs elkap- 
ni, mert felmászik egy fára, bebújik a rózsabokor mögé, vagy elrejtőzik a kertben. 
Ha viszont ügyet sem vetsz rá, hanem arra figyelsz, hogy mi vonzza a macskát, ak- 
kor odajön hozzád, és az öledbe ül. 

A pénz nem az önző emberekhez vonzódik. Az olyan vállalkozásokat kedveli, 
amelyek problémákat oldanak meg. Azokhoz vonzódik, akik szükségleteket elégíte- 
nek ki, és értéket kínálnak. Elégítsd ki tömegesen az igényeket, és a pénz is tömegével 

fog dőlni hozzád. Az életedben megkeresett pénz mennyisége csupán azt tükrözi, 
hogy mennyi értéket adtál másoknak. Ha nem veszel tudomást erről a szimbiózisról, 
a pénz sem fog tudomást venni rólad. A sikeres üzleti vállalkozásoknak van egy 
közös vonásuk: valós fogyasztói igényeket elégítenek ki, ami a piaci eladásokban 
tükröződik. A piac és a fogyasztók döntik el, hogy egy vállalkozás életképes-e, nem 
pedig te. Ha egy termékből eladsz tízmillió darabot, akkor az azt jelenti, hogy tíz- 
millió ember szavazott úgy, hogy a terméked segíti őket, vagy kielégíti valamilyen 
szükségletüket. 

A Gyorsítósáv kizárólag akkor járható út, ha nem homokra, hanem betonke- 
ménységű, szilárd alapokra épül - kőkemény szükségletekre, keresletre és megoldá- 
sokra. Ezek a szilárd alapok juttatnak versenyelőnyhöz. Elégíts ki igényeket töme- 
gesen (nagyságrend) vagy új minőségben (intenzitás)! Ezt elérheted egy olyan nagy 
dobással, mint egy szoftverfejlesztő cég létrehozása, ahogy Bill Gates tette, de látszó- 
lag jelentéktelen apróságokkal is, ha újító módon csinálsz valami régit. Ha van egy 
webhelyed, amely naponta tízezer embert szolgál ki, akkor hatást fejtesz ki. Ha in- 
gatlanforgalmazó céged van, amely ezer ember lakhatási gondjaira kínál megoldást, 
akkor ugyancsak hatást fejtesz ki. 

Hass végre a világra, és kezdj el értéket teremteni! Hagyd, hogy a pénz találjon 
meg téged! Nézz önmagadon túlra, ne légy önző, és segíts embertársaidnak megol- 
dani a problémáikat! Légy önzetlen ebben az önző világban! Kézzelfoghatóbb taná- 
csokat szeretnél? Nem gond. Add meg egymillió embernek bármelyiket az alábbiak 
közül: 


1) Érd el, hogy jobban érezzék magukat. 

2) Segíts nekik megoldani egy problémát. 

3) Tanítsd őket. 

4) Segíts nekik jobban kinézni (a kulcsszavak: egészség, táplálkozás, ruházkodás, 
szépségápolás). 

5) Adj nekik biztonságot (a kulcsszavak: lakhatás, biztonság, egészség). 

6) Kelts bennük pozitív érzéseket (a kulcsszavak: szerelem, boldogság, nevetés, 
önbizalom). 

7) Elégítsd ki a vágyaikat, az alapvető szükségletektől (élelmiszer) az intimebb 
igényekig (szexualitás). 

8) Könnyíts az életükön. 

9) Sződd tovább az álmaikat, és adj nekik reményt. 


Ha sikerül, garantálom, hogy milliókat fogsz érni. 

Tehát ha legközelebb pénzcsinálási lehetőség után kutatsz az interneten, lazulj el, 
és tedd fel magadnak a kérdést: , Mit tudok kínálni a világnak?" Kínáij értéket, és 
mágnesként fogod vonzani a pénzt! 


CSINÁLD AZT, AMIT SZERETSZ" - ÉS HALJ BELE 

Óvakodj a guruk egy másik gyakori tanácsától is: Csináld azt, amit szeretsz, és a 
pénz jönni fog magától! Baromság. Hacsak nem akarod szándékosan felrúgni a 
kereslet törvényét. A , csináld azt, amit szeretsz" egy mítosz, amelyet képmutató 
próféták és úgynevezett , életmód-tanácsadók" terjesztenek, akik valószínűleg ma- 
guk is csak hajszálra vannak a csődtől. Sajnos a , csináld azt, amit szeretsz" útja rit- 
kán vezet el a gazdagsághoz. Nagyobb az esélye, hogy csupán egy pusztító szerelem 
vermébe taszít. 

Ha te is olyan vagy, mint én, akkor egy pillanatra sem vetted komolyan fontolóra, 
hogy , azt fogod csinálni, amit szeretsz? Gondolkodj el rajta, mi az, amit szeretsz, és 
gondold végig, vajon hajlandó lenne-e valaki fizetni érte. Kielégít valamilyen szük- 
ségletet? Elég jól csinálod ahhoz, hogy pénzt keress vele? Nagy az esély rá, hogy 
nem. 

Ahhoz, hogy a , csináld azt, amit szeretsz" útja működjön, két dologra van szük- 
ség: 1) a kedvtelésednek valamilyen igényt kell kielégítenie; 2) kivételesen jónak kell 
lenned benne. 

Én például imádok kosárlabdázni, de pocsékul játszom. A kosárlabda iránti 
szeretetem nem elég ahhoz, hogy karriert fussak be vele. Zongorázni is szeretek, 
de abban is béna vagyok. Sok dolgot csinálok szívesen, de egyikben sem vagyok 
kiemelkedő. Ha bármelyik , kedvtelésemmel" karriert szeretnék befutni, korlátlan 
időre és pénzre lenne szükségem, mert senki nem fizetne nekem egy fillért sem, 
hogy csináljam. Kinek kell egy újabb tehetségtelen fazon? 

De vehetjük ezt a könyvet is. Szeretek írni. Ez a könyv egy álmomat jelképezi, 
hogy , azt csinálhassam, amit szeretek; de ennek az álomnak a megvalósítását a 
Gyorsítósáv tette lehetővé. Ha erre a könyvre a jelzáloghitelem törlesztőrészleteinek 
kifizetéséhez lenne szükségem, nem biztos, hogy fedezetet nyújtana rá. Fogalmam 
sincs, hogy a könyvből tíz vagy tízmillió példány fog elfogyni, ezért nem is támasz- 
kodhatom rá. 

A , csináld azt, amit szeretsz" többnyire azért alkalmatlan útja a pénzszerzésnek, 
mert mi magunk nem vagyunk elég jók. Ezenkívül túl sok ember , csinálja azt, amit 
szeret, ezért a piacon nagy a tolongás, az árak nyomottak, és kíméletlen verseny dúl. 

Az írással ugyanez a helyzet. Rengetegen írnak könyvet. Az, hogy szeretek írni, 
önmagában nem biztosíték arra, hogy pénzt is fogok keresni vele. Valójában senkit 
nem érdekel, hogy szeretek írni. Téged például igen? Hát persze, hogy nem! Arra 
vagy kíváncsi, hogy a könyvem segít-e neked. 

Egy magazin számára készített interjúban a milliárdos R. J. Kirktől azt kérdezték, 
mi számára a siker fokmérője. Azt felelte: , Az, ha hasznára lehettem másoknak. 
Ezt azonban nem a te tiszted eldönteni. Nem te döntöd el, hogy hasznos-e amit csi- 
nálsz, hanem a piac. Az emberek azért fizetnek, hogy ők elégedettek legyenek, nem 
azért, hogy kielégítsd a vágyadat és , azt csinálhasd, amit szeretsz. A megoldásokért 
fizetnek, nem a te szórakozásodért. Azért fizetnek, hogy megoldd a problémájukat. 

Egy árva petákot sem adnak azért, mert te szeretsz valamit. Ha az, amit , szeretsz 
csinálni", nem elégít ki látványosan egy szükségletet, senki sem fog fizetni érte. 

Ezt a könyvet azért írhattam meg, mert nem volt szükségem írói vénám anyagi 
visszaigazolására. Ha ezt a mondatot sikerült megértened, akkor a lényeget is érted. 
Lehet, hogy egyszerűen nem vagyok elég jó. Könyvem az eladott példányok számá- 
tól függetlenül tanúskodik arról, , amit szeretek, és nem számít, hogy jól tudok-e 
írni vagy sem. A Gyorsítósáv lehetővé tette, hogy a pénzt kivonjam az egyenletből. 
Nem kell, hogy fizessenek azért, , amit szeretek csinálni. Nyugodtan csinálhatom. 
Más szóval, a pénznek köszönhetem, hogy , azt csinálhatom, amit szeretek, nem 
pedig fordítva. Ironikus, nem? 

Lebron Jamesnek fizetnek, hogy kosarazzon, mert nagyon jól játszik. A Gyor- 
sítósáv egyik célja éppen az, hogy szükségtelenné tegye, hogy anyagi megerősítést 
kapj azért a tevékenységért, , amit szeretsz. A Gyorsítósávban elért siker azt jelenti, 
hogy ha akarnám, heti hét napon át kosárlabdázhatnék. Vagy videojátékokkal játsz- 
hatnék egész nap. Nem kell, hogy fizessenek azért, , amit szeretek csinálni, mert 
megengedhetem magamnak, hogy INGYEN csináljam. 

Ha azon szerencsés kevesek közé tartozol, akik jól megélnek egy olyan tevékeny- 
ségből, amelyet szeretnek, És elég jó vagy benne, akkor minden elismerésem a tiéd. 
Gratulálok - lehet, hogy nincs is szükséged a Gyorsítósávra. Talán a Kapaszkodósáv 
is megteszi. Semmi gond. De nekünk, akik nem tudjuk pénzre váltani a kedvtelé- 
sünket, ugyancsak vannak lehetőségeink, amelyeket a Gyorsítósáv nyújt. 


(CSINÁLD AZT, AMIT SZERETSZ" - PÓTCSELEKVÉSEK ÉS SZÁRMAZTATOTT 
TEVÉKENYSÉGEK 
Ha nem olyan munkahelyen dolgozol, vagy nem olyan üzleti vállalkozást működ- 
tetsz, ahol azt csinálhatod, amit szeretsz, akkor valószínűleg csapdába kerülsz. 
A természetes reakció ilyenkor az, hogy alkut kötsz az ördöggel: a Kapaszkodósávot 
választod. Eladod az életed, és olyasmit csinálsz, amit gyűlölsz, cserébe azért, hogy 
megtehesd azt, amit szeretnél. Azt mondod: , Hajlandó vagyok öt napig egy olyan 
munkát végezni, amit utálok, ha a hétvégén két napig azt csinálhatom, amit szere- 
tek? Ésszerű üzletnek tűnik? 

Barátom, Andy például banki kintlévőség-kezelő, és utálja a munkáját. Amikor 
együtt sörözünk, látom a csalódottságát és tehetetlenségét, és hallgatom a sirámait 
meg a munkával kapcsolatos baromságokat: az alkalmazottak rabszolgának nézésé- 
ről, a hozzá nem értő főnökökről és az elmebeteg munkatársakról. Andyt minden 
oldalról szorongatják. Öt napon át tűri ezt a zsibbasztó szenvedést, és közben várja 
a megváltó hétvégét. Fizetsége, amiért , olyasmit csinál, amit gyűlöl; egy hétvégényi 
vitorlázás, amikor , azt csinálhatja, amit szeret. 

Mások azzal üzletelnek, , amit szeretnek csinálni; és valamilyen azt pótló vagy 
abból származtatott tevékenységgé alakítják. Pauline például szeret kötni, ezért az ál- 
tala kötött holmikat értékesíti az interneten. Jose szereti az autós hifi-cuccokat, ezért 


nyit egy boltot, ahol autós hangrendszereket árul. Janice oda van a szobrászkodásért, 
és a műveit eladja a helyi galériának. Gary lelkes testépítő, ezért személyi edző lesz. 
Az ilyen származtatott tevékenységeknek két veszélye van: 


1) nem hoznak pénzt gyorsan; 
2) véget vethetnek a szerelemnek. 


Először is, a , csináld azt, amit szeretsz" ritkán juttat pénzhez gyorsan, mert több 
mint valószínű, hogy nem csak TE csinálod azt, amit szeretsz, hanem ezernyi más 
ember is, akik ugyanazt szeretik csinálni, mint te. (Ha bizonyítékot akarsz, csak 
kapcsolj valamelyik tehetségkutató műsor első adására, és nézd meg, hányan jelent- 
keztek.) A kereslet szűk, ezért a piac telítetté válik, a várható haszon pedig szerény. 

Az edzőteremben, ahová járok, az egyik személyi edző ismerősöm elpanaszolta, 
hogy alig tud megélni a munkájából. Amikor megkérdeztem, hogy miért, azt vála- 
szolta, hogy a személyi edzősködés területén olyan gyilkos a verseny, hogy egysze- 
rűen nem tud annyit kérni, amennyiért megérné feláldozni az idejét. Az ügyfelek 
rengeteg edző közül válogathatnak, márpedig ha a kínálat meghaladja a keresletet 
(az igényeket), az lenyomja az árakat. Kicsi a kereslet, de túl nagy a kínálat. 

De miért ennyire telített a személyi edzők piaca? A válasz egyszerű. Azért, mert túl 
sokan fogadják meg a guruk tanácsát - , csináld azt, amit szeretsz" - anélkül, hogy 
a keresletre is gondolnának. Sajnos azonban, ha valamit SZERETSZ csinálni, akkor 
mérget vehetsz rá, hogy ezrével lesznek mások is, akik pontosan ugyanazzal szeret- 
nének foglalkozni. Ha , azt csinálod, amit szeretsz" akkor készülj fel rá, hogy kemény 
versenynek nézel elébe. Ki dolgozik magasabb haszonkulccsal? Egy személyi edző 
vagy egy olyan fickó, aki bűnügyi helyszínek takarítására indít üzleti vállalkozást? 

A származtatott tevékenységek másik veszélye, hogy a lelkesedésedet lelohasztja, 
ha pénzért kell csinálnod azt, amit szeretsz. Ha valamit kényszerből, fizetésért kell 
csinálnod, akkor a szerelem hamar elpárologhat, még akkor is, ha olyasmiről van 
szó, amiről azt állítod, hogy rajongsz érte. 

Évekkel ezelőtt azért csaptam fel limuzinsofőrnek, mert imádtam autót vezetni. 
Mire otthagytam ezt a munkát, megutáltam a vezetést. Munka után inkább otthon 
maradtam, annyira elegem lett abból, hogy a volán mögött üljek. Az örömömet 
elvette, hogy pénzért kellett csinálnom. 

Egyszer volt egy barátom, egy lány, aki csodálatosan tudott festeni. Ez volt a hob- 
bija. Amikor megkérdeztem, miért nem az alkotásaiból él, a válasza egyszerű volt: 
, Akkor festek, ha rám tör az ihlet." Pár alkalommal pénzért is festett, de a művészi 
kreativitása ilyenkor csorbult, mert egy másik erő táplálta az alkotást - a pénz, és 
nem a pillanatból fakadó érzelmek. 

A , csináld azt, amit szeretsz" a hivatásos sportolóknak való, mert ők tényleg a 
legjobbak abban, amit csinálnak. Ennek ellenére, még az után is, hogy milliókat 
kerestek a művészetükkel, sok sportoló ugyanerre a sorsra jut: elveszíti a játék sze- 

retetét. A táncosok kiábrándulnak a táncból. A művészek elveszítik az alkotókedvü- 
ket. A pénz és az élet nehézségei árnyékot vetnek a szeretett tevékenységre, és sötét 
teherré változtatják azt. 

A , csináld azt, amit szeretsz" elvből származtatott tevékenységek ugyan csalóka 
boldogságot nyújthatnak, de telített piacokon kell helytállnod velük, és ami ennél 
is fontosabb: veszélybe sodorhatják azt a természetes szeretetet, amit az adott tevé- 
kenység iránt érzel. 


A SZIKRA: KEDVTELÉSBŐL SZENVEDÉLY 

A Gyorsítósáv üzemanyaga és hajtóereje a szenvedély, nem a puszta szeretet vagy 
kedvtelés. A szenvedély juttat ki a garázsból az útra. Ha a szenvedélyed egy konk- 
rét célra irányul, akkor bármit megtennél ezért a célért. Az én szenvedélyemet a 
Lamborghinik jelentették, és hajlandó voltam bármire, csak hogy nekem is legyen 
egy. Kuyaürüléket takarítani, padlót súrolni, hajnali 3-kor dolgozni - mindegy volt. 
A szenvedélyem rábírt, hogy megtegyem. Szerettem limuzinsofőrködni? Dehogy! 
De volt egy szenvedélyem, ami a Gyorsítósávra terelt, és arra ösztönzött, hogy öles 
léptekkel haladjak az elképzelt jövő felé. 

A járművednek szüksége van egy szikrára, ami begyújtja a motort; valamire, ami 
rá tud venni, hogy reggelente felkelj az ágyból, és végigcsináld a napot. Ez a szikra 
a szenvedély. Szenvedélyesen kell vágynod valami nagyobbra. Ez a szenvedély min- 
denkinél más és más, de ha rátalálsz, akkor bármit hajlandó leszel megtenni érte. 

Ha a céljaidat és az álmaidat képzeletben egy olyan út végére helyezed, amelyik 
működik, mindennapi életed olyan szenvedélyes tevékenységgé alakul át, amely az 
elképzelt cél felé vezet. Ha egy adott tevékenységből nem tudsz pénzt csinálni, hatá- 
rozd meg a ,végcélt" vagy a , miért"-et, ami lángra lobbantja a szenvedélyedet, hogy 
cselekedni tudj a cél érdekében. 

Mi a te MIÉRT-ed? Miért csinálod azt, amit csinálsz? Miért akarsz a Gyorsítósáv- 
ban haladni? Kinek akarsz bizonyítani? Az én , MIÉRT" -jeim ezek voltak: 


, Vissza akarom fizetni anyám jelzáloghitelét." 

, Nem akarok többé ébresztőórára ébredni." 

, Szeretnék írni egy könyvet, anélkül, hogy nyomasztana, mennyi pénzt keresek 
vele? 

, Szeretnék egy nagy házat a hegyoldalban, úszómedencével." 

, Szeretnék egy Lamborghinit." 

, Szeretnénk valami fontosat csinálni." 

, Be akarom bizonyítani, hogy apám tévedett." 


A szenvedély felette áll annak, , amit szeretsz, mert általánosabb annál, és saját 
magadon túlmutató, nagyobb dolgokra ösztönöz. Ha arra összpontosítasz, hogy , azt 
csináld, amit szeretsz"? a tevékenységed szűk területre fog korlátozódni, és valószí- 


nűleg meg fogod szegni a kereslet törvényét. Miért fogtál üzleti vállalkozásba? Mert 
szereted azt, amivel foglalkozol? Vagy azért, mert valós piaci igény mutatkozott rá? " 

Megismétlem: a Gyorsítósávban mindig egy adott végcél, a , miért" iránti szen- 
vedély az, ami előre hajt. 

Mike Rowe, a Dirty Jobs (, Piszkos munkák") című kábeltelevíziós műsor házi- 
gazdája több olyan vállalkozót is bemutatott a sorozatban, akik vonzónak éppen 
nem mondható dolgokkal foglalkoznak. Mégis, mindegyikük szenvedélyesen végzi 
a munkáját, legyen szó tehéntrágya-vizsgálatról vagy galambpotyadék-takarításról. 
Egyikük sem , szereti", amit csinál, de mindannyiukat egy szenvedély hajtja a céljuk 
felé, és abankszámlájukon tekintélyes summa lapul. Versenytársakkal nemigen kell 
számolniuk, mert mindenki más buzgón igyekszik , azt csinálni, amit szeret? 

Csupán egy nagyra törő célra, egy hatalmas , miért"-re van szükséged ahhoz, 
hogy a mindennapi tevékenységeidet szenvedélyes motivációvá változtasd, hogy 
reggelente legyen miért felkelned, és megnyíljon előtted a Gyorsítósáv útja. Mi a te 
MIÉRT-ed? Elég erős ahhoz, hogy a folyamat beindítására ösztönözzön? 


A SZENVEDÉLY VÉGET VET A MUNKA KÍNJAINAK 

Amikor elindítottam a vállalkozásomat, eleinte nagyon sokat dolgoztam. Szenve- 
désként éltem meg a fáradságos munkát? Nem. Élveztem, mert megvoltak a , mi- 
ért" -jeim, és a cél felé haladtam. Az utazás megedzett és folytonosan próbára tett, 
de bármilyen hihetetlen, közben még jól is szórakoztam. Pontosan tudtam, hogy 
mit akarok, és szenvedélyesen törekedtem a megszerzésére. A Gyorsítósáv nem cél, 
hanem személyes utazás. 

Ezt a könyvet megírni kimerítő utazás volt, és bevallom, útközben háromszor 
is feladtam. Hogy miért? Mert már egy éve írtam, mégsem sikerült elkészülnöm 
vele, és ennyi idő alatt az írás iránti szeretetem elpárolgott. A szeretetből gyűlölet 
lett. , Azt csináltam, amit szeretek; a szeretet azonban hirtelen elhalványult, mert 
a közönség várni kezdte a könyvet. Egy barátomnak bizalmasan elárultam, hogy 
, abbahagyom, mert már nem élvezem, és nincs szükségem rá, hogy befejezzem" 

Hogyan tudtam befejezni a könyvet, ha az írás iránti szeretetem elmúlt? Nos, 
úgy, hogy rátaláltam a szenvedélyre, amely arra sarkallt, hogy mégis a végére járjak: 
arra, hogy szeretem látni, amint mások álmai valóra válnak. Amikor egy kimúlni 
látszó álom hirtelen életre kel, én is új erőre kapok. Minden alkalommal, amikor fel 
akartam adni, buzdító e-maileket kaptam: , A fórumod megváltoztatta az életemet; 
vagy , Neked köszönhetem, hogy a sorsom jobbra fordult" Ez a szenvedélyes támo- 
gatás késztetett rá, hogy folytassam az írást. A szerelemtől eljutottam a szenvedésig, 
onnan pedig a szenvedélyig. 


AZ UTAD MINDIG EGY NAGYSZERŰ ÁLOM FELÉ TARTSON! 
Az olyan út, amelyik nem az álmaid megvalósulása felé vezet, zsákutca. Ha feladod 
az álmaidat, az életed megkeseredik. Gondolj vissza a gyerekkorodra, amikor azt 

kérdezték tőled: , Mi akarsz lenni, ha nagy leszel?" Mi rejlik valójában e kérdés mö- 
gött? Nos, az, hogy találd meg az utat, amelyik az álmaidhoz vezet. A válasz álta- 
lában egy ábrándkép, egy látomás. Én például űrhajós akartam lenni (Han Solo 
miatt), filmrendező (George Lucas miatt) vagy író (ezért Isaac Asimov a felelős). 

Veled mi a helyzet? Mi a te képtelenül nagyra törő álmod? És az igazán lényeges 
kérdés: van rá bármilyen esély, hogy most vagy később megvalósítsd? Több mint 
valószínű, hogy nincs - a Kapaszkodósáv megölte az álmot. 

Rick barátomnak is feltettem ezt a kérdést. És tudod, mit válaszolt? Talán azt, 
hogy , mobiltelefonokat szeretnék árulni a Verizon Wirelessnél"? Dehogy. Azt felel- 
te: , valamikor autóversenyző akartam lenni. De akkor miért foglalkozik ma Rick 
mobiltelefonok eladásával? Van rá akár csak halvány esély, hogy egyszer valóra vált- 
sa az álmát, és autóversenyző legyen? 

Nincs. Az álom meghalt, és a hozzá vezető út elhagyottan áll. Mindazonáltal, 
annak ellenére, hogy Rick kitart a munkája mellett, és várja, hogy előléptessék, azon 
tűnődik: , Vajon az élet tényleg csak ennyiből áll?" 

Vagy ott van Sarah. Ő nem azt mondta, amikor feltettem neki a fenti kérdést, 
hogy , műszakvezető akarok lenni a Taco Bellnél!? Nem. Arra vágyott, hogy mű- 
vész legyen. Mégis, Sarah ma éjszakai műszakban súrolja a padlót egy étteremben 
a tuskók után, akik a tejfölt összetévesztik holmi festékkel, amivel játszani lehet. 
Ahogy a felmosófejet lecsöpögteti a vödörben, Sarah egy pillanatra elbizonytalano- 
dik: , Tényleg ez lett az életemből?" 

Ezeknek az embereknek nem a munkájával van gond. Mindannyian végeztünk 
már gagyi, kínos munkát, amit utáltunk. A probléma az, hogy zsákutcába jutottak, 
ami soha nem fogja közelebb vinni őket az álmukhoz. Az álmot feladják, hogy ki- 
fizethessék a számláikat. Az álmot valóra váltó (vagy legalább arra esélyt adó) út 
helyett egy olyan úton haladnak, amelyik a poklon át vezet. Az életük szenvedéssé 
válik. Nincs semmi baj azzal, ha valaki a Verizonnál vagy a Taco Bellnél dolgozik. 
Ezek előléptetésnek számítottak volna azokhoz az értelmetlen munkákhoz képest, 
amelyeket én végeztem. Ez azonban a legkevésbé sem indokolja, hogy úgy tekints 
rájuk mint eszközökre, amelyek révén elérheted a célod, mert így valószínűleg soha 
nem fogsz , célba érni . 

Értsd meg: ha az álmod halott, akkor a szenvedélyed is kihunyt. A szenvedély 
hiánya érzéketlenné tesz a világ legnagyszerűbb hegedűse iránt is, aki a füledbe 
húzza a muzsikát az aluljáróban. A szenvedély hiánya középszerűséghez és a szür- 
ke tömegbe való beleolvadáshoz vezet. A szenvedély hiánya boldogtalanná tesz. 
A szenvedély hiánya maga után vonja a vagyon hiányát. 

Ha motivációhiánnyal küzdesz, éleszd újra az álmaidat, és találd meg az utat, 
amelyen végigszáguldva valóra válthatod őket. A halott álmok nem izzítják fel a 
szenvedélyedet, márpedig a szenvedély acélozza meg az akaratodat, hogy megtegyél 


mindent, amit kell; olyasmit is, amire mások nem hajlandóak. A Gyorsítósávban 


haladók mindenki másnál keményebben dolgoznak, hogy mindenkinél jobban 


élhessenek. Négyévnyi kemény munka fejében negyvenévnyi szabadság vár rájuk, 
miközben a legtöbb ember negyven évig gürcöl négy hét pihenésért (vagy ameddig 
a fizetett szabadsága tart). 


TALÁLD MEG, NEKED MI JELENTI A , HAVAT A VÉCÉTARTÁLYBAN""! 

Hogyan lelhetsz rá a szenvedélyedre? A szenvedély forrása egyaránt lehet izgatott 
lelkesedés valami iránt, vagy elégedetlenség valamivel szemben. Olvasd el az alábbi 
történetet, amelyet a Fastlane-fórumon (IheFastlaneForum.com) tett közzé valaki: 


Szegény családban nőttem fel. Egy ősrégi, rozzant pajtában laktunk, 
amelynek az egyik felét lakóházzá alakítottuk át. Télen volt a legrosszabb, 
mert a vízvezetékek befagytak, és a csapokból nem folyt a víz. A vécét 
csak úgy lehetett leöblíteni, hogy kintről havat hoztunk, a fagyott hótöm- 
böt beletuszkoltuk a vécétartályba, és megvártuk, amíg elolvad. Rossz volt 
nézni, hogy anyámnak havat kellett töltenie a tartályba csak azért, hogy le 
tudjuk húzni a vécét. Az egészben az volt a legrosszabb, hogy minden egyes 
alkalommal újra kellett tölteni a tartályt hóval, miután valaki használta 
a vécét. Magamban megfogadtam, hogy soha többé nem fogok így élni. 


Mi a te meghatározó szenvedélyed? Mi jelenti számodra a , havat a vécétartályban"? 


Leslie Walburn szenvedélyesen szereti az állatokat. Kiábrándult az 
önkormányzati fenntartású menhelyekből, ahol elaltatják a kutyákat, 
amelyeknek nem tudnak gazdát találni, ezért arról álmodik, hogy egy 
nap saját kutyamenhelyet nyit, ahol egyetlen állatot sem fognak megölni. 
Megtehetné, hogy , azt csinálja, amit szeret", és elhelyezkedik egy men- 
helynél, de ez nem vinné közelebb az álmaihoz, és abban sem segítene 
neki, hogy össze tudjon gyűjteni annyi pénzt, amennyiből megvalósíthatja 
az álmát. Egy kutyamenhely fenntartása költséges. Leslie inkább hagyja, 
hogy a szenvedélye hajtsa előre, és a Gyorsítósávban üzleti (az állatoktól 
teljesen független) vállalkozásba fog, amelyből képes lehet finanszírozni az 
álmát. A szenvedélye végül valóra váltja az álmot, ami így nem bukik el 
a pénz hiányán. 


Gondold végig, hogy mi az, ami annyira lázba hozott, vagy amiből annyira eleged 
volt, hogy az életedet fenekestül felforgatta. 

Ez lesz a te szenvedélyed. Az én lázba hozó szenvedélyem az az izgalom volt, 
amit akkor éreztem, amikor tizenévesen először láttam élőben egy Lamborghinit, 
és eldöntöttem, hogy ,egy nap nekem is lesz egy saját Lamborghinim" A vérlázíi- 
tó" pedig az, amikor láttam, hogyan küszködik anyám kilátástalan munkahelyeken, 
miközben egyedül próbál felnevelni három gyereket. Mindkettő feltüzelte a szenve- 

délyemet: egy Lamborghinit akartam, és enyhíteni anyám terhein. Az izgalom (az 
álmok és vágyak) és az elégedetlenség (a gyűlölt helyzetek) egyaránt üzemanyag- 
ként táplálják a szenvedélyt. Ez a kettő teszi lehetővé, hogy megtedd, amire mások 
nem hajlandóak. Ha megtalálod a saját szenvedélyedet, te is képes leszel rá. 


ÖSSZEGZÉS: A GYORSÍTÓSÁV FELISMERÉSEI 

e A kereslet törvénye kimondja, hogy azok a vállalkozások lesznek sikeresek, 
amelyek szükségleteket elégítenek ki. Szükséglet lehet egy érzékeny pont, egy 
hiányzó szolgáltatás, egy megoldásra váró probléma, vagy egy érzelmi törés. 

e Az új vállalkozások kilencven százaléka elbukik, mert önző, belső szükséglete- 
ken, és nem külső, piaci igényeken alapulnak. 

e Senkit nem érdekelnek az önző vágyaid, akár álmokról, akár pénzről van szó. 
Az emberek csak arra kíváncsiak, hogy nekik milyen hasznuk származik az üz- 
leti vállalkozásodból. 

s A pénzvadászok olyan emberek, akik még nem szabadultak meg az önzésüktől, 
és a vállalkozásaik gyakran saját önző szükségleteiket elégítik ki. 

e Az emberek a pénzükkel a vállalkozásod sikerére szavaznak. 

e Ha kergeted a pénzt, akkor kitér előled. Ha viszont nem törődsz vele, hanem 
arra összpontosítasz, hogy mi az, ami vonzza a pénzt, akkor magadhoz csalo- 
gathatod. 

e Segíts egymillió emberen, és milliomos leszel. 

e Ahhoz, hogy a pénz kövesse azt, , amit szeretsz csinálni, annak, amit szeretsz, 
valamilyen igényt kell kielégítenie, és kivételesen jónak kell lenned benne. 

e A , csináld azt, amit szeretsz" elve zsúfolt piacokat és alacsony haszonkulcsokat 
eredményez. 

e Ha megvan hozzá az anyagi fedezeted, akkor , csinálhatod azt, amit szeretsz" 
Nem kell, hogy fizessenek érte, és nem kell jónak lenned benne. 

e A Kapaszkodósávban haladók azért, hogy , azt csinálhassák, amit szeretnek , 
azzal fizetnek, , amit gyűlölnek": ötnapnyi gyűlölt munkát adnak két napért, 
amikor a kedvtelésüknek hódolhatnak. 

e Ha pénzért , csinálod azt, amit szeretsz, az veszélybe sodorja a szeretetet, amit 
az adott dolog iránt érzel. 

e A Gyorsítósáv sikerének kulcsa a végső cél, a , miért" iránt érzett szenvedély. 

e Egy szenvedélyes , miért" örömmé változtathatja a munkát. i 

e A , csináld azt, amit szeretsz" általában a kereslet törvényének megsértését 
eredményezi. 

s Akkor jársz a helyes úton, ha az az álmaid megvalósulásához vezet. 


A helépés törvénye 


, Terveink meghiúsulnak, ha nincs végcél. 
Amikor nem tudjuk, melyik kikötőbe tartunk, 
egyik szél sem jó a vitorlánkba." 


s SENECA 


LEHETSZ BIRKA, DE PÁSZTOR IS 

1994-et írtunk. Egy zsúfolásig megtelt csarnok nézőterén feszengtem, fullasztó hő- 
ségben, mint egy hangya a hangyaboly közepén. Néhány hónappal korábban csat- 
lakoztam egy hálózati értékesítéssel foglalkozó cég csapatához, és ez volt a havi mo- 
tivációs találkozójuk. A tömeg feszült izgalommal, lelkesen hallgatta az előadásokat. 

Én nem. Körülnéztem, és akadt egy kis gondom azzal, amit láttam. Herék serege 
itta áhítattal az előadók minden szavát, sutba dobva a józan észt és a kritikus gon- 
dolkodást, és nekem is hagynom kellett volna, hogy kioktassanak. Nem ment olyan 
könnyen. Kérdéseket tettem fel. Makacs voltam, kukacoskodó és kíváncsi, hogy mi- 
lyen útra is kellene rálépnem. 

,:Mennyi pénzt lehet ezzel keresni?" - kérdeztem már az elején, és később is 
sűrűn megismételtem a kérdést. Kitértek a válaszadás elől, mint a politikusok, és 
folyton egy nem jelen levő személyre hivatkoztak, de engem nem lehetett becsap- 
ni. Oké, már említette, hogy Bill Hanson 30 ezer dollárt keres egy hónapban, de 
mennyit keres ön? És ön? És ön? És a másik 3000 ember a csarnokban? Az a helyzet, 
hogy közülük alig keresett bárki is pénzt az értékesítéssel. Hogy miért? Mert egy 
dugóban próbáltak előre araszolni egy rendkívül forgalmas úton, amelyik nem en- 
gedelmeskedett a belépés törvényének. A zsúfolt utakon, ahol nagy a tolongás, csak 
lassan lehet haladni - már ha lehet egyáltalán. 


A BELÉPÉS TÖRVÉNYE 
Négy alkalommal is kudarcot vallottam a hálózati értékesítéssel, mert tudat alatt 
tisztában voltam az igazsággal: ez az út megsérti a belépés törvényét. 

K - (BELÉPÉS) -1-N-I 

A belépés törvénye azt mondja, hogy ha egy üzleti területen a piacra lépés (a belépés) 
korlátai gyengülnek vagy megszűnnek, akkor az adott út hatékonysága csökken, a 
verseny viszont ezzel párhuzamosan erősödik a szóban forgó területen. A magasabb 
belépési korlát tehát erősebb, hatékonyabb utat jelent, kevesebb versenytárssal és 
kisebb igénnyel a kivételességre. 

Az alacsony belépési korlátokat támasztó üzletágak gyenge utak, mert a könnyű 
belépés jelentős mértékű versenyt és nagyobb forgalmat eredményez. Ahol pedig 
nagy a forgalom, ott nincs mozgás. 

Más szóval, ha , beszállni az üzletbe" csak annyiból áll, hogy 200 dollárért megve- 
szel egy értékesítési csomagot, akkor nincsenek belépési korlátok, ezért célszerűbb 
passzolni a lehetőséget. Ha a fickó, aki Chan kínai étterme mögött szundikál a siká- 
torban egy kuka mellett, szintén percek alatt beszállhat az üzletbe, akkor ez nem az 
az üzleti lehetőség, amelyikre vártál. A világ tele van ,nagy bizniszekkel; amelyek 
semmilyen belépési korlátot nem támasztanak - ezért is nem működnek, és nem 
tesznek senkit gazdaggá. 

Egy évtizeddel ezelőtt a nagy durranás a , keress milliókat az eBay-en!" volt. 
Nem tartott sokáig; mivel végső soron ez az üzleti út is megsértette a belépés tör- 
vényét. Ha tíz perc alatt boltot nyithatsz az eBay-en, emberek milliói tehetik meg 
ugyanezt. Akik milliókat kerestek, azok az első belépők, maga az eBay és az eBay 
alapítói voltak. Ők végigszáguldottak a Gyorsítósávon, és útközben felvettek pár 
millió stoppost. Néhányan nagyon jól jártak, millióknak azonban csak a morzsák 
jutottak. 

Pár hónapja még a blogolás volt a sláger. A bloggerek nagyot kaszálnak! Nos, 
ilyen is van, de manapság egy multimilliomos blogger inkább a kivétel, mintsem 
a szabály. Miért? Mert a lehetőséget lerombolta a belépés egyszerűsége, ami meg- 
növelte a forgalmat és a versenyt, és telítetté tette a piacot. A telítettség , zajt" okoz, 
a zaj hatására beszűkülnek az értékesítési lehetőségek, az értékesítési lehetőségek 
beszűkülése pedig csökkenti a nyereséget. Ha egyetlen nap alatt vagy még rövidebb 
időn belül bárki indíthat vállalkozást azon a területen, ahol tevékenykedsz, akkor 
valószínűleg megszegted a belépés törvényét, és nem sok esélyed van a sikerre. 

A többszintű vagy hálózati értékesítés mindig megsérti a belépés törvényét - ha- 
csak nem te magad vagy a többszintű értékesítési hálózat létrehozója és tulajdonosa. 
Ha kétezer ember társaságában ülsz egy csarnokban, akik pontosan ugyanazt csi- 
nálják, amit te, akkor az esélyeid nem túl biztatóak. Ki az úttörő, a vezető, aki a szik- 
laszirten állva kettéválasztja a Vörös-tengert? A fickó a színpadon, aki megalapította 
a céget, és létrehozta az értékesítési hálózatot. Ő bizony a Gyorsítósávban hajt. És te? 
Sajnálom, de te csak egy közkatona vagy az ő hadseregében. Egy fogaskerék az ér- 
tékesítési gépezetben. A hálózat alapítójának nem kell megmásznia a piramist, mert 


.ő építette! Te is lehetsz piramisépítő - vagy maradhatsz egy azok közül, aki felfelé 


kapaszkodnak a piramison. Te döntöd el, hogy birka vagy pásztor leszel. 


HA A BELÉPÉS EGYSZERŰ, LÉGY KIVÉTELES! 

Ha megszeged a belépés törvényét, készülj fel rá, hogy kivételesnek kell lenned. A ki- 
vételesség ellensúlyozza az egyszerű belépést, de sajnos nem könnyű elérni. Ha a 
középiskolában jobban futsz az átlagosnál, attól még nem leszel profi sportoló. 

Például, amikor én a csarnok nézőterén ültem több ezer hálózati értékesítő tár- 
saságában, rájöttem, hogy ahhoz, hogy túlszárnyaljam a többieket, akik ugyan- 
azt csinálják, mint én, kivételesnek kell lennem. Nekem kell lennem a legjobbnak. 
Őszintén magamba tekintve, tudtam, hogy ebben a felállásban nem lehetek kivé- 
teles. Pont én lennék az, aki kitűnik az ugyanígy gondolkodó 50 000 , terjesztő" 
közül? Erős kétségeim voltak. Ezzel szemben, amikor belevágtam az internetes vál- 
lalkozásomba, durván 12 versenytárssal kellett megküzdenem. Kitűnhetsz 12 kö- 
zül? Naná! 

A kivételesség a profi pókerben és a pénzkereskedelemben - részvények, ha- 
táridős ügyletek, devizakereskedés - is jelentős szerepet játszik. Mindkét terület 
megsérti a belépés törvényét, mert alig vagy egyáltalán nem támaszt korlátokat a 
belépéssel szemben. Bármikor elmehetsz Vegasba 10 ezer dollárral, és indulhatsz 
egy pókerversenyen. Bármikor letétbe helyezhetsz 10 ezer dollárt egy kereskedői 
számlán, és nekiállhatsz devizával kereskedni. A belépési korlátok hiánya önma- 
gában piacot teremt, de ahhoz, hogy ezen a piacon sikert érj el, kivételesnek kell 
lenned. A legjobb (és leggazdagabb) pókerjátékosok a világon kivételesek, és a be- 
lépés egyszerűségétől elcsábuló gyenge játékosokat használják ki. A profik ezeket az 
esélyteleneket hívják , halott pénz"-nek. 

Ugyanez a játéktér a devizapiacokon is. Kezdők jönnek és mennek, arra számítva, 
hogy a devizakereskedésből vagyont halmoznak majd fel, miközben senki más nem 
kaszál milliókat ebben a játékban, csak a kivételes játékosok: az olyan irányítók, 
mint a valutaalapok, a brókerházak vagy a póker-weboldalak. 

Van egy régi mondás: , Aranyláz idején ne aranyat áss, inkább árulj ásót és la- 
pátot!" Ami a belépési korlátokat illeti, üzleti tevékenységed területe nem szabad, 
hogy mindenki előtt nyitva álljon. Ha mégis így lenne, akkor fel kell készülnöd rá, 
hogy kivételesnek kell lenned. Ha viszont kivételes vagy, a könnyű belépés nem hát- 
rány, hanem valódi előny. 


A BELÉPÉS FOLYAMAT, NEM ESEMÉNY 

Szeretnéd tudni, hogy a vállalkozásod megszegi-e a belépés törvényét? Akkor tegyél 
fel magadnak egy egyszerű kérdést: a belépés esemény vagy folyamat? Egy igazi üz- 
leti vállalkozás elindítása mindig folyamat, nem pedig esemény. Ha egy értékesítési 
csomag megvásárlásával vagy egy elektronikus űrlap kitöltésével máris az üzletben 
találod magad, akkor megszegted a belépés törvényét. Ha egy vagy két húzással 
bent vagy a területen, ugyancsak megsértetted a törvényt. Ha panziót szeretnék 
nyitni a Napa-völgyben, először találnom kellene egy alkalmas ingatlant, kipofozni, 
biztosítást kötni rá, előteremteni az anyagi fedezetet, beszerezni a szükséges enge- 

délyeket, személyzetet felvenni, és végrehajtani még vagy tíz másik lépést. A belépés 
hosszú és összetett folyamat. 

A meggazdagodáshoz hasonlóan egy üzleti vállalkozás elindítása is összehangolt 
döntések sorozata, amelyek folyamatot alkotnak. A hálózati értékesítőcégek alapítói 
azért érnek el olyan látványos sikereket, mert tudják, hogy az emberek imádják az 
eseményeket, és milyen esemény lehetne felemelőbb annál, mint hogy , Töltse ki ezt 
a jelentkezési lapot, és máris beindította a saját üzletét!"? Ők a belépés egyszerűségét 
fordítják a maguk javára. Minden vállalkozó olyan céget szeretne felépíteni, amely- 
hez mások egy esemény keretében csatlakozhatnak. Ne áltasd magad. Elküldeni egy 
csekket egy vállalkozói magazin hátoldalán megadott címre nem egy igazi üzle- 
ti vállalkozás csírája. Minden olyan vállalkozás, amelyikbe tíz perc alatt bele lehet 
vágni, megsérti a belépés törvényét. Ha pedig megsérted a belépés törvényét, akkor 
abba a világba váltasz jegyet, amelyik , mindenkié; és nem magadat, hanem valaki 
mást fogsz előre hajtani a Gyorsítósávban. 


MINDENKI CSINÁLJA! 

Ragadtál már dugóban órákra a gyorsforgalmi úton? Na, ilyen, amikor , mindenki 
csinálja" Ahol tömegek tolonganak, ott elviselhetetlenül nagy a forgalom. Ha min- 
denki csinálja, én nem fogom. Inkább lehajtok az útról, és neked is ezt ajánlom. 
Miért? Mert mindenki nem lehet gazdag. Ha a , mindenki csinálja" működne, min- 
denki gazdag lenne. 

Ha pénzről van szó, a , mindenki" a legfőbb intő jel. A , mindenki" vörös zászló, 
ami azt jelzi, hogy megsértették a belépés törvényét. Ha mindenki ugyanazt a tevé- 
kenységet folytatja, akkor a kudarc borítékolható. 

Amíg az ingatlanpiac felfutása idején , mindenki" házakat vásárolt, mint egy 
őrült, én pontosan az ellenkezőjét tettem. Várakoztam a pálya szélén, és eladtam. 
Amikor mindenki őrülten vásárol, te adj el. Ha az eladás a sláger, akkor vásárolj, 
vagy játssz kivárásra. 

A történelem során számtalan példáját láthattuk a , mindenki csinálja" elvéből 
eredő fellendüléseknek és válságoknak. Néhány példa csak az elmúlt tíz-tizenöt év- 
ből: a technológiai cégek részvényeinek szárnyalása az 1990-es évek végén; a nagy 
olajárrobbanás; és legutóbb, az ingatlanárak mélyrepülése, ami világméretű pénz- 
ügyi válsághoz vezetett. Egytől egyig tökéletes példái annak, hogy milyen, amikor 
, mindenki csinálja". A , mindenki csinálja" egy végtelen kocsisor, amely lassan ara- 
szol a végzete felé, mint a birkanyáj a vágóhídon. 


A , MINDENKI" FIGYELMEZTETŐ JELEI 5 

Az 1990-es évek végén, amikor a technológiai részvények ára az egekbe szökött, 
én egy halom pénzt vesztettem, mert azt csináltam, amit mindenki. Tanultam az 
esetből. Legutóbb, az ingatlanpiaci konjunktúra idején egyetlen házat sem vettem, 
sőt el is adtam hármat, mielőtt az ingatlanárak zuhanni kezdtek volna. Mire a 


lakáspiac összeomlott, majd röviddel azután a tőzsde is zuhanórepülésbe kezdett, 
én már messze jártam, és dúskáltam a pénzben. Honnan tudtam előre, mi fog 
történni? 

Felismertem a jeleit, hogy , mindenki csinálja" és tudtam, hogy nem működ- 
het a dolog, mert ha működne, akkor mindenki gazdag lenne. Bár úgy találha- 
tod, hogy ez az érvelés sántít egy kicsit, engem még soha nem hagyott cserben. 
És honnan tudom, hogy , mindenki csinálja?" Egyszerű. Ha bármilyen befekte- 
téssel kapcsolatban irracionális lelkesedést tapasztalok a Fogyasztók csapatában 
- az átlagemberek körében -, akkor tudom, hogy eljött az ideje, hogy KISZÁLLJAK, 
ÉS KÍVÜL IS MARADJAK. 

Ha a vízvezeték-szerelő átjön, hogy megjavítsa a vécét, és közben arról áradozik, 
hogy az elmúlt negyedévben 1596-kal nőtt a három bérlakásának az értéke, itt az 
ideje, hogy kiszállj, és kívül is maradj. Ha a személyi edződ arról ömleng, hogy 
az internetes részvényportfoliója 4096-ot hozott két hónap alatt, itt az ideje, hogy 
kiszállj, és kívül is maradj. Amikor az unokatestvéred, aki teherautósofőr, felhív, 
hogy érdemes-e olajba fektetnie a pénzét, mert most csak 150 dollár egy hordó, 
akkor itt az ideje, hogy kiszállj, és kívül is maradj. A ,buta pénz" - MINDENKI 
- mindig a fellendülés végén bukkan fel. Hogy ki a ,buta pénz"? A fogyasztók! 
A pénzvadászok! De vannak olyan ravasz emberek is, akik alaposan megtanulták 
a , Mindenki Szabályát" Ők ahelyett, hogy kiszállnának, esésre játszanak, és pro- 
fitálnak a bukásból. Minden válság új milliomosokat és milliárdosokat szül, mert 
vannak, akik előre látják a minden alaptalan szárnyalást elkerülhetetlenül követő 
összeomlást. 

2009 elején, a tőzsde mélyrepülésekor ki volt, aki vett, és ki volt, aki eladott? 
Mindenki eladni próbált. Én már egy évvel korábban megtettem. Warren Buffet 
bevásárolt. Mindenki szabadul attól, amije csak van, a világ leggazdagabb embere 
pedig vásárol. Hm. Lehet, hogy mindenki téved? Bizony, meglehet. 

Ha nem akarsz úgy élni, mint mindenki, akkor nem is lehetsz olyan, mint min- 
denki. Ez nem keverendő össze a kivételességgel. Csak arról van szó, hogy neked 
kell vezetned a nyájat, hogy , mindenki" téged kövessen. Amikor a birkák egyesével 
felsorakoznak, hogy levágják őket, az a legjobb, ha tiéd a vágóhíd. 


ÖSSZEGZÉS: A GYORSÍTÓSÁV FELISMERÉSEI 

e A belépés törvénye azt mondja, hogy az alacsony belépési korlátok növelik a 
versenyt, és gyengítik az utat. 

e Azokon az utakon, amelyekre könnyű ráhajtani, nagyobb a forgalom. A na- 
gyobb forgalom nagyobb versenyt von maga után, a nagyobb verseny pedig 
kisebb hasznot jelent a résztvevők számára. 

e Azok az üzleti területek, ahová egyszerű a belépés, gyakran nem irányíthatók, 
és telített piacot eredményeznek. 

e Az alacsony belépési korlátokat kivételességgel lehet ellensúlyozni. 

e Egy üzleti útra rálépni fáradságos folyamat kell, hogy legyen, nem pedig ese- 
mény. 

e A , mindenki" az átlagembereket jelenti, akik az országos média útmutatásait 
követik. 

a Ha a , mindenki csinálja" működne, akkor mindenki gazdag lenne. Ha viszont 
mindenki gazdag, akkor senki sem az. 

e A , mindenki csinálja" a túltelített piac és a ,buta pénz" felbukkanásának a jele. 


Az irányítás törvénye 


, Senkire sem számíthatsz biztosan, 
csak önmagadra." 


— JOHN GAY 


ÜLJ A VOLÁN MÖGÉ! 

Igen vagy nem. Vagy a Gyorsítósávban hajtasz, vagy nem. Vagy a te kezedben van 
a pénzügyi terved, vagy nem. Nincs középút. Ha pedig nem te vezetsz, akkor az 
anyósülésen ülsz, és valaki másé az irányítás. 

Képzeld magad elé álmaid autóját, hajóját vagy repülőjét. Remek, akkor tessék, 
itt vannak a kulcsok. Egy órára a tiéd, díjmentesen. Mit teszel? Fogod a kulcsokat, 
és elviszed a járgányt, kiélvezve minden egyes percet? Vagy csak leteszed a fene- 
ked az anyósülésre, és lemondóan így szólsz: , á, inkább vezess te, és vigyél el egy 
körre"? Szerinted ennek van értelme? Sokak szerint van. Ők így közelítik meg az 
üzletet: stoppolnak, átengedik a volánt, és megsértik az irányítás törvényét. Ezzel 
pedig kiengedik a kezükből a saját pénzügyi tervüket, és végül valaki mást tesznek 
gazdaggá. 


AUTÓSTOPPAL A GYORSÍTÓSÁVBAN 
Míg az élet stopposai a Járdát koptatják, és áldozatok lesznek belőlük, az üzlet stop- 
posai az irányítás törvényét szegik meg. 


K - B - (IRÁNYÍTÁS) - N - I 

Az , üzleti stoppos" menedéket keres, amely megóvja a kockázatoktól, és elbújik 
egy anyaszervezet szoknyája mögé. Ez az alárendelt viszony az irányítás elvesz- 
tését vonja maga után, és kiszolgáltat a sofőr kénye-kedvének. Ha tényleg te irá- 
nyítod az üzleti. vállalkozásodat, akkor te irányítasz mindent vele kapcsolatban 
- a felépítését, a termékeket, az árképzést, a bevételi modellt és a mindennapi 
döntéseket. Ha nem tudod minden szempontból kézben tartani a cégedet, akkor 

nem te vezetsz. Ha pedig nem te ülsz a volán mögött, akkor hirtelen és váratlan 
ütközéseknek teszed ki magad. 

A Gyorsítósáv sofőrjei maguknak tartják fenn az irányítást. Azok, akik megsértik 
az irányítás törvényét, nem így tesznek. A sofőrök általában így csinálják: 


e Létrehoznak többszintű értékesítési hálózatokat, nem pedig csatlakoznak hoz- 
zájuk. 

s Értékesítenek név- és rendszerhasználati jogot, nem pedig vásárolnak. 

e Felkínálják cégeknek a társulás lehetőségét, nem pedig betársulnak valahová. 

e Működtetik a tőkefedezeti alapokat, nem pedig befektetnek náluk. 

e Értékesítenek részvényeket, nem pedig vásárolnak. 

s Kínálják a nagykereskedelmi raktárból történő közvetlen szállítást, nem pedig 
igénybe veszik. 

s Alkalmazottakat foglalkoztatnak, nem pedig alkalmazottként dolgoznak má- 
soknak. 

e Bérleti díjat és jogdíjat szednek, nem pedig fizetnek ilyen díjakat. 

e Értékesítenek felhasználási engedélyeket, nem pedig vásárolnak. 

s Eladnak első nyilvános tőzsdei bevezetésű részvényeket, nem pedig vesznek. 


Nos, veled mi a helyzet? vEZETSZ a Gyorsítósávban vagy STOPPOLSZ? 

Ha a stoppos leírása illik rád, azért még nem kell elcsüggedned vagy védekezned. 
Nem lehetsz mindig te a sofőr. Még én is szoktam néha stoppolni. A Gyorsítósávban 
stoppolással is lehet jó pénzt keresni, néha rakásszámra. Azzal azonban nem árt 
tisztában lenned, hogy a nagy pénz annak jut, aki a volán mögött ül. Egy stoppos a 
legjobb esetben is csak jó pénzt keres. 


JÓ PÉNZ VAGY NAGY PÉNZ? 
Jó pénz, nagy pénz és mesés pénz között jelentős a különbség. 20 ezer dollár havon- 
ta jó pénz. 

Minden hálózati értékesítőcég azzal kolompol a marháknak, hogy , szeretne havi 
10 ezer dollárt keresni?" Nagy szám. Ne feledd a szélvédőt: ez csak a te fejedben 
nagy pénz. Persze, tisztességes összeg, de közel sem annyi, hogy elegáns jachtot és 
magánrepülőgépet vehess. 3 

A nagy pénz az körülbelül 200 ezer dollár havonta. Na, ez már mindjárt más - 
havi 200 rugóból már egészen más életszínvonalat lehet fenntartani. Ekkora jövede- 
lem már megváltoztatja az életedet. 

De van mesés pénz is - mondjuk, több mint egymillió havonta. Képtelenség? 
A legkevésbé sem. Ha kiaknázod mind az öt törvényt, és kézben tartod a céged, 
akkor havi egymillió dollárt keresni egyáltalán nem lehetetlen. 

Ha nagy vagy mesés pénzt szeretnél keresni, akkor szilárdan kézben kell tar- 
tanod az üzleti rendszeredet, és minden szempontból neked kell irányítanod azt. 


Ha lemondasz az irányításról, és másra ruházod át a hatalmat, akkor átengeded a 
nagy pénzt a sofőrnek, te pedig utasként megelégszel a jó pénzzel. A webhelyem 
például kapcsolt vállalkozási lehetőséget is kínált. A legjobb partnerem ebből szár- 
mazó jövedelme folyamatosan 20 ezer dollár vagy még több volt havonta. Igen, jó 
pénzt keresett vele. Stopposként utazott az autómban, amelyet én vezettem, kézben 
tartva a társvállalkozások irányítását. De gondolj csak bele, micsoda veszélyt vállalt. 
Bármelyik pillanatban , új irányelveket" léptethettem volna életbe, amelyek csök- 
kenthették volna a bevételeit. Én szabályoztam a jövedelemforrását, neki pedig vál- 
lalnia kellett ezt a kockázatot. Csak abban bízhatott, hogy nem fogom megpiszkálni 
vagy módosítani a társulási megállapodást. És ami a legfontosabb: mivel én voltam 
a sofőr, én kerestem a nagy pénzt (havi 200 ezret), míg neki meg kellett elégednie a 
jó pénzzel (havi 20 ezerrel). 

Talán hallottál már az internetes vállalkozók egy különleges csoportjáról, aki- 
ket , AdSense-milliomosoknak" hívnak. A Google AdSense egy hirdetői hálózat, 
amelynek a segítségével az online tartalomszolgáltatók bevételre válthatják a web- 
helyeik forgalmát. Számos kapcsolt vállalkozás, blogger és tartalomszolgáltató keres 
jó pénzt a Google AdSense programjával. Vannak, akik havi rendszerességgel hat 
számjegyű jövedelemre tesznek szert belőle. Ez vitathatatlanul nagy pénz, a mesés 
összegeket azonban mégis a Google (a sofőr) vágja zsebre. 


HA NEM TE VEZETSZ, NEM KERÜLHETED EL A KARAMBOLT 

Gondolj a stoppolás veszélyeire! Beülsz egy idegen autójába, és hagyod, hogy ő ve- 
zessen. A Gyorsítósávban stoppolni hihetetlenül kockázatos, különösen akkor, ha 
a , rakomány" a családod. Azt, amit én is megtapasztaltam, számtalan vállalkozó 
tanulta meg a saját kárán. 

Némi háttérinformáció: a fórumom a Google hirdetési hálózatára támaszko- 
dik, és minden alkalommal, amikor valaki rákattint a fórumon megjelenő hir- 
detések egyikére, jutalékot kapok. Ez is a stoppolás egyik formája, amelyben a 
Google a sofőr, és a fórumom az utas. A fórum egyik üzenetszálában egy elektro- 
nikus könyveket értékesítő programról volt szó. Valaki elsütött egy viccet az NBA 
egyik játékosáról, aki korábban csődöt jelentett, mire a Google emberei (hogy a 
történetet rövidre zárjam) azt állították, hogy az üzenet tartalma megsértette a 
felhasználási feltételeiket. A hirdetéseket leállították, a bevételem pedig elapadt. 
Most képzeld el, mi lett volna, ha ebből a fórumból és a Google-től származó 
bevételekből tartom el a családomat. Képzeld el, mi lett volna, ha számítok erre a 
jövedelemre. Képzeld el, hogy havi 15 ezer dollárt keresek a hirdetésekkel, és ez a 
jövedelem egy csapásra eltűnik. 

Nem az én kezemben volt az irányítás. Nem volt beleszólásom. Nem volt hatal- 
mam. Nyolc napba telt, mire sikerült megoldanom a problémát, de rögtön világos- 
sá vált, milyen veszélyes, ha stoppos utasként vitetem magam a Gyorsítósávban, 
miközben más ül a volánnál. Abban a nyolc napban semmilyen jövedelmem nem 

származott ebből a tevékenységből. Minden sofőr-stoppos kapcsolatra igaz, hogy 
aki vezet, több pénzt keres, mint aki az anyósülésen ül, mert a sofőr kezében van a 
Gyorsítósáv stratégiájának egyik kulcseleme: az irányítás. 

Nem tudom elképzelni, hogy olyan céget működtessek, amely felett egy másik 
jogi személy rendelkezik, aki bármikor megölheti a jövedelemforrásomat. Ha valaki 
megteheti, hogy csak s elfordít egy kapcsolót; és megsemmisíti vele az üzletedet, 
akkor rulettet játszol a pénzügyi terveddel. A stoppolás eredendően veszélyes, mert 
átengeded a vezetést valaki másnak. Ha pedig a sofőr falnak rohan az autóval, találd 
ki, ki dobja fel a talpát a legnagyobb eséllyel. 

de: 

A stoppolással az a gond, hogy igazán semmit sem tudsz a sofőrről. Lehet tisztes- 
séges, erkölcsös és becsületes, de ugyanúgy lehet korrupt és gonosz is. Akárhogy is, 
stopposként teljesen a sofőrre bízod az irányítást. Akinél a kulcs van, azé a hatalom. 

Mégis, emberek milliói adják át gondolkodás nélkül az irányítást az üzleti vál- 
lalkozásuk felett. Aláírják a franchise-megállapodást, amellyel kiadják a kezükből 
a fontos üzleti döntéseket, azokat is beleértve, amelyek a piacra juttatással, a hirde- 
tésekkel és a jogdíjakkal kapcsolatosak. Terjesztőhálózatokhoz csatlakoznak, ame- 
lyekben mások határozzák meg a javadalmazás rendszerét. Az egész terméktöl- 
csérüket egy központból irányítják. Mintha gépek lennének, megmondják nekik, 
mi az, amit megtehetnek, és mi az, amit nem. Túszul ejti őket egy cég, amelyik 
atyáskodik felettük, és észre sem veszik, hogy nem a maguk urai. Ha nem változ- 
tathatsz a termékeden, te vagy a főnök? Ha nem változtathatsz az áraidon, te vagy 
a főnök? Ha nem tudod befolyásolni a piaci megjelenéssel kapcsolatos döntéseket, 
te vagy a főnök? 

Évekkel ezelőtt én is csatlakoztam egy hálózati értékesítőcéghez, mert az egyik 
barátom jó pénzt keresett vele. A cég azonban később megváltoztatta a termékkí- 
nálatát és a jutalékrendszerét. A barátom jövedelemforrása akadozni kezdett, végül 
teljesen elapadt. A tőkéje, amelyet felépített (a beszervezési lánc és a készpénzáram- 
lás) néhány hónap alatt köddé vált. Az irányítás egyáltalán nem a barátom kezében 
volt, hiába állította, hogy , saját üzlete van. A hiba, amelyet elkövetett, az volt, hogy 
megszegte az irányítás törvényét. Üzleti vállalkozása kulcsát soha nem tartotta a ke- 
zében, és a birodalma nem volt más, mint hamis alapokon nyugvó délibáb, amelyet 
egy olyan politikai párt kormányzott, amelyben neki nem volt szava. j 

Ha a sofőr messze lekanyarodik az útról, és megváltoztatja a feltételeket, akkor 
sincs más választásod, mint hogy vele tartasz. Nem számít, hogy gondatlan veszé- 
lyeztetésből eredő baleset vagy a csőd szakadéka vár rád - az ő süllyedő hajója a tiéd 
is lesz. Tényleg ilyen üzleti kapcsolatba akarsz bonyolódni? 


GONDOLKOZZ ÚGY, MINT EGY CÁPA, NE ÚGY, MINT EGY GUPPI! 
Ha egy akváriumban élnél, cápa lennél inkább, vagy guppi? A cápák felfalják a 
guppikat. 


Az üzlet kíméletlen verseny a fogyasztó lelkéért és pénzéért. Hatalmas óceán, 
amelyben számtalan faj küzd egymással az életet jelentő táplálékért: a pénzért. 
Ebben a háborúban jobb, ha a tápláléklánc csúcsán állsz, és nem az aljáról pró- 
bálsz feljebb kapaszkodni. Építs vállalati ranglétrát, de ne te mássz fel rajta. Építs 
üzleti piramist, de ne légy kő a piramisban. Gondolkodj gyártóként, ne viszont- 
eladóként. 

Ahhoz, hogy cápa lehess, cápaként kell gondolkodnod. A cápák nagyban gon- 
dolkodnak - a guppik kicsiben. Ha cápa akarsz lenni, le kell ásnod a hitrendszered 
mélyére, és változtatnod kell a gondolkodásmódodon. Gondolkodj globálisan, ne 
lokálisan. Gondolkodj vezetőként, ne követőként. Légy újító, ne másokat majmoló. 
A guppiból cápává való átváltozás a gondolataidnál kezdődik, ahogy a kevés helyett 
a sokra kezdesz összpontosítani. 

Ha rálépsz a Gyorsítósávra, légy cápa, és tekintsd játékterednek az egész óceánt. 
Megfigyelted már, hogyan mozog egy halraj? Egyetlen hal sem önálló egyedként 
viselkedik: az egész raj együtt úszik, tökéletes összhangban. Sajnos a legtöbb ember 
nem látja a veszélyt, amelyre ezzel a hasonlattal utalni akarok. Pontosan úgy visel- 
kednek, mint egy hal a rajban, amelyet egy náluk nagyobb erő irányít. A halrajok 
pedig vonzzák a cápákat. Légy te a cápa, légy te a ragadozó - ne a guppi! Ülj te a 
volán mögé, ne csak stoppolj! 


CSAK A SAJÁT MÁRKÁDBA FEKTESS BE! 

Kinek a pénzfáját neveled? A saját márkádba fektetsz be, vagy valaki máséba? 
Vezetés közben az ablakon kipillantva láttál már olyan autót, amelyet egy cég matri- 
cáival ragasztottak tele? Az acai-italokat áruló értékesítőhálózatoktól a legnagyobb 
kozmetikai cégekig sokan nyomtatnak ilyen matricákat, amelyeket a kocsira ra- 
gasztva a sofőr hivatalosan tudtára adhatja a világnak: , Igen, én az életemet valaki 
másnak a márkájára áldozom! Azok, akik ilyen autókkal furikáznak, guppik egy 
cápáktól hemzsegő óceánban. 

Nemrég odahajtott mellém egy középkorú nő a konditerem parkolójában, hogy 
a Lamborghinimről és az egyedi rendszámtáblámról kérdezősködjön. Aztán kinyi- 
totta Pandora szelencéjét, és nekem szegezte a kérdést: , Talán hálózati értékesítéssel 
foglalkozik?" Mielőtt válaszoltam volna, az autójára pillantottam. Egy ócska, rozs- 
dás Hyundai volt, amelynek igencsak elkelt volna némi fényezés és egy pár új gumi. 
A hátsó ablak hiányzott (hacsak nem tekintjük megfelelő üvegpótlónak a szigetelő- 
szalagot), az ajtókat pedig matricákkal és mágnestáblákkal borították be, amelyek 
egy értékesítőhálózat nagyszerűségét voltak hivatottak hirdetni: 

, Tegyen szert hatalmas jövedelemre ingatlanokból!" 

Azon tűnődtem, hogy ha a cége (és az általa választott út) tényleg olyan nagy- 
szerű, akkor miért egy olyan ócska Hyundaijal jár, amelyik kevesebbe kerül, mint a 
Lambóm bal első gumija? Hogyan hirdetheti, hogy , Tegyen szert hatalmas jövede- 
lemre ingatlanokból!; amikor nyilvánvaló, hogy ő nem keres vele valami fényesen? 

Tisztelettel megkérdeztem a nőtől, miért fektet be egy olyan üzletbe, amelyet nem ő 
irányít. Miért tolja másnak a szekerét, amikor a sajátját kellene? 

A nő elmosolyodott, előadta a szokásos védekezést az , álomtolvajokról, és ta- 
gadta, hogy az elemzésem helytálló lenne. Mintha az, amit csinál, ésszerű és mű- 
ködőképes lenne, becsukta az elméjét a javaslataim előtt. Semmi gond. Akkor csak 
tedd azt, amit eddig, és majd kiderül, célba juttat-e. Ne is hallgass rám. Végül is, te 
jöttél oda hozzám, és én vagyok az, aki visszavonult a munkától, és azt az életet éli, 
amelyikről mindig is álmodott. Tudom, hogy ez gőgösen és nagyképűen hangzik, és 
elnézést is kérek érte, de a legtöbb embernek nem erőssége a logika. 

Ha vakon befekteted az életed és az időd valaki másnak a márkájába, akkor az ő 
piaci tervének a részévé válsz. Egy aprócska pont leszel az összképben. A ,jó pénz" 
kétséges lehetőségéért cserébe lemondasz a nagy pénzről. Kezdő vállalkozó korom- 
ban az volt az egyik legsúlyosabb hiba, amit elkövettem, hogy nem a saját márkámba 
fektettem be. A Gyorsítósávban stoppolni olyan ragályos kór, amely sok reménybeli 
vállalkozót megfertőz. Azért mondom azt, hogy , reménybeli , mert stoppolni nem 
üzleti vállalkozás. Egy üzleti vállalkozás lelke ugyanis az alkotás és az innováció. 
A stopposok nem úttörők, mert nem alkotnak semmit, és nem is állnak elő újítá- 
sokkal. Csak eladnak és működtetnek. 

Ha az, aki a volánnál ül, úgy dönt, hogy bezárja a boltot, akkor így jártál. Ha úgy 
dönt, hogy megszünteti azt a terméket, amelyik az egyetlen bevételi forrásod, akkor 
megint csak nincs szerencséd. A Gyorsítók a saját kezükben tartják a márkájukat, a 
tulajdonukat és a pénzügyi tervüket. Nem bízzák rá vakon másokra, abban remény- 
kedve, hogy majd minden jól alakul. 


A HÁLÓZATI ÉRTÉKESÍTÉS IS LEHET GYORSÍTÓSÁV, HA... 
A hálózati értékesítés Gyorsítósáv, de csak akkor, ha a hálózat a tiéd. Egy Gyorsító 
cégeket alapít, nem pedig csatlakozik hozzájuk. 

A Facebookon van egy csomó ismerősöm, aki lelkes tagja valamilyen értékesí- 
tőhálózatnak. Nem kívánom rájuk erőltetni a saját szemléletemet - maguknak kell 
ráébredniük a valóságra. Ha őszintén hiszik, hogy havi 20 ezer dollár kitűnő jöve- 
delem, akkor higgyék azt. Ha valóban azt hiszik, hogy a jövedelemforrásuk örökké 
passzív marad, én nem kívánom megingatni őket ebben a hitükben. Ha tényleg meg 
vannak győződve róla, hogy ők irányítanak, akkor nem az én dolgom felnyitni a 
szemüket. Ezt saját maguknak kell megtenniük. 

Nekem négy hálózati értékesítőcégnél kellett tapasztalatokat szereznem, hogy rá- 
jöjjek az igazságra. Hogy mi volt az igazság? Az, hogy a cégnél senki más nem élt 
tengerparti házban, fényűző autókkal a garázsban, csak az alapítók és a belső kör 
tagjai - nem a terjesztők, akik évekkel később szálltak be az üzletbe. 

Bizonyára feltűnt, hogy nem szívlelem a hálózati értékesítést, bár a viszolygásom 
oka talán félreérthető. A hálózati értékesítés valójában stoppolás, ami vállalkozói te- 
vékenységnek álcázza magát. A viszolygásom a megtévesztésnek köszönhető: milli- 


ók dőlnek be az olyan csábító szlogeneknek, mint a , Légy a saját főnököd!" , Építsd 
fel a saját céged! vagy , Tégy szert passzív kiegészítő jövedelemre!" 5 

Ezekben a szlogenekben persze van egy csipetnyi igazság, de elfedik a hálózati 
értékesítés lényegét, ami nem más, mint az értékesítés, a terjesztés és a képzés - nem 
pedig a vállalkozás. $ 

Négy értékesítőhálózatnak voltam a tagja. Egyetlen alkalomra sem emlékszem, 
amikor én dönthettem volna termékekről, kutatás-fejlesztésről, forgalmazásról, sza- 
bályokról, költségelemzésről vagy bármilyen más alapvető tevékenységről, amelyről 
egy üzleti vállalkozás tulajdonosa dönteni szokott. Egy értékesítőhálózat tagjaként 
nem rendelkezel saját vállalkozással — csak egy állással, amelyben az a dolgod, hogy 
létrehozz és irányíts egy értékesítő szervezetet. Ez olyan, mintha pénzt dugnál a 
matrac alá, és azt mondanád rá: , befektetés" 

Évekkel ezelőtt volt olyan barátom, aki nagyon jól megélt a hálózati értékesí- 
tésből, és ma is vannak ismerőseim, akik sikerrel űzik az ipart. Tulajdonképpen 
nekem is egész jól ment. Két dolog azonban mindig idegesített. Először is az, hogy 
nem az én kezemben volt az irányítás. Ki voltam szolgáltatva a cég politikájá- 
nak, eljárásainak, termékeinek és költségszerkezetének, és bármit is találtak ki, 
követnem kellett az utasításaikat. Amikor például az egyik cég úgy döntött, hogy 
megszünteti a legjobb termékét, a jövedelmem óriásit zuhant, pedig nem is az én 
hibám volt. 

És mi lett a barátommal, aki annak idején szépen megélt a hálózati értékesítésből? 
Nos, ő végül kilépett, mert nem értett egyet a cég bizonyos döntéseivel. Amennyire 
tudom, pár évente újabb és újabb dolgokkal próbálkozik. Mintha egy végtelenített 
szalag lenne: beszáll valamilyen divatos üzletbe, csinálja, amíg ki nem apad a forrás, 
aztán másik lehetőség után néz. Amikor utoljára találkoztam vele, nem volt gazdag, 
és nem is vonult nyugdíjba. Nem ragadt ugyan egy mókuskerékben, de nyúlként 
ugrál répáról répára. 

A másik dolog, ami bosszantott, már rögtön az elején nyilvánvaló volt a számom- 
ra: nem vállalkozónak éreztem magam, hanem egy nyüzsgő méhkasban ragadt 
dolgozó méhnek. Olyan volt, mintha egy nagyvállalat alkalmazottja lennék, és a 
vállalat aratná le kemény munkám gyümölcsét, még ha a többórányi kemény mun- 
ka csak pár dollárt hoz is a konyhára. A lelkem mélyén tudtam, hogy egy csomó 
szabályt és parancsolatot megszegtem: a , Mindenki Szabályát; a belépés törvényét, 
az irányítás törvényét. 

Azért nem kedvelem ezt a modellt, mert félrevezeti a lelkes belépőket: elhiteti 
velük, hogy vállalkozók lesznek, pedig csak terjesztők és értékesítési vezetők egy 
Gyorsító tervében. 

Ettől még kereshetnek szép summát? Persze! Ezt egy percig sem vitatom. 
A Fortune 500-as listáján szereplő cégek vezető értékesítői egy csomó pénzt ke- 
resnek. A lottónyertesek is nagyot kaszálnak. Csakhogy én az esélyekről beszélek. 
Az értékesítőhálózatok tagjai vállalkozónak álcázott alkalmazottak, akik egy Gyor- 

sítónak dolgoznak egy olyan rendszerben, amely felett nekik nincs hatalmuk, csak a 
Gyorsítónak. A hálózati értékesítők egy Gyorsító hadseregének katonái. 

Hogy világos legyen minden hálózati értékesítőnek, aki most arra vár, hogy meg- 
lincseljen: vállalkozási formaként imádom a hálózati értékesítést. Ha feltalálnék egy 
terméket, amit forgalmazni szeretnék, elsőként a hálózati értékesítés lehetőségét 
venném fontolóra. A többszintű értékesítőhálózatok ezenfelül kiváló képzési rend- 
szerek, ahol értékes tudásra lehet szert tenni az eladásról, a motiválásról, a csapat- és 
hálózatépítésről. A hálózati értékesítés képes közelebb hozni a jövőt. 

Ami a barátomat illeti, ő stoppol a Gyorsítósávban. Nem ismeri fel, hogy csak ak- 
kor tudná teljes mértékben kihasználni a Gyorsítósáv előnyeit, ha nem csatlakozna 
egy hálózati értékesítőcéghez, hanem ő maga hozna létre egyet. Te kell, hogy meg- 
teremtsd a céget, amelyikhez mindenki csatlakozni akar. Neked kell irányítanod a 
termék- és üzletpolitikát. Neked kell a termelőnek lenned. 

A Gyorsító saját márkát teremt, és abba fektet be, míg a stoppos valaki máséra 
kapaszkodik fel, és azt reméli, hogy a hátán ő is befuthat. Ha nem te irányítod a 
rendszeredet, a pénzfádat és a márkádat, akkor semmi sincs a te kezedben. A pi- 
ramis tetején kell állnod, és kiszolgálni a tömeget. Ne felmászni akarj egy piramisra 
- építs magadnak egyet! 


ÖSSZEGZÉS: A GYORSÍTÓSÁV FELISMERÉSEI 

e A stopposok átengedik az üzlet irányítását egy Gyorsítónak. 

e Különbség van ,jó pénz" és , nagy pénz" között. Egy stoppos kereshet jó pénzt, 
a Gyorsítók viszont nagy pénzt - néha mesés pénzt - kaszálnak. 

e Egy sofőr és egy stoppos kapcsolatában mindig a sofőré az irányítás, a stoppos 
pedig ki van szolgáltatva a sofőr szeszélyének. 

e A stopposok bábuk egy Gyorsító tábláján. 

e Legyen az egész világ a játéktered, és hajtsd egy olyan szervezet uralma alá, 
amelyet te irányítasz. 

e A hálózati értékesítésnek nem sok köze van a vállalkozó szellemhez - sokkal 
inkább az eladáshoz, a hálózatépítéshez, a képzéshez és a motiváláshoz. 

e A hálózati értékesítés megsérti a belépés, az irányítás, sőt néha még a kereslet 
törvényét is. 

e Az értékesítőhálózatok tagjai katonák egy Gyorsító seregében. 

e A hálózati értékesítés hatékony terjesztőrendszer. Ha gyorsítani akarsz, törekedj 
arra, hogy saját hálózatod legyen, ne mások hálózatához csatlakozz. 


A nagyságrenü törvénye 


, Az üzleti életben a sikerhez 
elég egyetlen találat? 


s MARK CUBAN 


SEBESSÉGHATÁR - 15 VAGY 150? 

Ha az üzleti út, amelyet választottál, megsérti a nagyságrend törvényét, akkor a va- 
gyongyarapodásod fojtogató sebességhatárok közé szorul. Ha olyan úton hajtasz, 
ahol csak 15-tel szabad menni, sehová sem fogsz gyorsan eljutni. A nagyságrend (a 
méret vagy mennyiség) sokszorozhatóságot (tőkeáttételt) jelent, és a sokszorozha- 
tóság az, ami a Gyorsítósáv vagyonképletének erejét adja. 


K - B - I - (NAGYSÁGREND) - ! 

Azt, hogy az üzleti vállalkozásodat milyen méretűvé növelheted, az határozza meg, 
hogy mekkora pályán vagy pocsolyában játszol. Dönthetsz úgy, hogy az egész óce- 
ánt a játékterednek tekinted, de úgy is, hogy megelégszel egy tócsával a parkban. 
Hat üzleti , élőhely" létezik: 


s helyi/közösségi (tócsa); 

e városi/körzeti (tavacska); 
e állami/megyei (lagúna); 
e regionális (tó); 

e országos (tenger); 

e világméretű (óceán). 


A nagyságrend növelésére helyben vagy egy akkora tócsában, amelyben csak né- 
hány ember fér el, nincs igazán lehetőség. Persze, az üzlet így is lehet sikeres, de ah- 
hoz intenzitás (erő) kell, az pedig nincs ingyen. Ha szoláriumot üzemeltetsz, akkor 
az élőhelyed helyi szintű. Ha divatos éttermet, akkor városi/körzeti. Ha internetes 


271 


GYORSÍTÓSÁV A MILLIÓKHOZ 


céget, akkor világméretű. Minél nagyobb az élőhely, annál nagyobb sebességet és 
tőkeáttételt érhetsz el a Gyorsítósávodban. 


NE AZ ELSŐ BÁZIS LEGYEN A CÉL, HANEM A HAZAFUTÁS! 

A milliárdos Mark Cuban nemrég azt írta a blogjában, hogy nem számít, hány al- 
kalommal próbálkozol az üzleti életben, mert csak egyetlen találat kell, és az az egy 
egész életedre megoldhatja minden gondodat. Más szóval, az üzletben hazafutásra 
kell játszanod. 

Az üzlet olyan, mint a baseball. Olyan pályán játssz, ahol esélyed van a haza- 
futásra, ne ott, ahol meg sem engedik, mert nincs elég hely! Például, ha egyetlen 
ruhaboltod van egy kisváros főutcáján, akkor megsérted a nagyságrend törvényét, 
mert csak helyben, apró tócsából halászhatsz vásárlókat. A méretkorlátok áttöré- 
séhez meg kell sokszoroznod a lehetőségeidet: nyiss további üzleteket, hozz létre 
franchise-rendszerű üzletláncot, vagy árusíts az interneten. 

Sajnos a legtöbb vállalkozó csak az első bázist meri bevállalni, és kispályán ját- 
szik. Az úton, amelyen halad, ott áll a tábla: , Megengedett sebesség: 15". A hazafutás 
lehetetlen, mert a vállalkozó , élőhelye" szűk. Ha gyógymasszőrként dolgozol, nem 
fogsz egy nap arra ébredni, hogy tízezer törzsvendég áll az ajtód előtt. A vendégkö- 
röd nem sokszorozható meg korlátlanul. Ha pedig a sokszorozhatóság nincs jelen a 
vagyonképletedben, akkor nincs esélyed. A hatás törvényéhez vezető úton a nagy- 
ságrend törvénye a kapu, ahol meg kell fizetned az útdíjat. 


A GYORSÍTÓSÁV VAGYONKÉPLETE: HATÁSTALANÍTVA 

Ha megszeged a nagyságrend törvényét, hatástalanítod a Gyorsítósáv vagyonkép- 
letét, és az erejét a Kapaszkodósávéra csökkented. Idézzük csak fel a Gyorsítósáv 
vagyonképletét: 


Vagyon - Nettó nyereség 4 Eszközérték 


A vagyon a nettó nyereségen alapul, amelyet az egységenkénti nyereség és az ér- 
tékesített egységek szorzata határoz meg: 


Nettó nyereség - Értékesített egységek x Egységenkénti nyereség 


Ha az , értékesített egységek" változó felülről korlátos, akkor a képlet nem tud 
sokszorozó erőt kifejteni. Sokszorozhatóság nélkül viszont nincs lehetőség expo- 
nenciális vagyongyarapodásra. Ha olyan üzleti úton haladsz, amelynek a nagyság- 
rendje behatárolt, megbénítod a Gyorsítósáv vagyonképletét. 

A kedvenc példám a fickó, aki megvásárolja egy népszerű szendvicsező név- és 
rendszerhasználati jogát, és szendvicsbárt nyit a környék kiszolgálására. Ez az üzlet 
megszegi a nagyságrend törvényét, mert a váltőzók - az , értékesített egységek" és 


az ,egységenkénti nyereség" - eredendően korlátosak. Hány szendvicset tud a fickó 
eladni egy nap? Ötvenet? Százat? Hány órából áll egy nap? Huszonnégyből. Látod a 
hasonlóságot? A cél az, hogy az , értékesített egységek" felső határa nagyobb legyen 
100-nál. Mondjuk 10 000? Vagy 100 000? Tehet bármit a szendvicsbár tulajdonosa 
annak érdekében, hogy több szendvicset adjon el egy nap alatt? A rendszerben, 
amelyben jelenleg tevékenykedik, nem. Az üzlet nagyságrendje a környékre kor- 
látozódik. Sosem fog szendvicset eladni senkinek, aki Ausztráliában lakik, de még 
olyanoknak sem, akik a szomszéd városban. A nagyságrend korlátozott, ez pedig 
behatárolja a sebességet. Az úton nem lesz képes gyorsabban haladni, mint a Ka- 
paszkodósávban. 

. Tovább ront a helyzeten, hogy a képlet másik tényezője, az egységenkénti nyere- 
ség, szintén korlátos. Mi a legnagyobb egységenkénti nyereség egy szendvics és egy 
ital esetében? Két dolcsi? Már megint túl alacsony és felülről korlátos számokkal 
dolgozunk. Ezek a számok nem gyarapítják, hanem korlátozzák a vagyont. 

Mielőtt egy kalapáccsal nagyot húznál a fejemre, szeretnék tisztázni valamit: nem 
azt mondom, hogy egy helyi étterem tulajdonosa nem gazdagodhat meg. Igazság 
szerint ismerek is néhány étteremtulajdonost, aki elég jól el van eresztve, csakhogy 
ők másik osztályban játszanak - előkelő éttermeket üzemeltetnek, ahol a nagyság- 
rend és az intenzitás potenciálisan nagyobb hatósugarú. Ha az átlagos vacsoraszám- 
la 200 dollár, és az étterembe nemcsak a környékről, hanem az egész városból járnak 
vendégek, akkor az üzlet más nagyságrendben játszik. Az egységenkénti nyereség 
nem 2 dollár szendvicsenként, hanem 40 dollár fejenként, ami alkoholfogyasztás 
esetén akár 60 dollárra is felkúszhat. 


HATÓSUGÁR VAGY INTENZITÁS - NAGYSÁGREND 

A megfelelő nagyságrend eléréséhez növelni kell az intenzitást vagy a hatósuga- 
rat. Az intenzitás természetesen fokozható az áron vagy a költségeken keresztül. 
Ha Hyundai helyett Lamborghinit árulsz, akkor magának a Lamborghininek az ára 
biztosítja a nagyobb intenzitást, és még a hatás törvénye is jobban érvényesülhet. 
(A Lamborghini-tulajdonosok ugyanis általában olyan emberek, akik kihasználják 
a hatás törvényét.) Ha gazdagok ingatlanügynöke vagy, és több millió dolláros in- 
gatlanokat árulsz, akkor az áron keresztül intenzitást érsz el. A magasabb ár ter- 
mészetes módon fokozza az intenzitást. Ha sikerül eladnod Manhattan legdrágább 
bérházát, akkor intenzív hatást értél el, ami a jövedelmed nagyságrendjében tükrö- 
ződik. Ha az általad kifejtett hatás intenzív, akkor részben vagy egészben ki tudod 
aknázni a hatás törvényét. 

A hatósugár - az intenzitástól függetlenül - szintén képes a nagyságrend fokozá- 
sára. A hatósugár a hatalmas számokról szól. Minél több embert tudsz elérni, annál 
nagyobb mértékben növelheted az üzlet nagyságrendjét. Kiket szolgálsz ki? A kör- 
nyéken lakókat? Vagy az egész világot? Minél nagyobb pocsolyában játszol, annál 
nagyobb az esélyed a meggazdagodásra. 

A főutcán szendvicseket áruló fickó üzlete nagyságrendjét és intenzitását tekintve 
is jelentéktelen. Tehet valamit a fickó annak érdekében, hogy az évi 40 ezer dolláros 
nyereségét 400 ezerre növelje? Nem. Már akkor megbukott, amikor még meg sem 
nyitotta az üzletet. Valójában nem névhasználati jogot vásárolt, hanem munkahe- 
lyet. Soha nem fog meggazdagodni, hacsak fel nem ébred, és rá nem jön, hogy nem 
érhet el megfelelő nagyságrendet, ha darabonként egy dolláros haszonnal szendvi- 
cseket ad el napi száz embernek. 


A NAGYSÁGREND TŐKEÁTTÉTEL! 

A nagyságrend törvénye olyan üzleti vállalkozást követel, amelyik a végsőkig ki- 
aknázza a Gyorsítósáv vagyonképletét. Adj esélyt a hatás törvényének! Adj esélyt 
a gazdagságnak! Honnan tudhatod, hogy a vállalkozásod (vagy reménybeli vállal- 
kozásod) tiszteletben tartja a nagyságrend törvényét? Tedd fel magadnak ezeket a 
kérdéseket: 


s Korlátlanul növelhető a vállalkozás nettó bevétele, mondjuk havi 2000-ről havi 
200 000 dollárra? 

e Elérheti a vállalkozás eszközértéke a milliós nagyságrendet? 

e Képes a vállalkozás milliókra hatni? Vagy csak százakra? Az egész világ vagy 
csak egy kis közösség a reménybeli ügyfélköröd? 

e További üzletegységek alapításán, franchise vagy üzletlánc létrehozásán keresz- 
tül lemásolható és a helyi kereskedelmi övezeten túl is piacra léptethető a vál- 
lalkozás? 

e A legjobb esetben mennyi lehet az , értékesített egységek" felső határa? 100 vagy 
100 millió? 

s A legjobb esetben mennyire tehető rugalmassá az egységenkénti nyereség? 
Képes lehet intenzív hatást kifejteni? 


Ha ezekre a kérdésekre nem tudsz pozitív választ adni, akkor lehet, hogy egy 
olyan vállalkozásban ragadtál, amelyiknek a lehetőségei korlátozottak, és így a va- 
gyonteremtő képessége is az. 

A szűkös élőhelyek anyagilag is szűkös kilátásokkal bírnak. A nagyságrend a nagy 
számokról szól. Gondolkodj nagyban: országos léptékben vagy világméretben. 
A hatás törvénye nagy számokkal - komoly nagyságrenddel - működik. Ha millió- 
kat akarsz keresni, milliókra kell hatással lenned. Egy kis üzlet a főutcán nem képes 
erre, de országszerte több száz üzlet igen. 


HAJTS A HATÁS TÖRVÉNYÉNEK BIRODALMA FELÉ! 

Az egyik barátom, aki már régóta kutatja a meggazdagodás útját, egyszer megkér- 
dezte, hogy szerintem jó ötlet-e beszállni egy franchise-rendszerű kávéházláncba. 
A válaszom , nem" volt, ami megdöbbentette, mert ő is bevette a , Légy a saját főnö- 


köd!" dumát. Nekem viszont nem tetszett az ötlet, mert egy ilyen rendszer eltorla- 
szolja a hatás törvényének birodalmába vezető kaput. ; 

Hogy mi volt a probléma? A barátom anyagi függetlenségre vágyott, márpedig 
ezt a célt nem lehet elérni egy franchise-rendszerű kávéházzal, amelyik a helyi kö- 
zösséget szolgálja ki. Egy kávéház nem alkalmas a hatás törvényének kiaknázására. 
Egy nap 100 tejeskávét eladni egyszerűen sem nagyságrendben, sem intenzitásban 
nem éri el a kíván hatást. Mivel pedig a barátom nem 20, hanem csak 1 kávézót 
akart nyitni, saját maga előtt emelt volna úttorlaszt. 

"Ha nem tudod kiaknázni a hatás törvényét, akkor nem fogsz meggazdagodni. 
A meggazdagodás útja mindig a hatás törvényének birodalmán keresztül vezet. Egy 
Kapaszkodó a saját értékének robbanásszerű növelésével használhatja ki a hatás tör- 
vényét: milliók előtt énekel, milliókat szórakoztat, millióknak játszik. Egy Gyorsító 
ezzel szemben a nagyságrendet vagy az eszközértéket növeli ugrásszerűen, hogy 
működésbe hozza a hatás törvényét: milliószámra ad el termékeket, milliókat szol- 
gál ki, és milliókra gyakorol hatást. 


A HATÁS TÖRVÉNYÉTŐL ELVÁGÓ ÚTTORLASZOK 
Háromféle úttorlasz vagy akadály létezik, amely elvághat egy vállalkozót a hatás 
törvényétől: a nagyságrend, az intenzitás és a forrás korlátja. 

A hatás törvénye előtt a legerősebb akadály a nagyságrend lehet. Ha nem tudsz 
milliókat kiszolgálni, akkor nem fogsz milliókat keresni sem. A barátom kávézó- 
jára visszatérve, a Gyorsítósáv vagyonképletének , értékesített egységek" változója 
az ő esetében korlátos lett volna, mert egy kávézó csak a helyi közösséget szolgálja 
ki. Az értékesíthető mennyiség tehát ebben az esetben egy matematikailag zárt, 
merev szám - a nagyságrend nem növelhető. A kávézó nem tud kiszolgálni valakit, 
aki Új-Zélandon lakik. Egy nagyságrendileg nem növelhető vállalkozás úgy mű- 
ködik, mint egy autó, amelyiknek a fordulatszám-szabályozója megakadályozza a 
gyorsulást. 

A barátom egyetlen lehetősége a nagyságrend növelésére az lett volna, hogy több 
üzlethelyiségre szóló jogot vásárol, és több helyen is kávéházat nyit. Ha az állam kü- 
lönböző pontjain 29 kávézóval rendelkezik, akkor máris 6000 kávét tud felszolgálni 
naponta. A nagyságrend így már jelentős, a nagyságrend pedig kéz a kézben jár a 
hatás törvényével. Persze, az optimális Gyorsítósáv-stratégia az, ha nem vásárolod a 
névhasználati jogot, hanem értékesíted azt. 

Ha a barátom úgy dönt, hogy nem akar több kávézót nyitni, akkor nem tudja 
áttörni a nagyságrend korlátját. Kellő nagyságrend (megfelelő számú értékesített 
egység) vagy intenzitás (magas egységenkénti nyereség) nélkül olyan üzletbe vágna, 
amely alacsony eszközértékét eredményez. A vagyonképlete gyengülne, és elvágná 
magát a hatás törvényétől, ami középosztálybeli, , alkalmazotti" létre kárhoztatná. 
Középosztálybeli jövedelemmel és alacsony eszközértékkel pedig csak egy olyan va- 
gyonképletre szorítkozhatna, ami a Kapaszkodósávra jellemző. 

A hatás törvényétől elvágó másik úttorlasz a nem megfelelő intenzitás. Mivel 
leendő kávézótulajdonosunk nagyságrendi korlátokkal küzd, csak egy választási 
lehetősége marad: az intenzitás növelése. Sajnos azonban ez az út is zárva van. 
Az egységenkénti nyereségen nemigen lehet változtatni. Egyetlen kávé értékesíté- 
se nem fog pár dollárnál nagyobb nyereséget termelni, ráadásul az árak emelése 
csökkenti az értékesített egységek számát. Kávénként 100 000 dolláros nyereséget 
lehetetlen elérni. 

Míg a hatás törvényének közvetlen kiaknázása biztos út a gazdagsághoz, a 
közvetett hozzáférés nem ilyen egyértelműen hatékony, mert a hatás hozadéka 
mindig felfelé, a tulajdonosokhoz és a termelőkhöz vándorol, nem pedig lefelé, 
az alkalmazottakhoz vagy a fogyasztókhoz. Például ha egy magánklinikán dol- 
gozol orvosként, akkor érvelhetsz azzal, hogy intenzív hatást fejtesz ki, ezért 
biztosan meg fogsz gazdagodni. Sőt, tulaadonképpen minden orvosnak gazdag- 
nak kellene lennie, hiszen a hatásuk intenzív, nem? Nos, nem egészen. Ezzel a 
gondolatmenettel az a gond, hogy a hatás törvénye csak azokat jutalmazza, akik 
irányítanak. 

A magánklinika esetében a létesítmény tulajdonosa élvezi a hatás törvényé- 
nek teljes hasznát, nem pedig az orvosok, akiket alkalmaz. Az orvosi személyzet 
nem aknázhatja ki garantáltan a hatás törvényét, mert nem ők irányítják a rend- 
szert. Ettől függetlenül azért lehetnek gazdagok? Persze, de ez attól függ, hogy a 
rendszer tulajdonosa mennyire taksálja az orvosok saját értékét. Azok az orvosok 
használják ki a hatás törvényét, és gazdagodnak meg, akik saját praxissal rendel- 
keznek, és más orvosokat alkalmaznak. 

A hatás törvénye mindig a rendszer megalkotóját részesíti előnyben. 


HOGYAN AKNÁZHATOD KI A HATÁS TÖRVÉNYÉT? 

Ha ki szeretnéd aknázni a hatás törvényét, akkor olyan úton kell hajtanod, ahol 
lehetőséged van a nagyságrend vagy az intenzitás növelésére, és közben te ellenőr- 
zöd a forrást. Ha nem lehetsz a hatás forrása, akkor szolgáld a forrást. Szerencsére 
könnyű meghatározni, mely utak futnak párhuzamosan a hatás törvényével. A vá- 
lasztott úttól és térképtől függetlenül a kérdés az, hogy növelheted-e közvetlenül 
a nagyságrendet, hogy milliókra legyél hatással, vagy ha csak kevés embert tudsz 
elérni, növelheted-e a hatás intenzitását. 


e Ha feltalálsz egy szerkentyűt, amelynek milliók vehetik hasznát, akkor közvet- 
lenül növelheted a nagyságrendet, és kiaknázhatod a hatás törvényét. A gyors 
meggazdagodás lehetséges. 

e Ha bekerülsz az American Idol döntőjébe, akkor közvetlenül növelheted a 
nagyságrendet, és kiaknázhatod a hatás törvényét. A gyors meggazdagodás 
lehetséges. 

e Ha olyan webhelyet építesz, amely egyedülálló anyáknak segít, akkor közvet- 


lenül növelheted a nagyságrendet, és kiaknázhatod a hatás törvényét. A gyors 
meggazdagodás lehetséges. 3 

s Ha már csak két előléptetés hiányzik egy olyan cég pénzügyi igazgatói székéhez, 
amelyik szerepel a Fortune 100-as listáján, akkor közvetett lehetőséged van a 
nagyságrend növelésére, és kiaknázhatod a hatás törvényét. A gyors meggaz- 
dagodás lehetséges. 

e Ha ügyvéd vagy, és orvosi műhibaperekkel foglalkozol, akkor közvetett lehető- 
séged van az intenzitás növelésére, és kiaknázhatod a hatás törvényét. A gyors 

. meggazdagodás lehetséges. 

e Ha létrehozol egy sikeres kiskereskedelmi üzletet, és a névhasználati jogát or- 

.  szágszerte háromszáz vállalkozónak értékesítve franchise-rendszerű üzletláncot 
építesz fel belőle, akkor a nagyságrend és az intenzitás növelésére is lehetőséged 
van, és kiaknázhatod a hatás törvényét. A gyors meggazdagodás lehetséges. 

e Ha feltalálsz egy gépet, amelyik képes időben észlelni a bőrrákot, akkor a nagy- 
ságrend és az intenzitás növelésére is lehetőséged van, és kiaknázhatod a hatás 
törvényét. A gyors meggazdagodás lehetséges. 


Gondolkodj nagyban, de vedd figyelembe a nagyságrendet, illetve az inten- 
zitást. Elemezd ki a Gyorsítósávod vagyonképletét, és vedd górcső alá a válto- 
zókat. Mennyi lehet legfeljebb az értékesített egységek száma, és mennyi lehet a 
maximális, egységenkénti nyereség? Milyen méretű tóból halászhatsz ügyfeleket? 
Én például ezzel a könyvvel komoly nagyságrendet érhetek el, így kiaknázhatom 
a hatás törvényét. Hogy kik alkotják a közönségemet? Ha csak az eredeti kiadást 
nézem, akkor is az összes ország, ahol angolul beszélnek - ez önmagában több 
tíz- vagy százmillió ember! A nagyságrendet folyton eszembe juttatja az, amikor 
előrendelés érkezik Ausztráliából vagy Új-Zélandról. A felső határom pedig az 
egész világ. Az utamon nincs sebességkorlátozás, így teljes mértékben kiaknázha- 
tom a hatás törvényét. 


ÖSSZEGZÉS: A GYORSÍTÓSÁV FELISMERÉSEI 

e A lehetséges ügyfélköröd mérete határozza meg az , élőhelyedet". Minél na- 
gyobb az élőhelyed, annál nagyobb az esélyed a vagyonszerzésre. 

s Az üzleti vállalkozásod törekedhet első bázisra, de hazafutásra is. A vállal- 
kozás vagyonteremtő képességét a nagyságrend határozza meg, azt pedig az 
élőhely nagysága. 

s A Gyorsítósáv vagyonképlete hatástalanná válik, ha megsérted a nagyságrend 
törvényét. 

e A nagyságrendet a hatósugáron (az értékesíthető egységek számán), illetve az 
intenzitáson (az egységenkénti nyereségen) keresztül növelheted. 

e A hatás törvénye a vagyon elsődleges csatornája, amelyhez az utat a nem meg- 
felelő nagyságrend, intenzitás vagy forrás torlaszolhatja el. 

, A hatás törvényének haszna a tulajdonosokhoz és a termelőkhöz vándorol. 
Ha a nagyságrend vagy az intenzitás növelése csak közvetetten, nem a te dön- 
tésedtől függően lehetséges, akkor a meggazdagodás nem garantálható. 

e Ahhoz, hogy kiaknázhasd a hatás törvényét, növelned kell a nagyságrendet 
vagy az intenzitást, méghozzá egy olyan üzleti vállalkozásban, amelyet te irá- 
nyítasz. 

e A nagyságrend, az intenzitás vagy a forrás korlátai visszafogják a vagyongya- 
rapodás sebességét. 


Az idő törvénye 


, Számtalan ötletem van, de kevés időm. 
Lehet, hogy csak száz évig fogok élni." 


- THOMAS EDISON 


TÉPD EL A KÖTELÉKEKET! 

A Gyorsítósáv utolsó parancsolata az idő törvénye. Az idő törvénye megköveteli, 
hogy az üzleti vállalkozásodat elválaszd az idődtől. Képes a vállalkozásod helyette- 
síteni téged és virágzó pénzfává sarjadni? A passzív jövedelem a Gyorsítósáv egyik 
fő célja, amely az idő törvényéből következik. 


K-B-I-N - (IDŐ) 

Vésd az eszedbe: az, hogy egy üzlet tulajdonosa vagy, még nem garantálja, hogy meg- 
gazdagodsz, vagy hogy a vállalkozásod független lesz az idődtől. Egyes cégtulajdono- 
sok örök házasságban élnek a vállalkozásukkal, mert az megsérti az idő törvényét. 
Az üzleti vállalkozásból munkahely és életfogytig tartó börtönbüntetés lesz. Egy 
üzlet beindítási, terjeszkedési vagy értékesítési szakaszában teljesen természetes, ha 
szíved-lelked beleadod a munkába, de én például nem szeretném negyven évig ezt 
csinálni. Az idő törvénye ezeknek a kérdéseknek a megválaszolására kényszerít: 


e Lehetséges az üzleti vállalkozásodat olyan automatizált rendszerré fejleszteni, 
amelyik a távollétedben is képes működni? 

e Elég nagy a nyereség ahhoz, hogy , humánerőforrás-palántákat" vegyél fel? 

e Megkönnyítheti a dolgod egy pénzfa palánta elültetése? 

e Hogyan függetlenítheted az üzlet működését az idődtől? 


Alkalmazottként az idődet bocsátod áruba a jövedelemért - és ez bizonyos vál- 
lalkozások esetében sincs másképp. A Gyorsítósáv célja, hogy leválassza az idődet a 
jövedelmedről, akkor is, ha ez a jövedelem nem rúg milliókra. Melyiket szeretnéd 

inkább: heti 10 óra munkával 60 ezer dollárt keresni, vagy heti 70 órát dolgozni 140 
ezerért? Én gondolkodás nélkül az elsőt választanám. 


Ashlyn Gardner szereti a szépművészetet és az irodalmat. Követi a gu- 
ruk látnoki tanácsát, és úgy dönt, , azt fogja csinálni, amit szeret" - kávé- 
zót nyit, ahol helyi művészek alkotásait állítja ki, és minden héten irodal- 
mi felolvasóesteknek ad helyet. Üzleti vállalkozása olyan csodásan indul, 
mint egy új szerelmi kapcsolat, és szikrázó izgalommal és lelkesedéssel tölti 
el Ashlynt. Két év elteltével azonban az üzletmenet felvesz egy megszokott 
ritmust, és a csillogást elhomályosítják a nehézségek. Ashlyn rájön, hogy 
nem ő uralja az üzleti vállalkozását, hanem az uralkodik felette. 

Hajnali 4-kor kel, hogy kinyissa a kávézót, és ott kell lennie este 8-kor is, 
hogy bezárjon. A vég nélküli robot teljesen kimeríti. Alkalmazottak jönnek 
és mennek, a jók viszont olyan fizetést kérnek, ami ő nem engedhet meg 
magának. Ashlyn már nem jár társaságba, és a barátja is szakít vele, mert 
Ashlyn soha nem ér rá. A tagságiját nem újítja meg a konditeremben, és a 
heti egyszeri jógázást is abbahagyja. Kétségbeesett próbálkozásként, hogy 
visszaszerezze az idejét és az életét, Ashlyn azt fontolgatja, hogy felvesz 
egy üzletvezetőt. Ez azonban sajnos minden hasznát elvinné. Ingyen nem 
akarja üzemeltetni a kávézót, a jelenlegi nyereség viszont nem akkora, 
hogy megérje érte feláldozni az életét. Ashlyn három év után lehúzza a 
redőnyt, és kávézótulajdonosból visszavedlik alkalmazottá. 


Ashlyn nem vallott kudarcot a vállalkozásával. A kávézója sikeresen működött, 
és szerény megélhetést biztosított neki. De akkor hol hibázott? Ott, hogy megszegte 
az idő törvényét, és amikor belevágott az üzletbe, a legtöbb üzlettulajdonoshoz ha- 
sonlóan nem tekintett túl az újdonság izgalmán. 


A SOHA KI NEM HAJTÓ PÉNZFA 

Egy sikeres vállalkozás nem csupa móka és kacagás, főleg az olyan, amelyik megsér- 
ti az idő törvényét. Sokan téves elképzelésekkel vágnak bele az üzletbe. Megtévesz- 
tik őket a guruk és az életmód-tanácsadók, és azt hiszik, hogy a lelkesítő szlogenek 
- , Légy a saját főnököd! , Csináld azt, amit szeretsz!" - elegendő lendületet adnak 
a sikerhez. Sajnos ezek a reménybeli vállalkozók olyan utakra tévednek, amelyek a 
sivatagba vezetnek, márpedig sivatagban nem nő pénzfa. 

Gondolj Ashlynre és az ő kérészéletű kávézójára. Ashlyn a saját főnöke volt? 
Igen. Csakhogy ez nem volt elég. Maga a kávézó nem bukott meg, Ashlyn remé- 
nyeit azonban nem váltotta valóra. Ashlynt a művészet és az irodalom iránt érzett 
szenvedélye fűtötte. Arra vágyott, hogy a saját főnöke lehessen. Bár ez a hozzáállás 
egészséges, ahhoz nem elég, hogy oázissá változtasson egy sivatagot. 

Gyorsítóként arra kell törekedned, hogy a járműved magától süvítsen az úton. 


Passzivitásra és élő, virágzó pénzfára van szükséged. Amikor megszeged az idő tör- 
vényét, két ok miatt vallhatsz kudarcot: 


1) Nem tudsz magokat elültetni, mert hiányos felszereléssel vágtál neki az útnak. 
2) A magok nem hajtanak ki a terméketlen talajban. 


Ha az üzleti vállalkozásod valamelyik pénzfa palántán alapul, akkor képesnek 
kell lennie arra, hogy pénzfát növesszen. A bérleti rendszerek, a tartalomszolgálta- 
tó rendszerek, a számítógépes és szoftverrendszerek, a forgalmazó rendszerek és a 
humánerőforrás-rendszerek mind-mind pénzfa palánták. Ha a vállalkozásod nem 
ezek egyikén alapul, akkor elültethetsz egyet, hogy passzív jövedelemhez juss? 

Ashlyn felismerte, hogy a kávézójának égető szüksége lenne egy pénzfamagra - 
egy humánerőforrás-rendszerre -, egy üzletvezető formájában. Ennek a költségeit 
azonban nem tudta előteremteni, így nem tudott magot ültetni. Hiányos felszere- 
léssel vágott neki az útnak, ezért nem nevelhetett pénzfát. Ha nem törődött volna 
a pénzzel, és mégis felvett volna egy üzletvezetőt, ezáltal elültetve a magot, később 
rájött volna, hogy a föld amúgy is terméketlen, és nem nő rajta életképes pénzfa. 

A legtöbb üzleti útvonallal az a gond, hogy terméketlen földön vezet keresztül, 
ahol a pénzfák nem maradnak életben, egyszerűen azért, mert az út megsérti az idő 
törvényét. Vagy nem jutsz magokhoz, vagy ha mégis, akkor a magok nem hajtanak 
ki a száraz talajon. 


ÖSSZEGZÉS: A GYORSÍTÓSÁV FELISMERÉSEI 
e Ha egy üzleti vállalkozás nem függetleníthető az idődtől, akkor valójában mun- 
kahely. 
e Az idő törvényének az a vállalkozás engedelmeskedik, amelyik az idődtől füg- 
getlenül képes bevételt termelni. 
s Ha nem akarod megsérteni az idő törvényét, kezdj olyan vállalkozásba, amelyik 
egy pénzfa palántára épül, vagy ültess egyet. 


7. RÉSZ - UTAK A GAZDAGSÁG FELÉ 

Gyors meggazdagodás: 
az autópályák 


, Nem lehet tökéletes a napod, ha nem teszel valamit valakiért, 
aki sosem fogja tudni viszonozni." 


s JOHN WOODEN 


ÚTKERESZTEZŐDÉSEK 

Ha át akarsz vágni az országon, akkor nem a leglassabb, hanem a leggyorsabb úton 
célszerű hajtanod. Mindenki szerint így ésszerű - kivéve, ha az anyagi függetlenség- 
ről van szó. A legtöbb ember ahelyett, hogy a leggyorsabb úton menne, a leglassab- 
bat választja, sőt sokszor olyan utat, amelyen nem is érhet célba. 

Egy üzleti vállalkozás elindítása komoly döntés. Ha csak felületes érdeklődést ta- 
núsítasz, az üzlet inkább hobbira fog hasonlítani. Az ilyen kedvtelésből működtetett 
vállalkozások pedig éppen annyira jövedelmezőek, mint egy hobbi. 

A húszas éveim közepén többféle vállalkozásba is belekóstoltam, tartós si- 
ker nélkül. Életem keresztúthoz érkezett. Az utolsó munka, amit kipróbáltam, 
a limuzinsofőrködés volt. Természetesen azért vállaltam el, hogy kifizethessem a 
számlákat, de ezenfelül más okom is volt rá: a beszivárgás. Akkor azt hittem, sze- 
retnék egy saját limuzinkölcsönző céget. Mivel azonban semmit sem tudtam a 
limuzinkölcsönzésről, úgy gondoltam, szerzek egy állást ezen a területen, és megta- 
nulom a fogásokat. Egy évvel később nem akármilyen lehetőség nyílt meg előttem: 
a limuzinkölcsönző tulajdonosa úgy döntött, eladja a cégét, és felkínálta nekem, 
készpénz letétele nélkül. Itt volt az alkalom, hogy saját limuzinkölcsönző szolgálta- 
tást indítsak! Csakhogy volt egy bökkenő. 

Keresztúthoz érkeztem, és két irányba húzott a szívem. Alig pár héttel korábban 
döntöttem el, hogy Phoenixbe költözöm, és már el is kezdtem csomagolni. Erre 
jön ez a lehetőség. Most akkor mégis maradjak? Ugyanakkor több mint egy éven át 
figyeltem, mekkora folyamatos erőfeszítést kíván a vállalkozás működtetése a tulaj- 


donostól, és rájöttem valami nagyon fontosra: egyáltalán nem élvezném. Az üzlet 
egy percre sem állhatott le, és ez gyakran hajnali felkelést igényelt. Én viszont a 
legkevésbé sem vagyok korán kelő típus. Olyankor nagyon morcos tudok lenni. 

Egy szó, mint száz, választanom kellett, és nem tudtam, melyik döntés lenne 
áruló, és melyik gyorsító. Melyik útra akarok rálépni? Mondjak le a nagy lehető- 
ségről, amihez még előleget sem kell letenni, vagy felejtsem el Phoenixet? Össze- 
állítottam a súlyozott átlagú döntési mátrixot, hogy tisztábban lássak. Igen, tény- 
leg szoktam alkalmazni, ami ebben a könyvben áll! Ahogy az már az eddigiekből 
kiderült, Phoenix nyert, és nem vettem meg a limuzinkölcsönző céget. De mi volt 
abban a döntési mátrixban, ami segített azonosítani a helyes utat, és megmutatta, 
mit kell tennem? 

Tisztában voltam a Gyorsítósáv öt törvényével, tudtam, hogy mely üzleti útvo- 
nalak , tiszta" Gyorsítósávok — és ismertem az esélyeimet egy tiszta, mind az öt tör- 
vényt betartó Gyorsítósáv létrehozására. 


TISZTA GYORSÍTÓSÁVOK: AZ ÖT TÖRVÉNY 

Ne fektess be olyan üzletbe, amire nincs kereslet! Ne bocsásd áruba az idődet pén- 
zért! Ne működtess korlátozott nagyságrendű vállalkozást! Ne engedd ki a kezed- 
ből az irányítást! Ne hagyd, hogy a vállalkozás elindítása folyamat helyett esemény 
legyen! 

Amikor kielemeztem a limuzinkölcsönző szolgáltatást mint üzleti lehetőséget, 
nem találtam tiszta Gyorsítósávnak. A belépés és az irányítás feltételeinek eleget 
tett, de a nagyságrend már korlátozott volt, mivel a kölcsönző csak Chicago észak- 
nyugati peremkerületeit szolgálta ki. Az időmtől sem volt független: reggeltől estig 
kellett volna robotolnom, és a haszon nem volt elég nagy ahhoz, hogy további em- 
beri erőforrásokat vegyek igénybe. Ezenfelül egyáltalán nem kielégítetlen szükség- 
letre nyújtott megoldást: Chicagóban limuzinkölcsönzőből tizenkettő egy tucat. 

Ahhoz, hogy a vállalkozást valódi Gyorsítósávvá alakíthassam, rengeteg időre, 
erőfeszítésre és pénzre lett volna szükség. A lelkem mélyen tudtam, hogy olyan üz- 
letbe szeretnék belevágni, amelyik már az első perctől kezdve tiszta Gyorsítósáv, és 
nem nekem kell azzá formálnom. A meggazdagodásra a legtisztább Gyorsítósávok 
nyújtják a legnagyobb esélyt, és én tudtam ezt. Ha tiszteletben tartod a hatás törvé- 
nyét, a pénz vonzódni fog hozzád. Melyek a legtisztább Gyorsítósávok, ahol villám- 
gyorsan haladhatsz? Melyek azok az utak, amelyek kiaknázzák a hatás törvényét, és 
már az elején Gyorsítósávként működnek? 


A GYORSÍTÓSÁV HÁROM AUTÓPÁLYA-HÁLÓZATA 

A leghatásosabb Gyorsítósávokat úgy hívom: , a három I" vagy sa három autópálya- 
hálózat, mert ezeken a legnagyobb a megengedett sebesség, és alávetik magukat 
— illetve alávethetők - a Gyorsítósáv mind az öt törvényének. A három autópálya- 
hálózat a következő: 

GYORSÍTÓSÁV A MILLIÓKHOZ 


1) Internet 
2) Innováció 
3) Ismétlés (Tudatos többszörözés) 


Mindhárom , autópálya-hálózat" tucatnyi különböző utat takar. Ha mind a há- 
rom nyitva áll előtted, utak százaiból válogathatsz. 


1-ES SZÁMÚ AUTÓPÁLYA-HÁLÓZAT: AZ INTERNET 

A leghatékonyabb autópálya-hálózat az internetes vállalkozás. Az internet több em- 
bert tett milliomossá az elmúlt évtizedben, mint bármi más. Az internet olyan régi- 
módi iparágakat falt fel és fal fel ma is, mint az utazási irodáké, a tőzsdeügynököké 
vagy a nyomtatott sajtóé. Az internet a Gyorsítósáv cápája. 

Én az interneten csináltam meg a szerencsémet, és többek között miatta mond- 
tam le a lehetőségről, hogy saját limuzinkölcsönző cégem legyen. Az internet a lé- 
tező legjobb Gyorsítósáv, mert kezdettől fogva engedelmeskedik a Gyorsítósáv öt 
törvényének (feltételezve, hogy a vállalkozás valamilyen keresletet elégít ki). A vi- 
lágméretű közönség természetes módon teszi elérhetővé a lehető legnagyobb nagy- 
ságrendet; a számítógépes rendszerek az idődtől függetlenül biztosítják az automa- 
tizált működést; olyan közvetítő közeg, amelyet te irányíthatsz (sajnos a legtöbben 
nem teszik); a korlátai azonban még mindig elég erősek ahhoz, hogy megakadá- 
lyozzák, hogy , mindenki" belépjen. 

Az internetes üzleti modellek (útvonalak) hét tág kategóriába sorolhatók: 


1) ELŐFIZETÉS ALAPÚ MODELLEK 

Kínálj a felhasználóknak hozzáférést bizonyos adatokhoz, információkhoz 
vagy számítógépprogramokhoz, és kérj érte havidíjat. Az adatok lehetnek re- 
ménybeli ügyfelek adatai, értékesítési adatok, saját adatbázisból származó ada- 
tok, vagy akár régimódi pornográfia. Ha 10 ezer ember fizet neked havonta 9,95 
dollárt az adataidért, nagyon gyorsan száguldhatsz a Gyorsítósávban. 

Amikor még én voltam a tulajdonosa a cégemnek, az adatok elemzésétől (Kik 
látogatják a webhelyemet?) a társvállalkozások kezeléséig (Ki szeretné ajánlani a 
szolgáltatásomat?) számos fizetős webes szolgáltatást vettem igénybe, és mind- 
egyik előfizetés alapú volt. Az egyik cég például egy webhelyfigyelő szolgáltatást 
működtetett, amely nyomon követte a webhelyem forgalmát. A szolgáltatás hon- 
lapján feltüntették az általuk kiszolgált ügyfelek számát. Akkor ez állt ott: , 20 000 
ügyfél. Én havonta 50 dollárt fizettem a szolgáltatásért. Feltételezve, hogy ez volt 
az átlagos díj, a bruttó bevételük 20 000 x 50 — 1 000 000 dollár volt — HAVONTA. 
Ez tökéletes példája egy olyan internetes üzleti rendszernek, amelyben a rendszer 
maga az üzlet. Nincs termék. Nincs szállítás. Nincs fejfájás. Számításaim sze- 

. rint az említett webhely körülbelül 7596-os haszonkulccsal működik, és a nettó 
nyeresége úgy 750 000 dollár havonta. Milyen gyorsan válhatsz milliomossá, ha 


750 ezer dollárt keresel egy hónapban? Vagy inkább félretennél havi 200 dollárt 
az évi 45 ezres fizetésedből? Szánalmas pályán szánalmas a játék. 

Az ilyen előfizetés alapú webhelyekre jó példa a RealtyIrac.com vagy a 
LoopNet.com. 


2) TARTALOMALAPÚ MODELLEK 

Tartalomalapú rendszerek például az online hírmagazinok vagy a blogok, 
amelyek egy adott közönségrétegnek szolgáltatnak információkat. Ezek a szol- 
gáltatások ingyen nyújtanak tartalmat, viszont hirdetési felületeket értékesítenek 
azoknak, akik el szeretnék érni az adott közönséget. Az én Fastlane-fórumom 
tartalomalapú bevételi modellnek tekinthető. Véleményem szerint a tartalomala- 
pú bevételi modellekkel lehet a legnehezebben sikert elérni, mert a belépés kor- 
látai ma már lényegesen alacsonyabbak, és a sikerhez elengedhetetlen a jelentős 
forgalom. Ezen túlmenően, a tartalomalapú rendszerek erősen támaszkodnak a 
különféle partnerprogramokra, ami a stoppolás egyik formája. 


3) ÜGYFÉLKÖZVETÍTŐI MODELLEK 
Az ügyfélközvetítő szolgáltatások gyakran egyszerre szolgálnak ki fo- 
gyasztói igényeket, és fognak össze egy szétszórt iparágat. Én is ezt tettem a 
limuzinkölcsönzéssel. Egyetlen központi forrásba gyűjtöttem össze egy rendkí- 
vül széttöredezett iparág szereplőit, aztán bevontam a fogyasztókat, és eladtam az 
adataikat a limuzinkölcsönző cégeknek. Az ügyfélközvetítés népszerű az olyan 
töredezett iparágakban, ahol az ágazat szereplői többnyire kis és közepes mé- 
retű vállalkozások. Légitársaságoknak ügyfeleket közvetíteni valószínűleg nem 
működőképes üzlet, plasztikai sebészeknek reménybeli ügyfelek adatait eladni 
azonban igen. Az ügyfélközvetítés két szükségletet elégít ki: 1) a fogyasztó szük- 
ségletét, hogy időt és pénzt takarítson meg, és 2) a vállalkozók szükségletét, hogy 

olcsón szerezzenek új ügyfeleket. 


4) KÖZÖSSÉGI HÁLÓZATOK 

A közösségi hálózatok a tartalomalapú rendszerek leszármazottai. De ahelyett, 
hogy olvasgatnivaló tartalmat gyűjtenének össze, embereket terelnek csoportok- 
ba vagy törzsekbe. A Facebook például főiskolai hallgatók gyűjtőhelyeként indult, 
és onnan alakult át általános közösségi hálózattá, amelyben minden korosztály 
megjelenhetett. A MySpace a középiskolások tömegét célozta meg. A Linkedin a 
társadalmi ranglétrán felfelé tartó szakembereket. A közösségi hálózatok pusztán 
hasonló gondolkodású embereket gyűjtenek egy helyre, a krimiíróktól az autó- 
őrültekig, akik hétvégén szétkapják és újra összerakják a motort. 


5) ÜZLETKÖTŐ RENDSZEREK 
Az üzletkötő rendszerek összehozzák a vevőket és az eladókat, és elősegítik az 

ügyletek lebonyolítását. Piacot teremtenek egy adott ágazat számára, és jellemző- 
en minden egyes tranzakción pénzt keresnek. Ismert üzletkötő rendszer például 
a PayPal, az Elance, a CarsDirect vagy a Travelocity.com. 


6) HIRDETÉSI MODELLEK 


A hirdetési rendszerek az üzletkötő rendszerekhez hasonlóan vevőket és el- 
adókat kapcsolnak össze, csak éppen ügyleti díj helyett hirdetési díjat szednek. 
Nekem például volt egy webhelyem, ahol eladó limuzinok között lehetett bön- 
gészni. Minden eladásra kínált limuzin után, amelynek a hirdetése megjelent a 
webhelyen, hirdetési díjat kaptam az eladótól. Ezenfelül bemutattam egymásnak 
a vevőket és az eladókat. Egyes rendszerek egyszerre nyújtanak üzletkötési és 
hirdetési szolgáltatásokat — ilyen például az eBay. Az olyan keresőmotorok, mint 
a Google vagy a Yahoo, szintén egyszerre alkalmazzák a hirdetési és üzletkötői 
modellt. 


7) E-KERESKEDELMI MODELLEK 


Az e-kereskedelem áruk, szolgáltatások és információk értékesítése az interne- 
ten. Az Amazon.com vagy a CSNStores.com például nagypályás e-kereskedelmi 
szolgáltató. Ugyanakkor sok kis helyi üzlet is akad, amelyek az e-kereskedelmi 
modell segítségével terjeszkednek és érnek el jelentősebb nagyságrendet. A hátsó 
udvaromban például 24 napelemes lámpa világít, amelyeket egy e-boltot üze- 
meltető minnesotai kiskereskedőtől vásároltam. Alig pár évvel ezelőtt a bolt csak 
helyben működött, szerény nagyságrendben, az e-kereskedelemnek köszönhető- 
en azonban ma már az egész világon jelen van, és a termékeit még a Phoenixben 
lakó nyugdíjas fószereknek is el tudja adni. 

Elektronikusan információkkal is lehet kereskedni. Az interneten az e-köny- 
vek értékesítése az információk terjesztésének legnépszerűbb formája. Amikor 
a könyvemet e-könyv formában értékesítem az interneten, én is e-kereskedel- 
met folytatok. Könyvet árulhatok csomagtartóból is az Arizonai Állami Egyetem 
parkolójában, de megtehetem azt is, hogy létrehozok egy webhelyet, hogy akár 
Európából is megrendelhessék a könyveket. 

Ha az internetre úgy tekintesz, mint egy Gyorsítósávra, és összeveted a üst 
sítósáv vagyonképletével, látni fogod, milyen hihetetlenül hatékony: 


Vagyon - Nettó nyereség 4 Eszközérték 


Ha az interneten kereskedsz, a nettó nyereség egyik alkotóelemének - az , ér- 
tékesített egységek" változónak - az egész világ a felső határa. Továbbá, a Gyor- 
sítósáv vagyonképletének másik összetevőjét, az eszközértéket nemcsak a nettó 
bevétel határozza meg, hanem a forgalmi mutatók is. Sok webhely milliárdokért 
cserél gazdát, pedig egy fillér nyereséget sem hoz. A forgalom nagyságrendje - a 


webhely látogatóinak száma - határtalanul növelhető. A Gyorsítósáv nettó nye- 
reség és eszközérték változóinak tehát gyakorlatilag nincs felső korlátja. 


2-ES SZÁMÚ AUTÓPÁLYA-HÁLÓZAT: INNOVÁCIÓ 

Az innováció a tiszta Gyorsítósáv másik ütőkártyája, amely ugyancsak számos útvo- 
nalon kijátszható. Ez a meggazdagodás régi, jól bevált módja: találj fel egy terméket, 
szolgáltatást vagy információértékkel bíró dolgot, gyártsd le, majd terjeszd. 

Innováció minden olyan alkotótevékenység, amelyet terjesztés követ. Megismét- 
lem: az innováció két tevékenységet foglal magában: 1) gyártást (előállítást) és 2) 
forgalmazást (terjesztést). 

Alkoss meg egy terméket, majd add el teleshopos reklámokon, az interneten, a 
OVC-n, 10 ezer hálózati értékesítőn vagy 20 nagykereskedőn keresztül, akik aztán 
továbbértékesítik 20 ezer kiskereskedőnek. Milyen termék származhat innováció- 
ból? Gyakorlatilag bármi, ami kielégít egy szükségletet, vagy beteljesít egy vágyat: 


e élelmiszer (sör, barbecue-szósz, keksz, titkos receptek); 

e háztartási eszköz (robotporszívó, szerszámok, akasztók); 

e gyógyhatású készítmények és táplálékkiegészítők (vitaminok, gyógynövények, 
energiaitalok, energiaszeletek, , férfiasságnövelő formulák"); 

e információ (könyvek, folyóiratok, előfizethető hírlevelek); 

e személyes holmik (ruházat, pénztárca, cipő, kesztyű); 

a autófelszerelések (tartozékok, kiegészítők, matricák). 


A feltalálás sokak szemében még mindig a gyors meggazdagodás alapértelmezett 
útja, és a módszer valóban él és virul. A , találmány" szó azonban ne tévesszen meg. 
Találmány nem csak a kerék, a telefon vagy az ostoba Segway lehet - a feltalálók 
többnyire csak fognak valamit, és javítanak vagy módosítanak rajta. Ennyi az egész: 
fogj valami régit és elavultat, és tedd jobbá. Fogj egy terméket, amit nem igazán 
ismer senki, tedd a sajátoddá, és ismertesd meg újra a világgal. Fogj valami szokat- 
lant, és tedd hétköznapivá. 

A tévében láttam egy interjút egy sikeres vállalkozóval, aki semmi mást nem tett, 
mint hogy a régi, unalmas, átlátszó palackok helyett bizarr, színes palackokba töl- 
tötte a vodkát. A születésnapomra még én is ilyen vodkát kaptam, koponya alakú 
üvegben. Vodkát már évszázadok óta gyártanak, a vállalkozó azonban mégis ezt az 
elcsépelt terméket választotta, és aztán egyedivé és különlegessé tette. Néha ilyen 
egyszerű. 

A kedvenc példám a tömegek által vásárolt Snuggie, ez a túlméretezett takaró, 
amelybe bele lehet bújtatni a karokat. Ilyen termék már évek óta létezett, a Snuggie 
gyártója azonban fogta az ötletet, újracsomagolta és újra piacra dobta a terméket, és 
bumm! - 40 millió darabot adott el belőle, a Snuggie pedig fogalommá vált. 

Minden újító előtt két feladat áll: a gyártás és a forgalmazás. Egy olyan terméket 

feltalálni, amelyik valamilyen szükségletet elégít ki, még csak fél győzelem. A diadal 
csak akkor lehet teljes, ha a találmányodat eljuttatod az emberek millióihoz. Ehhez 
különböző értékesítési csatornákat vehetsz igénybe: teleshop (értékesítés a médián 
keresztül), kiskereskedelem (értékesítés terjesztőkön és nagykereskedőkön keresz- 
tül), direkt marketing (értékesítés a nyomtatott sajtón keresztül, postai úton, vagy 
az interneten). 

Például amikor én megírtam ezt a könyvet, akkor legyártottam a terméket: meg- 
írtam, összeállítottam, megszerkesztettem, és kézzelfogható formában kiadtam. 
Az előállítással végrehajtottam az innováció egyik felét, ezzel azonban a háborút 
még nem nyertem meg, csak egy apró csatát. A háború a forgalmazásnál dől el. 
A legnagyszerűbb termék is értéktelen, ha nem jut el az emberekhez, a terméket 
tehát valahogy terjeszteni kell. Ha azt akarom, hogy a könyvem sikeres legyen, 
igénybe kell vennem az Amazont (egy forgalmazórendszert), a könyvterjesztőket 
(nagykereskedőket) és az internetet (egy másik forgalmazórendszert). 

Az alkotásod lehet egy termék, amelyet te találtál ki, de Kínában gyártanak, de 
egy e-könyv is, amelyet egy hétvége alatt írtál meg. Az innováció - a könyvektől a 
különféle egyéb termékekig - igazi Gyorsítósáv. Elgondolkodtál már azon, miért 
van annyi gyors meggazdagodást ígérő könyv a piacon, amelyek semmi mást nem 
tesznek, mint hogy visszaöklendezik harminc korábbi könyv tartalmát? Azért, mert 
a szerzőik tudják, hogy a könyvírás hatékony Gyorsítósáv. 

Az azonban, hogy egy könyv Gyorsítósávnak bizonyul-e, soha nem a benne levő 
szavaktól függ. Vannak pazar könyvek, amelyeket alig páran olvasnak el, míg a kö- 
zépszerűek milliószámra fogynak. A siker titka a piacra juttatásban, a reklámban, és 
a régi, jól bevált üzleti fogásokban rejlik. Egy könyv megírása önmagában nem üzlet, a 
könyvek eladása azonban igen. Ha feltett szándékom, hogy ezt a könyvet millióknak 
adom el, akkor az előállítás mellett a forgalmazásról is gondoskodnom kell. Egy- 
szerre kell eladnom, piaci jelenlétet teremtenem, reklámoznom, interjúkat adnom és 
írnom - be kell fektetnem a forgalmazás üzletébe. Ahhoz, hogy kihasználhassam a 
Gyorsítósáv vagyonképletét és a hatás törvényét, elkötelezettnek kell lennem, és fel 
kell kötnöm a harci vértemet, hogy a terméket milliókhoz juttathassam el. 


3-AS SZÁMÚ AUTÓPÁLYA-HÁLÓZAT: ISMÉTLÉS (TUDATOS TÖBBSZÖRÖZÉS) 

A Gyorsítósáv utolsó autópálya-hálózata az ismétlés vagy tudatos többszörözés. Az 
ismétlés ,olyan ismétlődő cselekvést vagy folyamatot jelent, amelynek a célja általá- 
ban egy kívánt cél vagy eredmény elérése" 

Az ismétlés hatékony Gyorsítósáv, de ez állít a legnagyobb kihívás elé, mert való- 
jában nem tesz eleget mind az öt törvény parancsának, csupán négynek. Az ismétlés 
folyamata elégíti ki az utolsó törvény, a nagyságrend törvénye követelményét. A kel- 
lő nagyságrend humánerőforrás-rendszereken vagy ismétlődő sikereken keresztül 
érhető el. 

. Például amikor egy ingatlanbefektető megvásárol egy családi házat egy bank ár- 

verésén, és később kiadja bérlőknek, akkor a nagyságrend a lehető legkisebb, és ez 
az egyetlen tett nem képes növelni a nagyságrendet. A befektető vagyonképletében 
kicsi a mozgástér: a nettó jövedelme a bérleti díjból származik, eszközértéke pedig 
a ház piaci értékéből. 

A befektető úgy oldja meg ezt a problémát, hogy tudatos többszörözést hajt vég- 
re, vagyis megismétli a folyamatot. Ahelyett, hogy egyetlen házat vásárolna, ötvenet 
vesz. Igen, ezt könnyebb mondani, mint megcsinálni, és a folyamat hihetetlenül 
lassú lehet. A befektető valójában mindig csak az , első bázisra" játszik, és ahhoz, 
hogy hazafutást érjen el, tudatos stratégiává kell tennie az ismétlést. Az ismétlés 
valójában ,első bázis" alapú üzleti vállalkozás, a hazafutás nagyságrendjére emelve, 
és ebből származik a jövedelmezősége. 

A név- és rendszerhasználati jogok értékesítése, vagyis a franchise-rendszerű üz- 
letláncok üzemeltetése szintén a tudatos többszörözés példája. 

Ha egy kis üzletet azzal a szándékkal építesz fel, hogy a folyamatot többször is 
meg fogod ismételni, akkor a célod nem egyetlen üzlet, hanem egy több száz vagy 
akár több ezer egységből álló üzletlánc. A tudatos többszöröző azzal a céllal vág bele 
az üzletbe, hogy a rendszerét mintegy süteményformaként megsokszorozva vigye 
sikerre. Egy kis üzlet gyakran indul úgy, hogy négy törvényt is megszeg, de ismét- 
léssel gyorsan teljes értékű Gyorsítósávvá változtatható. A gyorsítósávos franchise- 
rendszer egy alaposan kidolgozott koncepcióra épülő helyi vállalkozásból indul ki, 
és ezt a koncepciót értékesíti országos vagy világméretben. A többszöröző célja egy 
ötlet, egy márka és egy rendszer többszöri lemásolása és eladása, ami lehetővé teszi, 
hogy a többszöröző leválassza magát a rendszer működtetéséről. Egy apró cseme- 
gebolt nem igazán Gyorsítósáv, de ismétléssel - saját vagy franchise-üzletlánc létre- 
hozásával - azzá tehető. 

A fórumomon az egyik népszerű vitaszál ezt a címet viseli: , Lehet egy cukorka- 
automata Gyorsítósáv?" A fórum egyik felhasználója azt szerette volna megtudni, 
hogy jó terv-e egy gyorsítósávos vállalkozáshoz cukorkaautomaták üzemeltetése 
egy bevásárlóközpontban. Nos, egyetlen automata biztosan nem az. És ismétléssel? 
Az már bizony Gyorsítósáv! Egyetlen automata egyetlen plázában nem tesz gazdag- 
gá, mert egy ilyen üzlettel csak az első bázist érheted el. De ha kétszáz automatát 
üzemeltetsz ötven bevásárlóközpontban, akkor már lehet esélyed a sikerre, mert ez 
nettó jövedelmet teremt, megemeli az eszközértéket, és intenzívebb hatást vált ki. 
Az ismétlés a Gyorsító válasza a korlátozott nagyságrendre. 


ÖSSZEGZÉS: A GYORSÍTÓSÁV FELISMERÉSEI 
e A leghatékonyabb Gyorsítósávok mind az öt törvénynek - irányítás, belépés, 
kereslet, idő, nagyságrend - engedelmeskednek. 
s A valós szükségletet kielégítő internetes vállalkozások különösen gyors útvona- 
lak, mert az internet a leggyorsabb autópálya-hálózat, ugyanis teljes mértékben 
kielégíti az összes törvény követelményét. 

s Innováció sokféle úton - például írás, találmányok vagy szolgáltatások révén — 
megvalósítható. 

e Egy innováció csak akkor lehet sikeres, ha megfelelő forgalmazással párosul. 

e Egy , első bázis" alapú üzlet ismétléssel (tudatos többszörözéssel) a , hazafutás" 
nagyságrendjére emelhető. Az ismétlés legyőzi a nagyságrend korlátait. 


d 


Keresd meg a szahad utat! 


, Az emberek először minden furcsa, új dolgot képtelenségnek tartanak. 
Aztán reménykedni kezdenek, hogy mégis megvalósítható, majd rájönnek, 
hogy tényleg az. Amikor pedig megcsinálják, a világ elcsodálkozik, 
hogy miért nem csinálták meg már évszázadokkal ezelőtt? 


— FRANCES HODGSON BURNETT 


SZÜKSÉGLETEK, ÖTLETEK, LEHETŐSÉGEK ÉS SZABAD UTAK 

A lehetőségek és a nyitva álló, szabad utak, amelyeket képviselnek, mindenütt je- 
len vannak. Csak nézz körül! A fickó, aki reklamál a boltban: lehetőség. A hülye 
automata ügyfélszolgálat labirintusa, amelyen annyira gyűlölsz átvergődni, amikor 
felhívod a bankodat: lehetőség. Az évek óta eladatlanul álló ház: lehetőség. A szemét 
a járdán: lehetőség. A hűtőben rohadó saláta, ami csak két napot bírt ki: lehetőség. 
Az online fórumon zúgolódó fogyasztók: lehetőség. 

Ha nem látod a lehetőségeket, amelyek nap mint nap körülvesznek, akkor még 
nem hangolódtál rá a hullámhosszukra. Ha viszont változtatsz néhány apróságon a 
gondolkodásmódodat illetően, az addig lezártnak tűnő utak egyszer csak kinyílnak 
előtted. Sok vállalkozó félreértelmezi a lehetőség fogalmát, mert az áttörést jelentő, 
forradalmi ötletekkel kapcsolja össze. Szűz, vadonatúj és tökéletes ötleteket keres- 
nek, amelyeket valamilyen nagyszabású esemény keretében a világ elé tárhatnak. 
Ilyesmi azonban ritkán történik. 

A lehetőség forrása általában nem egy olyan világsikert hozó találmány, mint a 
villanykörte vagy az automobil, hanem egy olyan egyszerű apróság, mint egy kielé- 
gítetlen vagy nem megfelelően kielégített igény. A lehetőség egy jobb szolgáltatás. 
A lehetőség egy egyszerűbb vagy barátságosabb megoldás. A lehetőség egy érzés: 
a kényelemé, a kényeztetésé. A lehetőség a fájdalom megszüntetése. A lehetőség a 
gyenge cégek kiszorítása az üzletből. 

VALAKI MÁR CSINÁLJA 
Van egy nagyszerű ötleted, de valaki már megvalósította? És akkor mi van? Csináld 
jobban! 

A valaki már csinálja" egy monumentális illúzió, ami leküzdhetetlen akadálynak 
mutatja magát. Ne feledd: nincs olyan dolog, amit ne csinálna már valaki. Ennél 
sokkal lényegesebb kérdés, hogy te képes vagy-e jobban csinálni? Jobban ki tudod 
elégíteni az igényt? Nagyobb értéket tudsz nyújtani? Ügyesebben tudod forgalmaz- 
ni a terméket? Amikor az agyamba villant az ötlet, hogy limuzinkölcsönzői címtárat 
hozok létre az interneten, azt hittem, ez forradalmi ötlet - amíg fel nem mentem a 
webre, és be nem ütöttem a kulcsszavakat a keresőbe. Kiderült, hogy már vagy egy 
tucat cég foglalkozik azzal, amiről azt hittem, hogy eredeti, soha ki nem próbált öt- 
let. Abban az időben még nem voltam teljesen ráhangolva a hullámhosszra. Csaló- 
dottan el akartam vetni az ötletet, és agyalni kezdtem egy másik nagy dobáson; egy 
olyanon, ami a Föld 6 milliárd lakója közül még senkinek sem jutott az eszébe. Egy 
barátom azonban megszakította a töprengésemet, és az antennámat egy jól irány- 
zott rúgással a megfelelő irányba állította. Azt mondta: , Versenytársak mindenhol 
lesznek. Csak vágj bele, és csináld jobban! 

Igaza volt. A verseny az üzlet természetes velejárója. A lehetőség, amire rájöttem, 
szabad és nem lezárt út volt. A meglévő webes címtárakra nem lehetett egyköny- 
nyen rátalálni, és a legtöbbjük nem volt túl felhasználóbarát. Felismertem egy szegé- 
nyesen kielégített szükségletet, és úgy döntöttem, hogy kihasználom a lehetőséget, 
annak ellenére, hogy a választott úton számos akadály tornyosult, amelyek meg- 
próbálták elhitetni velem, hogy az út le van zárva. Egy évtized leforgása alatt azok 
a cégek, amelyektől tartottam, egytől egyig eltűntek vagy jelentéktelenné zsugorod- 
tak. Még az akkoriban piacvezetőnek számító cég sem volt képes felvenni velem a 
versenyt, és másik szolgáltatási területre helyezte át a tevékenységét. 


FELEJTSD EL A , NAGY ÖTLETET" - CSAK CSINÁLD JOBBAN! 

Sikeres üzleti vállalkozások ritkán nőnek ki forradalmi ötletekből. Nem, a sikeres 
vállalkozók már meglevő ötletekre építenek, és azokat fejlesztik tovább. Nem meg- 
felelően kielégített igényekre csapnak le, és jobb megoldást kínálnak rájuk. Felejtsd 
el a ,nagy ötletet" - összpontosíts valami meglévő dolog jobb kivitelezésére! Nincs 
szükséged olyan ötletre, amivel még soha senki nem próbálkozott. A régi ötletek is 
megteszik, csak csináld jobban! Valósítsd meg őket úgy, mint senki más! 

Képzeld el, hogy évekkel ezelőtt Sergey Brin és Larry Page körülnéz az interne- 
ten, és azt mondja: ,Ó, hát már rengeteg kereső működik! Ott van a Yahoo, a Snap, 
az AltaVista - miért indítanánk el a Google-t? Ezt az ötletet már lelőtték! Szeren- 
csére nem így gondolkodtak. Ma már a Google a leggyakrabban használt kereső, 
Brin és Page pedig ennek köszönhetően milliárdosok. Oltári jó, vadonatúj ötletek? 
Ugyan! Amire valóban szükség van, az a szükségletek hatékonyabb, magasabb szín- 
vonalú kielégítése. 


Áruházak már évtizedek óta léteznek, de ez nem akadályozta meg Sam Waltont 
abban, hogy létrehozza a Wal-Martot. A lezártnak tűnő út valójában szabad volt. 

Hamburgert is évtizedek óta árusítanak, de Ray Kroc nem zavartatta magát, és 
megalapította a McDonalds étteremláncot. Ez is járhatatlan útnak tűnt, pedig nem 
volt az. 

A kávézást már vagy ezer éve feltalálták, amikor Howard Schultz létrehozta a 
Starbuckst. Új ötlet volt? Nem. A Starbucks csupán divatba hozta a kávézást, kita- 
lált egy márkát, egy hangulatot és egy életérzést, és hozzákapcsolta azt a kávéhoz. 
Látszólag lezárt út - ismét csak szabadon. 

DVD-kölcsönzők már jó ideje léteztek, de ez nem akadályozta meg a Netflix vagy 
a RedBox elindítását, amelyek a , kényelemmel" egészítették ki a kereslet egyenletét. 
A lezártnak tűnő út itt is szabad volt. 

Évezredek óta főznek sört a világ minden táján, de ez nem tartotta vissza Jim 
Kocht, hogy előrukkoljon a Sam Adamsszel, vagy Sam Calagionét, hogy megala- 
pítsa a Dogfish Head Craft Breweryt, amelyből mára az Egyesült Államok leggyor- 
sabban növekvő sörfőzdéje lett. A Dogfish 1995-ben indult, egy 10 gallonos házi 
sörfőző felszereléssel, és nagyon kevés készpénzzel. De ahol mások lezárt utat láttak, 
valójában szabad volt a pálya. 

A szemét egyidős az emberiséggel. Ez azonban nem riasztotta el Brian 
Scudamore-t, amikor elindította az 1-800-GOT-JUNK szemétszállító vállalkozást, 
amelyet aztán lánccá fejlesztett a modell és a márkanév használati jogának értékesí- 
tésével. Wayne Huizinga sem esett kétségbe: egyetlen teherautóval és egy maroknyi 
ügyféllel megalapította a Waste Management hulladékgazdálkodó céget. A Waste 
Management ma rajta van a Fortune magazinnak a legértékesebb cégeket számon 
tartó 500-as listáján. A szemétszállítás új igény, vagy csak arra volt szükség, hogy 
valaki jobban csinálja? Bármennyire is másképp látszott, a pálya itt is szabad volt. 

Takaró, amelybe bele lehet bújtatni a karokat? Már évek óta létezett, de ez nem 
akadályozta meg a Snuggie-t, hogy teleshop-reklámokon keresztül 40 millió da- 
rabot értékesítsen belőle. Fogtak egy régi ötletet, amit ügyesebb kivitelezéssel és 
forgalmazással támogattak meg. A lezártnak tűnő út itt is szabadnak bizonyult. 

A MySpace jóval a Facebook előtt indult, és virágzó üzletet bonyolított, de ez nem 
tántorította el Mark Zuckerberget. Látott egy rést a kínálati oldalon, és benyomult 
oda. Szabad útra bukkant ott, ahová mások nem mertek behajtani. 

A nem megfelelően kielégített igények olyan szabadon álló utak, amelyeket a leg- 
többen lezártnak hisznek. A sikeres üzleti vállalkozások meglévő ötletekre, szolgál- 
tatásokra és termékekre építenek, és egyszerűen továbbfejlesztik azokat, új módon 
vagy magasabb színvonalon elégítve ki az igényeket. 


HOGYAN SZÚRHATOD KI A SZABAD UTAKAT? 
Egyetlen nap sem telik el anélkül, hogy ne vennék észre valamilyen igényt, amely- 
nek a kielégítése lehetőséget teremt a Gyorsítósávban haladásra. Az érzékeim rá- 

hangolódtak a számtalan lehetőségre, ami körülvesz bennünket. Látom és hallom, 
amit a legtöbb ember észre sem vesz. Hogyan érheted el te is, hogy a szemed és a 
füled ráhangolódjon a megfelelő hullámhosszra? Egyszerűen, csak némi gyakor- 
lat kell hozzá. 

A szabadon álló utakról, a kielégítetlen igényekről és a lehetőségekről tisztán 
árulkodnak bizonyos , kódok" vagy kifejezések, amelyek mind azt üvöltik: , Itt egy 
lehetőség!" Ha azon kapod magad (vagy bárki mást), hogy ezeket a kifejezéseket 
használod, akkor máris felfedeztél egy kínálkozó lehetőséget. Ezek a leggyakoribb 
,kódok": 


, Gyűlölöm, amikor..." 
Mi az, amit gyűlölsz? Találj rá megoldást, és megnyílik előtted az út. 


s Nem szeretem, ha..." 
Mi az, amit nem szeretsz? Oszlasd el az ellenszenvet, és megnyílik előtted az út. 


s Bosszant, amikor..." 
Mi az, amit bosszantónak találsz? Szüntesd meg a frusztrációt, és megnyílik előt- 
ted az út. 


5 Ez miért így működik?" 
Miért? Muszáj, hogy úgy működjön? Adj választ a ,miért"-re, és megnyílik előt- 
ted az út. 


, Muszáj ezt tennem?" 
Tényleg muszáj? Szabadulj meg a , muszáj"-tól, és megnyilik előtted az út. 


, Bárcsak lenne egy..." 
Mit szeretnél? Ha szeretnéd, bizonyára mások is szeretnék. Váltsd valóra a kíván- 
ságokat, és megnyílik előtted az út. 


, Elegem van abból, hogy..." 
Miből van eleged? Szüntesd meg azt, ami idegesít, és megnyílik előtted az út. . 


SEZDÉHA 
Mi az, ami béna? Oldd meg, hogy jó vagy kevésbé béna legyen, és megnyílik 
előtted az út. 


A lehetőségekről jól felismerhető kódok árulkodnak, tisztán és világosan. 
Én például úgy eszem, mint egy kismalac. Fehér ing és spagetti? Felejtős. Ráadá- 
sul nemcsak folyton leeszem a ruhám, hanem van egy rossz szokásom is: harap- 


dálom az ajkam belső oldalát. Ha véletlenül mélyebben a számba harapok, fáj- 
dalmas, fekélyes seb (úgynevezett afta) marad a nyomában. Az ajakharapdálás 
már az általános iskola óta kísért. A dolog nem okoz gondot, csak ha véletlenül 
csúnyán beleharapok az ajkamba. A legutóbbi seb csak egy hét alatt gyógyult be, 
és gyötrelmesen fájdalmas volt. , Elegem van ezekből a fekélyes sebekből! - fa- 
kadtam ki. Figyeld meg a szóhasználatot: , Elegem van... Csing! Lehetőség! 

Ez a kellemetlenség arra késztetett, hogy az interneten utánanézzek, mit lehet 
kezdeni a fekélyes szájsebekkel. Ellentmondó tippeket és információkat találtam: 
egyesek az X vitamint, mások az Y gyógyteát ajánlották. (Az igazi nevüket ter- 
mészetesen nem árulom el, mert meg szeretném őrizni a receptem titkát.) Szóval 
bevásároltam az X vitaminból és az Y gyógyteából, és vártam a következő harap- 
dálós balesetre. 

A baleset be is következett. Éppen zabkását kanalaztam, amikor véletlenül meg- 
haraptam az ajkamat. Néhány nappal később éreztem, hogy seb kezd kialakulni a 
harapás helyén. Benyomtam egy csomó X vitamint és Y gyógyteát, és később meg- 
lepődve tapasztaltam, hogy a seb nem fekélyesedett el. Úgy tűnt, hogy az X vitamin 
és az Y gyógytea kombinációja hatásos a fekélyes szájsebek megelőzésére. Most már 
bármikor úgy érzem, hogy egy korábbi harapás eredményeként sebesedni kezd az 
ajkam, csak megismétlem a , kezelést; és a seb eltűnik. Lassan két éve egyszer sem 
alakult ki afta a számban. Régebben kéthavonta egyszer előfordult, de ennek egy- 
szer s mindenkorra vége. 

A lehetőség kézenfekvő: piacra dobhatnám a saját , aftagyógyszeremet; A ke- 
zemben van az irányítás, az üzlet nagyságrendje és a belépési feltételek megfelelő- 
ek, és az üzlet elválasztható az időmtől. Hányan szenvednek fekélyes szájsebektől? 
Hány gyógyszer van rá a piacon? Néhány akad, de elég ügyesen forgalmazzák őket? 
Én tudnám jobban csinálni? 

A szabad utak által kínált lehetőségek egyszerű szavakkal leírhatók: kellemet- 
lenség, szorongás, kényelmetlenség, panasz, probléma, és alacsony színvonalú szol- 
gáltatás. Ezekre a kihívásokra kell válaszolnod, és ezekre a problémákra kell meg- 
oldásokat kínálnod. Ajánlj megoldásokat a tömegnek, és garantálom, hogy dőlni 
fog a pénz. A tanulság: oldd meg mások problémáit, és a saját, pénzzel kapcsolatos 
gondjaid is megoldódnak! 


A KUDARC ÚJ UTAKAT NYIT 
Sajnos a Gyorsítósáv leginkább járatlan útjait kudarcok, és nem sima aszfalt borít- 
ja. Ez azt jelenti, hogy az elakadás garantált. Mindenkit érnek kudarcok a sikerhez 
vezető úton. A győzteseket az különbözteti meg a vesztesektől, hogy mit tesznek, 
amikor a kudarc bekövetkezik. Te mit fogsz tenni? Véget vetsz az utazásnak azzal a 
kijelentéssel, hogy ,ez a Gyorsítósáv-baromság nem működik"? Áttérsz egy másik 
útra? Vagy továbbmész? 

A kudarcok, amelyek új utakra kényszerítenek, gyakran a leghatékonyabb ösz- 

tönzői az újításoknak. A szívritmus-szabályozó, a mikrohullámú sütő, a penicillin 
és a vulkanizált gumi mind-mind olyan találmány, amely kudarcok és balesetek 
eredménye. Az utat mindegyik esetében valamilyen kudarc tette szabaddá, amely- 
ben a feltalálók bátran felismerték az újonnan kínálkozó lehetőséget. 

Igen, néha az a legjobb döntés, ha elhagyod az utat, amelyen jársz, és irányt vál- 
tasz. Ugyanakkor látnod kell a különbséget a , feladás" és , az út elhagyása" között. 
A feladás azt jelenti, hogy lemondasz az álmaidról, és lehetetlennek minősítve a 
kukába hajítod őket. , Az út elhagyása" ezzel szemben csak annyit tesz, hogy irányt 
váltasz, és ráfordulsz egy új útra. Ha feladod a tanári pályát, hogy saját, oktatással 
foglalkozó céget alapíts, akkor elhagytál egy utat, hogy rálépj egy másikra. Ha el- 
adod a szoláriumodat, és internetes céget alapítasz, szintén egy útról fordultál rá 
egy másikra. Ha kilépsz egy hálózati értékesítéssel foglalkozó cégtől, és úgy döntesz, 
hogy felépíted a saját hálózatodat, ugyancsak irányt váltottál. 

Én sokszor váltottam irányt, de nem adtam fel az álmom. Ha az utad nem visz 
közelebb az álmaidhoz, talán neked is irányt kellene változtatnod. 


ÖSSZEGZÉS: A GYORSÍTÓSÁV FELISMERÉSEI 

e A lehetőségeket többnyire nem forradalmi újítások kínálják, hanem egy-egy 
szolgáltatás hiányosságai, apró kellemetlenségek és bosszúságok. 

e A versenyt nem szabad akadálynak tekintened az úton. A verseny elkerülhetet- 
len - a cél az, hogy te , jobban csináld": 

e A Gyorsítósáv sikere nem az ötleten, hanem a kivitelezésen múlik. 

e A világ legsikeresebb vállalkozói nem forradalmi ötletekkel álltak elő; csupán 
továbbfejlesztettek egy-egy meglevő ötletet, vagy több embert tudtak elérni. 

s A szavak, amelyeket használsz (akárcsak azok a szavak, amelyeket mások hasz- 
nálnak) ugyanúgy felfedik a lehetőségeket, mint a gondolataid. 

e A kudarcok új utakat nyitnak. 

e Egy út elhagyása nem azt jelenti, hogy feladtad: az csak akkor következik be, ha 
lemondasz az álmodról. 


GYORSÍTÓSÁV 


Adj az utatnak célt! 


, Nem az a tragédia, ha életed célját nem éred el, 
hanem az, ha nincs is célod, amit el szeretnél érni." 


-— BENJAMIN MAYS 


MI A CÉLOD? 

A Gyorsítósáv nem törődik a céljaiddal - ő csak az eszköz. Lehet, hogy téged nem 
érdekelnek a drága olasz autók és a luxusingatlanok, mert neked nem ezek a fon- 
tosak. Megértem. Lehet, hogy te szerényen és önzetlenül akarsz élni, terjeszteni az 
igét, jótékonykodni és segíteni a rászorulóknak. A Gyorsítósávban az utazás célja 
a boldogság szabadsággal történő megkoronázása. Hogy szabadon utazhass, hogy 
megszabadulj az anyagi terhektől, az idegesítő főnököktől, az ébresztőórától, a 
kétórás ingázástól és a rossz arányoktól (a 9-től 5-ig tartó munkától, az , ötöt ket- 
tőért" cserétől, az 52 hetenként 2 hét szabadság rabságától és a 896-os hozamtól, 
amit 40 évig kell tűrnöd), hogy szabadon élvezhesd a világot, mint egy végtelen 
játszóteret. 


A SZABADSÁG ÁRA: A PÉNZ 
A szabadságnak ára van, és pénzben mérik. A nagy álmok - az olyan anyagias vá- 
gyaktól, mint egy Ferrari, az önzetlen jótékonysági alapítványokig - mind pénzbe 
kerülnek. A világot nem utazhatod be úgy, hogy körbeúszod az óceánokat. Az 
utazásért fizetned kell, és ha úgy gondolod, hogy a pénz gonosz, máris elvesztél. 
Az alábbi hozzászólás a Fastlane-fórumról azt bizonyítja, hogy az emberek sze- 
retnék leszakítani a szabadság fájának gyümölcsét, de arra már nem tudják ráven- 
ni magukat, hogy előbb elültessék azt a fát. 


Egyszer egy tábortűz mellett beszélgettem néhány emberrel, és vala- 
hogy felmerült a pénz témája. Az egyik fickó azt mondta, hogy az élet 
nem csak a pénzről szól, sőt, a pénz nem is valós dolog - csak egy a tár- 

sadalom által elfogadott délibáb -, és hogy ő inkább lesz szegény, mint 
egy seggfej egy vállalatnál. A fickó előadta, hogy ő maga mögött hagyta 
a régi életét, hogy , megtalálja önmagát , és most szállásért és ellátásért 
cserébe, ingyen dolgozik ezen a helyen. 

A dolog nem volt könnyű, mivel el kellett hagynia a négyéves fiát, 
de úgy érezte, muszáj , megtalálnia önmagát". Végtére is, az élet nem a 
pénzről szól, és ő nem akar mást, csak egy kis házat és egy lovat, mint 
amilyen a szomszédoknak van odalenn a völgyben. A tábortűz körül 
mindenki bólogatott, és dicsérte a fickót, amiért ilyen bölcs. Először én 
is egyetértettem velük. Az életben nem a pénz, hanem az idő a legfonto- 
sabb - de akkor miért dobnál el heti 40 órát csak azért, hogy a lakhatá- 
sod biztosítva legyen (még csak nem is a pénzért!)? Másodszor, a pénz 
nem változtatja meg az embert, csak hangsúlyt ad a személyiségének. 
Harmadszor, a ló és a kis ház a hegy lábánál úgy 1,5 millió dollárba 
kerülhet. És ami a legfontosabb: elhagytad a fiad, hogy megtaláld önma- 
gad?! És közben egy fillér jövedelmed sincs? Ki fedezi a megvilágosodá- 
sod költségét, és ki vállalja az érzelmi és anyagi felelősséget az elhagyott 
fiadért? Mostanában sok olyan emberrel találkozom, aki gyűlöli a pénzt 
és mindent, ami a pénzzel kapcsolatos, de végeredményben mindnyájan 
ugyanazt szeretnék: szabad időt és lehetőséget az álmaik megvalósítá- 
sára. Nem részletezem, hogyan folytatódott a beszélgetés, amikor a fic- 
kó előadta az elképzelését. Legyen elég annyi, hogy szerinte az lenne a 
megoldás, ha mi (nem ő) állnánk a kis háza és a lova árát, és valaki más 
nevelné fel a fiát. 


Minden álomnak - legyen szerény vagy merész - ára van, és ezt az árat pénz, 
felelősség és elkötelezettség formájában kell megfizetni. Igen, az álmod pénzbe fog 
kerülni - de mennyibe? 

Tűzd ki a célt: az első négy lépés 

A cél az életmód, amire vágysz, miközben megvan a szabadságod is, hogy élvezd. 
Két stratégiával érhetsz célt. Az első egy olyan pénzrendszeren alapul, amelyikkel 
elegendő pénzt halmozhatsz fel ahhoz, hogy a havi kamataiból fenn tudd tartani 
azt az életszínvonalat, amelyet szeretnél. A második egy olyan üzleti rendszerre tá- 
maszkodik, amelyiknek a passzív készpénzáramlása a kívánt életszínvonal fenntar- 
tását ÉS a pénzrendszer tőkeutánpótlását is biztosítja. 

Először azonban célokra van szükséged. Egészen pontosan azt kell meghatároz- 
nod, hogy mennyi pénz kell majd neked és a családodnak. Mi az ára a szabadságnak 
és az általad vágyott életszínvonalnak? Ezt az alábbi négy lépés segít tisztázni: 


1) Határozd meg a kívánt életmódot! Mit akarsz? 
2) Mérd fel a költségeket! Mennyibe kerülnek az álmaid? 


3) Tűzd ki a célokat! Határozd meg a pénzrendszer és az üzleti bevétel célösz- 
szegét! ; 
4) Valósítsd meg a tervet! Teremtsd meg az alapokat, és nyisd ki a pénzcsapot! 


1. LÉPÉS: HATÁROZD MEG A KÍVÁNT ÉLETMÓDOT! 

Határozd meg, hogy milyen életszínvonalat szeretnél, és hogy az milyen költségek- 
kel jár. Nagy házat szeretnél vagy nonprofit alapítványt? Pontosan mit akarsz? Írj le 
mindent. A gyakorlás kedvéért most én is beszállok a játékba: 


Három autó: egy Mercedes, egy hibrid és egy furgon 

. 600 négyzetméteres ház szökőkúttal, medencével és vízeséssel 
Kis hegyi kuckó 

Évente három hónap utazgatás 

Magániskola a gyerekeknek 


2. LÉPÉS: MÉRD FEL A KÖLTSÉGEKET! 
Most számítsd ki a fentiek havi költségét, adókkal és biztosítással együtt: 


Három autó: 2000 dollár 
Ház: 5000 dollár 

Hegyi nyaraló: 1000 dollár 
Utazás:1000 dollár 
Magániskola: 1000 dollár 


Életmódköltség - 10 000 dollár/hó 


Most határozd meg a havi járadékodat és az egyéb kiadásokat (ruházkodás, kü- 
tyük, játékok a gyerekeknek, betegbiztosítás stb.) Add hozzá ezeket az Életmódkölt- 
séghez, és megkapod a Bruttó megélhetési költségedet: 


Bruttó megélhetési költség — 10 000 dollár/hó (Életmódköltség) 
- 4000 dollár/hó (Járadék) 
Bruttó megélhetési költség — 14 000 dollár/hó 


Ezután oszd el a Bruttó megélhetési költséget 0,6-tal (vagyis 6090-kal), hogy meg- 
kapd a Nettó (tiszta) megélhetési költséget. Az így megnövelt összeg már fedezi az 


esetleges adókat is: 


Nettó megélhetési költség - 14 000 dollár / 0,6 — 23 333 dollár/hó. 

3. LÉPÉS: TŰZD KI A CÉLOKAT! 

Ennek a lépésnek az a célja, hogy meghatározd a két jövedelemcélt: az üzleti rend- 
szer bevételi célösszegét, illetve a pénzrendszer célösszegét. Az utóbbi kiszámításá- 
hoz szorozd meg a Nettó megélhetési költséget 12-vel, majd oszd el 0,05-tel (vagyis 
590-kal). Az öt százalék egy pénzrendszer minimálisan elvárható hozama. 


Pénzrendszer célösszege — (23 333 dollár x 12) / 0,05 -— 5 599 920 dollár 


Az üzleti rendszer célösszegét úgy kapod meg, hogy a Bruttó megélhetési költsé- 
get megszorzod 5-tel. 


Üzleti rendszer célösszege — (14 000 dollár x 5) - 70 000 dollár/hó. 


Ez lesz az a két pénzösszeg, amelyet meg kell céloznod. Először is arra kell töre- 
kedned, hogy létrehozz egy üzleti rendszert, amely havi 70 000 dollár passzív jöve- 
delmet termel. Ebből a jövedelemből 4096 az adókra megy el, 4096 a pénzrendszert 
finanszírozza, 2096 pedig az életmódodat fedezi. Így biztosíthatod egyidejűleg a kí- 
vánt életszínvonalat ÉS a pénzrendszer működését. A másik célösszeg az a passzív 
jövedelem, amelyre az adott tőkéből működtetett pénzrendszerből kívánsz szert 
tenni. Ahhoz, hogy a kívánt életszínvonalat egy pénzrendszerből tudd fedezni, 
5 599 920 dolláros célösszeget kell kitűznöd magad elé. Ez az összeg ötszázalékos 
kamatozással mintegy 23 000 dollárt biztosít havonta, ami az adókkal együtt fedezi 
a vágyott életmódodat. 

Ez a két oldalról indított támadás egy üzleti rendszerből származó passzív jövede- 
lemforrást hoz létre, amely fedezetet nyújt egy pénzrendszerhez. Az eredmény olyan, 
mintha magad felé hajlítanád a célt. Úgy lehetsz nyugdíjas, hogy nem kell nyugdí- 
jasnak lenned. Az én webes üzleti rendszerem például egyenletesen havi 100 000 
dollárt termelt. Nem volt 20 millió dollár tőkém, mégis megengedhettem magamnak 
a kívánt életszínvonalat, mert az üzleti rendszerem folyamatosan akkora készpénzfe- 
dezetet nyújtott, ami ezzel egyenértékű volt. A pénzrendszeremet a többletjövedelem 
finanszírozta. Később aztán pénzzé tettem a vagyoneszközömet, hogy hozzájussak a 
pénzrendszerem célösszegéhez. Ha az üzleti rendszered passzív jövedelmet termel, 
egyidejűleg fedezheted belőle a kívánt életmódot és a pénzrendszeredet. 


4. LÉPÉS: VALÓSÍTSD MEG A TERVET! 

Amikor útnak indulsz, csak három lépéssel tekints előre, ne három mérfölddel. 
Ha felnézel az előtted magasló hegyoromra, elszédülsz, úgyhogy ne bámulj felfelé. 
A gigászi feladatok legyűrésének kulcsa, hogy a lehető legkisebb részekre bontod 
azokat. A maratont sem tudod úgy lefutni, hogy egyszerre összpontosítasz mind a 
42 kilométerre - először az elsőt, aztán a másodikat, majd a harmadikat kell legyőz- 
nöd, és így tovább. 


A Fastlane-fórumon (TheFastlaneForum.com) rendszeresen felmerül a kérdés: 
, Szeretnék 5000 dollárt keresni havonta. Hogyan érhetem ezt el?" Az eleve hibás 
,pénzvadász" logikától eltekintve, az első lépés az, hogy el tudd érni az 50 dolláros 
havi bevételt. Nem tudsz havi 5000 dolláros jövedelemre szert tenni, amíg nem ta- 
nultad meg, hogyan kereshetsz 50 dollárt havonta. Elképesztő, hogy mindenki át 
akarja ugrani a folyamatokat, és csak eseményekre vágyik. 

Ahhoz, hogy beindítsd a pénzrendszeredet, nem kell mást tenned, csak keresni 
egy negyeddollárost, és bedobni egy konzervdobozba. Gratulálok, máris 25 lépéssel 
közelebb kerültél a célodhoz. Nem, nem viccelek. A célod valójában nem 5 600 000 
. dollár, hanem 560 000 000 cent. Dobd be az aprót a konzervdobozba minden nap 
végén. 60 cent itt, 25 ott, 115 amott - sok kicsi sokra megy, és minden nap közelebb 
kerülsz a célodhoz. Nevetséges? Nem. Én is így kezdtem, és még ma is ezt teszem, 
mert ez a kis gyakorlat három szempontból is edzésben tart. 

Először is, ha naponta bedobálod az aprót a konzervdobozba, akkor arra szokta- 
tod magad, hogy magad elé képzeld, hogy a célod egyre közelebb kerül, hiszen na- 
ponta emlékezteted magad rá. Természetesen nem fogsz ilyen módon összegyűjteni 
560 000 000 centet, de a cél az, hogy folyamatosan haladj egy látszólag távoli cél felé. 
Másodszor, az apró gyűjtögetése arra kényszerít, hogy értékeld magad: megtettél 
mindent a cél érdekében, vagy az aprós doboz az egyetlen fegyver az arzenálodban? 
Gyorsítósávos üzleti vállalkozást működtetsz, vagy továbbra is egy munkahelyhez 
vagy kötve? A gyakorlat harmadik célja, hogy megváltoztassa a kapcsolatodat a 
pénzzel. Ha komolyan gondolod egy pénzrendszer felépítését, akkor alaposan meg 
kell változtatnod a pénzzel kapcsolatos hiedelmeidet. Mi jelent neked a pénz? Azt, 
hogy megveheted a World of Warcraft legújabb kiadását? Vagy a pénzt a szabadsá- 
godért küzdő hadsereg katonáinak tekinted? 

Az utolsó lépés a pénzrendszered megalapozása egy brókercégnél. Nyiss egy 
számlát, ami a pénzrendszeredet fogja képviselni. A brókerszámlák többsége általá- 
ban legalább 1000 dolláros betéttel nyitható meg. Ha már van számlád, válassz egy 
olyan bevételi alapot, amelyiknek a hozama évente legalább 596, és helyezd el ott a 
tőkéd. Azt is megteheted, hogy kereskedői számlát nyitsz, és ahagyományos befek- 
tetési alapok helyett az olcsóbb és mozgó árfolyamú, tőzsdén forgalmazott befek- 
tetési jegyeket (ETF-eket) választod. A számlanyitáshoz én ezeket a brókerházakat 
ajánlom (Amerikában): 


1) Fidelity (Fidelity.com/1-800-FIDELITY) 

2) Vanguard (Vanguard.com/1-877-662-7447) 

3) T. Rowe Price (TRowePrice.com/1-800-638-5660) 

4) TDAmeritrade (TDAmeritrade.com/1-800-454-9272) 


Ha nincs 1000 dollár tőkéd a számlanyitáshoz, nyiss számlát akkor, amikor el- 
éred ezt az összeget. Az aprógyűjtő dobozból körülbelül 500 dollár jön össze évente. 

Ha már megvan a számlád, tanúja lehetsz a pénzrendszered valós idejű passzivitá- 
sának. Ha a passzív pénzrendszeredben el tudsz helyezni 50 000 dollárt (amit nem 
sokszorozol meg egy gyorsítósávos vállalkozásban), akkor szó szerint látni fogod, 
ahogy kamat vagy osztalék formájában minden hónapban áramlik hozzád a passzív 
jövedelem. Például, ha egy globális kötvényalapba fekteted a pénzrendszered tőké- 
jét, és az 6,5906-os hozamot eredményez, akkor az 50 000 dollár tőke havi 270 dollár 
passzív jövedelmet termel - minden egyes hónapban. 

A félreértések elkerülése végett megismétlem: a Gyorsítósávban a vagyongyara- 
podás alapja a nettó jövedelem és az eszközérték, nem pedig a tőzsde vagy a ka- 
matos kamat. A számlád tőkéjét tehát nem a fizetésedből megtakarított centekből, 
hanem egy gyorsítósávos üzleti vállalkozásból kell biztosítanod. 


A KÖZLEKEDÉS SZABÁLYAI: PÉNZÜGYI JÁRTASSÁG 
Amikor a húgom 21 éves lett, megvette élete első új autóját, egy Nissan Pulsart. 
Ekkor követte el első hibáját a pénzügyek világában, én pedig ekkor szembesültem 
először a pénzügyi írástudatlansággal. A húgomnak nehézséget okozott fizetni az 
autó törlesztőrészleteit, ezért elkértem tőle a hitelszerződés dokumentumait, hogy 
belenézzek. Teljesen ledöbbentem. 

- Mégis, hogy vetted ezt az autót? Hogyan tárgyaltál a feltételekről? — kérdeztem 
tőle. 

- Azt mondtam a kereskedőnek, hogy 399 dollárt akarok fizetni havonta - felelte. 

A tragikus hiba valódi oka nem a húgom gyenge tárgyalási képessége, hanem a 
pénzügyi írástudatlansága volt. Az autókereskedő pontosan azt adta neki, amit kért, 
és ezzel csúnyán lenyúlta. A húgom több ezer dollárral az eredeti ár felett vette meg 
az autót, és már-már törvénytelen kamatra kapott hitelt a vásárláshoz. A kereskedő 
betű szerint teljesítette ahúgom kívánságát: eladott neki egy autót havi 399 dolláros 
törlesztőrészletre, és már csak annyi dolguk volt, hogy kitöltsék az üres helyeket a 
szerződésben. A hitel futamideje 60 hónap lett (amikor 48-nak kellett volna lennie), 
a kamata pedig 18,896 (996 helyett). A húgom végeredményben kétszeres áron vette 
meg az autót, egyetlen hiba miatt - és ez a hiba a pénzügyi írástudatlansága volt. 


A PÉNZRENDSZER KEZELÉSE MEGKÖVETELI A PÉNZÜGYI ALAPMŰVELTSÉGET 
Nem építhetsz fel egy pénzügyi birodalmat, ha az alapvető pénzügyi és gazdasági 
ismeretekkel sem vagy tisztában. Ezek az ismeretek az építőkövei minden pénzügyi 
birodalomnak, a Járda pedig egyenesen életveszélyes nélkülük. Ne feledd, hogy a 
stöbb pénz" nem oldja meg a pénzzel kapcsolatos problémákat. Az egyik lépés a 
Járda felé, ha nem képzed magad tovább a diploma megszerzése után. A másik az, 
ha nem sajátítod el a pénzügyi és gazdasági alapismereteket. 

A világ tele van pénzügyi analfabétákkal, akik nem kaphatnának jogosítványt a 
pénzügyeik intézéséhez, mert nem ismerik a közlekedési szabályokat. Gyerekko- 
runkban nem tanítják meg nekünk, hogyan kell fegyelmezetten bánni a pénzzel, 


aztán egyszer csak magunkra hagynak minket egy pénzügyi dzsungelben, ahol 
nyüzsögnek a ragadozók. Sok, egyébként intelligens ember még alapszinten sincs 
tisztában az alábbiakhoz hasonló pénzügyi fogalmakkal: 


e Kamatláb 

e Adóköteles és adómentes hozam 

e Jelzáloghitel-törlesztési ütemterv 

e Csekkfüzet-egyenleg 

s Alapszintű százalékszámítás 

e Befektetés hozamának kiszámítása 

e A részvényárfolyamok emelkedésének és esésének oka 

e Miért nyilvánvaló átverés a garantált 1596-os hozam egy banki letéti jegyre? 

e Hogyan működnek a részvényopciók, például a vételi (call) és eladási (put) 
jogok? 

s Miért van szükség biztosításra? 

e Hogyan működnek a befektetési alapok? 

s Mi az a kötvény, és hogyan változik az értéke? 

s Globális valuta 


Ahhoz, hogy egy pénzrendszert sikerrel működtethess passzív jövedelemtermelő 
eszközként, meg kell ismerned azokat a pénzügyi eszközöket, amelyek a pénzrend- 
szert táplálják. Tudod, hogyan kell egyszerű kamatot számítani? Ki tudod számítani 
egy befektetés hozamát? Tudod, mi történik egy kötvény árfolyamával, amikor a 
kamatlábak emelkednek? Ki tudod számítani a különbséget egy adómentes és egy 
adóköteles hozam között? Ezek az ismeretek mind-mind szilárdabbá teszik a meg- 
gazdagodáshoz vezető utat. A pénzügyi analfabéták nem tudnak pénzrendszereket 
kezelni. Ahhoz, hogy sikeresen célba érj, tisztában kell lenned a közlekedési szabá- 
lyokkal, és , jogosítványt" kell szerezned - jártasságot kell szerezned alapvető pénz- 
ügyi és gazdasági ismeretekből. 


ÉLJ A LEHETŐSÉGEID SZINTJE ALATT - A KAPASZKODÓSÁV SZABÁLYA? 
A pénzügyi jártasság első szabálya: , Élj a lehetőségeid szintje alatt!" Igen, ez a Ka- 
paszkodósáv dogmáit visszhangzó gyakorlatias tantétel, amely valójában csak egy 
barátságosabb megfogalmazása a matematikai megfelelőjének (,,a kiadásaid ne ha- 
ladják meg a bevételeidet"). Ha tíz dolcsit keresel, ne költs húszat. De érvényes ez 
a Gyorsítósávban is? Hogyne! Egy különbséggel: élj a lehetőségeid szintje alatt, de 
azért, hogy emelhess a lehetőségeid szintjén. 

Az , élj a lehetőségeid szintje alatt" minden jövedelmi szinten lényeges. A hang- 
súlyitt a , lehetőségek szintjén" van. Ha Bill 50 000 dollárt keres, Jack pedig 1 milliót, 
ugyanaz a lehetőségeik szintje? Melyikük élhet fényűzően? Lehet, hogy mindketten 


 . RB a 


a , lehetőségeiken belül" élnek, Jack mégis lényegesen eltérő életszínvonalat tarthat 

fenn. Ne feledd, a Kapaszkodó arra törekszik, hogy a lehető legkisebbre csökkentse a 
költségeit, míg a Gyorsító célja a lehető legmagasabb jövedelem és eszközérték. 

Élhetsz gazdagon is a lehetőségeid szintje alatt, egy Gyorsítónak azonban ez nagy 
kihívás, mert elsőként fizet magának, és nem utoljára. Az adó befizetése jóval a jöve- 
delem keletkezése után esedékes, ezért az , élj a lehetőségeid szintje alatt" szabályát 
betartani az átlagosnál nagyobb önfegyelmet kíván. 


EGY TANÁCSADÓ NEM MEGOLDÁS A PÉNZÜGYI ÍRÁSTUDATLANSÁGRA 

Én magam vagyok a pénzügyi tanácsadóm, mert nem szeretem kiadni a kezemből 
az irányítást. Felfogadni egy pénzügyi tanácsadót ésszerűnek tűnhet a számodra, 
de van egy bökkenő: egy tanácsadó nem megoldás a pénzügyi írástudatlanságra. 
Az, hogy salátát ebédeltél, még nem jelenti azt, hogy vacsorára lenyomhatsz egy 
nagy tál fánkot. Ha pénzügyi tanácsadót bízol meg, meg kell tudnod ítélni, hogy 
jó tanácsokat ad-e. Azt tanácsolja, hogy vegyél kötvényeket, amikor emelkednek a 
kamatlábak? Azt tanácsolja, hogy vegyél kincstárjegyeket, amikor túljegyzés van rá- 
juk? Olyan befektetést ajánl, ami , túl szép, hogy igaz legyen ? A pénzügyi jártasság 
elengedhetetlen ahhoz, hogy fel tudd mérni a tanácsok értékét. 

2009 októberében Nicolas Cage, a színész, aki állítólag több mint 40 millió dol- 
lárt keresett 2008-ban, 20 millióra perelte korábbi impresszárióját, azzal vádolva 
őt, hogy rossz pénzügyi tanácsokat adott neki, és anyagi csődbe taszította. Cage azt 
állította, hogy menedzsere kockázatos befektetések sorát hajtotta végre a nevében, 
amelyek katasztrofális veszteségeket okoztak neki. A kirúgott menedzser később 
viszontperelte a Cage-et, mondván, hogy a színész pénzügyi nehézségeiért Cage 
, pazarló költekezése" a felelős - nem az ő tanácsai. Bármi legyen is az igazság, ha 
nem vagy képes ellenőrizni a tanácsadódat, akkor nem te irányítasz. Ha nem tu- 
dod megkülönböztetni a jó tanácsot a rossztól, akkor nem vagy a magad ura. Azok 
számára, akik pénzügyi tervezőt fogadnak fel, a pénzügyi jártasság az életbiztosítás. 
A tanácsadók ugyanúgy nem oldják meg a pénzügyi írástudatlanságot, mint ahogy 
a több pénz sem jelent megoldást arra, ha nem tudsz bánni a pénzzel. 

Ha járatlan vagy a pénzügyekben, kockázatoknak teszed ki magad, és ha peched 
van, még jól át is vernek. Bernard Madoff befektetési alapja ezreket csapott be, akik 
emiatt több milliárd dollárt vesztettek. Ennél is megdöbbentőbb azonban, hogy a 
vészcsengőt már évekkel korábban megszólaltatták. Ha azonban pénzügyi analfa- 
béta vagy, az olyan, mintha süket lennél, és ha süket vagy, akkor nem hallod meg a 
vészcsengőt. 


ÖSSZEGZÉS: A GYORSÍTÓSÁV FELISMERÉSEI 
s A Gyorsítósáv eszköz a céljaid eléréséhez, mert az álmok pénzbe kerülnek. 
e A nagyra törő célok elérésének kulcsa, hogy a lehető legkisebb részcélokra bon- 
tod őket. 
e A napi rendszerességgel történő megtakarítás erősíti a kapcsolatodat a pénzzel, 


megteremti azt a passzív rendszert, amellyel megvásárolhatod a szabadságodat, 
és egy újabb katonát jelent a hadseregedben. 

e A pénzrendszerek nem a vagyon, hanem a jövedelem gyarapítására valók. 
A vagyonod gyarapodásáról egy Gyorsítósávnak kell gondoskodnia. 

e Nem építhetsz pénzügyi birodalmat, ha járatlan vagy a pénzügyekben. 

e Az , Élj a lehetőségeid szintje alatt!" minden jövedelmi szinten megszívlelendő 
tanács. 

e Egy Gyorsító számára az , Élj a lehetőségeid szintje alatt!" azt is jelenti, hogy 

" s Emelj a lehetőségeid szintjén!" 

s A pénzügyi tanácsadók nem jelentenek megoldást a pénzügyi írástudatlanság- 

. ra, apénzügyekben való jártasság ezért valójában életbiztosítás. 

s A pénzügyi írástudatlanság gyengíti a befolyásodat, és megfoszt attól a képes- 
ségtől, hogy a kapott pénzügyi tanácsokat illetően helyesen tudj dönteni. 

Sehesség: 
a vagyonszerzés felgyorsítása 


A siker sehessége 


, Az ötletek csupán az agyműködés kipufogógázai." 
s MJ] DEMARcO 


HÚHA! 350 KM/H! 
A , 350-es megjegyzés" sohasem marad el, amikor a kíváncsi srácok bekukucskál- 
nak a Lamborghinim ablakán, amikor az utcán parkolok. A sebességmérőn ez a 
feltüntetett végsebesség: 350 km/h. Mégis, annak ellenére, hogy elvileg ekkora erő 
lakozik benne, az autót soha nem hajtottam még 350 km/h-ig, de még 240 km/h-ig 
sem. A , 350 km/h" csak egy , lehetséges sebesség; ugyanúgy, ahogy minden, amit 
eddig ebben a könyvben olvastál, csupán elvi lehetőség. 

A Gyorsítósáv egy információhalmaz, amely esélyt ad a nagyobb sebességre. 

Már ismered a Gyorsítósáv térképét és vagyonképletét. Ejtetted a Járdát és a Ka- 
paszkodósávot. A járművedet felkészítetted, és teletöltötted üzemanyaggal. Elkö- 
telezett vagy, nem csupán érdeklődő. Készen állsz a folyamatra, pontosan tudod, 
mit akarsz, és hová szeretnél eljutni, és kiválasztottál egy utat. Itt az ideje, hogy 
beletaposs a gázba! 


A SEMMITTEVÉS ELŐRE LÁTHATÓ 
Eltöprengtél már azon, hogy vajon a gyors meggazdagodást ígérő éjszakai tévés 
ajánlatokban szereplő termékek és szisztémák valóban működnek-e? Tényleg lehet 
milliókat keresni devizakereskedéssel vagy önrész nélküli hitelre vásárolt ingatla- 
nokkal? Az igazság az, hogy igen - a reklámok műsorvezetői azonban nem árulják 
el neked, hogy ők maguk valójában milyen bevételi modellt alkalmaznak: a tervezett 
elavulás módszerét. A tervezett elavulás azt jelenti, hogy a kereskedő arra számít, 
hogy bármit is ad el neked, te nem fogod használni. És ha nem használod, akkor 
nem valószínű, hogy visszakéred a pénzed. 

A semmittevés előre látható. Az emberi természetnek hatalmas szerepe van a ter- 
melők által alkalmazott üzleti modellekben. A tévében hirdetett meggazdagodási 

szisztémák az emberi természetet használják ki, mert az emberi természet az, hogy 
az eseményeket keressük, a folyamatokat viszont kerüljük. A legkisebb ellenállás 
útja az, hogy nem teszünk semmit, vagy ha igen, akkor is csak félszívvel. 

Tény, hogy a legtöbb ember - függetlenül attól, hogy egyetért-e a Gyorsítósáv stra- 
tégiájával vagy sem - semmire sem használja a kapott információkat. Bámulja a tér- 
képet, de soha nem indul el az úton, és nem nyomja le a gázpedált. A kincshez vezető 
térképpel rendelkezni egy dolog - kilépni a házból és követni a térképet már egészen 
más. A semmittevés normális, csakhogy éppen a normálisat igyekszel elkerülni! 


A GYORSASÁG STRATÉGIÁJA: SAKK, NEM DÁMA 

Igazi sebesség az, amikor nem gondolkodsz egy gyorsítósávos üzleten, hanem meg- 
teremted. Igazi sebesség az, amikor felfedezel egy szükségletet, kidolgozod rá a meg- 
oldást, és elkészíted a prototípust. Igazi sebesség az, amikor benyújtod a vállalkozás 
elindításához szükséges dokumentumokat. Igazi sebesség az, amikor felépítesz egy 
üzleti vállalkozást, és terjeszkedni kezdesz. Igazi sebesség az, amikor kapcsolatokat 
építesz, és a folyamatot a világ elé tárod. Igazi sebesség az, amikor az üzleti vállalko- 
zásodat a sakk stratégiájával közelíted meg, miközben az ellenfeleid dámáznak. Igaz 
sebesség az, amikor kikapcsolod a Playstationt. 

A sakk összetett játék, bonyolult manőverekkel, és a vállalkozásodat is a sakkhoz 
hasonlóan kell működtetned. Sajnos a legtöbb üzlettulajdonos egyetlen dimenzi- 
óból szemléli az üzletet, mintha dámajátékot játszana, és ezzel megnyerhetetlenné 
teszi a maga számára a játékot. A dáma egydimenziós, mert a korongok csak egy- 
féleképpen mozgathatók, míg a sakk többdimenziós, mivel a különböző bábuknak 
eltérő a szerepe, ezért másképp is mozognak. 

Az a vállalkozó, aki dámázik, egyetlen támadó és védekező stratégiát ismer: az 
árstratégiát. Emeld az árakat, csökkentsd az árakat, nyirbáld meg a költségeket, ke- 
ress olcsóbb beszállítót: , Ó, Uram, hogyan lehetnék én a legolcsóbb, hogy mindenki 
tőlem vásároljon?" Ez az egydimenziós stratégia az egymás alá licitálás örök körfor- 
gásába kényszeríti a vállalkozókat, és jelentéktelenné teszi azt, amit kínálnak, mert 
csak egy cél vezérli őket: hogy a legolcsóbbak legyenek. 

A limuzinkölcsönzők ugyanilyen árháborút folytatnak, és a márkájukat erre az 
egydimenziós stratégiára építik: , Ha én vagyok a legolcsóbb, akkor mindenki hoz- 
zám fordul majd." I 

A siker érdekében át kell helyezned a hangsúlyt erről az egydimenziós megkö- 
zelítésről egy többdimenziós stratégiára. Tedd el a dámatáblát, és vedd elő a sak- 
kot. Minden sakkfigura egy-egy konkrét feladatot lát el az üzleti vállalkozásodban. 
Az, hogy miként játszol az egyes bábukkal, dönti el, hogy fel tudsz-e gyorsulni a 
Gyorsítósáv sebességére, vagy céltalanul sodródsz. A bábuk szerepe a következő: 


. e Király: Végrehajtás 
e Királynő: Marketing 


e Futár: Ügyfélszolgálat 
e Huszár: Termék 

e Bástya: Emberek 

e Gyalog: Ötletek 


A könyv terjedelme nem teszi lehetővé, hogy részletekbe menően boncolgassam 
az egyes bábuk szerepét, de mindegyiknél megmutatom a legfontosabb elemeket, 
amelyek robbanásszerűen növelhetik a sebességedet. Fel kell építened egy rendszert! 


A VÉGREHAJTÁS A KIRÁLY. AZ ÖTLETEK CSAK GYALOGOK. 

A , lehetséges sebesség" csupán egy alaktalan ötlet. Ahhoz, hogy valósággá váljon, 
szükség van egy végrehajtóra. Amikor egy fiatal srác 350 km/h-t lát egy sebesség- 
mérőn, valójában egy ötletet és egy lehetőséget lát. Az üzleti életben az ötletek gya- 
logok: 350 km/h-ig beosztott sebességmérők tétlenül várakozó, álló Lamborghinik 
műszerfalán. A tényleges sebesség a végrehajtáson - a gázpedálra gyakorolt nyomá- 
son -— múlik, és ez az egész játék királya. 


Lehetséges sebesség — Ötlet 
Tényleges sebesség — Felgyorsított és végrehajtott ötlet 


Egy ötlet, ami csak az agyadban létezik, olyan, mint egy szuperautó, amely dög- 
lött akkumulátorral áll a garázsban. Semmire sem jó, és nem teljesíti be a célját. 
A végrehajtás az, ami valóra váltja az ötletet és feltölti az akkumulátort. A végrehaj- 
tás az, amikor kiállsz a Lamborghinivel a garázsból, tövig nyomod a gázpedált, és a 
szél átmenetileg kisimítja a ráncaidat. A végrehajtás az, amikor az agyadból kiviszed 
az ötletet a , lehetséges" útjára. 

A vállalkozók gyakran nem képesek megkülönböztetni az ötletet a végrehajtás- 
tól. Azt hiszik, az ötletek milliókat érnek, pedig a siker sohasem az ötleten múlik, 
hanem a végrehajtáson. 

, Ez az én ötletem volt!" Tényleg? Senkit sem érdekel. 

Ezer másik embernek is voltak ötletei. Hogy mi a különbség közted és köztük? 
Ők eljutottak a végrehajtásig, miközben te nem tettél semmit. Fantáziafocival mú- 
lattad az időt. Délig aludtál. Lehúztál öt napot a munkahelyeden. Mindenféle más 
dolgot csináltál, csak éppen az ötletedet nem valósítottad meg. Egy ötlet nem más, 
mint kémiai reakció az agyban. Olyan esemény, amely szinte semmilyen erőfeszítést 
nem igényel. Az ötlet egy esemény, míg a végrehajtás folyamat. Pierre Omidyar nem 
a megvilágosodás ragyogó pillanatából gyúrta az eBay-t, hanem fogta a felvillanó 
szikrát (az eseményt), és végrehajtotta a szükséges lépéseket (a folyamatot), hogy 
hatalmas, lobogó tűzzé változtassa azt. Nem az ötlet, hanem a végrehajtás az, ami 
elválasztja a győzteseket a vesztesektől. 

Ha harminc évvel korábban szeretnél visszavonulni, erőskezű, könyörtelen 

királyra van szükséged. Egy tétova vagy unott király ritkán vezeti győzelemre a 
csapatait. 


AZ ÖTLETEK ÉRTÉKTELENEK, A VÉGREHAJTÁS MEGFIZETHETETLEN 

Tölts el tíz percet a fórumomon, és fel fogod fedezni, hogy a legtöbb vállalkozó 
imádja az ötleteket, de ritkán kíváncsi a végrehajtásra. A többség csak a gyalogokat 
tologatja. 


Van egy fantasztikus ötletem! 

Már csinál valaki ilyesmit? 

Nem árulhatom el az ötletemet, mert ellopják! 

Aláírnál egy titoktartási megállapodást, mielőtt elmondom az ötletemet? 


Nem, nem fogok titoktartási megállapodást aláírni, és nem érdekel az ötleted. 
A vagyon világában az ötletek értéktelenek, mégis úgy tekintenek rájuk, mint az 
aranyra. Imádom, hogy az ötletgazdák körömszakadtáig védik az ötletüket, nagy 
gonddal ügyelve rá, hogy biztosan ne kerüljön tolvajok kezébe, nem tudván, hogy 
az ötletükön már százakkal osztoznak. Egy ötlet tulajdonosa nem az, akinek a fejé- 
ben az ötlet megfogant, hanem az, aki megvalósítja. 

A vállalkozó Derek Sivers (Sivers.org) szerint az ötletek csak , szorzók" — a 
tényleges pénzt a végrehajtás jelenti. A Gyorsítósáv sakkjátszmájában az ötletek 
(a gyalogok) a , lehetséges sebességnek" felelnek meg, míg a végrehajtás (a király) 
a gázpedálra gyakorolt nyomásnak. Ez a hasonlat jól szemlélteti, hogy egy nagy 
ötlet (lehetséges sebesség/erős gyalogok) értéktelen, ha gyenge végrehajtással 
(lagymatag nyomás a gázpedálon/gyenge király) párosul. 


GYALOG: ÖTLET (LEHETSÉGES VÉGSEBESSÉG) 
Szörnyű ötlet -— 1 km/h 
Gyenge ötlet -— 5 km/h 
Közepes ötlet — 50 km/h 
Jó ötlet — 100 km/h 
Kiváló ötlet -— 160 km/h 
Zseniális ötlet — 320 km/h 


KIRÁLY: VÉGREHAJTÁS (NYOMÁS A GÁZPEDÁLON) 
Nincs végrehajtás — 1 dollár 
Gyenge végrehajtás -— 1000 dollár 
Közepes végrehajtás — 10 000 dollár 
Jó végrehajtás -— 100 000 dollár 
. Kiváló végrehajtás — 1 000 000 dollár 
Zseniális végrehajtás — 10 000 000 dollár 


Ha megfigyeled, egy zseniális ötlet végrehajtás nélkül összesen 200 dollárt ér, 
mert a tekintélyt parancsoló lehetséges sebességhez (az ötlethez) gyengén nyomott 
gázpedál (végrehajtás) társul. Ugyanakkor egy közepes ötlet zseniális végrehajtással 
akár 350 000 000 dollárt is hozhat. Egyszóval, nem az ötlet és a lehetséges sebesség 
számít, hanem a végrehajtás! 

Amikor elindítottam a webes vállalkozásomat, már sok más cégnek volt web- 
helye. Én azonban ahelyett, hogy lemondtam volna a megvalósításról azzal a ki- 
fogással, hogy valaki már megcsinálta; inkább jobb kivitelezéssel párosítottam az 
ötletet, és piacvezető lettem az adott területen. Ragyogó ötlettel álltam elő? Nem. 
Csupán tűrhető ötlet volt, de jobban hajtottam végre, mint a versenytársaim. 
Miután a bevételi modellem sikeres lett, és egy csomóan könyörtelenül lemásol- 
ták, hanyatlásnak indult, és befuccsolt az üzletem? Nem, mert nem az ötlet tartotta 
össze a siker felépítményét, hanem a végrehajtás minősége. Az ötletemet lenyúló 
versenytársaimnak nem volt erős királya a vagyon játékában. Egy sakkjátszmát nem 
lehet úgy megnyerni, hogy gyalogokat lopsz. 

Hogyan válhatott a MySpace és a Facebook a két legnépszerűbb közösségi háló- 
zattá, amikor az ötlet eredetileg nem is tőlük származott? A végrehajtásnak köszön- 
hetően. A végrehajtás azt jelenti, hogy fogod az agytevékenység kipufogógázát - az 
ötletet -, és rózsaillatúvá teszed. 

Miért olyan nehéz a végrehajtás, amikor ötletünk annyi, mint a tenger? Rájössz, 
ha végiggondolod, miről is beszéltem mindvégig ebben a könyvben. A válasz is- 
mét csak az ősi ellentétpárban rejlik: az események és a folyamatok ellentmondásá- 
ban. A végrehajtás folyamatot igényel: erőfeszítést, áldozatot, fegyelmet és kitartást. 
Az ötletek csak események. 

Ha 10 millió kilométert kell utaznod, és 25 km/h-val haladsz, akkor 45 év alatt 
fogsz célba érni. Ez a Kapaszkodósáv. Ha viszont 150 km/h-val száguldasz, akkor 
az út csak hét évig tart. Ez a Gyorsítósáv. Az üzlet sebessége a végrehajtáson múlik. 
A Gyorsítósáv sebessége az üzleti vállalkozásod exponenciális növekedéséből és a 
nettó jövedelmed, valamint az eszközértéked robbanásszerű növekedésének kiak- 
názásából ered. 


ÖSSZEGZÉS: A GYORSÍTÓSÁV FELISMERÉSEI 

e A Gyorsítósáv sebességét az ötletek végrehajtása adja. 

e A legtöbb ember hagyja, hogy az értékes információk elavuljanak és értéktelen- 
né váljanak. 

e A Gyorsítósávban egy üzleti vállalkozás sikeréhez több dimenzióban kell gon- 
dolkodni, akárcsak a sakkban. Az egydimenziós vállalkozások csak az árra 
összpontosítanak. 

, A győzteseket és a veszteseket nem az ötlet, hanem a végrehajtás különbözteti 
meg egymástól. 

s Az üzleti életben a végrehajtás folyamat, míg az ötletek események. 

e Az ötletek a lehetséges sebességet jelzik, de a tényleges sebességet a végrehajtás 
határozza meg. 

e Nincs olyan zseniális ötlet, ami ne jutott volna már másoknak is az eszébe. Egy 
olyan ötlet azonban, ami csak a fejedben létezik, semmit sem ér. Az visz min- 
dent, aki meg is valósítja az ötletet. 3 

e Valódi pénz és lendület csak abból származik, ha az ötlet (a lehetséges sebesség) 
végrehajtással (a gázpedálra gyakorolt nyomással) párosul. 

e Az ötletek az agy kipufogógázai. A végrehajtás teszi őket rózsaillatúvá. 


Égest el az üzleti tervet 
- gyújts he a végrehajtással! 


, A világ legjobb ötlete sem ér semmit, ha nem valósítod meg. 
Ha tejet akarsz, ne csak üldögélj egy széken a mező közepén, 
abban reménykedve, hogy egy tehén majd csak odaballag hozzád." 


— GRANT CURTIS 


MINDIG A KÖZÖNSÉG DÖNT 

A világ mindig a saját szája íze szerint reagál. Ha úgy gondolod, hogy 1 - 1 — 2, dea 
világ azt mondja, hogy 3, akkor el kell fogadnod a világ véleményét, a saját meggyő- 
ződésedtől függetlenül. Ha az ötleteidről, a terveidről és az üzleti vállalkozásodról 
van szó, SOHA nem tudhatod, mi fog működni, amíg a világ elé nem tártad azt. 
Az üzleti életben ezt én úgy hívom: , kitenni a polcra". 

Amikor csak elindítottam egy új szolgáltatást a webhelyemen, valójában minden 
alkalommal kísérletet folytattam, hogy lássam, mit szól a közönség. Az eredmény 
mindig meglepett. , Ez az új oldalterv nagyon be fog jönni!" - gondoltam. És mi tör- 
tént? E-mailek százait zúdították rám az elégedetlen látogatók, akik legszívesebben 
felkötöttek volna az első fára, aztán kiheréltek volna. 

Ötleteid végső bírája a közönség és a közönséget kiszolgáló piacok. Ha a közön- 
ségnek tetszik, amit kínálsz, akkor azzal szavaznak rá, hogy rád áldozzák az ide- 
jüket, a gondolataikat és a pénzüket. Ha nem tetszik nekik az ajánlat, akkor meg- 
tartják a pénzüket, és máshol keresgélnek. És akiket igazán felbosszantottál? Nos, 
ők e-mailben fejtik ki lesújtó véleményüket, vagy blogbejegyzést írnak, amelyben 
idiótának neveznek. 


A TÖRZS SZÓLOTT 
Egy alkalommal a webhelyemnek némi ráncfelvarrásra volt szüksége. Hat hetet töl- 
töttem az új külső megtervezésével, és izgatottan vártam, mit szólnak majd hozzá. 

Meg voltam győződve róla, hogy a közönség imádni fogja az új dizájnt, mert letisz- 
tult volt, felhasználóbarát, és igazán megcsillogtattam benne tervezői képességei- 
met. Amikor elkészült, a világ elé tártam a művemet - és a világ gyűlölte. Panasz- 
áradat zúdult rám, és a webhelyem visszapattanási aránya (vagyis azoknak a száma, 
akik egy oldal meglátogatása után azonnal elhagyják a webhelyet) az egekbe szö- 
kött. A konverziós rátám majdnem nullára zuhant. Korábban napi 1200 potenciális 
ügyfelet sikerült kiközvetítenem; ez a szám most alig érte el az 500-at. 

A törzs szólott. Annak ellenére, hogy rengeteg energiát fektettem az átalakításba, 
azonnal visszatértem a régi változathoz, és a kukába hajítottam hat hét munkáját. 
Az aranytojásom zápnak bizonyult. A közönség világos jelzést adott, én pedig fel- 
fogtam, és ennek megfelelően cselekedtem. 

Vésd jól az eszedbe: a közönség mindig megmutatja, merre kell menned. Figyelj 
a jelekre! És hogy miként érheted el, hogy a közönség tudassa veled a véleményét? 
Csak valósítsd meg az ötleteidet, tárd őket a világ elé, és hagyd, hogy a közönség 
elmondja, mit gondol róluk. Fess a világ vásznára zseniális ecseteddel, különben 
sosem derül ki, hogy tényleg tehetséges művész vagy-e. 

Tedd ki végre az ötleteidet a polcra! 


A PROFESSZOROK CSAK FOROGJANAK A SÍRJUKBAN! 

A világ nem törődik az ötletekkel, csupán reagál rájuk. Ez az egyszerű tény alaposan 
kikezdi az üzletvezetés gyakorlatának egyik legszilárdabb intézményét: az üzleti ter- 
vet. A közgazdász-professzorok bizonyára felháborodnak majd a pimaszságomon, 
de készülj fel, mert kimondom a létező legnagyobb szentségtörést: az üzleti tervek 
fabatkát sem érnek. Igen, jól hallottad. Az üzleti tervek haszontalanok, mert csupán 
szteroidokkal felpumpált ötletek. 

Egy barbecue-pecsétes szalvétától eltekintve soha nem készítettem üzleti tervet. 
Az igazság az, hogy a legjobb üzleti tervek éppen az ilyen, szalvétára, gyorsétter- 
mi zacskóra, csokipapírra vagy éppen az iPhone-od hangos jegyzetei közé sietősen 
felskiccelt vázlatok. Az üzleti tervekkel az a gond, hogy ezek is csak a lehetséges se- 
bességet testesítik meg. A garázsban rozsdásodó luxusautókhoz hasonlóan ők sem 
érnek többet, mint a melléjük támasztott fűnyíró. Egy üzleti terv fabatkát sem ér, 
amíg végrehajtással nem párosul. 

És tudod, mi történik azután? Abban a pillanatban, hogy végrehajtod a tervet, 
a világ ugyanazt fogja közölni veled, amit az imént mondtam: az üzleti terved fa- 
batkát sem ér. A piac (a világ) olyan váratlan helyekre kormányozza majd az üzleti 
vállalkozásodat, ahol az üzleti terved minden előzetes elképzelése megdől. Kérdezd 
meg bármelyik vállalkozót, aki öt évnél régebben folytat üzleti tevékenységet - 
mindegyikük azt fogja mondani, hogy eredetileg , A" szándékkal vágott bele a vál- 
lalkozásába, és végül , B"-nél lyukadt ki. Az , X" terméket akarta eladni, de végül az 
:X" -t árulja. Mindig a közönség mondja meg, merre kell menned, és magasról tesz 
az üzleti tervedet szemléltető 150 oldalas PowerPoint-bemutatóra. 


A Facebook főiskolások közösségi hálózataként indult, de nem ragadt le ennél a 
szűk körnél, hanem minden nemzedéket kiszolgáló, világméretű hálózattá nőtte ki 
magát. Én kezdetben egyszerű címtárként képzeltem el a webhelyemet; ebből ala- 
kult át komoly ügyfélközvetítő portállá. A világ elháríthatatlan erővel rendelkezik 
ahhoz, hogy az üzleti terveket már az ötlet megvalósításának pillanatában eltorzítsa. 

Ez azonban nem ment fel a pénzügyi elemzés kötelezettsége alól. Vakon bele- 
ugrani egy üzleti vállalkozásba, anélkül, hogy ismernéd az adott területen érvé- 
nyesülő konkrét pénzügyi korlátokat, meggondolatlanság. Amikor elhatároztam, 
hogy limuzinkölcsönző cég helyett inkább limuzinkölcsönzőket ajánló webhelyet 
indítok, először pénzügyi elemzést végeztem. Aprólékos tervezésbe azonban nem 
bonyolódtam, mert a terv csak megköti a kezed, és nem helyettesíti a végrehajtást. 
Találd ki, amit ki kell találni, aztán egyszerűen csináld meg. A közönség majd teszi a 
dolgát, és megmutatja neked az irányt. 


DE HONNAN SZERZEK KOCKÁZATI TŐKÉT? 

Tudom, tudom. Már hallom is a kifogást: üzleti terv nélkül hogyan juthatok koc- 
kázati tőkéhez? Vagy befektetőkhöz? Sehogy. Üzleti terv híján senkitől nem kapsz 
támogatást. De kérlek, légy erős, a siker nem az üzleti terven múlik, és soha nem is 
azon fog múlni. 

A legjobb üzleti terv a világon az, amit már letettél az asztalra. 

Ha már van tapasztalatod a megvalósításban, hirtelen mindenki kíváncsi lesz az 
üzleti tervedre, mert tudják, hogy képes vagy végrehajtani. Ha egy olyan vállalkozó 
állna elém egy üzleti tervvel, aki két évvel korábban 20 millió dollárért adta el a 
cégét, a nyakadat teheted rá, hogy elolvasnám a tervet. Az érték soha nem a terv, 
hanem az az ember, aki készítette, és az ő üzleti múltja. 

Tudom, hogy ma van jó néhány ember, aki szívesen elolvasná az üzleti tervemet - 
mert tudják, hogy már letettem valamit az asztalra, ami igazolja az elképzeléseimet. 
Ha viszont még soha nem valósítottál meg semmit, akkor az üzleti terved csak egy 


b. 


értéktelen, spirálkötésű ponyvaregény. 


VÉGREHAJTÁSSAL SZEREZZ TÁMOGATÓKAT, NE ÜZLETI TERVVEL! 

Én a cégemet a semmiből építettem fel, összesen 900 dolláros saját tőkével. Nem 
voltak sem befektetőim, sem vállalkozói hitelem, vagy bármilyen más segítségem. 
Az igazság az, hogy hiába vesztegettem volna el 150 órát egy 95 oldalas üzleti tervre, 
senki sem lett volna hajlandó elolvasni, mert tapasztalatlan voltam: nem volt pén- 
zem, nem volt üzleti múltam, és nem mérettem meg magam semmilyen verseny- 
ben, így aztán nem is értem célba, és nem nyertem. Ahogy azonban felépítettem 
a vállalkozásomat, és az növekedni kezdett, valami csodálatos történt. Ahogy az 
ötleteim kézzelfogható, fogyasztásra alkalmas dolgokká kristályosodtak ki, hirtelen 
érdeklődést keltő vagyontárgy lettem. Hívogatni kezdtek a kockázatitőke-kihelyezők 
és a mecénások - nem én kerestem őket. Hirtelen mindenki kíváncsi lett az üzleti 

tervemre. Minek köszönhettem ezt a hirtelen változást? Hát nem ugyanaz a fickó 
voltam, mint pár évvel korábban? Dehogynem. Csakhogy az ötleteim immár nem- 
csak papíron léteztek, hanem egy kézzelfogható üzleti vállalkozásban testesültek 
meg - végrehajtottam azt, amit elképzeltem. 

A Fastlane-fórumon gyakran felteszik a kérdést: , Hogyan szerezhetek befekte- 
tőket az ötletemhez?" Nem számít, hogy az ötlet egy találmány vagy egy nagyszerű 
új webhely, a válaszom soha nem az, amit ezek az emberek hallani szeretnének. 
Ha befektetőket akarsz, vágj bele, és hajtsd végre, amit elképzeltél! Készíts egy pro- 
totípust. Építs fel egy márkát. Tegyél le valamit az asztalra, amit mások láthatnak 
vagy megérinthetnek. Merülj el a folyamatban. Ha már fel tudsz mutatni valamit, 
ami kézzelfogható formában testesíti meg az ötletedet, a befektetők pénztárcája meg 
fog nyílni előtted. Egyszerűen légy elég jó, és akkor ők fognak majd harcolni egy- 
mással, hogy melyikük adhat neked pénzt. 

Tudod, ha semmit nem tudsz felmutatni, csak egy 120 oldalas, szövegből, diagra- 
mokbáól és grafikonokból álló papírhalmazt, akkor legfeljebb a szervezési készsége- 
det tudod bizonyítani - azt nem, hogy képes vagy végre is hajtani az elképzeléseidet. 
A magántőkét befektető üzleti angyalok soha nem üzleti tervekre alapozzák a be- 
fektetésüket, hanem olyan emberekre, akik már a gyakorlatban is bizonyítottak. Ez a 
legjobb üzleti terv! Ha tehát tényleg tőkét szeretnél szerezni az üzleti vállalkozásod- 
hoz, akkor vágj bele, és valósítsd meg az ötletedet a gyakorlatban. Adj a befektetők- 
nek valamit, amit láthatnak, érezhetnek és megfoghatnak. Engedj nekik bepillantást 
abba, hogy miként hajtod végre, amit elképzeltél, mert ez az, ami a Gyorsítósáv 
sebességét adja. 


ÖSSZEGZÉS: A GYORSÍTÓSÁV FELISMERÉSEI 

e A közönség világos jeleket ad, hogy merre kell menned. 

s Az üzleti tervek haszontalanok, mert csupán szteroidokkal felpumpált ötletek. 

e Amint a világ kölcsönhatásba lép az ötleteiddel, az üzleti tervedet kidobhatod 
az ablakon. 

e A piac gyakran olyan utakra terel, amelyekkel előzetesen nem számoltál. 

e A legjobb üzleti terv a világon a gyakorlati megvalósítás, mert ez bizonyítja az 
üzleti terv létjogosultságát. 

e Ha már letettél valamit az asztalra, hirtelen mindenki kíváncsi lesz az üzleti 
tervedre. 

e Ha befektetőket szeretnél az üzleti vállalkozásodhoz, tégy lépéseket annak érde- 
kében, hogy fel tudj nekik mutatni valami kézzelfoghatót. 

e A befektetők nagyobb valószínűséggel támogatnak olyasmit, ami kézzelfogható 
és valóságos, mint papíron orrvérzésig boncolgatott ötleteket. 


A járókelők gazdaggá tesznek! 


, Ha az ügyfeleket kellemes élményben részesíted, továbbadják a jó tapasztalataikat. 
A szájpropaganda nagyon hatékony eszköz." 


ms JEFF BEZOS 


A FUTÁR A SAKKJÁTSZMÁBAN 

Amikor életünk során nehézségekkel szembesülünk, papoktól, rabbiktól vagy lel- 
kipásztoroktól kérünk tanácsot. Ők a , futárok; akik közvetítik a problémáinkat az 
, illetékesnek? majd eljuttatják hozzánk az útmutatást. Ha viszont egy üzleti vál- 
lalkozásról van szó, akkor ki a futár, akihez fordulhatunk? Ki tartja a frontot a vá- 
sárlókkal szemben? Nos, az üzleti életben a sakkjátszma futárja az ügyfélszolgálat, 
és ebben testesül meg az, hogy miként bánsz az emberekkel, akik megvásárolják a 
termékedet vagy igénybe veszik a szolgáltatásodat. Minden ügyfélszolgálat egy célt 
szolgál: közvetít és segítséget nyújt a problémák megoldásához. 


AZ ÉN BELSŐ TÉRKÉPEM: A KIS FEKETE NOTESZ 

A meggazdagodás útján az iránytűm a Gyorsítósáv térképe volt, de ezenfelül egy 
, belső térképet" is magamnál tartottam. Nem, nem egy üzleti tervet, hanem a kis 
fekete noteszomat. Az én fekete noteszom nem csinos hölgyek telefonszámainak 
kincsesbányája volt, hanem a panaszokat, sérelmeket és a vállalkozás mindennapi 
működése során felmerült problémákat jegyeztem fel bele. Ez a notesz adott ne- 
kem útmutatást több mint egy évtizeden át. 

A legtöbb vállalkozó elengedi a füle mellett a panaszokat. Lepasszolja a prob- 
lémát egy alkalmazottnak, és imádkozik, hogy a probléma magától megoldódjon. 
A Gyorsítósávban ezt nem teheted meg. A reklamáció csodálatos dolog. A pa- 
naszok ingyenes visszajelzést jelentenek, és olyan szükségletekre világítanak rá, 
amelyeket az üzleti vállalkozásod (még) nem vagy nem elég jól elégít ki. A pana- 
szok az út természetes zaja. 

Azért jegyeztem fel gondosan az ügyfelek panaszait, mert betekintést nyúj- 

tottak a közönség észjárásába. Egyetlen panasz legalább tíz másik ember gon- 
dolatairól árulkodott. Ha a fekete noteszben több hasonló panasz is felbukkant 
egy héten, akkor górcső alá kellett vennem a problémát, és intézkednem kellett 
a megoldása érdekében. A közönség a panaszok útján súgja meg neked az irányt, 
amerre menned kell. 


AZ ÚTZAJ (A PANASZOK) NÉGY FAJTÁJA 

Amikor a világ rád zúdítja a véleményét az új webhelyedről, termékedről vagy el- 
képzelésedről, mire számíthatsz? Mivel muszáj foglalkozni, és mit kell figyelmen 
kívül hagyni? A panaszoknak négy fajtája létezik: 1) változásokkal kapcsolatos pa- 
naszok; 2) elvárásokkal kapcsolatos panaszok; 3) hiánnyal kapcsolatos panaszok és 
4) csalárd panaszok. 


VÁLTOZÁSOKKAL KAPCSOLATOS PANASZOK 

Fogj bármit, amit az emberek szeretnek, változtasd meg, és a tömeg máris fellá- 
zad ellened. Emlékszel, amikor a Coca-Cola változtatott a receptjén? Ó, egek! Hogy 
merészelték?! Emlékszel, amikor a gyártó tévécsatorna törölte a kedvenc sorozato- 
dat? Istenem, hogy tehettek ilyet?! A világ gyűlöli a változást, mert a változásnak 
ellenállni természetes emberi viselkedés. A változás veszélyezteti a kényelmünket, a 
kilátásainkat és a biztonságunkat. 

Amikor átterveztem a webhelyemet, és panaszáradat zúdult rám, nem lepődtem 
meg, mert számoltam bizonyos fokú ellenállással. Az ellenállás normális. Igazság 
szerint, akárhányszor csak átterveztem valamit az elmúlt tíz év során, ellenállásba 
ütköztem. A kérdés csak az, hogy mekkora ellenállás számít normálisnak, és mek- 
kora jogosnak. 

A változásokkal kapcsolatos panaszok a legkevésbé informatívak, és ebből követ- 
kezően ezeket a legnehezebb megfejteni. Ami az áttervezésnél elkövetett hibáimat 
illeti, az adatok igazolták, hogy a panaszokat komolyan kell vennem. A visszapat- 
tanási arány a háromszorosára nőtt, a konverziós arány pedig zuhanni kezdett. Le 
kellett nyelnem a békát, visszaállítanom a webhelyet a korábbi formájába, és elölről 
kezdenem. Ha változtatsz valamin, számíts a panaszokra, mert garantáltan megér- 
keznek. És nem, természetesen nem orvosolhatod mindegyiket, mert sokszor nem 
a munkád minőségével van baj, csupán működésbe lép az emberi pszichológia. 


ELVÁRÁSOKKAL KAPCSOLATOS PANASZOK 

Elvárásokkal kapcsolatos panaszok olyankor jelentkeznek, amikor az ügyfelek nem 
azt kapják tőled, amit vártak, hanem valami olyasmit, ami kevésbé szolgál az elége- 
dettségükre. Meggyőzöd őket, hogy veled üzleteljenek, ők várnak valamit, viszont 
amit adsz, az csalódást okoz nekik. A csalódás oka lehet az, hogy a szolgáltatásod 
nem működik, de az is előfordulhat, hogy a reklámstratégiád megtévesztő, és hamis 
elvárásokat kelt az ügyfelekben. Mindkettő egyaránt problémát jelent, és a hiba bi- 


zony nem az ügyfelekben, hanem benned van. Vagy az igények kielégítése, vagy az 
elvárások irányítása terén, de jobb munkát kell végezned. 

, A szolgáltatásod béna." Ezt a panaszt több százszor hallottam, a cégem azonban 
nemcsak hogy fennmaradt, hanem igen sikeresnek bizonyult. Ha viszont a szolgál- 
tatásom béna volt, és ezt a tudomásomra is hozták, hogyan tudtam mégis sikeressé 
tenni a vállalkozást? Úgy, hogy beleástam magam a panaszokba. 

Azok a hirdetők, akik panaszkodtak, hogy ,a szolgáltatásom béna, nem úgy 
használták a szolgáltatást, ahogy én elképzeltem. A várakozásaik tévedésen alapul- 
tak. Én egy reménybeli ügyfelek adatait közvetítő szolgáltatást működtettem, amely 
e-mailben küldte el a szóban forgó adatokat a hirdetőimnek. A kiközvetített adatok 
viszont csak , nyomravezető jelek; amelyeket követni kell. Nem fogsz üzletet kötni 
egy potenciális ügyféllel, ha az adatai három hétig hevernek az elektronikus postalá- 
dádban, mire méltóztatsz válaszolni az érdeklődésre, és akkor is olyan színvonalon 
válaszolsz, mint egy kisiskolás. Nem fogsz üzletet kötni, ha ezerévenként egyszer je- 
lentkezel be a postafiókodba. Igen, a szolgáltatásom tényleg nem sokat ér, ha valaki 
nem megfelelően használja. 

A probléma megoldása érdekében nem az ügyfélt vettem célkeresztbe, hanem 
az elvárások irányítását. Teljesen világossá tettem, hogy a reménybeli ügyfelekhez 
vezető nyomok csak akkor érnek valamit, ha követik is őket, különben az üzlet 
nem fog létrejönni. Továbbá, mivel a legtöbb ügyfelem nem volt valami penge a 
kommunikációban, tájékoztató kampányokat indítottam, hogy megtanítsam őket 
professzionális módon válaszolni az érdeklődőknek. A panaszokat nem tudtam or- 
vosolni, az ügyfelek elvárásain azonban változtathattam. Ezt meg is kellett tennem, 
mert tudtam, hogy csak akkor fognak továbbra is fizetni nekem, ha fellendítem az 
üzletüket. 

Ha tengeri sügért rendelsz egy étteremben, és nyersen szolgálják fel, csalódott 
leszel, mert a sült hallal kapcsolatos várakozásaid nem teljesülnek. Így aztán panaszt 
teszel. Az étterem tulajdonosának ugyanakkor nagyobb gondja is akad. Miért volt 
nyers a hal? A szakács hozzáértésével van baj? Vagy a konyhai munkafolyamatokat 
kell átszervezni? Az elvárásokkal kapcsolatos panaszok működési zavarokat, tájé- 
koztatási problémákat és termékhiányosságokat is felfedhetnek. 

Ha a fürdőszobádat olyasvalakivel alakíttatod át, aki úgy hirdeti magát, hogy 
, garantáltan két héten belül elvégzi a munkát; de a munka két hónapig tart, akkor 
a várakozásaid nem teljesülnek. Ebben az esetben vagy a reklámokban kell igazat 
mondani, vagy a munkavégzés folyamatát kell a várakozásokhoz igazítani, de így 
vagy úgy, vagy az egyiken, vagy a másikon változtatni kell. 


HIÁNNYAL KAPCSOLATOS PANASZOK 

Hiánnyal kapcsolatos panaszok alatt azt értem, amikor az ügyfelek folyamatosan 
kérnek tőled valamit, amivel nem rendelkezel. A hiánnyal kapcsolatos panaszok 
rendkívül értékesek, mert kielégítetlen igényekre világítanak rá. 

Ügyfélközvetítő vállalkozásom első időszakában a limuzinkölcsönzők egyik leg- 
gyakoribb panasza az volt, hogy ,mi nem vállalunk esküvőket" Az ügyfelek rend- 
szeresen szerettek volna esküvőkre bérelni limuzint, egyes kölcsönzők azonban 
nem kínáltak esküvői szolgáltatást. Sokan ugyanígy nem vállaltak reptéri transzfert 
sem. A panaszok egyre csak sűrűsödtek, és az igényekből lassan összeállt a kép. 
Továbbfejlesztettem a webhelyemet, és lehetővé tettem a limuzinkölcsönző cégek- 
nek, hogy megadják, milyen szolgáltatásokat vállalnak. Ezzel a probléma megoldó- 
dott, és az általam kiközvetített adatok értéke nőtt. A magasabb érték pedig nagyobb 
intenzitást, nagyobb nyereséget és növekvő eszközértéket jelent. 

A hiánnyal kapcsolatos panaszok igazi aranybányák. A közönség önszántából, 
pontosan elmondja, mit akar, és még fizetned sem kell érte. Kielégítetlen igényeiket 
ezüsttálcán szolgálják fel neked. 


CSALÁRD PANASZOK 

2005 márciusában egy nő lépett be a Wendys egyik éttermébe, és azt állította, hogy 
a chilijében egy levágott emberi ujjat talált. Nem csupán panaszt akart tenni, hanem 
be is akarta perelni a céget. Szerencsére hamar kiderült, hogy már sokszor próbál- 
kozott ilyen hamis vádakkal, így a csalás lelepleződött. A rákövetkező hónapban a 
Las Vegas-i rendőrség nagy értékben elkövetett lopás vádjával le is tartóztatta a nőt. 

A panaszok csészéjében a csalárd panaszok jelentik a zaccot. Kérdezd meg bár- 
melyik vállalkozót, és ők meg fogják erősíteni, hogy csalárd panaszok a leginkább 
elkedvetlenítőek, mert a társadalom legalját tükrözik - azokat, akik hamis vádakkal 
akarnak pénzt kicsikarni egy üzlet tulajdonosától. 

Nekem szinte minden héten foglalkoznom kellett csalárd panaszokkal. Az egyik 
kölcsönző elgépeli az árat, mire egy idióta azt hiszi, joga van óránként 50 helyett 
5 dollárért limuzint bérelni. , Maga tartozik nekem, és ha nem fizet, felveszem a 
kapcsolatot az ügyvédemmel, és beperelem!" Persze, biztos van ügyvéded. Sok sze- 
rencsét, tökfej. Óránként 250 dollárt fizetsz egy ügyvédnek, hogy hadakozz egy 45 
dolláros elírás miatt? Nem gondolod, hogy ez baromság? 

Sajnos, ha ügyfelek millióival kell foglalkoznod, akkor Gyalogosok százaival 
fogsz találkozni, akik megpróbálnak kihasználni. Talán cinikussá is válsz, mert a 
csalárd panaszosok pitiáner csalók. Aki legyet ejt a levesébe, azt remélve, hogy ak- 
kor nem kell kifizetnie, az bizony elég kisstílű. 

Hogyan kezeld a csalárd panaszokat? Válaszolj a panaszra jóindulatúan, fejtsd ki 


az álláspontodat, és lépj tovább. 


TÉRJ KI AZ ÉRTELMETLEN HARC ELŐL! I 
Bill Cosby egyszer azt mondta: , Azt nem tudom, mi a siker titka, de a kudarcé az, 
ha megpróbálsz mindenkinek a kedvére tenni." Amikor elindítottam az üzleti vál- 


. lalkozásomat, túlbuzgó szenvedéllyel törekedtem arra, hogy mindenkit boldoggá 


tegyek, de hamarosan kiderült, hogy ez őrültség. A panaszokat kiegyensúlyozottan 


kell kezelni, ezért is jegyeztem fel mindent. Azonosítani akartam azokat a mintákat, 
amelyek révén növelhetem a szolgáltatásom értékét. Tudtam, hogy ha jobb a ter- 
mék, akkor jobbak lesznek az ügyfelek is, és a jobb ügyfelek jól fizetnek. 

Manapság már könnyű követni a panaszokat. A Twitter.com például lehetővé te- 
szi a vállalkozóknak, hogy figyelemmel kísérjék, mit mondanak róluk az ügyfelek. 
A Google szintén képes értesítést küldeni, ha egy webhely megemlíti a céged nevét. 
A visszajelzések követése tehát egyre könnyebb, viszont egyre nehezebb kihámozni 
a zajból azt, ami tényleg fontos. 

Nem akarok fizetni ezért a szolgáltatásért Egyes panaszokat egyszerűen fi- 
gyelmen kívül kell hagyni. Ha mindenkit megpróbálsz boldoggá tenni, akkor bele 
fogsz őrülni. Válogasd meg, milyen csatákba bocsátkozol. Azokat a problémákat 
orvosold, amelyeknek az elhárítása a legnagyobb mértékben emeli a szolgáltatásod 
értéket, miközben a legtöbbet segít az ügyfeleknek. Üzlettulajdonosként nem sza- 
bad megfeledkezned róla, hogy bár főnököd nincs, a jelzáloghiteledet az ügyfelek 
fizetik, ezért mindig meg kell hallgatnod őket - még ha néha figyelmen kívül is 
hagyhatod, amit mondanak. 


FORDÍTSD A BÉNÁZÁST A MAGAD JAVÁRA! 

Nincs mit szépíteni rajta: az ügyfélszolgálat napjainkban szánalmasan béna. Any- 
nyi rossz tapasztalatot gyűjtöttünk életünk során a különféle üzletekben, hogy már 
nem is számítunk másra, mint rettenetes ügyfélszolgálatra. Hívtál már fel valaha 
számítógépgyártót, hogy segítséget kérj? Vagy a bankodat? Esetleg a társadalombiz- 
tosítót? Béna, béna és háromszorosan is béna. Az ügyfélszolgálat ma már feledésbe 
merült művészet. Annyira szánalmas szinte mindenütt, hogy már bele is törődtünk, 
és az elvárásaink lesüllyedtek a szolgáltatás színvonalára. Már nem is számítunk 
semmire, csak érdektelenségre. 

A környékünkön van egy bazársor, amelynek a sarkán egy étterem áll. Az étterem 
félévente gazdát cserél. Amióta arrafelé lakom, négy étterem nyílt meg, majd zárt 
be. Az első három buktáról nem tudok nyilatkozni, de az utolsónak tudom az okát, 
mert a legutóbbi újranyitás után egyszer ott ebédeltem. Az étel elfogadható volt, a 
kiszolgálás azonban csapnivaló. Amikor kiürült a poharunk, nem kérdezték meg, 
hogy kérünk-e még inni valamit. Az evőeszközöket nem mosogatták el rendesen. 
A pincérnő arrogánsan viselkedett, mintha a vendégeket csak nyűgnek tartaná. 
Miután távoztunk, azt gondoltam: ,, Ez a hely sem fogja sokáig bírni" Néhány hó- 
nappal később ki is tették a táblát: , Étterem kiadó" 

A csapnivaló ügyfélszolgálat a fogyasztó oldaláról nézve bosszantó, vállalkozói 
szemszögből azonban nagyszerű lehetőség. Ahol rosszul bánnak az ügyfelekkel, 
ott kitűnő esély kínálkozik. Az elvárások szépsége abban rejlik, hogy fordítva is 
működnek. Míg a panaszok a kellemetlen csalódásról szólnak, egy olyan ügy- 
félszolgálat, amelyik a várakozásokkal ellentétben kiválóan működik, kellemes 
meglepetést okoz. 

CSERÉLD A SZÍVÁST SZÍVRE! 

Üzleti vállalkozásodat a sztratoszférába lőheted ki, ha olyan ügyfélszolgálati straté- 
giát alkalmazol, amelyik meghaladja a várakozásokat, mert egy SZÍnVonalas ügy- 
félszolgálat mindig kellemes meglepetésként éri a fogyasztót. 

Ha valamilyen ügyfélszolgálattal akad dolgunk, mindannyian bizonyos szintű 
szívásra számítunk. Ebből kovácsolhat előnyt a Gyorsító. Például, ha felfedezed, 
hogy a bankszámládról valaki jogosulatlanul leemelt 10 ezer dollárt, akkor az első 
reakciód az, hogy kiborulsz. Aztán, amikor kicsit lehiggadtál, felhívod a bankot, 
hogy oldják meg a problémát. Az én agyam ilyenkor máris összeállít egy ,várakozá- 
si profilt, hogy mire számíthatok a bank ügyfélszolgálatától: 


. Arra számítok, hogy egy rögzített üzenetet vagy egy automatát fogok hallani. 

e Arra számítok, hogy vég nélkül gombokat kell majd nyomogatnom a megfelelő 
menüpont kiválasztásához: nyomja meg az 1-est, ha ezt akarja, nyomja meg a 
2-est, ha azt, válassza a 3-ast, ha valami mást. 

e Arra számítok, hogy egyik kezelőtől a másikig irányítanak majd. 

s Arra számítok, hogy végül olyasvalakivel fogok beszélni, aki ugyan Steve-ként 
mutatkozik be, de a töredezett angolsága alapján inkább Pradeepra vagy Sanjay- 
re tippelnék. 


Ezek a várakozásaim. Kétségtelen, hogy nem számítok semmi jóra egy ügyfélszol- 
gálattól. A bankom, ahogy sok száz másik bank is, következmények nélkül nyújthat 
gagyi szolgáltatást, mert az elvárásaink ma már rendkívül alacsonyak. De nézzük 
meg, mi történne, ha csavarnánk egyet a dolgon! Tegyük fel, hogy felhívom a bankot, 
és ahelyett hogy egy hangosmenü-útvesztőben futtatnának, mint egy kísérleti pat- 
kányt, rögtön egy kiváló angolsággal beszélő ember veszi fel a kagylót. Nincs menü, 
nincs , nyomja meg az 1-es vagy a 2-es gombot; és nincs géphang. Egy VALÓDI, HÚS- 
VÉR EMBER válaszol, mint ahogy te szoktál, amikor telefonon keresnek. Az ügyfél- 
szolgálatos meghallgatja a problémámat, és öt perc alatt megoldja - és még csak át 
sem irányít egy illetékesebb személyhez. Ha így történne, nem győznék ámulni. 

Ilyen egy szívvel-lélekkel működtetett, SZÍNVonalas ügyfélszolgálat. Ha az ügyfe- 
let kellemes meglepetés éri, mert a , várakozási profiljához" képest sokkal magasabb 
színvonalú kiszolgálásban részesül, akkor hűséges, visszatérő ügyfél lesz belőle, aki 
szívesen ajánl téged másoknak is. I 


HASZNÁLD KI AZ INGYENES EMBERI ERŐFORRÁSOKAT! 

A passzív jövedelmet termelő rendszerek egyikét a humánerőforrás-rendszerek 
jelentik - a jól bevált emberek. Csakhogy az alkalmazottak nem olcsók, és a hu- 
mánerőforrás-rendszerek többnyire irányítást igényelnek. Nem lenne nagyszerű, ha 
ingyen juthatnál emberi erőforrásokhoz? Nos, ez lehetséges, ha az üzleti vállalkozá- 
sod lelkes követőkre talál. 


Egy színvonalas ügyfélszolgálat, amely kellemes meglepetést okozva rácáfol a 
várakozásokra, az ügyfeleket örökre elkötelezett híveiddé teheti, akik folyamatos 
ingyen reklámot biztosítanak a vállalkozásod számára. A szájpropaganda hatékony 
hirdetési eszköz, mert INGYEN van, és végtelen mértékben képes emelni a befekte- 
téseid megtérülési arányát. 

Az ügyfélszolgálati stratégia döntő befolyással bír a céged növekedésére. Az ügy- 
felek elégedettsége azt jelenti, hogy eleget tettél az elvárásaiknak. Ha viszont igazán 
lelkes követőket szeretnél, akkor még többet kell nyújtanod annál, mint ami elége- 
detté teszi őket. 

Amikor a cégem eladásakor a reménybeli vásárlókkal tárgyaltam, gyakran meg- 
kérdezték tőlem, hogy mennyit költök a hirdetők toborzására. A válaszom az volt, 
hogy semennyit. Ezt a választ természetesen hitetlenség és gyanakvás fogadta. Kez- 
detben persze én is a régi vágású módon csináltam: kutatás, marketing, reklám, 
bemutatkozó telefonhívások. Egy idő után azonban már nem kellett költenem arra, 
hogy hirdetőket verbuváljak, mert maguk a hirdetők szereztek nekem újabb hirde- 
tőket - méghozzá INGYEN! Ha az ügyfelek rajonganak érted, akkor elkötelezett híve- 
iddé válnak, és hirdetik az igét helyetted. Költségmentes humánerőforrás-rendszer 
lesz belőlük: térítők, akik bedobják a nevedet, ahol csak kell. 

Hogyan teremthetsz híveket az üzleti vállalkozásod számára? Úgy, hogy színvo- 
nalas ügyfélszolgálatot működtetsz. Amikor e-mailt küldesz egy cégnek, mennyi 
idő telik el, amíg érdemi választ kapsz egy hús-vér embertől? Egy nap? Egy hét? 
Én az ügyfelek elektronikus leveleire perceken belül válaszoltam, nem órákkal, na- 
pokkal vagy hetekkel később. Voltak, akik csak azért írtak nekem, mert kíváncsiak 
voltak, milyen gyorsan válaszolok. Feltett szándékom volt, hogy messze túlteljesí- 
tem az elvárásaikat, és ez a stratégia igencsak kifizetődőnek bizonyult. 

Aztán bevezettem az élő ügyfélszolgálatot. Aki felhívta a cégemet, egy igazi, élő 
munkatárssal beszélhetett a cégtől, nem a gombokat kellett nyomogatnia. Az ügy- 
félszolgálatot nem szerveztem ki másik cégnek, mert semmilyen szolgáltatásomat 
nem akartam másokra bízni. 

Az ügyfelekből lett térítők ugrásszerű üzleti növekedést eredményeznek, mert a 
humánerőforrás-rendszerek beszélnek. A webtárhely-szolgáltatóm például a Liguid 
Web nevű cég. Amikor először fordultam hozzájuk műszaki tanácsért, üzenetet kel- 
lett hagynom a probléma leírásával, és várni, hogy majd megkeresnek. Természete- 
sen rögtön kialakult az agyamban a szokásos várakozási profil. Arra számítottam, 
hogy legalább egy-két nap lesz, mire visszahívnak. Tévedtem. A Liguid Web ügyfél- 
szolgálata tíz percen belül válaszolt, és húsz perc alatt megoldották a problémámat. 
A várakozásaimat túlszárnyaló, színvonalas ügyfélszolgálatot nyújtottak. 

És mi lett az eredménye? Lelkes híve vagyok a Liguid Webnek. Ha valaki megkér- 
dezi, melyik tárhelyszolgáltatót ajánlom, azonnal rávágom, hogy a Liguid Webet. 
Térítő ügyfél vagyok. Kétféle valutával fizetek a Liguid Webnek: 1) a pénzemmel 


,t [/A . 


és 2) a szolgáltatásaik sűrű ajánlgatásával. Az utóbbi valuta tényleges értéke felbe- 

csülhetetlen, hiszen INGYENES humánerőforrás-rendszer vagyok, aki a Liguid Web 
termékét értékesíti. Képzeld el, milyen hatékony lehet ez a rendszer, ha nem csak 
egy, hanem 10 ezer lelkes híved van! Mekkora üzleti növekedést hozhat? 296-ot egy 
év alatt? Vagy 20096-ot? 

Ahhoz, hogy nagyszerű ügyfélszolgálatot működtethess, és robbanásszerű üzleti 
növekedést érhess el, meg kell határoznod az ügyfelek várakozási profilját. Mik az 
elvárásaik veled kapcsolatban? Különböznek-e ezek az elvárások a versenytársaid- 
dal és a hasonló vállalkozásokkal szemben támasztott elvárásoktól, és ha igen, mi- 
ben? Készíts egy szubjektív listát arról, hogy szerinted mire számítanak az ügyfelek 
— És SZÁRNYALD TÚL az elvárásokat. 

Minden alkalommal, amikor kellemes meglepetést okozol egy ügyfélnek, kétsze- 
resen is nyersz. Először is, az ügyfél vissza fog térni hozzád, és újra vásárol tőled. 
Másodszor, minden fellelkesült ügyfél a követőddé, hittérítőddé és fizetést nem 
kérő emberi erőforrásoddá válik. Mindkettő gyorsító hatású, márpedig a sebesség 
gyarapítja a vagyont. 

Kiváló ügyfélszolgálatot működtetni többe kerül, de az előnyök bőven ellensú- 
lyozzák a költségeket. Ha több pénzt költenének a meglévő ügyfelek elégedettsé- 
gének növelésére, mint az újak becsalogatására, az átlagos cégek hosszabb ideig 
maradnának talpon öt évnél. Sajnos azonban a cégtulajdonosok elsősorban a pénzt 
nézik, és utoljára a szükségleteket, ezért a hirdetési keretüket gyakran olyan új ügy- 
felek megnyerésére költik, akik még nem ismerik az ő lélektelen, béna ügyfélszol- 
gálatukat. Így alakul ki a szüntelen harc a fennmaradásért: mint amikor egy lyukas 
csónakból merik ki vödörrel a vizet, a vállalkozások úgy cserélik ki a régi, elégedet- 
len ügyfeleket újabb, tapasztalatlan ügyfelekre. Te inkább szárnyald túl a közönség 
elvárásait. Tégy szert lelkes hívekre. Teremts humánerőforrás-rendszereket, ame- 
lyek ingyen dolgoznak neked. Vonzd magadhoz a pénzt! 


KINEK TARTOZOL HŰSÉGGEL? 
A saját tulajdonú üzleti vállalkozások legnagyobb mítosza, hogy ,,a saját főnököd" 
vagy. Azok az üzlettulajdonosok, akik ebben a tévhitben élnek, végül arra ébrednek 
majd, hogy királyságuk semmivé foszlott, és immár nem , főnökei" semminek, csak 
egy kimúlt, csődbe ment vállalkozásnak. Egy üzlet csak akkor lehet sikeres, ha az 
ügyfél a főnök, és ő az első számú érdekelt fél. 3 

Az , érdekelt fél" a meghatározás szerint , olyan személy, csoport vagy szerve- 
zet, aki vagy ami közvetlen vagy közvetett érdekeltséggel rendelkezik egy cégben, 
mert őt is érintik a cég intézkedései, célkitűzései és üzletpolitikája, vagy maga is 
befolyással bír azokra? Ha önző módon csak magadat tekinted érdekelt félnek a cé- 
gedben, és megfeledkezel az ügyfeleidről, akkor hosszú távon üzleti öngyilkosságot 
követsz el. Szeretnéd tudni, hogy valójában miért béna szinte minden ügyfélszolgá- 


lat? Azért, mert az üzlettulajdonosok az érdekeltek láncolatának legaljára helyezik 


az ügyfeleiket. A tőzsdén jegyzett vállalatok a legrosszabbak. Náluk a részvényesek 


az elsők, a Wall Street a második, és a cégvezetők állnak a harmadik helyen. Találd 
ki, ki van legalul: te és én. 

Az alkalmazottaimnak nem győztem elégszer hangsúlyozni: ,, A finetésátelgétá az 
ügyféltől kapjátok. Tegyétek őket boldoggá!" Amint látod, én nem a gyors autók és 
nagy házak iránt érzett önző vágyamat tekintettem az első számú érdekelt félnek, 
hanem az ügyfelet, mert tudtam, hogy az ő kezében van a hatalom. Én az ügyfélnek 
fogadtam hűséget. Igen, volt egy főnököm, és nála volt a kulcsa mindannak, amire 
önző módon vágytam. 


NAGYNAK TŰNNI ÉS KICSIKÉNT VISELKEDNI 

Másodéves középiskolásként Mr. Miller tornaóráján megismertem Mark Cegravest, 
bár ilyen nevű diák nem volt az iskolában. Mr. Miller hajlamos volt a legegyszerűbb 
neveket is kifacsarni: így lett Hendersonból Hankerson, Seagrovesból Cegraves, 
és Ricksonból Rakesh. Bármi is volt a neved, Mr. Miller szétcincálta. Nem tudom, 
hogy analfabéta volt-e, vagy csak öreg. 

Ugorjunk előre több mint egy évtizedet! Ki van feltüntetve a webhelyemen, mint 
informatikai vezető? Mark Cegraves. És nézd már, ki a webfejlesztő! Gretchen 
Hankerson! A középiskolai barátaim dolgoznak a cégnél? Nem. Már csak azért sem 
lehet róluk szó, mert nekik nem ez a nevük. Egyikük sem dolgozott nálam soha. 
Ugyanakkor, ha ellátogatsz a webhelyem , Kapcsolat" vagy , Rólunk" oldalára, ott 
találod a (kifacsart) nevüket, mint olyan személyekét, akik magas beosztásban - 
informatikai vezető, üzletfejlesztési munkatárs, webfejlesztési vezető - dolgoznak 
a cégnél. Ezek az emberek soha nem voltak az alkalmazottaim, de a nevük feltün- 
tetése azt a hatást keltette, mintha egy jelentős létszámmal működő, folyamatosan 
növekvő cégről lenne szó. 

Elismerem, hogy az egész csupán ártatlan, , házon belüli viccként" indult, de az- 
tán rájöttem, hogy komoly előnnyel jár: emeli a márkám tekintélyét. Komoly, tőke- 
erős, növekvő céget mutat. Abban persze nem vagyok biztos, hogy etikus volt alkal- 
mazottként feltüntetni néhány kifacsart nevet egy 1987-es tornaóráról, de a célom 
egyértelmű volt: nagynak akartam tűnni, miközben kicsiként viselkedem. 


HOGYAN OKOZHATSZ KELLEMES MEGLEPETÉST? 
A nagy cégek közismerten gyenge szolgáltatást nyújtanak, ezért a velük szemben 
támasztott elvárásaink ennek megfelelően alacsonyak. A kisvállalkozások szol- 
gáltatását ugyanakkor hagyományosan kielégítőbbnek, személyesebbnek tartjuk. 
Az én célom az volt, hogy egy nagy cég benyomását keltsem, miközben mégis olyan 
személyes kapcsolatot alakítok ki az ügyfelekkel, mint amilyet az egyszemélyes vál- 
lalkozások szoktak. Ha egy nagy cég személyre szabott, példamutató szolgáltatást 
nyújt, az kellemes meglepetést okoz, és hűséges követőkké teszi az ügyfeleket, akik 
aztán lelkesen adják tovább a hírt. 

A béna ügyfélszolgálatok komoly üzleti lehetőséget rejtenek. Akkor tudsz rácá- 

folni a várakozásokra, és kellemes meglepetést okozni, ha nagynak tűnsz, de ki- 
csiként viselkedsz, mert az ügyfél ilyenkor középszerű szolgáltatásra számít. Ez a 
taktika mindig beválik, amennyiben a cég nem rendelkezik fizikai jelenléttel. Nyil- 
vánvaló ugyanis, hogy nem tudsz nagynak tűnni, ha csak egy aprócska boltod van, 
az internet azonban jótékony ködbe burkol. ; 

Sok vállalkozó azért esik csapdába, mert ennek a szöges ellentétét cselekszi: kicsi- 
nek tűnik, de úgy tesz, mintha nagy lenne. 

, Kovács János Társaság" - ez arról győz meg, hogy komoly, erős lábakon álló 
céggel van dolgod? A névről messziről ordít, hogy segyszemélyes mutatványról" 
van szó, és semmi tekintélyt parancsoló vagy vonzó nincs benne. Sajnálom, de a 
, Kovács János Társaság" óriási bukta. Biztos vagyok benne, hogy a , társaságnak" 
még cégjelvénye sincs, de ha lenne is, bizonyára unalmas és semmitmondó lenne, 
vagy úgy nézne ki, mint amit amatőrök készítettek valamilyen ingyenes rajzoló- 
programmal. A cég webhelye nyilván statikus, elavult és gyerekes. Bocs, de a Comic 
Sans betűtípus nem igazán sugároz professzionalizmust. A cég elvileg az egész vilá- 
gon értékesíti a termékeit, miközben még díjmentesen hívható száma sincs. Kicsi, 
kicsi, kicsi. 

A helyzet még kínosabb, ha a szerény méretű üzlet nagyvállalati megoldásokat 
próbál alkalmazni. Felhívod őket, mire gombok útvesztőjén kell átvergődnöd csak 
azért, hogy az utolsó gomb megnyomásakor egy üzenetrögzítőhöz érkezz. Inkább 
e-mailt küldenél? Felejtsd el. Az elektronikus levelek többségét figyelmen kívül 
hagyják, és amelyiket elolvassák, arra is csak hetekkel később válaszolnak. Az ígé- 
ret, miszerint , majd visszahívjuk; soha nem teljesül. Az ügyfélszolgálaton felmerült 
kérdéseket nem órák, hanem hetek alatt oldják meg. Ha ragaszkodsz a heti négy óra 
munkához, a vállalkozásod nem fog növekedni, mert az önző vágyaid fontosabbak 
a számodra, mint az, hogy igazán sikeressé tedd az üzletet. Ha kicsinek tűnsz, de a 
nagyokat majmolod, a saját sírodat ásod meg. 


GYŐZD LE A VERSENYTÁRSAKAT MÁR A RAJT ELŐTT! 

A másik célom azzal, hogy igyekeztem , nagynak tűnni, az volt, hogy a verseny- 
társakat már a rajtvonal előtt legyőzzem. Ha valaki (vagy valamilyen cég) be akar 
szállni a versenybe, először szemügyre veszik a konkurenciát — téged. Megnézik a 
webhelyedet, górcső alá veszik a tevékenységedet és az áraidat, majd eldöntik, hogy 
megéri-e nekik időt és pénzt befektetni az adott piacon. A gyakorlatlan vállalkozó- 
kat egy nagy cég ugyanúgy megrémítheti, mint ahogy engem is majdnem elijesztett: 
, Ő, istenem, hogyan versenyezhetnék én ezekkel, amikor ők tizenkét fővel működ- 
nek, én meg egy szál magamban vagyok?!" 

Ha egy vállalkozó úgy véli, hogy nem tud versenyre kelni veled, mert túl nagynak 
és tőkeerősnek talál, akkor nyertél, mielőtt a verseny elkezdődött volna. A verseny- 
társ vagy félszívvel száll be a versenybe, vagy másik piacot keres, ahol lagymatagabb 
a verseny. Tűnj nagynak, de viselkedj kicsiként! 


ÖSSZEGZÉS: A GYORSÍTÓSÁV FELISMERÉSEI 


s A panaszok értékes betekintést nyújtanak az ügyfelek gondolataiba. 

s A változásokkal kapcsolatos panaszokból nehéz levonni a megfelelő tanulságo- 
kat, és gyakran további adatok szükségesek a panaszok jogosságának elbírálá- 
sához. 

e Az elvárásokkal kapcsolatos panaszok működési problémákat jeleznek az üzlet- 
menetben vagy a marketingstratégiában. 

e A hiánnyal kapcsolatos panaszok kielégítetlen igényekre világítanak rá, ame- 
lyek teljesítésével emelheted a terméked vagy szolgáltatásod értékét, és új bevé- 
teli forrásokat tárnak fel. 

e A kiváló ügyfélszolgálat titka az ügyfelek alacsony elvárásainak túlszárnyalása. 

e A gyenge ügyfélszolgálat piaci rést mutat, ahol Gyorsítósávot építhetsz fel ma- 
gadnak. 

e Az elégedett ügyfelek humánerőforrás-rendszerként működnek, és ingyen rek- 
lámot biztosítanak a vállalkozásodnak. 

a Az elégedett ügyfelek kétszeresen is hasznosak: visszatérnek hozzád, és térítő 
tevékenységük révén új ügyfeleket is szereznek neked. 

s Az ügyfelek és az ő elégedettségük a kulcsa mindannak, amire önző módon 
vágysz. 

s Akkor tudsz rácáfolni a várakozásokra, és kellemes meglepetést okozni, ha 
nagynak tűnsz, de kicsiként viselkedsz. 

s Ha nagynak mutatod magad, azzal elriaszthatod a lehetséges versenytársakat. 

Dobd ki az útonállókat! 


, Egy cég legértékesebb vagyontárgyát kétségkívül az emberek jelentik. 
Nem számít, hogy a termék egy autó vagy valamilyen kozmetikai cikk - 
minden cég annyit ér, amennyit az alkalmazottai." 


s MARY KAY ÁSH 


JÓ KEZEKBEN VAN A VÁRAD? 

A várad az üzleti vállalkozásod. Ha haramiák tivornyáznak benne, ne számíts sem- 
mi jóra. Sakkhasonlatunkhoz visszatérve, a bástya - a vár — a vállalkozásod sikeré- 
ért dolgozó embereket képviseli, beleértve az alkalmazottakat, az üzlettársakat és 
befektetőket, valamint a tanácsadókat. 


ÉRDEKHÁZASSÁG: ÜZLETTÁRSAK 
Üzlettárssal közösen vállalkozni olyan, mintha házas lennél. A házasság vagy csodá- 
san működik, vagy viharos válással ér véget. 


Három évvel ezelőtt Jim és Mike együtt sörözgettek egy bárban, ami- 
kor támadt egy nagyszerű ötletük, és ez arra sarkallta őket, hogy közös 
üzleti vállalkozásba fogjanak. Együttműködésük alapja csupán az izga- 
lom volt, amelyben mindketten osztoztak. Megállapodtak abban, hogy 
a nyereséget fele-fele arányban osztják fel egymás között, és lelkesen be- 
levágtak. Mike szerezte az első ügyfelet, Jim pedig a másodikat. Ügyfél- 
körük néhány hónapon belül 28 főre bővült, ami elég volt ahhoz, hogy 
mindketten profitáljanak az üzletből, és otthagyják a munkahelyüket. 

Két év telik el. Jim egyre kevesebbet dolgozik, és a munkája minősé- 
gével is gondok akadnak. Nem mintha Mike percről percre tudná, mit 
csinál Jim, mindazonáltal aggasztó dolgokra lesz figyelmes. Amíg Mike 
négy ügyfelet szerez a cégnek, addig Jim csupán egyet, sőt néha egyet 
sem. Mike később megtudja, hogy Jim elolvasott egy könyvet, amelyik 


azt hirdeti, hogy egy héten legfeljebb négy órát szabad dolgozni. Tovább 
ront a helyzeten, hogy Jim ügyfelei nem kapják meg a kellő figyelmet, 
ezért velük is Mike-nak kell foglalkoznia. Ennek ellenére Jim minden 
pénteken óramű pontossággal megjelenik, hogy megkapja az 5096-os ré- 
szesedését. 

Amikor Mike felhívja Jim figyelmét a problémára, Jim védekező állás- 
pontot vesz fel, és feszültség alakul ki közöttük. A konfliktus tovább csök- 
kenti Jim munkájának hatékonyságát, ami már olyan szintre süllyed, 
hogy Jim néha hónapokig nem szerez új ügyfeleket. Mike megpróbálja 
megszüntetni az üzlettársi viszonyt, de Jim ellenáll. Miért is ne tenné? 
Hiszen Mike erőfeszítéseiből felerészben ő profitál! Mike-nak végül fel 
kell fogadnia egy ügyvédet, és jogi útra terelni az ügyet. Néhány évvel 
később felbontják a megállapodásukat, és ezzel együtt Mike és Jim ba- 
rátsága is véget ér. 


Az üzlettársi viszony olyan, mint a házasság. Miután a szerelem és a vágy he- 
vessége lelohadt, a kapcsolatot a felek személyisége, egymásra hangoltsága és egy- 
mást kiegészítő jellemvonásai kell, hogy összetartsák. Első vállalkozásaimat kivétel 
nélkül üzlettársakkal indítottam, és mindegyiknek csúfos kudarc lett a vége. Nem 
mintha a partnereim rossz emberek lettek volna, de a munkamorálunk, az érték- 
rendünk és az elképzeléseink nem passzoltak egymáshoz. Emlékszem, az egyik üz- 
lettársamnak például volt egy rendes, 9-től 5-ig tartó munkája is, és aktívan részt 
vett a helyi sportéletben, ezért az üzlet neki csak a negyedik vagy az ötödik volt a 
listán. A másik partnerem három másik vállalkozásban is érdekelt volt. Így ma- 
gamra maradtam a vállalkozásommal, ami nálam az első helyen állt a fontossági 
sorrendben. Érzékeled a problémát? 

Ha a Fastlane-fórumon beírod a keresőbe a , partnership" szót, panaszos hoz- 
zászólások tömegére bukkanhatsz, amelyek félresiklott üzlettársi viszonyokat 
ecsetelnek. Az egyik partner terjeszkedni akar, a másik márkát építeni. Az egyik 
a hirdetésekre összpontosítana, a másik a fejlesztésre. Az egyik partner igényt 
tart a pénzre és a drága autókra, mégis késve érkezik az irodába, és korán távozik. 
Az üzlettársi viszony olyan, mint a házasság - az esetek felében zátonyra fut, mert 
a partnerek egyszerűen nem illenek egymáshoz. 

Azt mondják, olyanokkal célszerű társulnod, akikkel jól kiegészítitek egymást, 
mert más-más területen vagytok jók. Ha én például a piaci kérdésekben vagyok 
jártas, olyan fickót érdemes üzlettársnak választanom, aki a műszaki dolgokban 
van otthon. Ha az értékesítéshez és a kommunikációhoz értek, egy elemző beál- 
lítottságú ember az ideális partnerem. Ez a társkereséshez ugyan remek kiinduló- 
pont, de olyan, mintha házasságra lépnél az első emberrel, akivel randevúztál, csak 
azért, mert nagy mellei vannak, vagy úgy néz ki, mint Brad Pitt. Egy kapcsolat 
tartóssága azonban sok más tényezőn és személyiségvonáson múlik. 

s Azonos a munkamorálotok? Vagy a partnered akkor is el fog menni korcso- 
lyázni, amikor te egész éjjel dolgozol? 

e Egyeznek az elképzeléseitek? Vagy ütköznek egymással? 

e Te lassan szeretnél terjeszkedni, miközben a partnered a lehető leghamarabb 
meg akarja hódítani a világot? 

e Te üzletláncot szeretnél létrehozni a névhasználati jog értékesítésével, míg a 
partnered csak egyetlen üzletet akar, amelyik megáll a saját lábán? 

e Rábíznád az életedet is a másikra? 

e Hasonló a személyiségetek? 


A helyzet az, hogy sokan téves indíttatásból lépnek üzlettársi kapcsolatra. 
Ugyanúgy, ahogy számos vállalkozás hibás alapokon nyugszik (mert nem valós 
szükségletet igyekszik kielégíteni), a társulásokat is rendszerint téves célból hoz- 
zák létre: a megosztás szándékával. A partnerek nem együttműködésre, hanem a 
kockázatok, a költségek és a munkaterhelés megosztására törekszenek. Így aztán 
gyakran előfordul, hogy az egyik partner a másikra próbálja hárítani a terheket, 
márpedig ha az egyik fél nagyobb terhet visel, az előbb-utóbb óhatatlanul összeüt- 
közéshez vezet. 

Természetesen egy üzlettársi kapcsolat is lehet működőképes, mint ahogy sok 
házasság is remekül működik. Csak tudd, kivel kötöd össze az életedet. Egy két- 
hetes kéjutazás a főiskolai szobatársaddal nem biztos, hogy elég hosszú kapcsolat 
ahhoz, hogy megtudjátok, összeilletek-e. Házasságra lépnél valakivel két hét együtt 
járás után? 


J]4K : JOK 

Sokszor folytattam szóbeli tárgyalásokat befektetőkkel, majd amikor a kilencven- 
oldalas, kacifántos jogi nyelven íródott dokumentum megérkezett az asztalomra, 
nem az állt benne, amiről beszéltünk. Ha 5 év alatt 1096-on leszámítolt váltóról volt 
szó, akkor miért szerepel a papírokban 10 év és 596-os diszkontálás? És ki fedezte 
fel a jogi szakzsargon lavinája alá temetett eltérést? Nem én, hanem a jogászom. 

Az is megesik, hogy az ember egyszerűen kifelejt egy üzleti kiadást, és ez az apró 
hiba több ezer dollárral növeli a fizetendő adót. Ki tudja, hogy egy 38 ezer dolláros 
interaktív hangválasz-rendszer leírható eszköz, nem csupán egy túlárazott telefon- 
központ? A könyvelő. 

Ha nem lenne jó J 4 K csapatom - jogászok és könyvelők -, szegényebb lennék. 
A megfelelő embereket viszont nem könnyű megtalálni, mert ők is olyanok lesz- 
nek, mint a szerződéses partnerek: ők is rendelkezni fognak a vár kulcsaival. 

Ne legyél olyan ostoba, mint amilyen én voltam. Zöldfülű koromban, emlék- 
szem, az első könyvelőmet egyenesen a szaknévsorból néztem ki - nem ajánlás 
alapján vettem fel, hanem csak vakon böktem, és reménykedtem. Nem tartott s0- 
káig, hogy kiderüljön, a hölgyet nem igazán érdekli az adótervezés. Nem kérdezett 


semmit a vállalkozás működéséről vagy az én szempontjaimról; csak szerette volna 
mihamarabb kitölteni az űrlapokat, és elhúzni. Ráadásul az ügyfélköre túlnyomó 
többségben Kapaszkodókból és nem vállalatokból állt, így ahhoz szokott, hogy bér- 
számfejtéssel és nyugdíj-előtakarékossági számlákkal bíbelődjön. Remek választás, 
MJ! Olyasvalakire volt szükségem, aki a Gyorsítósáv üzleti szemléletét követi, ezért 
mindent elkövettem, hogy rátaláljak egy ilyen személyre. Miután elbeszélgettem 
vagy fél tucat könyvelővel, és leinformáltam őket, végre-valahára találtam valakit, 
akinek az ügyfelei elsősorban cégtulajdonosok voltak. 

Légy nagyon óvatos, hogy kire bízod rá a várad kulcsait, mert könnyen a tönk 
szélére sodorhat. Emlékezz Nicolas Cage-re, akit a menedzsere állítólag kis híján 
csődbe vitt. Ellenőrizd a jelentkezők hátterét, és beszélgess el velük személyesen. 
Kérj ajánlásokat sikeres, tapasztalt vállalkozóktól. Bánj úgy a könyvelőiddel és a jo- 
gászaiddal, mint ahogy az üzlettársaiddal tennéd, mert szabadon hozzáférhetnek a 
váradhoz - márpedig akinél ott vannak a kulcsok, képesek rá, hogy tévútra vigyék 
a vállalkozásodat. 


KÉRSZ LÁNCFŰRÉSZT A SÖRÖDHÖZ? 

Ha az üzleti ügyeidet, a pénzügyi befektetéseidet, a biztonsági kérdéseket vagy 
bármi mást illetően vakon másokra hagyatkozol, akkor fennáll a veszélye, hogy 
esetleg átvernek. 

Van egy régi sörreklám, amelyben egy házaspár egy sötét földúton zötykölődik 
a kocsijával, amikor az út szélén meglát egy stoppost, aki az egyik kezében egy 
láda sört, a másikban pedig egy láncfűrészt tart. A sofőr fel akarja venni a stop- 
post, mert az olyasmivel csábítja, amire vágyik - a sörrel -, a láncfűrészt azonban 
észre sem veszi. A vak bizalom éppen ilyen: felveszel egy stoppost egy sötét, el- 
hagyatott úton, azt remélve, hogy megdob egy-két sörrel, és közben nem veszed 
észre a háta mögött tartott kínzóeszközt. 

A bizalmadat olyan értéktárggyá kell tenned, amit másoknak ki kell érdemel- 
niük. A tettek bizonyítsanak, ne a szavak! Ha hagyod, hogy a szavak lefegyve- 
rezzenek vagy kikapcsolják a rizsamérődet, akkor sebezhetővé válsz. Miközben 
a sör után csorgatod a nyálad, nem biztos, hogy feltűnik a láncfűrész a stoppos 
kezében. 

Az egyik legrosszabb alkalmazottam, akit valaha felvettem, beteges hazudozó 
volt, és még meg is lopott. Vajon miért adtam neki munkát? Azért, mert hagytam, 
hogy elkábítsanak a szavai. A hölgy az állásinterjún azt állította magáról, hogy 
mélyen hívő ember, és rendszeresen énekel a templomi kórusban. Én ugyan nem 
tettem fel neki semmilyen kérdést a vallásával kapcsolatban, de ő úgy okoskodott, 
hogy a vallásosságot össze fogom kapcsolni az őszinteséggel. Igaza volt. Bedőltem 
neki, és leeresztettem a pajzsomat. Felvettem őt anélkül, hogy ellenőriztem volna 
a hátterét, és évekbe telt, mire kiderült a turpisság. 

SOHA NE BÍZZ MEG VAKON SENKIBEN! 

Ronald Reagan amerikai elnök mondta egyszer: , Bízz az emberekben, de tartsd 
nyitva a szemed? Amikor felvettem a hazudozó hölgyet, vakon megbíztam ben- 
ne, ezért nem néztem utána a múltjának. Lopások sorozata, biztonsági kamerák 
felvételei és nyilvános irattárakban való kutakodás kellett hozzá, hogy lehulljon 
a hályog a szememről. Túl későn ellenőriztem a nő hátterét, és ez sokba került 
nekem. 

A bizalommal való visszaélés legsúlyosabb esetei a pénzügyi rendszerben for- 
dulnak elő. Bernard Madoff a valaha volt legnagyobb piramisjátékot indította 
el, és a károsultak dollármilliárdokat vesztettek. Hogyan képes egyetlen ember 
milliárdokat kihúzni milliók zsebéből? A vak bizalom révén. Ezrek bíztak meg 
vakon Madoffban, és mulasztották el megkapargatni a felszínt. Azok, akik mégis 
megtették, tartózkodtak a befektetéstől, sőt néhányan még figyelmeztették is a 
többieket. Az emberek bízni akarnak egymásban, és mindig a legjobbat remélik. 
Hinni akarnak a tündérmesékben és a boldog befejezésben. Hinni akarják, hogy 
kétszer 39,95 dollár fejében milliókat nyerhetnek önerő nélküli ingatlanbefekte- 
tésekből. 

Amikor frissen végzett diplomásként elindultam a vállalkozói pályán, min- 
denkiben megbíztam. Mindenféle őrült rendszerbe beszálltam, ami gyors meg- 
gazdagodást ígért. És mi történik, amikor mindenkiben megbízol? Megégeted 
magad. Elkényelmesedsz. Bűnözőket veszel fel alkalmazottnak. Ha mindenki- 
ben megbízol, olyan üzleti lehetőségekkel próbálkozol, amelyek megsértik az 
irányítás törvényét, és másoknak engeded át pénzügyi utazásod megtervezését. 
Márpedig ha így teszel, előbb-utóbb összetöröd magad. A világon csak egyetlen 
személy van, akiben vakon megbízhatsz: SAJÁT MAGAD. 

Miért vagyok ilyen cinikus? Ha most még nem érted, később rájössz magadtól. 
Amikor milliókat szolgálsz ki, milliókkal kerülsz érintkezésbe. Csak ekkor fogod 
megérteni a fogyasztó-termelő egyenlet lényegét. Ekkor szembesülsz azzal, hány 
ember nem sajnálja a fáradságot, hogy keresztbe tegyen neked. Nincs olyan hely, 
ahol biztonságban lennél a hazugoktól, a csalóktól, a tolvajoktól és más bűnözők- 
től. Ott vannak mindenhol; ott is, ahol a legkevésbé várnád: a helyi templomban, a 
társkereső webhelyek harmóniára vágyó látogatói között, és az előkelő klubokban. 

Ha olyan befektetésen veszítek 10 ezer dollárt, amelyet előtte tüzetesen meg- 
vizsgáltam, azzal el tudok számolni magamnak. Könnyen jött, könnyen ment. 
Ha viszont azért lopnak el tőlem 10 ezret, mert vakon megbíztam valakiben, és 
hagytam, hogy beszálljon a kocsimba, az egészen más. Ma már nem bízom meg 
senkiben, de mindenkinek megadom a lehetőséget, hogy bizonyítson, és kiérde- 
melje a bizalmamat. Sok tisztességes ember van a világon - a jók sokkal többen 
vannak, mint a rosszak. Megtalálni és megtartani őket azonban némi erőfeszítést 
igényel. Légy óvatos, kit veszel fel az út széléről. Nem ejtsen kísértésbe egy hideg 
sör, és mindig nézd meg, nem jár-e hozzá láncfűrész is. 


RÚGD KI A HANYAG INASOKAT! 
Az ápoltak vezetik a tébolydát? Ha nem vagy otthon, ki felel a várért? Ki intézi 
az üzleti ügyeidet? 

A színvonalas ügyfélszolgálat egy dolog. Emberek is kellenek hozzá, akik 
megfelelően működtetik. Amikor a mélyben rejtőző lényegre összpontosítasz, 
könnyen megfeledkezhetsz a felszínről. Valójában mennyibe kerül neked egy 8 
dolláros órabérért dolgozó képzetlen recepciós, ha pocsék hozzáállással végzi a 
munkáját? Ahhoz, hogy az ügyfeleidet elkötelezett hívekké és térítőkké tehesd, 
az alkalmazottaidnak is osztaniuk kell az ügyfélszolgálati filozófiádat. Nem 
hagyhatod, hogy bármelyik alkalmazott tönkretegyen egy több millió dolláros 
befektetést. Nincs az a pénz, ami ellensúlyozhatná az unott arcú, kelletlen sze- 
mélyzetet. 

Azt, hogy egy vállalkozás sikere végső soron nem az elegáns külcsínen, hanem 
a kiszolgálás minőségén múlik, egy kilencnapos Las Vegas-i tartózkodás során 
tanultam meg. A legtöbb ember kikapcsolódni megy Vegasba, hogy egy időre 
menedékre leljen a munkatársak, a hozzá nem értő alkalmazottak, a mocskos 
házak, a forgalom és úgy általában az élettel járó cirkusz elől. Vegas elvileg a 
menedékre vágyók Mekkája. Egy barátom cégének jóvoltából, amely egy szak- 
mai konferenciára volt hivatalos, először a Rio Hotelben szálltam meg. Még soha 
nem laktam a Rióban, és magamtól nem is vettem volna számításba a helyet. 
A szálloda kissé kopott és ódivatú, az ágyak kemények, a berendezés lestrapált. 
A személyzetet viszont nagyon kedvesnek találtam. A kártyaasztalnál az osztók 
barátságosak voltak, a kaszinó alkalmazottai pedig örömmel teljesítették a kisebb 
kéréseinket. Kimondottan jól éreztem magam a Rióban. 

Három éjszaka után átköltöztem a Venetian Hotelbe, ahol az American Exp- 
ress kártyámhoz járó személyi asszisztens foglalt nekem szobát. Azoknak, akik 
nem ismerik a Venetiant: ez egy fényűző berendezésű új szálloda, díszes oszlo- 
pokkal és tartóelemekkel, pazar csillárokkal, és a gazdagság minden egyéb kellé- 
kével, amitől az ember királyi fenségnek érezheti magát. A szobafoglalásom hat 
napra szólt. 

Az után a hat nap után soha többé nem fogok megszállni a Venetian Hotelben. 

Gyönyörű a fenséges, olasz stílusú épület, de a személyzet katasztrófa. A rém- 
álom már az első napon elkezdődött, és mindennap folytatódott: hanyagolták a 
takarítást; elfogadhatatlanul hosszú ideig várakoztattak, mire kegyeskedtek kap- 
csolni a szobaszervizt; elmulasztották teljesíteni az ígéreteiket; gépiesen, faarccal 
végezték a munkájukat; és még túl is számláztak. Összességében mindennek le- 
hetett nevezni a szállodát, csak békés menedéknek nem. A kellemetlen élmény- 
ből két fontos tanulságot vontam le: 


1) Az alkalmazottak ugyanúgy szívügyüknek kell, hogy érezzék az ügyfelek szín- 
vonalas kiszolgálását. 

2) Egy termék semmilyen vonzó tulajdonsága nem képes ellensúlyozni a rossz 
szolgáltatást. 


Először is, az alkalmazottaidnak képesnek kell lenniük rá, hogy közvetítsék az 
ügyfélszolgálati filozófiádat. Ők a céged nagykövetei, és ők váltják valóra az el- 
képzeléseidet. Lényegében ők a kastélyod inasai, és ha gorombán viselkednek a 
vendégekkel, rólad alakul ki rossz benyomás. A közönségnek a cégedről alkotott 
véleményét az alkalmazottaid alakítják ki. 

Vajon a Venetian Hotel üzletpolitikája volt, hogy ilyen unottan és tiszteletlenül 
bánjanak velem? Kétlem. A vezetés és az alkalmazottak - és nem is csak egy, ha- 
nem több alkalmazott -— közötti kommunikáció nem működött megfelelően. Ter- 
mészetesen nem állhatsz egész nap személyesen a bástyán. Az alkalmazottaidnak 
kel! helytállniuk, és ha nem tartod szemmel a munkájukat, aláássák a szándékai- 
dat, és kövenként szétlopkodják a várat. Az ügyfélszolgálati filozófiád érdektelen, 
ha az alkalmazottak nem képviselik az elveidet, és nem közvetítik az ügyfelek felé. 

A második tanulság a következő: nincs az a látványosság - legyen szó élvo- 
nalbeli technológiáról (menő webhelyekről) vagy pazar építészeti megoldásokról 
(fényűző szállodákról) -, ami képes lenne ellensúlyozni a szegényes ügyfélszolgá- 
latot. Hiába ölt csillagászati összegeket a Venetian a külcsínbe, a márványpadlóba 
és a díszes oszlopokba, a kiszolgálás attól még pocsék maradt. A Rio Hotel ezzel 
szemben kitűnően gondoskodott a vendégeiről, és igazi élmény volt ott megszáll- 
ni, az avíttas épülettől függetlenül. 

Ebből az ellentétpárból csak egy irányban lehet jól kijönni: a lelkes, színvonalas 
kiszolgálás képes ellensúlyozni a hiányosságokat, a szemkápráztató látványossá- 
gok azonban nem pótolhatják a készséges és barátságos kiszolgálást. A Venetian 
Hotelben akár tömör aranyból is lehetett volna a padló. Nem számított volna. 
A pocsék kiszolgálást semmi sem teszi jóvá! 

A tiéd lehet a világ legjobb szállodája Kalifornia legszebb strandján; ha a sze- 
mélyzet nyűgnek tekinti a vendégeket, és magasról tesz a kéréseikre, a vendégek 
nem fognak visszatérni. Egy üzleti vállalkozás exponenciális növekedését a lelkes 
ügyfélszolgálat táplálja, ezért a frontvonalban dolgozóknak muszáj osztozniuk 
a látomásodban. A vezérigazgatói iroda falára kiakasztott fellengzős mottók és 
alapelvek mi sem érnek. 


ÖSSZEGZÉS: A GYORSÍTÓSÁV FELISMERÉSEI 
e Az üzlettársi viszony éppen olyan fontos, mint a házasság. 
e Ha jó könyvelőid és jogászaid vannak, ezreket vagy akár milliókat takaríthatsz 
meg. 
s Könyvelőid és jogászaid kulcsot kapnak a váradhoz, ezért győződj meg róla, 
hogy teljes mértékig megbízhatsz bennük, mert egyaránt hatalmukban áll jót 


és rosszat tenni neked. 


s A korlátlan bizalom korlátlan kockázatoknak tesz ki. 

e A vak bizalom beláthatatlan következményekkel járhat. 

s A közönségnek a cégedről alkotott véleményét az alkalmazottaid alakítják ki. 

e A lelkes ügyfélszolgálat képes ellensúlyozni a hiányosságokat, a szemkápráztató 
látványosságok azonban nem pótolhatják a készséges és barátságos kiszolgálást. 

e Ügyfélszolgálati filozófiádat emberek közvetítik, nem a vezérigazgatói iroda fa- 
lára kiakasztott nagyratörő célkitűzések. 

Ments meg valakit! 


, A piac egy jó termékkel sosem tud telítődni, 
egy rosszal viszont nagyon gyorsan." 


-— HENRY FORD 


A HERCEG A HÓFEHÉR PARIPÁN 

A terméked vagy szolgáltatásod olyan valakinek, mint a várva várt herceg a hófe- 
hér paripáján? ,Ő" lesz a megmentő? Vagy a lovagodat önzésből gyúrták, és csak 
azt reméled, hogy bevágtat a piacra a fekete csődörén, és gazdaggá tesz, miközben 
megengedi, hogy a saját főnököd légy? 


A , MORZSÁK" ZSÚFOLT VILÁGA 

Azok a vállalkozások, amelyek azért tolonganak a piacon, hogy ,. nekik is jusson a 
morzsákból; pontosan azt is kapnak: morzsákat. Az ember lépten-nyomon olyan 
vállalkozásokba botlik, amelyek nem valós szükségletekre, hanem valami más- 
ra alapozzák a működésüket. Ezeknek a vállalkozásoknak nincs önálló arculatuk 
vagy megkülönböztető jegyeik, így aztán hamar a , morzsák" feneketlen mélységébe 
süllyednek, és őrületbe kergetik a tulajdonosaikat, amint a , légy a saját főnököd" 
illúziója szertefoszlik. A téves feltételezésekre épített vállalkozások villámgyorsan a 
tömegcikkek kukájában kötnek ki, és elkerülhetetlenül arra kényszerítik az embert, 
hogy sakk helyett dámázzon. 

Mi a tömegcikk? A tömegcikk olyan termék vagy szolgáltatás, amely márkától 
vagy szolgáltatótól függetlenül egyformának tűnik. A légi közlekedés például jelen- 
tős mértékben tömegcikké vált szolgáltatás. A legtöbb ember nem egy adott légitár- 
sasághoz, csupán a legjobb árhoz hűséges. A szolgáltatás így tömegcikké válik. Egy 
másik jó példa a benzin. A többségnek mindegy, melyik benzinkútnál tankol, mert 
lényegében ugyanazt a tömegcikket kapja. 

Azt, hogy az ember megvásárol-e egy tömegcikket, többnyire egyetlen mutató 
alapján dönti el, és ez a mutató: az ár. Ha nem az ár alapján döntesz, akkor a gyártó 


elégedett lehet, mert sikeresen különböztette meg a termékét a hasonló termékek- 
től. Ha a terméked beleolvad a szürke tömegbe, nincs esélye a piacon, és arra fogsz 
kényszerülni, hogy az ár csökkentésével tűnj ki a tömegből. 


HA BESZÁLLSZ AZ ÜZLETBE, MEGFELELŐ OKKAL TEDD! 
Miért fogtál üzleti vállalkozásba? Valószínűleg téves indíttatásból. 
A limuzinkölcsönzők tökéletes példái a homokra épített vállalkozásoknak. Ezen 
a területen úgy váltogatják egymást a cégek, mint fények a közlekedési lámpán. 
Mi késztet valakit arra, hogy limuzinkölcsönzőt nyisson? Ritkán a kereslet. Több- 
nyire azért száll be ebbe az üzletbe, hogy kielégítse a saját önző vágyát - ahogy én is 
akartam évekkel ezelőtt. A limuzinüzlet valójában egyfajta diplomamunkának tűnt 
a taxisofőrködés után. Vajon a piacon szükség volt egy új limuzinkölcsönző cégre? 
Az volt a szándékom, hogy sokkal jobb szolgáltatást nyújtok a versenytársaknál? 
Nem. A célom teljes mértékben önző volt: saját limuzinkölcsönző cégre vágytam. 
Ez a hozzáállás túlkínálatot és gyengülő keresletet eredményez: túl sok limuzin 
fog szaladgálni az utakon, miközben nincs elég ügyfél. Amikor pedig a kínálat meg- 
haladja a keresletet, az árak törvényszerűen zuhanni kezdenek, és a termék vagy 
szolgáltatás tömegcikké válik. Ha teljesen figyelmen kívül hagyod a piaci szükségle- 
teket, egyenes út vezet a tömegcikké váláshoz, amikor is el kell majd adnod a lelked 
annak a vevőnek, aki a legkevesebbet kínálja. Honnan indul ez az őrület? Onnan, 
hogy egyesek nem üzleti indíttatásból vágnak bele üzleti vállalkozásokba, hanem 
azért, hogy , azt csinálhassák, amit szeretnek" vagy , azt csinálják, amihez értenek. 
Egy úriember, aki egy szőnyegtisztító vállalkozás tulajdonosa, hasonló történetet 
tett közzé a Fastlane-fórumon. Ezt írta: 


A gond az, hogy bár rendkívül magas színvonalú szolgáltatást nyúj- 
tok, olyan tevékenységet végzek, amire az emberek nem akarnak áldozni. 
Mindenki addig halogatja a szőnyegek kitisztíttatását, amíg csak fizikailag 
lehetséges. Vagyis a szolgáltatásom valójában nem sokat ér. Így aztán arra 
a következtetésre jutottam, hogy új alapokra kell helyeznem a vállalkozá- 
somat. De min változtassak, és milyen szükségleteket vegyek célba? Mit 
tartanak ma az emberek értékesnek? Azt hiszem, olyan üzleti területen 
tevékenykedem, amelyik téves előfeltételezéseken alapul. 


Sajnálom ezt a fickót. Miért is indított szőnyegtisztító vállalkozást? Mert keres- 
let volt rá? Vagy azért, mert meg kellett élnie valamiből, és saját vállalkozást akart? 
Bármi volt is az ok, most egy olyan területen tevékenykedik, ahol a szolgáltatása tö- 
megcikké vált. A vállalkozóknak minden ügyfélért meg kell küzdeniük, miközben 
egyre kevesebb és kevesebb pénzt kérhetnek tőlük. Hősünk csak akkor tud talpon 
maradni, ha csökkenti az árait. 

Azt válaszoltam neki, hogy sajnos nem tudja új alapokra helyezni a tevékenysé- 

gét, mert már benne van az üzletben. Ha a kiindulópontja helyes lett volna, akkor 
eleve nem száll be ebbe az üzletágba, vagy kezdettől fogva egy kielégítetlen szükség- 
letet célzott volna meg. Ha egy üzletbe százak szállnak be csak azért, mert kedvük 
szottyan hozzá, vagy mert értenek az adott területhez, de közben nem törődnek 
a kereslettel, akkor pontosan ilyen helyzetbe lavírozzák magukat: árháborút foly- 
tathatnak pár nyomorúságos dollárért, mert kicsi az igény (korlátozott a kereslet), 
viszont túl sok a szolgáltató (túl nagy a kínálat). Nem azért létfontosságú górcső alá 
venni a keresletet, hogy utólag változtathass valamin, hanem azért, hogy már az 
elején lásd, ha az adott üzletágat jobb teljesen elkerülni, illetve hogy azonosíthasd 
azokat a konkrét problémákat, amelyekre megoldást kínálva érdemes lehet beszállni 
az üzletbe. Ha a terméked vagy szolgáltatásod nem herceg hófehér paripán, és nem 
tűnik ki a tömegből, akkor elkerülhetetlenül tömegcikk lesz belőle. 


NE A VERSENYTÁRSAK HÁTÁT BÁMULD! 
Bár az internetes szolgáltatásomat a nagyközönségnek, a fogyasztóknak szántam, a 
fizető ügyfeleim kisvállalkozók voltak. Amikor napi rendszerességgel kisvállalkozók 
százaival kerülsz kapcsolatba, világos képet kapsz arról, hogy ők hogyan közelítik 
meg az üzletet. Én tévesen azt feltételeztem, hogy minden vállalkozó úgy gondolko- 
dik, mint én, miközben az igazság ennek gyakran az ellenkezője volt. Hamar megta- 
nultam, hogy a legtöbb vállalkozó nagyobb figyelmet szentel a versenytársainak, mint 
a saját üzletének. Ahelyett, hogy a saját dolgával törődne, azt figyeli megszállottan, 
hogy mit csinálnak a többiek. Amikor pedig így tesz, akkor elhanyagolja a saját ter- 
mékét, és hagyja, hogy mások diktáljanak, ahelyett, hogy elébe menne a dolgoknak. 
A szemedet a járműveden és az úton tartod? Vagy nyújtogatod a nyakad, hogy 
lásd, merre megy a többi autó? Jaj, ne! Az Excel Limousine öt dolcsival csökkentette 
az óradíját! Segítség, hívják az árrendőrséget! Szent ég! A Godfrey Limousine 2009- 
es modellként hirdeti a limuzinját, pedig 2003-as! Máris hívom az ügyvédemet! 
Ha folyton a versenytársak hátát bámulod, akkor nem látod az utat. Ha másokat 
követsz, akkor nem állhatsz te az élre, és ha nem te állsz az élen, akkor nem fogsz 
újítani sem. Ha úgy érzed, hogy muszáj az X vállalat lépésére válaszolnod, akkor 
hátra és nem előre tekintesz. Miért nem állsz te az élre? Ha nincs más gondod, csak 
az, hogy mit csinálnak éppen a versenytársaid, akkor a vállalkozásodat és az ügyfe- 
leidet is megcsalod. 


HOGYAN AKNÁZHATOD KI A VERSENYTÁRSAKAT? 

Teszek egy újabb szentségtörő kijelentést: az idő 9590-ában meg kell feledkezned a 
versenytársakról. A fennmaradó 596-ot pedig arra kell használnod, hogy kihasználd 
a gyengeségeiket, és megkülönböztesd magad tőlük. Ha megfeledkezel a versenyről, 
akkor kénytelen leszel a saját vállalkozásodra összpontosítani: újítani és megnyerni 
az ügyfelek szívét és elméjét. Amikor pedig kielégíted az igényeiket, és egyre többen 
válnak a híveddé, valami váratlan dolog történik: mindenki téged kezd követni. 


A saját üzletágamban én vezetem a falkát. Újítottam, és mindenki engem kezdett 
utánozni. Ha a webhelyemen bevezettem egy új szolgáltatást, néhány hónappal ké- 
sőbb a versenytársaim is előálltak ugyanazzal. Kitaláltam az ügyfélkörépítés bevételi 
modelljét, amit aztán számtalanszor lemásoltak. Én viszont nem figyeltem árgus 
szemekkel senki mást. Csak a saját sikerem foglalkoztatott, és az, hogy az ügyfeleim 
elégedettek legyenek. 

Azon ritka alkalmakkor, amikor mégis vetsz egy pillantást a versenytársaidra, az 
legyen a célod, hogy kiaknázd a gyengeségeiket, és megkülönböztesd a termékedet 
az övéktől. Derítsd ki, mi olyat csinálhatsz, amit ők nem. Találd ki, mire van igény. 
Használd ki az ügyfélszolgálatuk baklövéseit. Tényleg senki nem nyújt tisztességes 
szolgáltatást? Az elégedetlen ügyfelek úton-útfélen kinyilvánítják a nemtetszésüket 
a weben? 

Amikor elindítottam a limuzinkölcsönzői jegyzékemet, a konkurenciát meglevő 
webhelyek és a hagyományos , sárga oldalak" jelentették. Mindkettőnek ugyanaz 
volt a gyenge pontja: a kockázat. Ha hirdetni akartál, egy rakás pénzt kellett fizetned 
előre, függetlenül a reklám eredményességétől. Ha 5 ezer dollárt költöttél a hirdetés- 
re, és az egyetlen új ügyfelet szerzett neked, akkor egyetlen ügyfél 5 ezer dollárodba 
került. Elég ijesztő kilátás, ugye? Én úgy gondoltam, hogy ez a vállalkozóknak túl 
kockázatos, ezért megoldást kerestem a problémára. 

Egy már bejáratott vállalkozás esetében a versenytársak gyakran nem azt mutat- 
ják meg, hogy mit csinálj, hanem azt, hogy mit ne csinálj. A legnagyobb riválisom- 
ról köztudott volt, hogy soha nem válaszol az e-mailekre. Én nem követtem el ezt a 
hibát, és ezzel előnybe kerültem. Ha egy pillanatra leveszed a szemed az útról, és a 
versenytársakra pillantasz, a gyenge pontjaikat keresd. A gyengeségek kiaknázására 
egész márkákat lehet építeni — a tömegcikké válás ellen az a legjobb védelem, ha min- 
denki mástól különbözöl. Mit csinálnak rosszul a többiek? Mit lehetne hatékonyab- 
ban csinálni? A kiugrás kulcsa az elégedetlen fogyasztók szürke zónájában rejlik. 
A jellegtelen tömegcikkek és -szolgáltatások egyetlen alternatívája az egyedi arculat, 
amit innovációval és a versenytársak gyengeségeinek elemzésével teremthetsz meg. 
Légy úttörő! 


ÖSSZEGZÉS: A GYORSÍTÓSÁV FELISMERÉSEI 
e A terméked vagy szolgáltatásod tömegcikké válik, ha téves indíttatásból - , saját 
üzletet szeretnék" vagy sértek hozzá, ezért ezt fogom csinálni" — fogsz üzleti 
vállalkozásba. 
s Ha folyton csak a versenytársaidat figyeled és majmolod, akkor semmi újat nem 
fogsz tudni nyújtani. 
e A versenytársak arra jók, hogy kihasználd a gyengeségeiket. 

EA RTEKÉK vé 


Éníts márkát, ne vállalatot! 


,, Mindenkinek lóg egy láthatatlan tábla a nyakában, amelyre ezt írták: 
, Éreztesd velem, hogy fontos vagyok!x 
Ezt soha ne felejtsd el, amikor emberekkel dolgozol." 


— MARY KAY ASH 


A KIRÁLYNŐ: MARKETING ÉS MÁRKAÉPÍTÉS 
Ha a sakkban elveszíted a királynőt, akkor elveszíted a játékot. Az üzleti életben 
a legtöbb vállalkozó királynő nélkül játszik. 

Előfordult már veled, hogy vásároltál valamilyen terméket a televízióból, és 
amikor kipróbáltad, kiderült, hogy használhatatlan, és köze nincs ahhoz, amit a 
reklámban állítottak róla? Előfordult már, hogy ezt követően elégedetlenül meg- 
próbáltad visszaküldeni a terméket, de elhajtott egy fickó, aki a beszéde alapján 
valószínűleg két számjegyű IO-val rendelkezett? Ez a marketing hatalma: rossz 
emberek, rossz szolgáltatás, rossz termék, de KIVÁLÓ MARKETING. Ha a terméked 
éppen hogy csak tűrhető (gyenge a huszár), az ügyfélszolgálatod béna (a futárok 
részegek), és hozzá nem értő emberek dolgoznak a cégednél (idióták állnak a 
bástyán), egy erős királynő még mindig ki tud húzni a slamasztikából. 

A legerősebb figura a sakkban és az üzleti életben egyaránt a királynő. A mar- 
keting képes rávenni az embereket egy középszerű termék megvásárlására. 
A marketing képes elrejteni vagy álcázni a kiszolgálás hibáit. A marketing képes 
elhomályosítani a hozzá nem értést, és képes az emberek fejében elválasztani a 
tettest attól, amit elkövetett. A marketing hatalma abban rejlik, hogy egy erőtel- 
jes reklámkampány képes sikeressé tenni egy terméket akkor is, ha csótányok 
bujkálnak alatta. A marketing a látszat játéka, és bármi legyen is a látszat, az lesz 
a valóság. 


ÉPÍTS MÁRKÁT, NE VÁLLALATOT! 
A vállalatok a túlélésért küzdenek. A márkák az örökkévalóságért. A tömegcikké 


válás ellen a legjobb védekezés a márkaépítés. Ha a céged csak azért van jelen az 
üzleti életben, hogy pénzt keress vele, és ki tudd fizetni a havi számlákat, akkor 
te csak dámázol, és a szemléleted egydimenziós. Az emberek nem cégekhez és 
vállalatokhoz hűségesek, hanem márkákhoz és kötelékekhez. 

Szeretem a Coca-Colát, és utálom a Pepsit. Hűséges vagyok a Coke-hoz, és 
nem érdekel, ha a Pepsi hirtelen egy dolcsival olcsóbb lesz - akkor is Coca-Colát 
fogok venni. A Coca-Cola felépített egy márkát, és ennek a márkának az ereje a 
rendíthetetlen hűségben és az eltéphetetlen kötelékekben rejlik. Objektív szem- 
mel nézve, tényleg jobb a Coke, mint a Pepsi? Nem tudom, de nem is érdekel. 

Ha meghallod, hogy , Volvo? mire gondolsz? Szerintem a biztonságra. És 
ha azt, hogy , Porsche"? Valószínűleg a sebességre. Mi a helyzet a Ferrarival? 
Lefogadom, hogy a gazdagságot idézi fel benned. Volkswagen? Praktikus. 
Toyota? Megbízható. Ha viszont valaki a Chevrolet-t említi, semmit sem tudok 
azonnal rávágni, mert nem jut eszembe más, csak a fenyegető csőd, a civakodás 
a szakszervezetekkel és a kiszámíthatatlanság. Egyes autógyártók erős márkát 
teremtettek, míg mások a vállalat megerősítésére koncentráltak. 

Szőnyegtisztító vállalkozást működtető barátunknak is csak cége van; márkája 
nincs. Csak egy cég tud meghasonlani önmagával, egy márka nem. Ha barátunk 
ki akar tűnni egy olyan üzletágban, ahol rengetegen tülekednek a morzsákért, 
akkor meg kell teremtenie a saját márkáját, és meg kell különböztetnie magát a 
többiektől. Lamborghininek kell lennie a dugóban álló Chevyk között. De mivel 
különböztetheti meg a vállalkozását a többi szőnyegtisztító cégtől? Miért hívnák 
őt akkor is, ha az árai 2090-kal magasabbak? 

Ezekre a kemény kérdésekre kemények a válaszok is, legfőképpen azért, mert 
barátunk téves indíttatásból szállt be ebbe az üzletágba. Az alapos vizsgálódás 
azonban rávilágít, hogy gátlástalan versenytársainak többsége a beetetés mód- 
szerét alkalmazza - meghirdet valamit olcsón, aztán különféle kifogásokkal rá- 
. sóz a vevőre valami drágábbat -, és apró betűs kiegészítésekkel bástyázza körül 
magát. Lehet, hogy ez a gyengeség kiaknázható? Én azt javasoltam neki, hogy az 
emiatt bosszankodó ügyfelekre összpontosítson, és erre alapozza a saját márká- 
ját: legyen ő a komoly, szavahihető szőnyegtisztító, akinél az árak rögzítettek, és 
nincsenek sem rejtett költségek, sem apró betűs rész. 

A közismert számítógépgyártó, az Apple nagyszerű példája annak, hogyan 
lehet egy márkát felépíteni szükségletek vagy kellemetlen tapasztalatok kiakná- 
zásával. Az emberek gyűlölik a vírusokat, a kémprogramokat és a folyamatosan 
frissítést ajánlgató ablakokat, amelyek ma már elválaszthatatlanul hozzátartoz- 
nak egy PC-hez. Az Apple a PC-k hiányosságait használta ki, és megoldást kí- 
nált a problémáikra. Ez tette a világ egyik legsikeresebb márkájává. Az Apple 
nem olcsó, de mivel magas presztízsű márka, nyugodtan kérhet magasabb árat. 
Ha az ember kimondja, hogy ,, Apple; többek között ezek jutnak róla eszébe: kre- 
atív, divatos, könnyű, menő. A , PC" ezzel szemben ilyesmiket idéz fel: kék halál, 

tiltott műveletek, és , a frissítés hatályba lépéséhez indítsa újra a számítógépet 
tizenhétszer" Az egyik csupán üzleti vállalkozás - a másik azonban márka. 


LÉGY EGYEDI! 
Egy márka felépítéséhez először is szükség van egy Egyedülálló Üzleti Ajánlatra 
(EÜA; egyedi értékesítési ajánlat — angolul Unigue Selling Proposition vagy USP). 
Ha a vállalkozásod nem tud ilyet kínálni, akkor csak sodródsz a tengeren a mor- 
zsahalászok között, kormánylapát nélkül, kitéve a piaci viharok kényének-kedvé- 
nek. Egy EÜA nélküli vállalkozás semmi egyedit, semmi különlegeset és semmilyen 
előnyt nem képes nyújtani, amiért a vevő mellette döntene a versenytársak helyett, 
legfeljebb alacsony árakba csomagolt reményt. Az EÜA a márkád horgonya. Mitől 
más a céged, mint a többi? Mi emel ki a tömegből? Mit fogja arra késztetni a fo- 
gyasztókat, hogy téged válasszanak valaki más helyett? 

Az én Egyedülálló Üzleti Ajánlatom erőteljes volt: kockázatmentes hirdetés. 
, Ha nem küldök semmit, akkor nem fizet semmit. A hirdetők pedig százszámra csat- 
lakoztak, mert elegük volt abból, hogy a szaknévsorban reklámozzák magukat, ahol 
erre a kockázatos ajánlatra kellett rábólintaniuk: , Fizessen előre 5000 dollárt, aztán 
imádkozzon? Én felfedtem egy fájó pontot, és gyógyírt kínáltam rá. Szőnyegtisztító 
barátunknak nem volt Egyedülálló Üzleti Ajánlata, ezért semmivel sem tűnt ki a tö- 
megből. Olyan volt, mint egy magányos rizsszem egy ötvenkilós, rizzsel teli zsákban. 

Az Egyedülálló Üzleti Ajánlat a márkák legfontosabb építőköve, amely nem- 
csak a magasabb árakat, hanem akár egy gyengébb terméket is képes ellensúlyozni. 
A FedEx ezzel mutatkozott be a világnak: , Az Ön csomagja holnapra minden kétsé- 
get kizáróan célba ér" Az MgM egyedi üzenete ez volt: , Csak a szádban olvad, nem 
a kezedben? Figyeld meg, hogyan mutatnak rá ezek az Egyedülálló Üzleti Ajánlatok 
az előnyökre! Én nem szeretem a Domino Pizzát (annak ellenére, hogy valamikor az 
alkalmazottjuk voltam), de ez nem akadályozta meg őket abban, hogy felépítsenek 
egy pizzabirodalmat erre az Egyedülálló Üzleti Ajánlatra alapozva: , Ha nem kapja 
meg a pizzánkat 30 percen belül, akkor a vendégünk volt rá!" A Domino azonosí- 
totta az igényt: a házhoz szállítás legyen gyors. Megoldották, márkát alapoztak rá — a 
többi történelem. Hogyan sikerült a Dominónak betörnie egy ilyen zsúfolt piacra, 
és ott győzelmet aratnia? A márkaépítés és a marketing - a királynő - segítségével. 


DOLGOZD KI A SAJÁT EGYEDÜLÁLLÓ ÜZLETI AJÁNLATODAT! 
Hogyan állíthatsz össze egy ütős EÜA-t a céged számára? Öt egyszerű lépést kell 
végrehajtanod. 


1. lépés: Azonosítsd az előnyöket! 

Megfelelő indíttatásból szállj be az üzletbe: azért, hogy megoldj egy problémát, vagy 
kielégíts egy szükségletet. Ez lesz az első EÜA-d alapja. Ha már kiléptél a piacra, 
akkor határozd meg a terméked legnagyobb előnyét - azt, amelyik megkülönböztet 


a versenytársaidtól. Mindig a fogyasztókra összpontosíts, és az ő igényeiket és vá- 
gyaikat tartsd szem előtt. 


2. lépés: Légy egyedi! 

Az EÜA célja az, hogy kiemeljen a versenytársak közül. Logikus érvekkel meg kell 
győznöd a fogyasztót arról, hogy a te cégedet érdemes választania, különben le- 
mond az általad kínált előnyökről. Az EÜA-ban olyan erőteljes üzeneteket kell köz- 
vetítened, amelyek különösen ösztönzően hatnak a fogyasztóra, és gyors cselekvés- 
re késztetik őt. Ahelyett, hogy , Fogyjon le!; mondd azt, hogy , Égjen a zsír! vagy 
, Szabaduljon meg örökre a fölösleges kilóktól! Ejtsd az olyan szlogeneket, hogy 
, Fejlessze a vállalkozását!" - mondd helyette azt, hogy , Növelje robbanásszerűen a 
bevételeit!" vagy , Döntsön eladási rekordokat!" 

Az EÜA-d egyedisége egyértelmű vásárlási döntésekre kényszeríti a fogyasztót. 
Ha PC helyett egy Mac mellett döntesz, akkor a biztonságot, a gyorsaságot és a meg- 
bízhatóságot választod a vírusokkal és a feleslegesen felduzzasztott alkalmazásokkal 
szemben. 


3. lépés: Fogalmazz egyértelműen, és adj biztosítékot! 

Az üzleti életben nagy a zaj. Ha túl akarod kiabálni, el kell oszlatnod valahogy a 
fogyasztók természetes kétkedését. Ezt úgy érheted el, hogy konkrétan és egyértel- 
műen fogalmazol, és lehetőség szerint valamilyen biztosítékot is adsz. 

WEBHELY: , Ha autóját nem értékesítjük 20 napon belül, akkor elengedjük a jutalékot!" 
TERMÉK: , Ha nem sikerül legalább 10 kilót leadnia, egy fillért sem kell fizetnie!" 
SZOLGÁLTATÁS: , Ha nem adom el a házát 30 napon belül, akkor én veszem meg!" 

A Domino Pizza nem , pontos házhoz szállítást" ígért, hanem azt, hogy ha a piz- 
zát nem szállítja ki 30 percen belül, akkor a pizza ingyen volt. Konkrét ígéretet tet- 
tek, és biztosítékot adtak a teljesítésére. (Ha nem teljesítjük a vállalásunkat, akkor 
ingyen kapja a pizzát!) Én azt vállaltam, hogy reménybeli ügyfeleket közvetítek a 
hirdetőimnek. Ha nem teljesítem, amit vállaltam, akkor én sem kapok tőlük pénzt. 
, Ha nem juttatjuk ügyfélhez, egy fillért sem kell fizetnie!" 


4. lépés: Az üzenet legyen rövid, világos és tömör! 
A legjobb EÜA-k rövidek, világosak és hatásosak. Hosszú, körülményes mondato- 
kat senki sem szeret olvasgatni. Az ilyeneket egyszerűen átugorják. 


5. lépés: Az EÜA-t építsd be MINDEN marketinganyagodba! 

Az Egyedülálló Üzleti Ajánlat semmit sem ér, ha nem közvetíted üzleti vállalkozá- 
sod valamennyi kommunikációs csatornáján. Az EÜA-nak minden nyilvános meg- 
jelenési felületen szerepelnie kell: 

e A teherautóidon és egyéb járműveiden, illetve a cég ingatlanainak falán. 

e A reklám- és promóciós anyagokban. 

e A névjegykártyákon, levélpapírokon, cégéreken, katalógusokban és szórólapo- 
kon. ; 

e A webhelyeden és az elektronikus leveleid aláírásában. 

e Az üzenetrögzítődön, a recepciósok és értékesítők kalauzában, és így tovább. 


6. lépés: Váltsd valóra az ígéretet! 

Az EÜA-nak elég erőteljesnek kell lennie ahhoz, hogy rávegye az embereket a vá- 
sárlásra, vagy ami még jobb, a márkaváltásra. Ha nem sikerül megragadnod a kö- 
zönség figyelmét, vagy a , horog? (a kínált előny) túl kicsi, akkor a dolog nem fog 
működni. És ami a legfontosabb: az EÜA-ban vállaltakat teljesítened is kell. Azt kell 
tenned, amit megígértél. Ha a pizzát csak 40 perc alatt szállítod ki, akkor a 30 perces 
garancia nem más, mint átverés. Ha az Egyedülálló Üzleti Ajánlat valótlant állít, az 
hamar kiderül, és a ,humánerőforrás-rendszer" alaposan lehúzza a keresztvizet a 
cégedről. 


KELTS ZAJT! 

Amikor legközelebb elakadsz egy forgalmi dugóban, nézz körül. Minden autót egy- 
formának fogsz találni. Egyik sem vonja különösebben magára a figyelmet. A moto- 
rok egyhangú dohogása álmosító masszává folyik össze. Én üzletre születtem, ezért 
részesítem előnyben a Lamborghinit: a hangja kiemelkedik a zajból - és a márkádnak 
is így kell tennie. 

Nézz szembe a tényekkel: senki sem akar ugyanolyan lenni, mint mások. Az át- 
lagos tinédzser mindent elkövet, hogy mindenki mástól megkülönböztesse magát, 
ezért botlik az ember lépten-nyomon mellbimbógyűrűkbe, szemöldök-piercingek- 
be, gótikus ruhákba és sminkekbe és tetoválásokba - mind-mind azt akarja kifejez- 
ni: , Senkihez sem hasonlítok!" 

A sikeres vállalatok ugyanezt a szemléletet követik a márkaépítés és a marketing- 
tevékenységek során. j 

Ezt a könyvet nem volt ugyan egyszerű megírni, de nem az írás az igazi kihívás. 
A neheze most jön: eljuttatni a könyvet az emberekhez. Miért ez a legnehezebb? 
Azért, mert a pénzügyekről és a pénzcsinálásról szóló könyvek piaca zsúfolt, és 
tele van morzsavadászokkal. Más szóval, fülsiketítő a zaj. Bár ezzel a könyvvel 
valóra vált egy álmom, ahhoz, hogy sikeres szerző legyek, a márkámnak túl kell 
kiabálnia a zajt. 

Ha a Facebook-hírfolyamomra pillantok, mást sem látok, csak zajt. 


Egy főiskoláról kibukott diák egy nap alatt 2000 dollárt keresett. Tudja 
meg, hogyan! 


Nézze meg, hogyan keresek 15 000 dollárt havonta ezzel a fantasztikus 
lehetőséggel! 

Újonnan induló, kényszerített mátrix alapú rendszer hat számjegyű jö- 
vedelmet garantál Önnek! 

Csak most csatlakoztam ehhez a fantasztikus társvállalkozói program- 
hoz, de már ma 300 dollárt kerestem! 

Légy a saját főnököd! 


"Nemrég kiszámoltam egy internetes kalkulátorral, hogy a vagyoni helyzetemet 
tekintve a társadalom melyik rétegébe tartozom. A kalkulátor összevetette a nettó 
vagyonomat az összes egyesült államokbeli kortársaméval, és ennek alapján beso- 
rolt egy százalékosztályba. A felső 196-ba kerültem. Bár ez valahol hízelgő, meg- 
mutatja a problémát is, amellyel meg kell küzdenem. A nettó vagyonom alapján 
, különleges" és , kiemelkedő" vagyok, de a látszatok világában ez elvész a zajban. 
Ha csak a Facebookot olvasgatod, soha nem találnád ki, hogy a nagy többségnek 
üres a zsebe. Nem. A Facebookon mindenki multimilliomos, sikeres edző, guru 
vagy modell. A saját területén mindenki a felső 196-ba tartozik, természetesen az 
igazi felső 196-ot is beleértve. Végül is, mindannyian kereskedők vagyunk, csak né- 
hányan illúziókkal kereskednek. Ez azonban hatalmas zajt eredményez, és megne- 
hezíti a valódi kereskedőknek, hogy hallassák a hangjukat. Amikor megpróbálod 
. eladni magad a piacon, valahogy túl kell kiabálnod a zajt. 


HOGYAN KIABÁLHATOD TÚL A ZAJT? 

Öt módja van annak, hogy az üzenetedet a zaj ellenére eljuttasd a közönséghez: 1) 
légy megosztó, 2) légy pikáns, 3) kelts érzelmeket, 4) légy interaktív, vagy 5) légy 
szokatlan. 


LÉGY MEGOSZTÓ! 
A közönség megosztása valószínűleg nem a legjobb üzleti stratégia egy tömegpiaci 
márka számára, mivel szélsőséges álláspontok vagy üzenetek közvetítését igényli, 
márpedig nyilván nem akarod feldühíteni a reménybeli ügyfeleid felét. Egy webhely 
forgalmát vagy egy könyv olvasótáborát azonban nagyszerűen lehet növelni vele. 
A megosztás éppen azért működik, mert szélsőséges nézőpontot mutat be, ami 
arra készteti az embereket, hogy vagy imádjanak vagy gyűlöljenek téged. Sarah 
Palin például megosztó személyiség. Vagy rajongsz érte, vagy a legszívesebben le- 
dobnád egy hajóról az aligátoroktól hemzsegő Everglades-mocsárba. A politikai 
megmondóemberek provokatív, megosztó kijelentésekkel adják el a könyveiket, 
mert az olvasók szeretnek lelkesen egy ügy mellé állni, vagy éppen dühödten tilta- 
kozni ellene. A megosztó webhelyek ugyancsak vonzzák a látogatókat, mert mindig 
lesznek, akik vehemensen védik az álláspontjukat, míg mások ugyanígy támadják 
őket. Ha a Chicago White Sox fanatikus szurkolója vagy, és indítasz egy gonoszko- 

dó webhelyet, amelyik a Chicago Cubs bénázásán élcelődik, akkor számíthatsz rá, 
hogy megosztod a közönséget: egyesek mélységesen egyetértenek majd veled, és 
melléd állnak, míg mások tiltakozni és támadni fognak. 

Lehet, hogy ez a könyv is megosztó. Bizonyára sokan elítélik és szélsőségesnek 
minősítik a nézeteimet, mert azok nem egyeznek a közvélekedéssel. Ez a fickó azt 
mondja, hogy kuponok kivagdosásával nem lehet meggazdagodni! Botrány! Hogy 
meri lefitymálni a nyugdíj-előtakarékossági számlámat?! Aki szembe megy a , nor- 
málissal; mindig is meg fogja osztani az embereket. 


LÉGY PIKÁNS! 

A szexszel mindent el lehet adni, és ezt a módszert használják a leggyakrabban a zaj 
túlkiabálására. A szex hatékony zajtörő, mert soha nem megy ki a divatból. Persze, 
túlzásba is lehet vinni, de az emberek mindig reagálni fognak rá. A GoDaddy in- 
ternettartomány-bejegyző és webtárhely-szolgáltató cég 2005-ben sugárzott először 
hirdetést a Super Bowl ideje alatt, és a szex segítségével hívta fel magára a figyel- 
met. Ezt a következő években a mára már hírhedtté vált GoDaddy-lányos hirde- 
tések követték. Szerintem maguk a hirdetések nem voltak különösebben jók, de 
tény, hogy sikerült felülemelkedniük a zajon, és felkelteniük az emberek figyelmét. 
Az eredmény? A cég értékesítési mutatói megugrottak, és a GoDaddy piaci részese- 
dése 2006 után 3296-ra szökött fel. 

A közösségi média hirdetői a Facebookon is gyakran építenek a szexre. Egy nő 
például marketingtechnikákról tart video-előadásokat - bikiniben. A bikinis okta- 
tóvideók a szokásosnál ötször nagyobb nézettséget eredményeznek, és ötször annyi 
hozzászólást váltanak ki. Miért vonzanak több nézőt a bikinis előadások? Egyszerű: 
a szex elnyomja a zajt. A férfiak meglátják a nő telt kebleit a videó előnézetében, és. 
arra gondolnak: , Húha! Ezt muszáj megnéznem!" De a nők is kíváncsiak: , Jesszus, 
ez tényleg bikinifelsőben tartja az előadást?" A trükk lényegében a közönség meg- 
osztásának és a szexnek a vegyítése. 


KELTS ÉRZELMEKET! 
A fogyasztók legtöbb vásárlási döntését az érzelmek vezérlik. Te is és én is azért vá- 
sárolunk dolgokat, mert érezni akarunk valamit. Nem azért veszek Lamborghinit, 
hogy el tudjak jutni A-ból B-be - ez csak az autó gyakorlati haszna. A büszkeség, 
a teljesítmény, a különlegesség, az adrenalin és a hírnév érzése miatt veszem meg. 
Az amerikai állatvédők közhasznú társasága, az American Society for the 
Prevention of Cruelty for Animals (ASPCA.org) szintén a közönség érzelmeire 
igyekszik hatni. Ezt a szervezetet több mint egy évszázaddal ezelőtt alapították, 
mégsem hallottam róla soha, egészen a közelmúltig. Hogyan sikerült túlkiabálniuk 
a zajt? Úgy, hogy erőteljes marketingkampányt indítottak, amely az emberekben 
érzelmeket szabadított fel. A hirdetéseik ketrecbe zárt, bántalmazott állatokat mu- 
tattak, miközben a háttérben gyengéd, szívhez szóló muzsika szólt. 


Ha képes vagy érzelmeket kelteni a közönségben, és el tudod érni, hogy fontos- 
nak érezzék az , ügyedet; akkor vásárolni fognak. Villanyozd fel, ríkasd meg vagy 
nevettesd meg az embereket, hogy az üzeneted a zajon áttörve célba érjen - és minél 
többeket ösztönözzön vásárlásra. 


LÉGY INTERAKTÍV! 

Nézni valamit messze nem ugyanaz, mint csinálni. Azt mondják, ha fel akarod iz- 
zítani a benned rejlő szenvedélyeket, akkor vidd el egy tesztkörre álmaid autóját. 
Bármiről legyen is szó, a személyes kontaktus mindig erőteljesebb reakciót vált ki. 
Ha megkóstolhatsz, megtapinthatsz, vagy kipróbálhatsz valamit, akkor nagyobb a 
valószínűsége, hogy végül meg fogod venni, 

Az interakció olyan, mint amikor meghallod a saját nevedet. Ez a legjobb érzés. 
A Facebookon a legnépszerűbb alkalmazások a , felmérések" és a , kérdőívek, mert 
az emberek szeretnek az önimádatban lubickolni. A kedvenc filmem a Közönséges 
bűnözők! A kedvenc ételem a pizza! Van egy uszkárom! Az emberek imádnak ma- 
gukról beszélni, és ha ezt a tényt beleszövöd a marketingtervedbe, akkor a közönsé- 
. get fogékonyabbá teheted a termékedre vagy szolgáltatásodra. 

Például, ha én felmérést indítok azzal a szöveggel, hogy , A Gyorsítósávban szá- 
guldasz, vagy leragadtál a Kapaszkodósávban? Derítsd ki most! akkor interaktív 
kampányt folytatok, amelynek az a célja, hogy bevonja a közönséget, és arra ösz- 
tönözze az embereket, hogy beszéljenek magukról. Amikor a reménybeli ügyfeleid 
kibújnak a csigaházukból, és megosztanak veled egy darabot a lelkükből, közelebb 
érzik magukat hozzád, mintha személyes ismerősök lennétek. Egy ismerőstől pedig 
szívesebben vásárolnak, mint egy arctalan vállalattól. 

, Ha kíváncsi a folytatásra. .." Egyes cégek arra használják a hagyományos médi- 
át és az internetet, hogy elősegítsék az interakciót. Nemrég láttam egy autógyártó 
cég reklámját, amelynek a története egy nyaktörő tempójú autós üldözésre épült. 
A történetet a legizgalmasabb résznél függőben hagyták, és kiírták a nézőnek: 
, Ha kíváncsi a folytatásra... látogasson el a webhelyünkre!" A befejezetlen törté- 
netek felcsigázzák a közönséget, és a reménybeli ügyfelek kénytelenek ellátogatni 
egy webhelyre, hogy megtudják a történet végét. A webhelyek pedig elősegítik az 
interaktivitást. 

A közösségi média, a blogok és a ,Web 2.0" forradalma az interaktivitásra épül. 
Nem csak el akarsz olvasni egy cikket — hozzá is szeretnél szólni! A világnak meg 
kell ismernie a te véleményedet is! 


LÉGY SZOKATLAN! 

A megszokás kioltja a hatást. Ha valamit (de legalábbis valami hasonlót) már vagy 
háromtucatszor láttál az elmúlt hónapban, szerinted még mindig működni fog? 
A , Légy a saját főnököd!" szlogent például már olyannyira elcsépelték, hogy meg- 
fosztották minden erejétől. Az ember mégis úton-útfélen olyan reklámokba bot- 


349 


8. RÉSZ - SEBESSÉG: A VAGYONSZERZÉS FELGYORSÍTÁSA 


GYORSÍTÓSÁV A MILLIÓKHOZ 


lik, amelyek öles betűkkel hirdetik, hogy Légy a saját főnököd"; és az úgyneve- 
zett guruk is úgy ismételgetik ezt a közhelyet, mintha még lenne bármilyen hatása. 
Az igazság azonban az, hogy addig sulykolták, amíg tökéletesen szét nem porladt. 
Mi a fenéért használnád? 

Mi számít szokatlannak? Hallottál már olyanról, hogy egy Lamborghinit egy dol- 
lárért árultak? Én biztosan nem. Ha hallottam volna, emlékeznék rá. Egy ilyen rek- 
lámfogás felkeltené az emberek kíváncsiságát, mert szokatlan. Ki az az őrült, aki egy 
dolcsiért hajlandó megválni egy ilyen méregdrága autótól? Nem átverés? Mi benne 
a trükk? Ezt látnom kell! 

Egy másik példa a szokatlanra az, amikor valaki a megszokotton gúnyolódik, vagy 
megszakítja azt. Emlékszel az Energizer-nyuszira? Még mindig megy (és megy, és 
megy...) Ezek a reklámok a szokatlanra építették a márkát: a hirdető megírt egy sor 
sablonos és unalmas üzenetet, majd összetörte azokat az Energizer-nyuszi hirtelen 
felbukkanásával. Számítottak arra, hogy a közönség jól ismeri a szokásos üzeneteket 
(Jaj, ne, már megint egy unalmas reklám!), és azzal sokkolták őket, hogy az unalmat 
megszakították egy rózsaszín nyúllal. Az AdAge.com szerint az említett reklámok 
minden idők száz legjobb reklámkampánya közé tartoznak. 

A megszokottból csináltak viccet a Geico biztosítótársaság reklámjai is, amelyek 
hétköznapi élethelyzeteket mutattak be, de a jelenetekbe egyszer csak beszúrtak egy 
meglepő csattanót: , Jó hírem van! Egy csomó pénzt spóroltam a gépjármű-biztosítá- 
somon!" Az ismerős helyzeteket a feje tetejére állította a , Jó hírem van! mondat, így 
a megszokottból szokatlan lett. Az egyik Geico-reklám olyan volt, mintha egy új va- 
lóságshow-sorozat, a sTiny House" (, Apró ház") beharangozója lenne. A kisfilmben 
egy újsütetű házaspár szerepelt, akik állítólag egy teljes évre beköltöznek egy törpék- 
re szabott lakásba, és ott kénytelenek megbirkózni a szűk helyiségekkel és a növekvő 
családi feszültségekkel. Látjuk, ahogy a pár beüti a fejét az alacsony mennyezetbe, és 
éjszaka megpróbál elaludni a lilliputi méretű ágyban. Mindez csupán csel, de nem 
gyanakszunk, mert nem lóg ki a valóságshow-k megszokott képéből - egészen addig, 
amíg a narrátor szájából váratlanul el nem hangzik ez a mondat: , A szenvedés való- 
ságos lesz, de a gépjármű-biztosítása ettől egy fillérrel sem lesz olcsóbb." 

Ha sikerül felkeltened a közönség figyelmét, már félig megnyerted a csatát. A má- 
sik fele akkor lesz meg, ha a közönség önző vágyaira szabod az üzeneteidet, más 
szóval, a jó öreg , Nekem mi hasznom származik belőle?" kérdésre összpontosítasz. 
, Mit szólna, ha lefaraghatna 1596-ot vagy még többet a gépj ármű-biztosításából?" 


NEKEM MI HASZNOM SZÁRMAZIK BELŐLE? 
Hát nem ironikus? Ahhoz, hogy sikert érj el a Gyorsítósávban, fel kell adnod az ön- 
zésedet, ugyanakkor ki kell elégítened mások önző vágyait. De mondtam én, hogy 
a Gyorsítósáv andalgásra való tengerparti sétány? 

Az első számú emberi jellemvonás, amire mindig számíthatsz, az önzés. Minden- 
kit a saját vágyai mozgatnak. Az emberek nem törődnek veled, a cégeddel, a termé- 


keddel vagy az álmaiddal; csak magukon és a családjukon akarnak segíteni. Ilyen az 
emberi természet. A marketingüzenetekben ezért nem a termék vagy szolgáltatás 
jellemzőire, hanem annak hasznára kell összpontosítani. Az embereknek pontosan 
meg kell mondani, hogy nekik mi a jó benne. Hogyan fog a terméked vagy szolgál- 
tatásod segíteni nekik? Mi a haszon? A marketing tudományában ez az úgynevezett 
, Nekem mi hasznom származik belőle?" -elv. 

Az én ügyfeleim kisvállalkozók voltak, ugyanakkor fogyasztók millióit is kiszol- 
gáltam. Ez a köztes helyzet lehetővé tette számomra, hogy tanulmányozzam mind a 
fógyasztók, mind a termelők viselkedését, méghozzá úgy, mintha egy gyorstalpaló 
gyakorlati tanfolyamon lennék. Néhány hét alatt annyit tanultam, amennyit a ta- 
nárok csak hónapok alatt tudtak volna beleverni a fejembe. Észrevettem, hogy a 
kisvállalkozások tulajdonosai a saját önző csapdájukba esnek, és szeretnek dicshim- 
nuszokat zengeni a cégükről. A termékük jellemzőit ecsetelik, és közben nem ve- 
szik észre, hogy az emberek valójában a kényelemért és az emlékezetes eseményért 
fizetnek, nem a limuzinért. 

A fogyasztó azért vásárol, hogy szükségleteket elégítsen ki. Egy űrt akar kitölteni. 
Nem fúrógépet veszel, hanem egy lyukat. Nem ruhát veszel, hanem egy imidzset. 
Nem Toyotát, hanem megbízhatóságot. Nem nyaralást, hanem egy élményt. 
Vállalkozóként problémamegoldókká kell válnunk, és azzal, amit kínálunk, , meg 
kell mentenünk" valakit. A termékünket vagy szolgáltatásunkat hasznossá kell ten- 
nünk. Megoldja valakinek a problémáját az a tény, hogy a te céged a legnagyobb 
limuzin kölcsönző egész Colorado államban? Addig nem, amíg ebből a tényből va- 
lamilyen haszna nem származik. 


A TERMÉK JELLEMZŐI HELYETT HANGSÚLYOZD AZ ELŐNYEIT! 
Ha el akarsz adni valamit, a jellemzői helyett hangsúlyozd az előnyeit. Az előnyöket 
hangsúlyozó üzenetek megfogalmazásához négy lépést kell végrehajtanod: 


1) Képzeld magad az ügyfél helyébe! 

2) Azonosítsd a termék kulcsjellemzőit! 
3) Azonosítsd az előnyöket! 

4) Fordítsd le a jellemzőket előnyökre! 


Először is, képzeld magad az ügyfeleid helyébe. Válj eggyé velük! Jellemzően kik 
szoktak üzletelni veled? Honnan jönnek, és hogyan gondolkoznak? Jómódú cég- 
vezetők? A Wal-Martba járó árérzékeny vásárlók? Üres zsebű diákok? Egyedülálló 
anyák? Ha nem tudod azonosítani az ügyfélkörödet, akkor téves következtetéseket 
fogsz levonni, és lehet, hogy az általad kínált ,előnyöket" az ügyfelek teljességgel 
haszontalannak fogják tartani. Miután azonosítottad az ügyfeleidet, választ kell ta- 
lálnod néhány kérdésre. Mire vágynak az ügyfeleid? Mitől félnek? Milyen problé- 
májukra kell megoldást találni? Vagy csak sérezni" szeretnének valamit? 

Lehetséges például, hogy két márka ugyanabból a termékből két különböző vá- 
sárlói réteget szólít meg. Annak, aki Corvette-et vásárol, mások a pszichológiai 
mozgatórugói, mint annak, aki Volvót. Mindkét termék autó, de egy sportkocsit 
alapvetően nem közlekedésre vagy szállítóeszköznek szoktak használni. Az, aki 
Corvette-et vesz, valószínűleg szeret kockáztatni, és vállalkozó szellemű, magabiz- 
tos, független és szókimondó. Azt viszont, aki a Volvo mellett dönt, valószínűleg 
jobban foglalkoztatja a család és a biztonság, mert konzervatív, elemző és család- 
központú típus. A két teljesen különböző felhasználói profil azt jelenti, hogy min- 
den marketingüzenetet kifejezetten a megfelelő csoport vágyaihoz kell igazítani. 

Miután az ügyfelek helyébe képzelted magadat, és sikerült megragadnod a lénye- 
gét annak, amit akarnak, a következő lépés a terméked vagy szolgáltatásod jellem- 
zőinek azonosítása. Íme, néhány az én webszolgáltatásom jellemzői közül: 1) kép- 
feltöltési lehetőség; 2) a járműtípus, dátum és szolgáltatás szerinti keresés lehetősége 
a reménybeli ügyfelek számára; és 3) a járművek ütemezésének lehetősége. Ezek 
mind nagyszerű szolgáltatások, de rám várt a feladat, hogy az előnyeiket lefordít- 
sam a hirdetők nyelvére. Mi teszi ezeket a jellemzőket olyan nagyszerűvé? Milyen 
előnyöket kínálnak az ügyfeleknek? 

A jellemzők azonosítása után tehát meg kell fogalmaznod az előnyöket, vagy 
bemutatnod a terméked használatának konkrét eredményét. Vetítsd ki a jövőre az 
egyes termékjellemzők előnyeit! Ez az, amivel meggyőzheted az ügyfeleket, hogy 
veled és ne mással üzleteljenek. 

Az én webes szolgáltatásom esetében a , képfeltöltési lehetőség" előnyökre lefor- 
dítva így hangzott: , Ne vesztegesse többé az idejét arra, hogy üzletkötés előtt a ga- 
rázsban bemutatja a járműparkot! Töltsön fel fotókat a flottájáról, és mutassa meg 
az ügyfeleknek az autókat az interneten!" Az igény szerinti keresés lehetőségét erre 
fordítottam le: , Találja meg azokat, akik pontosan azt keresik, amit Ön kínál - akár 
nap, szolgáltatás vagy járműtípus szerint!" A járművek ütemezésének lehetőségéből 
ez lett: , Használja ki a lehető legjobban a flottáját, és találjon érdeklődőket a szabad 
járműveire!" Minden egyes jellemzőt egy-egy olyan előnyre fordítottam le, ami arra 
késztette a hirdetőket, hogy csatlakozzanak a webhelyemhez. Nem nekik kellett ki- 
találniuk, hogy mit akarnak - én megtettem helyettük. 


AZ ÁRBÉLYEGZŐ MINT FEGYVER I 
Az ár olyan, mint a fényezés az autódon: emeli vagy csökkenti a terméked vagy 
szolgáltatásod mások által érzékelt értékét. 

A , festékből? és annak hatásából egészen fiatalon kaptam először ízelítőt. Hat- 
hét évesnél nem lehettem sokkal idősebb. Anyám kétnapos garázsvásárt rendezett, 
és megengedte, hogy eladjak néhány játékot, és megtartsam az értük kapott pénzt. 
Az egyik tárgy, amelyet eladásra kínáltam, egy időmérésre szolgáló rettenet, egy 
, futballóra" volt. Élénken emlékszem, milyen árat szabtam neki. 2 dollár 55 cent. 
Úgy gondoltam, ennyiért a hülyének is megéri. 


A vásár első napján sokan nézegették a futballórámat, de nem kelt el. Ifjúi elmém 
töprengeni kezdett. Hogyan érhetném el, hogy valaki megadja az óráért a 2,55 dol- 
lárt? Az árból nem akartam engedni, bizonyára azért, mert 2,55-be került valami 
vacak, amit kinéztem magamnak a sarki boltban. Aztán támadt egy ötletem. 

Fogtam a ragadós papírszalagot, amelyet anyám az árcímkékhez használt, letép- 
tem belőle négy kis darabot, és az aktuális ár fölé ragasztottam őket. Az első címkére 
merészen ráírtam: 5,55 $, és áthúztam. A következőre az került, hogy 4,50 $, és azt 
is áthúztam. Aztán 3,95 $, majd 2,95 $. Minden egymást követő címkén egyre ala- 
csonyabb ár állt, világosan áthúzva, hogy a vevők lássák az ,árcsökkenést. Legalul 
érvényben maradt az eredeti ár: 2,55 dollár. 

Az órám ára tehát pontosan ugyanaz maradt, csak éppen másképp tüntettem fel. 
A fölé ragasztott magasabb árak, amelyeket jól láthatóan áthúztam, két dolgot su- 
galltak: 1) magasabb értéket és 2) kihagyhatatlan ajánlatot. És mi történt? A második 
ember, aki szemügyre vette az órát, meg is vette. Az értékét sikerült átformálnom a 
vevő agyában. Hétévesen természetesen fogalmam sem volt a , marketingről , vagy 
arról, hogy pontosan mit is csinálok, de ez volt az első találkozásom az értékesítési 
fogásokkal, illetve azzal, hogy milyen hatást gyakorol az ár az áruk érzékelt értékére. 


AZ ÁR NEM CSAK AZT MUTATJA, MI MENNYIBE KERÜL 

Az ár márkaépítő hatású, mert egyszersmind egy bizonyos értéket is sugall. Minél 
magasabb az ár, annál értékesebbnek érzékeli a vevő az árut. Ha az ár alacsony, az 
érzékelt érték is alacsony. Az ár nem csupán egy szám, amely megmutatja, mi meny- 
nyibe kerül, hanem értéket is közvetít. 

Van egy régi történet, amely jól mutatja, milyen szoros kapcsolatban áll az ár a 
vélt értékkel. Egy ember takarítás közben talál a pincében egy öreg komódot, és 
úgy dönt, elajándékozza. Kiteszi az utcasarokra, hátha valakinek megtetszik, és egy 
táblát helyez el a tetején, ezzel a felirattal: INGYEN ELVIHETŐ. Legnagyobb megdöb- 
benésére a komód napokig ott áll, de senki sem viszi el. Érthetetlen: a komód, bár 
régi, megkímélt állapotban van, és csak le kéne lakkozni ahhoz, hogy tökéletesen 
használható legyen. A férfi úgy dönt, más módszerrel próbálkozik. Elsétál a sarokra, 
és az INGYEN ELVIHETŐ helyére egy 50 DOLLÁR feliratú táblát állít. Egy órába sem 
telik, és a komódot ellopják. I 

A cél nem változott, csak az árképzési stratégia. 

Hacsak nem maga az ár a márkád fő jellemzője (mint a Wal-Mart vagy a 
Southwest Airlines esetében), ne hagyd, hogy az ár legyűrje a márkádat, ahelyett, 
hogy meghatározná. Az ár nem csupán egy versenyképességi mutató, ami fel-le 
mozog, hogy elősegítse az áruk gyorsabb értékesítését, hanem közvetve a termék 
vagy szolgáltatás értékét is közvetíti. Nekem több versenytársam is volt, aki 10 vagy 
esetenként akár 2096-kal alám ígért, az üzletem mégis virágzott. De ha nem én vol- 
tam a legolcsóbb, akkor miért ment olyan jól a bolt? Azért, mert a szolgáltatásom 
magasabb értéket nyújtott, és az áraimat ehhez az értékhez igazítottam. Az általam 

kiközvetített érdeklődőkkel nagyobb valószínűséggel kötöttek üzletet. Jobb partne- 
rekkel társultam. Kiváló volt az ügyfélszolgálatom. Én egy valódi márkát építettem 
fel, míg a versenytársaim csak üzleti vállalkozásokat. 

Művész hölgyismerősöm, aki a legcsodálatosabb, leggyönyörűbb festményeket 
festette a világon, a saját korlátozott árszűrőjén keresztül árazta be az alkotásait. 
Egyedülálló anya volt, aki alig jött ki a havi fizetéséből, és küszködött, hogy befi- 
zethesse a számlákat. Neki 500 dollár rendkívüli összeg volt, ezért a műveiért jóval 
kevesebbet kért a valódi értéküknél. Az árról alkotott torz elképzelése lerontotta 
jövedelemszerző képességét, és csökkentette az alkotásai mások által érzékelt ér- 
tékét. Azt javasoltam neki, hogy emelje az árait. Mondjuk, fogja azt a 90 dolláros 
festményt, és kérjen érte 300-at - aztán majd kiderül, mi sül ki belőle. Így is tett, 
és a magasabb áron ugyanannyi képet értékesített, mint korábban - az ár ugyanis 
bizonyos értéket sugall, és márkateremtő ereje van. 

Az árképzésnek még a Kapaszkodósávban is lehet szerepe - abban, hogy mek- 
kora fizetésért vagy hajlandó dolgozni valahol. Valaki például ezt írta a Fastlane- 
fórumon (TheFastlaneForum.com): 


Egy vállalat két álláshirdetést jelentetett meg egy újságban egyetlen 
webprogramozói állásra. Az egyikben évi 120 ezer dolláros, a másikban 
évi 32 ezer dolláros fizetés szerepelt. Az első, magasabb bért kínáló hirde- 
tésre csupán négy érdeklődés érkezett. A második hirdetésre, amelyikben 
SOKKAL alacsonyabb fizetést tüntettek fel, több mint százan jelentkeztek. 
A legtöbb ember nem bízik önmagában és a képességeiben, ezért jóval ke- 
vesebbel is beéri. 


Te beéred kisebb bevétellel? Torz értékítéleted miatt alábecsülöd a lehetőségei- 
det? A megfelelő árképzési stratégia kulcsfontosságú egy márka felépítésében és pi- 
aci elhelyezésében, mert a rosszul meghatározott ár rossz üzenetet közvetít. A nagy 
mértékben tömegcikké vált áruk piacán az ár döntő fontosságú. Egy PR-tanácsadó 
kérhet 3096-kal többet, mint a versenytársai, de egy benzinkutas nem. 

Bár én teljes mértékben heteroszexuális beállítottságú vagyok, lenyűgöznek. az 
egyedi tervezésű táskák, mert csodálom az árképzési stratégiájukat. Hogyan kelhet 
el egy kézitáska 4000 dollárért, amikor az előállítása valószínűleg nem kerül többe 
100 dollárnál? A márkanév és a marketing a titok. Az ár meghatározása szerves 
része a márkaépítésnek. 

Az ár egyike annak a számtalan eszköznek, amellyel befolyásolhatod a fogyasz- 
tó gondolkodását. A márkád számára olyan árat kell megszabnod, amely meggyő- 
zi a fogyasztót arról, hogy a termék a gyakorlati hasznát meghaladó értékkel bír. 
Mi különböztet meg másoktól? Miért fizessenek neked többet? Kereskedőként bele 
kell égetned magad és a márkádat a vásárlók agyába. Ha képes vagy uralni a fo- 
gyasztó elméjét, a pénztárcáját is uralni fogod. 


ÖSSZEGZÉS: A GYORSÍTÓSÁV FELISMERÉSEI 

s A marketing és a márkaépítés (a királynő) a legerősebb eszközök a Gyorsítósáv 
eszköztárában. 

e A vállalatok a túlélésért küzdenek. A márkák az örökkévalóságért. 

. Csak egy cég tud meghasonlani önmagával, egy márka nem. A bizonytalan ön- 
kép arra kényszeríti a vállalkozásokat, hogy tömegcikké váljanak. 

e Egy Egyedülálló Üzleti Ajánlat (EÜA) kulcsfontosságú ahhoz, hogy felépíthess 
egy márkát, és megkülönböztethesd a vállalkozásodat a versenytársaktól. 

" a Az emberekben természetes vágy él arra, hogy egyediek és mindenki mástól 
különbözőek legyenek. 

e A piaci sikerhez elengedhetetlen, hogy az üzeneteid túlkiabálják a zajt, amelyet 
mások hirdetései keltenek. 

, A közönség megosztása kiválóan alkalmas a zaj túlkiabálására, amennyiben a 
terméked élesen elkülönülő csoportokat céloz meg. Ez olyan területeken jel- 
lemző, mint a politika, a kisebbségi vélemények vagy a sport. 

e A szexszel bármit el lehet adni, és mindig magára vonja a figyelmet. 

a A fogyasztók elsősorban érzelmi alapon hoznak vásárlási döntéseket, és a gya- 
korlati hasznot csak azután nézik. 

s Ha képes vagy érzelmeket kelteni a közönségben, akkor nagyobb valószínűség- 
gel tudod rábeszélni őket a vásárlásra. 

e Az emberek természetes hajlama, hogy szívesen beszélnek önmagukról. Ha a 
reklámkampányaidat interaktívvá tudod tenni, akkor nagyobb lesz az esélyed 
a sikerre. 

s Ahhoz, hogy valami szokatlannal tudj előállni, először azonosítsd, mi az, ami 
megszokott, majd csináld az ellenkezőjét, vagy törd meg a megszokott egyhan- 
gúságát. 

s A fogyasztók önző célokat követnek, ezért az üzeneteidet mindig úgy fogal- 
mazd meg, hogy választ adjanak a kérdésre: , Nekem mi hasznom származik 
belőle?" ; 

s A terméked vagy szolgáltatásod , hasznát" úgy mutathatod meg a közönségnek, 
hogy átmenetileg termelőből fogyasztóvá vedlesz át, azonosítod a termék vagy 
szolgáltatás előnyeit, majd megfogalmazod, hogy ezek az előnyök milyen konk- 
rét eredményt hozhatnak. 

s Az ár kimondatlanul bizonyos értéket is sugall. 

a Ne hagyd, hogy a saját árérzékelésed a középszerűség felé terelje a márkádat. 

Válaszd a hűséget 
a csapotdárság helyett! 


, A ló céltalanul baktat, amíg fel nem szerszámozod. 
A gőz vagy a gáz csak akkor hajt gépeket, ha tartályba zárod. 
A Niagara nem ad fényt és energiát, ha nem fogod be az erejét. 
Sikeres élet is csak céltudatosan, elkötelezetten és fegyelmezetten élhető." 


- HARRY EMERSON FOSDICK 


A HŰTLENKEDŐ HÁZASTÁRSAK NEM JÓ PARTNEREK 
Beszélgetésünk végéhez közeledve még egy dologról muszáj szót ejtenem: arról, 
hogy a Gyorsítósáv azt kéri, kötelezd el magad... és fogadj örök hűséget. 

Az egyetemen barátom, Markus Tekel volt az ambiciózus vállalkozó mintapéldá- 
nya. Markus, ha olvasod ezt a könyvet, elnézést kérek a neved megemlítéséért — de 
mégis, mi a fenét gondoltál? 

Markus minden héten másik vállalkozásba fogott. Az egyik héten valamilyen 
ostoba hálózati értékesítési programba szállt be, a következőn egy , kulcsrakész" 
hirdetési rendszert talált egy vállalkozói magazin hátoldalán, az utána következőn 
pedig valamilyen titokzatos reklámkampány volt a tuti biznisz. Minden héten más- 
más lehetőség villanyozta fel. A barátaim végül nevet is adtak ennek a már-már 
beteges szerencsevadászatnak: , Tekel-szindróma . 

A Tekel-szindróma kényszerbetegség, amely arra késztet, hogy különböző tervek 
és lehetőségek között oszd meg a figyelmedet. Annak az egyik tünete, hogy a szük- 
ségletek kielégítése helyett a pénzvadászat foglalkoztat. Ha az idődet öt különböző 
vállalkozásba ölöd egyszerre, csapodár szerencsevadásszá válsz. Az elképzelésed az, 
hogy a falhoz vágsz minden trutymót, ami csak a kezedbe kerül, hiszen valami majd 
csak megtapad rajta! Valamiből biztos pénzt lehet csinálni! I 

Az elaprózott figyelem elaprózott hasznot eredményez. A csapodár szerencse- 
vadász ahelyett, hogy egyetlen virágzó vállalkozást működtetne, húsz vállalkozást 


visz, amelyek közül egyik sem lesz sikeres. Tíz vállalkozás 10 ezer dollár összbevé- 
tellel semmivel sem jobb, mint egy, amelyik ugyanezt egyedül éri el. 

Ha elaprózod az erődet, akkor a vagyontermelő eszközeid gyenge lábakon fog- 
nak állni. Gyenge eszközökkel nem tudsz súlyos köveket felemelni, és nem tudsz 
erős piramist építeni. Gyenge eszközökkel nem tudsz felgyorsítani. Gyenge vagyon- 


eszközökből nem lesznek több millió dollárt érő cégek. A gyenge eszközök nem 


gyarapítják a vagyonodat; csak annyi bevételt termelnek, amiből kifizetheted a havi 
számlákat, hogy aztán a következő hónapban elölről kezdd az egészet. 

: Én is félreléptem egyszer, amikor belevágtam egy új internetes üzletbe, amelyik 
ugyanarra a modellre épült, mint a meglevő cégem. Miután elindítottam, az új we- 
bes üzlet elszívta az időmet az első számú kenyérkereső cégemtől. Lényegében meg- 
csaltam a páromat, és ez visszaütött. Az az idő, amit korábban a virágzó cégemre 
fordítottam, most egy újszülött vállalkozás pátyolgatására ment el. Az eredmény 
nem volt valami biztató, így négy választási lehetőségem maradt: 1) továbbra is 
megcsalom a régi vállalkozásomat; 2) felveszek valakit a régi cég ügyeinek intézé- 
sére; 3) felveszek valakit az új üzlet vezetésére; 4) felszámolom az új vállalkozást. 
Mivel az új alkalmazottak irányítása további időt vett volna el az életemből, végül 
úgy döntöttem, megszüntetem az új céget. 


A HŰSÉG JUTALMA A SZABAD SZERELEM 

Nem ismerek egyetlen igazán sikeres vállalkozót sem, aki ne monogám kapcsolat- 
ban jutott volna fel a csúcsra, még ha ma szöcskemód ugrál is egyik lehetőségről a 
másikra. 

De komolyan, gondolj bele! A világ leggazdagabb emberei egyetlen fő célra össz- 
pontosítva szerezték a vagyonukat, nem úgy, hogy elaprózták a figyelmüket. Lebron 
Jamesből nem vált volna kiváló kosárlabdázó, ha mindenbe belekóstol, ami érdekli. 
Egy és csak egy dologra összpontosított: a kosárlabdára. Még álmában is labdát pat- 
togtatott. Most, hogy legenda lett belőle, és több milliós vagyona van, már megen- 
gedheti magának, hogy azzal foglalkozzon, amivel csak akar. 

Ahhoz, hogy a legjobb legyél valamiben - legyen szó üzletről vagy bármi másról 
-, az egész világodnak körülötte kell forognia. Ha tíz különböző dologgal zsonglőr- 
ködsz egyszerre, nagy az esélye, hogy végül mindegyik a padlón köt ki. Összponto- 
síts egyetlen dologra, és legyél abban a legkiválóbb! 

A technológia világában a legsikeresebb vállalkozók úgy építették fel impozáns 
cégeiket, hogy száz százalékig elkötelezték magukat egy cél mellett, nem pedig úgy, 
hogy megosztották a figyelmüket különböző vállalkozások között. A sikeres vállal- 
kozók akkor és csak akkor kalandoznak el az alaptevékenységüktől, ha már meg- 
ütötték a főnyereményt. Más szóval, a szabad kalandozás a hűségük jutalma. 

Általában mit tesz egy vállalkozó, miután eladta a cégét 50 millió dollárért? 
Különféle vállalkozásokba fekteti a pénzét, nemes célokra adakozik, és a szenve- 
délyeinek hódol. Miért válik hirtelen lehetségessé ez a kicsapongás? A pénz miatt. 

A pénzen rendszerek vásárolhatók, például emberi erőforrások és pénztermelő 
rendszerek, amelyek időt szabadítanak fel. 

A Gyorsítósávban a siker kulcsa a hűség. A figyelmedet nem oszthatod meg 
számtalan feleség és szerető között. Minden üzleti vállalkozás házasság, és a jól be- 
vált, régimódi egynejűség a nyerő. Összpontosíts egyetlen gyorsítósávos vállalko- 
zásra, és csináld azt a lehető legprofibb módon. 


ÖSSZEGZÉS: A GYORSÍTÓSÁV FELISMERÉSEI 

as A Tekel-szindrómában szenvedők csapodár szerencsevadászok, akik szöcske- 
mód ugrálnak egyik üzleti lehetőségről a másikra. 

e A gyenge üzleti elkötelezettség gyenge vagyoneszközöket eredményez, amelyek 
nem gyarapítják a vagyont. 

a A legsikeresebb vállalkozók élnek-halnak a vállalkozásukért, és száz százalékig 
elkötelezik magukat mellette. 

e Az üzleti életben a hűség jutalma a szabad szerelem. 


Moses e: x 


Rakd össze! Turhófokozathan 
a meggazdagodás felé 


, Döntéseidet egy pillanat alatt hozod meg, 
de a következményeik az egész életedre kihatnak." 


- MJ DEMARco 


TURBÓZD FEL A VAGYONODAT! 

A leghosszabb utazás is egyetlen lépéssel kezdődik. Jó sok információt zúdítot- 
tam rád, ezért itt az ideje, hogy összerakd a képet, és megtedd az első lépést a 
gazdagság felé vezető úton. Eljött az idő, hogy összehangolt tettekkel elindítsd a 
folyamatot. Most már rendelkezel azokkal a pszichológiai és matematikai alapok- 
kal, amelyek elengedhetetlenek ahhoz, hogy nagyobb eséllyel vágj neki az útnak. 
Mielőtt azonban megkezdenéd pénzügyi utazásodat a Gyorsítósávban, szereld 
össze a turbókompresszort -— olvass tovább, és megtudod, milyen , alkatrészek" 
szükségesek hozzá! 


1. Képlet 

A meggazdagodás alapja egy képlet, illetve meggyőződések, döntések, tettek és 
szokások összefüggő folyamata, amelyek sajátos életmódot alakítanak ki. A meg- 
gazdagodás folyamat, nem pedig egyszeri esemény. 


2. Beismerés 

Ismerd be, hogy a meggazdagodás előre kijelölt útja, a , lassan járj, tovább érsz, 
a Befolyásolhatatlan Korlátozott Sokszorozhatóság és az időtől függő, gyenge 
matematikai alapok (Vagyon - Munkabér -- Befektetések) miatt alapvetően hi- 
bás. Ismerd be, hogy létezik ,gyors meggazdagodás" Ismerd be, hogy az, hogy 
, nincs terv" nem jó terv. Ismerd be, hogy a szerencse a kitartó cselekvés hor- 
daléka. 

3. Abbahagyni és váltani 

Hagyd abba a rossz térképek követését. Hagyd abba, amit eddig csináltál. Hagyj 
fel vele, hogy eladod a lelked egy hétvégéért. Hagyj fel a meggyőződéssel, hogy a 
nyugdíj-előtakarékossági számlák és a befektetési alapok gazdaggá tesznek. Cseréld 
le a használhatatlan térképeket a Gyorsítósáv térképére. Válts csapatot, és válj fo- 
gyasztóból termelővé. 


4. Idő 

A Gyorsítósáv királya és legfontosabb eszköze az idő - pontosabban a szabad idő. 
Fektesd az energiáidat olyan tevékenységekbe, amelyek szabad időhöz juttatnak. 
Kerüld az olyan időtolvajokat, mint az élősködő adósság, ami a szabad idődet szer- 
ződéses idővé változtatja. Fektesd az idődet egy olyan üzleti rendszerbe, amely ké- 
pes a szerződéses időt szabad idővé változtatni. Amikor döntést hozol, az idő legyen 
a legfontosabb szempont. 


5. Sokszorozhatóság/tőkeáttétel 

A vagyonteremtés kulcsa a befolyásolható és korlátlan matematikai tényezők meg- 
sokszorozása. A Kapaszkodósáv vagyonképletének tényezői (órabér, évi fizetés, 
évesített hozam, befektetett évek) időfüggőek, ezért nem sokszorozhatók meg kor- 
látlanul. Ha a megszerezhető vagyont meghatározó matematikai tényezőket nem 
tudod sem befolyásolni, sem megsokszorozni, hogy nagyobb számokat kapj, akkor 
a pénzügyi terved felett nincs hatalmad. Tőkeáttételt csak egy olyan rendszerrel ér- 
hetsz el, amelyik helyetted dolgozik. 


6. Eszközérték és jövedelem 

A vagyongyarapodást a robbanásszerűen növekvő jövedelem és eszközérték gyor- 
sítja fel, ezeket pedig egy olyan üzleti vállalkozás képes biztosítani, amelyik önmű- 
ködő rendszerré alakítható, majd végül értékesíthető egy pénzzé tételi esemény 
során. Élj a lehetőségeid szintje alatt, de közben törekedj ennek a szintnek az emelé- 
sére azáltal, hogy a jövedelemre összpontosítasz, miközben kézben tartod a kiadá- 
sokat is. A jövedelem és az eszközérték exponenciális növekedése tesz milliomossá, 
nem pusztán a költségek lefaragása. 


7. Az összeg 

Mekkora az összeg? Mennyi pénz kell ahhoz, hogy a kívánt életszínvonalon tudj 
élni? Határozd meg a célösszeget, váltsd át a legkisebb pénzegységre, és láss hozzá 
az összegyűjtéséhez még ma. Tedd félre az aprót, nyiss brókerszámlát, és tegyél ki 
egy grafikont az irodád falára, amelyen folyamatosan figyelheted, hogyan haladsz a 
célösszeg felé. Tedd kézzelfoghatóvá a megálmodott életstílust: tegyél ki róla képe- 
ket az asztalodra. Például, ha egy faházat szeretnél egy hegyi patak partján, keress 
egy képet erről a látomásról, és tedd fel háttérképnek a számítógépedre, hogy min- 


dennap lásd. Tedd valóságossá a látomásodat a jövőről, és szembesítsd magad vele 
minden áldott nap, hogy egy pillanatra se feledkezz meg róla. Ha az álmod egy Fer- 
rari, vegyél egy élethű Ferrari-modellt, és tedd ki az íróasztalodra vagy a kocsidban 
a kesztyűtartó fölé. Tedd kézzelfoghatóvá és kikerülhetetlenné az álmaidat! 


8. Hatás 

Tartsd tiszteletben a hatás törvényét, és a pénz vonzódni fog hozzád. A hatás törvé- 
nye azt mondja: , Minél több ember életére van hatással egy dolog, amit te irányí- 
tasz, annál gazdagabb leszel? Hass milliókra, és milliókat fogsz keresni. Ha tömeges 
méretben oldasz meg problémákat és elégítesz ki szükségleteket, a pénz magától 
dőlni fog hozzád. A pénz értéket tükröz. 


9. Vezérmű 

Az életedet a döntéseid vezérlik. Eljön az a pillanat, amikor muszáj elkötelezned 
magad a Gyorsítósáv filozófiája mellett, és ez az elkötelezettség lesz meggazdagodá- 
sod folyamatának alapja. A meggazdagodás nem , választható esemény" Hiába dön- 
tesz úgy, hogy mostantól ötven kilóval könnyebb leszel, nem fogsz hirtelen ötven 
kilóval könnyebben ébredni. Az, hogy hogyan és merre kormányozod az életedet, 
határozza meg, hogy a Gyorsítósávot életmódnak vagy csupán kedvtelésnek tekin- 
ted. Ahhoz, hogy a kis és nagy dolgokban egyaránt helyesen tudj dönteni, alkalmazz 
legrosszabb eseti következményelemzést és súlyozott átlagú döntési mátrixokat. 
A döntéseid hordereje (a , lóerő") fiatalkorodban a legnagyobb, és a korral egyre 
csökken. Vizsgáld meg a korábbi döntéseidet. Miért tartasz most ott, ahol tartasz? 
Mely döntéseid árulták el és sodorták veszélybe az életedet? Miért úszol adósság- 
ban? Ha nem orvosolod a hibákat, amelyeket a korábbi rossz döntéseid miatt elkö- 
vettél, akkor arra ítéltetsz, hogy megismételd azokat. Viselkedésed megváltoztatása 
azzal kezdődik, hogy végiggondolod a korábbi döntéseidet, és tanulsz belőlük, hogy 
a jövőben olyan döntéseket tudj hozni, amelyek a Gyorsítósáv gondolkodásmódját 
tükrözik. Vállald a felelősséget és a döntéseid következményét. 


10. Leválás 

Válaszd le magad , hivatalosan" a Kapaszkodósáv vagyonképletéről, és válassz olyan 
formát az üzleti vállalkozásod számára, amelyik elősegíti a haladást a Gyorsítósáv- 
ban: alapíts C vagy S típusú társaságot, vagy LLC-t (kft.). Ez a gazdálkodó szervezet 
lesz a téged helyettesítő üzleti rendszer, amely a saját idődtől függetlenül időtálló, és 
, először neked fizet; az államnak pedig utoljára. Ez az első lépés egy vagyontermelő 
eszköz létrehozása felé. 


11. Szenvedély és cél 
Miután elindítottál egy üzleti vállalkozást, és meghatároztad a célösszeget, ami 
a megálmodott élethez szükséges, szenvedélyre és célokra lesz szükséged, mert 

ezek hajtanak előre és sarkallnak kitartó cselekvésre. A , szenvedélyt" ne keverd 
össze azzal, hogy , azt csinálod, amit szeretsz. A szenvedély égeti a lelked, és arra 
késztet, hogy megtegyél bármit, ami csak a célod eléréséhez kell. A szenvedély, 
ha a forrása izgatott lelkesedés valami iránt, felpörget és felvillanyoz, míg ha elé- 
gedetlenségből ered, felbőszült oroszlánná változtat. Önző szenvedélyek (, Egy 
Lamborghinit akarok!) ugyanúgy vannak, mint önzetlenek (, Árva gyerekeknek 
szeretnék segíteni!"), de nem számít, mi a szenvedélyed, amíg elég forrón éget 
ahhoz, hogy megállás nélkül előre hajtson. 


12. Tanulás 

A valódi tanulás a diplomaosztó után kezdődik. Fogadd meg, hogy soha nem 
hagyod abba a tanulást. Amit most tudsz, nem elég ahhoz, hogy azzá válhass, 
aki holnap lenni szeretnél. Keresd a Gyorsítósáv tudását — azokat az ismerete- 
ket, amelyek elősegítik egy üzleti rendszer felépítését és üzemeltetését egy olyan 
környezetben, amely te irányítasz. Iratkozz be egy könyvtárba, és kutasd fel a 
tudást az interneten. Az információ az olaj, amit a járművedbe töltesz pénzügyi 
utazásod során. Gondoskodj róla, hogy mindennap olvass, és használj ki min- 
den percet, amit egyébként elvesztegetnél: olvass a vonaton, a repülőgépen, edzés 
közben, az ebédszünetben, egy órát reggel, munka előtt, vagy miközben sorban 
állsz a postán. 


13. Útvonal 

Hajts rá a Gyorsítósávra, és válassz egy útvonalat. Ne aggódj, ha nem tudod 
eldönteni, merre indulj — az út majd felfedi magát előtted. Hangold rá az agyad 
a szükségletekre és a problémákra. Figyelj a gondolataidra és a szavakra, ame- 
lyeket használsz, mert kielégítetlen vagy rosszul kielégített igényeket tárnak fel 
előtted. Ne a következő , nagy dobást" ne a , kiugrás" lehetőségét keresd, csak 
tapints rá egy problémára, egy érzékeny pontra, vagy nyomulj be egy piaci rés- 
be, és kínálj megoldást. A világ legsikeresebb üzleti vállalkozásai közül több 
már korábban is létező termékekre épült - csak éppen ők jobban oldották meg a 
problémát. Ha a szükségletekre, a problémákra, a kellemetlenségekre és a meg- 
válaszolatlan kérdésekre összpontosítasz, utak nyílnak meg előtted. Igen, az út 
hív magához téged. 


14. Irányítás 

Vedd a saját kezedbe a pénzügyi tervedet, mert csak így tarthatod tiszteletben 
az irányítás törvényét. Olyan vállalkozást működtess, amelyet teljes mértékig te 
irányítasz, az árképzéstől a reklámon keresztül a napi üzemeltetésig. A Gyorsító- 
sáv vállalkozói nem engedik át a létfontosságú üzleti folyamatok irányítását sem- 


. milyen hierarchikus irányítási rendszernek - ők maguk alkotják ezt a rendszert. 


Légy cápa, ne guppi. —— j 


15. Kínálat / Érték 

KÍNÁLJ olyasmit, amire másoknak SZÜKSÉGÜK van, és a pénz áramlani fog hoz- 
zád: ez a kereslet törvénye. Nem növelheted robbanásszerűen a jövedelmedet, ha 
csak a pénzt hajkurászod. Hagyd abba a pénz kergetését, mert a pénz elkerüli 
azokat, akik ezzel próbálkoznak. Ehelyett összpontosíts valami olyasmire, ami 
vonzza a pénzt: egy valós szükségleteket kielégítő üzleti vállalkozásra. A pénz for- 
rása az értékteremtés. Tedd félre az önző vágyaidat, és igyekezz olyasmit KÍNÁLNI, 
amire az embertársaid VÁGYNAK. Ha így teszel, a pénz házhoz fog jönni, mert a 
pénz azokhoz vonzódik, akik azt adják az embereknek, amit az emberek kapni 
szeretnének, ami után sóvárognak, vagy amire szükségük van. 


16. Automatizálás 

Tedd automatikussá üzleti vállalkozásod működését, és tartsd tiszteletben az idő 
törvényét. Válaszd el az idődet az üzlet működtetésétől. A legjobb passzív jöve- 
delemtermelő pénzfa palánták a pénzrendszerek, a bérleti rendszerek, a számí- 
tógépes rendszerek, a tartalomszolgáltató rendszerek, a forgalmazórendszerek és 
a humánerőforrás-rendszerek. Minden üzleti vállalkozás automatizálásának kul- 
csát ezek a palánták rejtik. 


17. Többszörözés 

Többszörözd meg a rendszeredet, és használd ki a nagyságrend törvényét. Olyan 
baseball-pályán játssz, ahol van esélyed a hazafutásra. Ahhoz, hogy milliókat ke- 
ress, milliókra kell hatással lenned. Ahhoz pedig, hogy milliókra lehess hatással, 
olyan területen kell tevékenykedned, ahol milliókat érhetsz el. Alkalmas a termé- 
ked, a szolgáltatásod és az üzleti folyamatod arra, hogy lemásold és megismételd 
az egész világon, hogy kiaknázhasd a hatás törvényét? 


18. Növekedés 

Vállalkozásod növekedése érdekében gondolkodj több dimenzióban, mint egy 
sakkjátszmában. Építs márkát, ne vállalatot. Tekintsd a fogyasztót a főnöködnek, 
és a panaszokban lásd meg a lehetőségeket. Hallgasd meg a közönség véleményét, 
mert ők igazítanak el a legjobban. Állj ellen a tömegcikké válásnak. Különböztesd 
meg magad a versenytársaidtól. Kiabáld túl a zajt. Összpontosíts egy és csak egy 
üzleti vállalkozásra. 


19. Kilépés 

Legyen kilépési stratégiád. A Gyorsítósáv egyik célja egy teljesen passzív jövedelem- 
termelő pénzrendszer. A pénzrendszerek finanszírozása legjobban a jelentős értéket 
képviselő vagyoneszközök események keretében történő pénzzé tételével biztosítha- 
tó. Tudd, hogy mikor jött el az ideje a vagyoneszközeid pénzzé tételének, és a csak 
papíron létező érték valódi pénzre váltásának. Tudd, hogy mikor kell lovat cserélned. 

20. Visszavonulás, jutalom vagy ismétlés 

Miután pénzzé tetted a vagyoneszközeidet, vonulj vissza, vagy ismételd meg a folya- 
matot. Függetlenül attól, hogy melyiket választod, jutalmazd meg magad utazásod 
minden fontos mérföldkövénél. Eladtad az első darabot a termékedből? Ünnepeld 
meg! Menj el vacsorázni, szívj el egy szivart, és igyál meg egy sört. A nettó vagyonod 
átlépte a 100 000 dollárt? Vegyél magadnak valami szépet! Nyélbe ütöttél egy közös 
üzletet egy társvállalkozással? Rúgj ki a hámból! Megszerezted az első milliódat? Utazz 
el valami szép helyre! Áttörted a 10 milliós álomhatárt? Vegyél egy Lamborghinit! 


ELNÉZÉST, URAM... ZÁRÓRA..." 

A Gyorsítósáv nem cél, hanem személyes utazás, amely eggyé válik az életeddel. Rá- 
jössz majd, hogy mindaddig érdemes rálépni erre az útra, amíg az álmaid élnek és 
megvalósíthatók. Nem az számít, honnan indulsz, hanem az, hogy miként haladsz 
tovább. A kivételezettek életének kapuja nyitva áll, csak ki kell hajtanod a garázsból. 
Hagyd magad mögött a múltat, ami visszahúz, és vágj neki az útnak. Ne feledd: 
minden Gyorsító nehéz és zűrzavaros helyzetből indul. 


De MJ, egy hegynyi hitelkártya-tartozásom van! 

De MJ, nekem állásom van: árufeltöltő vagyok a szupermarketben! 
De MJ, nekem munka után nincs időm! 

De MJ, a feleségem hallani sem akar az üzleti ötleteimről! 


Minden , de" az ellenséged - óvakodj tőlük, mert tunya semmittevésre kényszerí- 
tenek, és , de-presszióssá" tesznek. A kifogások még soha senkit nem tettek gazdag- 
gá, pedig mindnyájan bővelkedünk bennük. Hagyj fel vele, hogy úgy éled az élete- 
det, mint mindenki más, és kezdj el végre cselekedni. Hozz még ma olyan döntést, 
amely örökre megváltoztathatja az életed. 

Húha... jól elszaladt az idő! Lassan lemegy a nap, és a kávézó már kitette az ajtóra 
a , Zárva" táblát. Szeretném megköszönni, hogy csatlakoztál hozzám. Ha részlete- 
sebben is boncolgatni szeretnéd a Gyorsítósáv elméletét, irányítsd a böngésződet a 
FastlaneEntrepreneurs.com vagy a TheFastlaneForum.com címre. Ha a könyvem 
tettekre ösztökélt, vagy megváltoztatta az életedet, kérlek, tudasd ezt a barátaiddal 
vagy velem az mj.demarco 6 yahoo.com címen! 

Remélem, a Gyorsítósáv a milliókhoz ismét életre keltette az álmaidat, és et 
adott neked arra, hogy valóra váltsd őket. Vésd jól az eszedbe: ha az álmaidról még 
nem mondtál le, akkor már most is bennük élsz! A legjobbakat kívánom neked. 
Egy nap, évek múlva talán majd visszatekintesz arra a réges-régi, egyszerű döntésre, 
amelynek köszönhetően megváltoztattad a világot — arra, hogy a kezedbe veszed és 
elolvasod ezt a könyvet. 

Az álmaidra! Sok szerencsét, és isten áldjon! 

MJ] DeMarco 


"A" függelék 


Olvasói levelek 


Középiskolai tanár vagyok. Hogyan gyorsíthatnék? 

Nos, először is értsd meg, hogy az út, amelyen most jársz, soha nem lesz Gyorsí- 
tósáv. (Egyelőre) nem mondom, hogy hagyd ott a munkahelyed, de azt javaslom, 
nyiss egy párhuzamos utat. Nem tudsz esetleg valamilyen problémáról a jelenle- 
gi szakterületeden, amelyet megoldhatnál? Mondjuk, ha feltalálnál valamit, amit 
az országban minden iskola jól tudna hasznosítani a tananyag kiegészítéseként? 
Mi lenne, ha írnál egy tanári kézikönyvet? És ha saját magániskolát nyitnál? 

Ha nem találsz olyan szükségletet, amelyet a jelenlegi utaddal párhuzamosan is 
kielégíthetnél, azonosíts más problémákat, más területeken. Lehet, hogy a diákjaid 
világítanak rá valamilyen megoldandó problémára. Meg szoktad hallgatni a pana- 
szaikat? Tudod, mit bántja őket, és milyen nehézségekkel kell megküzdeniük? Szük- 
ségletek mindenhol vannak - nem muszáj csak a jelenlegi utadon kutatnod utánuk. 

Az utak azonban csak akkor nyílnak meg előtted, ha kopogtatsz az ajtajukon. 
Arról nem is beszélve, hogy tanárként sokkal több hasznosítható időd van, mint a 
legtöbb embernek. Tudod, milyen sokan szeretnének nyáron három hónap szabad- 
ságot? Használd ki ezt az időt új utak keresésére, hogy rátalálj a Gyorsítósávodra. 


A szomszédom 19 éve vállalkozó. Soha nincs otthon, soha nincs ideje semmire, és biz- 
tosan tudom, hogy nem gazdag. Egy üzleti vállalkozás nem garantálja a gazdagságot! 
Egyetértek. A szomszédodnak az a problémája, hogy olyan úton halad, amelyik nem 
vezet meggazdagodáshoz, mert nagy valószínűséggel megsérti az idő törvényét. Ha 
egy üzleti vállalkozás nem képes az idődtől függetlenül működni egy pénzfa palán- 
tán keresztül, akkor lehet, hogy valójában csak egy sehová nem vezető munkahely. 


Jelenleg 12 ezer dollár adósságom van, és megélhetési gondokkal küszködöm. Merre 
induljak, hogy kikeveredjek ebből a helyzetből? 

Kezdd azzal, hogy tudatosítod magadban az adósságod forrását. Honnan ered? 
Hogyan halmozódott fel, és miért rúg most 12 ezer dollárra? Az adósság felhalmo- 
zódása nem esemény, hanem folyamat, amely több éven át tart. Nem úgy születik, 
hogy egy reggel arra ébredsz, hogy 12 ezer dolláros adósságod van! Az adósságod 
döntések eredménye - azé a sok-sok kis döntésé, amikor azt választottad, hogy 

készpénzes fizetés helyett hitelre vásárolsz. Amikor úgy döntöttél, hogy megveszed 
azt a förtelmes ruhát a szekrényben. Amikor felvágós autót választottál. Amikor el- 
tökélted, hogy nem maradsz le a szomszédoktól. Persze, az is lehet, hogy egyszerűen 
csak olyan házban laksz, amit nem engedhetsz meg magadnak, és még az olyan 
mindennapi kiadásokat is a hitelkártyádról fedezed, mint az élelmiszer-bevásárlás. 
A hitelkártya-tartozástól csak úgy szabadulhatsz meg, ha az események helyett egy 
(fordított) folyamat mellett kötelezed el magad. Bánd meg a bűneidet, és fordulj 
vissza a Járdáról. Hozz új döntéseket — olyan döntéseket, amelyek megakadályozzák 
az adósságaid növekedését, vagy ami még jobb, csökkentik az adósságaidat. Fizess 
mindenért készpénzzel. Ha valamit nem tudsz készpénzben kifizetni, akkor nem 
engedheted meg magadnak. 

Másodszor, összpontosíts a jövedelmedre. Nézz szembe a rideg ténnyel: több 
pénzhez kell jutnod. Ha lenne egy vállalkozásod, amelyik minden egyes hónapban 
15 ezer dollár nyereséget hoz, akkor is ugyanilyen nyomasztó tehernek éreznéd az 
adósságodat? Természetesen nem. Nem évtizedekbe, csupán néhány hétbe telne 
visszafizetni. A kulcs a jövedelem, amihez ideiglenesen a kiadások kötelező csök- 
kentése társul, az adósság növekedésének megakadályozása érdekében. 

Kötelezd el magad egy keresleten alapuló üzleti vállalkozás elindítása mellett, 
amelynek a segítségével növelni tudod a jövedelmedet, és ki tudod használni a 
Gyorsítósáv vagyonképletét. Igen, lehet, hogy be kell piszkolnod a kezed valami- 
vel, amit a legtöbben visszataszítónak találnának. Meg kell tenned azt, amire a 
többség nem lenne hajlandó. Ha nem vagy kész bármire a sikerért, akkor nem is 
akarod igazán. 


A feleségem és én különböző úton járunk. Ő egész életében Kapaszkodó volt, a fogához 
verte a garast, és takarékos életet élt, míg én megszállott vállalkozó vagyok, aki kicsit 
többet vár az élettől. A gondom az, hogy bár számtalan vállalkozásba fogtam, eddig 
még egyik sem hozott sikert, csak zűrzavart a magánéletemben. 

A feleséged már elolvasta ezt a könyvet? Ha igen, de nem ért egyet a Gyorsítósáv 
filozófiájával, és nem is akar sávot váltani, akkor lehet, hogy a jövőben nehéz dön- 
téseket kell meghoznod. A házastársad élethosszig tartó partnered, ezért ha nem 
egy irányba tartotok, göröngyös útnak néztek elébe. A döntéseinkhez és azok ,ló- 
erejéhez" hasonlóan a kapcsolatoknak is van egy pályagörbéje. Ha az utad ma csak 
egyetlen fokkal is elágazik életed párjáétól, néhány év múlva már 90 fok lehet az 
eltérés. 

Engem személy szerint nem érdekelnek az , elég jó" kapcsolatok, csak azok, ame- 
lyek mindkét félnek esélyt adnak arra, hogy a lehető legtöbbet hozzák ki magukból. 
A te kapcsolatod erejéről nem tudok nyilatkozni - ezt csak te ítélheted meg. Meg 
tudtok egyezni a házastársaddal bizonyos alapelvekben, amelyek képesek áthidalni 


.a kettőtök szemlélete között tátongó szakadékot? Például az idő értékében? Vagy a 


pénzügyi alapműveltség fontosságában? Vagy az időtök és a jövedelmetek szétvá- 


lasztásának szükségességében? Vagy az élősködő adósság romboló hatását illetően? 
Lehet, hogy ezek a közös alapok elég erősek ahhoz, hogy bár különböző utakon 
jártok, mégis együtt tudjatok haladni egy közös cél felé. 

Végül, az is gondot okozhat, hogy ,sorozatvállalkozó" vagy. Csapodár szeren- 
csevadász, aki egyszerre tíz különböző üzleti lehetőséggel zsonglőrködik. A vállal- 
kozásod olyan, mintha a házastársad lenne. Hagyj fel a kalandozással, és szenteld 
minden figyelmedet hűségesen egyetlen üzletnek. Amennyit adsz, mindig annyit is 
kapsz vissza, ezért ha számtalan szerető között aprózod fel az idődet, viszonzásképp 


te sem várhatsz sokat - csak langyos jövedelmet és mérsékelt eszközértéket. 


Mi a helyzet az ingatlanbefektetésekkel? Nemigen teszel róluk említést... Gyorsítósáv- 
nak számítanak? 5 

Az ingatlanbefektetéseket én , Vagyon 1.07 rendszereknek tekintem. Ahhoz, hogy 
Gyorsítósáv legyen belőlük, komoly erőfeszítésre és az öt törvény kihasználására 
van szükség. Azért üzletelsz ingatlanokkal, hogy szükségleteket elégíts ki, vagy 
azért, mert ehhez értesz? Egy sikeres ingatlanbefektető azért vesz meg egy házat 
továbbértékesítésre, hogy előtte felújítsa. Egy sikeres ingatlanbefektető azért építtet 
lakóparkot, mert a környéknek szüksége van rá. 

Ezen túlmenően, az ingatlanbefektetésnek van intenzitása, de csekély a hatósu- 
gara. Ez azt jelenti, hogy a sikerhez tudatos ismétlést kell végrehajtanod, vagyis szá- 
mos ingatlant kell értékesítened. Egyetlen apró ingatlan nem fog gazdaggá tenni, 
de kétszáz talán igen. Ezt viszont nem tudod elérni néhány röpke év alatt. Még so- 
sem találkoztam huszonkét éves multimilliomos ingatlanbefektetővel, egyszerűen 
azért, mert az ingatlanbefektetés egy , lassabb Gyorsítósáv" ahol az eszközértéket 
nem befolyásolhatod olyan könnyen, mint egy saját magad teremtette üzleti vállal- 
kozásban. Az eszközértéket az elérhető intenzitás korlátozza, ezért a leggazdagabb 
ingatlanbefektetők nemcsak idősebbek, hanem a kimondottan nagy értékű ingatla- 
nokra összpontosítanak. Donald Trump ezért nem egylakásos családi házakat épít, 
hanem soklakásos magasépületeket. Ez az intenzitás. Ami az időfüggetlenséget és 
időtállóságot illeti, ebből a szempontból az ingatlanbefektetés kiváló. Azt viszont 
neked kell eldöntened, hogy az ingatlanbefektetés útja-e az a Gyorsítósáv, amelyen 
száguldani szeretnél. 


Azt mondod, nem lehet meggazdagodni heti négy óra munkával? 

Természetesen lehet, mert a szabadságot mindenki a vagyon három alappillérén 
vagy , szentháromságán" belül határozza meg. Ha a gazdagság neked azt jelenti, 
hogy 100 dollárral a pénztárcádban éled az életedet, és cseppet sem bánod, hogy 
trükkökkel, fondorlatokkal, alkalmi munkákkal, csereberéléssel és egyéb alávaló 
praktikákkal szerzed meg a kenyérre valót, akkor csak csináld. Ha úgy érzed, 
hogy kézben tudod tartani az életedet, és képes vagy gondoskodni a családodról 
havi 1000 dollárból, akkor hajrá. Előfordult, hogy én négy órát dolgoztam egy 

héten? Persze! Sőt, sokszor annál is kevesebbet! A különbség csak az, hogy én 
egy csomó munkát fektettem abba, hogy eljussak odáig, hogy megtehetem, és 
nem 1000, hanem 100 000 dollárt kerestem havonta. Még soha nem találkoztam 
olyan többszörös milliomossal, aki úgy jutott volna fel a csúcsra, hogy egy hé- 
ten összesen csak négy órát dolgozott. A dolog csak egy irányban működik: egy 
pénzfának lehet a gyümölcse négyórás munkahét, négyórás munkahétből azonban 
nem nő pénzfa! 


Mi a helyzet a partnerprogramokkal? Gyorsítósávnak számítanak? Ismerek pár srá- 
cot, akik jó pénzt keresnek internetes hirdetők partnerprogramjaival. 

A partnerprogramok (affiliate marketing, AM) megsértik a belépés és az irányítás 
törvényét is, de ha át tudod törni ezeket a korlátokat, akkor lehet belőlük Gyor- 
sítósáv. Sajnos azonban a partnerprogram önmagában nem az. Micsoda isten- 
káromlás! Néhány, a témával foglalkozó fórumon már megkaptam a magamét 
a partnerprogramokkal kapcsolatos nézeteim miatt. Vicces, amikor olyan fickók 
neveznek tökfejnek, akik azzal töltik a napjaikat, hogy Gyorsítók termékeivel 
(például olyanokkal, mint az enyém!) házalnak az interneten. 

Természetesen tisztában vagyok vele, hogy a partnerprogramokkal sok ember 
keres tisztes pénzt - mint ahogy azzal is, hogy a lottón is szép pénzt lehet nyerni. 
Vannak hálózati értékesítők is, akik már régóta űzik az ipart, és milliomosok. 
Én nem merev tényekről, hanem valószínűségekről beszélek. Ha megszeged az 
irányítás törvényét, akkor lemondasz az irányításról. Ha az én vállalkozásomhoz 
csatlakozik valaki egy partnerprogram keretében, hogy hirdesse a szolgáltatáso- 
mat, akkor átadja nekem az irányítást, én pedig kihasználom, hogy a partnerprog- 
ram belépési korlátai alacsonyak. Ha megsérted a belépés törvényét, kivételesnek 
kell lenned. 

Minden partnerprogramban részt vevő vállalkozóra, aki havi 30 ezer dol- 
lárt keres, jut 300 ezer másik, aki kevesebb, mint 100 dollárt tud összekaparni. 
Mindenkire, akinek ebből havonta összejön 50 ezer dollár, jut 500 ezer szeren- 
csétlen, akinek az üzlet még 100 dollárt sem hoz a konyhára. Minden lottónyer- 
tesre, aki 1 millió dollárt kaszál, jut 1 millió vesztes. Valószínűség! Ha azt hiszed, 
hogy dacolhatsz a valószínűséggel, és kivételes tudsz lenni, akkor hajrá. És gratu- 
lálok! Több kivételes fickót is ismerek, aki partnerprogramokból milliókat keres. 
A dolog nem lehetetlen, ha a folyamat szilárd alapokon nyugszik. 

A nem gyorsítósávos vállalkozásokkal kapcsolatban szerzett korábbi tapasz- 
talatok nem feltétlenül jelentik azt, hogy ezek a területek haszontalanok vagy 
egyenesen kerülendők. Én azonban a matematikára és a valószínűségekre eskü- 
szöm, ezért igyekszem elkerülni, hogy másoktól függjek. A partnerprogramok 
hatékonyan segíthetik egy vállalkozás növekedését - ezért támogatom olyan part- 
nerprogramok indítását, amelyhez tömegek akarnak majd csatlakozni. Meglevő 
programokhoz csatlakozni ezzel szemben korántsem ilyen kifizetődő. 


Szerinted otthagyjam a főiskolát? 

Ez a költségektől, az érettségedtől, a céljaidtól és a várható előnyöktől függ. Ha or- 
vos, mérnök vagy nővér szeretnél lenni, akkor igen, feltétlenül szükség van iskolai 
képzésre. Ha olyan terméket szeretnél feltalálni, ami jelentős műszaki tudást igényel, 
akkor valószínűleg szintén nem árt főiskolára járnod. Arra azonban ügyelj, hogy ne 
válj az iskolai végzettség rabszolgájává, és ne feledd, hogy a diploma nem előfeltétele 
a vagyonnak. Az iskolai oktatás néha éppen hogy hátráltat. Minden iskola haszna a 
céljaidtól és a költségektől függ. Én jártam egyetemre, és nem bántam meg. 


A beszervező szponzorom azt mondja, hogy te egy álomtolvaj vagy, és hogy rosszul 
ítéled meg a hálózati értékesítést. 

Nagyszerű, akkor továbbra is hallgass rá. Majd tudasd velem öt év múlva, mire 
mentél. 


Feleségem és két gyerekem van, akiket el kell tartanom, és nem engedhetem meg ma- 
gamnak, hogy otthagyjam a munkahelyemet. Honnan szakítsak időt a Gyorsítósávra? 
Nem az idő a kérdés, hanem a vágy és a szenvedély. Mély csapdában vergődsz, mert 
kötelezettségeid vannak. Így arat győzelmet a Kapaszkodósáv, és láncol a saját úti- 
tervéhez. Ha ki akarsz szabadulni a csapdából, el kell kötelezned magad, és erőt kell 
merítened valamilyen telhetetlen szenvedélyből és a családodból. Ez a szenvedély 
önmaga találja meg neked az időt, hajnalban, éjjel vagy a hétvégén. Lángoló szen- 
vedély nélkül a vágyad csupán érdeklődés, nem elkötelezettség. Csak az elkötelezett 
Gyorsítók képesek vagyont teremteni maguknak. Az érdeklődők csak kifogásokat 
halmoznak fel. 


Milyen érzés volt, amikor megvetted az első Lamborghinidet? Boldognak érezted ma- 
gad tőle? Én azt fontolgatom, hogy veszek egy Porschét. 

Egy autó vagy más drága játékszer nem tesz boldoggá. Én már az előtt boldog 
voltam, hogy megvettem az első Lambómat - az autóval jutalmaztam meg magam. 
A boldogságom az elért teljesítményből, a folyamatból eredt, míg az autó megvá- 
sárlása csupán egy esemény - a megjutalmazás - volt. A teljesítmény egy folyamat, 
és ebben a folyamatban rejlik a boldogság kulcsa. A kitűzött céljaid felé vivő ismét- 
lődő, szenvedélyes cselekedetek folyamata az, ami boldoggá tesz, nem egy autó! 
Amikor pedig a teljesítményed boldogsággal tölt el, lehet, hogy döbbenten fedezed 
majd fel, hogy az álomautóra már nincs is szükséged. 


Egyedülálló anya vagyok, és fogászati asszisztensként dolgozom. Hogyan válthatnék 
a Gyorsítósávra? 

A Gyorsítósáv a szakmádtól függetlenül ugyanazoknak a törvényeknek a betartá- 
sát követeli meg: kereslet, belépés, irányítás, nagyságrend és idő. Tudsz olyan üz- 
leti vállalkozásba fogni, amelyik tömeges keresletet elégít ki? Jelenlegi utadon (a 

fogászatban) van olyan igény, amelyiknek a kielégítése ezreken segítene? Ha ezen 
a területen nem találsz kielégítetlen szükségleteket, vagy nem tudsz megoldásokat 
kiötölni, akkor tágítsd ki a látókörödet. Ne feledd, hogy nem csupán fogászati 
asszisztens vagy, hanem anya, nő és valakinek a lánya is. Ez lehetséges útvonalak 
százait jelenti. Mi a szenvedélyed? A politika? A természetvédelem? A kertészet? 
Vannak kielégítetlen igények ezeken a területeken? Ha nem jut eszedbe semmi- 
lyen új útvonal, akkor hagyd, hogy egy megoldásra váró probléma fedje fel előtted 
a lehetőségeket. 


Üzleti vállalkozásba fogni mindig kockázatos. Van rá bármilyen mód, hogy a lehető 
legkisebbre csökkentsük a kockázatot? 

Igen. Megfelelő céllal vágj üzleti vállalkozásba. A megfelelő cél pedig mindig az, 
hogy kitölts valamilyen piaci űrt, vagy jobban csinálj valamit, mint bárki más. 
Egy üzleti vállalkozás akkor kockázatos, ha hibás, önző célokon alapul. Ne feledd, 
hogy a közönséget nem érdeklik az álmaid. Mindenki eredendően önző, ezért a sa- 
ját szükségleteit és vágyait igyekszik kielégíteni. A kockázatot fokozza, ha világosan 
meghatározott igény, márka vagy cél nélkül vágsz bele az üzletbe. Fokozott a koc- 
kázat akkor is, ha , azt csinálod, amit szeretsz", ahelyett hogy azt csinálnád, amire 
szükség van. A kockázatot még tovább fokozza, ha fontos üzleti tényezők irányítását 
valaki másnak adod át. Igen, az üzlet kockázatos, mert a vállalkozók szem elől té- 
vesztik minden üzleti vállalkozás alapvető célját, ami nem más, mint megoldani egy 
problémát és segíteni embertársainknak. A profit másodlagos - soha nem az első. 


MJ, számomra egyértelmű, hogy te az irányítás megszállottja vagy. Mivel a Gyorsító- 
sáv a kamatokból származó passzív jövedelmen alapul, felmerül a kérdés: mi a helyzet 
a kamatlábakkal? A kamatlábakat nem tudod befolyásolni! Ha a kamatok nulla kö- 
zelébe esnek, az nem hatástalanítja a Gyorsítósávot? 

Ha a pénzügyi útitervemről van szó, akkor valóban nem engedek az irányításból. 
Neked is így kellene tenned. Ha nem te irányítasz, akkor a kényelmed és a biz- 
tonságod valaki mástól válhat függővé. Ezt én semmiképpen nem engedem meg. 
Másodszor, tény, hogy a kamatokat nem tudom befolyásolni. A célösszegednek 
(lásd a 37. fejezetet) azonban elég nagynak kell lennie ahhoz, hogy a kamatlábakat 
illetően legyen némi mozgástered. Én még a mai, alacsony kamatokkal terhelt kör- 
nyezetben is mindig találok olyan befektetéseket, amelyek biztonságos és kiszámít- 
ható 596-os hozamot nyújtanak, mert nem szűk körben, hanem globálisan gondol- 
kodom. Ha a célösszeged 1096-os éves hozamon alapul, akkor csak áltatod magad, 
és fájdalmasan ki leszel szolgáltatva a kamatlábak változásának. Tedd a lécet elég 
alacsonyra ahhoz, hogy mozgástered legyen. 


Egy jó pénzügyi tanácsadó sem alkalmas sofőrnek a vagyonhoz vezető úton? 
A tanácsadók nagyon hasznosak, de csak akkor, ha útmutatást kérsz tőlük, nem 


pedig , személyi kísérőnek" alkalmazod őket. Nekem már alkalmam nyílt terelget- 
ni pár embert, és néhányuknak nem igazán fűlt hozzá a foguk, hogy keményen 
dolgozzanak, vagy áldozatokat hozzanak. Csak azt akarták, hogy valaki tompítsa 
a kockázatokat, és legyen kibe kapaszkodni. A tanácsadás nem a folyamat kiszer- 
vezéséről szól, hanem az útmutatásról. Az úton saját magadnak kell végigmenned. 
Egy jó pénzügyi tanácsadó csupán gyorsító hátszél. 


MJ, nem vagy te egy kissé képmutató, amikor az , anyagi javak hajszolását" ostorozod, 
miközben a Gyorsítósávot olyan anyagi dolgokkal jellemzed, mint a Lamborghini meg 
a nagy ház? 

Nem, mert a Gyorsítósáv nem a fényűzésről, hanem a szabadságról szól: arról a 
szabadságról, hogy bármit megvehess, amit csak akarsz. Van egy kis különbség 
aközött, hogy az anyagi javak gúzsba kötnek, vagy tényleg megengedhetsz ma- 
gadnak valamit. Ha gond nélkül elszórhatsz 300 ezer dollárt egy autóra, mert ez 
sem most, sem a jövőre nézve nem jelent neked anyagi megterhelést, akkor tedd 
meg nyugodtan. 


Beszorultam egy mókuskerékbe, és képtelen vagyok kitörni belőle. Napközben árufel- 
töltőként dolgozom, éjjelente pedig mosogatok, de nem jutok egyről a kettőre. 

A változás a hitrendszerednél kezdődik, mert az határozza meg a jövőbeli dönté- 
seidet. Ha előbbre szeretnél jutni, akkor először is hinned kell benne, hogy képes 
vagy rá. El kell szánnod magad arra, hogy elindítasz egy folyamatot, és ez egy 
egyszerű döntéssel kezdődik. Kezdj el jobb döntéseket hozni, és az első az legyen, 
hogy átértékeled a korábbi döntéseidet. Miért vagy ott, ahol vagy? Milyen áruló 
döntéseket hoztál, amelyek ahhoz vezettek, hogy most egy rozsdamentes moso- 
gató felett görnyedsz? 

Másodszor, magadba kell nézned, és végig kell gondolnod, hogy a képességeid 
révén hogyan segíthetsz másoknak. Ha hiányzik belőled a tehetség, akkor ki kell 
fejlesztened magadban. Ha megszerzed a szükséges ismereteket, és a gyakorlatban 
is alkalmazod a tanultakat, bármiben szakértővé válhatsz. Ez tény. Ennek az eltö- 
kéltségnek azonban sajnos ára van, amiben gyakran benne foglaltatik, hogy kikap- 
csolod a tévét, és az azonnali örömöket feláldozod egy szebb jövő érdekében. 

Nem számít, hogy illemhelyeket takarítasz vagy mást csinálsz - ha sok-sok 
ember szükségleteit kielégíted, akkor még egy valakinek a vágyát beteljesítheted. 
Hogy ki az a valaki? Te, saját magad. 

B" függelék 


A Gyorsítósáv 40 fogadalma 


1. Nem tekintem lehetetlennek a , gyors meggazdagodást. 
2. Nem hagyom, hogy a Kapaszkodósáv maga alá temesse az álmaimat. 
3. Nem engedem, hogy a Kapaszkodósáv hirdetői félrevezessenek a dogmáikkal. 
4. Nem fogadom el a Kapaszkodósávot mint a tervet, de ha szükséges, hasznosí- 
tom a terv részeként. 
5. Nem adom el a lelkem egy hétvégéért. 
6. Nem keresek sofőrt, és nem is várom, hogy valaki más vezessen a meggazdago- 
dás felé. 
7. Nem bocsátom áruba az időmet pénzért. 
8. Nem engedem, hogy a pénzügyi tervem az időtől függjön. 
9. Nem engedem át senkinek az irányítást a pénzügyi tervem felett. 
10. Nem tekintem értéktelen, bőséges és kiapadhatatlan forrásnak az időmet. 
11. A hitemet nem az eseményekbe, hanem a folyamatokba vetem. 
12. Nem fogadok el tanácsot olyan guruktól, akik bort isznak, és vizet prédikálnak, 
és másból gazdagodtak meg, mint amit hirdetnek. 
13. A kamatos kamatot nem vagyonszerzésre, hanem jövedelemtermelésre haszná- 
lom. 
14. Nem becsülöm le egyetlen dollár passzív jövedelemtermelő erejét sem. 
15. A diploma megszerzése után nem abbahagyom a tanulást, hanem éppen hogy 
elkezdem. 
16. Nem engedem, hogy élősködő adósság nehezedjen teherként az életemre. 
. 17. Nem a Fogyasztók csapatában fogok játszani, hanem átigazolok a Termelőkhöz. 
18. Nem tekintem megvalósíthatatlannak az álmaimat. 
19. Nem a pénzt fogom hajszolni, hanem a szükségleteket keresem. 
20. A kedvteléseim helyett a szenvedélyeim fognak előre hajtani. 
21. Nem a kiadásokra, hanem a jövedelemre összpontosítok. 
22. Nem utoljára fizetek magamnak, hanem először. 
23. Nem azt fogom tenni, amit mindenki más. 
24. Nem bízom meg vakon senkiben, de megengedem, hogy bizonyítsa, hogy méltó 
a bizalmamra. 
25. Nem engedem át az irányítást másnak az üzleti vállalkozásom felett. 

26. Nem stoppolok, hanem magam ülök a volán mögé. 

27. A vállalkozásomat nem korlátozott nagyságrendben és nem szűk élőhelyen fo- 
gom működtetni. 

28. Figyelembe veszem a döntéseim lóerejét. 

29. Nem guppi leszek egy pocsolyában, hanem cápa az óceánban. 

30. Először nem fogyasztok, hanem termelek. A fogyasztás csak utána jöhet. 

31. Nem indítok üzleti vállalkozást olyan területen, ahol a belépési korlátok alacso- 
nyak, vagy teljesen hiányoznak. 

32. Nem fektetek be mások márkáiba, csak a sajátomba. 

33. Nem az ötletekben bízom, hanem a végrehajtásban. 

34. Az ügyfeleimet a többi érdekelt fél elé helyezem. 

35. Nem vállalatot építek, hanem márkát. 

36. A marketingüzeneteimben nem a termékjellemzőkre, hanem az előnyökre he- 
lyezem a hangsúlyt. 5 

37. Nem leszek csapodár szerencsevadász, hanem egyetlen célra összpontosítok. 

38. Üzleti vállalkozásomat nem dámajátéknak, hanem sakkjátszmának tekintem. 

39. Nem élek a lehetőségeim szintje felett, de arra törekszem, hogy emeljek a lehe- 
tőségeim szintjén. 

40. Pénzügyi jártasságot szerzek, hogy ne biztosítás nélkül vágjak bele egy vállal- 
kozásba. 


"CC" függelék 


További olvasnivalók 
a Gyorsítósávhoz 


Magyar nyelvű oldalak: 


A Gyorsítósáv Facebook-oldala: 
http://www.facebook.com/ Gyorsitosav 


A könyv weboldala: 
http://www.GyorsitosavaMilliokhoz.hu 
http://www.SuccessLab.com/ Gyorsitosav 


Angol nyelvű oldalak: 


A Gyorsítósáv vitafóruma: 
http://www.theFastlaneForum.com 


Cikkek a Gyorsítósávról: 
http://www.FastlaneEntrepreneurs.com 


MJDeMarco: 
http://www.M]JDeMarco.com 
http://www.twitter.com/M]JDeMarco 


A könyv amerikai weboldala: 
http://www.theMillionaireFastlane.com 

Ha tetszett a könyv... 


Emlékszel arra a pillanatra, amikor erősnek, boldognak vagy szerencsésnek érez- 
ted magad? Emlékszel azokra a reggelekre, amikor imádtál felébredni, mert tudtad, 
hogy aznap valami jó vár rád? Emlékszel arra a tökéletes életre, amelyet gyermek- 
ként elképzeltél magadnak öregkorodra, vagy arra az emberre, akivé válni szerettél 
volna, és aki majd minden körülmények között megállja a helyét? 


Nagyon örülünk, és köszönjük, ha a könyv felkeltette az érdeklődésedet! 


Mi a SuccessLab"-nál (magyarul: SikerLabor) képzésekkel foglalkozunk. Hiszünk 
abban, hogy minden ember kell, hogy sikeresnek érezze magát az életben, és 
mindenki képes arra, hogy megvalósítsa az álmait! Ha tetszett a könyv, és van bátor- 
ságod továbblépni, akkor gyere el az egyik Gyorsítósáv-tréningre. Mindegy, 
hogy éppen most kezdesz valamibe, vagy éppen elakadtál, vagy már évek óta 
ugyanott dolgozol, ha tiszta a szíved, van kitartásod, és valamit szeretnél meg- 
valósítani az Életedben, akkor feltétlenül itt a helyed! A részleteket itt találod: 
www.SuccessLab.com/ Gyorsitosav 


ÉS EZ MÉG NEM MINDEN! 

Azt szeretnénk, ha a könyv gondolatai minél több emberhez eljutnának, ezért 
ha 2 könyvet vásárolsz, és az egyiket elajándékozod egy fontos embernek az éle- 
tedből, akkor mi cserébe küldünk Neked egy 50 000 Ft-os tiszteletjegyet, amellyel 
ingyenesen részt vehetsz az egyik Gyorsítósáv-tréningen 2013-ban. Ezek a helyek 
csak korlátozott számban elérhetőek, és regisztrációs sorrendben kerülnek elő- 
jegyzésre. A részvétel biztosítása érdekében kérjük, hogy olvasd el a részleteket, és 
még ma regisztráld magad a www.SuccessLab.com/ Gyorsitosav oldalán. 


Addig is nagyon sok sikert kívánunk Neked a Gyorsítósávban! 
Reméljük, hogy hamarosan találkozunk! :) 


Üdvözlettel: 


a SuccessLab Csapata 


Végre valakinek volt bátorsága lerántani a leplet a sok-sok 
hazugságról, és megmutatni a boldogulás igazi útját..." 


Ez a könyv felér egy fejbe kólintással. Tömegeket fog felébreszteni 
- nem csodálkoznék, ha valamelyik nagyokos pénzügyi vszakértőc 
vérdíjat tűzne ki a szerző fejére!" 


) , Őszintén mondom: nem számít, hogy már gazdag vagy-e, vagy 
-I a csőd szélén állsz - ez a könyv meg fogja változtatni az életed." 


Rázd le magadról az anyagi középszerűség átkát! 
Felejtsd el a 9-től 5-ig tartó munkát, 
és rövidítsd le 40 évvel a jóléthez vezető utat! 


A meggazdagodásnak létezik egy rövidebb, gyorsabb útja, amely matematikai törvényszerűségeken 
alapul, és lehetővé teszi, hogy MOST ÉLJ JÓL, ahelyett hogy GAZDAGON HALNÁL MEG. Az agyadat 
azonban átmosták azok a pénzügyi , szakértők" akik az álmaidat porrá zúzó dogmát, a, lassan járj, 
tovább érsz" elvét próbálják eladni neked. Fojtogató tervük azt ígéri, hogy időskorodra gazdag leszel, 
ha a jövődet a tőzsdére, a biztos állásra és ingatlanokra alapozod. Utasítsd el ezt a pénzügyi tervet! 
Ne csak, várj és imádkozz" hanem válts a Gyorsítósávra, és valósítsd meg az álmaidat! 


/ Miért nem tesz soha gazdaggá egy olyan, szakértői" stratégia, mint a ,,vagyon a tolószékben" - a 
40 évnyi munkaviszony, a nyugdíj-előtakarékossági számla, a befektetési alapok és az esztelen 
kuporgatás? 


Miért van az, hogy a meggazdagodás receptjét ígérő könyvek többségéből csak a szerző gazdagszik 
meg, de te véletlenül sem? 

Mitől érezheted magad már ma is gazdagnak, még ha szegény vagy is, mint a templom egere? 

Mi a meggazdagodás 5 törvénye? Hogyan tehetsz szert milliós jövedelemre? 

Mi a szegénység első számú oka? Kezdd itt, és mindent másképp fogsz látni! 


Hogyan növelheted a nettó vagyonodat 400 vagy még több százalékkal? Ints búcsút a tőzsdei 
részvények szánalmas 890-os hozamának! 


Mi az óka annak, hogy az olyan szívmelengető, népszerű közhelyek, mint a , csináld azt, amit szeretsz , 
vagy a ,kövesd a szenvedélyed" nagy eséllyel nem juttatnak vagyonhoz, csak zsákutcába vezetnek? 


Milyen felismerések segíthetnek a szegénység leküzdésében és a gyors meggazdagodásban? Ebben 
a kötetben több mint 250 ilyen felismerést találsz! 


MJ DeMarco önerőből lett többszörös milliomos, vállalkozó, befektető és író. Még csak a harmincas éveiben járt, 
imikor visszavonult a munkától, és ma egy gyönyörű házban él az arizonai Phoenixben. Szenvedélyesen imádja 
1 gyors kocsikat és a testedzést, és élvezi a Gyorsítósáv kínálta anyagi függetlenséget. 

